
PRAEFATIO. 



Id altera tertiae decadis parte multo plura quam in superioribus 
libris incerta et dubia esse relicta nemo mirabitur qui reputaverit 
^ad Puteanum codicem omnium antiquissimum atque integerrimum 
i et ad archetypum proxime accedentem etiamnunc aditum esse clau- 
^sum. Quem librum, a Gronovio olim et Crevierio passim usurpatum, 
«^quamquam dubitari non potest, quin in minore editione adornanda 
\dncem maxime secutus sit Alschefskius V. Cl„ tamen cum paucos 
«.tantum locos in annotatione critica tractaverit, multo plura reliquit, 
'Aquae num in Puteano legantur et quo modo scripta sint non ante 
poterit constare quam collationem huius codicis summa cura et dili- 
gentia confectam publici iuris fecerit. Ne ex Colbertino (C) quidem 
nisi pauca, quae Crevierius et Alschefskius enotarunt, sunt cognita, 
et ex Bambergensi (D) ea tantum quae in libris XXIV, XXV, XXVI 
Fabri, in XXX Kreyssigius et Alschefskius exscripserunt, in usum 
meum convertere poteram. Itaque ad Mediceum (B) et Cantabri- 
giensem (E) erat confugiendum. Postea, cum hi libri typis iam 
essent descripti, Joacbira. Meyer V. CI. varias lectiones, quas e Bam- 
bergensi libro Fabri maxima sollertia et diligentia descripsit, sum- 
ma iiberalitate mecum communicavit et utendas permisit, ut nunc 
quidem nonnulla, quae huius codicis fide mutanda et emendanda 
videntur, indicare liceat, in quibus haud raro Alschefskii sententiam 
ante minus recte a me improbatam veram fuisse intellexi, quod 
quae novavit, quamquam neque in Mediceo neque in Cantabrigiensi 
inveniuntur, e Bambergensi cod. sumpta esse perspiciebam, neque 
tamen dubito , quin in plerisque locis etiam Puteani accedat autori- 
tas. Qui codex si totus innotuerit, tum demum quae Livii sint, 
quae a librariis medii aevi addita accurate discerni poterit; adhuc 
enim multis locis, cf. 27, 21. 23. 29. 33. 34; 28, 38. 42; 29, 1. 15. 
19. 20. 38 all., num ea quae in BCDE omissa sunt in Puteano quo- 
que desiderentur, non constat. In quo ubi plurium verborum lacu- 
nas esse satis certum erat, quae cum in aliis recentioribus libris 
tum in Rhenani codice (F) leguntur, ut sententia constaret plerumque 
adiecta literis minoribus scribenda curavi, quod a viris doctis medii 
aevi addita ea esse pro certo habebo, dum aliquis praeter Puteanum 
et eos libros qui hunc proxime sequuntur alium codicem et antiquum 
et fldei incorruptae exstitisse certis argumentis probaverit. 

Lib. XXIV, 1. iu B ali. „muros portas “ legitur, quod et ipsum 
ferri b. 1. potest, ut paulo post agros urbem, ib. piolare" revo- 
cavi, quod violari ab Alschefskio receptum ad veliti minus aptum 
videbatur, ib. eBEall. vocare scripsi, dum iu A evocare legi con- 
stabit. ib. „probalam" recte habere iutelligitur ex iis quae Fabri 
attulit, cf. 26, 14 iu. -- C. ‘2. etsi in A lataque exstat, tamen vulg. 
laleque servavi , quod illud ad vasta additum nimis tenue videtur, 
cf. etiam Jacobsii Epist. ad Goell. p. 404. C. 3. sex milia resti- 
tui et propter cdd. auctoritatem, et quod *n Itiner. Marit. ceutum tan- 
tum stadia a Lacinio dicitur abfuisse; ceterum totus locus incertus 
est. et arx erat 6ervavi, quamquam erat iu cdd. omittitur, id quod 
infra post urbe scriptum est, alieno loco positum ratus; deiude 
nobili, quod iu cdd. est, quod ita nobilitas templi etiam augetur, 
tameu uescio an legi possit: „el arx procul e. q. habitabantur , et 
sex milia aberat". ne ea quidem quae sequuntur greges sui cuius- 
que 1 ‘ certa sunt, nam et egressi gr eges verum, et sui potest super- 
esse, cf. Anu. Darmsl. a. 1840. p. 74. ib. ad ipsum dedi cf. 1. 1. 
p. 75; et iu A est attipeu. 0. 4. „ea aetas" etc. et ipse servavi, 
sed dubito an in A. scriptura ,,aeelas" lateat „maiestas" cf. 7, 
40 s. f. ib. „Syracusanorum primi" dedi, quod norum in cdd. est et 
causam erroris pra;buit, cf. 26,31 extremi Syracusanorum ; et haud 
raro primi homines sunt primarii, cf. Zumpt ad. C. Vcrr. p. 979. 
ib. e recc. cdd. servavi ,j>er tutores 11 , quamquam uon improbabile 
videtur recte Bottcherum anacoluthon esse statuere. Alsch. inge- 
niose „res capessunt tutores ". ib. „dep o nendo" , ut in B est, scri- 
psi, — C. 5. „et conspexere “ cdd., fortasse „ei conspexere “ et 
infra „ab latere tyranni addit 1 . C. 6. restitui ,, ferine insulam", 
sin insulam, quod Alsch. eiecit, non est in optt. cdd., fortasse fere 
eam est legeudum. C. 7. ,, structi " ex A. videtur sumptum ; deinde 
„ad provinciae “ Pigkii coniecturam secutus scripsi, quod exercitus 
iani in provincia erat. C. 8. cdd. scriptura ,,oram popularentur " 
non plane spernenda est. ib. , j) acato mari u restitui, quod sequi- 
tur infestior; neque dubito, quin recte inLovel. V. legatur quaevis. 
ib. ,, similes clades ", Fabri coniecturam, recepi, sed dubito au in 
cdd. scriptuia ,, praecavendas imiles utiles " lateat praecavenda si- 
ndlia utique. 1 ' C. 9. ,, seque tum “ Bl) ali. secutus dedi, cum non 
constet in A eum legi. C. 11. quod in BD postea tanta esset" 
exstat, ante v. esset addidi res, ubi facilius intercideret. C. 12. 
Vossius non male ,,ad Lucernam" suspicatus est. C. 13. ubi iu 
A legitur „quin urbs in potestate", quamquam plura omissa et 
Livium scripsisse putaverim ,,urbs in potestatem eius veniat (aut 
dedatur'), nam in potestate ", tamen vulg, servavi, ib. „equites tre- 
centos" addidi. C. 14. „sed universos" servavi, etsi haud raro in 
A iitera s ubi non scribenda erat addita est. ib. ,, libertatis “ re- 
stitui, quod libertati autorem fore uum recte diceretur, dubitabam 
ib. in A est „expediendisquerelicum". an fuit „expediendis ter- 

gendisque quod reliquum “ cf. 26, 51. Drak. nescio an recte iudi- 
caverit diei abesse posse. C. 16. si A „vallo ediderunt “ exhibet, 
eodem modo quo paulo supra iu v. intulerunt, siquidem ibi recte 
accenditur in accendit ut, cf. c. 17. diceretur, mutatum est, erra- 
tum videtur, ib. „nisicui u pro nisique reponendum, et in B morbi 
causa significari puto, cf. ad. 38, 52, 3. Zumpt ad Verr. p. 770. 
C. 17. „Romanis minus quadringenti 11 cum Alsch. dedi, cf. Jnhn. 
Ann. vol. 31. p. 194. C. 18. suspicari possis „post Cannensem 
diem (cf. Flor. 4, 24, 43) de Italia deserenda coniurasse dice ban- 
tur“. ib. cum in A. esset tamerici censoriae 1 * emendavi „tam meritae 
c. n.‘‘ cf. Drak. 6, 26, 2. 26, 50, 13. C. 20. „dum haec alia aliis 
locis “ Jenickius, in quod et ipse incideram: idem V. D. „M. Li- 
vius propere conscripta ‘ etc. legendum esse censet, ib. ,, prope 
moenibus “ scripsi, cf. iland. Tursell. IV. 607. ib. puuia intentus 
pro ,,perinde intentus “ positum putavi, ib. Alsch. recte fortasse 
dimissi sunl i( scripsit, cum in A D dimissis legatur. C. 21. mi- 
litiaeque fungendae etc. Gron. emendavit; sed dubito, num multum 
valuerit apud militum animos, quod potioribus ducibus essent sti- 
pendia facturi; verum esse puto quod in cdd. legitur ,jniliti atque u , 
intercidisse autem eam rem cuius spes facta est ducibus, priorem 
Gronovii coniecturam firmare videntur loca similia 23, 46 ; 32, 23 ; 
Tacit. H. 1, 25. C. 22. pruiceps unus quod ia D est non sperno, 
ib. milii non persuadeo Livium verbo et constructione insolita con- 
iuuctis scripsisse , , servitudinis indignitatisque — expertos “, et „ser- 
vitutis turpitudines indignitates que — expertos “ conieci , cf. Caes. 
B. G. 2, 14. Fabri ad h. 1. ib. „satis libertati 11 restitui, ne in nece 
tyranni libertas esse videretur; s ut saepe alias adiecta, et C. 23. 
ubi creandis in ABD est. ib. A. habet: liberlatemque hippocrales; 
ut vocem excidisse ( concordiam ?) suspicari possis. Alsch. atque 
scripsit. C. 24. Themistio non displicet Lobeckio Pathol. V. G. 
p. 424. ib. Alsch. recte addidit priorem, etiam antiquiorem inter- 
cidere potuit, cf. 7, 31. C. 25. fortasse aut vixdum praestat, ib. 
cupere modice cum Alsch. e Berol. scripsi, sed aliud voc. latere in 
„stupere li putaverim. Hertz suspicatur „slruere“. ne „supplicio- 
rum •* quidem certum et satis aptum, vulgus commemoratum esse 
probabile est. C. 26. cdd. „in orbitatem decedentibus “ habent, 
Boitchero et Alsch. probatum; dum similia adferantur vulg. revo- 
cavi. ib. timere in D est, et sine dubio in ali. cdd. ib. num casse 
recte dicatur dubitans, cf. Hand. Turs. 11, 7., dedi questa, ib. „de 
se miserabilem “ fortasse defendi poterat, cf. Haud. 1. 1. 212. C. 27. 
statutus comitiis legendum esse putaverim essent e praecedentibus 
repetitum, deinde D. et Vossium et Besslerum atque Alsch. secu- 
tus trahendam rem dedi, etsi facilis etiam Ruperd conieci ura est 
a Jenickio quoque facta „lrahendae rei* 1 , et trahenda re aliqua ra- 
tione defendi potest, cf. interpp. ad Tac. Ann. 3, 19, 1. Vossius 
censere malebat quam esse. ib. ,, aliae partis •* et propter formam 

et constructionem offendit, et aut suae aut alterius videtur exspe- 
ctari posse. C. 30. „kaljituque annorwn “ Alsch. secutus scripsi, 
quamquam non difficilior erat Frobenii emendatio, idem C. 31. 
et quae licentia dedit, etsi in cdd. et exstare non traditur, ib. ut 
saepe mylds scriptum fuisse ratus Mylan revocavi. C. 32. e cdd. 
inflati recepi, cf. Bottcher et Fabri ad h. 1. C. 33. lacesserent 
dedi, ubi cdd. lacessent habent, cf. Jahni Ann. vol. 31. p. 195; 
C. 34. „si quid' 1 : quod sequitur agerent ad quidquid in Pal. 2. 
repositum minus aptum est. ib. murus — ductus cum Alsch. codi- 
ces secutus scripsi, cf. Jahn. 1. 1. p. 200. deinde sexaginta quin- 
queremibus cdd. lectioni ,,exq" substitui; Matthiae exLXq. con- 
iecit, paulo post nonnulla excidisse et scriptum fuisse puto ,, aliae 
binae — eae Vlll erant Vremes — demptis," cf. Kreyssig. ad Liv. 
lib. XXXIII. p. 169; in A est: aliae binaea quinqueremes, ib. 
,jqrave libramentum “ Gron. secutus scripsi, sed dubito au recte Bott- 
cher aliquid deesse statuat, ib. quo omnis in A. est; correxit Alsch. 
dubito tamen, au „quo minus omnis “ sit scribendum. C. 35. Alsch. 
fortasse ex A. dedit „et postquam ‘, cf. Fabri ad h. 1. C. 36. num 
ecte dicatur ,, defugientes ab Romanis" , quod e cdd. Bottcher et 
Alsch. dederunt, dubitans vulgatam revocavi. C. 37. A romanwn 
paterepaluerat agendum habet, scripsi „r. patere , aperte rati ag 
ut fraudi opponatur, cf. c. 33.; Alsch. vi rati edidit, sed vi Hen- 
nenses non videntur usi esse. ib. pro eo quod ia A est quo- 
rum eam patentes " reposui „suorum eam noxam parentes 11 ' , quod 
significatio flagitii vix abesse poterat, deinde Gron. et Bottcherum 
secutus dedi ,, consensa — contio — convocat suos' 1 ; Alsch. cum ia 
B. contio et convocatio esset, scripsit ,, concilium' 1 et „ convocata mi- 
litum contio “ C. 38. „cuius aut 11 restituit Alsch., idem propitii - 
que edidit, ubi in A . propitibus est, quod non aliter errore scriptum 
videtur, atque paulo post C. 39. itineribus, ib. Alsch. correxit spe- 
ctaculo, potuit etiam ad spectacula scriptum esse. ib. timore fore 
edidit, sed non omnino necessarium videtur fore adiicere, cum esse 
facile intelligatur, cf. Fabri. C. 40. A habet praesidioque eis; in- 
terposui „relicto, praeposito' 1 quod hoc loco facilius omittebantur, 
/b. rex ab Alsch. est additum; id Gron. ante reliquerat excidisse 
putabat, ib. ,,diem insequentem “ e B. dedi, quod quid A haberet 
non constabat; ib. si in A, ut in BD. „conarctur etiam “ legitur, 
sed videtur omitti posse, cf. Hand. 1. 1. IV, 297. C. 43. A habet 
„dessereddactus" , in quo Heerwageu deserendae ductu eius latere 
suspicatur; milii adverbium corruptum videtur ad deserendae ad- 
dendum. ib. A. hostes auxiliis comitiis; scripsi „ hostes duxit 1 ', 
quod non solus evasit; iis ab Alsch. est additum. C. 44. BC. se- 
cutus ,, legio una. 11 deinde ,, praeerat ac", tum de Alsch. conieotura 
„ Atellae et Ariciae" scripsi. C. 45. ,j>roditis olim" sqq. Gron. 
restituit; Alsch. „qui vir aliunde" et ,,e anus hostibus" recepit; sed 
dubito, num apte h. 1. Dasius dicatur vir; et iu cdd. aGron.Drak 

Fab. inspectis hostis videtur iuventum esse. ib. „et cum H in cdd. 
est; fortasse fuit „cur cum 11 , ib. ,, desiderata" in D. exstat, tum 
,, gravitati “ iure vv. dd. displicuit, Gron. rapacitati ; C. Hermann 
,, pravitati" scribi iusBit. C. 47. „ Carthaginiensem arma verterunt 
cdd. lectionem, dum de A constabit, restitui. G. 48. ,,rei milita- 
ris resideret !“ dedi, cum in A. legatur „retieret". Alsch. et Kaest- 
ner „ retineretur " probarunt; suspicabar , Jieret". ib. ,, insuetum" 
e D recepi, quod Syphax se ipsum maioribus suis opposuit, ib. 
„rex tres N umi das" Alsch. coniecit; in A est ,,relata numidis", 
et dubito an aliquid de Romanis rem renuntiantibus exciderit, ib. 
fortasse „ militarent !“ post auxiliares omissum est. C. 49. „cum qui- 
bus in Hispaniam “ cdd.; an fuit „ne in Hispaniam "? 

Lib. XXV, 1. ,,Et Sallentinorum Gron. coniecit; fortasse 
praestat „ac Sallentinorum" ib. „et in agro “ iu D et sine dubio 
in aliis cdd. est, ut alterum substantivum intercidisse suspicari possis. 
C. 2. „ Africano “ restitui, Africanos in AB. litera s sine causa 
addita ortum videtur. C. 3. A habet „sileillaquelataeeslutsor- 
tirenturubilatinisuffragium" : scripsi „sitellaque — sortirentur tri- 
bus ac statim" , cf. Leclt. Livv. 1. p. 29 sqq. Huschke Die Verf. des 
Serv. Tuli. p. 648. C. 4. a cdd. lectione ,,acta essent fortasse non 
erat recedendum. Madvigius „ accepta essent" coniecit, cf. 27, 29, 
9. C. 6. „ut illa ignominia " defendit Welz Emendatt. Livv. p. 16. 
sqq. ib. cdd. ut eat urbs, ut suspicari liceat scriptum fuisse ,,ut 
contra urbs". C. 7. „muris et turribus " dedi, quod asyndeton h. 1. 
minus aptum videbatur, ib. pro „sedet “ Bottcher malebat „Seiae 
et !“. ib. Thurinos, quod Heusinger addendum esse vidit, in A m. 
1. inventum est. id tantum dubiam facit couiecturam, quod iu optt. 
cdd. civitati legitur, pro quo Alsch. civitatibus, posuit. C. 9. in A 
est ,, regio est orientem speclabest aliquantum intra 11 , ubi plura in- 
tercidisse apparet, quae alii alio modo suppleverunt, addidi „ibi 
que busta spatii sed plura de Nicone intermissa probabile est; 
quare haec addenda putabam: „spectat, Nico Hannibalem exspe- 
ctabat ubi busta spatii etc., cf. Heusinger et Boettcher ad h. 1. ib. 
„duo milia — dimittit Tarentinos “ in cdd. est, sed de ducibus ali- 
quid dictum fuisse suspicatus „ducesque iis addit 1 adieci, cf. Bottcher 
ad h. 1. C. 10. „inscienter" cdd. habent, quod non convenit Poly 
bii narrationi, unde haec omnia sumpta sunt, quare „non inscien 
ter ' seriptum fuisse puto. C. 11. in BD. „prosequerentur" est, 
quod non sperno. C. 12. cdd. „dedili cum", quod probat Alsch., 
Bed cum praecedat: conquisitio fleret, vulg. retinui, ib. , flumen 
it“ Alsch. emendavit, ib. ,.is divus" e Macrobio fortasse recte re- 
ceptum erat. C. 1^. servavi cdd. lectionem ,, agrestibus iis ex ter- 
ris" aperte quidem ct rruptam, sed nondum probabiliter emendatam. 
C. 14. ,, legatis “ ab A'*ch. ; ib. ,, castra" a me additum est, cf. 
Fabri ad 23, 28, 9. iL. Pedanius dedi; cdd.: , ,Pedanius." 
C. 15. nescio an rectius „Meluponli qui fuerant" adderetur, ib. 

„ad abdendas insidias “ fortasse legendum est; apte ex A adiecit 
Alsch. ib. tt cum inde alii “ in cdd. est ; sed quod, quae seditio fuerit, 
nondum traditum est , vv. „alii urbem tuendam“ servanda putavi ; 
inde videtur superesse. C. 16. non poterit constare, num C 2. 
recte correxerit „i>utndere il , cf. WeLt 1. 1. p. 51. ib. optt. cdd. 
„ tradunt libatoque il , sed que h. I. vix potest esse et quidem, quare 
adlapsos excidisse putavi, ib. „etiam anno “ cdd.; sed numerus 
videtur omissus esse. ib. locus difficillimus ita in A est scriptus 
locum paucis gracchiun adducturum amago ibi pedites equitesque 
armares et capere eas latebrae ubi 1 . Gron. malebat „ait adduclu- 
rum inverso ordine Alsch. dedit, quem sequor, quamquam etiam 
minore mutatione „locum, eo secwn — adducturum legi poterat, 
seqq. ante Gron. ita edebautur „occulere iubet Alsch. „Magonem 
iubet 1 edidit, ib. ad quam perficiendum “ servavi, cum iam pluribus 
locis optt. cdd. hanc structuram Livio non displicuisse probent, ib. 
„ab sese in dicta “ A, ab se iis dicta scripsi; tum consiliis ad oc- 
culta colloquia aptius videbatur, ib. A haecquaera fama “, quare 
Alsch. v haecque vera fama“ dedit; sed que h. 1. videtur superesse, 
neque est in BCD., cf. Tae. Germ. 45.; nescio an praestet, quod in 
C est, „haec fere fatua est‘. C. 18. „is tum “ de Crevierii couie- 
ctura dedi; in Astum, ib. occurrerit, Alsch. correxit, cdd. occur- 
rit. C. 19. A sletissset romanam aciem; Alsch. correxit: stetit in- 
victa r. a. quod in C 2. est aciem victa, eum secutus sum, quam- 
quam et longius ab A recedit, et non adeo magua est autoritas 
man. 2. C codicis, et post concitata potius vincente exspectari 
poterat; altius ulcus videtur latere. C. '20. post communitum sqq. 
aliquid omissum esse e c. 22 videtur intelligi. C. 21. ,, Magonem 
duobus ferme milibus u scripsi, cum iu Pal. 2. additum non videtur 
requiri. C. 22. , t ita tria u servavi, Alsch. ibi itia dedit, neque vero 
in A esse prodidit, et cum ad Capuam praecedat, circa Capuam 
sequatur, dubito num ibi requiratur. C. 23. fameutnquam in cdd. 
est ; correxit Gron.; Bottcher, Alsch., Welz umquam quam , quod nutv 
Livius dixerit dubito, cum portu clauso commeatus arceri posseut ; 
et ipse paulo post addit ,,quia alia in obsidione desint“ etc. ib. 
Epicydi malebat Schncider Elem. gr. lat. p. 45. ib. „qui in fronte “ 
cdd., emendavit Gron.; Alsch. cdd. sequitur. C. 24. copiae ab Heu- 
singero additum est. ib. leni pellerent D et sine dubio all. cdd., 
quare scripsi „leni impellerent “. C. 25. castraque tectis parietum 
iure displicuit, sed quid lateat nondum constat; Iieerwagen coni. 
circumiectu parietum. C. 26. BD. exhibent „cura erat libera “. 
ib. ,,et ab pestilentia u Salviuius. ib. aut insidentes cdd.; quod aut 
propter incidissent scriptum videtur, aut erratum ut c. 11. in por- 
tum, c. 24. impressos; aut exedit aliquid; suspicabar y , integros 
adsidentes u . ib. magis et hostium A, invasit addidit Alsch.; Gron. 
udfecerat suasit; sed nescio un recte Bottcher plura intercidisse 
suspicatus sit. C. 27. fuerant haud cdd.; et praedicatum (au fuit 

occupaverantf ) et nomiua urbium interciderunt. C. 28. simul libe- 
ratas ab optt. cdd.; alii alia ratione emendare conati sunt. cf. 32, 
21 8. f. 35, 12. C. 29. „famae ne credi velis “ est idem fere at- 
que uoli credere, ef. 44,22 ne alatis; 3,2 ne timete Cic. Att. 13, 
23 ali., ita aptius adiungilur incolumesque. quae sequuntur: quo 
quisquis etc. ita in cdd. exstant, minus facile ostendat ad urbem 
refertur, neque tamen cum Madvigio quae ut quisque scripserim, 
cum attractionis genera etiam duriora inveniantur; sed dubito, num 
alibi quisquis et quisque couiungautitr. ib. praesensistis in BD. est, 
in A resensistis, eo magis dubito, num illud verum sit. an ^prae- 
sentia sensistis 11 scriptum fuit? C. 30. secretum cdd.; emend. Gron.; 
secreto e B 2. dedit Alsch. ib. „adsensi sunt. partibus** scriben- 
dum videbatur, in adiicere non opus est, sed infra „neque in ullis ** 
erat addendum. C. 31. ,, servatam “ ex ABDE, dedi, haberet est 
possideret, ib. „capla urbs'* servavi; Liv. urbis ut stirpis ali. vi- 
detur scripsisse, cf. 21, 62 , et ad id captae accommodatum esse; 
neque requiritur nisi tumultum h. 1. commemorari, cf. 23,30; 29, 
28; 24 , 30 ; 27, 15 ali., quem cur urbs dum capitur ciere non 
possit dici non apparet. Alsch. „urbis strepitus ** edidit, idem „pa- 
riter perniciosior ** cum in cdd. sit p. pernicior , quod num recte 
dicatur dubitans vulg. revocavi. Sed vehementer probo c. 32. excita, 
hostium quod pro excitatum scripsit, ib. vetus restitui cum in A venus 
legatur. C. 33. nescio an recte Gron. omnium deleri iusserit. C. 34. 
„erat socius “ iure defendit Welz 1. 1. p. 43. C. 35. „spe coniun- 
x issent*' cdd., addidi „cum se**. Gron. cum iuncti essent couiecit. 
ib. ,ftulo ut** iure displicuit; suspicabar „ ultro ut**; tantum aberat 
ut Scipio eos consistere pateretur, ut ultro pugnare et procedere 
hortaretur. C. 36. Alsch. A vestigia secutus ,,sed editiorem “ recte 
edidit; sed dubito num „novilate rei “ lateat in novari , quare nova 
revocavi, ri e pruno ortum puto. ib. traditis ibi B, traditisdibu D; 
quare tardatis diu certum esse nou potest; suspicabar t distractis 
iis. quae sequuntur „ amoliti obiectu onera “ nescio an recte e supe- 
rioribus repetita putentur, ib. quamq. A, ubi q magis e praece- 
dentibus repetitum quam pro qui positum putaverim, nam non ge- 
nera sed gradus lucUts discernuntur, ib. e D quod diutius recepi, 
id enim ad prior videtur accommodatius. C. 37. temerarius non 
certum est, cum in optt. sit temerabilis. C. 38. vulg. ,, conservare 
possim ** fortasse rectius, ib. ,, laeti audire ** D, quod Alsch. pro- 
batum h. 1. durius videtur dici. C. 39. restilueudum putavi te- 
nuisset., cum nou facile proelium aliquem tenere dicatur, ib. for- 
tasse „ita una nocte'* scriptum fuit, cum bina sequatur. C. 40. in 
cdd. est ,, ornamenta signa urbis** quod vix recte habere potest, 
servavi vulg. „or. urbis signa “ sed in v. urbis nescio an aliud la- 
teat, et artis scriptum fuisse putarem, si adiectivum esset additum, 
cf. 32, 16 extr. 27, 16. ib. A hippacinatus, quod Bottcher emen- 
davit. C. 41. instruente e cdd. restituendum fuit, cf. Welz 1. 1. 

p. 26. C. 41. ia cdd. est „suo et ipsi", ac si timuissent, ne et ho- 
stes et ipsi ab suo equitatu oppugnarentur; itaque „suotnet ipsi ti 
scribendum putavi, cf. 2, 9. 2, 19 ali. Hand Turs. II, 506. rem non 
expedivit, ib. Lentulus M. Cornelius in cdd. desunt, addita ab 
Aldo et Sigonio. 

Lib. XXVI. 1. Pro ,, reliqua belli ", in D est „reliquias belli “ 
quod etsi placere posset , tamen librariis tribuendum puto. C. 2. 
auspicatorum e BD. ali. revocavi, neque auspicio neque auspicior 
videtur in usu fuisse sed auspicor, ut auguror, supplicor, litigor, 
arbitror multa alia. Madvig auspicandorum suadet, ib. dubito, num 
rectelegatur „quid interfuisse inter Tib. Sempronium ' ; alterum ride- 
tur intercidisse, an fuit inter Fulvium et inter, cf. 10, 7. ib. ces- 
sisse Alsch. addidit, quod pro esse substituerat Gron.; potuit etiam 
fugisse intercidere. C. 3. fugerunt in D et fortasse ali. cdd. est, 
quod iam servari potuisse video. C. 4. Gron. malebat: „pedite 
superabantur “. C. 5. cdd. „aciem irrupissent “ emendavit Crev., 
vix potuit Livius oblivisci, se paulo supra scripsisse: ruperatque 
mediam aciem; ita paulo supra pro intercluderetur cdd. habent 
includeretur, C. 6. non tu Alsch. coniecit; in A est: notu, in 
BCD. ali. noctu; Lips. coni, nae tu. ib. posse addidit Alsch.; vulg. 
„superessel iis qui nati". C. 7. A „audendaque" ; Alsch. addidit 
,, agenda". ib. AC. pacem dies. BD. paucos dies; quod si non 
verum est, non tam modo addendum quam in pacem aliud substan- 
tivum a tolerando suspensum latere putaverim, ib. „subigi ad id 
quod “ Gron. scribi iussit, sed quae in cdd. leguntur nomen ca- 
stelli hic positum fuisse indicant. C. 8. A sieta em. Alsch. si ita. 
C. 9. „ Vulturno est transgressus " e BD. Fabrum secutus scripsi, 
ib. „quam adlalum erat “ praesertim si cursu probatur nescio quo- 
modo obscuriorem reddat sententiam ; an „quam quod adi." scri- 
ptum fuit? ib. ,,a Capua “ e recc. cdd. restitui. C. 10. „pro ho- 
stibus " non certum est, cum pro in cdd. oplt. omissum sit. C. 11. 
„Capenales aliique u etsi aliqua ratione defendi potest, tamen, quid- 
quid Walchius dicit, populi nomen latere putaverim, cf. Virg. 7, 
697. ib. fortasse „tanli ducis “ omissum est, cum in cdd. sit „tan- 
tique exercitus ", cf. 31, 21 in. 27, 47 m. C. 12. A ali. namque 
et lucanos in brutlium, scripsi „n. ex Lucano in br." Sed nescio 
an a librariis potius quam a Livio omissus sit is locus, unde io 
Lucanos venerit Hannibal, ib. „sed se quoque et" revocavi; Alsch. 
sed omne quoque scripsit, et D sed ne quoque habet, sed non patet, 
cur omne sit additum, cum iam diu neminem exire ex nrbe potuisse 
traditum sit. C. 13. inimici ut in D est restitui, cf. Fabri ad h. 1. 
tum ac gravissimos, quod ac facilius excidebat quam et. ib. inex- 
piabilis ab Alsch. aptissime est additum, ib. B quas perat; an fuit 
,,quas parat"? ib. cdd. ut deinde in carcerem; servavi vulg., cf. 
Fabri. Alsch. addidit „ dein deducar", si quid excidit, poterat etiam 
includar , cf. Drak. ad 38, 59, 10, aut condar, cf. 26, 16, 6. aut 

simile quid scribi. C. 15. A forent ad municipiorum, rursus scripto 
eodem vocabulo ; sed ex hoc ipso, quod h. v. bis posita est, perpe- 
ram paulo supra eam delendam esse Madvigium censere apparet, 
cf. Ann. Darmst. ann. 1841 p. 853. ib. „neque quid dicerent ‘ in 
cdd. non leguntur. C. 16. A: deligatus quia parum — quae vo- 
ciferatur silentium, ante quia verbum omissum ratus, quiritaret ad- 
didi, quamquam dubito, cum id ipsum Liv. scripserit; tuin C 2. 
secutus vociferabatur revocavi, ib. Duker recte „nec senatum u vi- 
detur suadere. 0. 17. A neroinarlo res esset set caduceateorem addidi : 
insedit. Hasdrubal cum, et in C 2. misit hasdrubal scriptum est. ib. 
ut Romam in cdd. est, sed Romam leges conscribere vix recte dicitur, 
quare uncis circumdedi ; e praecedente v. Romanus ortum videtur, ib. 
extemplo fortasse recte habet, quod vulgo legitur. C. 18. Cornelius 
AC D. sed recte Alsch. „Publii Cornelii u interposuit, ib. nescio 
an e BD. „residerat“ recipiendum fuerit, cf. Reisig. Schol. gramm. 
p. 258. C. 19. ante ,j)er u addidi „qucm il , quod in A „servabat li 
legitur; an fuit omnem eum? paulo post „ crederent 11 ab Alsch. ad- 
ditum est; cf. 38, 58. ib. „el ipsi lt iure offendit Crevier., et aliquid 
de Massilia fuisse additum etiam e Sil. Ital. XV, 168 sqq. intelli- 
gitur. C. 20. „hosti li restitui quod in A, ubi hostis legitur, s sae- 
pissime adiectum est. C. 21. fabrefacti vasa D, quod Fabri non 
improbat, ib. A murgeniaeterresecutae defensionem; suspicabar 
,,Murgentia et Herbita? ‘, de Murgentia cf. Zumpt ad Cic. Verr. 2, 
3, 18. C. 22. A : oladlium qui praesens, reliqua ex parte de Fabri 
sententia adieci. ib. rectius fortasse Gron. et meminisse, ib. „arse- 
rint “ dedit Alsch., in cdd. est asserint. ib. nescio an recte Frob 
„censeam tl scripserit, quod suam Livius doctorum sententiae oppo 
nit. ib. temperanliores revocavi, cf. 42, 14; Drak. ad 5, 48, 3; 
Alsch. T. Liv. lib. XXX. p. XCV. C. 24 fore pacem de Mureti 
sententia scripsi, in cdd. eorum pacem est ; an fuit fore eam pacem ? 
C. 25. A meadbellum; dedi metu ‘ad bell., Alsch. inde ad b. ib. 
„ad frangendos 11 substitui cdd. lectioni ad frangendas , cf. Lectt. 
Livv. I, 28, Fabri ad h. 1. ibid. „el exhaustam “ revocavi, sed cum 
in D et non legatur, mallem omissum. C. 27. Manus in cdd. est, 
sed fortasse nomen Oscum erat, cf. Mommsen Naclitrage zu d. 
Osk. Stud. p. 47. paulo ante Muretus ex uno cd. malebat postea vete- 
res, cf. Becker Handb. der Rom. Alterth. 1, 297. ib. „egressis secutis- 
que“ cdd. lectioni „egressis seculisgue“ substitui, cf. Lectt. Livv. I, 
23. ib. acceleberrimis est in optt.: sed dubito num ad causam glo- 
riae ipsa gloria apte adiungatur, et librarios ad bello accusatores 
aberrasse putaverim; ut praebuit pro pervenit; adducentis pro ad 
ducens scripserunt. C. 29. sortiti servavi; sed cum A sortirii et 
post hoc vocabulum lacunam habeat, aliud lutere videtur, cf. Bott- 
clier ad h. 1. ib. A post adversae , reliqua Alsch. addidit. C. 30. 
fortunae ab Rhenano e suo cd. additum est; sed ne sic quidem 
sententia satis perspicua est, cf. Nitzsch die Gracchen p. 57 sq 

C. 31. cum ia A sit: consul de victurus legatur, Alsch. edidit: 
„consul de vi dicturus u , sed errorem potius librarii esse, quam Li- 
vium de vi Marcellum accusatum fuisse dicturum putaverim, neque 
apte connexa videntur, quod de crimine ambigitur, nolo de vi cau- 
sam dicere, ib. optt. cdd. desciverunt portas legatos, excidisse ali- 
quid significandum erat, nec solum a pop. Rom. omissum est, quod 
Alsch. et Fabri addi voluerunt, sed etiam verbum, unde portas 
suspensum est. paulo ante cum in cdd. nam quidquid sit, non 
quamquid , recte fortasse Bottcher quae in F addita sunt defendit, 
ib. aversatus sim in D est, sed propter habui vulg. reduxi, ib. vi~ 
ctis secum iustius Gron.; cdd. victos seiustius; an fuit victos scilicet 
iustius? ib. nec ne reduxi, quod ne num huius loci sit iure dubi- 
tatur, cf. Reisig. Schol. gramm. p. 379. C. 32. A: patresclam 
marcelli, correxit Alschefskius ; nescio an acta lateat, ib. cdd. pro- 
iecerunt et obsecrantes , fortasse scribendum erat: „pr. orantes et 
obsecrantes “. ib. A potensocconsul , in quo quid lateat dubitans 
vulgat, servavi; Alsch. potens sui consul; suspicabar potens se- 
natus consulto cf. 1, 33. ib. ex A dedi quosque una secum de- 
didere quaeque dedidere sola vv. ima secum non recte bis posita 
ratus, cf. Fabri ad h. 1. ib. A. „quiadsidensid u , pro quo dubito, 
num recte „qui adsint id “ dederim; Alsch. „qui adsidens id “ ser- 
vavit. C. 34. „agros nm“ Alsch., sed quod in A est agros facile 
e sequentibus praecipi potuit, ib. in A venirem scriptum est, litera 
m ut saepe adiecta. C. 36. „tuos si ipse u servavi, etsi in cdd. si 
non legitur, paulo post „ classes si habere 11 Alsch. dedit, ubi si 
non ita necessarium videtur, idem „omne aes“ edidit; sed eum 
sequatur: ceterum omne aes; atque quina milia singuli sibi reti- 
neant, nescio an omnes, quod cdd. habent servari possit. C. 38. 
,, exemplum quam u cdd., Alsch. „damnum'‘ addidit, fortasse ,, perni- 
cies 1 ' ante pertinebat omissum est. C. 39. „efficit u in D est, ut 
Fabri testatur, suspicor etiam in A legi. ib. „classi Crev. iure 
abundare censet, ib. Alsch. ,,Sapriportum“ nescio unde sumpse- 
rit, quod cum Sacriportum non aptum esset, servavi, ib. „com- 
pulit , nec mullum afuit quin" Alsch. coniecit; in cdd. est compulit 
ne, et hoc ipsum ne ut alia omissa esse credam facit, ib. „ierra 
Tarentinis “ in Hav. addita sunt. C. 40. nescio an „Sgracusanis u , 
quod in D legitur, restituendum fuerit. C. 41. superfuerunt, quod 
etiam D habet, paeuitet mutavisse, ib. „nata — sors" in cdd. est, 
et probatum Alschefskio. ib. optt. luctu quam armaverat cum terra 
marique. postrema vv. initio c. 44 leguntur; quae interposita sunt 
in recc. quibusdam cdd. leguntur, et num ab ipso Livio scripta 
sint dubitare licet, cf. Alschefskii disput. Ueber die krit. Behaudl. 
der Geschichtsbucher des T. Livius, in aliis cdd. lacuna usque ad ea 
tantum pertinet, quae c. 43. leguntur: sed quoniam; in Lips. totus 
locus videtur exstare. C. 41. „dari" iure Duker deleri iubet. ib. 
„Hispaniam fore" suspicor scribendum esse. C. 45. Crev. secutus 

,, quingentos 11 post „armatos“ adieci. C. 46. „quod euntes“ nescio 
an recte Gronovio et Crevierio displicuerit; certe obscurior est sen- 
tentia; sed in v. euntes hostium significationem latere putaverim. 
C. 47. „et auri argenti D habet et Alsch. iam recte admisisse exi- 
stimo. paulo post Gron. „ argenti infecti “ malebat, quod Fabri 
probat, ib. „captae i in BD. omissum delevi, que e v. quaedam 
ortum videtur, tum „bellicas“ dedi, sed captas delere debebam, 
cf. Fabri ad 1». 1. C. 48. „aul virtus “ recepi, quod Gron. in A 
scriptum esse testatur. C. 49. ,, quippe ubi “ cum aliqua ratione 
explicari posse demonstraverit Fabri, mutare nolui, ib. „et aetate ‘‘ 
nescio unde Alsch. petiverit, ib. BD. „circa eam 11 , Alsch. erant 
adiecit, quod Rhen. v. filiae subiecerat; sed cum eam paulo post 
sequatur, nescio an Gron. sententia probanda sit. C. 50. in cdd. 
est: praesertim intecto et laeto (vel et lecto) et legitimo; sed recte 
in B et lecto deleta videntur, servavi vulg. addito in, cf. Fabri, 
Polyb. p. 663, 3; sed suspicor „in litito li scriptum fuisse, ib. 
recte fortasse „donis honoribus “ in D scriptum est. C. 51. quae 
leguntur data quinquereme captivisque 11 etc. num sana sint dubito; 
nam 27, 7. plures cum Laelio venisse naves legimus, neque proba- 
bile est omnes captivos in una quinquereme fuisse, ib. A dabat 
quequae in officinis reliqua ex F. sunt addita tantum pro „ac na- 
vali u positum est a me „acieque“ cf. Walch p. 170; Otto p. 66; 
nam cuncta non videtur referri posse ad ea tantum quae ultimo 
loco sunt commemorata, et quod dux dicitur omnia obiisse, ma- 
gis etiam militum exercitationes quam reliqua opera videtur aspe- 
xisse; et in A aliquid turbatum esse negari non potest, in F ipsa 
Livii verba esse servata nemo facile praestiterit, quamquam etiam 
in D videntur scripta esse. 

Lib. XXVII, 1. BD. secutus „pari audacia “ recepi, cf. Lectt. 
Livv. II, 3. ib. „terga trepidantium “ Gron. in cdd. est terga 
oppidantium, in quibus terga pugnantium potius latere putaverim. 
C. 2. tumultuosa magis proelia quia id (ultima vv. leguntur in c. 3.) 
in optt. cdd. sunt, reliqua in recc. adiecta. C. 3. Duker recte vide- 
tur v. ,,Romanorum il delere; sed in BD. „sociorum u est omissum. 
C. 4. „quaeque prospera “ cdd., ubi que e v. praecedente repe- 
titum videtur, ib. „ legatos in IJispaniam‘ i revocavi, liic ut multis 
locis in exciderat, ib. in D est sed ipse, quod non spernendum 
videtur, ib. et aves et AD. habent, sed alterum ei e superiore re- 
petitum puto. ib. non male vulg., „diem unum Iiomae u . C. 5. ne- 
scio an „serere lt tollendum fuerit, in BDE. omissum, ib. mercede 
deduci est in optt. syllaba de bis posita, et ea quae scribenda erat 
obliterata. G. 6. etsi potuerant in cdd. est, tamen uum h. 1. ferri pos- 
sit dubito, ib. „ni *t“ Drak. coniecturam, etiam in D nisi est, recepi. 
C. 7. C. Laelius in optt. omissum, neque certum est, ubi repo- 
nendum et an legatus Scipionis addendum, sit. ib. C. Calpurnius 
exercitus optt., reliqua in recc. addita sunt; ttrbanus ut est in 

Harl. ante v. exercitus posui, ut lacunae origo facilius intelligatur. 
ib. num exerciluique Capuam et paulo post „eadem militiae igno- 
minia" in A ut in reliquis bonis omissa sint non constat. C. 8. „in 
senatum ut" Alsch. edidit, ib. „eae eductae “ firmatur D scriptura ; 
sed nescio an recte Pal. 2. emendaverit „eae deductae “. C. 9. 
Sora etiam h. 1. scribere malui, quam infra ‘29, 15 Cora; cf. Mad- 
vig Opp. I., 268. ib. inde in colonias restitui. C.10. „ paratos for- 
rmda esse “ cdd. habent: dubito num ex omitti potuerit, ib. pluri- 
bus om. si in D est. Alsch. adiecit post v. pluribus: idem „de- 
esse et “ dedit, quod in A est deesset; dubito num et certum et 
necessarium sit. ib. Nucerini et Hadriani optt. habent, ib. quin- 
quagena A correxit Alsch. C. 11. ,, intus cellam “ num verum sit 
dubitatur, sed audacius Hand. Turs. 3,448 aedis deleri iubet; an 
fuit , in ipsa cella", ib. in censores cdd. Alsch. ,,inde censores “, 
sed hoc primum est, quod a censoribus peragitur, ib. BD. tradi- 
tum patribus quod non spernendum, ib. BD. et ibi manlius , an 
fuit Titus is Manlius? certe et superest. ib. BD. atrium regiam 
quod recepi, cf. Becker I, 222. 289. est atrium Vestae, regia Numae. 
C. 12. fortasse: obtestatus est et; et ut in BD. est Marcellum , quam 
v. ut omisso legendum est. ib. hominum altero loco superesse ra- 
tus seclusi, ib. Alsch. turbatim edidit, in BD. ali. non inventum, 
ib. non iter quietos facere in F inventa sunt, quae si e cap. pro- 
ximo addita putas, vereor ne etiam sequentia delenda sint, laces- 
sientium A habet, dubito, num recte; sed cf. 23, 46. C. 13. „se- 
veram hlque acerbam “ coni. Alsch., idem y sunt eadem “ scripsit. 
C. 15. apparatu quoque Alsch., et ita est in D, sed nihil aliud 
nisi machinationes ad oppugnandam urbem naves ferebant, one- 
rarias solum in optt. sunt; sed recte librarii cdd. recc. sensisse 
videntur aliquid esse omissum. C. 16. „vacuus paulo posf‘ resti- 
tui, cf. Kreyssig. comment. de Sali, fragm. p. 101. ib. nescio an 
signa ac tabulae “ scribendum fuerit, ib. sed et in cdd. legitur, 
sed nihil est, quo et referatur, ib. propter formam interroganti 
positum videtur scribae, ib. a fraude revocavi quod sequitur et ab 
insidiis, cf. 1, 58; 21, 44 ali. C. 17. „ moverent ‘ Alsch. dedit; 
in cdd. etiam D moveret est. ib. ora erat dedi; in cdd. erat 
omissum, ib. in A est: adfatim erat et quae post — opificum cum 
iis reliqua in recc. cdd. sunt addita. Alsch. opificum certamine con- 
iecit, sed nescio an multitudo potius commemoranda fuerit, ib. et 
Mandonius occ. Indebitis in recc. cdd. addita; quae praeterea adii- 
cinnt cum suis copiis propter ea, qoae capite extremo leguntur, vera 
esse non possunt, cf. Polyb. 10, 37 sq. ib. tamquam ab Alsch. 
est; vulgo ut. idem verecundia ac dedit, cum AD. verecundia ha- 
berent. ib. cum in optt. cdd. esset ea velul etiam rapta scripsi, 
ad in Heamii D additum est. C. 18. y alter a — facilior “ servavi, 
ut paulo ante altera in feiior; in D est alterS, et id praetulit Alsch. 
tum .j>orta — clausa erat “ scripsit, fortasse A secutns. C. 19. 

,,in se esse" servo, sed fortasse in se inesse scriptum fuit; cdd. 
inesse. C. 20. vulg. vayum servavi, quod vacuum , cdd. scriptura, 
non satis apta videbatur, ib. Alsch. nescio an A secutus ,,digressi" 
ora. voc. „duces" dedit, quod in BD. videtur superesse. C. 21. D 
omnium ordinum habet, quod servavi, neque omni t»i ordinum, quod 
in B est, recte dici putaverim, ib. nescio an „ atque confestim" e 
BDE. recipiendum fuerit, ib. vv. et Q. Caecilius Metellus sine du- 
bio etiam in A omissa sunt. C. 22. Gron. secutus recipere volui ,,ad- 
ditum ei el“; sed suspicor „additum etiam “ scriptum fuisse, ib. 
„ilem et Tubulo dedi 1 *, cf. Periz. ad h. 1. C. 23. ,, Claudio con- 
sulibus a P." nescio an etiam ab A absint. C. 24. cdd. „cum qui 
ut venit", in quo et forma insolita offendit, et cum qui ad impe- 
rium relatum abnndare videtur, cum e praecedentibus repetitum 
putaverim, ib. AD. acceptis, correxit Alsch. C. 25. dubito num 
recte habeat „ tranquilliore statu Italia “, cum in A tranquilliore 
status Italiae, in reliquis etiam tranquillior sit. ib. A scriptura in 
aciekeare correcta scripsi ,,m acie stare'' , cf. Lectt. Livv. I, p. 18. 
paulo ante Alsch. Liciniwn dedit, nescio unde sumptum. C. 26. 
tria milia etc. non videntur certa esse. ib. non constare potest, 
ubi ,, tribuni militum “ a Livio scriptum sit, sed cum chiasmus 
apnd eum frequens sit, vulg. servavi. C. 28. ,.alter ad cavendam “ 
uncis includenda erant, ib. cdd. „venlurwn milites ", addidi „tn- 
tenli“, quod eo loco facilius omittebatur quam parati, ib. cum in 
cdd. romanos omisso erat (D erat ut non habet) legatur, plura 
intercidisse suspicor, ib. Alsch. fortasse ex A subire recte rece- 
pit. ib. recte fortasse Sigon: ,,quam L. Cincius ", nam in cdd. scri- 
ptura praenomen Cincii videtur latere. C. 29. A , jproximo anno 
concilio an fuit „proximo annuo concilio “? C. 30. servavi fero- 
cioribus Gron. coni., quamquam non plane improbabile est ferocio- 
ris recte habere, cf. Lectt. Liw. II, p. 3. ib. ubi in cdd. est he- 
raeis coactis scripsi ,,heraeisque actis' 1 , ib. cdd. naupactum nu- 
dius vocati; fortasse n. nuntius venit scriptum fuit, paulo post Alsch. 
nescio unde et eae ct primo dedit, ib. BD. habito concilio, an fuit: 
..ab illo concilio"? C. 31. A: „corinthum fertilitatis " addidi „feli- 
cissimaeque agrum" cf. Huschke Tibuli. I, 1, 9; Lachmann ad 
Prop. 1,2,11; Alsch. .^agrumque eximiae “. ib. „ ludorum quoque “ 
etiam Vossio probatum erat, mallem „Philippoque ludorum". C. 32. 
postero die “ ex optt. cdd. servandum erat. C. 33. „alii Tarenti" 
sine dubio etiam in A omissa sunt. ib. „ita quod “ pro ,,id quod" 
scribendum putavi, ib. ,,eo ipso anno" servo, etsi in A all. anno deest, 
quod etiam c. 44. iutercidit. C .34. prae se referens correxit Alsch., 
si quidem re non praeceptum est e sequentibus, ib. „damnassent 
ri noxium “ num in A sint dubito. C. 35. iret quem t manlius A 
reliqua in recc. cdd. addita, ib. quae sibi AD. s litera male ad- 
iecta. ib. nescio an „ communi consilio “ sit scribendum. C. 36. ,,eo 
anno — comitium tectum “ iniuria sollicitata esse docuit Becker Antiq. 

Rom. I, ‘276. C. 38. cum in A sit conlegan vulg. servavi; Alsch. 
cum collega — haberet scripsit, sed dubito, num causae significatio 
h. 1. desideretur. C. 39. in optt. ducebant — transibant videtur legi ; 
sed ducebant certe vix potest admitti, quod non ad gentes Hasdru- 
balem secutas sed ad ipsum Hasdrubalem referendum est. G. 40. 
cdd. Hannibalem gereret , ut etiam ,,/Iannibalem bellum gereret “ 
scriptum fuisse potuerit. C. 41. cdd. hannibale inde addidi „elabi u , cf. 
40 , 23; 45, 2. G. 42. dubito, num ,, equites enim" recte habeat, 
cum enim ab. h. 1. alienum esse videatur; ib. „victores il iure Cre- 
vierio suspe.ctum fuit. C. 45. ABD.: inare, quare de I. Gron. sen- 
tentia „intrare u recepi, paulo ante etiam ,, abire ab signis “ pot- 
est scriptum fuisse. G. 46- delerique in Apuliam cdd. optt.; reli- 
qua in recc. addita sunt. G. 47. optt. cecinisse et quonam , quae iu 
recc. leguntur recepi, ut sequentia intelligi possent, ambo autem 
pro duos posui, ceterum plura intercidisse et duos consulares exer- 
citus convenisse dictum esse putaverim, ib. A dum huciam osten- 
dentissigna; correxit Alsch. ib. A ostendisset transiturus; addidi 
era/, sed nondum sanatum locum, et nonnullis verbis bis posi- 
tis turbatum suspicor. C. 48. ubi cdd. antesignaromanos habent. 
Fabri „ antesignanos romanos" legendum censet. C. 49. A deleri- 
que supersint: fortasse alter infinitivus intercidit. G. 50. „atque 
hostem “ recte ni fallor BD. habent. C. 51. ea victoria inde haut 
A, addidi firmavit “, ut meliorem statum factum esse appareret. 

Lib. XXVIH, 1. magnum numerum BD., quod non spernendum 
est. C. 2. fortasse „iitbel. ubi“, deinde „nanctus“ (iu D nauclus 
est) scribendum. G. 3. „hispaniae gentis “ D, nescio an aliquid 
omissum sit, velut ultimae, ib. BD. fructifer, ib. intrasset (D m. 1. 
intraret ) sive poenus optt., neque constat, quid Liv. scripserit. 
C. 4. D orongin aequasse t reponendum fuisse docet. C, 5. siquo e 
D quod comparativus non sequitur recipere dubitavi, ib. „saltus‘" 
cdd. scripturam mutasse iam paeuitet. paulo ante recte fortasse 
D ,,sed et Acluiei quoque' 1 , ib. A resideret; an fuit „res deside- 
ret 1,1 . ib. num Livius a Polybio discedens scripserit peltatis dubito, 
ib. „venlurwn magnis itineribus “ optt. cdd., reliqua a Livio aut ab 
aliis e Polybio suut addita. Alsch. his omissis paulo supra y ,iussit. 
ut “ edidit. G. 6. quae fluxa — fuerant recte fortasse D; itemque 
C. 7. ,,sui regni“. ib. ita per cdd., addidi re; an fuit ,, omnis res 
omissa 1 *? C. 8. quam ope cdd. Gron. malebat „quam spe", ib. 
audierunt sociis D. ib. , ,. hortatusque oppugnatiortan “ optt.; reliqua 
in recc. addita, uon minus iucerta, quam quod Alsch. coni. „h. nc 
oppugnati Opuntiorum “. C. 9. ,, provincias “ AD. literav interposita, 
iid. „sed pro quisque 11 : reliqua ab Alsch. adiecta; ad rem fortasse 
aptius contingere aut osculari post cons. excidisse statuitur, ib. A 
vel partem ea bello vel spreleo triumpho gloriam, an fuit , propter 
( ob ?) partam — vel spretam — gloriam ?“ C. 10. habere placuisset 



Digitized by Google 




V 



PRAEFATIO. 



xvn 



D recte fortasse ib. IiD. praeditis , an fuit praetori truditis ? cf. 
Lecit. Livv. II, 11. C. II. ad i'estam BD., probat Fabri et con- 
ferre iubet Heinrich ad Iuven. 9, 22. ib. posse sine convenire optu, 
reliqua in recc. cdd. suut, sed nec dedi pro non quod Alsch. re- 
posuit, ut lacunae origo facilius intelligatur; vulg. minime, ib. loca 
luta e Pal. 2 reduxi, optt. loca culta habent. C. 12. qui cum in 
optt. omissa sunt; deinde et exercitu Alsch., sed et in cdd. nox 
exstat, ib. de hispania res quadam A, reliqua in recc. addita; 
iidem clarissimus adiecernnt. C. 13- Alsch. praeter pavorem dedit, 
nescio unde, neque satis perspicua est sententia, qnare propter p. 
restitui, ib. deinde postquam D. ib. numquam in cdd. optt. omis- 
sum est. C. 14. hinc Carthaginienses D; recte fortasse, tum ani- 
mo advertit ab Alsch. recte repositum puto, ibi extenderent Alsch.; 
sed nnde ibi sit , non indicavit, ib. discernere auderent mediam 
aciem optt., quod Alsch. servavit, cum sententia parum perspicua 
esse videretur, revocavi vulgatam, discedere modo pro discurrere 
substitui; sed plura etiam omissa esse suspicor, cf. Polyb. p. 714, 
5 sqq. G. 15. nam super cetera iu cdd. est, sed nescio an „iam 
sup. cct." praestet, ib. mallem quod etiam D habet cepissentque 
servassem. C. 16. Alsch. itaque — fuit edidit, et illud quidem in 
BD. ali. est; hoc num in A legatur nou indicavit, ib. „fuga alii 
dissipati “ suspicabar, ib. sunt civitates D; C. 17. cum in A sit 
praemoliendasibi — reconciliandosque , non ausus sum praemolien- 
das — res scribere. C. 18. „illius viri“ ex A Alsch. petivisse vi- 
detur. C. 19. fortasse leg. , .expetendas, et venisse". C. 20. B. sub- 
euntibus sclrquam, in quo quid lateat non constat; Alsch. s. con- 
tra qua reposuit. C. 21. fortasse additi — apparati scribendum 
est. C. 22. cdd. urbs Carthaginiensium; an „u. C. semper fuerat 
partis " scriptum fuit? ib. pugnae eventus D. ib. egredi posse 
cdd.; pro quo dedi „ egredi obsessi", sed fortasse aliud ulcus latet, 
cnm ne ut quidem recte habeat. C. 23. optt. cdd. dimicantium 
pugnandsque edebH. an fuit „hostium ira concitatorum — dimican- 
tium in armatos pugnantesque edebat ? nihil nisi „in iratos “ Alsch 
addidit; alta recc. cdd. habent. C. 24. ,, eorum autem", ut Alsch. 
dedit, erat servandum, ib. rumores uon est in cdd. ib. „un a ea 
re “ dedi pro una ea spe, cf. Lectt. Livv. II, 10. ib. ultro si cdd.; 
servavi vnlg. ultro sibi; Alsch. ultro ipsi. ib. D habet: et adiii 
propinquas. C. 25. septem aqtd A, in quo missi vix potest latere, 
fortasse plura desunt, cf. e. 26. ib. BD. exasperati animo, quod 
non spernendum, ib. e BD. facere servavi, quod fecere non habet 
quo referatur, cf. Polyb. p. 716., paulo ante D habet res; recte 
fortasse. C. 26. in tribunal ascendit D. C. 27. „aul Lacetani *• 
cdd. scriptura servanda fuit. ib. nullum locum tota provincia nullos 
recc. cdd. habent, ib. A ubi vita esset sic mea, addidi invisa ubi 
facilius videtur potuisse intercidere. C. 28. nec populum Romanum 
rnig. nescio an rectius, ib. cdd. redieritis, quod num ad vv. de- 
T. LIVI PARS III. b 

cedens relinquerem aptum sit dubitans vulg. servo, ib. cum quo 
quattuor exercitus recc., fortasse recte, iidem addiderunt: Flami- 
nio Paulo Graccho, ib. A, et D ut Fabri testatur, albius et u* a- 
brius , quare Alsch. nescio au recte Calenus Albius et Umber Atrius 
scribat. C. 29. meeaquefedstis cdd. quod Alsch. servavit, id 
cum obscurius dici videretur „et a me" scripsi, au me ex mea 
ortum et tollendum est? D meaque habet, ib. ultra revocavi, quod 
de futuro Scipio promittit. G. 30. ,.per proditionem “ restitui, quod 
sequentia requirere videntur, cf. c. 23, et in D prodedicionem est. 
ib. quinqueremi portu e BD. scribendum puto. C. 31. , polibus equi- 
tum' 1 interposui .peditum! 1 . C. 32. „non iarn ad bellum" D ne- 
scio an recte. C. 33. ..carnpus arte montibus" praestare credide- 
rim, cf. Lectt. Livv. II, 2. ib. conlato pedestre A, quem Alsch. 
secutus pede adiecit; neque tamen 1. 29,2, ad id defendendum vi- 
detur facere, quare vulg. reduxi, ib. , perculsi’ 1 apte Rhen., cf. 
Polyb. 721. tum ,, pedites equit?' recte fortasse D. ib. essetiberim 
arma relinquere solutus enimos A, in quibus dubito, uum libera 
arma lateat, et satis fuit arma relinqui : an fuit ,,«e iubere iis arma 
relinqui et soluto esse animo" ? C. 35. tantum devii li BD.; ib. fort- 
asse „ Poenum perpulit " scriptum fuit, tum cdd. pro animos , 
Alsch. ,,pro animis 11 quod uum recte -diceretur dubitans vulg. re- 
duxi, eo inagis quod D primos habet. C. 36. BD. coniungeret 
hannibali, et „ne senescere, “ neutrum spernendum, ib. D „cum 
diu milites “. C. 37. BD. classe ad (cimbros), recte fortasse, ib. 
vv. ,, classis bona cum pace " BD. videuiur habere, si quidem in A 
omissa sunt. C. 38. pro provincia AC.; Alsch. e C 2. propraeto- 
ribus pr. dedit quod num certum sit , potest dubitari , cf. c. 46 
perportantis. ib. ,, decem quattuor “ erat servandum, ib. „Cn. 
Octavius et ex privatis“ sine dubio etiam in A omissa sunt. C. 39. 
hunc P. Scipionem D, quare iam praefero, ib. D „atque in Ita- 
lia “ recte fortasse, ib. videretur cdd., sed dubito an vulg. praestet. 
C. 40. „et acturum!’' restitui, sed iam video et rectius abesse, et 
D omittit, ib. D ..viribus adhuc “ fortasse recte. C. 41. .pluris 
faciam Alsch. addidit, quae h. I. omitti potuisse putaverim: idem 
unde ,,quid periculum “ sumpserit non constat, ib. , Jecerunt scri- 
psi, D ..fecerim" habet, neque cur coniunctivus positus sit appa- 
ret. ib. deficiet D nescio an recte. C. 42. ..Emporias" revocavi, 
ita c. 44. in B est perfidii pro perfidia, ib. D , prosequitur “ quod 
num inter reliqua futura locum habere possit dubito, ib. „<rai- 
ciendi in Africam " sine dubio etiam in A desiderantur. C. 43. e 
BD. ali. „ inveteratae “ recepi, cf. Drak. ad. 1, 9, 13. ib. ,,per- 
functumque" iure iu dubium vocatur, ib. D recte ..viris compa- 
ret 1 '. ib. „nec mihi" restitui, ut in D est, cf. 21, 40; Hand Ture. 
IV, 179. ib. , profiteri! 1 servo, cf. Fabri ad Sali. J. 18., etsi post 
oemo facile nomen omittebatur. C. 44. quae post ..opus est!' in 
recc. cdd. leguntur apta quidem sed nou prorsus necessaria sunt 

ib. nescio an scribendum fuerit, „ui Italia ad se deficcrcni populi , 
quot defecerunt ' l . ib. D ..meas gestas res'*, ib. ,,si nulla alia re il 
defendit Kreyssigins ad Liv. lib. XXXIII. p. 130. C. 45. ,Jd et 
sortirentur 1 ' servavi, dum in A constabit non esse vi et sortiren- 
tur. C. 46. A praefuisse facilius, quae in recc. adiecta sunt, ut 
sententia constaret, servavi, ib. ,,ea litteris res “ Alsch. coni., sed 
res non suo loco positum videtur, ib. et montanorum D, quod non 
debebam mutare. 



Lib. XXIX, 1. ,, multisque proeliis rempublicam '* dubito nnm 
in A exstent, ib. BD. romani habebant, quod aut servandum, aut 
r. habeant reponendum videtur. C. 2. fortasse „hostico tam quam u 
scribendum, cf. Halm ad C. Scst. §. 120. ib. BD. exstruxissent, 
correxit Alsch. ib. A ut perculsos; supplevit Alsch.; sed quod 
perculso* in cdd. est aliud intercidisse indicat, an „ut urgeant (fun- 
dant ) perculsos “ ? cf. 32, 10 s. f. ib. ,, decem tria ', servandum erat. 
C. 3. ,,in consilium “ D, quod iam non spernam, ib. „regem Sy- 
phacem 11 nescio an servari potuerit. C. 4. ,,ad suos in Italiam “ 
dedi; in facile omittebatur, et duos in cdd. melioribus esse non 
constabat, iam in D esse video. C. 6. nisi clamor D recte for- 
tasse. ib. AD. habebantur victoribus, inde Alsch. „habebant, ut 
victoribus “. C. 8. cdd. asportabat extulerat, etsi asportabat ali- 
qua ratione defendi potest, tamen quod naves praecedit, cf. c. 18., 
..asportabant*' , servavi. C. 9. num suppliciis in A exstet, non 
certum est. C. 10. A idaeapissinunle romanam; a Pessinunte re- 
stitui , et paenitet „urbem Romanam “ non servasse , cum in D sit 
..pissinum ero manam* 1 . C. 1 1. per Attalum regem ferunt, tum pro- 
pinquas gentes alias D. C. 12. A eos verterant auxilio irati. 
reliqua in recc. cdd. addita; tamen sententia nescio au staret, si 
reliquis omissis pro auxilio substitueretur Aetolis, ib. A motus 
maior in finitimis correxit Alsch. ib. legato Laetorio D. C. 14. 
virum bonum optimum cdd., quod recipere dubitavi, cum etiam in 
titulo antiquissimo duonoro optimo legatur, ib. D traditorem, quare 
Fabri coni. ..tradiderim*' . ib. D megalesiam; an fuit ,, Megalesia 
inde appellati “. C. 15. ,,quam ira irritata “ nescio an etiam in 
A desiderentur, ib. cdd. recusarent retinerent, ut durior verbo- 
rum structura evitaretur restitui vulg. retineri, quamquam etiam 
retinere defendi potest. C. 16. D. inopiae aerariae, ubi cum ac 
bis positum esse videretur, vulg. revocavi. C. 17. recepit cdd.; et 
addidit Alsch., quod non prorsus necessarium videtur, ib. w. ta- 
men — sumus in D abesse Fabri non notavit, ib. fuit virgines 
optt., in quo quid lateat non constat, ib. cum in D , .singuli quae' * 
legatur, iam probandum puto. ib. „cives‘* in BD. non inventam 
et propterea suspectum e3t. C. 18. anunos cdd., an animo scri- 
bendum? ib. A patres conscripsi prius quam eo gesseritis, quae 
desunt alii aliter expleverunt: suspicabar ..priusquam eorum sce> 

b* 

lera' 1 (an eoa? cf. paulo post eoagilare) expiaritis , ne quid us- 
quam gesseritis, ib. cdd. cesserat, quod propter nunc non videtur 
ferri posse, ib. recte fortasse habet cdd. scriptura ,, trucidatos cru- 
ciando". ib. vox ex delubro D. nescio an recte. C. 19. „cognita 
causa tribunos" num A habeat non constat, ib. D principium 
orationibus, tum cdd. „ segniter molliter " quod servavi, etsi durius 
est asyndeton. G. 20- iussu ac voluntate D recte fortasse, ib. 
num elata in A fuerit non constat. C. 21 in D est attinet , quod 
praeferendum videtnr. ib. , , quaeque apud Pleminium erat ' e recc. 
recipere malui quam quaequae formam insolitam admittere, ib. „st 
quid' 1 non est in A; non absurda sunt quae recc. addiderunt r ex- 
tulisset, quod suum non esset' 1 , ib. cum A habeat aliumque 
aliumve, vuig. aliumve quem non reicienda videtur. C. 22. non 
male Mog. ed. „sese praeparavi t 1 ' cum in optt. sit sese reparavit. 
ib. D faceret, quod iam praefero, itemque „exlollentes fecerunt". 
0. 24. BD. ne fas quod nescio an recipiendum fuerit, ib. D aver- 
tit vero. ib. A admirantemque ut aut, Alsch. supplevit, malim 
., ,adhortantem l ' addere, ib. ut et sibi optt. an satis fuit v ut ipse 
sibi"? ib. „p aratis" omissum erat, ef. Lectt. Livv. II, 7. C. 2 i. 
A militum ailque, quare Alsch. edidit „ait atque" \ sed dubito, 
num ait requiratur, et in D ailque scriptum, sed t deleta est. 
ib. BD. curam dat recte fortasse, tum „obedieniesque" Fabri su- 
spicatur, ib. recc. rectius „quam a Carthagine". C. 26. ingenti 
dedi, cf. Lectt. Livv. II, 3. cf. c. 32. ib. nulli ante eo bello duct 
trahendum ex sicilia, reliqua recc. adiecerunt. etiam temptata ser- 
vavi, quod sine participio sententia non videbatur coustare, suspi- 
cor aut en) data esse omissum, cf. 30, 30. ib. A vulgaterat , D 
vulgata erat. ib. A sed tamen terra etiam tum spectaculo per 
praeconem, utroque loco aliquid deesse ratus pro tamen scripsi 
t ,de mari *' , cf. 37, 23 in., neque enim prospectantibus e terra 
ipsa terra spectaculo erat, in seqq. fortasse plura desunt. C. 27. 
postque gerentur apte recc. ndiecerunt. ib. cdd. profecti , propter 
ea quae praecedunt: vento — vehementi provecti" scribendum 
putavi, ib. D „nebula excepit", quod Alsch. olim nescio an 
recte probaverit. C. 28. Regulum et L. Manlium ne in A qui- 
dem exstare puto. ib. longe ante v. primus, tum ipso om. D 
fortasse recte; idem C. 29. Oesalcen habet, et C. 30. conve- 
nere ratus , quod non speruendum est. ib. intenderat. C. 31. 
eius usquam cdd., quod Alsch. probavit, ib. pecoribusquevisa- 
rum D, an fuit , pecoribusque suis, ea enim". C. 32. gurgite in 
obliquum et ingens gaudium D. ib. „at duo" servavi, cdd. ac 
duo. C. 33. BD. igitur iam rem , quod nescio an probandum fue- 
rit. ib. gentemque ad C. Laelii optt., reliqua recc. addiderunt, inde 
Alsch. C. 34. primum erum equitum augeret A. adieci ut et 
agere. C. 35. expeditionibus ad oppugnandum optt., si quid ex- 
cidit, fortasse fuit „ expeditionibus parvis agrorumque populationi- 

fiia 1 . ib. in castra redit graves om. in D; tum non maie habet 
tamen non ante et etiam hiemps, ut enim iam suspectum 6it. ib. 
litus haec in afric.a optt. recc. devexam equitatus adscripserunt. 
€. 36. D recte fortasse cuius erat ea provincia “. ib. consuli et 
duplicatae cdd. Alsch. et consuli — et Poeno, quem sequi non 
ausus sum, cf. c. 38 cos dcvicasta. C. 37. iterum dilectus optt., 
quod nescio an defendi possit, ib. D. venit praeter ut et iam dele- 
tum malim. C. 38. Caepionem et C. Servilium tum et auguret 
sine dubio etiam in A desiderantur. 

l.ib. XXX, i. Cn. Servilius consules optt. cdd., Cn. Servilius 
Caepio et C. Servilius Geminus consules vuig., quan. uon propter- 
ea reiiciendam putaverim, quod 29, 38 omnia consulum nomina 
posita sunt, etiam aliis locis sunt repetita, cf. 25, 41; 26, 1. 27, 
6. 7. poterat etiam alteri tantum Caepioni cognomen addi, cf. 25, 
2. 3. ib. D ei quoque proconsuli, ib. p Scribonius optt., an fuit 
,.L. Scribonius praetor priore ?“ cf. c. 2. C. 2. cetera et in sici- 
lio D, ubi t e praecedentibus repetitam putaverim. C. 3. cdd. illo 
tempore cdd., sed ullo t. servavi, ne aut certum hiemis tempus iu- 
telligeretur , aut durior epexegesis admittenda esset; paulo ante 
nnm frumentum in A exstet uon certum est. C. 4. hasdrubale 
Carthaginienses cdd., correxit Alsch. ib. se tum pacis quam om. 
0. ib. „simul ut dedi, quod h. I. ut facilius omitti poterat. C. 5. 
consilio edicere D, quare dubito, num et dicere certum sit. ib. 
„super alios alii “ servo, cf. Fabri ad 21, 35, 12. C. 6. optt. 
quibus hostile, nescio an recte Lov. 2. Lips. q. hostile nihil, ib. 
die una D; suspicor „hora una li cf. Jahn Anu. vol. 31. p. 172. 

C. 7. „ibi tribus una 1 ' cdd., quae num inteliigi possint dubitans, 
recc. additamentum servavi cf. 1. I. p. 169. ib. reversus Has- 
drubal cdd. quod nescio an recte Alsch. olim probaverit. C. 8 
advertit BD. quod non sperno, ib. D post principes hastarum , 
deinde accipere. C. 9. conspectum confusum D ali. correxit Alsch., 
sed v. urbi additum plura excidisse indicat. C. 10. postquam in 
navali cdd., ubi plura omissa esse suspicor, ib. D. compressit, 
quod recipere dubitavi, cf, Jahn. 1. 1. p. 176 et A comprensi i 

D. etiam 29, 24. compressae pro comprcnsae habet, ib. cdd. ,,ut 
pervium ordinem fecisset", quod sive praeteritum coudicioaalc sive 
plusquamperfectum habetur ab h. 1. alienum est, neque eiusdem 
generis sunt pauci illi qui comparari possint loci, velut Tac. Agr. 
6. Plin. Paneg. 40, 4. propterea „pervii ordines essent“ scripsi; 
tiron. „pervii inter se ordines essent' malebat, ib. D diu ste- 
tissentque, ut aliquid excidisse videatur, ib. superabant om. D, 
idem sicutponiaesupino , A sicutjiole , quod num recte h. 1. dice 
retur dubitans , cf. Jahn 1. I. p. 175., vulg. servavi, ib. D vo- 
cant tnilex , nescio an recte olim Alsch. ediderit ,, vocat miles 
cf. 37, 28. ib. ipsa Crev. secutus seclusi. C. 11. D. per turmas 

viam suam; nescio an suam e praecedentibus repetitum sit. C. 12. 
eoquae ingens D, an fuit „eoque ingens se", ib. et regem esse 
cdd., sed et e v. proximo repetitum videtur, ib. concedit res 
ecum A, reliqua adiecit Alscli. ; sed dubito num requiratur ,,tum 
vero", potest solum ibi, potest etiam „ remotis arbitris (cf. c. 15) 
reputare " intercidisse, ib. „geniali lecto “ malebat Otto. ib. im- 
precare se factum A, non deterius BD. ali. „improbe a rege fa- 
ctum ", C. 13. quamvis insolitum „in adloquendo victorem mu- 
tare non ausus sum. ib. tunc se invasisse cdd., sed servavi vulg. 
cf. Plaut. Mero. 2, 1,41. Jahn. Ann. 1. 1. p. 173. C. 14. Alscli 
coni. „earum virtutum “ quod per se aptissimum neque tamen ne- 
cessarium videtur, ib. „aetaii nostrae “ vulg. fortasse praestat; 
D aetatis nostram, ib. agere cdd. ager et Alsch. quod servavi, 
etsi dubito, num et satis aptum sit. C. 15. A. fidum e servis vocat 
sub cuius regio more , D. sub cuius regio fide more, servavi vulg., 
quod fidum in omnibus cdd. est, neque per se ineptum videtur, 
cf. Jahn 1. I. p. 171. ib. ,, eburno" optt. cdd. firmatum servavi, 
etiam 5, 41 iam paenitet eburneo scripsisse, ib. „ mollitus “ resti- 
tui; mollitur propter regis positum videtur. C. 17. postremo die 
legatos D. ib. decorasset operam mastnissam AD. reliqua a recc. 
addita sunt, sed „ honoribus" pro donis scripsi, cf. Jahn 1. 1. p. 
167. ib. „et ad haec “ deinde „id patres “ e C. m 2. sumpta num 
satis certa sint dubito. C. 18. ascendere in equos D. ib. ut rem 
permixtus cdd.; emendavit Alsch., cf. ad 3, 70, sed dubito, num 
permittere in rem alibi legatur; bene J. Gron. intermixtus, cf. 37, 
43; sed ne sio quidem locum sanatum puto. ib. omnibus peditibus 
cdd. correxit Alsch., Livius ad ea redit, quae paulo ante de equi- 
tibus exponere coeperat. C. 20. „alia re “ revocavi, aliena re 
quid esset parum perspicuum videbatur. C. 21. A. necessefuit 
quideisacratesagendas ; Alsch. „suis qui deis “ coni., an fuit ,, uti- 
que qui deis laudes ac grates" , cf. Drak. 23, 12, 7; 26, 48, 3. 
C. 22. D. „omiti parte “ , quod restituendum est. C. 23. quam eum 
qui cdd., substitui ,,quam tum qui' 1 , ib. num responsu verum sit 
dubito; certe D responso habet. C. 25. cdd. superlabentem, quod 
cum de navi vix dici posse videretur „praelabentem" (ita enim 
scribendum erat) substitui, ib. potuisset servavi, sed Drak. potuit 
recte requirere videtur, ita 25, 19 pro stetit scriptum est stetisset. 
C. 26. in africam duci D. C. 27. ac duas D., sed cum A ad- 
duas hnbeat, et coninnctivus sequatur ,,ui duas “ restitui, ib. tra- 
deret cdd., neque patet, unde ei sit. ib. D. adplacatis, recte for- 
tasse Alsch. ab placatis posuit. C. 28. gerere erexerant e cdd. re- 
stitui, cf. Jahn 1. 1. p. 174. Tac. Hiat. 1,89. ib. curas intentio- 
ris optt., an fuit ,, curae sunt intentioris" ; erant Alsch. interposuit 
ib. D pulsos se in hispania. C. 29. nam et cum masinissam sex 
milibus D, Fabri susp. „nam cum masinissa sex milia", ib. ma- 
xime si hostis fiducia quae cdd. ubi si scriptum est, alterum sub- 

stamivum omissum et fiduciaque legeudum puto. C. 30. par in 
spaluun beue D. ib. cdd. adtinebat; an fuit attineaiT ib. fefellit 
sua fortuna servavi cura Alsch., sed dubito, num verum sit. ib. 
patndbi D; „patrui tui u coni. Fabri, ib. „in moenia “ Alsch., cdd. 
moenia, ib. proelio vincens D, scripsi viceris ib. qui non 
recusamus cdd., sed qui non lraius loci puto, e superioribus vide- 
tur repetitum, ib. Alsch. recte fortasse eRec. ,,ad bellum itum'" 
dedit, ib. externa etiam mari D; fortasse fuit „ externa terra 
etiajn“. C. 31. kannibalavere adventus D., in quo quid lateat non 
constat; secutus Alsch. ab adventus dedi. ib. CD. facimus bellum 
quod de re praeterita vix dici posse videbatur; ib. lacessisse ve- 
rius puto, cf. c. 40 egessisse, ib. cedentem Italia restitui, ut in 
D m. 2. scriptum est. ib. GD. verba praecata; Alsch. „ verba 
praelata “, sed rectius fortasse Pal. 2. ,, verba peracta' 1 . C. 32. 
aliena ignota auxilio optt. suppleverunt recc. , sed alia videntur 
omissa esse. ib. „adhortando subiciunt “ nescio an propius ad 
cdd. accedat. C. 33. adplicantc signis viam CD.; servavi vulg. cf. 
Jahn 1. 1. p. 170. ib. „post directos' t Alsch. invenit; D post re- 
ctos videtur habere, ib. moenia patria D. nescio an recte, ib. in- 
termistos seclusi inter ne vox insolita admitteretur neve ter idem 
vocabulum repeteretur. , ib. utrimque coniciebanttesignaniscessa 
bant optt., reliqua recc. suppeditarunt, cf. Jahn 1. 1. p. 169. C. 34. 
umboni pulsantes cdd., pro quo recte ,, umbonibus pulsantes “ vulg. 
legi videtur, ib. ,,reversi u cdd., sed quae sequuntur potius versi, 
ut vulgo legitur, requirunt. C. 35. nescio an recte Alsch. olira 
ediderit „et omnia in proelio ", cf. Jahn. 1. 1. p. 172. C. 36. ad con- 
templandum cdd., verbum, unde suspensa sunt, interoidisse signi- 
ficavi. C. 37. „ad dissuadendum " fortasse etiam h. I. Bervari pot- 
erat. C. 38. „alio usquam “ revocavi, cum etiam D m. 1. alios- 
usquam habeat, tum „qtdd petentes “ ubi in cdd. quid ita petentes 
exstat, ib. dubium est, num verum sit Recessisse' 1 , cum in D. 
legatur „cecessisse“ unde manu antiqua factum est ,, secessisse' 1 
C. 39. ,jper indicem delati damnati sunt l ‘ Jenicke. C. 40. pater- 
facta D. sed r inductum, ut non dubitem, quiu Frob. recte pate- 
facta ediderit, ib. negare ita CD, quod recipere dubitavi, quod 
non patet, quid ita h. 1. significet. C. 42. et postulantium Alsch. 
edidit; idem olim recte „vi atque iniuria“ videtur probasse, ib. 
cum in CD. „adversus barchinae “ legatur, in Lov. m. 2. factioni, 
hoc eo loco adieci, ubi facilius intercidebat, ib. secundis sapere 
•olus D habere videtur, quem, cura per haec capita multis lacunis 
deformatus sit, sequi dubitavi, ib. „in ea quoque “ etiam D vi- 
detur habere, idem paulo ante nescio an recte ,, obtinuerunt" ex- 
hibeat. C. 44. Carthaginiensis finiretur D. ib. ,,necesse in vos 
odio vestro" Alschefskium Ueber die krlt. Behandlung der Ge- 
schichtabb. des Liv. p. 24 et Kreyssigium Liv. lib. XXXIII p. 125 
secutus dedi., sed oum in Cl). m. 1. necesse estnevo* legatur, et 

ne e voce praecedente repetitum videatur, uescio an in omitti 
possit, audacius Madvigius ,,nec est cur vos otio “ etc. conie- 
cit, idemque quod voluit cdd. lectione maiore etiam vi indicatur. 
C. 45. nomina familiae liquerunt P, id ut verum sit eo magis ve- 
reor, quod C fecerunt habet, quare recte Kreyssigium seutire puto, 
qui reliquerunt scribendum esse existimat. 

Scrib. lsenaci Id. Nov. MDCCCL. 

TITI LIVI 

AB URBE CONDITA 
LIBER XXIV. 



EPITOME. Hieronymus Syracusanorum rex, cuius avus Hiero ami- 
cus populi Romani fuerat , ad Carthaginienses defecit, et propter 
crudelitatem superbiamque a suis interfectus est. Tib. Sempronius 
Gracchus proconsul prospere adversus Poenos et Hannonem ducem 
ad Beneventum pugnavit servorum maxime opera , quos liberos 
esse iussit. Claudius Marcellus consul in Sicilia , quae prope tota 
ad Poenos defecerat, Syracusas obsedit. Philippo Macedonum regi 
bellum indictum est, qui ad Apolloniam nocturno proelio oppressus 
fugatusque inMacedouiam cum prope inermi exercitu profugit: ad 
id bellum gerendum Valerius praetor missus est. res praeter ea in 
Hispania a P. et Cn. Scipionibus adversus Carthaginienses gestas 
continet. Syphax rex Numidiae in amicitiam ascitus , qui a Masi- 
nissa rege Maesuliorum pro Carthaginiensibus pugnante victus in 
Maurusios cum magna manu transiit contra Gades, ubi anguste 
freto Africa et Hispania dirimuntur. Celtiberi quoque in amicitiam 
recepti sunt, quorum auxiliis ascitis tunc primum mercennarium 
militem Romana castra habuerunt. 

I. Ut ex Campania in Bruttios reditum est, Hanno 
adiutoribus et ducibus Bruttiis Graecas urbes temptavit, 
eo facilius in societate manentes Romana, quod Bruttios, 
quos et oderant et metuebant, Carthaginiensium partis 
factos cernebant. Regium primum temptatum est diesque 
aliquot ibi nequiquam absumpti, interim Locrenses fru- 
mentum lignaque et cetera necessaria usibus ex agris in 
urbem rapere, etiam ne quid relictum praedae hostibus 
esset, et in dies maior omnibus portis multitudo effundi: 
postremo ii modo relicti in urbe erant, qui reficere muros 
ac portas telaque in propugnacula congerere cogebantur, 
in permixtam omnium aetatium ordinumque muliitudinem 
et vagantem in agris magna ex parte inermem Hamilcar 
t. tivi pars 111. 1 

Poenus equites emisit, qui violare quemquain veliti, tan- 
tum ut ab urbe excluderent fuga dissipatos, turmas ob- 
jecere. dux ipse loco superiore capto, unde agros urbem 
possit conspicere , Bruttiorum cohortem adire muros at- 
que vocare principes Locrensium ad colloquium iussit c* 
pollicentes amicitiam Hannibalis adhortari ad urbem tra- 
dendam. Bruttiis in colloquio nullius rei primo fides est; 
deinde, ulPoenus apparuit in collibus et refugientes pauci 
aliam omnem multitudinem in potestate hostium esse ad- 
ferebant, tum metu victi consulturos se populum respon- 
derunt. advocataque extemplo contione, cum et levissimus 
quisque novas res novamque societatem mallent, et quo- 
rum propinqui extra urbem interclusi ab hostibus erani, 
velut obsidibus datis pigneratos haberent animos , pauci 
magis taciti probarent constantem fidem quam probatam 
tueri auderent, haud dubio in speciem consensu fit ad 
Poenos deditio. L. Atilio praefecto praesidii quique cum 
eo milites Romani erant clam in portum deductis atque 
impositis in naves, ut Regium deveherentur, Hamilcarem 
Pdcnosque ea condicione, ut foedus extemplo aequis le- 
gibus fieret, in urbem acceperunt, cuius rei prope non 
servata fides deditis est, cum Poenus dolo dimissum Ro- 
manum incusaret, Locrenses profugisse ipsum causaren- 
tur. insecuti etiam equites sunt, si quo casu in freto aestus 
morari aut deferre naves in terram posset, et eos quidem 
quos sequebantur non sunt adepti; alias a Messana trai- 
eicnles freto Regium naves conspexerunt, milites erant 
Romani a Claudio praetore missi ad obtinendam urbem 
praesidio, itaque Regio extemplo abscessum est. Locren- 
sibus iussu Hannibalis data pax, ut liberi suis legibus 
viverent, urbs pateret Poenis , portus in potestatem Lo 
crensium esset, societas eo iure staret, ut Poenus Locren- 
sem Locrensesque Poenum pace ac bello iuvarenl. 

II. Sic a freto Poeni reducti frementibus Bruttiis, 
quod Regium ac Locros , quas urbes direpturos se desti- 
naverant, intactas reliquissent, itaque per se ipsi con- 
scriptis armalisque iuven tutis suae quindecim milibus ad 
Crotonem oppugnandum pergunt ire, Graecam et ipsam 

urbem et maritimam, plurimum accessurum opibus, si in 
ora maris urbem ac portum moenibus validum tenuissent, 
credentes, ea cura angebat, quod neque non aceersere 
ad auxilium Poenos satis audebant, ne quid non pro so- 
ciis egisse viderentur, et, si Poenus rursus magis arbiter 
pacis quam adiutor belli fuisset, ne in libertatem Croto- 
nis, sicut ante Locrorum, frustra pugnaretur, itaque opti- 
mum visum est ad Hannibalem mitti legatos , caverique 
ab eo, ut receptus Croto Bruttiorum esset. Hannibal cum 
praesentium eam consultationem esse respondisset et ad 
Hannonem eos reiecisset, ab Hannone nihil certi oblatum, 
nec enim diripi volebant nobilem atque opulentam urbem, 
et sperabant, cum Bruttius oppugnaret, Poenos nec pro- 
bare nec iuvare eam oppugnationem appareret, eo matu- 
rius ad se defecturos. Crotone nec consilium unum inter 
populares nec voluntas erat: unus velut morbus invaserat 
omnes Italiae civitates, ut plebes ab optimatibus dissen- 
tirent, senatus Romanis faveret, et plebs ad Poenos rem 
traheret, eam dissensionem in urbe perfuga nuntiat Brut- 
tiis: Aristomachum esse principem plebis tradendaeque 
auctorem urbis; et in vasta urbe lateque omnibus dis- 
iectis moenibus raras stationes custodiasque senatorum 
esse ; quacumque custodiant plebis homines , ea patere 
aditum, auctore ac duce perfuga Bruttii corona cinxerunt 
urbem, acceptique ab plebe primo impetu omnem praeter 
arcem cepere, arcem optimates tenebant praeparato iam 
ante ad talem casum perfugio, eodem Aristomachus per- 
fugit, tamquam Poenis non Bruttiis auctor urbis traden- 
dae fuisset. 

III. Urbs Croto murum in circuitu patentem duode- 
cim milia passuum habuit ante Pyrrhi in Italiam adventum, 
post vastitatem eo bello factam vix pars dimidia habita- 
batur: flumen, quod medio oppido fluxerat, extra fre- 
quentia tectis loca praeterfluebat, et arx erat procul eis 
quae habitabantur, sex milia aberat ab urbe nobili tem- 
plum, ipsa urbe nobilius, Laciniae Iunonis, sanctum omni- 
bus circa populis, lucus ibi frequenti silva et proceris 
abietis arboribus saeptus laeta in medio pascua habuit 

l* 

ubi omnis generis sacrum deae pecus pascebalur sine 
ullo pastore ; separalimque greges sui cuiusque generis 
nocte remeabant ad stabula numquam insidiis ferarum, 
non fraude violati hominum, magni igitur fructus ex eo 
pecore capti, columnaque inde aurea solida facta et sa- 
crata est ; inclutumque templum divitiis etiam, non tantum 
sanctitate fuit, ac miracula aliqua adfinguntur plerumque 
tam insignibus locis, fama est aram esse in vestibulo 
templi, cuius cinerem nullo umquam moveri vento, sed 
arx Crotonis, una parte imminens mari, altera vergente 
in agrum, situ tantum naturali quondam munita, postea 
et muro cincta est, qua per aversas rupes ab Dionysio 
Siciliae tyranno per dolum fuerat capta, ea tum arce, 
satis ut videbatur tuta, Croloniatum optimates tenebant 
se, circumsedente cum Bruttiis eos etiam plebe sua. po- 
stremo Bruttii, cum suis viribus inexpugnabilem viderent 
arcem, coacti necessitate Hannonis auxilium implorant, 
is condicionibus ad deditionem compellere Crotoniates 
conatus , ut coloniam Bruttiorum eo deduci antiquamque 
frequentiam eo recipere vastam ac desertam bellis urbem 
paterentur, omnium neminem praeter Arislomachum mo- 
vit. morituros se adfirmabant citius quam immixti Brut 
liis in alienos ritus mores legesque ac mox linguam etiam 
verterentur. Aristomachus unus, quando nec suadendo 
ad deditionem salis valebat, nec, sicut urbem prodiderat, 
locum prodendae arcis inveniebat, transfugit ad Hanno- 
nem. Locrenses brevi post legati, cum permissu Hanno- 
nis arcem intrassent, persuadent, ut traduci se in Locros 
paterentur nec ultima experiri vellent, iam hoc ut sibi 
liceret impetraverant et ab Hannibale missis ad ipsum le- 
galis. ita Crotone excessum est, deductique Crotoniatae 
ad mare naves conscendunt. Locros omnis multitudo ab- 
eunt. — In Apulia ne hiems quidem quieta inter Roma- 
nos atque Hannibalem. Luceriae Sempronius consul, Han 
nibal haud procul Arpis hibernabat, inter eos levia proe- 
lia ex occasione aut opportunitate huius aut illius partis 
oriebantur; meliorque eis Romanus et in dies cautior tu- 
liorque ab insidiis fiebat 

IV. In Sicilia Romanis omnia mutaverat mors Hiero- 
nis regnumque ad Hieronymum nepotem eius translatum, 
puerum vixdum libertatem nedum dominationem modice 
laturum, ea aetas , id ingenium : et tutores atque amici 
ad praecipitandum in omnia vitia acceperunt, quae ita 
futura cernens Hiero ultima senecta voluisse dicitur libe- 
ras Syracusas relinquere, ne sub dominatu puerili per 
ludibrium bonis artibus parium firmatumque interiret re- 
gnum. huic consilio eius summa ope obstitere filiae, no- 
men regium penes puerum futurum ratae, regimen rerum 
omnium penes se virosque suos Andranodorum elZoippum, 
qui Syracusanorum primi relinquebantur, non facile erat 
nonagesimum iam agenti annum, circumsesso dies noctes- 
que muliebribus blanditiis, liberare animum et convertere 
ad publicam privata curam, itaque tutores modo quin- 
decim puero relinquit, quos precatus est moriens, ut fidem 
erga populum Romanum quinquaginta annos ab se cul- 
tam inviolatam servarent, iuvenemque suis potissimum 
vestigiis insistere vellent, disciplinae, in qua eductus es- 
set. haec mandata, cum exspirasset per tutores testa- 
mento prolato pueroque in contionem producto — erat 
autem quindecim tum ferme annorum — paucis, qui per 
contionem ad excitandos clamores dispositi erant, appro- 
bantibus testamentum , ceteris velut patre amisso in orba 
civitate omnia timentibus funus fit regium, magis amore 
civium et caritate quam cura suorum celebre, brevi deinde 
ceteros tutores summovet Andranodorus : iuvenem iam 
esse dictitans Hieronymum ac regni potentem deponendo 
tutelam ipse, quae cum pluribus communis erat, in se 
unum omnium vires convertit. 

V. Vix quidem ulli bono moderatoque regi facilis 
erat favor apud Syracusanos succedenti tantae caritati 
Hieronis, verum enim vero Hieronymus, velut suis vitiis 
desiderabilem efficere vellet avum, primo statim conspectu 
omnia quam disparia essent ostendit, nam qui. per tot an- 
nos Hieronem filiumque eius Gelonem nec vestis habitu 
nec alio ullo insigni differentes a ceteris civibus vidissent, 
conspexere purpuram ac diadema ac satellites armatos, 

quadrigisque eliam alborum equorum interdum ex regia 
procedentem more Dionysii tyranni, hunc tam superbum 
apparatum habilumque convenientes sequebantur contem- 
ptus omnium hominum, superbae aures, contumeliosa 
dicta, rari aditus non alienis modo sed tutoribus etiam, 
libidines novae, inhumana crudelitas, itaque tantus omnes 
terror invaserat, ut quidam ex tutoribus aut morte volun- 
taria aut fuga praeverterent metum suppliciorum, tres ex 
iis, quibus solis aditus in domum familiarior erat, Andra- 
nodorus cl Zoippus, generi Hieronis, et Thraso quidam, 
de aliis quidem rebus haud magnopere audiebantur: ten- 
dendo autem duo ad Carthaginienses, Thraso ad societatem 
Romanam , certamine ac studiis interdum in se converte- 
bant animum adolescentis, cum coniuratio in tyranni ca- 
put facta indicatur per Callonem quendam, aequalem 
Hieronymi ct iam inde a puero in omnia familiaria iura 
adsuetum. index unum ex coniuratis Theodolum , a quo 
ipse appellatus erat, nominare potuit, qui comprensus 
extemplo Uadilusque Andranodoro torquendus, de se 
ipse haud cunctanter fassus conscios celabat, postremo, 
cum omnibus intolerandis patientiae humanae cruciatibus 
laceraretur, victum malis se simulans avertit ab consciis 
in insontes indicium, Thrasonem esse auctorem consilii 
mentitus , nec nisi tam potenti duce confisos rem tantam 
ausuros, ab latere tyranni, quorum capita vilissima lin- 
genti inter dolores gemitusque occurrere, maxime animo 
tyranni credibile indicium Thraso nominatus fecit: itaque 
extemplo traditur ad supplicium, adieclique poenae ceteri 
iuxta insontes, consciorum nemo, cum diu socius consilii 
torqueretur, aut latuit aut fugit: tantum illis in virtute ac 
fide Theodoti fiduciae fuit , tanlumque ipsi Theodoto vi- 
rium ad arcana occultanda. 

VI. Ita, quod unum vinculum cum Romanis socie- 
tatis erat, Thrasone sublato e medio, extemplo haud du- 
bie ad defectionem res spectabat; legatique ad Hannibalem 
missi ac remissi ab eo cum Hannibale nobili adolescente 
Hippocrates et Epicydes , nati Carthagine sed oriundi ab 
Syracusis exsule avo Poeni ipsi materno genere, per 

hos iuncta societas Hannibali ac Syracusano tyranno ; nec 
invito Hannibale apud tyrannum manserunt. Appius Clau- 
dius praetor, Cuius Sicilia provincia erat, ubi ea accepit, 
extemplo legatos ad Hieronymum misit, qui cum sese ad 
renovandam societatem quae cum a\o fuisset venisse di- 
cerent, per ludibrium auditi dimissique sunt ab quaerente 
per iocum Hieronymo , quae fortuna eis pugnae ad Can- 
nas fuisset: vix credibilia enim legatos Hannibalis narrare, 
velle quid veri sit scire , ut ex eo , utram spem sequatur, 
consilium capiat. Romani, cum serio legationes audire 
coepisset, redituros se ad eum dicentes esse, monito ma 
gis eo quam rogato, ne fidem temere mutaret, proficiscun- 
tur. Hieronymus legatos Carthaginem misit ad foedus ex 
societate cum Hannibale faciendum, pacto convenit, ut, 
cum Romanos Sicilia expulissent — id autem brevi fore, 
si naves atque exercitum misissent — , Himera amnis, qui 
ferme insulam dividit, finis regni Syracusani ac Punici 
imperii esset, aliam deinde inflatus adsentalionibus eo- 
rum, qui eum non Hieronis tantum sed Pyrrhi etiam regis 
materni avi iubebant meminisse, legationem misit, qua 
aequum censebat Sicilia sibi omni cedi, Italiae imperium 
proprium quaeri Carthaginiensi populo, hanc levitatem 
ac iactationem animi neque mirabantur in iuvene furioso 
neque arguebant, dummodo averterent eum ab Romanis. 
VII. Sed omnia in eo praecipitia ad exitium fuerunt, nam 
cum praemissis Hippocrate atque Epicyde cum binis mi- 
libus armatorum ad temptandas urbes, quae praesidiis 
tenebantur Romanis, et ipse in Leontinos cum cetero omni 
exercitu — erant autem ad quindecim milia peditum equi- 
tumque — profectus esset, liberas aedes coniurali — et 
omnes forte militabant — imminentes viae angustae, qua 
descendere ad forum rex solebat, sumpserunt, ibi cum 
structi armatique ceteri transitum exspectantes starent, 
uni ex eis — Dinomeni fuit nomen — quia custos corpo- 
ris erat, partes datae sunt, ut, cum appropinquaret ianuae 
rex, per causam aliquam in angustiis sustineret ab tergo 
agmen, ita ut convenerat factum est. tamquam laxaret 
eiatum pedem ab stricto nodo , moratus turbam Dinome- 

nes tantum intervalli fecit, ut, cum in praetereuntem sine 
armatis regem impetus fieret, confoderetur aliquot prius 
vulneribus quam succurri posset, clamore et tumultu au- 
dito in Dinomenem iam haud dubie obstantem tela coni- 
ciuntur, inter quae tamen duobus acceptis vulneribus 
evasit, fuga satellitum, ut iacentem videre regem , facta 
est. interfectores pars in forum in multitudinem laetam 
libertate, pars Syracusas pergunt ad praeoccupanda An- 
dranodori regiorumque aliorum consilia, incerto rerum 
statu Ap. Claudius bellum oriens ex propinquo cum cer- 
neret , senatum litteris certiorem fecit Siciliam Carthagi- 
niensi populo et Hannibali conciliari, ipse adversus Sy- 
racusana consilia ad provinciae regnique fines omnia 
convertit praesidia. 

Exitu anni eius Q. Fabius ex auctoritate senatus Pu- 
teolos, per bellum coeptum frequentari emporium, com- 
munit, praesidiumque imposuit, inde Romam comitiorum 
causa veniens in eum quem primum diem comitialem ha- 
buit comitia edixit, atque ex itinere praeter urbem in cam- 
pum descendit, eo die cum sors praerogativae Aniensi 
iuniorum exisset, eaque T. Otacilium M. Aemilium Regil- 
lum consules diceret, tum Q. Fabius silentio facto tali 
oratione est usus. VIII. „Si aut pacem in Italia aut bel- 
lum eumque hostem haberemus, in quo neglegentiae laxior 
locus esset, qui vestris studiis, quae in campum ad man- 
dandos quibus velitis honores adfertis, moram ullam of- 
ferret, is mihi parum meminisse videretur vestrae liberta- 
tis: sed cum in hoc bello, in hoc hoste numquam ab ullo 
duce sine ingenii nostra clade erratum sit, eadem vos 
cura, qua in aciem armati descenditis, inire suffragium 
ad creandos consules decet, et sibi sic quemque dicere 
“Hannibali imperatori parem consulem nomino,,, hoc 
anno ad Capuam Vibellio Taureae Campano summo equiti 
provocanti summus Romanus eques Asellus Claudius est 
oppositus, adversus Gallum quondam provocantem in 
ponte Anienis T. Manlium fidentem et animo et viribus 
misere maiores nostri, ob eandem causam haud multis 
annis post fuisse non negaverim, cur M. Valerio non dif- 

fideretur adversus similiter provocantem arma capienti 
Gallum ad certamen, quem ad modum pedites equitesque 
optamus ut validiores, si minus, ut pares hosti habeamus, 
ita duci hostium parem imperatorem quaeramus, cum, 
qui est summus in civitate dux, eum legerimus, tamen 
repente lectus, in annum creatus adversus veterem ac 
perpetuum imperatorem comparabitur, nullis neque tem- 
poris nec iuris inclusum angustiis, quo minus ita omnia 
gerat administretque, ut tempora postulabunt belli: nobis 
autem in apparatu ipso ac tantum inchoantibus res annus 
circumagitur, quoniam, quales viros creare vos consules 
deceat, satis est dictum, restat ut pauca de eis, in quos 
praerogativae favor inclinavit, dicam. M. Aemilius Re- 
gillus flamen est Quirinalis, quem neque mittere ab sacris 
neque retinere possumus, ut non deum aut belli desera- 
mus curam. Otacilius sororis meae filiam uxorem atque 
ex ea liberos habet: ceterum non ea vestra in me maiores- 
que meos merita sunt, ut non potiorem privatis necessi- 
tudinibus rem publicam habeam, quilibet nautarum vecto- 
rumque tranquillo mari gubernare potest: ubi saeva orta 
tempestas est, ac turbato mari rapitur vento navis, tum 
viro et gubernatore opus est. non tranquillo navigamus, 
sed iam aliquot procellis submersi paene sumus: itaque 
quis ad gubernacula sedeat, summa cura providendum 
ac praecavendum vobis est. in minore te experti, T.Ota^ 
cili, re sumus: haud sane, cur ad maiora tibi fidamus' 
documenti quicquam dedisti, classem hoc anno, cui tu 
praefuisti, trium rerum causa paravimus, ut Africae oram 
popularetur, ut tuta nobis Italiae lilora essent, ante omnia 
ne supplementum cum stipendio commeatuque ab Cartha- 
gine Hannibali transportaretur, create consulem T. Ota- 
ciliurn, non dico si omnia haec, sed si aliquid eorum rei 
publicae praestitit, sin autem te classem obtinente etiam 
velut pacato mari quaelibet Hannibali tuta atque integra 
ab domo venerunt, si oraltaliae infestior hoc anno quam 
Africae fuit, quid dicere poles, cur te potissimum ducem 
Hannibali hosti opponant? si consul esses, dictatorem 
dicendum exemplo maiorum nostrum censeremus, ncc tu 



itized by Google 




10 



LIBER XXIV. CAP. 8. 9. [a. U. c. 53«j 



id indignari posses, aliquem in civitate Romana meliorem 
bello haberi quam te. magis nullius interest quam tua 4 
T. Otacili, non imponi cervicibus tuis onus, sub quo con- 
cidas. ego magnopere moneo suadeoque, eodem animo 
quo, si stantibus vobis in aciem armatis repente deligendi 
duo imperatores essent, quorum ductu atque auspicio 
dimicaretis, hodie quoque consules creetis, quibus sacra- 
mento liberi vestri dicant, ad quorum edictum conveniant, 
sub quorum tutela atque cura militent, lacus Trasumen- 
nus et Cannae tristia ad recordationem exempla sed ad 
praecavendas similes clades documento sunt, praeco, 
Aniensem iuniorum in suffragium revoca“. IX. Cum 
T. Otacilius ferociter eum continuare consulatum velle vo- 
^i^eraretur atque obstreperet, lictores ad eum accedere 
consul iussit, et quia in urbem non inierat protinus in 
campum cx itinere profectus, admonuit cum securibus 
sibi fasces praeferri, iterum praerogativa suffragium init, 
creatique in ea consules Q. Fabius Maximus quartum 
M. Marcellus tertium, eosdem consules ceterae centuriae 
sine variatione ulla dixerunt, et praetor unus refectus 
Q. Fulvius Flaccus, novi alii creati, T. Otacilius Crassus 
iterum, Q. Fabius consulis filius, qui tum aedilis curulis 
erat, P. Cornelius Lentulus, comitiis praetorum perfectis 
senatus consultum factum, ut Q. Fulvio extra ordinem ur- 
bana provincia esset, isque potissimum consulibus ad bel 
Ium profectis urbi praeesset. aquae magnae bis eo anno 
fuerunt, Tiberisque agros inundavit cum magna strage 
lectorum pecorumque et hominum pernicie. 

Quinto anno secundi Punici belli Q. Fabius Maximus 
quartum M. Claudius Marcellus tertium consulatum in- 
euntes plus solito converterant in se civitatis animos : mui- 
t»s enim annis tale consulum par non fuerat, referebant 
senes sic Maximum Rullum cum P. Decio ad bellum Galli- 
cum, sie postea Papirium Carviliumque adversus Samnites 
Bruttiosque et Lucanum cum Tarentino populum consules 
declaratos, absens Marcellus consul creatus, cum ad 
exercitum esset; praesenti Fabio atque ipso comitia ha- 
bente consulatus continuatus, tempus ac necessitas belli 

ac discrimen summae rerum faciebant, ne quis aut in 
exemplum exquireret aut suspectum cupiditatis imperii 
consulem haberet: quin laudabant potius magnitudinem 
animi, quod cum summo imperatore esse opus rei publicae 
sciret, seque tum haud dubie esse, minoris invidiam suam, 
si qua ex re oreretur, quam utilitatem rei publicae fecisset. 

X. Quo die magistratum inierunt consules, senatus 
in Capitolio est habitus, decretumque omnium primum, 
ut consules sortirentur compararentve inter se, uter cen- 
soribus creandis comitia haberet, priusquam ad exercitum 
proficisceretur, prorogatum deinde imperium omnibus qui 
ad exercitus erant, iussique in provinciis manere, Tib. 
Gracchus Luceriae, ubi cum volonum exercitu erat, G. Te- 
rentius Varro in agro Piceno , M\ Pomponius in Gallico, 
et praetores prioris anni pro praetore Q. Mucius obtineret 
Sardiniam, M. Valerius ad Brundisium orae maritimae in- 
tentus adversus omnes motus Philippi Macedonum regis 
praeesset; P. Cornelio Lentulo praetori Sicilia decreta 
provincia, T. Otacilio classis eadem, quam adversus Car- 
thaginienses priore anno habuisset. 

Prodigia eo anno multa nuntiata sunt, quae quo ma- 
gis credebant simplices ac religiosi homines, eo plura 
nuntiabantur: Lanuvii in aede intus Sospitae lunonis cor- 
vos nidum fecisse; in Apulia palmam viridem arsisse; 
Mantuae stagnum effusum Mincio amni cruentum visum ; 
et Calibus creta et Romae in foro bovario sanguine plu- 
visse; et in vico lnsteio fontem sub terram tanta vi aqua- 
rum fluxisse, ut serias doliaque, quae in eo loco erant, 
provoluta velut impetus torrentis tulerit; tacta de caelo 
atrium publicum in Capitolio, aedem in campo Vulcani, 
nucem in Sabinis, publicamque viam murum ac portam 
Gabiis, iam alia vulgata miracula erant; hastam Martis 
Praeneste sua sponte promotam; bovem in Sicilia locu- 
tum; infantem in utero matris in Marrucinis “io triumphe,, 
clamasse; ex muliere Spolcti virum factum; Hadriae 
aram in caelo speciesque hominum circum eam cum can- 
dida veste visas esse, quin Romae quoque in ipsa urbe 
secundum apum examen in foro visum adfirmantes qui- 

dam iegiones se armatas in lanieulo videre concitaverunt 
civitatem ad arma: qui tum in lanieulo essent, negarunt 
quemquam ibi praeter adsuelos collis eius cultores appa- 
ruisse. haec prodigia hostiis maioribus procurata sunt ex 
haruspicum responso ; et supplicatio omnibus deis, quo- 
rum pulvinaria Romae essent, indicta est. 

XI. Perpetratis quae ad pacem deum pertinebant, de 
re publica belloque gerendo et quantum copiarum et ubi 
quaeque essent, consules ad senatum rettulerunt, duode- 
viginti legionibus bellum geri placuit : binas consules sibi 
sumere, binis Galliam Siciliamque ac Sardiniam obtineri ; 
duabus Q. Fabium praetorem Apuliae, duabus volonum 
Tib. Gracchum circa Luceriam praeesse; singulas C. Te- 
rentio proconsuli ad Picenum et M. Valerio ad classem 
circa Brundisium relinqui ; duas urbi praesidio esse, hic 
ut numerus legionum expleretur, sex novae legiones erant 
scribendae, eas primo quoque tempore consules scribere 
iussi et classem parare, ut cum eis navibus, quae pro Ca- 
labriae litoribus in statione essent, centum quinquaginta 
longarum classis navium eo anno expleretur, dilectu ha- 
bito et centum navibus novis deductis Q. Fabius comitia 
censoribus creandis habuit: creati M. Atilius Regulus et 
P. Furius Philus. 

Cum increbesceret rumor bellum in Sicilia esse, T. Ota- 
cilius eo cum classe proficisci iussus est. cum deessent 
nautae, consules ex senatus consulto edixerunt, ut, qui 
L. Aemilio C. Flaminio censoribus milibus aeris quinqua- 
ginta ipse aut pater eius census fuisset usque ad centum 
milia, aut cui postea tanta res esset facta, nautam unum 
cum sex mensum stipendio daret; qui supra centum mi : 
lia usque ad trecenta, tres nautas cum stipendio annuo; 
qui supra trecenta usque ad deciens aeris, quinque nau- 
tas; qui supra deciens, septem; senatores octo nautas 
cum annuo stipendio darent, ex hoc edicto dati nautae 
armati instructique ab dominis cum triginta dierum coctis 
cibariis naves conscenderunt, tum primum est factum ut 
classis Romana sociis navalibus privata impensa paratis 
compleretur. 

XII. Hic maior solito apparatus praecipue conterruit 
Campanos, ne ab obsidione Capuae bellum eius aum 
Romani inciperent, ita legatos ad Hannibalem oratum 
miserunt, ut Capuam exercitum admoveret: ad eam op- 
pugnandam novos exercitus scribi Romae, nec ullius ur- 
bis defectioni magis infensos eorum animos esse, id quia 
vam trepidi nuntiabant, maturandum Hannibal ratus , ne 
praevenirent Romani, profectus Arpis ad Tifata in veteri- 
bus castris super Capuam consedit, inde, Numidis Hispa- 
nisque ad praesidium simul castrorum simul Capuae re- 
lictis, cum cetero exercitu ad lacum Averni per speciem 
sacrificandi , re ipsa , ut temptaret Puteolos quodque ibi 
praesidii erat, descendit. Maximus, postquam Hannibalem 
Arpis profectum et regredi in Campaniam adlalum est, 
nec die nec nocte intermisso itinere ad exercitum redit, et 
Tib. Gracchum ab Luceria Beneventum copias admovere, 
Q. Fabium praetorem — is filius consulis erat — Luee- 

- riam Graccho succedere iubet. in Siciliam eodem tempore 
duo praetores profecti, P. Cornelius ad exercitum, T.Ota- 
cilius qui maritimae orae reique navali praeesset. et ceteri 
in suas quisque provincias profecti; et quibus proroga- 
tum imperium erat, easdem quas priori anno regiones 
obtinuerunt. 

XIII. Ad Hannibalem , cum ad lacum Averni esset, 
quinque nobiles iuvenes ab Tarento venerunt, partim ad 
Trasumennum lacum partim ad Cannas capti dimissique 
domos cum eadem comitate, qua usus adversus omnes 
Romanorum socios Poenus fuerat, ei memores beneficio- 
rum eius perpulisse magnam partem se iuventulis Taren- 
tinae referunt, ut Hannibalis amicitiam ac societatem quam 
populi Romani mallent, legatosque ab suis missos rogare 
Hannibalem, ut exercitum propius Tarentum admoveat 
si signa eius, si castra conspecta a Tarento sint, haud 
ullam intercessuram moram, quin urbs dedatur, in pote- 
state iuniorum plebem, in manu plebis rem Tarentinam 
esse. Hannibal collaudatos eos oneratosque ingentibus 
promissis domum ad coepta maturanda redire iubet: se 
in tempore adiuturum esse, hac cum spe dinnssi Tarentini. 

ipsum ingens cupido incesserat Tarenti potiundi urbem 
esse videbat cum opulentam nobilemque tum maritimam 
et in Macedoniam opportune versam, regemque Philippum 
hune portum, si transiret in Italiam, cum Brundisium Ro- 
mani haberent, petiturum, sacro inde perpetrato ad quod 
venerat, et, dum ibi moratur, pervastato agro Cumano 
usque ad Miseni promontorium , Puteolos repente agmen 
convertit ad opprimendum praesidium Romanum, sex 
milia hominum erant, et locus munimento quoque non 
natura modo tutus, triduum ibi moratus Poenus ab omni 
parte temptato praesidio, deinde, ut nihil procedebat, ad 
populandum agrum Neapolitanum magis ira quam potiun- 
dae urbis spe processit, adventu eius in propinquum 
agrum mota Nolana est plebs, iam diu aversa ab Romanis 
et infesta senatui suo. itaque legati ad arcessendum Han- 
nibalem cum haud dubio promisso tradendae urbis vene- 
runt. praevenit inceptum eorum Marcellus consul a pri- 
moribus accitus, die uno Suessulam a Calibus, cum Vul- 
turnus amnis traicientem moratus esset, contenderat; inde 
proxima nocte sex milia peditum equites trecentos, qui 
praesidio senatui essent, Nolam intromisit, et uti a con- 
sule omnia impigre facta sunt ad praeoccupandam Nolam, 
ita Hannibal tempus terebat, bis iam ante nequiquam 
temptata re segnior ad credendum Nolanis factus. 

XIV. Isdem diebus et Q. Fabius consul ad Casilinum 
temptandum, quod praesidio Punico tenebatur, venit; et 
ad Beneventum velut ex composito parte altera Hanno ex 
Bruttiis cum magna peditum equitumque manu, altera Tib. 
Gracchus ab Luceria accessit, qui primo oppidum intra- 
vit, deinde, ut Hannonem tria milia ferme ab urbe ad Ca- 
lorem fluvium castra posuisse et inde agrum populari au- 
divit, et ipse egressus moenibus mille ferme passus ab 
hoste castra locat, ibi contionem militum habuit, legio- 
nes magna ex parte volonum habebat, qui iam alterum 
annum libertatem tacite mereri quam postulare palam ma- 
luerant. senserat tamen hibernis egrediens murmur in 
agmine esse quaerentium, en umqunm liberi militaturi 
essent, seripseralque senatui non tam quid desiderarent. 

quam quid meruissent: bona fortique opera eorum se ad 
eam diem usum, neque ad exemplum iusli militis quic- 
quam eis praeter libertatem deesse. de eo permissum 
ipsi erat, faceret quod e re publica duceret esse, itaque 
priusquam cum hoste manum consereret, pronuntiat tem- 
pus venisse eis libertatis, quam diu sperassem, potiundae. 
postero die signis collatis dimicaturum puro ac patenti 
campo, ubi sine ullo insidiarum metu vera virtute geri 
res posset, qui caput hostis rettulisset, eum se extemplo 
Uberum iussurum esse; qui loco cessisset, in eum servili 
supplicio animadversurum : suam cuique fortunam in mana 
esse, libertatis auctorem cis non se fore solum, sed con- 
sulem M. Marcellum , sed universos patres, quos consul- 
tos ab se de libertate eorum sibi permisisse, litteras inde 
consulis ac senatus consultum recitavit, ad quae clamor 
cum ingenti adsensu est sublatus, pugnam poscebant, 
signumqueul daret extemplo ferociter instabant. Gracchus 
proelio in posterum diem pronuntiato contionem dimisit, 
milites laeti, praecipue quibus merces navatae in unum 
diem operae libertas futura erat, armis expediendis quod 
diei reliquum consumunt. XV. postero die ubi signa coe- 
perunt canere, primi omnium parati inslructique ad prae- 
torium conveniunt, sole orto Gracchus in aciem copias 
educit, nec hostes moram dimicandi fecerunt, decem 
septem milia peditum erant, maxima ex parte Bruttii ac 
Lucani; equites mille ducenti, inter quos pauci ad modum 
Italici, celeri Numidae fere omnes Maurique. pugnatum 
est et acriter et diu : quattuor horis neutro inclinata est 
pugna, nec alia magis Romanum impediebat res quam 
capita hostium pretia libertati facta: nam ut quisque ho- 
stem impigre occiderat, primum capite aegre inter turbam 
lumultumque abscidendo terebat tempus; deinde oceu 
pata dextra tenendo caput fortissimus quisque pugnator 
esse desierat, segnibus ac timidis tradita pugna erat, quod 
ubi tribuni militum Graccho nuntiaverunt, neminem stan- 
tem iam vulnerari hostem, carnificari iacentes, et in dex- 
tris militum pro gladiis humana capita esse, signum dari 
propere iussit, proicerent capita invadcrentque hostem 

claram satis et insignem virtutem esse nec dubiam liber- 
tatem futuram strenuis viris, tum redintegrata pugna est, 
et eques etiam in hostes emissus, quibus cum impigre 
Numidae concurrissent, nec segnior equitum quam pedi- 
tum pugna esset, Perum :n dubiin. adducta res, cum 
utrimque duces, Romanus Bruttium jaicanumque totiens 
a maioribus suis victos subactosque, Poenus mancipia 
Romana et ex ergastulo militem verbis obtereret, po- 
stremo pronuntiat Gracchus esse nihil quod de libertate 
sperarent, nisi eo die fusi fugatique hostes essent. XVI. ea 
demum vox ita animos accendit, ut renovato clamore, 
velut alii repente facti, tanta vi se in hostem intulerint, ut 
sustineri ultra non possent, primo antesignani Poenorum 
dein signa perturbata, postremo tota impulsa acies ; inde 
haud dubie terga data, ruuntque fugientes in castra adeo 
pavidi trepidique, ut ne in portis quidem aut vallo quis- 
quam restiterit, ac prope continenti agmine Romani inse- 
cuti novum de integro proelium inclusi hostium vallo edi- 
derint. ibi sicut pugna inexpeditior in angustiis, ita caedes 
atrocior fuit, et adiuvere captivi, qui rapto inter tumultum 
ferro conglobati et ab tergo ceciderunt Poenos et fugam 
impedierunt, itaque minus duo milia hominum ex tanto 
exercitu et ea maior pars equitum cum ipso duce effuge- 
runt; alii omnes caesi aut capti, capta et signa duode- 
quadraginta. ex victoribus duo milia ferme cecidere, 
praeda omnis praeterquam hominum captorum militi con- 
cessa est ; et pecus exceptum est, quod intra dies triginta 
domini cognovissent. 

Cum praeda onusti in castra redissent, quattuor milia 
ferme volonum militum, quae pugnaverant segnius nec 
in castra irruperant simul, metu poenae collem haud pro- 
cul castris ceperunt, postero die per tribunos militum 
inde deducti contione militum advocata a Graccho super- 
veniunt. ubi cum proconsul veteres milites primum, prout 
cuiusque virtus atque opera in ea pugna fuerat, militari- 
bus donis donassel, tunc, quod ad volones attineret, omnes 
ait malle laudatos a se dignos indignosque, quam quem- 
quam eo die castigatum esse, quod bonum faustum felix- 

que rei publicae ipsisque esset, omnes eos liberos esse 
iubere. ad quam vocem cum clamor ingenti alacritate 
sublatus esset, ac nunc complexi inter se gratulantesque, 
nunc manus ad caelum tollentes bona omnia populo Ro- 
mano Gracchoque ipsi precarentur, tum Gracchus prius- 
quam omnes iure libertatis aequassem, “ inquit „neminem 
nota strenui aut ignavi militis notasse volui : nunc exso- 
luta iam fide publica, ne discrimen omne virtutis igna- 
viaeque pereat, nomina eorum, qui detractaiae pugnae 
memores secessionem paulo ante fecerunt, referri ad me 
iubebo, citatosque singulos iure iurando adigam, nisi cui 
morbus causa erit, non aliter quam stantes cibum polio- 
nemque, quoad stipendia facient, capturos esse, hanc 
multam ita aequo animo feretis , si reputabitis nulla igna- 
viae nota leviore vos designari potuisse", signum deinde 
colligendi vasa dedit, militesque praedam portantes agen- 
tesque per lasciviam ac iocum ita ludibundi Beneventum 
rediere, ut ab epulis per celebrem festum que diem actis, 
non ex acie reverti viderentur. Beneventani omnes turba 
effusa cum obviam ad portas exissent, complecti milites, 
gratulari , vocare in hospitium, apparata convivia omni- 
bus in propatulo aedium fuerant: ad ea invitabant, Grac- 
chumque orabant, ut epulari permitteret militibus, et 
Gracchus ita permisit, in publico epularentur omnes, ante 
suas quisque fores prolata omnia, pilleati aut lana alba 
velatis capitibus volones epulati sunt, alii accubantes, 
alii slanles, qui simul ministrabant vescebanturque. digna 
res visa ut simulacrum celebrati eius diei Gracchus, post- 
quam Romam redit, pingi iuberet in aede Libertatis, quam 
pater cius in Aventino ex multaticia pecunia faciendam m 
curavit dedicavitque. 

XVII. Dum haec ad Beneventum geruntur, Hannibal 
depopulatus agrum Neapolitanum ad Nolam castra movet, 
quem ubi adventare consul sensit, Pomponio propraetore 
cum eo exercitu qui super Suessulam in castris erat ac- 
cito, ire obviam hosti parat nec moram dimicandi facere. 

C. Claudium Neronem cum robore equitum silentio noctis 
per aversam maxime ab hoste portam emittit, circum- 
t. livi pars III. 2 

vectumque occulte subsequi sensim agmen hostium iubet, 
et cum coortum proelium videret, ab tergo se obicere. id 
errore viarum an exiguitate temporis Nero exsequi non 
potuerit, incertum est. absente eo cum proelium commis- 
sum esset, superior quidem haud dubie Romanus erat; 
sed quia equites non adfuere in tempore, ratio compositae 
rei turbata est. non ausus insequi cedentes Marcellus vin- 
centibus suis signum receptui dedit, plus tamen duo mi- 
lia hostium eo die caesa traduntur, Romanis minus qua- 
dringenti. solis fere occasu Nero diem noctemque nequi- 
quam fatigatis equis hominibusque ne viso quidem hoste 
rediens adeo graviter est ab consule increpitus, ut per 
eum stetisse diceret, quo minus accepta ad Cannas red- 
deretur hosti clades, postero die Romanus in aciem de- 
scendit, Poenus tacita etiam confessione vicius castris se 
tenuit, tertio die silentio noctis omissa spe Nolae potiun- 
dae, rei numquam prospere temptatae, Tarentum ad cer- 
tiorem spem proditionis proficiscitur. 

XVIll. Nec minore animo res Romana domi quam 
militiae gerebatur, censores vacui ab operum locandorum 
cura propter inopiam aerarii ad mores hominum regen- 
dos animum adverterunt casligandaque vitia, quae, velut 
diutinis morbis aegra corpora ex sese gignunt, eo nata 
bello erant, primum eos citaverunt qui post Cannensem 
cladem agitasse de Italia deserenda dicebantur, princeps 
eorum L. Caecilius Metellus quaestor tum forte erat, iusso 
deinde eo celerisque eiusdem noxae reis causam dicere, 
cum purgari nequissent, pronuntiarunt, verba orationem- 
que eos adversus rem publicam habuisse, quo coniuratio 
„ deserendae Italiae causa fieret, secundum eos citati nimis 
callidi exsolvendi iuris iurandi interpretes, qui captivorum 
ex itinere regressi clam in castra Hannibalis solutum, 
quod iuraverunt redituros, rebantur. his superioribusque 
illis equi adempti, qui publicum equum habebant, tribu- 
que moti aerarii omnes facti, neque senatu modo aut 
equestri ordine regendo cura se censorum tenuit: nomina 
omnium ex iunioruin tabulis excerpserunt qui quadrien- 
nio non militassent, quibus neque vacatio iusla militiae 

neque morbus causa fuisset, et ea supra duo milia nomi- 
num in aerarios relata Iribuque omnes moti ; additumque 
tam meritae censoriae notae triste senatus consultum, ut 
ei omnes, quos censores notassent, pedibus mererent, 
mitterenturque in Siciliam ad Cannensis exercitus reli- 
quias, cui militum generi non prius, quam pulsus Italia 
hostis esset, finitum stipendiorum tempus erat. Cum cen- 
sores ob inopiam aerarii se iam locationibus abstinerent 
aedium sacrarum tuendarum curuliumque equorum prae- 
bendorum ac similium his rerum , convenere ad eos fre- 
quentes qui hastae huius generis adsueverant, hortarique 
censores, ut omnia perinde agerent locarent, ac si pecu- 
nia in aerario esset : neminem nisi bello confecto pecu- 
niam ab aerario petiturum esse, convenere deinde domini 
eorum, quos Tib. Sempronius ad Beneventum manu emi- 
serat, arcessitosque se ab triumviris mensariis esse dixe 
runt, ut pretia servorum acciperent: ceterum non ante 
quam bello confecto accepturos esse, cum haec inclinatio 
animorum plebis ad sustinendam inopiam aerarii fieret, 
pecuniae quoque pupillares primo, deinde viduarum 
coeptae conferri, nusquam eas tutius sancliusque depo- 
nere credentibus qui deferebant quam in publica fide, 
inde si quid emptum paralumque pupillis ac viduis foret, 
a quaestore perscribebatur, manavit ea privatorum be- 
nignitas ex urbe etiam in castra, ut non eques, non cen- 
turio stipendium acciperet, mercennariumque increpantes 
vocarent qui accepisset. 

- XIX. Q. Fabius consul ad Casilinum castra habebat, 
quod duum milium Campanorum et septingentorum mili- 
tum Hannibalis tenebatur praesidio, praeerat Statius Me- 
tius missus ab Cn. Magio Atellano, qui eo anno medix 
tuticus erat, servitiaque et plebem promiscue armarat, ut 
castra Romana invaderet intento consule ad Casilinum 
oppugnandum, nihil eorum Fabium fefellit, itaque Nolam 
ad collegam mittit, altero exercitu, dum Casilinum op- 
pugnatur, opus esse, qui Campanis opponatur: vel ipse 
relicto Nolae praesidio modico veniret, vel, si eum Nola 
teneret necdum securae res ab Hannibale essent, se Tib. 

2 * 

Gracchum proconsulem a Benevento acciturum, hoc nun- 
tio Marcellus duobus militum milibus Nolae in praesidio 
relictis cum cetero exercitu Casilinum venit, adventuque 
eius Campani iam moventes sese quieverunt, ita ab duo- 
bus consulibus Casilinum oppugnari coepit, ubi cum 
multa succedentes temere moenibus Romani milites acci- 
perent vulnera, neque satis inceptum succederet, Fabius 
omittendam rem parvam ac iuxta magnis difficilem absce- 
dendumque inde censebat, cum res maiores instarent: 
Marcellus multa magnis ducibus sicut non adgredienda 
ita semel adgressis non dimittenda esse dicendo, quia 
magna famae momenta in ulramque partem fierent, tenuit, 
ne irrito incepto abiretur. vineae inde omniaque alia ope- 
rum machinationumque genera cum admoverentur, Cam- 
panique Fabium orarent, ut abire Capuam tuto liceret, 
paucis egressis Marcellus portam qua egrediebantur oc- 
cupavit, caedesque promiscue omnium circa portam pri- 
mo, deinde irruptione facta etiam in urbe fieri coepta est. 
quinquaginta fere primo egressi Campanorum, cum ad 
Fabium confugissent, praesidio eius Capuam pervenerunt. 
Casilinum inter colloquia cunctationemque petentium 
fidem per occasionem captum est: captivique Campano- 
rum quique Hannibalis militum erant Romam missi atque 
ibi in carcere inclusi sunt ; oppidanorum turba per fini- 
timos populos in custodiam divisa. 

XX. Quibus diebus a Casilino re bene gesta reces- 
sum est, eis Gracchus in Lucanis aliquot cohortes in ea 
regione conscriptas cum praefecto socium in agro hostium 
praedatum misit, eos effuse palatos Hanno adortus haud 
multo minorem, quam ad Beneventum acceperat, reddidit 
hosti cladem; atque in Bruttios raptim, ne Gracchus ad- 
sequeretur, concessit, consules Marcellus retro, unde 
venerat, Nolam redit; Fabius in Samnites ad populandos 
agros recipiendasque armis quae defecerant urbes pro- 
cessit. Caudinus Samnis gravius devastatus : perusti late 
agri, praedae pecudum hominumque actae, oppida vi 
capta, Compulteria Telesia Compsa, inde Fugifulae et Or- 
bitanium. ex Lucanis Blandae, Apulorum Aecae oppu 

gnatae, milia hostium in his urbibus viginti quinque capta 
aut occisa, et recepti perfugae trecenti septuaginta; quos 
cum Romam misisset consul, virgis in comitio caesi 
omnes ac de saxo deiecli. haec a Q. Fabio intra paucos 
dies gesta. Marcellum ab gerundis rebus valetudo adversa 
Nolae tenuit, et a praetore Q. Fabio, cui circa Luceriam 
provincia erat, Acuca oppidum per eos dies vi captum, 
stalivaque ad Ardoneas communita. 

Dum haec aliis locis ab Romanis geruntur, iam Ta- 
rentum pervenerat Hannibal cum maxima omnium qua- 
cumque ierat clade, in Tarentino demum agro pacatum 
incedere agmen coepit, nihil ibi violatum neque usquam 
via excessum est; apparebatque non id modestia militum 
aut ducis nisi ad conciliandos animos Tarentinorum fieri, 
ceterum cum prope moenibus successisset, nullo ad con- 
spectum primum agminis , ut rebatur, motu facto , castra 
ab urbe ferme passus mille locat. Tarenti , triduo ante, 
quam Hannibal ad moenia accederet, a M. Valerio pro- 
praetore, qui classi ad Brundisium praeerat, missus M 
Livius, [priore] conscripta iuventute disposilisque ad 
omnes portas ciroaque muros, qua res postulabat, statio- 
nibus, die ac nocte perinde intentus neque hostibus neque 
dubiis sociis loci quicquam praebuit ad temptandum, 
quare diebus aliquot frustra ibi absumptis Hannibal, cum 
eorum nemo, qui ad lacum Averni adissent, aut ipsi ve- 
nirent aut nuntium lillerasve mitterent, vana promissa se 
temere secutum cernens castra inde movit, tum quoque 
intacto agro Tarentino, quamquam simulata lenitas nihil- 
dum profuerat, tamen spe labefactandae fidei haud ab- 
sistens, Salapiam ut venit, frumentum ex agris Metapon- 
tino atque Heracleensi — iam enim aestas exacta erat, et 
hibernis placebat locus — comportat, praedatum inde 
Numidae Maurique per Salentinum agrum proximosque 
Apuliae saltus dimissi, unde ceterae praedae haud mul- 
tum, equorum greges maxime abacti, e quibus ad quattuor 
milia domanda equilibus divisa. 

XXL Romani, cum bellum nequaquam contemnen- 
dum in Sicilia orerelur morsque tyranni duces magis im- 

pigros dedisset Syracusanis, quam causam aut animos 
mutasset, M. Marcello alteri consulum eam provinciam 
decernant, secundum Hieronymi caedem primo tumul- 
tuatum in Leontinis apud milites fuerat, vociferatumque 
ferociter parentandum regi sanguine coniuratorum esse, 
deinde libertatis restitutae dulce auditu nomen crebro 
usurpatum, spes facta ex pecunia regia largitionis mili- 
tiaeque fungendae potioribus ducibus, et relata tyranni 
foeda scelera foedioresque libidines adeo mutavere ani- 
mos , ut insepultum iacere corpus paulo ante desiderati 
regis paterentur, cum celeri ex coniuratis ad exercitum 
obtinendum remansissent, Theodotus et Sosis regiis equis 
quanto maximo cursu poterant, ut ignaros omnium regios 
opprimerent, Syracusas contendunt, ceterum praevene- 
rat non fama solum , qua nihil in talibus rebus est cele- 
rius, sed nuntius etiam ex regiis servis, itaque Andrano- 
dorus et Insulam et arcem et alia, quae poterat quaeque 
opportuna erant, praesidiis firmarat. Hexapylo Theo- 
dotus ac Sosis post solis occasum iam obscura luce 
invecti cum cruentam regiam vestem atque insigne ca- 
pitis ostentarent, travecti per Tycham, simul ad liber- 
tatem simul ad arma vocantes in Achradinam conve- 
nire iubent. multitudo pars procurrit in vias, pars in 
vestibulis stat, pars ex tectis fenestrisque prospectant, 
et quid rei sit rogitant, omnia luminibus collucent strepi - 
tuque vario complentur, armati locis patentibus congre- 
gantur; inermes ex Olympii lovis templo spolia Gallorum 
lllyriorumque, dono data Hieroni a populo Romano fixa- 
que ab eo, detrahunt, precantes Iovem ut volens propitius 
praebeat sacra arma pro patria, pro deum delubris, pro 
libertate sese armantibus, haec quoque multitudo statio- 
nibus per principes regionum urbis dispositis adiungilur. 
in Insula inter cetera Andranodorus praesidiis firmat hor- 
rea publica: locus saxo quadrato saepius atque arcis in 
modum emunitus capitur ab iuventute, quae praesidio 
eius loci attributa erat, mitlunlque nuntios in Achradinam 
horrea frumentumque in senatus potestate esse. 

XXi T Luce prima populus omnis armatus inermis- 

que in Achradinam ad curiam convenit, ibi pro Concor- 
diae ara, quae in eo sila loco erat, ex principibus unus 
nomine Polyaenus contionem et liberam et moderatam 
habuit, servitudinis indignitatisque homines expertos ad- 
versus notum malum irritatos esse : discordia civilis quas 
importet clades, audisse magis a patribus Syracusanos 
quam ipsos vidisse, arma quod impigre ceperint, laudare, 
magis laudaturum , si non utantur nisi ultima necessitate 
coacti, in praesentia legatos ad Andranodorum mitti pla- 
cere, qui denuntient, ut in potestate senatus ac populi 
sit, portas Insulae aperiat, reddat praesidium, si tutelam 
alieni regni suum regnum velit facere, eundem se censere 
multo acrius ab Andranodoro quam ab Hieronymo repeti 
libertatem, ab hae contione legati missi sunt, senatus 
inde haberi coeptus est, quod sicut regnante Hierone 
manserat publicum consilium , ita post mortem eius ante 
eam diem nulla de re neque convocati neque consulti 
fuerant, ut ventum ad Andranodorum est, ipsum quidem 
movebat et civium consensus et cum aliae occupatae ur- 
bis partes tum pars Insulae velut munitissima prodita at- 
que alienata, sed evocatum eum ab legatis Demarata 
uxor, filia Hieronis , inflata adhuc regiis animis ac mu- 
liebri spiritu, admonet saepe usurpatae Dionysii tyranni 
vocis, qua pedibus tractum non insidentem equo relin- 
quere tyrannidem dixerit debere, facile esse momento 
quo quis velit cedere possessione magnae fortunae ; fa 
cere et parare eam difficile atque arduum esse, spatium 
sumeret ad consultandum ab legatis : eo uteretur ad ar- 
cessendos ex Leontinis milites, quibus si pecuniam regiam 
pollicitus esset, omnia in potestate eius futura, haec mu- 
liebria consilia Andranodorus neque tota aspernatus est, 
neque extemplo accepit, tutiorem ad opes adfcclandas 
ratus esse viam, si in praesentia tempori cessisset, itaque 
legatos renuntiare iussit futurum se in senatus ac populi 
potestate, postero die luce prima patefactis Insulae por- 
tis in forum Achradinae venit, ibi in aram Concordiae, 
ex qua pridie Polyaenus contionatus erat, escendit, ora 
tionemque eam orsus est, qua primum cunctationis suae 

veniam petivit : se enim clausas habuisse portas non se- 
parantem suas res a publicis, sed strictis semel gladiis 
trmentem, qui finis caedibus esset futurus, utrum, quod 
satis libertati foret, contenti nece tyranni essent, an, qui- 
cumque aut propinquitate aut adfinitale aut aliquis mi- 
nisteriis regiam contigissent, alienae culpae rei trucida- 
rentur. postquam animadverterit eos, qui liberassent 
patriam, servare etiam liberatam velle, atque undique 
consuli in medium, non dubitasse quin et corpus suum et 
cetera omnia quae suae fidei lutelaeque essent, quoniam 
cum qui mandasset suus furor absumpsisset, patriae re- 
stitueret. conversus deinde ad interfectores tyranni ac 
nomine appellans Theodolum ac Sosin „facinus“ inquit 
„memorabile fecistis: sed mihi credite, inchoata vestra 
gloria nondum perfecta est, periculumque ingens manet, 
nisi paci et concordiae consulitis, ne libera efferatur res 
publica**. 

XXIII. Post hanc orationem claves portarum pecu- 
niaeque regiae ante pedes eorum posuit, atque illo qui- 
dem die dimissi ex contione laeti circa fana omnia deum 
supplicaverunt cum coniugibus ac liberis, postero die 
comitia praelorum creandi sunt habita, creatus in primis 
Andranodorus, celeri magna ex parte interfectores ty- 
ranni; duos etiam absentes, Sopatrum ac Dinomenen, 
fecerunt, qui auditis iis, quae Syracusis acta erant, pe- 
cuniam regiam, quae in Leontinis erat, Syracusas deve- 
ctam quaestoribus ad id ipsum creatis tradiderant, et ea 
quae in Insula erat Achradinam tradita est; murique ea 
pars, quae ab cetera urbe nimis firmo munimento inter- 
saepiebat Insulam, consensu omnium deiecta est. seculae 
et ceterae res hanc inclinationem animorum ad libertatem. 

Hippocrates atque Epicydes audita morte tyranni, 
quam Hippocrates etiam nuntio interfecto celare voluerat, 
deserti a militibus, quia id tutissimum ex praesentibus 
videbatur, Syracusas rediere, ubi ne suspecti obversa- 
rentur tamquam novandi res aliquam occasionem quae- 
rentes , praetores primum , dein per eos senatum adeunt 
ab Hannibale se missos praedicant ad Hieronymum tam- 

quam amicum ac socium, paruisse imperio eius, cuius 
imperator suus voluerit, velle ad Hannibalem redire: 
ceterum, cum iter tutum non sit vagantibus passim per 
totam Siciliam Romanis armis, petere ut praesidii dent 
aliquid, quo Locros in Italiam perducantur, gratiam 
magnam eos parva opera apud Hannibalem inituros, fa- 
cile res impetrata: abire enim duces regios cum peritos 
militiae tum egentes eosdem atque audaces cupiebant, 
sed quod volebant, non quam maturato opus erat, naviter 
expediebant, interim iuvenes militares et adsueti militi- 
bus, nunc apud eos ipsos, nunc apud transfugas, quorum 
maxima pars ex navalibus sociis Romanorum erat, nunc 
etiam apud infimae plebis homines crimina serebant in 
senatum optimatesque : id moliri clam eos atque struere, 
ut Syracusae per speciem reconciliatae societatis in di- 
cione Romanorum sint, dein factio ac pauci auctores foe- 
deris renovati dominentur. 

XXIV. His audiendis credendisque opportuna mul- 
titudo maior in dies Syracusas confluebat, nec Epicydi 
solum spem novandarum rerum sed Andranodoro etiam 
praebebat, qui fessus tandem uxoris vocibus , monentis 
nunc illud esse tempus occupandi res, dum turbata omnia 
nova atque incondita libertate essent, dum regiis stipen- 
diis pastus obversaretur miles , dum ab Hannibale missi 
duces adsueti militibus iuvare possent incepta, cum The- 
misto, cui Gelonis filia nupta erat, rem consociatam pau- 
cos post dies Aristoni cuidam tragico actori, cui et alia 
arcana committere adsuerat, incaute aperit, huic et genus 
et fortuna honesta erant; nec ars, quia nihil tale apud 
Graecos pudori est, ea deformabat, itaque fidem priorem 
potioremque ratus quam patriae debebat, indicium ad 
praetores defert, qui ubi rem haud vanam esse certis in- 
diciis compererunt, consultis senioribus et auctoritate 
eorum praesidio ad fores posito, ingressos curiam The- 
mistam atque Andranodorum interfecerunt, et cum tumul- 
tus ab re in speciem atrocioro, causam aliis ignorantibus, 
ortus esset, silentio tandem facto indicem in curiam intro- 
duxerunt. qui cum ordine omnia edocuisset, et princi- 

pium coniurationis factum ab Harmoniae Gelonis filiae 
nuptiis, quibus Themisto iuncta esset; Afrorum Hispano- 
rumque auxiliares instructos ad caedem praetorum prin- 
cipumque aliorum, bonaque eorum praedae futura inter- 
fectoribus pronuntiatum; iam mercennariorum manum 
adsuetam imperiis Andranodori paratam fuisse ad Insu- 
lam rursus occupandam ; singula deinde, quae per quos- 
que agerentur, totamque viris armisque instructam con- 
iurationem ante oculos posuit, et senatui quidem tam 
iure caesi quam Hieronymus videbantur; ante curiam 
variae atque incertae rerum multitudinis clamor erat, 
quam ferociter minitantem in vestibulo curiae corpora 
coniuratorum eo metu compresserunt, ut silentes integram 
plebem in contionem sequerentur. Sopatro mandatum ab 
senatu et a collegis ut verba faceret. XXV. is, tamquam 
reos ageret, ab ante acta vita orsus, quaecumque post 
Hieronis mortem sceleste atque impie facta essent, An- 
dranodorum ac Themistum arguit fecisse, quid enim sua 
sponte fecisse Hieronymum puerum, ac vixdum pube- 
scentem facere potuisse? latores ac magistros eius sub 
aliena invidia regnasse: itaque aut ante Hieronymum aut 
certe cum Hieronymo perire eos debuisse, at illos debitos 
iam morti destinatosque alia nova scelera post mortem 
tyranni molitos, palam primo, cum clausis Andranodorus 
Insulae portis hereditatem regni creverit, et quae procu- 
rator tenuerat, pro domino possederit,* proditus deinde 
ab eis , qui in Insula erant, circumsessus ab universa ci- 
vitate, quae Achradinam tenuerit, nequiquam palam atque 
aperte petitum regnum clam et dolo adfectare conatus sit, 
et ne beneficio quidem atque honore potuerit vinci, cum inter 
liberatores patriae insidiator ipse libertatis creatus esset 
praetor, sed animos eis regios regias coniuges fecisse, 
alteri Hieronis alteri Gelonis filias nuptas, sub hanc vocem 
ex omnibus partibus contionis clamor oritur, nullam ea- 
rum vivere debere, nec quemquam superesse tyrannorum 
stirpis, ea natura multitudinis est: aut servit humiliter 
aut superbe dominatur; libertatem, quae media est, nec 
cupere modice nec habere sciunt, et non ferme desunt 

irarum indulgentes ministri, qui avidos atque intemperan- 
es suppliciorum animos ad sanguinem et caedes irritent, 
sicut tum extemplo praetores rogationem promulgarunt, 
acceptaque paene prius quam promulgata est, ut omnes 
regiae stirpis interficerentur, missique a praetoribus De- 
maratam Hieronis et Harmoniam Gelonis filiam, coniuges 
Andranodori et Themisli, interfecerunt. 

XXVI. Heraclia erat filia Hieronis , uxor Zoippi, qui 
legatus ab Hieronymo ad regem Ptolemaeum missus vo- 
luntarium consciverat exsilium, ea cum ad se quoque 
venire praescisset, in sacrarium ad penates confugit cum 
duabus filiabus virginibus resolutis crinibus miscrabiiique 
alio habitu ; et ad ea addidit preces, nunc per memoriam 
Hieronis patris Gelonisque fratris, ne se innoxiam invidia 
Hieronymi conflagrare sinerent, nihil se ex regno illius 
praeter exsilium viri habere; neque fortunam suam ean- 
dem vivo Hieronymo fuisse quam sororis , neque inter- 
fecto eo causam eandem esse, quid? quod, si Andrano- 
doro consilia processissent, illa cum viro fuerit regnatura, 
sibi cum ceteris serviendum, si quis Zoippo nuntiet in- 
terfectum Hieronymum ac liberatas Syracusas , cui du- 
bium esse quin extemplo conscensurus sit navem atque 
in patriam rediturus? quantum spes hominum falli! in 
liberata patria coniugem eius ac liberos de vita dimicare 
— quid obstantes libertati aut legibus? quod ab se cui- 
quam periculum, a sola ac prope vidua et puellis in orbi- 
tale degentibus esse? at enim periculi quidem nihil ab se 
timere : invisam tamen stirpem regiam esse, ablegarent 
ergo procul ab Syracusis Siciliaque, et asportari Alex m- 
driam iuberent ad virum uxorem, ad patrem filias, aver- 
sis auribus animisque questa, ne tempus tereretur, fer- 
rum quosdam expedientes cernebat, tum omissis pro se 
precibus, pnellis ut saltem parcerent orare institit, a qua 
aetate etiam hostes iratos abstinere; ne tyrannos ulci- 
scenoi quae odissent scelera ipsi imitarentur, inter haec 
abstractam a penetralibus iugulant; in virgines deinde 
respersas matris cruore impetum faciunt, quae alienata 
mente simul luctu metuque velut captae furore eo cursu 

se ex sacrario proripuerunt, ut, si effugium patuisset in 
publicum, impleturae urbem tumultu fuerint, tum quoque 
haud magno aedium spatio inter medios tot armatos ali- 
quotiens integro corpore evaserunt, tenentibusque , cum 
tot ac tam validae eluctandae manus essent, sese eripue- 
runt. tandem vulneribus confectae, cum omnia replessent 
sanguine, exanimes corruerunt, caedemque per se mise- 
rabilem miserabiliorem casus fecit, quod paulo post nun- 
tius venit, mutatis repente ad misericordiam animis, ne 
interficerentur, ira deinde ex misericordia orta, quod 
adeo festinatum ad supplicium neque locus paenilendi 
aut regressus ab ira relictus esset: itaque fremere multi- 
tudo et in locum Andranodori ac Themisti — nam ambo 
praetores fuerant — comitia poscere , quae nequaquam 
ex sententia praetorum futura essent. XXVII. Statutus 
est comitiis dies; quo nec opinantibus omnibus unus ex 
ultima turba Epicyden nominavit, tum inde alius Hippo- 
cratem ; crebriores deinde hae voces et cum haud dubio 
adsensu multitudinis esse, et erat confusa contio non po- 
pulari modo sed militari quoque turba, magna ex parte 
etiam perfugis, qui omnia novare cupiebant, permixtis, 
praetores dissimulare primo, et trahendam rem esse: 
postremo victi consensu et seditionem metuentes pronun- 
tiant eos praetores, nec illi primo statim creati nudare 
quid vellent, quamquam aegre ferebant et de indutiis die- 
rum decem legatos isse ad Ap. Claudium, et impetratis 
eis alios, qui de foedere antiquo renovando agerent, 
missos, ad Murgantiam tum classem navium centum Ro- 
manus habebat, quonam evaderent motus ex caedibus 
tyrannorum orti Syracusis, quove eos ageret nova atque 
insolita libertas, opperiens. 

Per eosdem dies cum ad Marcellum venientem in 
Siciliam legati Syracusani missi ab Appio essent, auditis 
condicionibus pacis Marcellus , posse rem convenire ra- 
tus , et ipse legatos Syracusas , qui coram cum praetori- 
bus de renovando foedere agerent, misit, et iam ibi ne- 
quaquam eadem quies ac tranquillitas erat. Postquam 
Punicam classem accessisse Pachynum adlatum est. 

deuipto timore Hippocrates et Epieydes nunc apud mer- 
cennarios milites nunc apud transfugas prodi Romano 
Syracusas criminabantur, ut vero Appius naves ad ostium 
portus, quo aliae partis hominibus animus accederet, in 
statione habere coepit, ingens in speciem criminibus vanis 
accesserat fides; ac primo etiam tumultuose decurrerat 
multitudo ad prohibendos, si in terram egrederentur. 

XXVI11. In hac turbatione rerum in contionem vocari 
placuit, ubi cum alii alio tenderent, nec procul seditione 
res esset, Apollonides principum unus orationem saluta- 
rem ut in tali tempore habuit: nec spem salutis nec per- 
niciem propiorem umquam civitati ulli fuisse, si enim 
uno animo omnes vel ad Romanos vel ad Carthaginienses 
inclinent, nullius civitatis statum fortunatiorem ac bea- 
tiorem fore: si alii alio trahant res, non inter Poenos Ro- 
manosquo bellum atrocius fore quam inter ipsos Syracu- 
sanos, cum intra eosdem muros pars utraque suos exer- 
citus, sua arma, suos habitura sit duces, itaque, ut idem 
omnes sentiant, summa vi agendum esse, utra societas 
sit utilior, eam longe minorem ac levioris momenti con- 
sultationem esse ; sed tamen Hieronis potius quam Hie- 
ronymi auctoritatem sequendam in sociis legendis, vel 
quinquaginta annis feliciter expertam amicitiam nunc in- 
cognitae, quondam infideli praeferendam, esse etiam mo- 
menti aliquid ad consilium, quod Carthaginiensibus ita 
pax negari posset, ut non utique in praesentia bellum 
cum eis geratur: cum Romanis extemplo aut pacem aut 
bellum habendum, quo minus cupiditatis ac studii visa 
est oratio habere, eo plus auctoritatis habuit, adiectum 
est praetoribus ac delectis senatorum militare etiam con- 
silium» iussi et duces ordinum praefectique auxiliorum 
simul consulere, cum saepe acta res esset magnis certa- 
minibus, postremo, quia belli cum Romanis gerendi ratio 
nulla apparebat, pacem fieri placuit mittique cum eis lega- 
tos ad rem confirmandam. 

XXIX. Dies haud ita mulli intercesserunt, cum ex 
Leontinis legati praesidium finibus suis orantes venerunt; 
quae legatio peropportuna visa ad multitudinem incondi- 

tam ac tumultuosam exonerandam ducesque eius able- 
gandos. Hippocrates praetor ducere eo transfugas iussus; 
secuti multi ex mercennariis auxiliis quattuor milia arma- 
torum effecerunt, et mittentibus et missis ea laeta expe- 
ditio fuit: nam et illis, quod iam diu cupiebant, novandi 
res occasio data est, et hi sentinam quandam urbis rati 
exhaustam laetabantur, ceterum levaverant modo in prae- 
sentia velut corpus aegrum, quo mox in graviorem mor- 
bum recideret. Hippocrates enim finitima provinciae 
Romanae primo furtivis excursionibus vastare coepit; 
deinde, cum ad tuendos sociorum agros missum ab Appio 
praesidium esset, omnibus copiis impetum in oppositam 
stationem cum caede multorum fecit, quae cum essent 
nuntiata Marcello, legatos extemplo Syracusas misit, qui 
pacis fidem ruptam esse dicerent, nec belli defuturam 
umquam causam, nisi Hippocrates atque Epicydes non 
ab Syracusis modo sed tota procul Sicilia ablegarentur. 
Epicydes , ne aut reus criminis absentis fratris praesens 
esset, aut deesset pro parte sua concitando bello, pro- 
fectus et ipse in Leontinos, quia satis eos adversus po- 
pulum Romanum concitatos cernebat, avertere etiam ab 
Syracusis coepit: nam ita eos pacem pepigisse cum Ro- 
manis, ut quicumque populi sub regibus fuissent, et suae 
dicionis essent; nec iam liberatos contentos esse, nisi 
etiam regnent ac dominentur. renuntiandum igitur eis 
esse Leontinos quoque aequum censere liberos esse, vel 
quod in solo urbis suae tyrannus ceciderit, vel quod ibi 
primum conclamatum ad libertatem relictisque regiis du- 
cibus Syracusas concursum sit. itaque aut eximendum 
id de foedere esse, aut legem eam foederis non accipien- 
dam. facile multitudini persuasum; legalisque Syracu- 
sanorum et de caede stationis Romanae querentibus et 
Hippocraten atque Epicyden abire seu Locros seu quo 
alio mallent, dummodo Sicilia cederent, iubenlibus fero- 
citer responsum est, neque mandasse sese Syracusanis, 
ut pacem pro se cum Romanis facerent, neque teneri alie- 
nis foederibus, haec ad Romanos Syracusani detulerunt, 
abnuentes Leontinos in sua potestate esse; itaque integro 

secum foedere bellum Romanos cum iis gesturos , neque 
sese defuturos ei bello, ita ut in potestatem redacti suae 
rursus dicionis essent, sicut pax convenisset. 

XXX. Marcellus cum omni exercitu profectus in 
Leontinos, Appio quoque accito, ut altera parte adgrede- 
retur, tanto urdore militum est usus ab ira inter condicio- 
nes pactis interfectae stationis, ut primo impetu urbem 
expugnarent. Hippocrates atque Epicydes postquam capi 
muros refringique portas videre, in arcem sese cum pau- 
cis recepere; inde clam nocte Herbesum perfugiunt. Sy- 
racusanis octo milium armatorum agmine profectis donro 
ad Myian flumen nuntius occurrit captam urbem. esse, 
cetera falsa mixta veris ferens : caedem promiscuam mi- 
litum atque oppidanorum factam, nec quicquam puberum 
arbitrari superesse; direptam urbem, bona locupletium 
donata, ad nuntium tam atrocem constitit agmen , conci- 
tatisque omnibus duces — erant autem Sosis ac Dino- 
menes — quid agerent consultabant, terroris speciem 
liaud vanam mendacio praebuerant verberati ac securi 
percussi transfugae ad duo milia hominum: ceterum 
Leontinorum militumque aliorum nemo post capiam ur- 
bem violatus fuerat, suaque omnia eis, nisi quae primus 
tumultus captae urbis absumpserat, restituebantur, nec 
ut Leontinos irent, proditos ad caedem commilitones 
querentes, perpelli potuere, nec ut eodem loco certiorem 
nuntium exspectarent, cum ad defectionem inclinatos ani- 
mos eernerent praetores, sed eum motum haud diutur- 
num fore, si duces amentiae sublati essent, exercitum 
ducunt Megara, ipsi cum paucis equitibus Herbesum pro- 
ficiscuntur spe territis omnibus per proditionem urbis 
potiundae. quod ubi frustra eis fuit inceptum, vi agendum 
rati postero die Megaris castra movent, ut Herbesum 
omnibus copiis oppugnarent. Hippocrates et Epicydes, 
non tam tutum prima specie quam unum spe undique 
abscisa consilium esse rati, ut se militibus permitterent 
et adsuelis magna ex parte sibi et tum fama caedis com- 
militonum accensis, obviam agmini procedunt, prima 
forte signa sexcentorum Cretensium erant, qui apud Hie 

ronymum meruerant sub eis et Hannibalis beneficium ha- 
bebant, capti ad Trasumennum inter Romanorum auxilia 
dimissique. quos ubi ex signis habituque armorum cogno- 
vere, Hippocrates atque Epicydes ramos oleae ac vela- 
menta alia supplicium porrigentes orare, ut reciperent 
sese, ut receptos tutarentur, neu proderent Syracusanis, 
a quibus ipsi mox trucidandi populo Romano dederentur. 
XXXI enimvero conclamant, bonum ut animum habe- 
rent : omnem se cum illis fortunam subituros, inter hoc 
colloquium signa constiterunt, tenebaturque agmen ; nec- 
dum quae morae causa foret pervenerat ad duces, post- 
quam Hippocralen atque Epicyden pervasit rumor, fre- 
mitusque toto agmine erat haud dubie approbantium ad- 
ventum eorum, extemplo praetores citatis equis ad prima 
signa perrexerunt, qui mos illis, quae licentia Cretensium 
esset rogitantes colloquia serendi cum hoste, iniussuque 
praelorum miscendi eos agmini suo? comprehendi inici- 
que catenas iusserunt Hippocrati, ad quam vocem tantus 
extemplo primum a Cretensibus clamor est ortus , deinde 
exceptus ab aliis, ut facile, si ultra tenderent, appareret 
eis timendum esse, solliciti incerlique rerum suarum Me- 
gara, unde profecti erant, referri signa iubcnt nunliosquo 
de statu praesenti Syracusas mittunt, fraudem quoque 
Hippocrates addit inclinatis ad omnem suspicionem ani- 
mis; et Cretensium quibusdam ad itinera insidenda missis 
velul interceptas litteras, quas ipse composuerat, recitat- 
„praelores Syracusani consuli Marcello secundum sa- 
lutem, ut adsolet, scriptum erat recte eum atque ordine 
fecisse, quod in Leontinis nulli pepercisset, sed omnium 
mercennariorum militum eandem esse causam, nec um- 
quarn Syracusas quieturas, donec quicquam externorum 
auxiliorum aut in urbe aut in exercitu suo esset, itaque 
daret operam, ut cos, qui cum suis praetoribus castra ad 
Megara haberent, in suam potestatem redigeret ac suppli- 
cio eorum liberaret tandem Syracusas, haec cum recitata 
essent, cum tanto clamore ad arma discursum est, ut 
praetores inter tumultum pavidi abequitaverint Syracusas, 
et ne fuga quidem eorum seditio compressa est, impetus- 

que u) Syracusanos miiiles fiebanl; nec ab ullo tempera- 
tum foret, ni Epicydes atque Hippocrates irae multitudi- 
ais obviam issent, non a misericordia aut humano consilio, 
sed ne spem reditus praeciderent sibi, et cum ipsos simul 
milites fidos haberent simul obsides, tum cognatos quo- 
que eorum atque amicos tanto merito primum, dein pi- 
gnore sibi conciliarent, experlique, quam vana aut levi 
aura mobile vulgus esset, militem nancti ex eo numero, 
qui in Leontinis circumsessi erant, subornant, ut Syracu- 
sas perferret nuntium convenientem eis quae ad Mylan 
falso nuntiata erant, auctorcmque se exhibendo ac velut 
visa quae dubia erant narrando concitaret iras hominum 
XXXII. huic non apud vulgum modo fides fuit, sed sena- 
tum quoque in curiam introductus movit, haud vani qui- 
dam homines palam ferre perbene detectam in Leontinis 
esse avaritiem et crudelitatem Romanorum, eadem, si in- 
trassent Syracusas, aut foediora etiam, quo maius ibi 
avaritiae praemium esset, facturos fuisse, itaque clauden- 
das cuncti portas et custodiendam urbem censere, sed 
non ab isdem omnes timere nec eosdem odisse : ad mili- 
tare genus omne parlemque magnam plebis invisum esse 
nomen Romanum; praetores optimatiumque pauci, quam- 
quam inflati vano nuntio erant, tamen ad propius praesen 
tiusque malum cautiores esse, et iam ad Hexapylum erant 
Hippocrates atque Epicydes, serebanturque colloquia per 
propinquos popularium, qui in exercitu erant, ut portas 
aperirent sinerentque communem patriam defendi ab im- 
petu Romanorum, iam unis foribus Hexapyli apertis 
coepti erant recipi, cum praetores intervenerunt, et primo 
imperio minisque, deinde auctoritate deterrendo, po- 
stremo, ut omnia vana erant, obliti maiestatis precibus 
agebant, ne proderent patriam tyranni ante satellitibus 
et tum corruptoribus exercitus, sed surdae ad ea omnia 
aures concitatae multitudinis erant, nec minore intus vi 
quam foris portae effringebantur; effractisque omnibus 
toto Hexapylo agmen receptum est. praetores in Achra • 
dinamcum iuven tute popularium confugiunt, mercennarii 
milites perfugaeque et quidquid regiorum militum Syra 
t. livi pars III. 3 

cusis erat agmen hoslium augent, ila Achradina quoque 
primo impetu capitur, praelorumque nisi qui inter tumul- 
tum effugerunt, omnes interficiuntur, nox caedibus finem 
fecit, postero die servi ad pilleum vocati et carcere vincti 
emissi; confusaque haec omnis multitudo Hippocraten 
atque Epicyden creant praetores; Syracusaeque, cum 
breve tempus libertas adfulsisset, in antiquam servitutem 
recciderant. 

XXX11I. Haec nuntiata cum essent Romanis, ex Leon- 
tinis mota sunt extemplo castra ad Syracusas, et ab Appio 
legati per portum missi forte in quinqueremi erant, prae- 
missa quadriremis cum inlrassel fauces portus, capitur; 
legati aegre effugerunt, et iam non modo pacis sed ne 
belli quidem iura relicta erant, cum Romanus exercitus 
ad Olympium - — lovis id templum est — mille et quin- 
gentos passus ab urbe castra posuit, inde quoque lega- 
tos praemitti placuit; quibus, ne intrarent urbem, extra 
portam Hippocrates atque Epicydes obviam cum suis pro- 
cesserunt. Romanus orator non bellum se Syracusanis 
sed opem auxiliumque adferre ait, et iis, qui ex media 
caede elapsi perfugerint ad se, et iis, qui metu oppressi 
foediorem non exsilio solum sed etiam morte servitutem 
patiantur, nec caedem nefandam sociorum inultam Ro- 
manos passuros j itaque si eis, qui ad se perfugerunt, 
tutus in patriam reditus pateret, caedis auctores dedantur 
et libertas legesque Syracusanis restituantur, nihil annis 
opus essei si ea non fiant, quicumque in mora sit, bello 
persecuturos, ad ea Epicydes, si qua ad se mandata ha- 
berent, responsum eis ait se daturos fuisse: cum in eorum 
ad quos venerint manu res Syracusana esset, tum rever- 
terentur. si bello lacesserent, ipsa re intellecturos nequa- 
quam idem esse Syracusas ac Leontinos oppugnare, ita 
legatis relictis portas clausit. 

Inde terra marique simul coeptae oppugnari Syracu- 
sae, terra ab Hexapylo, mari ab Achradina, cuius murus 
fluctu adluilur. et quia, sicut Leontinos terrore ac primo 
impetu ceperant, non diffidebant vastam disiectamque 
spatio urbem parte aliqua se invasuros, omnem nppara- 

tum oppugnandarum urbium muris admoverunt. XXXIV. el 
habuisset tanto impetu coepta res fortunam, nisi unus 
homo Syracusis ea tempestate fuisset. Archimedes is erat, 
unicus spectator caeli siderumque, mirabilior tamen in- 
ventor ac machinator bellicorum tormentorum operumque, 
quibus, si quid hostes ingenti mole agerent, ipse perlevi 
momento ludificaretur, murus per inaequales ductus col- 
les; pleraque alta et difficilia aditu; submissa quaedam 
et quae planis vallibus adire possent, ut cnique aptum 
visum est loco , ita genere omni tormentorum instruxit 
Achradinae murum, qui, ut ante dictum est, mari adlui- 
tur, sexaginta quinqueremibus Marcellus oppugnabat, ex 
ceteris navibus sagittarii funditoresque et velites etiam, 
quorum telum ad remittendum inhabile imperitis est, vix 
quemquam sine vulnere consistere in muro patiebantur, 
hi, quia spatio missilibus opus est, procul muro tenebant 
naves, iunctae aliae binae quinqueremes demptis interio- 
ribus remis, ut latus lateri applicaretur, cum exteriore 
ordine remorum velut una navis agerentur, turres conta- 
bulatas machinamentaque alia quatiendis muris portabant, 
adversus hunc navalem apparatum Archimedes variae 
magnitudinis tormenta in muris disposuit, in eas quae 
procul erant naves saxa ingenti pondere emittebat; pro- 
piores levioribus eoque magis crebris petebat telis : po- 
stremo , ut sui vulnere intacti tela in hostem ingererent, 
murum ab imo ad summum crebris cubitalibus fere cavis 
aperuit, per quae cava pars sagittis pars scorpionibus mo- 
dicis ex occulto petebant hostem, quae propius quaedam 
subibant naves, quo interiores ictibus tormentorum essent, 
in eas tollenone super murum eminente ferrea manus, fir- 
mae catenae illigata, cum iniecta prorae esset, graveque 
libramentum plumbi recelleret ad solum , suspensa prora 
navem in puppim statuebat, dein remissa subito velut ex 
muro cadentem navem cum ingenti trepidatione nautarum 
ita undae adfligebat, ut etiamsi recta recciderat, aliquan- 
tum aquae acciperet, ita maritima oppugnatio est elusa, 
omnisquc spes ad id versa, ut totis viribus terra adgre- 
derentur. sed ea quoque pars eodem omni apparatu tor- 

mentorum instructa erat, Hieronis impensis curaque per 
multos annos, Archimedis unica arte, natura etiam ad- 
iuvabat loci, quod saxum, cui imposita muri fundamenta 
sunt, magna parte ita proclive est, ut non solum missa 
tormento , sed etiam quae pondere suo provoluta essent, 
graviter in hostem inciderent, eadem causa ad subeun- 
dum arduum aditum instabilemque ingressum praebebat, 
ita consilio habito, quoniam omnis conatus ludibrio esset, 
absistere oppugnatione atque obsidendo tantum arcere 
terra marique commeatibus hostem placuit. 

XXXV. Interim Marcellus cum tertia fere parte exer- 
citus ad recipiendas urbes profectus, quae in motu rerum 
ad Carthaginienses defecerant, Helorum atque Herbesum 
dedentibus ipsis recipit, Megara vi capta diruit ac diripuit 
ad reliquorum ac maxime Syracusanorum terrorem, per 
idem fere tempus et Himilco , qui ad Pachyni promunlo- 
rium classem diu tenuerat, ad Heracleam, quam vocant 
Minoam, quinque et viginti milia peditum, tria equitum, 
duodecim elephantos exposuit, nequaquam cum quantis 
copiis ante tenuerat ad Pachynum classem, et postquam ab 
Hippocrate occupatae Syracusae erant, profectus Cartha- 
ginem, adiutusque ibi et ab legatis Hippocratis et litteris 
Hannibalis, qui venisse tempus aiebat Siciliae per summum 
decus repetendae, et ipse haud vanus praesens monitor 
facile perpulerat, ut quantae maximae possent peditum 
equitumque copiae in Siciliam traicerenlur. adveniens He- 
racleam intra paucos inde dies Agrigentum recepit; alia- 
rumque civitatium, quae partis Carthaginiensium erant, 
adeo accensae sunt spes ad pellendos Sicilia Romanos, 
ut postremo etiam qui obsidebantur Syracusis animos sus- 
tulerint. et parte copiarum salis defendi urbem posse 
rati ita inter se munera belli partili sunt, ut Epicydes 
praeesset custodiae urbis, Hippocrates Himilconi con- 
iunctus bellum adversus consulem Romanum gereret, cum 
decem milibus peditum , quingentis equitibus nocte per 
intermissa custodiis loca profectus castra circa Acrillas 
urbem ponebat, munientibus supervenit Marcellus ab Agri- 
gento iam occupato, cum frustra eo praevenire hostem 

festinans tetendisset, rediens, nihil minus ratus quam illo 
tempore ac loco Syracusanum sibi exercitum obvium fore; 
sed tamen metu Himilconis Poenorumque , ut quibus ne- 
quaquam eis copiis quas habebat par esset, quam poterat 
maxime intentus atque agmine ad omnes casus composito 
ibat. XXXVI. forte ea cura, quae adversus Poenos prae- 
parata, adversus Siculos usui fuit, castris ponendis in- 
compositos ac dispersos nanctus eos et plerosque iner- 
mes, quod peditum fuit, circumvenit; eques levi certamine 
inito cum Hippocrate Aeras perfugit. 

Ea pugna deficientes ab Romanis cum cohibuisset 
Siculos Marcellus Syracusas redit; et post paucos dies 
Himilco adiuncto Hippocrate ad flumen Anapum, octo 
ferine inde milia, castra posuit, sub idem forte tempus 
et naves longae quinque et quinquaginta Carthaginiensium 
cum Bomilcare classis in magnum portum Syracusis ex 
alto decurrere, et Romanae item classis, triginta quinque- 
remes, legionem primam Panormi exposuere; versumque 
ab Italia bellum, adeo ulerque populus in Siciliam inten- 
tus, fuisse videri poterat, legionem Romanam, quae ex- 
posita Panormi erat, venientem Syracusas praedae haud 
dubie sibi futuram Himilco ratus via decipitur: mediter- 
raneo namque Poenus itinere duxit, legio maritimis locis 
classe prosequente ad Appium Claudium Pachynum cum 
parte copiarum obviam progressum pervenit, nec diutius 
Poeni ad Syracusas morali sunt: et Bomilcar, simul pa- 
rum fidens navibus suis, duplici facile numero classem 
habentibus Romanis, simul inutili mora cernens nihil aliud 
ab suis quam inopiam adgravari sociorum, velis in altum 
datis in Africam transmisit; etHimilco secutus nequiquam 
Marcellum Syracusas, si qua, priusquam maioribus co- 
piis iungeretur, occasio pugnandi esset, postquam ea 
nulla contigerat, tulumque ad Syracusas et munimento et 
viribus hostem cernebat, ne frustra adsidendo spectando- 
que obsidionem sociorum tempus tereret, castra inde mo- 
vit, ut, quocumque vocasset defectionis ab Romano spes, 
admoveret exercitum ac praesens suas res foventibus ad- 
deret animos. Murgantiam primum prodito ab ipsis prae- 

sidio Romano recipit, ubi frumenti magna vis commeatus- 
que omnis generis convecti erant Romanis. 

XXXVII. Ad hanc defectionem erecti sunt et aliarum 
civitatium animi; praesidiaque Romana aut pellebantur 
arcibus aut prodita per fraudem opprimebantur. Henna, 
excelso loco ac praerupto undique sita, cum loco inex- 
pugnabilis erat , tum praesidium in arce validum prae- 
fectumque praesidii haud sane opportunum insidiantibus 
habebat. L. Pinarius erat, vir acer et qui plus in eo, ne 
posset decipi, quam in fide Siculorum reponeret, et tum 
intenderant eum ad cavendi omnia curam tot auditae pro- 
ditiones defectionesque urbium et clades praesidiorum, 
itaque nocte dieque iuxta parata instructaque omnia cu- 
stodiis ac vigiliis erant, nec ab armis aut loco suo miles 
abscedebat, quod ubi Hennensium principes iam pacti 
cum Himilcone de proditione praesidii animadverterunt, 
nulli occasioni fraudis Romanum patere, aperte rati agen- 
dum. urbem arcemque suae potestatis aiunt debere esse, 
si liberi in societatem t non servi in custodiam traditi es- 
sent Romanis. itaque claves arcis portarumque reddi sibi 
aequum censent: bonis sociis fidem suam maximum vin- 
culum esse , et ita sibi populum Romanum senalumque 
gratias habiturum, si volentes ac non coacti mansissent 
in amicitia, ad ea Romanus se in praesidio impositum 
esse dicere ab imperatore suo, clavesque portarum et cu- 
stodiam arcis ab eo accepisse, quae nec suo nec Hennen- 
sium arbitrio haberet sed eius qui commisisset, praesidio 
decedere apud Romanos capital esse, et nece liberorum 
etiam suorum eam noxam parentes sanxisse, consulem 
Marcellum haud procul esse: ad eum mitterent legatos, 
cuius iuris atque arbitrii esset, se vero negare illi missu- 
ros, testarique, si verbis nihil agerent, vindictam aliquam 
libertatis suae quaesituros, tum Pinarius: at illi, si ad 
consulem gravarentur mittere, sibi saltem darent populi 
concilium, ut sciretur, utrum paucorum ea denuntiatio an 
universae civitatis esset, consensa in posterum diem 
contio. 

XXXV111. Postquam ab eo colloquio in arcem sese 



Digitized by Google 




39 



LIBER XXIV. CAP. 38. 39. [a. C. 114] 

recepit , convocat suos 5 quibus „credo ego vos audisse, 
milites, “ inquit „quem ad modum praesidia Romana ab 
Siculis circumventa et oppressa sint per hos dies, eam 
vos fraudem deum primo benignitate, dein vestra ipsi vir- 
tute dies noctesque perstando ac pervigilando in armis 
vitastis, utinam reliquum tempus nec patiendo infanda 
nec faciendo traduci posset! haec occulta in fraude cau- 
tio est, qua usi adhuc sumus: cui quoniam parum succe- 
dit, aperte ac propalam claves portarum reposcunt; quas 
simul tradiderimus, Carthaginiensium extemplo Henna 
erit, foediusque hic trucidabimur quam Murgantiae prae- 
sidium interfectum est. noctem unam aegre ad consultan- 
dum sumpsi, qua vos certiores periculi instantis facerem, 
orta luce contionem habituri sunt ad criminandum me 
concitandumque in vos populum, itaque crastino die aut 
vestro aut Hennensium sanguine Henna inundabitur, nec 
praeoccupati spem ullam nec occupantes periculi quic- 
quam habebitis, qui prior strinxerit ferrum, eius victoria 
erit, intenti ergo omnes armatique signum exspectabilis, 
ego in contione ero et tempus, quoad omnia instructa 
sint , loquendo altereandoque traham, cum toga signum 
dedero , tum mihi undique clamore sublato turbam inva- 
dite ac sternite omnia ferro, et cavete quicquam supersit, 
cuius aut vis aut fraus timeri possit, vos, Ceres mater ac 
Proserpina, precor, celeri superi infernique di, qui hanc 
urbem hos sacratos lacus lucosque colitis, ut ita nobis 
volentes propitii adsitis, si vitandae non ferendae fraudis 
causa hoc consilii capimus, pluribus vos, milites, hor- 
tarer, si cum armatis dimicatio futura esset: inermes, in- 
cautos ad satietatem trucidabitis; et consulis castra in 
propinquo sunt, ne quid abHimilcone et Carthaginiensibus 
timeri possit ‘. XXXIX. Ab hac adhortatione dimissi cor- 
pora curant, postero die alii aliis locis ad obsidenda iti- 
nera claudendosque oppositi sunt exitus; pars maxima 
super theatrum crcaque, adsueli et ante spectaculo con- 
tionum, consistunt, productus ad populum a magistrati- 
bus praefectus Romanus cum consulis de ea re ius ac 
potestatem esse, non suam et pleraque eadem quae pri- 

die dixisset, el primo sensim ac plures reddere claves, 
dein iam una voce id omnes iuberent, cunclanlique et 
differenti ferociter minitarentur, nec viderentur ultra vim 
ultimam dilaturi , tum praefectus toga signum , ut conve- 
nerat, dedit, militesque intenti. dudum ac parati alii su- 
perne in aversam contionem clamore sublato decurrunt, 
alii ad exitus theatri conferti obsistunt, caeduntur Hen- 
nenses cavea inclusi, coacervanturque non caede solum 
sed etiam fuga, cum alii super aliorum capita ruerent, in- 
tegris saucii, vivi mortuis incidentes cumularentur, inde 
passim discurritur et urbis captae modo fugaque et cae- 
des omnia tenet, nihilo remissiore militum ira, quod tur- 
bam inermem caedebant, quam si periculum par el ardor 
certaminis eos irritaret, ita Henna aut malo aut necessa- 
rio facinore retenta. 

Marcellus nec factum improbavit, et praedam Hen- 
nensium militibus concessit, ratus timore deterritos a pro- 
ditionibus praesidiorum Siculos, atque ea clades, ut urbis 
in media Sicilia sitite claraeque vel ob insignem muni- 
mento naturali locum vel ob sacrata omnia vestigiis raptae 
quondam Proserpinae, prope uno die omnem Siciliam 
pervasit, el quia caede infanda rebantur non hominum 
tantum sed etiam deorum sedem violatam esse, tum vero 
qui etiam ante dubii fuerant defecere ad Poenos. Hippo- 
crates inde Murgantiam, Himilco Agrigentum sese recepit, 
cum acciti a proditoribus nequiquam ad Hennam exerci- 
tum admovissent. Marcellus retro in Leontinos redit; fru- 
mentoque et commeatibus aliis in castra convectis, prae- 
sidio modico ibi relicto, ad Syracusas obsidendas venit, 
inde Appio Claudio Romam ad consulatum petendum 
misso T. Quinelium Crispinum in eius locum classi caslris- 
que praeficit veteribus: ipse hibernacula quinque milia 
passuum Hexapylo — Leonta vocant locum — commu- 
niit aediftcavitque. haec in Sicilia usque ad principium 
hiemis gesta. 

XL. Eadem aestate el cum Philippo rege, quod iam 
ante suspectum fuerat, motum bellum est. legati ab Orico 
ad M. Valerium praetorem venerunt, praesidentem clastl 

Brundisio Calabriaeque circa litoribus, nuntiantes Philip- 
pum primum Apolloniam temptasse, lembis biremibus 
centum viginti flumine adverso subvectum ; deinde, ut ea 
res tardior spe fuerit, ad Oricum clam nocte exercitum 
admovisse; eamque urbem, sitam in plano neque moeni- 
bus neque viris atque armis validam, primo impetu op- 
pressam esse, haec nuntiantes orabant, ut opem ferret 
hoslemque haud dubium Romanis mari ac terra a mari- 
timis urbibus arceret, quae ob nullam aliam causam nisi 
quod imminerent Italiae peterentur. M. Valerius, duorum 
milium praesidio relicto praeposito que eis P. Valerio le- 
gato, cum classe instructa paralaque, et quod longae na 
ves militum capere non poterant, in onerarias impositis 
altero die Oricum pervenit; urbemque eam levi tenente 
praesidio, quod rex recedens inde reliquerat, haud ma- 
gno certamine recepit, legati eo ab Apollonia venerunt. 
Nuntiantes in obsidione sese, quod deficere ab Romanis 
nollent, esse, neque sustinere ultra vim Macedonum posse, 
nisi praesidium mittatur Romanum, facturum se quae 
vellent pollicitus, duo milia delectorum militum navibus 
longis mittit ad ostium fluminis cum praefecto socium 
Q. Naevio Crista, viro impigro et perito militiae, is ex- 
positis in terram militibus navibusque Oricum retro, unde 
venerat, ad ceteram classem remissis milites procul a flu- 
mine per viam minime ab regiis obsessam duxit, et nocte, 
ita ut nemo hostium sentiret, urbem est ingressus, diem 
insequenlem quievere, dum praefectus iuvenlutem Apol- 
loniatium armaque et urbis vires inspiceret, ubi ea visa 
inspectaque satis animorum fecere, simulque ab explora- 
toribus comperil, quanta socordia ac neglegentia apud 
hostes esset, silentio noctis ab urbe sine ullo tumultu 
egressus castra hostium adeo neglecta atque aperta intra- 
vit, ut salis constaret prius mille hominum vallum intrasse 
quam quisquam sentiret, ac si caede abstinuissent, per- 
venire ad tabernaculum regium potuisse, caedes proxi- 
morum portae excitavit hostes; inde tantus terror pavor- 
que omnes occupavit, ut non modo alius quisquam arma 
caperet aut castris pellere hostem conaretur, sed etiam 

ipse rex, sicut somno excitus erat, prope seminudus fu- 
giens militi quoque nedum regi vix decoro habilu, ad flu- 
men navesque perfugerit, eodem et alia turba effusa est. 
paulo minus tria milia militum in castris aut capta aut 
occisa, plus tamen hominum aliquanto captum quam cae- 
sum est. castris direptis Apolioniatae catapultas ballistas 
tormenlaque alia, quae oppugnandae urbi comparata erant, 
ad tuenda moenia, si quando similis fortuna venisset, 
Apolloniam devexere; cetera omnis praeda castrorum 
Romanis concessa est. haec cum Oricum essent nuntiata, 
M. Valerius classem extemplo ad ostium fluminis duxit, 
ne navibus capessere fugam rex posset, itaque Philippus, 
neque terrestri neque navali certamini satis fore parem 
se fidens, subductis navibus aut incensis terra Macedo- 
niam petit magna ex parte inermi exercitu spoliatoque. 
Romana classis cum M. Valerio Orici hibernavit. 

XLI. Eodem anno in Hispania varie res gestae, nam 
priusquam Romani amnem Hiberum transirent, ingentes 
copias Hispanorum Mago et Hasdrubal fuderunt, defecis- 
setque ab Romanis ulterior Hispania, ni P. Cornelius ra 
ptim traducto exercitu Hiberum dubiis sociorum animis 
in tempore advenisset, primo ad Castrum Album -—locus 
est insignis caede magni Hamilcaris — castra Romani ha- 
buere. arx erat munita, et convexerant ante frumentum: 
tamen, quia omnia eirca hostium plena erant, agmenque 
Romanum impune incursatum ab equilibus hostium fuerat 
et ad duo milia aut moratorum aut palantium per agros 
interfecta, cessere inde Romani propius pacata loca, et 
ad montem Victoriae castra communivere, eo Cn. Scipio 
cum omnibus copiis et Hasdrubal Gisgonis filius, tertius 
Carthaginiensium dux, cum exercitu iusto advenit; con- 
traque castra Romana trans fluvium omnes consedere. 
P. Scipio cum expeditis clam profectus ad loca circa vi- 
senda haud fefellit hostes , oppressissentque eum in pa- 
tentibus campis , ni tumulum in propinquo cepisset, ibi 
quoque circumsessus adventu Aratris obsidione eximitur. 
Castulo urbs Hispaniae valida ac nobilis, et adeo con 
iuncta societate Poenis, ut uxor inde Hannibali esset, ad 

Romanos defecit. Carthaginienses Uiturgim oppugnare 
adorti, quia praesidium ibi Romanum erat; videbantur- 
que inopia maxime eum locum expugnaturi. Cn. Scipio, 
ut sociis praesidioque ferret opem, cum legione expedita 
profectus inter bina castra cum magna caede hostium ur- 
bem est ingressus, et postero die eruptione aeque felici 
pugnavit, supra duodecim milia hominum caesa duobus 
proeliis, plus mille hominum captum cum sex et triginta 
militaribus signis, ita ab Iliturgi recessum csl. Bigerra 
inde urbs — socia et haec Romanorum erat — a Cartha- 
giniensibus oppugnari coepta est. eam obsidionem sine 
certamine adveniens Cn. Scipio solvit. XLI1. Ad Mun- 
dam exinde castra Punica mota, et Romani eo confestim 
secuti sunt, ibi signis collatis pugnatum per quattuor 
ferme horas; egregiequc vincentibus Romanis signum 
receptui est datum, quod Cn. Scipionis femur tragula con- 
fixum erat, pavorque circa eum ceperat milites, ne morti- 
ferum esset vulnus, ceterum haud dubium fuit, quin, nisi 
ca mora intervenisset, castra eo dic Punica capi potue- 
rint. iam non milites solum sed elephanti etiam usque 
ad vallum acti erant, superque ipsum novem et triginta 
elephanti pilis confixi, hoc quoque proelio ad duodecim 
milia hominum dicuntur caesa, prope tria capta cum si 
gnis militaribus septem et quinquaginta, ad Auringem 
inde urbem Poeni recessere, et ut territis instaret, secutus 
Romanus, ibi iterum Scipio lecticula in aciem illatus con- 
flixit; nec dubia victoria fuit: minus tamen dimidio hostium 
quam antea, quia pauciores superfuerant qui pugnarent, 
occisum, sed gens nata instaurandis reparandisque bellis, 
Magone ad conquisitionem militum a fratre misso, brevi 
replevit exercitum animosque ad temptandum de integro 
certamen fecit: alii plerique milites, si quidem pro parte 
totiens intra paucos dies victa, isdem animis quibus prio- 
res eodemque eventu pugnavere: plus octo milia homi- 
num caesa et haud mullo minus quam mille captum et 
signa militaria quinquaginta octo: et spolia plurima Gal- 
lica fuere, aurei torques armillaeque, magnus numerus, 
duo etiam insignes reguli Gallorum — Moenicapto et 

Vismaro nomina erant — eo proelio ceciderunt, octo 
elephanti capti, tres occisi. — Cum iam prosperae res in 
Hispania essent, verecundia Romanos tandem cepit, Sa- 
guntum oppidum, quae causa belli esset, octavum iam 
annum sub hostium potestate esse, itaque id oppidum 
vi pulso praesidio Punico receperunt, cultoribusqpe anth 
quis, quos ex iis vis reliquerat belli, restituerunt, et Tur- 
detanos, qui contraxerant eis cum Carthaginiensibus bel- 
lum, in potestatem redactos sub corona vendiderunt 
urbemque eorum delerunt. 

XLIII. Haec in Hispania Q. Fabio M. Claudio consu- 
libus gesta. Romae cum tribuni plebis novi magistratum 
inissent, extemplo censoribus P. Furio et M. Atilio a Me- 
tello tribuno plebis dies dicta ad populum esu quaesto- 
rem eum proximo anno adempto equo tribu moverant 
utquc aerarium fecerant propter coniuralionem deseren- 
dae Italiae ad Cannas factam, sed novem tribunorum au- 
xilio veliti causam in magistratu dicere dimissique fue 
rant. ne lustrum perficerent mors prohibuit P. Furii. 
M. Atilius magistratu se abdicavit. — Comitia consularia 
habita ab Q. Fabio Maximo consule, creati consules ambo 
absentes Q. Fabius Maximus consulis filius et Tib. Sem- 
pronius Gracchus iterum, praetores fiunt M. Atilius et, 
qui tum aediles curules erant, P. Sempronius Tuditanus 
cl Cn. Fulvius Cenluinalus et M. Aemilius Lepidus, ludos 
scenicos per quadriduum eo anno primum factos ab curu- 
libus aedilibus memoriae proditur, aedilis Tuditanus hic 
erat, qui ad Cannas pavore aliis in tanta clade torpentibus 
per medios hostes duxit. 

Iis comitiis perfectis auctore Q. Fabio consule desi- 
gnati consules Romam accersili magistratum inierunt, se- 
natumque de bello ac provinciis suis praetorumque et 
de exercitibus, quibus quique praeessenl, consuluerunt. 
XL1V. itaque provinciae atqu<*. exercitus divisi: bellum 
cum Hannibale consulibus mandatum et exercituum unus, 
quem ipse Sempronius habuerat, alter, quem Fabius con- 
sul. eae binae erant legiones. M. Aemilius praetor, cuius 
peregrina sors erat, iuris dictione M. Atilio collegae prae- 

tori urbano mandata Luceriam provinciam haberet legio- 
nesque duas, quibus Q. Fabius, qui tum consul erat, prae- 
tor praefuerat. P. Sempronio provincia Ariminum, Cn. 
Fulvio Suessula cum binis item legionibus evenerunt, ut 
Fulvius urbanas legiones duceret, Tuditanus a M’. Pompo- 
nio acciperet, prorogata imperia provinciaeque, M. Clau- 
dio Sicilia finibus eis quibus regnum Hieronis fuisset, Len- 
tulo propraetori provincia vetus, T. Otacilio classis; exer- 
citus nulli additi novi. M. Valerio Graecia Macedoniaque 
cum legione et classe quam haberet; Q. Mucio cum vetere 
exercitu — duae autem legiones erant — Sardinia; C. Te- 
rentio legio una, cui iam praeerat, ac Picenum, scribi 
praeterea duae urbanae legiones iussae et viginli milia 
sociorum, his ducibus, his copiis adversus multa simul 
aut mota aut suspecta bella muniverunt Romanum im- 
perium. 

Consules duabus urbanis legionibus scriptis supple- 
mentoque in alias lecto, priusquam ab urbe moverent, 
prodigia procurarunt quae nuntiata erant, murus ac por- 
tae Atellae et Ariciae etiam Io vis aedis de caelo tacta 
fuerant, et alia ludibria oculorum auriumque crediyi pro 
veris s navium longarum species in flumine Tarracinae, 
quae nullae erant, visae; et in Iovis Vicilini templo, quod 
in Compsano agro est, arma concrepuisse, et flumen Ami- 
terni cruentum fluxisse, his procuratis ex decreto ponti- 
ficum profecti consules, Sempronius in Lucanos, in Apu- 
liam Fabius, pater filio legatus ad Suessulam in castra 
venit, cum obviam filius progrederetur, licloresque ve- 
recundia maiestatis eius taciti anteirent, praeter undecim 
fasces equo praevectus senex , ut consul animadvertere 
proximum lictorem iussil , et ut is, descenderet ex equo, 
inclamavit, tum demum desiliens „experiri“ inquit „volui, 
fili, satin’ scires consulem te esse“. 

XLV. In ea castra Dasius Allinius Arpinus clam 
nocte cum tribus servis venit, promittens, si sibi praemio 
foret, se Arpos proditurum esse, eam rem ad consilium 
cum rettulisset Fabius, aliis pro transfuga verberandus 
necandusque videri ancipitis animi communis hoslis, qui 

post Cannensem cladem, tamquam cum fortuna fidem stare 
oporteret, ad Hannibalem descisset, traxissetque ad de- 
fectionem Arpos ; tum, quoniam res Romana contra spem 
votaque eius velut resurgeret, turpius videatur novam re- 
ferre proditionem proditis olim; qui aliunde stet semper, 
aliunde sentiat, infidus sociis, vanus hostis: ad Falerio- 
rum Pyrrhive proditorem tertium transfugis documentum 
esse, contra ea consulis pater Fabius temporum oblitos 
homines in medio ardore belli, tamquam in pace, libera 
de quoque arbitria agere aiebat; qui, cum illud potius 
agendum atque cogitandum sit, si quo modo fieri possit, 
ne qui socii a populo Romano desciscant, id non cogitent; 
documentum autem dicant statui oportere, si quis resi- 
piscat et antiquam societatem respiciat. quod si abire ab 
Romanis liceat, redire ad eos non liceat, cui dubium 
esse, quin brevi desiderata ab sociis Romana res foede- 
ribus Punicis omnia in Italia iuncta visura sit? se tamen 
non eum esse, qui Allinio fidei quicquam censeat haben- 
dum, sed mediam consecuturum consilii viam, neque pro 
hoste neque pro socio in praesentia habitum libera custo- 
dia haud procul a castris placere in aliqua fida civitate 
eum Servari per belli tempus : perpetrato bello tum con- 
sultandum, utrum prior defectio plus merita sit poenae an 
hic reditus veniae. Fabio adsensum est, catenisque liga- 
tus traditus et ipse et comites ; et auri satis magnum pon- 
dus, quod secum tum attulerat, ei servari iussum. Calibus 
eum interdiu solutum custodes sequebantur, nocte clau- 
sum adservabanl. Arpis domi primum desiderari quae- 
rique est coeptus; dein fama per totam urbem vulgata 
tumultum ut principe amisso fecit; metuque rerum nova- 
rum extemplo nuntii missi, quibus nequaquam offensus 
Poenus, quia et ipsum ut ambiguae fidei virum suspectum 
iam pridem habebat, ct causam naclus erat tam ditis ho- 
minis bona possidendi vendendique : ceterum ut irae ma- 
gis quam avaritiae datum crederent homines, crudelitatem 
quoque gravitati addidit, coniugemque eius ac liberos in 
castra accitos, quaestione prius habita et primum de fugo 

Allinii, dein quantum auri argentique domi relictum esset, 
salis cognitis omnibus vivos combussit. 

XLVI. Fabius ab Suessula profectus Arpos primum 
institit oppugnare, ubi cum a quingentis fere passibus ca- 
stra posuisset, contemplatus ex propinquo situm urbis 
moeniaque, quae pars tutissima moenibus erat, quia ma- 
xime neglectam custodia vidit, ea potissimum adgredi 
statuit, comparatis omnibus, quae ad urbes oppugnan- 
das usui sunt, centurionum robora ex toto exercitu dele- 
git, tribunosque viros fortes eis praefecit, et milites sex- 
centos, quantum satis visum est, attribuit, eosque, ubi 
quartae vigiliae signum cecinisset, ad eum locum scalas 
iussit ferre, porta ibi humilis et angusta erat infrequenti 
via per desertam partem urbis, eam portam scalis prius 
transgressos murum aperire ex interiore parte aut clau- 
stra refringere iubet, et tenentes partem urbis cornu si- 
gnum dare, ut ceterae copiae admoverentur: parata omnia 
atque instructa sese habiturum, ea impigre facta, et quod 
impedimentum agentibus fore videbatur, id maxime ad 
fallendum adiuvit. imber ab nocte media coortus custo- 
des vigilesque dilapsos e stationibus suffugere in tecta 
coegit, sonituque primo largioris procellae strepitum mo- 
lientium portam exaudiri prohibuit, lentior deinde aequa- 
liorque accidens auribus magnam partem hominum sopi- 
vit. postquam portam tenebant, cornicines in via paribus 
intervallis dispositos canere iubent, ut consulem excirent, 
id ubi factum ex composito est, signa efferri consul iubet, 
ac paulo ante lucem per effractam portam urbem ingre- 
ditur. XLVII. tum demum hostes excitati sunt iam et im- 
bre conquiescente et propinqua luce, praesidium in urbe 
erat Hannibalis quinque milia ferme armatorum, et ipsi 
Arpini tria milia hominum armabant, eos primos Poeni, 
ne quid ab tergo fraudis esset, hosti opposuerunt, pu- 
gnatum primo in tenebris anguslisque viis est. cum Ro- 
mani non vias tantum sed tecta etiam proxima portae oc- 
cupassent, ne peti superne ac vulnerari possent, cogniti 
inter se quidam Arpinique et Romani atque inde colloquia 
coepta fieri, pcrcunctanlibus Romanis, quid sibi vellent 

Arpini, quam ob noxam Romanorum, quod aut meritum 
Poenorum pro alienigenis ac barbaris Italici adversus ve- 
teres socios Romanos bellum gererent, et vectigalem ac 
stipendiariam Italiam Africae facerent: Arpinis purganti- 
bus ignaros omnium se venum a principibus datos Poeno, 
captos oppressosque a paucis esse, initio orto plures 
cum pluribus colloqui; postremo praetor Arpinus ab suis 
ad consulem deducius, fideque data inter signa aciesque 
Arpini repente pro Romanis adversus Carthaginiensem 
arma verterunt. Hispani quoque, paulo minus mille ho- 
mines, nihil praeterea cum consule pacti, quam ut sine 
fraude Punicum emitteretur praesidium, ad consulem trans- 
tulerunt signa. Carthaginiensibus portae patefactae emis- 
sique cum fide incolumes ad Hannibalem Salapiam vene- 
runt. Arpi sine clade ullius praeterquam unius veteris 
proditoris, novi perfugae, restituti ad Romanos. Hispanis 
duplicia cibaria dari iussa; operaque eorum forti ac fideli 
persaepe res publica usa est. 

Cum consul alter in Apulia alter in Lucanis esset, 
equites centum duodecim nobiles Campani per speciem 
praedandi ex hostium agro permissu magistratuum ab 
Capua profecti ad castra Romana, quae super Suessulam 
erant, venerunt, stationi militum qui essent dixerunt: col- 
loqui sese cum praetore velle. Cn. Fulvius castris prae 
erat; cui ubi nuntiatum est, decem ex eo numero iussis 
inermibus deduci ad se, ubi quae postularent audivit 
— nihil autem aliud petebant, quam ut Capua recepta 
bona sibi restituerentur — , in fidem omnes accepti, et 
ab allero praetore Sempronio Tudilano oppidum Atrinum 
expugnatum, amplius sex milia hominum capta, et aeris 
argentique signati aliquantum. Romae foedum incendium 
per duas noctes ac diem unum tenuit: solo aequata omnia 
inter Salinas ac portam Carmentalem cum Aequimaelio 
lugarioque vico, in templis Fortunae ac matris Matutae 
et Spei extra portam late vagatu3 ignis sacra profanaque 
multa absumpsit. 

XLVIII. Eodem anno P. et Cn. Cornelii , cum in Hi- 
spania res prosperae essent multosque et veteres reci- 

percnt socios et novos adicerent, in Africam quoque 
spem extenderunt. Syphax erat rex Numidarum, subito 
Carthaginiensibus hostis factus: ad eum centuriones tres 
legatos miserunt, qui cum eo amicitiam socielatemque 
facerent et pollicerentur, si perseveraret urgere bello Car- 
thaginienses, gratam eam rem fore senatui populoque 
Romano, et adnisuros, ut in tempore et bene cumulatam 
gratiam referant, grata ea legatio barbaro fuit; collocu- 
tusque cum legatis de ratione belli gerundi, ut veterum 
militum verba audivit, quam multarum rerum ipse ignarus 
esset, ex comparatione tam ordinatae disciplinae animum 
advertit, tum primum ut pro bonis ac fidelibus sociis fa- 
cerent, oravit, ut duo legationem referrent ad imperatores 
suos, unus apud sese magister rei militaris resideret, 
rudem ad pedestria bella Numidarum gentem esse, equis 
tantum habilem : ita iam inde a principiis gentis maiores 
suos bella gessisse, ita se a pueris insuetum, sed habere 
hostem pedestri fidentem Marte, cui si aequari robore vi- 
rium velit, et sibi pedites comparandos esse, et ad id mul- 
titudine hominum regnum abundare, sed armandi ornan- 
dique et instruendi eos artem ignorare, omnia velut forte 
congregata turba sua vasta ac temeraria esse, facturos 
se in praesentia quod vellet legati respondent, fide ac- 
cepta, ut remitteret extemplo eum, si imperatores sui non 
comprobassent factum. Q. Statorio nomen fuit qui ad 
regem remansit, cum duobus Romanis rex tres Numidas 
legatos in Hispaniam misit ad accipiendam fidem ab im- 
peratoribus Romanis, isdem mandavit, ut protinus Numi- 
das, qui intra praesidia Carthaginiensium auxiliares es- 
sent, ad transitionem perficerent, et Statorius ex multa 
iu ventule regi pedites conscripsit, ordinalosque proxime 
morem Romanum instruendo et decurrendo signa sequi 
et servare ordines docuit, et operi aliisque iuslis militari- 
bus ita adsuefecit, ut brevi rex non equiti magis fideret 
quam pediti, eollatisque aequo campo signis iuslo proe- 
lio Carthaginiensem hostem superaret. Romanis quoque 
in Hispania legatorum regis adventus magno emolumento 
fuit: namque ad famam eorum transitiones crebrae ab 
t. livi pars III. 4 

Numidis coeptae fleri, ita cum Syphace Romanis coepta 
amicitia est. 

Quod ubi Carthaginienses acceperunt, extemplo ad 
Galam in parte altera Numidiae — Maesulii ea gens voca- 
tur — regnantem legatos mittunt. XLIX. filium Gala Ma • 
sinissam habebat septemdecem annos natum, ceterum 
iuvencm ea indole, ut iam tum appareret maius regnum 
opulentiusque quam quod accepisset facturum, legali, 
quoniam Syphax se Romanis iunxissel, ut potentior so- 
cietate eorum adversus reges populosque Africae esset, 
docent melius fore Galae quoque Carthaginiensibus iungi 
quam primum antequam Syphax in Hispaniam aut Ro- 
mani in Africam transeant, opprimi Syphacem nihildum 
praeter nomen cx foedere Romano habentem posse, fa- 
cile persuasum Galae, filio deposcente id bellum, ut mit- 
teret exercitum, qui Carthaginiensibus legionibus con- 
junctus magno proelio Syphacem devicit, triginta milia 
eo proelio hominum caesa dicuntur. Syphax cum paucis 
equitibus in Maurusios ex acie Numidas — extremi prope 
Oceanum adversus Gades colunt — refugit, adfluentibus- 
que ad famam eius undique barbaris ingentes brevi co- 
pias armavit, cum quibus priusquam in Hispaniam an- 
gusto diremptam freto traiceret, Masinissa cum victore 
exercitu advenit; isque ibi cum Syphace ingenii gloria 
per se sine ullis Carthaginiensium opibus gessit bellum. 

In Hispania nihil memorabile gestum praeterquam 
quod Celtiberum iuventulem eadem mereede, qua pacta 
cum Carthaginiensibus erat, imperatores Romani ad se 
perduxerunt, et nobilissimos Hispanos supra trecentos 
in Italiam ad sollicitandos populares, qui inter auxilia 
Hannibalis erant, miserunt, id modo eius anni in Hispania 
ad memoriam insigne est, quod mercennarium militem 
:n castris neminem ante quam tum Celtiberos Romani 
habuerunt. 

AB URBE CONDITA 

EPITOME. Cornelius Scipio, postea Africanus, ante annos aedilis 
factus. Hannibal urbem Tarentum praeter arcem, in quam praesi- 
dium Romanorum filgerat, per Tarentinos iuvenes, qui se noctu 
venatum ire simulabant , cepit, ludi Apollinares ex Marcii oarmi- 
nibus, quibus Cannensis clades praedicta fuerat, instituti sunt. * 
Q. Fulvio et Ap. Claudio consulibus adversus Hannonem Poeno- 
rum ducem prospere pugnatum est. Tib. Sempronius Gracchus 
proconsul, ab hospite suo Lucano in insidias deductus, aMagoqe 
interfectus est. Centenius Penula, qui centurio militaverat, cum 
petivisset a senatu, ut sibi exercitus daretur, pollicitusque esset, si 
hoc impetrasset, de Hannibale victoriam, octo milibus acceptis mi- 
litum dux factus conflixit acie cum Hannibale, et cum exerciu 
caesus est. Cn. Fnlvius praetor male adversus Hannibalem pugna- 
vit, in quo proelio hominum sedecim milia cecidprunt, ipse cum 
equitibus ducentis effugit. Capua obsessa est a Q. Fulvio et Ap. 
Gaudio consulibus. Claudius Marcellus Syracusas expugnavit 
anno tertio, et ingentem se virum gessit; in eo tumultu urbis captae 
Archimedes intentus formis, quas in pulvere descripserat, inter- 
fectus est. P. et Cn. Scipiones in Hispania tot rerum feliciter 
gestarum tristem exitum tulerunt, prope cum totis exercitibus 
caesi anno octavo quam in Hispaniam ierunt ; amissaque eius pro- 
vinciae possessio foret, nisi L. Marcii equitis Romani virtute et in- 
dustria contractis exercituum reliquiis, eiusdem hortatu bina castra 
hostium expngnata essent, ad triginta septem milia caesa, ad mille 
octingenti triginta capti, praeda ingens parta; dux Marcius appel- 
latus est. 

I. Dum haec in Africa atque in Hispania geruntur, 
Hannibal in agro Tarentino aestatem consumpsit spe per 
proditionem urbis Tarentinorum potiundae. ipsorum in- 
ierim et Salentinorum ignobiles urbes ad eum defecerunt. * 
eodem tempore in Bruttiis ex duodecim populis, qui anno 
priore ad Poenos desciverant, Consentini et Terinaei 
in fidem populi Romani redierunt; et plures redissent, ni 
T. Pomponius Veientanus praefectus socium, prosperis 
aliquot populationibus et in agro Bruttio iusti ducis spe- 

4 * 

ciem nactus , tumultuario exercitu coacto cum Hannone 
conflixisset, magna ibi vis hominum, sed inconditae tur- 
bae agrestium servorumque, caesa aut capta est. mini- 
mum iacturae fuit quod praefectus inter ceteros est 
captus , et tum temerariae pugnae auctor et ante publi- 
. canus omnibus malis artibus et rei publicae et societatibus 
infidus damnosusque. Sempronius consul in Lucanis 
multa proelia parva, haud ullum dignum memoratu fecit, 
et ignobilia oppida Lucanorum aliquot expugnavit. 

Quo diutius trahebatur bellum, et variabant secundae 
adversaeque res non fortunam magis quam animos homi- 
num, tanta religio ct ea magna ex parte externa civitatem 
incessit, ut aut homines aut dei repente alii viderentur 
facti, nec iam in secreto modo atque intra parietes abo- 
lebantur Romani ritus, sed in publico etiam ac foro Capi- 
tolioque mulierum turba erat nec sacrificantium neque 
precanlium deos patrio more, sacrificuli ac vates cepe- 
rant hominum mentes; quorum numerum auxit rustica 
plebs ex incultis diutino bello infestisque agris egestate 
et metu in urbem compulsa, et quaestus ex alieno errore 
facilis, quem velut ex concessae artis usu exercebant, 
primo secretae bonorum indignationes exaudiebantur; 
deinde ad patres et iam ad publicam querimoniam ex- 
cessit res. incusati graviter ab senatu aediles triumviri- 
que capitales, quod non prohiberent, cum emovere eam 
multitudinem e foro ac disicere apparatus sacrorum co- 
nati essent, haud procul afuit, quin violarentur, ubi po- 
tentius iam esse id malum apparuit, quam ut minores per 
magistratus sedaretur, M. Atilio praetori urbis negotium 
ab senatu datum est, ut eis religionibus populum libera- 
ret. is et in contione senatus consultum recitavit, et edixit 
ut, quicumque libros vaticinios precationes aut artem sa- 
crificandi conscriptam haberet, eos libros omnes litteras - 
que ad se ante kal. Apriles deferret, neu quis in publico 
sacrove loco novo aut externo ritu sacrificaret. II. Ali- 
quot publici sacerdotes mortui eo anno sunt, L. Cornelius 
Lentulus pontifex maximus et C. Papirius C. F. Maso pon- 
tifex et P. Furius Philus augur et C. Papirius L. F. Maso 

decemvir sacrorum, in Lentuli locum M. Cornelius Cethe- 
gus, in Papirii Cn. Servilius Caepio pontifices suffecti 
sunt, augur creatus L. Quinctius Flamininus, decemvir 
sacrorum L. Cornelius Lentulus. 

Comitiorum consularium iain appetebat tempus , sed 
quia consules a bello intentos avocare non placebat, Tib. 
Sempronius consul comitiorum causa dictatorem dixit C. 
Claudium Centonem, ab eo magister equitum est dictus 
0- Fulvius Flaccus, dictator primo comitiali die creavit 
consulem Q. Fulvium Flaccum magistrum equitum, et Ap. 
Claudium Pulchrum, cui Sicilia provincia in praetura 
fuerat, tum praetores creati Cn. Fulvius Flaccus C. Clau- 
dius Nero M. Iunius Silanus P. Cornelius Sulla, comitiis 
perfectis dictator magistratu abiit, aedilis curulis fuit eo 
anno cum M. Cornelio Cethego P. Cornelius Scipio, cui 
post Africano fuit cognomen, huic petenti aedilitatem 
cum obsisterent tribuni plebis, negantes rationem eius 
habendam esse, quod nondum ad petendum legitima ae- 
tas esset, „si me“ inquit „omnes Quirites aedilem facere 
volunt, satis annorum habeo“. tanto inde favore ad suf- 
fragium ferendum in tribus discursum est, ut tribuni re- 
pente incepto destiterint, aedilicia largitio haec fuit, ludi 
Romani pro temporis illius copiis magnifice facti et diem 
unum instaurati , et congii olei in vicos singulos dati. L. 
Villius Tappulus et M. Fundanius Fundulus aediles ple- 
bei aliquot matronas apud populum probri accusarunt, 
quasdam ex eis damnatas in exsilium egerunt, ludi ple- 
beii per biduum instaurati et Iovis epulum fuit ludorum 
causa. 

III. Q. Fulvius Flaccus tertium Appius Claudius con- 
sulatum ineunt, et praetores provincias sortiti sunt, P. 
Cornelius Sulla urbanam et peregrinam, quae duorum 
ante sors fuerat, Cn. Fulvius Flaccus Apuliam, C. Clau- 
dius Nero Suessulam, M. Iunius Silanus Tuscos, consu- 
libus bellum cum Hannibale et binae legiones decretae : 
alter a Q. Fabio superioris anni consule, alter a Fulvio 
Centumalo acciperet, praetorum Fulvii Flacci , quae Lu- 
ceriae sub Aemilio praetore, Neronis Claudii, quae in 

Piceno sub C. Terentio fuissent, legiones essent, supple- 
mentum in eas ipsi scriberent sibi. M. Junio in Tuscos 
legiones urbanae prioris anni datae. Tib. Sempronio Grac- 
cho et P. Sempronio Tuditano imperium provinciaeque 
Lucani et Gallia cum suis exercitibus prorogatae; item 
P. Lentulo qua vetus provincia in Sicilia esset; M. Mar- 
cello Syracusae et qua Hieronis regnum fuisset; T. Ota- 
cilio classis, Graecia M. Valerio, Sardinia Q. Mucio Scae- 
volae, Hispaniae P. et Cn. Corneliis. ad veteres exercitus 
duae urbanae legiones a consulibus scriptae summaque 
trium et viginti legionum eo anno effecta est. 

Dilectum consulum M. Postumii Pyrgensis cum magne 
prope motu rerum factum impediit, publicanus erat Po- 
stumius, qui multis annis parem fraude avaritiaque nemi- 
nem in civitate habuerat praeter T. Pomponium Veienta- 
num , quem populantem temere agros in Lucanis ductu 
Hannonis priore anno ceperant Carthaginienses, hi, quia 
publicum periculum erat a vi tempestatis in iis quae por- 
tarentur ad exercitus, et ementiti erant falsa naufragia, et 
ea ipsa quae vera renuntiaverant fraude ipsorum facta 
erant, non casu, in veteres quassasque naves paucis et 
parvi pretii rebus impositis , cum mersissent eas in alto 
exceptis in praeparatas scaphas nautis, multiplices fuisse 
merces ementiebantur, ea fraus indicata M. Atilio praetori 
priore anno fuerat, ac per eum ad senatum delata, nec 
tamen ullo senatus consulto notata, quia patres ordinem 
publicanorum in tali tempore offensum nolebant, populus 
severior vindex fraudis erat, excitatique tandem duo tri- 
buni plebis Spurius et L. Carvilii cum rem invisam infa- 
memque cernerent, ducentum milium aeris multam M. 
Postumio dixerunt, cui certandae cum dies advenisset, 
conciliumque tam frequens plebis adesset, ut multitudi- 
nem area Capitolii vix caperet, perorata causa una spes 
videbatur esse, si C. Servilius Casca tribunus plebis, qrn 
propinquus cognatusque Postumio erat, priusquam ad 
suffragium tribus vocarentur, intercessisset, testibus da- 
tis tribuni populum summoverunt, sitellaque lata est, ut 
sortirentur tribus ac statim suffragium ferrent, interim 

publicani Cascae inslare, ut concilio diein eximeret: po- 
pulus reclamare ; et forte in cornu primus sedebat Casca, 
cui simul metus pudorque animum versabat, cum in eo 
parum praesidii esset, turbandae rei causa publicani per 
vacuum in summoto locum cuneo irruperunt, iurgantes 
simul cum populo tribunisque. nec procul dimicatione 
res erat, cum Fulvius consul tribunis „nonne videtis" in- 
quit „vos in ordinem coactos esse et rem ad seditio- 
nem spectare, ni propere dimittitis plebis concilium"? 
IV. plebe dimissa senatus vocatur, et consules referunt 
de concilio plebis turbato vi atque audacia publicanorum : 
M. Furium Camillum, cuius exsilium ruina urbis secutura 
fuerit, damnari se ab iratis civibus passum esse ; decem 
viros ante eum , quorum legibus ad eam diem viverent ; 
multos postea principes civitatis iudieium de se populi 
passos: Postumium Pyrgensem suffragium populo Ro- 
mano extorsisse, concilium plebis sustulisse, tribunos in 
ordinem coegisse, contra populum Romanum aciem in- 
struxisse, locum occupasse, ut tribunos a plebe interclu- 
deret, tribus in suffragium vocari prohiberet, nihil aliud 
a caede ac dimicatione continuisse homines nisi patien- 
tiam magistratuum, quod cesserint in praesentia furori 
atque audaciae paucorum, vincique se ac populum Ro- 
manum passi sint, et comitia, quae reus vi atque armis 
prohibiturus erat, ne causa quaerentibus dimicationem 
daretur, voluntate ipsius sustulerint, haec cum ab optimo 
quoque pro atrocitate rei iacta essent, vimque eam contra 
rem publicam et pernicioso exemplo factam senatus de- 
cresset, confeslim Carvilii tribuni plebis omissa multae 
certatione rei capitalis diem Postumio dixerunt, ac ni va- 
des daret, prendi a viatore atque in carcerem duci iusse- 
runt. Postumius vadibus datis non adfuit, tribuni plebem 
rogaverunt, plebesque ita scivit, si M. Postumius ante 
kal. Maias non prodisset, cilalusque eo die non respon- 
disset neque excusatus esset, videri eum in exsilio esse; 
bonaque eius venire, ipsi aqua et igni placere interdici, 
singulis deinde eorum , qui turbae ac tumultus concitato- 
res fuerant, rei capitalis diem dicere ac vades poscere 

coeperunt, primo non dantes, deinde etiam eos qui dare 
possent in carcerem eoiciebant; cuius rei periculum vi- 
tantes plerique in exsilium abierunt. 

V. Hunc fraus publicanorum , deinde fraudem auda- 
cia protegens exitum habuit, comitia inde pontifici maxi- 
mo creando sunt habita, ea comitia novus pontifex M. 
Cornelius Cethegus habuit, tres ingenti certamine petie- 
runt, Q. Fulvius Flaccus consul, qui et ante bis consul et 
censor fuerat, et T. Manlius Torquatus, et ipse duobus 
consulatibus et censura insignis , et P. Licinius Crassus, 
qui et aedilitatem curulem petiturus erat, hic senes hono- 
ratosque iuvenis in eo certamine vicit, ante hunc intra 
centum annos et viginti nemo praeter P. Cornelium Ca- 
?ussam pontifex maximus creatus fuerat, qui sella curuR 
non sedisset. 

Consules dilectum cum aegre conficerent, quod ino- 
pia iuniorum non facile in utrumque, ut et novae urbanae 
legiones et supplementum veteribus scriberetur, sufficie- 
bat, senatus absistere eos incepto vetuit, et triumviros 
binos creari iussit, alteros qui citra, alteros qui ultra quin- 
quagesimum lapidem in pagis forisque et conciliabulis 
omnem copiam ingenuorum inspicerent, et si qui roboris 
satis ad ferenda arma habere viderentur, etiamsi nondum 
militari aetate essent, milites facerent, tribuni plebis, si 
iis videretur, ad populum ferrent, ut, qui minores septem- 
decem annis sacramento dixissent, iis perinde stipendia 
procederent, ac si septemdecem annorum aut maiores 
milites facti essent, ex hoc senatus consulto creati 
triumviri bini conquisitionem ingenuorum per agros ha- 
buerunt. 

Eodem tempore ex Sicilia litterae Marci Marcelli de 
postulatis militum, qui eum P. Lentulo militabant, in se- 
natu recitatae sunt. Cannensis reliquiae cladis hic exer- 
citus erat, relegatus in Siciliam , sicut ante dictum est, ne 
ante Punici belli finem in Italiam reportarentur. VI. hi 
permissu Lentuli primores equitum centurionumque et 
robora ex legionibus peditum legatos m hiberna ad M. 
Marcellum miserunt, e quibus unus potestate dicendi 

facta: „consulem te, M. Marcelle, in Italiam adissemus, 
cum primum de nobis etsi non iniquum certe triste sena 
tus consultum factum est, nisi hoc sperassemus, in pro- 
vinciam nos morte regum turbatam ad grave bellum ad- 
versus Siculos simul Poenosque mitti, et sanguine nostro 
vulneribusque nostris senatui satisfacturos esse, sicut 
patrum memoria, qui capti a Pyrrho ad Heracleam erant, 
adversus Pyrrhum ipsum pugnantes satisfecerunt, quam- 
quam quod ob meritum nostrum succensuistis, patres con- 
scripti, nobis, aut succensetis ? ambo mihi consules et uni- 
versum senatum intueri videor, cum te, Marcelle, intueor ; 
quem si ad Cannas consulem habuissemus , melior et rei 
publicae et nostra fortuna esset, sine, quaeso, priusquam 
de condicione nostra queror , noxam cuius arguimur nos 
purgare, si non deum ira nec fato , cuius lege immobilis 
rerum humanarum ordo seritur, sed culpa periimus ad Can- 
nas, cuius tandem ea culpa fuit? militum an imperatorum? 
equidem miles nihil umquam dicam de imperatore meo, 
cui praesertim gratias sciam ab senatu actas, quod non 
desperaverit de re publica, cui post fugam a Cannis per 
omnes annos prorogatum imperium, ceteros item ex reli- 
quiis cladis eius, quos tribunos militum habuimus, hono- 
res petere et gerere et provincias obtinere audivimus, 
an 'vobis vestrisque liberis ignoscitis facile, patres con- 
scripti, in haec vilia capita saevi? et consuli primoribus- 
que aliis civitatis fugere, cum spes alia nulla esset, turpe 
non fuit: milites utique morituros in aciem misistis? ad 
Aliam prope omnis exercitus fugit ; ad Furculas Caudinas 
ne expertus quidem certamen arma tradidit hosti, ut alias 
pudendas clades exercituum taceam : tamen tantum afuit 
ab eo ut ulla ignominia iis exercitibus quaereretur, ut et 
urbs Roma per eum exercitum qui ab Alia Veios trans- 
fugerat reciperaretur, et Caudinae legiones, quae sine ar- 
mis redierant Romam, armatae remissae in Samnium eun- 
dem illum hostem sub iugum miserint, qui hac sua igno- 
minia laetatus fuerat. Cannensem vero quisquam exercitum 
fugae aut pavoris insimulare potest, ubi plus quinquaginta 
milia hominum ceciderunt, unde consul cum equitibus 

septuag.nta fugit, unde nemo superest nisi quem hostis 
caedendo fessus reliquit? cum captivis redemptio nega- 
batur, nos vulgo homines laudabant, quod rei publicae 
nos reservassemus , quod ad consulem Venusiam redis- 
semus, et speciem iusti exercitus fecissemus: nunc dete- 
riore condicione sumus quam apud patres nostros fue- 
rant captivi, quippe illis arma tantum atque ordo militandi 
locusque, in quo tenderent in castris, est mutatus; quao 
tamen semel navata rei publicae opera et uno felici proe- 
lio recuperarunt: nemo eorum relegatus in exsilium est, 
nemini spes emerendi stipendia adempta, hostis denique 
est datus, cum quo dimicantes aut vitam semel aut igno 
miniam finirent: — nos, quibus, nisi quod commisimus, 
ut quisquam ex Cannensi acie miles Romanus superesset, 
nihil obici potest, non solum a patria procul ilaliaque sed 
ab hoste etiam relegati sumus, ubi senescamus in exsilio, 
ne qua spes, ne qua occasio abolendae ignominiae, nc 
qua placandae civium irae, ne qua denique bene moriendi 
sit. neque ignominiae finem nec virtutis praemium peti- 
mus : modo experiri animum et virtutem exercere liceat, 
laborem et poriculum petimus, ut virorum, ut militum offi- 
cio fungamur, bellum in Sicilia iam alterum annum in- 
genti dimicatione geritur; urbes alias Poenus alias Ro- 
manus expugnat; peditum equitum acies concurrunt,- ad 
Syracusas terra marique geritur res , clamorem pugnan- 
tium crepitumque armorum exaudimus, resides ipsi ac 
segnes, tamquam nec manus nec arma habeamus, servo- 
rum legionibus Ti. Sempronius consul totiens iam cum 
hoste signis collatis pugnavit; operae pretium habent li- 
bertatem civilatemque : — pro servis saltem ad hoc bel- 
lum emptis vobis simus; congredi cum hoste liceat et 
pugnando quaerere libertatem, vis tu mari, vis terra, vis 
acie, vis urbibus oppugnandis experiri virtutem? asper- 
rima quaeque ad laborem periculumque deposcimus , ut 
quod ad Cannas faciundum fuit, quam primum fiat, quon- 
iam quidquid postea viximus , id omne destinatum igno- 
miniae esl“. VII. sub haec dicta ad genua Marcelli pro- 
cubuerunt. Marcellus id nec iuris nec potestatis suae 

esse dixit : senatui scripturum se, omniaque de sententia 
patrum facturum esse, eae litterae ad novos consules ad- 
lalae ac per eos in senatu recitatae sunt ; consultusque 
de iis litteris ita decrevit senatus, militibus, qui ad Cannas 
commilitones suos pugnantes deseruissent, senatum nihil 
videre cur res publica committenda esset, si M. Claudio 
proconsuli aliter videretur, faceret quod e re publica fide- 
que sua duceret, dum ne quis eorum munere vacaret, neu 
dono militari virtutis ergo donaretur, neu in Italiam re- 
portaretur, donec hostis in terra Italia esset. 

Comitia deinde a praetore urbano de senatus senten- 
tia plebique scitu sunt habita, quibus creati sunt quinque- 
viri muris et lumbus reficiendis, et triumviri bini, uni 
sacris conquirendis donisque persignandis, alteri reficien- 
dis aedibus Fortunae et matris Matutae intra portam Car- 
mentalem, sed et Spei extra portam, quae priore anno 
incendio consumptae fuerant. — Tempestates foedae 
fuere: in Albano monte biduum continenter lapidibus 
pluvit. tacta de caelo multa, duae in Capitolio aedes, val- 
lum in castris multis locis supra Suessulam, et duo vigiles 
exanimali, murus turresque quaedam Cumis non ictae 
modo fulminibus sed etiam decussae. Reate saxum in- 
gens visum volitare, sol rubere solito magis sanguineoque 
similis, horum prodigiorum causa diem unum supplicatio 
fuit; et ptr aliquot dies consules rebus divinis operam 
dederunt; et per eosdem dies sacrum novemdiale fuiL 

Cum Tarentinorum defectio iam diu et in spe Hanni- 
bali et in suspicione Romanis esset, causa forte extrin- 
secus maturandae eius intervenit. Phileas Tarentinus diu 
iam per speciem legationis Romae cum esset, vir inquieti 
animi et minime otium, quo tum diutino senescere vide- 
batur, patientis, aditum sibi ad obsides Tarentinos et Thu- 
rinos invenit, custodiebantur in atrio Libertatis minore 
cura, quia nec ipsis nec civitatibus eorum fallere Roma- 
nos expediebat, hos crebris colloquiis sollicitatos cor- 
ruptis aedituis duobus cum primis tenebris custodia edu- 
xisset, ipse comes occulti itineris factus profugit, luce 
prima vulgata per urbem fuga est, missique qui seque- 

rentur ab Tarracina comprensos omnes retraxerunt, de- 
ducti in comitium virgisque approbante populo caesi de 
saxo deiciuntur. VIII. huius atrocitas poenae duarum 
nobilissimarum in Italia Graecarum civitatium animos irri- 
tavit cum publice tum etiam singulos privatim, ut quisque 
tam foede interemptos aut propinquitate aut amicitia con- 
tingebat. ex iis tredecim fere nobiles iuvenes Tarentini 
coniuraverunt , quorum principes Nico et Philemenus 
erant, hi priusquam aliquid moverent, colloquendum cum 
Hannibale rati, nocte per speciem venandi urbe egressi 
ad eum proficiscuntur, et cum haud procul castris abes- 
sent, ceteri silva prope viam sese occuluerunt, Nico et 
Philemenus progressi ad stationes comprehensique, ultro 
id petentes, ad Hannibalem deducti sunt, qui cum et cau- 
sas consilii sui et quid pararent exposuissent, collaudati 
oneratique promissis iubentur, ut fidem popularibus face- 
rent praedandi causa se urbe egressos , pecora Carthagi- 
niensium, quae pastum propulsa essent, ad urbem agere : 
tuto ac sine certamine id facturos promissum est. con- 
specta ea praeda iuvenum est, minusque iterum ac sae- 
pius id eos audere miraculo fuit, congressi cum Hanni- 
bale rursus fide sanxerunt liberos Tarentinos leges sua- 
que omnia habituros, neque ullum vectigal Poeno pensu- 
ros praesidiumve invitos recepturos: prodita praesidia 
Carthaginiensium fore, haec ubi convenerunt, tunc vero 
Philemenus consuetudinem nocte egrediundi redeundique 
in urbem frequentiorem facere, et erat venandi studio in- 
signis, canesque et alius apparatus sequebatur; captum- 
que ferme aliquid aut ab hoste ex praeparato adlatum 
reportando donabat aut praefecto aut custodibus porta- 
rum. nocte maxime commeare propter metum hostium 
credebant ubi iam eo consuetudinis adducta res est, ut 
quocumque noctis tempore sibilo dedisset signum , porta 
aperiretur, tempus agendae rei Hannibali visum est : tridui 
viam aberat ; ubi , quo minus mirum esset uno eodemque 
loco stativa eum tam diu habere, aegrum simulabat. Ro- 
manis quoque, qui in praesidio Tarenti erant, suspecta 
esse iam segnis mora eius desierat. IX. ceterum post- 

quam Tarentum ire constituit, decem milibus peditum at- 
que equitum, quos in expeditione velocitate corporum ac 
levitate armorum aptissimos esse ratus est, electis, quarta 
vigilia noctis signa movit, praemissisque octoginta fere 
Numidis equitibus praecipit, ut discurrerent circa vias 
perlustrarentque omnia oculis, ne quis agrestium procul 
spectator agminis falleret; praegressos retraherent, ob- 
vios occiderent, ut praedonum magis quam exercitus ac- 
colis species esset, ipse raptim agmine acto quindecim 
ferme milium spatio castra ab Tarento posuit ; et ne ibi 
quidem nuntiato, quo pergerent, tantum convocatos mili- 
tes monuit, via omnes irent nec deverti quem quam aut 
excedere ordinem agminis paterentur, et in primis intenti 
ad imperia accipienda essent, neu quid nisi ducum iussu 
facerent; se in tempore editurum quae vellet agi. eadem 
ferme hora Tarentum fama pervenerat Numidas equites 
paucos populari agros terroremque late agrestibus inie- 
cisse. ad quem nuntium nihil ultra motus praefectus Ro- 
manus , quam ut partem equitum postero die luce prima 
iuberet exire ad arcendum populationibus hostem ; in ce- 
lera adeo nihil ob id intenta cura est, ut contra pro ar- 
gumento fuerit illa procursatio Numidarum Hannibalem 
exercitumque castris non movisse. Hannibal concubia 
nocte movit, dux Philemenus erat cum solito captae ve- 
nationis onere; ceteri proditores ea quae composita erant 
exspectabant, convenerat autem, ut Philernenus portula 
adsueta venationem inferens armatos induceret, parte 
alia portam Temenitida adiret Hannibal, ea mediterranea 
regio est, orientem spectat, ibique busta spatii aliquan- 
tum intra moenia includunt, cum portae appropinquaret, 
editus ex composito ignis ab Hannibale est refulsitque. 
idem redditum ab Nicone signum; exstinctae deinde 
utrimque flammae sunt. Hannibal silentio ducebat ad por- 
tam. Nico ex improviso adortus sopitos vigiles in cubili- 
bus suis obtruncat , portamque aperit. Hannibal cum pe- 
ditum agmine ingreditur, equites subsistere iubel, ut quo 
res postulet occurrere libero campo possent, et Phileme- 
nus portulae parte alia, qua commeare adsucrat, appro- 

pinquabat. nota vox eius et familiare iam signum cum 
excitasset vigilem, dicente vix sustineri grandis bestiae 
onus, portula aperitur, inferentes aprum duos iuvenes 
secutus ipse cum expedito venatore vigilem, incautius 
miraculo magnitudinis in eos qui ferebant versum, vena- 
bulo traicit. ingressi deinde triginta fere armati ceteros 
vigiles obtruncant, refringunlque portam proximam; et 
agmen sub signis confestim irrupit, inde cum silentio in 
forum ducti Hannibali sese coniunxerunt. tum duo milia 
Gallorum Poenus in tres divisa partes per urbem dimittit, 
ducesque iis addit Tarentinos, itinera quam maxime fre- 
quentia occupare iubet, tumultu orto Romanos passim 
caedi, oppidanis parci, sed ut fieri id posset, praecipit 
iuvenibus Tarentinis, ut ubi quem suorum procul vidis- 
sent, quiescere ac silere ac bono animo esse iuberent. 
X. iam tumultus erat clamorque, qualis esse in capta urbe 
solet ; sed, quid rei esset, nemo satis pro certo scire. Ta- 
rentini Romanos ad diripiendam urbem credere coortos; 
Romanis seditio aliqua cum fraude videri ab oppidanis 
mota, praefectus primo excitatus tumultu in portum effu- 
git; inde acceptus scapha in arcem circumvehitur, erro- 
rem et tuba audita ex theatro faciebat, nam et Romana 
erat, a proditoribus ad hoc ipsum praeparata, et inscien- 
ter a Graeco inflata, quis aut quibus dignum daret, incer- 
tum efficiebat, ubi illuxit, et Romanis Punica et Gallica 
arma cognita tum dubitationem exemerunt, et Graeci Ro- 
manos passim caede stratos cernentes ab Hannibale 
capiam urbem senserunt, postquam lux certior erat, et 
Romani, qui caedibus superfuerant, in arcem confugerant, 
conticiscebatque paulatim tumultus, tum Hannibal Taren- 
tinos sine armis convocare iubet. convenere omnes prae- 
terquam qui cedentes in arcem Romanos ad omnem ad- 
eundam simul fortunam persecuti fuerant, ibi Hannibal 
benigne adlocutus Tarentinos testatusque, quae praesti- 
tisset civibus eorum, quos ad Trasumennum aut ad Can- 
nas cepisset, simul in dominationem superbam Romano- 
rum invectus , recipere se in domos suas quemque iussit 
et foribus nomen suum inscribere : se domos eas , quae 

inscriptae non essent, signo extemplo dato diripi iussu- 
rum. si quis in hospitio civis Romani — vacuas autem 
tenebant domos — nomen inscripsisset, eum se pro hoste 
habiturum, contione dimissa cum titulis notatae fores 
discrimen pacatae ab hostili domo fecissent, signo dato 
ad diripienda hospitia Romana passim discursum est. et 
fuit praedae aliquantum. 

XI. Postero dic ad oppugnandam arcem ducit ; quam 
cum et a mari, quo in paeninsulae modum pars maior 
circumluitur, praealtis rupibus, et ab ipsa urbe muro et 
fossa ingenti saeptam videret, eoque nec vi nec operibus 
expugnabilem esse , ne aut se ipsum cura tuendi Taren- 
tinos a maioribus rebus moraretur, aut in relictos sine 
valido praesidio Tarentinos impetum ex arce cum vellenl 
Romani facerent, vallo urbem ab arce intersaepire statuit, 
non sine illa etiam spe, cum prohibentibus opus Romanis 
manum posse conseri, et si ferocius procucurrissent, 
magna caede ita attenuari praesidii vires , ut facile per se 
ipsi Tarentini urbem ab iis tueri possent, ubi coeptum 
opus est, patefacta repente porta impetum in munientes 
fecerunt Romani, pellique se statio passa est quae pro 
opere erat, ut successu cresceret audacia pluresque et 
longius pulsos persequerentur, tum signo dato coorti un- 
dique Poeni sunt, quos instructos ad hoc Hannibal tenue- 
rat. nec sustinuere impetum Romani, sed ab effusa fuga 
loci angustiae eos impedilaque alia opere iam coepto 
alia apparatu operis morabantur, plurimi in fossam prae- 
cipitavere, occisique sunt plures in fuga quam in pugna, 
inde et opus nullo prohibente fieri coeptum: fossa ingens 
ducta et vallum intra eam erigitur; modicoque postintor- 
vallo murum etiam eadem regione addere parat, ut vel 
sine praesidio tueri se adversus Romanos possent, reli- 
quit tamen modicum, simul ut in perficiendo muro adiu- 
varct. ipse profectus cum celeris copiis ad Galaesum 
flumen — quinque milia ab urbe abest — posuit castra, 
ex his stativis regressus ad inspiciendum, quod opus ali- 
quantum opinione eius celerius creverat, spem cepit 
etiam arcem expugnari posse, et est non altitudine, ut 

celera, luta, sed loco plano posita et ab urbe muro tan- 
tum ac fossa divisa, cum iam machinationum omni genere 
et operibus oppugnaretur, missum a Metaponto praesi- 
dium Romanis fecit animum, ut nocte ex improviso opera 
hostium invaderent, alia disiecerunt, alia igni corrupe- 
runt. isque finis Hannibali fuit ea parte arcem oppugnare, 
reliqua erat in obsidione spes, nec ea satis efficax, quia 
arcem tenentes, quae in paeninsula posita imminet fauci- 
bus portus, mare liberum habebant, urbs contra exclusa 
maritimis commeatibus , propiusque inopiam erant obsi- 
dentes quam obsessi. Hannibal convocatis principibus 
Tarentinis omnes praesentes difficultates exposuit: neque 
arcis tam munitae expugnandae cernere viam , neque in 
obsidione quicquam habere spei, donec mari hostes po- 
tiantur. quod si naves sint, quibus commeatus invehi 
prohibeat, extemplo aut arce cessuros aut dedituros se 
hostes, adsentiebantur Tarentini; ceterum ei, qui consi- 
lium adferret, opem quoque in eam rem adferendam cen- 
sebant esse. Punicas enim naves ex Sicilia accitas id 
posse facere: suas, quae sinu exiguo intus inclusae 
essent, cum claustra portus hostis haberet, ecquem ad 
modum inde in apertum mare evasuras? „evadent“ in- 
quit Hannibal: „mulla, quae impedita natura sunt, consi- 
lio expediuntur, urbem in campo sitam habetis, planae 
et satis latae viae patent in omnes partes, via, quae ex 
portu per mediam urbem ad mare transmissa est, plaustris 
transveham naves haud magna mole, et mare nostrum 
erit, quo nunc hostes poliuntur; et illinc mari hinc terra 
circumsedebimus arcem, immo brevi aut relictam ab ho- 
stibus aut cum ipsis hostibus capiemus“. hacc oratio non 
spem modo effectus sed ingentem etiam ducis admiratio- 
nem fecit, contracta extemplo undique plaustra iunclaque 
inter se, et machinae ad subducendas naves admotae, 
munitumque iter, quo faciliora plaustra minorque moles 
in transitu esset, iumenta inde et homines contracti, et 
opus impigre coeptum; paucosque post dies classis in- 
structa ac parata circumvehitur arcem et ante os ipsum 
portus ancoras iacit. hunc statum rerum Hannibal Tarent* 

relinquit regressus ipse in hiberna, ceterum defectio Ta- 
rentinorum utrum priore anno an hoc facta sit, in diver- 
sum auctores trahunt, plures propioresque aetate memo- 
riae rerum hoc anno factum tradunt. 

Xll. Romae consules praetoresque usque ante diem 
quintum kal. Maias Latinae tenuerunt, eo die perpetrato 
sacro in monte in suas quisque provincias proficiscuntur, 
religio deinde nova obiecla est ex carminibus Marcianis, 
vates hic Marcius illustris fuerat, et cum conquisitio priore 
anno ex senatus consulto talium librorum fieret, in M. Atilii 
praetoris urbani, qui eam rem agebat, manus venerant, 
is protinus novo praetori Sullae tradiderat, ex huius 
Marcii duobus carminibus alterius post rem actam editi 
cum rato auctoritas eventu alteri quoque, cuius nondum 
tempus venerat, adferebat fidem, priore carmine Cannen- 
sis praedicta clades in haec fere verba erat: „amnemTro- 
iugena Romane fuge Cannam, ne te alienigenae cogant in 
campo Diomedis conserere manus, sed neque credes tu 
mihi, donec compleris sanguine campum ; multaque milia 
occisa tua deferet amnis in pontum magnum ex terra fru- 
gifera; piscibus atque avibus ferisque, quae incolunt ter- 
ras, iis fuat esca caro tua. nam mihi ita Iuppiter fatus 
est“. et Diomedis Argivi campos et Cannam flumen ii, 
qui militaverant in iis locis, iuxta atque ipsam cladem 
agnoscebant, tum alterum carmen recitatum, non eo tan- 
tum obscurius, quia incertiora futura praeteritis sunt, sed 
perplexius etiam scripturae genere. „hostes, Romani, si 
expellere vultis, vomica quae gentium venit longe, Apol- 
lini vovendos censeo ludos, qui quotannis comiter Apol- 
lini fiant, cum populus dederit ex publico partem, privati 
uti conferant pro se atque suis, iis ludis faciendis prae- 
erit praetor is , qui ius populo plebeique dabit summum, 
decemviri Graeco ritu hostiis sacra faciant, hoc si recte 
facietis, gaudebitis semper, fietque res vestra melior: 
nam is divum exstinguet perduelles vestros , qui vestros 
campos pascunt placide “. ad id carmen explanandum 
diem unum sumpserunt, postero die senatus consultum 
factum est, ut decemviri de ludis Apollini reque divina 
t. livi pars III. 6 

facienda inspicerent, ea cum inspecta relataque ad sena 
tum essent, censuerunl patres Apollini ludos vovendos 
faciendosque, et, quando ludi facti essent, duodecim mi- 
lia acris praetori ad rem divinam et duas hostias maiores 
dandas, alterum senatus consultum factum est, ut decem- 
viri sacrum Graeco ritu facerent hisque hostiis, Apollini 
bove aurato et capris duabus albis auratis, Latonae bove 
femina aurata, ludos praetor in circo maximo cum factu- 
rus esset, edixit, ut populus per eos ludos stipem Apol- 
lini, quantam commodum esset, conferret, haec est origo 
ludorum Apollinarium, victoriae non valetudinis ergo, ut 
plerique rentur, votorum factorumque. populus corona- 
tus spectavit, matronae, supplicavere ; vulgo apertis ianuis 
in propatulis epulati sunt, celebcrque dies omni caerimo- 
niarum genere fuit 

XIII. Cum Hannibal circa Tarentum, consules ambo 
in Samnio essent, sed circumsessuri Capuam viderentur, 
quod malum diuturnae obsidionis esse solet, iam famem 
Campani sentiebant, quia sementem facere prohibuerant 
eos Romani exercitus, itaque legatos ad Hannibalem mise- 
runt oran*es, ut, priusquam consules in agros suos edu- 
cerent legiones , viaeque omnes hostium praesidiis insi- 
derentur, frumentum ex propinquis locis convehi iuberet 
Capuam. Hannibal Hannonem ex Bruttiis cum exercitu \n 
Campaniam transire et dare operam, ut frumenti copia 
fieret Campanis, iussit. Hanno ex Bruttiis profectus cum 
exercitu, vitabundus castra hostium consulesque qui in 
Samnio erant, cum Benevento iam appropinquaret, tria 
milia passuum ab ipsa urbe loco edito castra posuit; inde 
ex sociis circa populis, quo aestate comportatum erat, 
devehi frumentum in casira iussit . praesidiis datis, quae 
commeatus eos prosequere ilur. Capuam inde nuntium 
misit, qua dic in castris ad accipiendum frumentum praesto 
essent omni undique genere vehiculorum iumenloramque 
ex agris contracto, id pro cetera socordia neglegentiaque 
a Campanis actum : paulo plus quadringenta vehicula missa 
et pauca praeterea iumenta. ob id castigatis ab Hannone, 
quod ne fames quidem, quae mulas accenderet bestias. 

curam eorum stimulare posset, alia prodicta dies ad fru- 
mentum maiore apparatu petendum, ea omnia sicut acta 
erant cum enuntiata Beneventanis essent, legatos decem 
extemplo ad consules — circa Bovianum castra Romano- 
rum erant — miserunt, qui cum auditis, quae ad Capuam 
agerentur, inter se comparassent, ut alter in Campaniam 
exercitum jduccret, Fulvius, cui ea provincia obvenerat, 
profectus nocte Beneventi moenia est ingressus, ex pro- 
pinquo cognoscit Hannonem cum exercitus parte pro- 
fectum frumentatum; per quaestorem Campanis datum 
frumentum ; duo milia plaustrorum inconditam inermem- 
que aliam turbam advenisse; per tumultum ac trepidatio- 
nem omnia agi , castrorumque formam et militarem ordi- 
nem immixtis agrestibus iis ex terris sublatum, his satis 
compertis consul militibus edicit, signa tantum armaque 
in proximam noctem expedirent, castra Punica oppu- 
gnanda esse, quarta vigilia profecti sarcinis omnibus im- 
pedimentisque Beneventi relictis paulo ante lucem cum ad 
castra pervenissent, tantum pavoris iniecerunt, ut si in 
plano castra posita essent, haud dubie primo impetu capi 
potuerint, altitudo loci et munimenta defendere, quae 
nulla ex parte adiri nisi arduo ac difficili ascensu pote- 
rant. luce prima proelium ingens accensum est. nec val- 
lum modo tutantur Poeni, sed ut quibus locus aequior 
esset, deturbant nitentes per ardua hostes. XIV. vincit 
tamen omnia pertinax virtus, et aliquot simul partibus ad 
vallum ac fossas perventum est, sed cum multis vulneri- 
bus ac militum pernicie, itaque convocatis legatis tribu- 
nisque militum consul absistendum temerario incepto ait: 
tutius sibi videri reduci eo die exercitum Beneventum, 
dein postero castra castris hostium iungi, ne exire inde 
Campani neve Hanno regredi posset: id quo facilius ob- 
tineatur, collegam quoque et exercitum eius se acciturum, 
totumque eo versuros bellum, haec consilia ducis , cum 
iam receptui caneret , clamor militum aspemantium tam 
sepe imperium dlsiecit. proxime portam hostium erat 
cohors Peligna, cuius praefectus Vibius Accaeus arreptum 
vexillum trans vallum hostium traiecit. exsecratus inde 

seque ot cohortem, si eius vexilli hostes potiti essent, 
princeps ipse per fossam vallumque in castra irrupit, iam 
que intra vallum Peligni pugnabant, cum altera parte Va- 
lerio Flacco tribuno militum tertiae legionis exprobrante 
Romanis ignaviam, qui sociis captorum castrorum conce- 
derent decus, T. Pedanius princeps primus centurio, cum 
signifero signum ademisset, „iam hoc signum et hic cen- 
turio“ inquit „intra vallum hostium erit: sequantur qui 
capi signum ab hoste prohibituri sunt“. manipulares sui 
primum transcendentem fossam, dein legio tota secuta 
est. iam et consul, ad conspectum transgredientium val- 
lum mutato consilio, ab revocando ad incitandos hortan- 
dosque versus milites, ostendere, in quanto discrimine 
ac periculo fortissima cohors sociorum et civium legio 
esset, itaque pro se quisque omnes per aequa atque ini- 
qua loca, cum undique tela conicerentur, armaque et cor- 
pora hostes obicerent, pervadunt irrumpuntque. multi 
vulnerati, etiam quos vires sanguis desereret, ut intra 
vallum hostium caderent nitebantur, capta itaque mo- 
mento temporis velut m plano sita nec permunita castra, 
caedes inde non iam pugna erat omnibus intra vallum 
permixtis, supra sex milia hostium occisa, supra septem 
milia capitum cum frumentatoribus Campanis omnique 
plaustrorum et iumentorum apparatu capta, et alia in- 
gens praeda fuit, quam Hanno, populabundus passim cum 
isset, ex sociorum populi Romani agris traxerat, inde 
deiectis hostium castris Beneventum reditum, praedam- 
que ibi ambo consules — nam et Ap. Claudius eo post 
paucos dies venit — vendiderunt diviseruntque. et do- 
nati quorum opera castra hostium capta erant, ante alios 
Accaeus Pelignus T. Pedanius princeps tertiae legionis. 
Hanno ab Cominio Cerito, quo nuntiata castrorum clades 
est, cum paucis frumentatoribus, quos forte secum ha- 
buerat, fugae magis quam itineris modo in Bruttios rediit. 
XV. et Campani audita sua pariter sociorumque clade 
legatos ad Hannibalem miserunt, qui nuntiarent duos con- 
sules ad Beneventum esse diei iter a Capua , tantum non 
ad portas et muros bellum esse, ni propere subveniat, 

celerius Capuam quam Arpos in potestatem hostium ven- 
turam. ne Tarentum quidem, non modo arcem, tanti de- 
bere esse, ut Capuam, quam Carthagini aequare sit solitus, 
desertam indefensamque populo Romano tradat. Hanni- 
bal curae sibi fore rem Campanam pollicitus in praesentia 
duo milia equitum cum legatis mittit, quo praesidio agros 
populationibus possent prohibere. 

Romanis interim, sicut aliarum rerum, arcis Tarenti- 
nae praesidiique, quod ibi obsideretur, cura est. C. Ser- 
vilius legatus , ex auctoritate patrum a P. Cornelio prae- 
tore in Etruriam ad frumentum coemendum missus , cum 
aliquot navibus onustis in portum Tarentinum inter ho- 
stium custodias pervenit, cuius adventu, qui ante m 
exigua spe vocati saepe ad transitionem ab hostibus per 
colloquia erant, ultro ad transeundum hostes voeabanj 
sollicilabantque. et erat satis validum praesidium, tra- 
ductis ad arcem Tarenti tuendam qui Metaponti erant 
militibus, itaque Metapontini extemplo, metu quo tene- 
bantur liberati, ad Hannibalem defecere. Hoc idem eadem 
ora maris et Thurini fecerunt, movit eos non Tarentino- 
rum magis defectio Metaponlinorumque, quibus indidem 
ex Achaia oriundi etiam cognatione iuncti erant, quam ira 
in Romanos propter obsides nuper interfectos, eorum 
amici cognatique litteras ac nuntios ad Hannonem Mago- 
nemque, qui in propinquo in Bruttiis erant, miserunt, si 
exercitum ad moenia admovissent, se in potestatem eo- 
rum urbem tradituros esse. M. Atinius Thuriis cum mo- 
dico praesidio praeerat, quem facile elici ad certamen 
temere ineundum rebantur posse, non militum, quos per- 
paucos habebat, fiducia, quam iuventutis Thurinae: eam 
ex industria centuriaverat armaveratque ad tales casus, 
divisis copiis inter se duces Poeni cum agrum Thurinum 
ingressi essent, Hanno cum peditum agmine infestis signis 
ire ad urbem pergit, Mago cum equitatu tectus collibus 
apte ad tegendas insidias oppositis subsistit. Atinius pe- 
ditum tantum agmine per exploratores comperto in aciem 
copias educit, et fraudis intestinae et hostium insidiarum 
ignarus, pedestre proelium fuit persegne, paucis in prima 

acie pugnantibus Romanis , Thurinis exspectantibus ma- 
gis quam adiuvantibus eventum: et Carthaginiensium 
acies de industria pedem referebat , ut ad terga collis ab 
equite suo insessi hostem incautum pertraheret, quo ubi 
est ventum, coorti cum clamore equites prope inconditam 
Thurinorum turbam nec satis fido animo, unde pugnabat, 
stantem extemplo in fugam avorterunt. Romani, quam- 
quam circumventos hinc pedes hinc eques urgebat, tamen 
aliquamdiu pugnam traxere, postremo et ipsi terga ver- 
tunt atque ad urbem fugiunt, ibi proditores conglobati 
cum popularium agmen patentibus portis accepissent, ubi 
Romanos fusos ad urbem ferri viderunt, conclamant in- 
stare Poenum , permixtosque et hostes urbem invasuros, 
ni propero portas claudant, ita exclusos Romanos prae- 
buere hosti ad caedem, Atinius tamen cum paucis receptus, 
seditio inde paulisper tenuit cum alii urbem, luendam inde 
alii cedendum fortunae et tradendam urbem victoribus 
censerent, ceterum, ut plerumque, fortuna et consilia 
mala vicerunt: Atinio cum suis ad mare ac naves deducto, 
magis quia ipsi ob imperium in se mite ac iustum con- 
sultum volebant quam respectu Romanorum, Carthagi 
nienses in urbem accipiunt. 

Consules a Benevento in Campanum agrum legiones 
ducunt non ad frumenta modo, quae iam in herbis erant, 
corrumpenda, sed ad Capuam oppugnandam, nobilem se 
consulatum tam opulentae urbis excidio rati facturos, si- 
mul et ingens flagilium imperio dempturos, quod urbi tam 
propinquae tertium annum impunita defectio esset, cete- 
rum ne Beneventum sine praesidio esset, et ut ad subita 
belli, si Hannibal, quod facturum haud dubitabant, ad 
opem ferendam sociis Capuam venisset, equites vim sus- 
tinere possent, Tib. Gracchum ex Lucanis cum equitatu 
ac levi armatura Beneventum venire iubent: legionibus 
stativisque ad obtinendas res in Lucanis aliquem praefi- 
ceret. XVI. Graccho, priusquam ex Lucauis moveret, 
sacrificanti triste prodigium factura est: ad exta sacrificio 
perpetrato angues duo ex occulto adlapsi mandere iocur, 
conspectique repente ex oculis abierunt, id cum haruspi 

cum monilu sacrificium instauraretur atque intentius exta 
reservarentur, iterum ac tertium tradunt adlapsos libato- 
que iocinere intactos angues abisse, cum haruspices ad 
imperatorem id pertinere prodigium praemonuissent, et 
ab occultis cavendum hominibus consultisque, nulla ta- 
men providentia fatum imminens movere potuit. Flavus 
Lucanus fuit caput partis eius Lucanorum — cum pars ad 
Hannibalem defecisset — quae cum Romanis stabat, et 
iam anno in magistratu erat, ab isdem illis creatus praetor, 
is mutata repente voluntate locum gratiae apud Poenum 
quaerens neque transire ipse neque trahere ad defectio- 
nem Lucanos satis habuit, nisi imperatoris et eiusdem 
hospitis proditi capite ac sanguine foedus cum hostibus 
sanxisset, ad Magonem, qui in Bruttiis praeerat, clam in 
colloquium venit; fideque ab eo accepta, si Romanum iis 
imperatorem tradidisset, liberos cum suis legibus ventu- 
ros in amicitiam Lucanos, deducit Poenum in locum, quo 
cum paucis Gracchum adducturum ait: Mago uti pedites 
equilesque armaret et caperet eas latebras, ubi ingentem 
numerum occuleret, loco salis inspecto atque undique ex- 
plorato dies composita gerendae rei est. Flavus ad Ro- 
manum imperatorem venit, rem se ait magnam inchoasse, 
ad quam perficiendum ipsius Gracchi opera opus esse, 
omnium populorum praetoribus, qui ad Poenum in illo 
communi Italiae motu descissent, persuasisse ut redirent 
in amicitiam Romanorum, quando res quoque Romana, 
quae prope exitium clade Cannensi venisset, in dies me- 
lior atque auctior fieret, Hannibalis vis senesceret ac 
prope ad nihilum venisset, veteri delicto haud implaca- 
biles fore Romanos : nullam umquam gentem magis exo- 
rabilem promptioremque veniae dandae fuisse, quotiens 
rebellioni etiam maiorum suorum ignotum! haec ab se iis 
dicta, ceterum ab ipso Graccho eadem haec audire malle 
eos praesenlisque contingere dextram; id pignus fidei 
secum ferre, locum se consiliis dixisse a conspectu amo- 
tum haud procul castris Romanis, ibi paucis verbis trans- 
igi rem posse, ut omne nomen Lucanum in fide ac socie- 
tate Romana sit. Gracchus fraudem et sermoni et rei 

abesse ratus ac similitudine veri captus cum lictoribus 
ac turma equitum e castris profectus duce hospite in in- 
sidias praecipitatur, hostes subito exorti; et, ne dubia 
proditio esset, Flavus iis se adiungit. tela undique in 
Gracchum atque equites coniciuntur. Gracchus ex equo 
desilit; idem ceteros facere iubet horlalurque, ut quod 
unum reliquum fortuna fecerit, id cohonestent virtute, re- 
liquum autem quid esse paucis a multitudine in valle silva 
ac montibus saepta circumventis praeter mortem? id re- 
ferre, utrum praebentes corpora pecorum modo inulti tru- 
cidentur, an toto animo a patiendo exspectandoque eventu 
in impetum atque iram verso, agentes audentesque, per- 
fusi hostium cruore, inter exspirantium inimicorum cumu- 
lata armaque et corpora cadant. Lucanum proditorem ac 
transfugam omnes peterent; qui eam victimam prae se 
ad inferos misisset, eum decus eximium, egregium sola- 
lium suae morti inventurum, inter haec dicta paludamento 
circa laevum brachium intorto — nam ne scuta quidem 
secum extulerant — in hostes impetum fecit, maior quam 
pro numero hominum editur pugna: iaculis maxime aperta 
corpora Romanorum , et cum undique ex allioribus locis 
in cavam vallem coniectus esset, transfiguntur. Gracchum 
iam nudatum praesidio vivum capere Poeni nituntur: ce- 
terum conspicatus Lucanum hospitem inter hostes, adeo 
infestus confertos invasit, ut parci ei sine multorum per- 
nicie non posset, exanimem eum Mago extemplo ad Han- 
nibalem misit, ponique cum captis simul fascibus ante 
tribunal imperatoris iussit. haec vera fama est: Grac- 
chus in Lucanis ad campos qui Veteres vocantur periit. 
XVII. sunt qui in agro Beneventano prope Calorem flu- 
vium ostendant a castris cum lictoribus ac Iribus servis 
lavandi causa progressum, cum forte inter salicta innata 
ripis laterent hostes, nudum atque inermem saxisque quae 
volvit amnis propugnantem interfectum, sunt qui haru- 
spicum monitu quingentos passus a castris progressum, 
uti loco puro ea quae ante dicta prodigia sunt procuraret, 
ab insidentibus forte locum duabus turmis Numidarum 
circumventum scribant, adeo nec locus nec ratio mortio 

in viro tam claro et insigni constat, funeris quoque Gracchi 
varia est fama, alii in castris Romanis sepultum ab suis, 
alii ab Hannibale — et ea vulgatior fama est — tradunt, 
in vestibulo Punicorum castrorum rogum exstructum esse, 
armatum exercitum decucurrisse cum tripudiis Hispano- 
rum molibusque armorum et corporum suae cuique genti 
adsuelis, ipso Hannibale omni rerum verborumque honore 
exsequias celebrante, haec tradunt qui in Lucanis rei 
gestae auctores sunt, si illis, qui ad Calorem fluvium in- 
terfectum memorant, credere velis, capitis tantum Gracchi 
hostes potili sunt: eo delato ad Hannibalem, missus ab 
eo confestim Carthalo, qui in castra Romana ad Cn. Cor- 
nelium quaestorem deferret, is funus imperatoris in ca- 
stris celebrantibus cum exercitu Beneventanis fecit. 

XVIII. Consules agrum Campanum ingressi cum pas- 
sim popularentur, eruptione oppidanorum et Magonis cum 
equitatu territi et trepidi ad signa milites palatos passim 
revocarunt, et vixdum instructa acie fusi supra mille et 
quingentos milites amiserunt, inde ingens ferocia super- 
bae suopte ingenio genti crevit, multisque proeliis laces- 
sebant Rqmanos: sed intentiores ad cavendum consules 
una pugna fecerat incaute atque inconsulte inita, restituit 
tamen his animos et illis minuit audaciam parva una res: 
sed in bello nihil tam leve est, quod non magnae interdum 
rei momentum faciat. T. Quinctio Crispino Badius Cam- 
panus hospes erat perfamiliari hospitio iunclus. creverat 
consuetudo, quod aeger Romae apud Crispinum Badius 
ante defectionem Campanam liberaliter comiterque cu- 
ratus fuerat, is tum Badius progressus ante stationes, 
quae pro porta stabant, vocari Crispinum iussil. quod 
ubi est Crispino nuntiatum, ratus colloquium amicum ac 
familiare quaeri , manente memoria etiam in discidio pu- 
blicorum foederum privati iuris, paulum a celeris proces- 
sit. postquam in conspectum venere, „provoco te“ in- 
quit „ad pugnam, Crispine, Badius : conscendamus equos, 
summotisque aliis, uter bello melior sit, decernamus**, 
ad ea Crispinus nec sibi nec illi ait hostes deesse, in qui- 
bus virtutem ostendant: se, etiamsi in acie occurrerit. 

declinaturum, ne hospitali caede dextram violet; conver- 
susque abibat, enimvero ferocius tum Campanus incre- 
pare mollitiam ignaviamque, et se digna probra in inson- 
tem iacere, hospitalem hostem appellans simulantemque 
parcere, cui sciat parem se non esse, si parum publicis 
foederibus ruptis dirempta simul et privata iura esse pu- 
tet, Badium Campanum T. Quinctio Crispino Romano pa- 
lam duobus exercitibus audientibus renuntiare hospitium, 
nihil sibi cum eo consociatum, nihil foederatum hosti cum 
hoste, cuius patriam ac penates publicos privatosque op- 
pugnatum venisset, si vir esset, congrederetur, diu cun- 
ctantem Crispinum perpulere turmales, ne impune insul- 
tare Campanum pateretur: itaque tantum moratus dum 
imperatores consuleret, permitlerentne sibi extra ordinem 
in provocantem hostem pugnare, permissu eorum arma 
cepit cquumque conscendit, et Badium nomine compel- 
lans ad pugnam evocavit, nulla mora a Campano facta 
est; infestis equis concurrerunt. Crispinus supra scutum 
sinistrum humerum Badio hasta transfixit, superquc de- 
lapsum cum vulnere ex equo desiluit, ut pedes iacentem 
conficeret. Badius, priusquam opprimeretur^, parma at- 
que equo relicto ad suos aufugit: Crispinus equum arma- 
que capta ct cruentam cuspidem insignis spoliis ostentans 
cum magna laude et gratulatione militum ad consules est 
deductus, laudatusque ibi magnifice et donis donatus. 

XIX. Hannibal ex agro Beneventano castra ad Ca- 
puam cum movisset, tertio post die quam venit copias in 
aciem eduxit, haudquaquam dubius , quod Campanis ab- 
sente se paucos ante dies secunda fuisset pugna, quin 
multo minus se suumque totiens victorem exercitum susti- 
nere Romani possent, ceterum postquam pugnari coeptum 
est, equitum maxime incursu, cum iaculis obrueretur, la- 
borabat Romana acies, donec signum equitibus datum 
est, ut in hostem admitterent equos, ita equestre proe- 
lium erat, cum procul visus Sempronianus exercitus, cui 
Cn. Cornelius quaestor praeerat, ulrique parti parem me- 
tum praebuit, ne hostes novi adventarent, velut ex com- 
posito utrimque signum receptui datum, reductique in 

castra prope aequo Marte discesserunt, plures tamen ab 
Romanis primo incursu equitum ceciderunt. Inde consu- 
les, ut averterent Capua Hannibalem, nocte quae secuta 
est diversi, Fulvius in agrum Cumanum, Claudius in Lu- 
canos abit, postero die, cum vacua castra Romanorum 
esse nuntiatum Hannibali esset, et duobus agminibus di- 
versos abiisse, incertus primo, utrum sequeretur, Appium 
institit sequi, ille, circumducto hoste qua voluit, alio 
itinere ad Capuam redit. 

Hannibali alia in his locis bene gerendae rei fortuna 
oblata est. M. Centenius fuit cognomine Penula, insignis 
inter primi pili centuriones et magnitudine corporis et 
animo, is perfunctus militia per P. Cornelium Sullam prae- 
torem in senatum introductus petit a patribus, uti sibi 
quinque milia militum darentur: se peritum et hostis et 
regionum brevi operae pretium facturum, et quibus arti- 
bus ad id locorum nostri et duces et exercitus capti fo- 
rent, iis adversus inventorem usurum, id non promissum 
magis stolide quam stolide creditum, tamquam eaedem 
militares et imperatoriae artes essent, data pro quinque 
octo milia militum, pars dimidia cives, pars socii, et ipse 
aliquantum voluntariorum itinere in agris concivit, ac 
prope duplicato exercitu in Lucanos pervenit, ubi Hanni- 
bal nequiquam secutus Claudium substiterat, haud dubia 
res est, quippe inter Hannibalem ducem et centurionem, 
exercitusque alterum vincendo veteranum, alterum no- 
vum totum, magna ex parte etiam tumultuarium ac semer- 
mem. ut conspecta inter se agmina sunt, et neutra pars 
dctractavit pugnam, extemplo instructae acies, pugnatum 
tamen, ut in nulla pari re, duas amplius horas, concitata 
et, donec dux stetit, invicta Romana acie, postquam is 
non pro vetere fama solum, sed etiam metu futuri dede- 
coris, si sua temeritate contractae cladi superesset, ob- 
ieclans se hostium telis cecidit, fusa extemplo est Romana 
acies, sed adeo ne fugae quidem iter patuit, omnibus 
viis ab equite insessis, ut ex tanta multitudine vix mille 
evaserint, ceteri passim alii alia peste absumpti sint. 

XX. Capua a consulibus iterum summa vi obsideri 

coepta est, quaeque in eam rem opus erant, comporta- 
bantur parabanturque. Casilinum frumentum convectum ; 
ad Vulturni ostium, ubi nunc urbs est, castellum commu- 
nitum, ** ante Fabius Maximus munierat, praesidium im- 
positum, ut mare proximum et flumen in potestate essent, 
in ea duo maritima castella frumentum, quod ex Sardinia 
nuper missum erat, quodque M. Iunius praetor ex Etru- 
ria coemerat, ab Ostia convectum est, ut exercitui per 
hiemem copia esset, ceterum super eam cladem, quae in 
Lucanis accepta erat, volonum quoque exercitus, qui vivo 
Graccho summa fide stipendia fecerat, velut exauctoratus 
morte ducis ab signis discessit. 

Hannibal non Capuam neglectam, neque ut tanto 
discrimine desertos volebat socios : sed prospero cx te- 
meritate unius Romani ducis successu in alterius ducis 
exercitusque opprimendi occasionem imminebat. Cn. Ful- 
vium praetorem Apuli legati nuntiabant primo, dum urbes 
quasdam Apulorum, quae ad Hannibalem descivissent, 
oppugnaret, intentius rem egisse; postea nimio successu 
et ipsum et milites praeda impletos in tantam licentiam 
socordiamque effusos, ut nulla disciplina militiae esset, 
cum saepe alias tum paucis diebus ante expertus, qualis 
sub inscio duce exercitus esset, in Apuliam castra movit. 
XXL circa Herdoneam Romanae legiones et praetor Ful- 
vius erat, quo ubi adlatum est hostes adventare, prope est 
factum, ut iniussu praetoris signis convulsis in aciem exi- 
rent. nec res magis ulla tenuit quam spes haud dubia suo 
id arbitrio ubi vellent acturos, nocte insequenti Hannibal, 
cum tumultuatum in castris et plerosque ferociter, signum 
ut daret, institisse duci ad arma vocantes sciret, haud 
dubius prosperae pugnae occasionem dari, tria milia ex- 
peditorum militum in villis circa vepribusque et silvis dis- 
ponit, qui signo dato simul omnes e latebris exsisterent, 
et Magonem duobus ferme milibus equitum , qua fugam 
inclinaturam credebat, omnia itinera insidere iubet. his 
nocte praeparatis prima luce in aciem copias educit, nec 
Fulvius est cunctatus, non tam sua ulla spe quam militum 
impetu fortuito tractus, itaque eadem temeritate, qua pro- 

cessum in aciem est, instruitur ipsa acies ad libidinem 
militum forte procurrentium consistentiumque quo loco 
ipsorum tulisset animus, deinde per libidinem aut metum 
deserentium locum, prima legio et sinistra ala in primo 
instructae, et in longitudinem porrecta acies, clamanti- 
bus tribunis nihil introrsus roboris ac virium esse, et qua- 
cumque impetum fecisset hostis, perrupturos, nihil quod 
salutare esset non modo ad animum sed ne ad aures qui- 
dem admittebat, et Hannibal haudquaquam similis dux 
neque simili exercitu neque ita instructo aderat, ergo ne 
clamorem quidem atque impetum primum eorum Romani 
sustinuere, dux, stultitia et temeritate Centenio par, animo 
haudquaquam comparandus, ubi rem inclinatam ac trepi- 
dantis suos videt, equo arrepto cum ducentis ferme equi- 
libus effugit: cetera a fronte pulsa, a tergo atque alis 
circumventa acies eo usque est caesa, ut ex duodeviginti 
milibus hominum duo milia haud amplius evaserint, ca- 
stris hostes potiti sunt. 

XXII. Hae clades super aliam alia Romam cum essent 
nuntiatae, ingens quidem et luctus et pavor civitatem ce- 
pit: sed tamen, quia consules , ubi summa rerum esset, 
ad id locorum prospere rem gererent, minus iis cladibus 
commovebantur, legatos ad consules mittunt C. Laetorium 
M. Metilium, qui nuntiarent, ut reliquias duorum exerci- 
tuum cum cura colligerent darenlque operam, ne per me- 
tum ac desperationem hosti se dederent, id quod post 
Cannensem accidisset cladem , et ut desertores de exer- 
citu volonum conquirerent idem negotii P. Cornelio da- 
tum, cui et dilectus mandatus erat, isque per fora conci- 
liabulaque edixit, ut conquisitio volonum fleret, iique ad 
signa reducerentur, haec omnia intentissima cura acta. 

Ap. Claudius consul D. Iunio ad ostium Vulturni, 
M. Aurelio Cotta Puteolis praeposito, qui, ut quaeque 
naves ex Etruria ac Sardinia accessissent, extemplo in 
castra mitterent frumentum, ipse ad Capuam regressus 
Q. Fulvium collegam invenit Casilini, omnia inde portan- 
tem molientem ad oppugnandam Capuam, tum ambo cir- 
cumsederunt urbem, et Claudium Neronem praetorem ab 

Suessula ex Claudianis castris exciverunt, is quoque, mo- 
dico ibi praesidio ad tenendum locum relicto, ceteris 
omnibus copiis ad Capuam descendit, ita tria praetoria 
circa Capuam erecta, tres et exercitus diversis partibus 
opus adgrcssi fossa valloque circumdare urbem parant, 
et castella excitant modicis intervallis, multisque simul 
locis cum prohibentibus opera Campanis eo eventu pu- 
gnant, ut postremo portis muroque se contineret Campa 
nus. prius tamen, quam haec continuarentur opera, legali 
ad Hannibalem missi, qui quererentur desertam ab eo 
Capuam ac prope redditam Romanis, obtestarenturque, 
ut tunc saltem opem non circumsessis modo sed etiam 
circumvallatis ferret, consulibus litterae a P. Cornelio 
praetore missae, ut priusquam clauderent Capuam operi 
bus, potestatem Campanis facerent, ut qui eorum vellent, 
exirent a Capua suasque res secum auferrent, liberos fore 
suaque omnia habituros qui ante idus Martias exissent : 
post eam diem quique exissent quique ibi mansissent, ho- 
stium futuros numero, ea pronuntiata Campanis atque ita 
spreta, ut ultro contumelias dicerent minarenlurque. Han- 
nibal ab Herdonea Tarentum duxerat legiones spe aut vi 
aut dolo arcis Tarentinae potiundae. quod ubi parum pro- 
cessit, ad Brundisium flexit iter, prodi id oppidum ratus, 
ibi quoque cum frustra tereret tempus, legati Campani ad 
eum venerunt querentes simul oranlesque. quibus Han- 
nibal magnifice respondit, et antea se solvisse obsidio- 
nem, et nunc adventum suum consules non laturos, cum 
hac spe dimissi legati vix regredi Capuam iam duplici 
fossa valloque cinctam potuerunt. 

XXIII. Cum maxime Capua circumvallaretur, Syra- 
cusarum oppugnatio ad finem venit, praeterquam vi ac vir- 
tute ducis exercitusque, intestina etiam proditione adiuta. 
namque Marcellus initio veris incertus, utrum Agrigentum 
ad Hamilconem et Hippocraten verteret bellum, an ob- 
sidione Syracusas premeret, quamquam nec vi capi vi- 
debat posse inexpugnabilem terrestri ac maritimo situ 
urbem nec fame, ut quam prope liberi a Carthagine com- 
meatus alerent, tamen, ne quid inexpertum relinqueret 

transfugas Syracusanos — erant autem apud Romanos 
aliqui nobilissimi viri inter defectionem ab Romanis, quia 
ab novis consiliis abhorrebant, pulsi — colloquiis suae 
partis temptare hominum animos iussit et fidem dare, si 
traditae forent Syracusae, liberos eos ac suis legibus 
victuros esse, non erat colloquii copia, quia multorum 
animi suspecti omnium curam oculosquc converterant, ne 
quid falleret tale admissum, servus unus exsulum pro 
transfuga intromissus in urbem conventis paucis initium 
colloquendi de tali re fecit, dein piscatoria quidam nave 
retibus operti circumvectique ita ad castra Romana collo- 
culique cum transfugis, et iidem saepius eodem modo et 
alii atque alii, postremo ad octoginta facti, et cum iam 
composita omnia ad proditionem essent, indicio delato ad 
Epicyden per Attalum quendam indignantem sibi rem cre- 
ditam non esse, necati omnes cruciatu sunt, alia subinde 
spes, postquam haec vana evaserat , excepit. Damippus 
quidam Lacedaemonius, missus ab Syracusis ad Philip- 
pum regem, captus ab Romanis navibus erat, huius uti- 
que redimendi et Epicydae cura erat ingens, nec abnuit 
Marcellus, iam tum Aetolorum, quibus socii Lacedaemo- 
nii erant, amicitiam adfeetantibus Romanis, ad colloquium 
de redemptione eius missis medius maxime atque utris- 
que opportunus locus ad portum Trogilorum propter tur- 
rim, quam vocant Galeagram, est visus, quo cum saepius 
commearent, unus ex Romanis ex propinquo murum con- 
templans, numerando lapides aestimandoque ipse seeum, 
quid in fronte paterent singuli, altitudinem muri, quantum 
proxime conieclura poterat, permensus, humilioremque 
aliquanto pristina opinione sua cl ceterorum omnium ra- 
lus esse et vel mediocribus scalis superabilem , ad Mar- 
cellum rem defert, haud spernenda visa, sed cum adiri 
locus, quia ob id ipsum intentius custodiebatur, non pos- 
set, occasio quaerebatur; quam obtulit transfuga nuntians 
diem festum Dianae per triduum agi , cl quia alia in ob- 
sidione desini, vino largius epulas celebrari et abEpicyde 
praebito universae plebei et per tribus a principibus di- 
viso. id ubi accepit Marcellus, cum paucis tribunorum 

militum collocutus, electisque per eos ad rem tantam agen 
dam audendamque idoneis centurionibus militibusque, et 
scalis in occulto comparatis, ceteris signum dari iubet, ut 
mature corpora curarent quielique darent : nocte in expe- 
ditionem eundum esse, inde ubi id temporis visum, quo 
de die epulatis iam vini satias principiumque somni esset, 
signi unius milites ferre scalas iussit; et ad mille fere ar- 
mati tenui agmine per silentium eo deducti, ubi sine stre- 
pitu ac tumultu primi evaserunt in murum, secuti ordine 
alii, cum priorum audacia dubiis etiam animum faceret. 
XXIV. iam mille armatorum ceperant partem , cum cete 
rae admotae copiae: pluribusque scalis in murum evade- 
bant signo ab Hexapylo dato, quo per ingentem solitudi- 
nem erat perventum, quia magna pars in turribus epulati 
aut sopiti vino erant aut semigraves potabant, paucos 
tamen eorum oppressos in cubilibus interfecerunt, prope 
Hexapylon est portula magna vi refringi coepta; et e muro 
ex composito tuba datum signum erat, et iam undique 
non furtim sed vi aperte gerebatur res. quippe ad Epi- 
polas frequentem custodiis locum perventum erat, ter- 
rendique magis hostes erant quam fallendi, sicut territi 
sunt, nam simul ac tubarum est auditus cantus clamor- 
que tenentium muros partemque urbis, omnia teneri cu- 
stodes rati alii per murum fugere, alii salire de muro, 
praecipitarique turba paventium, magna pars tamen ignara 
tanti mali erat et gravatis omnibus vino somnoque ct in 
vastae magnitudinis urbe partium sensu non salis perti- 
nente in omnia, sub luce Hexapylo effracto Marcellus 
omnibus copiis urbem ingressus excitavit convertitque 
omnes ad arma capienda opemque, si quam possent, iam 
captae prope urbi ferendam. Epicydes ab Insula, quam 
ipsi Nason vocant, citato profectus agmine, haud dubius, 
quin paucos per neglegentiam custodum transgressos mu- 
rum expulsurus foret, occurrentibus pavidis, tumultum 
augere eos dictitans et maiora ac terribiliora vero adferre, 
postquam conspexit omnia circa Epipolas armis completa, 
lacessito tantum hoste paucis missilibus retro in Achra- 
dinam agmen convertit, non tam vim multitudinemque 

hostium metuens , quam ne qua intestina fraus per occa- 
sionem orerelur, clausasque inter tumultum Achradinae 
atque Insulae inveniret portas. Marcellus ut moenia in- 
gressus ex superioribus locis urbem omnium ferme illa 
tempestate pulcherrimam subiectam oculis vidit, illacri- 
masse dicitur partim gaudio tantae perpetratae rei, par- 
tim vetusta gloria urbis. Atheniensium classes demersae 
et duo ingentes exercitus cum duobus clarissimis ducibus 
deleu: occurrebant, et tot bella cum Carthaginiensibus 
tanto cum discrimine gesta , tot tam opulenti tyranni re- 
gesque, praeter ceteros Hiero cum recentissimae memo- 
riae rex, tum ante omnia, quae virtus ei fortunaque sua 
dederat, beneficiis in populum Romanum insignis, ea 
cum universa occurrerent animo, subiretque cogitatio, iam 
illa momento horae arsura omnia et ad cineres reditura, 
priusquam signa Achradinam admoveret, praemittit Sy- 
racusanos, qui intra praesidia Romana, ut ante dictum 
est, fuerant, ut adloquio leni impellerent hostes ad deden- 
dam urbem. 

XXV. Tenebant Achradinae portas murosque maxi- 
me transfugae, quibus nulla erat per condiciones veniae 
spes : ei nec adire muros nec adloqui quemquam passi, 
itaque Marcellus, postquam id inceptum irritum fuit, ad 
Euryalum signa referri iussit. tumulus est in extrema 
parte urbis versus a mari, viaeque imminens ferenti in 
agros mediterraneaque insulae, percommode situs ad 
commeatus excipiendos, praeerat huic arci Philodemus 
Argius ab Epicyde impositus : ad quem missus a Marcello 
Sosis unus ex interfectoribus tyranni cum longo sermone 
habito dilatus per frustationem esset, rettulit Marcello 
tempus eum ad deliberandum sumpsisse, cum is diem 
de die differret, dum Hippocrates atque Himilco admo- 
verent castra legionesque , haud dubius , si in arcem ac- 
cepisset eos , delere Romanum exercitum inclusum muris 
posse, Marcellus ut Euryalum neque tradi neque capi 
vidit posse, inter Neapolim et Tycham — nomina ea par- 
tium urbis et instar urbium sunt — posuit castra, timens 
ne, si frequentia intrasset loca , contineri ab discursu mi- 
t. uvi pars III. 6 

les avidus praedae non posset, legati eo ab Tycha et 
Neapoli cum infulis et velamentis venerunt precantes, ut 
a caedibus et ab incendiis parceretur, de quorum preci- 
bus quam postulatis magis consilio habito Marcellus ex 
omnium sententia edixit militibus, ne quis liberum corpus 
violaret, cetera praedae futura, castraque tectis parietum 
pro muro saepta, portis regione platearum patentibus 
stationes praesidiaque disposuit, ne quis in discursu mi- 
litum impetus in castra fieri posset, inde signo dato mili- 
tes discurrerunt; refractisque foribus cum omnia terrore 
ac tumultu streperent, a caedibus tamen temperatum est: 
rapinis nullus ante modus fuit quam omnia diuturna feli- 
citate cumulata bona egessere, inter haec et Philodemus, 
cum spes auxilii nulla esset, fide accepta, ut inviolatus ad 
Epicyden rediret, deducto praesidio tradidit tumulum 
Romanis, aversis omnibus ad tumultum ex parte captae 
urbis Bomilcar noctem eam nactus, qua propter vim tem- 
pestatis stare ad ancoram in salo Romana classis non 
posset, cum triginta quinque navibus ex portu Syracu- 
sano profectus libero mari vela in altum dedit quinque 
et quinquaginta navibus Epicydae et Syracusanis relictis ; 
edoctisque Carthaginiensibus , in quanto res Syracusana 
discrimine esset, cum centum navibus post paucos dies 
redit, multis , ut fama est, donis ex Hieronis gaza ab Epi- 
cyde donatus. 

XXVI. Marcellus Euryalo recepto praesidioque ad- 
dito una cura erat liber, ne qua ab tergo vis hostium in 
arcem accepta inclusos impeditosque moenibus suos tur- 
baret. Achradinam inde trinis castris per idonea disposi- 
tis loca, spe ad inopiam omnium rerum inclusos redactu- 
rum, circumsedit, cum per aliquot dies quietae stationes 
utrimque fuissent, repente adventus Hippocratis etHimil- 
conis ut ultro undique oppugnarentur Romani fecit, nam 
et Hippocrates castris ad magnum portum communitis 
signoque iis dato, qui Achradinam tenebant, castra vetera 
Romanorum adortus est, quibus Crispinus praeerat; et 
Epicydes eruptionem in stationes Marcelli fecit; et clas- 
sis Punica litori, quod inter urbem et castra Romana 

erat, appulsa est, ne quid praesidii Crispino submitti a 
Marcello posset, tumultum tamen maiorem hostes prae- 
buerunt quam certamen, nam et Crispinus Hippocraten 
non reppulit tantum munimentis sed insecutus etiam est 
trepide fugientem } et Epicyden Marcellus in urbem com- 
pulit. satisque iam etiam in posterum videbatur provisum, 
ne quid ab repentinis eorum excursionibus periculi foret, 
accessit et ab pestilentia commune malum, quod facile 
utrorumque animos averteret a belli consiliis, nam tem- 
pore autumni et locis natura gTavibus, multo tamen magis 
extra urbem quam in urbe, intoleranda vis aestus per 
utraque castra omnium ferme corpora movit, ac primo 
temporis ac loci vitio et aegri erant et moriebantur; post 
ea curatio ipsa et contactus aegrorum vulgabat morbos, 
ut aut neglecti desertique qui incidissent morerentur, aut 
adsidentes curantesque eadem vi morbi repletos secum 
traherent, quotidianaque funera et mors ob oculos esset, 
undique dies noctesque ploratus audirentur, postremo 
ita adsuetudine mali efferaverant animos, ut non modo 
lacrimis iustoque comploratu prosequerentur mortuos, 
sed ne efferrent quidem aut sepelirent, iacerentque strata 
exanima corpora in conspectu similem mortem exspe 
ctantium, mortuique aegros aegri validos cum metu tum 
labe ac pestifero odore corporum conficerent, et ut ferro 
potius morerentur, quidam invadebant soli hostium sta- 
tiones. multo tamen vis maior pestis Poenorum castra 
quam Romana — diu circumsedendo Syracusas caelo 
aquisque adsuerant magis — invasit, ex hostium exer- 
citu Siculi, ut primum videre ex gravitate loci vulgari 
morbos, in suas quisque propinquas urbes dilapsi sunt: 
at Carthaginienses, quibus nusquam receptus erat, cum 
ipsis ducibus Hippocrate atque Himilcone ad internecio- 
nem omnes perierunt. Marcellus, ut tanta vis ingruebat 
mali , traduxerat in urbem suos infirmaque corpora tecta 
et umbrae recreaverant, multi tamen ex Romano exercitu 
eadem peste absumpti sunt. 

XXVII. Deleto terrestri Punico exercitu Siculi, qui 
Hippocratis milites fuerant ** haud magna oppida, cete- 

rum et situ et munimentis tuta, tria milia alterum ab Sy- 
racusis, alterum quindecim abest, eo et commeatus e ci- 
vitatibus suis comportabant et auxilia accersebant. interea 
Bomilcar iterum cum classe profectus Cartilaginem, ita 
exposita fortuna sociorum, ut spem faceret non ipsis 
modo salutarem opem ferri posse, sed Romanos quoque 
in capta quodam modo urbe capi, perpulit, ut onerarias 
naves quam plurimas omni copia rerum onustas secum 
mitterent classemque suam augerent, igitur centum tri- 
ginta navibus longis septingentis onerariis profectus a 
Carthagine satis prosperos ventos ad traiciendum in Sici- 
liam habuit, sed iidem venti superare eum Pachynum pro 
hibebant. Bomilcaris adventus fama primo dein praeter 
spem mora cum gaudium et metum in vicem Romanis 
Syracusanisque praebuisset, Epicydes metuens, ne, si 
pergerent iidem qui tum tenebant ab ortu solis flare per 
dies plures venti, classis Punica Africam repeteret, tradita 
Achradina mercennariorum militum ducibus ad Bomilca 
rem navigat, classem in statione versa in Africam haben- 
tem atque timentem navale proelium, non tam quod 
impar viribus aut numero navium esset — quippe etiam 
plures habebat — quam quod venti aptiores Romanae 
quam suae classi flarent, perpulit tamen, ut fortunam na- 
valis certaminis experiri vellet, et Marcellus, cum et 
Siculum exercitum ex tota insula conciri videret, et cum 
ingenti commeatu classem Punicam adventare, ne simul 
terra mari que inclusus urbe hostium urgeretur, quam 
quam impar numero navium erat, prohibere aditu Syra- 
cusarum Bomilcarem constituit, duae classes infestae 
circa promuntorium Pachynum stabant, ubi prima tran- 
quillitas maris in altum evexisset, concursurae, itaque 
cadente iamEuro, qui per dies aliquot saevierat, prior 
Bomilcar movit, cuius prima classis petere altum visa est, 
quo facilius superaret promuntorium. ceterum postquam 
tendere ad se Romanas naves vidit, inceptum, qua subita 
territus re, Bomilcar vela in altum dedit, missisque nuntiis 
Heracleam qui onerarias retro inde Africam repetere iu- 
berent, ipse Siciliam praetervectus Tarentum petit. Epi- 

cydes a tanta repente destitutus spe, ne in obsidionem 
magna ex parte captae urbis rediret, Agrigentum na- 
vigat, exspectaturus magis eventum quam inde quicquam 
moturus. 

XXVIII. Quae ubi in castra Siculorum sunt nuntiata, 
Epicyden Syracusis excessisse, a Carthaginiensibus re- 
lictam insulam et prope iterum traditam Romanis, legatos 
de condicionibus dedendae urbis, explorata prius per 
colloquia voluntate eorum qui obsidebantur, ad Marcel- 
lum mittunt cum haud ferme discreparet, quin quae ubi- 
que regum fuissent, Romanorum essent, Siculis cetera 
cum libertate ac legibus suis servarentur, evocatis ad 
colloquium iis quibus ab Epicyde creditae res erant, mis- 
sos se simul ad Marcellum simul ad eos ab exercitu Sicu- 
lorum aiunt, ut una omnium, qui obsiderentur quique 
extra obsidionem fuissent, fortuna esset, neve alteri pro- 
prie sibi paciscerentur quicquam. recepti deinde ab iis. 
ut necessarios hospitesque adloquerentur, expositis quas, 
pacta iam cum Marcello haberent, oblata spe salutis per- 
pulere eos , ut secum praefectos Epicydis Polyclitum et 
Philistionem et Epicyden , cui Sindon cognomen erat, ad- 
grederenlur. interfectis iis et multitudine ad contionem 
vocata, inopiam quaeque ipsi inter se fremere occulti so- 
liti erant, conquesti, quamquam tot mala urgerent, nega- 
runt fortunam accusandam esse, quod in ipsorum esset 
potestate , quamdiu ea paterentur. Romanis causam op- 
pugnandi Syracusas fuisse caritatem Syracusanorum non 
odium: nam ut occupatas res ab satellitibus Hannibalis 
deinde Hieronymi , Hippocrate atque Epicyde , audierint, 
tum bellum movisse, et obsidere urbem coepisse, ut cru- 
deles tyrannos eius, non ut ipsam urbem expugnarent. 
Hippocrate vero interempto, Epicyde intercluso ab Syra- 
cusis et praefectis eius occisis, Carthaginiensibus omni 
possessione Siciliae terra marique pulsis — quam super- 
esse causam Romanis , cur non perinde ac si Hiero ipse 
viveret, unicus Romanae amicitiae cultor, incolumes Sy- 
racusas esse velint? itaque nec urbi nec hominibus aliud 
periculum quam ab semet ipsis esse, si occasionem re- 

conciliandi se Romanis praetermisissent: eam autem, 
qualis illo momento horae sit, nullam deinde fore, si simul 
** liberatas ab impotentibus tyrannis apparuisset. 

XXiX. Omnium ingenti adsensu audita ea oratio est. 
praetores tamen prius creari quam legatos nominari pla- 
cuit. ex ipsorum deinde praetorum numero missi oratores 
ad Marcellum, quorum princeps „neque primo“ inquit 
„Syracusani a vobis defecimus, sed Hieronymus nequa- 
quam tam in vos impius quam in nos ; nec postea pacem 
tyranni caede compositam Syracusanus quisquam, sed 
satellites regii Hippocrates atque Epicydes oppressis no- 
bis hinc metu hinc fraude turbaverunt, nec quisquam 
dicere potest, aliquando nobis libertatis tempus fuisse, 
quod pacis vobiscum non fuerit, nunc certe caede eo- 
rum, qui oppressas tenebant Syracusas, cum primum 
nostri arbitrii esse coepimus, extemplo venimus ad tra- 
denda arma, deoendos «os urbem moenia, nullam recu- 
sandam fortunam, quae iam imposita a vobis fuerit, glo- 
riam captae nobilissimae pulcherrimaeque urbis Graeca- 
rum dei Ubi dederunt, Marcelle, quidquid umquam terra 
marique memorandum gessimus, id tui triumphi titulo ac- 
cedit. famae ne credi velis , quanta urbs a te capta sit, 
quam posteris quoque eam spectaculo esse, quo quis- 
quis terra quisque mari venerit, nunc nostra de Athenien- 
sibus Carlhaginiensibusque tropaea, nunc tua de nobis 
ostendat; incolumesque Syracusas familiae vestrae sub 
clientela nominis Marcellorum tutelaque habendas tradas, 
ne plus apud vos Hieronymi quam Hieronis memoria mo- 
menti faciat: diutius ille multo amicus fuit quam hic 
hostis, et illius benefacta etiam praesensistis, huius amen- 
tia ad perniciem tantum ipsius valuit". Omnia et impetra- 
bilia et tuta erant apud Romanos : inter ipsos plus belli 
ac periculi erat, namque transfugae, tradi se Romanis 
rati, mercennariorum quoque militum auxilia in eundem 
compulere metum ; arreptisque armis praetores primum 
obtruncant, inde ad caedem Syracusanorum discurrunt, 
quosque fors obtulit, irati interfecere, atque omnia quae 
in promptu erant diripuerunt, tum , ne sine ducibus es- • 



'igitized by Google 




87 



LIBER XXV. CAP. 29. 30. [a. C. 212] 

seni, sex praefeclos creavere, ut terni Achradinae ac 
Naso praeessent. sedato tandem tumultu exsequentibus 
sciscitando, quae acta cum Romanis essent, dilucere id 
quod erat coepit, aliam suam a perfugarum causam esse. 
XXX. in tempore legati a Marcello redierunt, falsa eos 
suspicione incitatos memorantes, nec causam expetendae 
poenae eorum ullam Romanis esse, erat e tribus Achra- 
dinae praefectis Hispanus Moericus nomine, ad eum inter 
comites legatorum de industria unus ex Hispanorum auxi- 
liaribus est missus , qui sine arbitris Moericum nanctus 
primum quo in statu reliquisset Hispaniam — et nuper 
inde venerat — exponit: omnia Romanis ibi obtineri 
armis, posse eum, si operae pretium faciat, principem po- 
pularium esse, seu militare cum Romanis seu in patriam 
reverti libeat, contra, si malle obsideri pergat, quam spem 
esse terra marique clauso? motus his Moericus, cum le- 
gatos ad Marcellum mitti placuisset, fratrem inter eos 
mittit, qui per eundem illum Hispanum secretus ab aliis 
ad Marcellum deductu», cum fidem accepisset compo- 
suisselque agendae ordinem rei, Achradinam redit, tum 
Moericus , ut ab suspicione proditionis averteret omnium 
animos, negat sibi placere legatos commeare ultro citro- 
que, neque recipiendum quemquam neque mittendum, et 
quo intentius custodiae serventur, opportuna dividenda 
praefectis esse , ut suae quisque partis tutandae reus sit. 
omnes adsensi sunt, partibus dividendis ipsi regio evenit 
ab Arethusa fonte usque ad ostium magni portus, id ut 
scirent Romani fecit, itaque Marcellus nocte navem one- 
rariam cum armatis remulco quadriremis trahi ad Achra- 
dinam iussit, exponique milites regione portae, quae prope 
fontem Arethusam est. hoc cum quarta vigilia factum 
esset exposilosque milites porta, ut convenerat, recepis- 
set Moericus, luce prima Marcellus omnibus copiis moe- 
nia Achradinae adgreditur ita, ut non eos solum, qui 
Achradinam tenebant, in se converteret, sed ab Naso 
etiam agmina armatorum concurrerent relictis stationibus 
suis ad vim et impetum Romanorum arcendum, in hoc 
, tumultu actuariae naves instructae iam ante circumvectae- 

que ad Nasum armatos exponunt, qui improviso adorti 
semiplenas stationes et adapertas fores portae, qua paulo 
ante excurrerant armati , haud magno certamine Nasum 
cepere desertam trepidatione et fuga custodum, neque 
in ullis minus praesidii aut pertinaciae ad manendum 
quam in transfugis fuit, quia ne suis quidem satis creden- 
tes se medio certamine effugerunt. Marcellus, ut captam 
esse Nasum vidit, et Achradinae regionem unam teneri, 
Moericumque cum praesidio suis adiunctum, receptui ce- 
cinit, ne regiae opes, quarum fama maior quam res erat, 
diriperentur. 

XXXI. Suppresso impetu militum ut iis, qui in Achra- 
dina erant, transfugis spatium locusque fugae datus est, 
Syracusani tandem liberi metu portis Achradinae apertis 
oratores ad Marcellum mittunt, nihil petentes aliud quam 
incolumitatem sibi liberisque suis. Marcellus consilio ad- 
vocato et adhibitis etiam Syracusanis , qui per seditiones 
pulsi ab domo intra praesidia Romana fuerant, respondit, 
non plura per annos quinquaginta benefacta Hieronis 
quam paucis his annis maleficia eorum qui Syracusas te- 
nuerint erga populum Romanum esse, sed pleraque eo- 
rum quo debuerint reccidisse, foederumque ruptorum 
ipsos ab se graviores multo quam populus Romanus vo- 
luerit poenas exegisse, se quidem tertium annum circum- 
sedere Syracusas, non ut populus Romanus servatam 
civitatem haberet, sed nc alienigenarum transfugarumque 
duces captam et oppressam tenerent, quid potuerint Sy- 
racusani facere, exemplo vel eos esse Syracusanorum, 
qui intra praesidia Romana fuerint, vel Hispanum ducem 
Moericum, qui praesidium tradiderit, vel ipsorum Syra- 
cusanorum postremo serum quidem sed forte consilium, 
sibi omnium laborum periculorumque circa moenia Syra- 
cusana terra marique tam diu exhaustorum nequaquam 
tantum fructum esse quod capere Syracusas potuisset, 
inde quaestor cum praesidio ad Nasum et accipiendam 
pecuniam regiam custodiendamque missus, urbs diri- 
pienda militi data est custodibus divisis per domos eorum, 
qui intra praesidia Romana fuerunt, cum multa irae. 

multa avaritiae foeda exempla ederentur, Archimeden me 
moriae proditum est in tanto tumultu, quantum capta urbs 
in discursu diripientium militum ciere poterat, intentum 
formis, quas in pulvere descripserat, ab ignaro milite quis 
esset interfectum; aegre id Marcellum tulisse, sepultu- 
raeque curam habitam , et propinquis etiam inquisitis ho- 
nori praesidioque nomen ac memoriam eius fuisse, hoc 
maxime modo Syracusae captae, in quibus praedae tan- 
tum fuit, quantum vix capta Carthagine tum fuisset, cum 
qua viribus aequis certabatur. 

Paucis ante diebus quam Syracusae caperentur T. 
Otacilius cum quinqueremibus octoginta Uticam ab Lily- 
baeo transmisit, et cum ante lucem portum inlrasset, one- 
rarias frumento onustas cepit, egressusque in terram de- 
populatus est aliquantum agri circa Uticam , praedamque 
omnis generis retro ad naves egit. Lilybaeum tertio die 
quam inde profectus erat cum centum triginta onerariis 
navibus frumento praedaque onustis redit, idque frumen- 
tum extemplo Syracusas misit, quod ni tam in tempore 
subvenisset, victoribus viciisque pariter perniciosa fames 
instabat. 

XXXII. Eadem aestate in Hispania, cum biennio fer- 
ine nihil admodum memorabile factum esset, consiliisque 
magis quam armis bellum gereretur, Romani imperatores 
egressi hibernis copias coniunxerunt. ibi consilium ad- 
vocatum, omniumque in unum congruerunt sententiae, 
quando ad id locorum id modo actum esset, ut Hasdru- 
balem tendentem in Italiam retinerent, tempus esse id iam 
agi, ul bellum in Hispania finiretur, et satis ad id virium 
credebant accessisse viginti milia Celtiberorum ea hieme 
ad arma excita, hostium tres exercitus erant. Hasdrubal 
Gisgonis filius et Mago coniunctis castris quinque ferme 
dierum iter ab Romanis aberant, propior erat Hamilcaris 
filius Hasdrubal, vetus in Hispania imperator: ad urbem 
nomine Anlorgim exercitum habebat, eum volebant prius 
opprimi duces Romani, et spes erat satis superque ad id 
vilium esse, illa restabat cura, ne fuso eo perculsi alter 
Hasdrubal et Mago in avios saltus montesque recipientes 

sese bellum extraherent, optimum igitur rati, divisis bifa- 
riam copiis totius simul Hispaniae amplecti bellum, ita 
inter se diviserunt, ut P. Cornelius duas partes exercitus 
Romanorum sociorumque adversus Magonem duceret at- 
que Hasdrubalem, Cn. Cornelius cum tertia parte veteris 
exercitus Celtiberis adiunctis cum Hasdrubale Barcino 
bellum gereret, una profecti ambo duces exercitusque 
Celtiberis praegredientibus ad urbem Antorgim in con- 
spectu hostium dirimente amni ponunt castra, ibi Cn. 
Scipio cum quibus ante dictum est copiis substitit, et P. 
Scipio profectus ad destinatam belli partem. 

XXXIII. Hasdrubal postquam animadvertit exiguum 
Romanum exercitum in castris et spem omnem in Celti- 
berorum auxiliis esse, peritus omnis barbaricae et prae- 
cipue omnium earum gentium , in quibus per tot annos 
militabat, perfidiae, facili linguae commercio , cum utra- 
que castra plena Hispanorum essent, per occulta collo- 
quia paciscitur magna mercede cum Celtiberorum princi- 
pibus, ut copias inde abducant, nec atrox visum facinus : 
non enim ut in Romanos verterent arma agebatur; et 
merces, quanta vel pro bello salis esset, dabatur, ne bel- 
lum gererent ; et cum quies ipsa tum reditus domum fru- 
ctusque videndi suos suaque grata vulgo erant, itaque 
non ducibus facilius quam multitudini persuasum est. 
simul ne metus quidem ab Romanis erat, quippe tam 
paucis, si vi retinerent, id quidem cavendum semper Ro- 
manis ducibus erit, exemplaque haec vere pro documen- 
tis habenda, ne ita externis credant auxiliis, ut non plus 
sui roboris suarumque proprie virium in castris habeant, 
signis repente sublatis Celtiberi abeunt, nihil aliud quae- 
rentibus causam obtestantibusque, ut manerent, Romanis 
respondentes quam domestico se avocari bello. Scipio, 
postquam socii nec precibus nec vi retineri poterant, nec 
se aut parem sine illis hosti esse aut fratri rursus coniungi 
vidit posse, nec ullum aliud salutare consilium in promptu 
esse, retro quantum posset cedere statuit, in id omni cura 
intentus, necubi hosti aequo se committeret loco, qui 
transgressus flumen prope vestigiis abeuntium insistebat. 

XXXIV. Per eosdem dies P. Scipionem par terror, 
periculum maius ab novo hoste urgebat. Masinissa erat 
iuvenis — eo tempore erat socius Carthaginiensium — 
quem deinde clarum potentemque Romana fecit amicitia, 
is tum cum equitatu Numidarum et advenienti P. Scipioni 
occurrit, et deinde adsidue dies noctesque infestus aderat, 
ut non vagos tantum procul a castris lignatum pabulatum- 
que progressos exciperet, sed ipsis obequitaret castris, 
invectusque in medias saepe stationes omnia ingenti tu- 
multu turbaret, noctibus quoque saepe incursu repentino 
in portis valloque trepidatum est, nec aut locus aut tem- 
pus ullum vacuum a metu ac sollicitudine erat Romanis, 
compulsisque intra vallum adempto rerum omnium usu 
cum prope iusta obsidio esset, futuramque artiorem eam 
appareret, si selndebilis, quem cum septem milibus et 
quingentis Suessetanorum adventare fama erat, Poenis 
couiunxisset, dux cautus et providens Scipio vicius ne- 
cessitatibus temerarium capit consilium, ut nocte Indebili 
obviam iret, et quocumque occurrisset loco, proelium 
consereret, relicto igitur modico praesidio in castris prae- 
positoque Tib. Fonteio legato, media nocte profectus cum 
obviis hostibus manus conseruit, agmina magis quam 
acies pugnabant, superior tamen, ut in tumultuaria pugna, 
Romanus erat, ceterum et equites Numidae repente, 
quos fefellisse se dux ratus erat, ab lateribus circumfusi 
magnum terrorem intulere, contracto adversus Numidas 
certamine novo tertius insuper advenit hostis, duces Poeni 
adsecuti ab tergo iam pugnantes; ancepsque proelium 
Romanos circumsteterat incertos, in quem potissimum 
hostem quamve in partem conferti eruptionem facerent 
pugnanti hortantique imperatori et offerenti se, ubi pluri- 
mum laboris erat, latus dextrum lancea traicitur; cuneus- 
que is hostium, qui in confertos circa ducem impetum 
fecerat, ut exanimem labentem ex equo Scipionem vidit, 
alacres gaudio cum clamore per totam aciem nuntiantes 
discurrunt imperatorem Romanum cecidisse, ea perva- 
gata passim vox, ut et hostes haud dubie pro victoribus 
et Romani pro viciis essent, fecit, fuga confestim ex acie 

duce amisso fieri coepta est: ceterum ut ad erumpendum 
inter Numidas leviumque armorum alia auxilia haud diffi- 
cilis erat, ita effugere tantum equitum aequantium equos 
velocitate peditum vix poterant; caesique prope plures 
in fuga quam in pugna sunt, nec superfuisset quisquam, 
ni praecipiti iain ad vesperum die nox intervenisset. 

XXXV. Haud segniter inde duces Poeni fortuna usi 
confestim e proelio, vix necessaria quiete data militibus, 
ad Hasdrubalem Hamilcaris citatum agmen rapiunt, non 
dubia spe, cum se coniunxissent, debellari posse, quo 
abi est ventum , inter exercitus ducesque victoria recenti 
laetos gratulatio ingens facta, imperatore tanto cum omni 
exercitu deleto et alteram pro haud dubia parem victo- 
riam exspectantes, ad Romanos nondum quidem fama 
tantae cladis pervenerat, sed maestum quoddam silentium 
erat et tacita divinatio , qualis iam praesagientibus animis 
imminentis mali esse solet, imperator ipse, praeterquam 
quod ab sociis se desertum, hostium tantum auctas copias 
sentiebat, coniectura etiam et ratione ad suspicionem ac- 
ceptae cladis quam ad ullam bonam spem pronior erat: 
quonam modo enim Hasdrubalem ac Magonem, nisi de- 
functos suo bello, sine certamine adducere exercitum po- 
tuisse? quo modo autem non obstitisse aut ab tergo se- 
cutum fratrem, ut si prohibere quo minus in unum coirent 
et duces et exercitus hostium non posset, ipse certe cum 
fratre coniungeret copias? his anxius curis id modo esse 
salutare in praesens credebat, cedere inde quantum posset; 
et inde una nocte ignaris hostibus et ob id quietis aliquan- 
tum emensus est iter, luce ut senserunt profectos hostes 
esse, praemissis Numidis quam poterant maxime citato 
agmine sequi coeperunt, ante noctem adsecuti Numidae 
nunc ab tergo nunc in latera incursantes, consistere coe- 
perunt ac tutari agmen quantum possent; tamen tuto ut 
simul pugnarent procederentque Scipio hortabatur, prius- 
quam pedestres copiae adsequerentur. XXXVI. ceterum 
nunc agendo nunc sustinendo agmen cum aliquamdiu 
haud multum procederetur et nox iam instaret, revocat a 
proelio suos Scipio, et co'lectos in tumulum quendam 

non quidem satis tutum, praesertim agmini perculso , sed 
editiorem tamen quam cetera circa erant subducit, ibi 
primo impedimentis. et equitatu in medium receptis cir- 
cumdati pedites haud difficulter impetus incursantium 
Numidarum arcebant; dein, postquam toto agmine tres 
imperatores cum tribus iustis exercitibus aderant, appa- 
rebat purum armis ad luendum locum sine munimento 
valituros esse, circumspectare atque agitare dux coepit, 
si quo modo posset vallum circuminicere. sed erat adeo 
nudus tumulus et asperi soli, ut nec virgulta vallo cae- 
dendo nec terra cespiti faciendo aut ducendae fossae alii 
ve ulli operi apta inveniri posset; nec natura quicquam 
satis arduum aut abscisum erat, quod hosti aditum ascen- 
sumve difficilem praeberet; omnia fastigio leni subvexa, 
ut tamen aliquam imaginem valli obicerent, clitellas illi- 
gatas oneribus velut struentes ad altitudinem solitam cir- 
cumdabant, cumulo sarcinarum omnis generis obiecto, 
ubi ad moliendum clitellae defuerant. Punici exercitus 
postquam advenere, in tumulum quidem perfacile agmen 
erexere : munitionis facies nova primo eos velut miraculo 
quodam tenuit, cum duces undique vociferarentur, quid 
starent et non ludibrium illud vix feminis puerisve mo- 
randis satis validum distraherent diriperentque? captum 
hostem teneri latentem post sarcinas, haec contemptim 
duces increpabant, ceterum neque transilire nec moliri 
onera obiecta nec caedere stipatas clitellas ipsisque ob- 
rutas sarcinis facile erat, tardatis diu eum amoliti obiecta 
onera armatis dedissent viam, pluribusque idem partibus 
fieret, capta. iam undique castra erant; pauci a mullis 
percidsique a victoribus passim caedebantur, magna pars 
tamen militum cum in propinquas refugisset silvas, in 
castra P. Scipionis, quibus Ti. Fonteius legatus praeerat, 
perfugerunt. Cn. Scipionem alii in tumulo primo impetu 
hostium caesum tradunt, alii cum paucis in propinquam 
castris turrim perfugisse; hanc igni circumdatam atque 
ita exustis foribus, quas nulla moliri potuerant vi, captam, 
omnisque intus cum ipso imperatore occisos, anno octavo 
postquam in Hispaniam venerat Cn. Scipio, undetricesi- 

mo die post fratris mortem est interfectus, luctus ex morte 
eorum non Romae maior quam per totam Hispaniam ftiit. 
quin apud cives partem doloris et exercitus amissi et 
alienata provincia et publica trahelbat clades; Hispaniae 
ipsos lugebant desiderabantque duces, Cnaeum magis 
quod diutius praefuerat iis , priorque et favorem occupa- 
verat et specimen iustitiae temperantiaeque Romanae pri- 
mus dederat. 

XXXVII. Cum deleti exercitus amissaeque Hispaniae 
viderentur, vir unus res perditas restituit, erat in exercitu 
L. Marcius Septimii filius, eques Romanus, impiger iuve 
nis animique et ingenii aliquanto quam pro fortuna in qua 
erat natus maioris, ad summam indolem accesserat Cn. Sci- 
pionis disciplina, sub qua per tot annos omnes militiae 
artes edoctus fuerat, et ex fuga collectis militibus et qui- 
busdam de praesidiis deductis haud contemnendum exer- 
citum fecerat, iunxeratque cum Tib. Fonteio P. Scipionis 
legato, sed tantum praestitit eques Romanus auctoritate 
inter milites atque honore, ut castris citra Hiberum com- 
munitis, cum ducem exercitus comitiis militaribus creari 
placuisset, subeuntes alii aliis in custodiam valli stalio- 
nesque donec per omnes suffragium iret, ad L. Marcium 
cuncti summam imperii detulerint, omne inde tempus — 
exiguum id fuit — muniendis castris convehendisque com- 
meatibus consumpsit; et omnia imperia milites cum im- 
pigre tum haudquaquam abiecto animo exsequebantur, 
ceterum postquam Hasdrubalem Gisgonis venientem ad 
reliquias belli delendas transisse Hiberum et appropin- 
quare adlatum est, signumque pugnae propositum ab 
novo duce milites viderunt, recordati, quos paulo ante 
imperatores habuissent, quibusque et ducibus et copiis 
freti prodire in pugnam soliti essent, flere omnes repente 
et offensare capita, et alii manus ad caelum tendere deos 
incusantes, alii strati humi suum quisque nominatim du- 
cem implorare, neque sedari lamentatio poterat excitan- 
tibus centurionibus manipulares et ipso mulcente et in- 
crepante Marcio , quod in muliebres et inutiles se proie- 
cissent fletus potius, quam ad tutandos semet ipsos et 

rem publicam secum acuerent animos, et ne inultos im- 
peratores suos iacere sinerent; cum subito clamor tuba- 
rumque sonus — iam enim prope vallum hostes erant — • 
exauditur, inde verso repente in iram luctu discurrunt ad 
arma, ac velut accensi rabie discurrunt ad portas et in 
hostem negligenter atque incomposite venientem incur- 
runt. extemplo improvisa res pavorem incutit Poenis, mi- 
rabundique, unde tot hostes subito exorti prope deleto 
exercitu forent, unde tanta audacia, tanta fiducia sui 
victis ac fugatis, quis imperator duobus Scipionibus cae- 
sis exstitisset, quis castris praeesset, quis signum dedis- 
set pugnae — ad haec tot tam necopinata primo omniunr 
incerti stupentesque referunt pedem, dcin valida impres- 
sione pulsi terga vertunt, et aut fugientium caedes foeda 
fuisset aut temerarius periculosusque sequentium impe- 
tus, ni Marcius propere receptui dedisset signum, ob- 
sistensque ad prima signa et quosdam ipse retinens con- 
citatam repressisset aciem, inde in castra avidos adhuc 
caedisquc et sanguinis reduxit. Carthaginienses trepide 
primo ab hostium vallo acti postquam neminem insequi 
viderunt, metu substitisse rati, contemplim rursus et se- 
dato gradu in castra abeunt. 

Par neglegentia in castris custodiendis fuit: nam etsi 
propinquus hostis erat, tamen reliquias eum esse duorum 
exercituum ante paucos dies deletorum succurrebat, ob 
hoc cum omnia neglecta apud hostes essent, exploratis 
iis Marcius ad consilium prima specie temerarium magis 
quam audax animum adieeit, ut ultro castra hostium op- 
pugnaret, facilius esse ratus unius Hasdrubalis expugnari 
castra quam, si se rursus tres exercitus ac tres duces 
iunxissent, sua defendi; simul aut, si successisset coe- 
ptis, recepturum se adflictas res, aut, si pulsus esset, 
tamen ultro inferendo arma contemptum sui dempturum. 
XXXVIII. ne tamen subita res et nocturnus terror etiam 
non suae fortunae consilium perturbaret, adloquendos ad- 
hortandosque sibi milites ratus contione advocata ita dis- 
seruit. „vel mea erga imperatores nostros vivos morluos- 
que pietas, vel praesens omnium nostrum, milites, fortuna 

fidem cuivis facere potest, mihi hoc imperium, ut amplam 
iudicio vestro, ita re ipsa grave ac sollicitum esse, quo 
enim tempore, nisi metus maerorem obstupefaceret, vix 
ita compos mei essem, ut aliqua solatia invenire aegro 
animo possem, cogor vestram omnium vicem, quod diffi- 
cillimum in luctu est, unus consulere, et ne tum quidem, 
ubi, quonam modo has reliquias duorum exercituum 
patriae conservare possem, cogitandum est, avertere ani- 
mum ab adsiduo maerore libet, praesto est enim acerba 
memoria, et Scipiones me ambo dies noctesquc curis in- 
somniisque agitant, et excitant saepe somno, neu se, neu 
invictos per octo annos in his terris milites suos, commi- 
litones vestros, neu rem publicam patiar inultam, et suam 
disciplinam suaque instituta sequi iubent, et ut imperiis 
vivorum nemo obedientior me uno fuerit, ita post mortem 
suam, quod in quaque re facturos illos fuisse maxime 
censeam , id optimum ducere, vos quoque velim, milites, 
non lamentis lacrimisque tamquam exstinctos prosequi — 
vivunt vigentque fama rerum gestarum — sed quotiens- 
cumque occurret memoria illorum, velut si adhortantes 
signumque dantes videatis eos, ita proelia inire, nec alia 
profecto species hesterno die oblata oculis animisque 
vestris memorabile illud edidit proelium, quo documen- 
tum dedistis hostibus non cum Scipionibus exstinctum 
esse nomen Romanum, et cuius populi vis atque virtus 
non obruta sit Cannensi clade, ex omni profecto saevitia 
fortunae emersuram esse, nunc quia tantum ausi estis 
sponte vestra, experiri libet, quantum audeatis duce 
vestro auctore, non enim hesterno die, cum signum re- 
ceptui dedi sequentibus effuse vobis turbatum hostem, 
frangere audaciam vestram, sed differre in maiorem glo- 
riam atque opportunitatem volui, ut postmodo praeparati 
incautos, armati inermes atque etiam sopitos per occasio- 
nem adgredi possetis, nec huius occasionis spem, milites, 
forte temere , sed ex re ipsa conceptam habeo, a vobis 
quoque profecto si quis quaerat, quonam modo pauci a 
multis, victi a victoribus castra tutati sitis, nihil aliud 
respondeatis, quam id ipsum timentes vos omnia et ope- 

ribus firmata habuisse et ipsos paratos instructosque 
fuisse, et ita se res habet: ad id, quod ne timeatur for- 
tuna facit, minime tuti sunt homines, quia quod neglexe- 
ris incautum atque apertum habeas, nihil omnium nunc 
minus metuunt hostes quam ne obsessi modo ipsi at- 
que oppugnati castra sua ultro oppugnemus, audeamus, 
quod credi non potest ausuros nos. eo ipso, quod diffi- 
cillimum videtur, facilius erit, tertia vigilia noctis silenti 
agmine ducam vos. exploratum habeo non vigiliarum or- 
dinem non stationes iustas esse, clamor in portis auditus 
et primus impetus castra ceperit, tum inter torpidos 
somno paventesque ad necopinatum tumultum et inermes 
in cubilibus suis oppressos illa .caedes edatur, a qua vos 
hesterno die revocatos aegre ferebatis, scio audax videri 
consilium, sed in rebus asperis et tenui spe fortissima 
quaeque consilia tutissima sunt, quia, si in occasionis 
momento, cuius praetervolat opportunitas, cunctatus pau- 
lum fueris, nequiquam mox omissam quaeras, unus 
exercitus in propinquo est, duo haud procul absunt, nunc 
adgredientibus spes aliqua est; et iam temptastis vestras 
atque illorum vires, si diem proferimus et hesternae 
eruptionis fama contemni desierimus, periculum est , ne 
omnes duces, omnes copiae conveniant, tres deinde du- 
ces, tres exercitus sustinebimus hostium, quos Cn. Scipio 
incolumi exercitu non sustinuit? ut dividendo copias pe 
riere duces nostri , ita separatim ac divisi opprimi pos • 
sunt hostes, alia belli gerendi via nulla est. proinde nihil 
praeter noctis proximae opportunitatem exspectemus, ite 
deis bene iuvantibus, corpora curate, ut integri vigentes- 
que eodem animo in castra hostium irrumpatis, quo vestra 
tutati estis“. 

Laeli et audiere ab novo duce novum consilium , et, 
quo audacius erat, magis placebat, reliquum diei expe- 
diendis armis et curatione corporum consumptum, et 
maior pars noctis quieti data est quarta vigilia movere. 
XXXIX. erant ultra proxima castra sex milium intervallo 
distantes aliae copiae Poenorum, valles cava intererat, 
condensa arboribus, in huius silvae medio ferme spatio 
t. livi pars III. 7 

cohors Romana arle Punica abditur et equites, ita medio 
itinere intercepto ceterae copiae silenti agmine ad proxi- 
mos hostes ductae, et cum statio nulla pro portis neque 
in vallo custodiae essent, velut in sua castra nullo us- 
quam obsistente penetravere, inde signa canunt et tollitur 
clamor, pars semisomnos hostes caedunt; pars ignes 
casis stramento arido tectis iniciunt, pars portas occu- 
pant, ut fugam intercludant, hostes simul ignis clamor 
caedes velut alienatos sensibus nec audire nec providere 
quicquam sinunt, incidunt inermes inter catervas arma- 
torum. alii ruunt ad portas, alii obsaeptis itineribus super 
vallum saliunt, et ut quisque evaserat, protinus ad castra 
altera fugiunt, ubi ab cohorte et equitibus ex occulto pro- 
currentibus circumventi caesique ad unum omnes sunt: 
quamquam, etiamsi quis ex ea caede effugisset, adeo 
raptim a captis propioribus castris in altera transcursum 
castra ab Romanis est, ut praevenire nuntius cladis non 
posset, ibi vero, quo longius ab hoste aberant, et quia 
sub lucem pabulatum lignatumque et praedatum quidam 
dilapsi fuerant, neglecta magis omnia ac soluta invenire, 
arma tantum in stationibus posita, milites inermes aut 
humi sedentes accubantesque aut obambulantes ante val- 
lum portasque. cum his tam securis solutisque Romani 
calentes adhuc ab recenti pugna ferocesque victoria proe- 
lium ineunt, itaque nequaquam resisti in portis potuit, 
intra portas concursu ex totis castris ad primum clamo- 
rem et tumultum facto atrox proelium oritur, diuque te- 
nuisset, ni cruenta scuta Romanorum visa indicium alte- 
rius cladis Poenis atque inde pavorem iniecissent, hic 
terror in fugam avertit omnes; effusique qua iter est, nisi 
quos caedes oppressit, exuuntur castris, ita nocte ac die 
bina castra hostium expugnata ductu L. Marcii, ad tri- 
ginta septem milia hostium caesa auctor est Claudius, qui 
annales Acilianos ex Graeco in Latinum sermonem vertit, 
captos ad mille octingentos triginta, praedam ingentem 
paratam, in ea fuisse clipeum argenteum pondo centum 
triginta septem cum imagine Barcini Hasdrubalis. Vale- 
rius Antias una castra Magonis capta tradidit, septem 

milia caesa hostium ; altero proelio eruptione pugnatum 
cum Hasdrubale, decem milia occisa, quattuor milia tre- 
centos triginta captos. Piso quinque milia hominum, cum 
Mago cedentes nostros effuse sequeretur , caesa ex insi- 
diis scribit, apud omnes magnum nomen Marcii ducis est 
et verae gloriae eius etiam miracula addunt, flammam ei 
conlionanti fusam e capite sine ipsius sensu cum magno 
pavore circumstantium militum: monumentumque victo 
riae eius de Poenis usque ad incensum Capitolium fuisse 
in templo clipeum Marcium appellatum cum imagine Has- 
drubalis. Quietae deinde aliquamdiu in Hispania res 
fuere, utrisque post tantas in vicem acceptas illatasque 
clades cunctantibus periculum summae rerum facere. 

XL. Dum haec in Hispania geruntur, Marcellus captis 
Syracusis , cum cetera in Sicilia tanta fide atque integri- 
tate composuisset, ut non modo suam gloriam sed etiam 
maiestatem populi Romani augeret, ornamenta urbis, signa 
tabulasque quibus abundabant Syracusae, Romam de- 
vexit, hostium quidem illa spolia et parta belli iure: cete- 
rum inde primum initium mirandi Graecarum artium opera 
licentiacque huic sacra profanaque omnia vulgo spoliandi 
factum est, quae postremo in Romanos deos, templum id 
ipsum primum, quod a Marcello eximie ornatum est. 
vertit, vjsebantur enim ab externis ad portam Capenam 
dedicata a M. Marcello templa propter excellentia eius 
generis ornamenta, quorum perexigua pars comparet. 
Legationes omnium ferme civitatium Siciliae ad eum con 
veniebant, dispar ut causa earum , ita condicio erat, qui 
ante captas Syracusas aut non desciverant aut redierant 
in amicitiam, ut socii fideles accepti cultique : quos metus 
post captas Syracusas dediderat, ut victi a victore leges 
acceperunt. Erant tamen haud parvae reliquiae belli circa 
Agrigentum Romanis, Epicydes et Hanno duces reliqui 
prioris belli et tertius novus ab Hannibale in locum Hip 
pocratis missus, Libyphoenicum generis Hippacri natus 
— Muttinen populares vocabant — vir impiger et sub 
Hannibale magistro omnes belli artes edoctus, huic ab 
Epicyde et Hannone Numidae dati auxiliares, cum quibus 

ita pervagatus est hostium agros, ita socios ad retinendos 
in fide animos eorum ferendoque in tempore cuique auxi- 
lium adit, ut brevi tempore totam Siciliam impleret nomi- 
nis sui , nec spes alia maior apud faventes rebus Cartha- 
giniensium esset, itaque inclusi ad tempus moenibus 
Agrigenti dux Poenus Syracusanusque non consilio Mut- 
tinis quam fiducia magis ausi egredi extra muros ad Hi- 
meram amnem posuerunt castra, quod ubi perlatum ad 
Marcellum est, extemplo copias movit, et ab hoste quat- 
tuor ferme milium intervallo consedit, quid agerent para- 
rentve, exspectaturus, sed nullum neque locum neque 
tempus cunctationi consilio ve dedit Muttines, transgressus 
amnem ac stationibus hostium cum ingenti terrore ac tu- 
multu invectus, postero die prope iusto proelio compulit 
hostes intra munimenta, inde revocatus seditione Numi- 
darum in castris facta , cum trecenti ferme eorum Hera- 
cleam Minoam concessissent, ad mitigandos revocandos- 
que eos profectus magno opere monuisse duces dicitur, ne 
absente se cum hoste manus consererent, id ambo aegre 
passi duces , magis Hanno , iam ante anxius gloria eius : 
Muttinem sibi modum facere , degenerem Afrum impera- 
tori Carthaginiensi misso ab senatu populoque! is per- 
pulit cunctantem Epicyden, ut transgressi flumen in aciem 
exirent: nam si Muttinem opperirentur, et secunda pugnae 
fortuna evenisset, haud dubie Muttinis gloriam fore. 
XLI. enimvero indignum ratus Marcellus se, qui Hanni- 
balem subnixum victoria Cannensi ab Nola reppulisset, 
his terra marique victis ab se hostibus cedere, arma pro- 
pere capere milites et efferri signa iubet. instruente exer- 
citum decem effusis equis advolant ex hostium acie Nu- 
midae, nuntiantes populares suos, primum ea seditione 
motos, qua trecenti ex numero suo concesserint Hera- 
cleam, dein quod praefectum suum ab obtrectantibus du- 
cibus gloriae eius sub ipsam certaminis diem ablegatum 
videant, quieturos in pugna, gens fallax promissi fidem 
praestitit, itaque et Romanis crevit animus nuntio celeri 
per ordines misso, destitutum ab equite hostem esse, 
quem maxime timuerant: et territi hostes, praeterquam 

quod maxima parte virium suarum non iuvabantur, timore 
etiam incusso, ne ab suomet ipsi equite oppugnarentur, 
itaque haud magni certaminis fuit, primus clamor atque 
impetus rem decrevit. Numidae cum in concursu quieti 
stetissent in cornibus, ut terga dantes suos viderunt, fu- 
gae tantum parumper comites facti, postquam omnes Agri- 
gentum trepido agmine petentes viderunt, ipsi metu obsi- 
dionis passim in civitates proximas dilapsi, mulla milia 
hominum caesa captaque , et octo elephanti, haec ultima 
in Sicilia Marcelli pugna fuit, victor inde Syracusas rediit. 

lam ferme in exitu annus erat: itaque senatus Ro- 
mae decrevit, ut P. Cornelius praetor litteras Capuam ad 
:onsules mitteret, dum Hannibal procul abesset, nec ulla 
magni discriminis res ad Capuam gereretur, alter eorum 
si ita videretur, ad magistratus subrogandos Romam veni- 
ret. litteris acceptis inter se consules compararunt, ut 
Claudius comitia perficeret, Fulvius ad Capuam maneret, 
consules Claudius creavit Cn. Fulvium Centumalum et P. 
Sulpicium Servii filium Galbam, qui nullum antea curulem 
magistratum gessisset, praetores deinde creati L. Corne- 
lius Lentulus M. Cornelius Cethegus C. Sulpicius C. Cal- 
purnius Piso. Pisoni iuris dictio urbana, Sulpicio Sicilia, 
Cethego Apulia, Lentulo Sardinia evenit, consulibus pro- 
rogatum in annum imperium est. 



TITI LIVI 

AB URBE CONDITA 
LIBER XXVI. 



EPITOME. Hannibal ad tertium ab urbe Humana lapidem super 
Anienem amnem castra posuit: inde cum duobus milibus equitum 
usque ad ipsam Capenam portam , ut situm urbis exploraret , obe- 
quitavit. et cum per triduum in aciem utrimque exercitus omnis 
descendisset, certamen tempestas diremit: uam cum iu castra re- 
diissent, statim serenitas erat. Capua capta est a Q. Fulvio et Ap. 

Claudio consulibus, principes Campanorum veneno sibi mortem 
consciverunt, cum senatus Campanorum deligatus esset ad palos, 
ut securi feriretur, litteras a senatu missas Q. Fulvius consul , qui- 
bus iubebatur parcere, antequam legeret , in sinu posuit, et lege 
agi iussit ct supplicium peregit, cum in comitiis apud populum 
quaereretur, cui mandaretur Hispaniarum imperium , nullo id vo- 
lente suscipere P. Scipio , P. filius qui in Hispania ceciderat , pro- 
fessus est se iturum , et suffragio populi consensuque omnium mis- 
sus Novam Carthaginem expugnavit, cum ageret vicesimum 
quartum annum, videreturque divina stirpe genitus , quia et ipse, 
postquam togam acceperat, quotidie in Capitolio erat, et in cubiculo 
matris eius anguis saepenumero visus erat, res praeterea in Sicilia 
gestas continet, et amicitiam cum Aetolis iunclam bellumque ge- 
stum adversus Acarnanes et Philippum Macedoniae regem. 

1. Cn. Fulvius Cenlumalus P. Sulpicius Galba con 
sules cum idibus Martiis magistratum inissent, senatu in 
Capitolium vocato de re publica, de administratione belli, 
de provinciis exercitibusque patres consuluerunt. Q. Ful- 
vio Ap. Claudio, prioris anni consulibus, prorogatum im- 
perium est atque exercitus, quos habebant, decreti, ad- 
iectumque, ne a Capua, quam obsidebant, abscederent 
prius quam expugnassent. ea tum cura maxime intentos 
habebat Romanos, non ab ira tantum, quae in nullam um- 
quam civitatem iustior fuit, quam quod urbs tam nobilis 
ac potens, sicut defectione sua traxerat aliquot populos, 
ita recepta inclinatura rursus animos videbatur ad veteris 
imperii respectum, et praetoribus prioris anni, M. Iunio 
in Etruria P. Sempronio in Gallia, cum binis legionibus, 
quas habuerant, prorogatum est imperium, prorogatum 
et M. Marcello, ut pro consule in Sicilia reliqua belli per- 
ficeret eo exercitu quem haberet: si supplemento opus 
esset , suppleret de legionibus , quibus P. Cornelius pro- 
praetor in Sicilia praeesset, dum ne quem militem legeret 
ex eo numero , quibus senatus missionem reditumque in 
patriam negasset ante belli finem. C. Sulpicio, cui Sicilia 
evenerat, duae legiones, quas P. Cornelius habuisset, de- 
cretae et supplementum de exercitu Cn. Fulvii, qui priore 
anno in Apulia foede caesus fugatusque erat, huic generi 
militum senatus eundem quem Cannensibus finem statue- 
rat militiae, additum etiam utrorumque ignominiae est, 

ne in oppidis hibernarent, neve hiberna propius ullam 
urbem decem milibus passuum aedificarent. L. Cornelio 
in Sardinia duae legiones datae , quibus Q. Mucius prae- 
fuerat: supplementum, si opus esset, consules scribere 
iussi. T. Otacilio et M. Valerio Siciliae Graeciaeque ora 
cum legionibus classibusque quibus praeerant decretae, 
quinquaginta Graecia cum legione una, centum Sicilia 
cum duabus legionibus habebant naves, tribus et viginti 
legionibus Romanis eo anno bellum terra marique est 
gestum. 

11. Principio eius anni cum de litteris L. Marcii re- 
ferretur, res gestae magnificae senatui visae: titulus ho- 
noris, quod imperio non populi iussu, non ex auctoritate 
patrum dato „propraetor senatui“ scripserat, magnam 
partem hominum offendebat: rem mali exempli esse, im- 
peratores legi ab exercitibus, et sollemne auspicatorum 
comitiorum in castra et provincias procul ab legibus ma- 
gistratibusque ad militarem temeritatem transferri, et cum 
quidam referendum ad senatum censerent, melius visum 
differri eam consultationem, donec proficiscerentur equi- 
tes, qui ab Marcio litteras attulerant, rescribi de frumento 
et vestimentis exercitus placuit; eam utramque rem curae 
fore senatui: adscribi autem „propraetori L. Marcio“ non 
placuit, ne id ipsum, quod consultationi reliquerant, pro 
praeiudicalo ferret, dimissis equitibus de nulla re prius 
consules rettulerunt, omniumque in unum sententiae con- 
gruebant, agendum cum tribunis plebis esse, primo quo- 
que tempore ad plebem ferrent, quem cum imperio mitti 
placeret in Hispaniam ad eum exercitum, cui Cn. Scipio 
imperator praefuisset, ea res cum tribunis acta promul- 
gataque est. 

Sed aliud certamen occupaverat animos. C. Sempro- 
nius Blaesus die dicta Cn. Fulvium ob exercitum in Apu- 
lia amissum in contionibus vexabat, multos imperatores 
temeritate atque inscitia exercitum in locum praecipitem 
perduxisse dictitans, neminem praeter Cn. Fulvium ante 
corrupisse omnibus vitiis legiones suas quam proderet, 
itaque vere dici posse prius eos perisse quam viderent 

hostem, nec ab Hannibale sed ab imperatore suo victos 
esse, neminem, cum suffragium ineat, satis cernere, cui 
imperium, cui exercitum permittat, quid interfuisse inter 
Tib. Sempronium? cutn ei servorum exercitus datus 
esset, brevi effecisse disciplina atque imperio , ut nemo 
eorum generis ac sanguinis sui memor in acie esset, prae- 
sidio sociis, hostibus terrori essent; Cumas Beneventum 
aliasque urbes eos velut e faucibus Hannibalis ereptas 
populo Romano restituisse: Cn. Fulvium Quiritium Ro- 
manorum exercitum, honeste genitos, liberaliter educatos, 
servilibus vitiis imbuisse, ergo effecisse ut feroces et in- 
quieti inter socios , ignavi et imbelles inter hostes essent, 
nec impetum modo Poenorum sed ne clamorem quidem 
sustinere possent, nec hercule mirum es'se cessisse mili- 
tes in acie, cum primus omnium imperator fugeret: magis 
mirari se tdiquos stantes cecidisse, et non omnes comites 
Cn. Fulvii fuisse pavoris ac fugae. C. Flaminium, L. Pau- 
lum, L. Postumium, Cn. ac P. Scipiones cadere in acie 
maluisse quam deserere circumventos exercitus: Cn. Ful- 
vium prope unum nuntium deleti exercitus Romam re- 
disse. facinus indignum esse, Cannensem exercitum, quod 
ex acie fugerit, in Siciliam deportatum, ne prius inde di- 
mittatur quam hostis ex Italia decesserit, et hoc idem in 
Cn. Fulvii legionibus nuper decretum: Cn. Fulvio fugam 
ex proelio ipsius temeritate commisso impunitam esse; 
et eum in ganea lustrisque, ubi iu ventam egerit, senectu- 
tem acturum: milites, qui nihil aliud peccaverint, quam 
quod imperatoris similes fuerint, relegatos prope in exsi- 
lium ignominiosam pati militiam, adeo imparem liberta- 
tem Romae diti ac pauperi, honorato atque inhonorato 
esse. 111. reus ab se culpam in milites transferebat: eos 
ferociter pugnam poscentes productos in aciem , non eo 
quo voluerint, quia serum diei fuerit, sed postero die, et 
tempore et loco aequo instructos, seu famam seu vim 
hostium non sustinuisse, cum effuse omnes fugerent, se 
quoque turba ablatum, ut Varronem Cannensi pugna, ul 
multos alios imperatores, qui autem solum se restantem 
prodesse rei publicae, nisi si mors sua remedio publicis 



zed by Google 




105 



LlBLri XXVI. CAP. 3. 4. [a. e. 21 lj 

cladibus futura esset, potuisse? non se inopia commea- 
tus, non in loca iniqua incaute deducium, non agmine in- 
explorato euntem insidiis circumventum : vi aperta, armis, 
acie victum, nec suorum animos nec hostium in potestate 
habuisse: suum cuique ingenium audaciam aut pavorem 
facere, bis est accusatus pecuniaque anquisitum: tertio 
testibus datis, cum, praeterquam quod omnibus probris 
onerabatur, iurati permulti dicerent fugae pavorisque ini- 
tium a praetore ortum, ab eo desertos milites, cum haud 
vanum timorem ducis crederent, teiga dedisse; tanta ira 
accensa est, ut capite anquirendum contio succlamaret, 
de eo quoque novum certamen ortum : nam cum bis pe- 
eunia anquisisset, tertio capitis se anquirere diceret, tri- 
buni plebis appellati collegae negarunt se in mora esse, 
quo minus, quod ei more maiorum permissum esset, seu 
legibus seu moribus mallet, anquireret, quoad vel capitis 
vel pecuniae iudicasset privato, tum Sempronius per- 
duellionis se iudicare Cn. Fulvio dixit, diemque comitiis 
ab C. Calpurnio praetore urbis petit, inde alia spes ab 
reo temptata est, si adesse in iudicio Q. Fulvius frater 
posset, florens tum et fama rerum gestarum et propinqua 
spe Capuae potiundae. id cum per litteras miserabiliter 
pro fratris capite scriptas petisset Fulvius, negassentque 
patres e re publica esse abscedi a Capua, postquam dies 
comitiorum aderat, Cn. Fulvius exsulatumTarquinios abiit, 
id ei iuslum exsilium esse scivit plebs. 

IV. inter haec vis omnis belli versa in Capuam erat, 
obsidebatur tamen acrius quam oppugnabatur; nec aut 
famem tolerare servitia ac plebs poterant, aut mittere nun- 
tios ad Hannibalem per custodias tam artas, inventus est 
Numida, qui acceptis litteris, evasurum se professus, 
praestaret promissum, per media Romana castra nocte 
egressus spem accendit Campanis, dum aliquid virium 
superesset, ab omni parte eruptionem temptandi, cete- 
rum in multis certaminibus equestria proelia ferine pro- 
spera faciebant, pedites superabantur, sed nequaquam 
tam laetum vincere quam triste vinci ulla parte erat ab 
obsesso et prope expugnato hoste, inita tandem ratio est* 

ul quod viribus deerat, arte aequaretur, ex omnibus le- 
gionibus electi sunt iuvenes maxime vigore ac levitate cor- 
porum veloces ; eis parmae breviores quam equestres et 
septena iacula quaternos longa pedes data praefixa ferro, 
quale hastis velitaribus inest. eos singulos in equos suos 
accipientes equites adsuefecerunt et vehi post sese et de- 
silire perniciter, ubi datum signum esset, postquam adsue- 
tudine quotidiana satis intrepide fieri visum est, in cam- 
pum, qui medius inter castra murumque erat, adversus 
instructos Campanorum equites processerunt; et, ubi ad 
coniectum teli ventum est, signo dato velites desiliunt, 
pedestris inde acies ex equitatu repente in hostium equi- 
tes incurrit, iaculaque cum impetu alia super alia emit- 
tunt. quibus plurimis in equos virosque passim coniectis 
permultos vulneraverunt, pavoris tamen plus ex re nova 
atque inopinata inieetum est, et in perculsum hostem equi- 
tes invecti fugam stragemque eorum usque ad portas fe- 
cerunt. inde equitatu quoque superior Romana res fuit, 
institutum ut velites in legionibus essent, auctorem pedi- 
tum equiti immiscendorum centurionem Q. Navium ferunt, 
honorique id ei apud imperatorem fuisse. 

V. Cum in hoc statu ad Capuam res essent, Hanni- 
balem diversum Tarentinae arcis potiundae Capuaeque re- 
tinendae trahebant curae, vicit tamen respectus Capuae, 
in quam omnium sociorum hostiumque conversos videbat 
animos, documento futurae, qualemcumque eventum de- 
fectio ab Romanis habuisset, igitur magna parte impedi- 
mentorum relicta in Bruttiis et omni graviore armatu cum 
delectis peditum equilumque, quam poterat aptissimis ad 
maturandum iter, in Campaniam contendit, secuti tamen 
tam raptim euntem tres et triginta elephanti, in valle oc- 
culta post Tifata montem imminentem Capuae consedit, 
adveniens cum castellum Galatiam praesidio vi pulso ce- 
pisset, in circumsedentes Capuam se vertit, praemissis 
namque nuntiis Capuam, quo tempore castra Romana ad- 
gressurus esset, ut eodem et ilii ad eruptionem parati por- 
tis omnibus sese effunderent, ingentem praebuit terrorem, 
nam alia parte ipse adortus est, alia Campani omnes, 

equites peditesque, et cum iis Punicum praesidium, cui 
Bostar et Hanno praeerant, erupit. Romani ut in re tre- 
pida , ne ad unam concurrendo partem aliquid indefensi 
relinquerent, ita inter sese copias partiti sunt: Ap. Clau- 
dius Campanis, Fulvius Hannibali est oppositus ; C. Nero 
propraetor cum equitibus sextae legionis via quae Sues- 
sulam fert, C. Fulvius Flaccus legatus cum sociali equi- 
tatu constitit e regione Vulturni amnis, proelium non so- 
lito modo clamore ac tumultu est coeptum, sed ad alium 
virorum equorum armorumque sonum disposita in muris 
Campanorum imbellis multitudo tantum cum aeris crepitu, 
qualis in defectu lunae silenti nocte cieri solet, edidit cla- 
morem, ut averteret etiam pugnantium animos. Campa- 
nos facile a vallo Appius arcebat: maior vis ab altera 
parte Fulvium Hannibal et Poeni urgebant, legio ibi sexta 
loco cessit, qua pulsa cohors Hispanorum cum tribus ele- 
phantis usque ad vallum pervasit; ruperatque mediam 
aciem Romanorum et in ancipiti spe ac periculo erat, 
utrum in castra perrumperet an intercluderetur a suis, 
quem pavorem legionis periculumque castrorum Fulvius 
ubi vidit, Q. Navium primoresque alios centurionum hor- 
tatur, ut cohortem hostium sub vallo pugnantem invadant, 
in summo discrimine rem verti : aut viam dandam iis esse, 
et minore conatu, quam condensam aciem rupissent, in 
castra irrupturos , aut conficiendos sub vallo esse, nec 
magni certaminis rem fore : paucos esse et ab suis inter- 
clusos; et quae, dum paveat Romanus, interrupta acies 
videatur, eam, si se utrimque in hostem vertat, ancipiti 
pugna medios circumventuram. Navius ubi haec impera- 
toris dicta accepit, secundi hastati signum ademptum 
signifero in hostes inferi, iacturum in medios eos mini- 
tans, ni se propere sequantur milites et partem capessant 
pugnae, ingens corpus erat, et arma honestabant ; et sub- 
latum alte signum converterat ad spectaculum cives ho- 
stesque. ceterum postquam iam ad signa pervenerat Hi- 
spanorum, tum undique in eum tragulae coniectae et prope 
tota in unum acies versa : sed neque multitudo hostium 
neque telorum vis arcere impetum eius viri potuerunt. 

VI. et M. Atilius legatus primi principis ex eadem legione 
signum inferri in cohortem Hispanorum coegit: et qui 
castris praeerant, L. Porcius Licinus et T. Popillius legati, 
pro vallo acriter propugnant, elephantosque transgredien- 
tes in ipso vallo conficiunt quorum corporibus cum op- 
plela fossa esset, velul aggere aut ponte iniecto transitum 
hostibus dedit, ibi per stragem iacentium elephantorum 
atrox edita caedes, altera in parte castrorum iam impulsi 
erant Campani Punicum que praesidium, et sub ipsa porta 
Capuae, quae Vulturnum fert, pugnabatur: neque tam 
armati irrumpentibus Romanis resistebant, quam quod 
porta ballistis scorpionibusque instructa missilibus procul 
hostes arcebat, et suppressit impetum Romanorum vul- 
nus imperatoris Ap. Claudii, cui suos ante prima signa 
adhortanti sub laevo humero summum pectus gaeso ictum 
est. magna vis tamen hostium ante portam est caesa, ce- 
teri trepidi in urbem compulsi, et Hannibal, postquam 
cohortis Hispanorum stragem vidit summaque vi castra 
hostium defendi, omissa oppugnatione recipere signa et 
convertere agmen peditum obiecto ab tergo equitatu , ne 
hostis instaret, coepit, legionum ardor ingens ad hostem 
insequendum fuit: Flaccus receptui cani iussit, satis ad 
utrumque profectum ratus, ut et Campani, quam haud mul- 
lum in Hannibale praesidii esset, et ipse Hannibal senti- 
ret. caesa eo die qui huius pugnae auctores sunt octo 
milia hominum de Hannibalis exercitu tria ex Campanis 
tradunt, signaque Carthaginiensibus quindecim adempta, 
duodeviginti Campanis, apud alios nequaquam tantam 
molem pugnae inveni, plusque pavoris quam certaminis 
fuisse, cum inopinato castra Romana Numidae Hispanique 
cum elephantis irrupissent, elephanti per media castra 
vadentes stragem tabernaculorum ingenti sonitu ac fugam 
abrumpentium vincula iumentorum facerent, fraudem quo- 
que super tumultum adiectam immissis ab Hannibale, qui 
— habuit aliquot — gnari Latinae linguae iuberent con- 
sulum verbis quoniam amissa castra essent, pro se quem- 
que militum in proximos montes fugere : sed eam celeriter 
cognitam fraudem, oppressamque magna caede hostium; 

elephantos igni e castris exactos. Hoc ultimum — utcum- 
que initum finilumque est — ante deditionem Capuae proe- 
lium fuit, medix tuticus, qui summus magistratus apud 
Campanos est, eo anno Seppius Loesius erat, loco ob- 
scuro tenuique fortuna ortus, matrem eius quondam pro 
pupillo eo procurantem familiare ostentum, cum respon- 
disset haruspex summum quod esset imperium Capuae 
perventurum ad eum puerum , nihil ad eam spem agno- 
scentem dixisse ferunt “non tu perditas res Campanorum 
narras, ubi summus honos ad filium meum perveniet?,, 
ea ludificatio veri et ipsa in verum vertit: nam cum fame 
ferroque urgerentur, nec spes ulla superesset sisti \posse , 
iis qui nati] in spem honorum erant honores detractantibus, 
Loesius querendo desertam ac proditam a primoribus Ca- 
puam summum magistratum ultimus omnium Campano- 
rum cepit. 

VII. Ceterum Hannibal ut nec hostes elici amplius ad 
pugnam vidit neque per castra eorum perrumpi ad Ca- 
puam posse, ne suos quoque commeatus intercluderent 
novi consules , abscedere irrito incepto et movere a Ca- 
pua statuit castra, multa secum, quo iam inde ire per- 
geret, volventi subiit animum impetus caput ipsum belli 
Romam petendi ; cuius rei semper cupitae praetermissam 
occasionem post Cannensem pugnam et alii vulgo freme- 
bant et ipse non dissimulabat: necopinato pavore ac tu- 
multu non esse desperandum aliquam partem urbis oc- 
cupari posse; et si Roma in discrimine esset, Capuam 
extemplo omissuros aut ambo imperatores Romanos aut 
alterum ex iis; et si divisissent copias, utrumque infir- 
miorem factum aut sibi aut Campanis bene gerendae rei 
fortunam daturos esse, una ea cura angebat, ne, ubi 
abscessisset, extemplo dederentur Campani. Numidam 
promptum ad omnia agenda audendaque donis perficit, ut 
litteris acceptis specie transfugae castra Romana ingres- 
sus ultera parte clam Capuam pervadat, litterae autem 
erant adhortatione plenae .* profectionem suam, quae sa- 
lutaris illis foret, abstracturam ad defendendam Romam 
ab oppugnanda Capua duces atque exercitus Romanos 

ne desponderent animos: tolerando paucos dies totam 
soluturos obsidionem, inde naves in flumine Vulturno 
comprehensas subigi ad id quod iam ante praesidii causa 
fecerat castellum iussit: quarum ubi tantam copiam esse, 
ut una nocte traici posset exercitus, adlalum est, cibariis 
decem dierum praeparatis deductas nocte ad fluvium le- 
giones ante lucem traiecit. 

VIII. Id priusquam fieret, ita futurum compertum ex 
transfugis Fulvius Flaccus senatui Romam cum scripsis- 
set, varie animi hominum pro cuiusque ingenio adfecti 
sunt, ut in re tam trepida senatu extemplo vocato P. Cor- 
nelius, cui Asinae cognomen erat, omnes duces exerci- 
tusque ex tota Italia neque Capuae neque ullius alterius 
rei memor ad urbis praesidium revocabat; Fabius Maxi- 
mus abscedi a Capua terrerique et circumagi ad nutus 
comminationesque Hannibalis flagitiosum ducebat, qui ad 
Cannas victor ire tamen ad urbem ausus non esset, eum 
a Capua repulsum spem potiundae urbis Romae cepisse! 
non ad Romam obsidendam sed ad Capuae liberandam 
obsidionem ire. Romam cum eo exercitu, qui ad urbem 
esset, Iovem foederum ruptorum ab Hannibale testem 
deosque alios defensuros esse, has diversas sententias 
media sententia P. Valerii Flacci vicit, qui utriusque rei 
memor imperatoribus qui ad Capuam essent scribendum 
censuit, quid ad urbem praesidii esset; quantas autem 
Hannibal copias duceret, aut quanto exercitu ad Capuam 
obsidendam opus esset, ipsos scire, si ita Romam e du- 
cibus alter et exercitus pars mitti posset, ut ab reliquo et 
duce et exercitu Capua recte obsideretur, inter se com- 
pararent Claudius Fulviusque, utri obsidenda Capua, utri 
ad prohibendam obsidione patriam Romam veniundum 
esset, hoc senatus consulto Capuam perlato Q. Fulvius 
proconsul, cui collega ex vulnere aegro eundum Romam 
erat, e tribus exercitibus milite electo , ad quindecim mi- 
lia peditum mille equites Vulturnum traducit, inde cum 
Hannibalem Latina via iturum satis comperisset, ipse per 
Appiae municipia quaeque propter eam viam sunt, Setiam 
Coram Lanuvium praemisit, ut commeatus paratos et in 

urbibus haberent et ex agris deviis in viam proferrent, 
praesidiaque in urbes contraherent, ut sua cuique res pu- 
blica in manu esset. 

IX. Hannibal quo die Vulturno est transgressus, haud 
procul a flumine castra posuit; postero die praeter Cales 
in agrum Sidicinum pervenit, ibi diem unum populando 
moratus per Suessanum Allifanumque et Casinatem agrum 
via Latina ducit, sub Casinum biduo stativa habita et pas- 
sim populationes factae, inde praeter Interamnam Aqui- 
numque in Fregellanum agrum ad Lirim fluvium ventum, 
ubi intercisum pontem aFregellanis morandi itineris causa 
invenit, et Fulvium Vulturnus tenuerat amnis, navibus ab 
Hannibale incensis rates ad traiciendum exercitum in 
magna inopia materiae aegre comparantem, traiecto rati- 
bus exercitu reliquum Fulvio- expeditum iter non per ur- 
bes modo sed circa viam expositis benigne commeatibus 
erat, alacresque milites alius alium, ut adderet gradum 
memor ad defendendam ire patriam, hortabantur. Ro- 
mam Fregellanus nuntius diem noclemque itinere conti 
nuato ingentem attulit terrorem: tumultuosius quam adla- 
tum erat cursu hominum adfingentium vana auditis totam 
urbem concitat, ploratus mulierum non ex privatis solum 
domibus exaudiebatur, sed undique matronae in publicum 
effusae circa deum delubra discurrunt, crinibus passis 
aras verrentes nixae genibus , supinas manus ad caelum 
ac deos tendentes orantesque, ut urbem Romanam e ma- 
nibus hostium eriperent, matresque Romanas et liberos 
parvos inviolatos servarent, senatus magistralibus in foro 
praesto est, si quid consulere velint, alii accipiunt impe- 
ria disceduntque ad suas quisque officiorum partes; alii 
offerunt se, si quo usus operae sit. praesidia in arce, in 
Capitolio, in muris, circa urbem, in monte etiam Albano 
atque arce Aesulana ponuntur, inter hunc tumultum Q. Ful- 
vium proconsulem profectum cum exercitu a Capua ad- 
fertur ; cui ne minueretur imperium, si in urbem venisset, 
decernit senatus, ut Q- Fulvio par cum consulibus impe- 
rium esset. Hannibal infestius perpopulato agro Fregel- 
lano propter intercisos pontes, per Frusinatem Ferentina- 

temque et Anagninum agrum in Labicanum venit, inde 
Algido Tusculum petiit, nec receptus moenibus infra Tu- 
sculum dextrorsus Gabios descendit, inde in Pupiniam 
exercitu demisso octo milia passuum ab Roma posuit ca- 
stra. quo propius hostis accedebat, eo maior caedes fiebat 
fugientium praecedentibus Numidis, pluresque omnium 
generum atque aetatium capiebantur. 

X. In hoc tumultu Fulvius Flaccus porta Capena cum 
exercitu Romam ingressus media urbe per Carinas Esqui- 
fias contendit; inde egressus inter Esquilinam Collinam- 
que portam posuit castra, aediles plebis commeatum eo 
comportarunt, consules senalusque in castra venerunt, 
ibi de summa re publica consultatum, placuit consules 
circa portas Collinam Esquilinamque ponerent castra, 
C. Calpurnium praetorem urbanum Capitolio atque arci 
praeesse, et senatum frequentem in foro contineri, si quid 
in tam subitis rebus consulto opus esset, inter haec Han- 
nibal ad Anienem fluvium tria milia passuum ab urbe ca- 
stra admovit, ibi stativis positis ipse cum duobus milibus 
equitum ad portam Collinam usque ad Herculis templum 
est progressus, atque unde proxime poterat moenia situm- 
que urbis obequitans contemplabatur, id eum tam licen- 
ter atque otiose facere Flacco indignum visum est: itaque 
hnmisit equites summoverique atque in castra redigi ho- 
stium equitatum iussit. cum commissum proelium esset, 
consules transfugas Numidarum, qui tum in Aventino ad 
mille et ducenti erant, media urbe transire Esquilias ius- 
serunt, nullos aptiores inter convalles teclaque hortorum 
et sepulcra aut cavas undique vias ad pugnandum futuros 
rati, quos cum ex arce Capitolioque clivo Publicio in 
equis decurrentes quidam vidissent, captum Aventinum 
conclamaverunt, ea res tantum tumultum ac fugam prae- 
buit, ut nisi castra Punica extra urbem fuissent, effusura 
se omnis pavida multitudo fuerit: tunc in domos atque in 
tecta refugiebant, vagosque in viis suos pro hostibus la- 
pidibus telisque incessebant, nec comprimi tumultus ape- 
ririque error poterat refertis itineribus agrestium turba 
pecorumque, quae repentinus pavor in urbem compulerat. 

equestre proelium secundum fuit; summotique hostes sunt, 
et quia multis locis comprimendi tumultus erant qui te- 
mere oriebantur, placuit omnes, qui dictatores consules 
censoresve fuissent, cum imperio esse, donec recessisset 
a muris hostis, et dici quod reliquum fuit et nocte inse- 
quenti multi temere excitati tumultus sunt compressique. 

XI. Postero die transgressus Anienem Hannibal in 
aciem omnes copias eduxit; nec Flaccus consulesque cer- 
tamen detractavere. instructis utrimque exercitibus in eius 
pugnae casum, in qua urbs Roma victori praemium esset, 
imber ingens grandine mixtus ita utramque aciem turba- 
vit, ut vix armis retentis in castra sese receperint nullius 
rei minore quam hostium metu, et postero die eodem 
loco acies instructas eadem tempestas diremit, ubi rece- 
pissent se in castra, mira serenitas cum tranquillitate orie- 
batur. in religionem ea res apud Poenos versa est, audi- 
taque vox Hannibalis fertur, poliundae sibi urbis Romae 
modo mentem non dari , modo fortunam, minuere etiam 
spem eius et aliae, parva magnaque, res.* magna illa, 
quod, cum ipse ad moenia urbis Romae armatus sederet, 
milites sub vexillis in supplementum Hispaniae profectos 
audiit; parva autem, quod eos dies eum forte agrum, in 
quo ipse castra haberet, venisse nihil ob id deminuto pre- 
tio cognitum ex quodam captivo est. id vero adeo super- 
bum atque indignum visum, eius soli, quod ipse bello 
captum possideret haberetque, inventum Romae empto- 
rem , ut extemplo vocato praecone tabernas argentarias, 
quae circa forum Romanum essent, iusserit venire, his 
motus ad Tutiam fluvrum castra rettulit, sex milia pas- 
suum ab urbe, inde ad lucum Feroniae pergit ire, tem- 
plum ea tempestate inclutum divitiis. Capenates aliique 
accolae eius erant, primitias frugum eo donaque alia pro 
copia portantes mullo auro argentoque id exornatum ha- 
bebant. iis omnibus donis tum spoliatum templum, aeris 
acervi, cum rudera milites religione inducti iacerent, post 
profectionem Hannibalis magni inventi, huius populatio 
templi haud dubia inter scriptores est. Coeiius Romam 
euntem ab Ereto divertisse eo Hannibalem tradit, iterquo 
t. uvi pars III. 8 

eius ab Reate Culiliisque et ab Amiterno orditur: exCam- 
pania in Samnium, inde in Pelignos pervenisse, praeter- 
flue oppidum Sulmonem in Marrucinos transisse; inde 
Albensi agro in Marsos, hinc Amiternum Forulosque vi- 
cum venisse, neque ibi error est, quod tanti exercitus 
vestigia intra tam brevis aevi memoriam potuerint con- 
fundi — isse enim ea constat — , tantum id interest, ve- 
neritne eo itinere ad urbem, an ab urbe in Campaniam 
redierit. 

XII. Ceterum non quantum Romanis pertinaciae ad 
premendam obsidione Capuam fuit, tantum ad defenden- 
dam Hannibali, namque ex Lucano in Bruttium agrum ad 
fretum ac Regium eo cursu contendit, ut prope repentino 
adventu incautos oppresserit. Capua etsi nihilo segnius 
obsessa per eos dies fuerat, tamen adventum Flacci sen- 
sit, et admiratio orta est non simul regressum Hannibalem, 
inde per colloquia intellexerunt relictos se desertosque et 
spem Capuae retinendae deploratam apud Poenos esse, 
accessit edictum proconsulis ex senatus consulto propo- 
situm vulgutumquc apud hostes , ut qui civis Campanus 
ante certam diem transisset, sine fraude esset, nec ulla 
facta est transitio metu magis eos quam fide continente, 
quia maiora in defectione deliquerant quam quibus ignosci 
posset, ceterum quem ad modum nemo privato consilio 
ad hostem transibat, ita nihil salutare in medium consu- 
lebatur. nobilitas rem publicam deseruerant, neque in 
senatum cogi poterant; in magistratu erat qui non sibi 
honorem adiecisset, sed indignitate sua vim ac ius magi- 
stratui quem gerebat dempsisset, iam ne in foro quidem 
aut publico loco principum quisquam apparebat, domibus 
inclusi patriae occasum cum suo exilio in dies exspecta- 
bant. summa curae omnis in Bostarem Hannonemque, 
praefectos praesidii Punici, versa erat, suo non sociorum 
periculo sollicitos, ii conscriptis ad Hannibalem litteris 
non libere modo sed etiam aspere, quibus non Capuam 
solam traditam in manum hostibus, sed se quoque d 
praesidium in omnes cruciatus proditos incusabant, ab- 
esse eum in Bruttios velut avertentem sese, ne Capua in 

oculis eius caperetur : at hercule Romanos ne oppugna, 
tione quidem urbis Romanae abstrahi a Capua obsidenda 
potuisse; tanto constantiorem inimicum Romanum quam 
amicum Poenum esse, si redeat Capuam bellumque omne 
eo vertat, et se et Campanos paratos eruptioni fore non 
cum Reginis neque Tarentinis bellum gesturos transisse 
Alpes : ubi Romanae legiones sint, ibi et Carthaginiensium 
exercitus debere esse, sic ad Cannas , sic ad Trasumen- 
num rem bene gestam, coeundo conferundoque cum hoste 
castra, fortunam temptando, in hanc sententiam litterae 
conscriptae Numidis proposita mercede iam professis ope- 
ram dantur, ii specie transfugarum cum ad Flaccum in 
castra venissent, ut inde tempore capto abirent, famesque, 
quae tam diu Capuae erat, nulli non probabilem causam 
transitionis faceret, mulier repente Campana in castra ve- 
nit, scortum transfugarum unius, indicatque imperatori 
Romano Numidas fraude composita transisse litterasque 
ad Hannibalem ferre : id unum ex iis , qui sibi rem ape- 
ruisset, arguere sese paratam esse, productus primo sa- 
lis constanter ignorare se mulierem simulabat; paulatim 
dein convictus veris , cum tormenta posci et parari vide- 
ret, fassus id ita esse: litteraeque prolatae, et additum 
etiam indicio quod celabatur, et alios specie transfugarum 
Numidas vagari in castris Romanis, ii supra septuaginta 
comprensi , et cum transfugis novis mulcati virgis mani- 
busque praecisis Capuam rediguntur, conspectum tam 
triste supplicium fregit animos Campanorum. XIII. con- 
cursus ad curiam populi factus coegit Loesium senatum 
vocare ; et primoribus, qui iam diu publicis consiliis ab- 
erant, propalam minabantur, nisi venirent in senatum, 
circa domos eorum ituros se et in publicum omnes vi ex- 
tracturos esse, is timor frequentem senatum magistratui 
praebuit, ibi eum ceteri de legatis mittendis ad imperato 
res Romanos agerent, Vibius Virrius, qui defectionis 
auctor ab Romanis fuerat, interrogatus sententiam negat 
eos, qui de legatis et de pace ac deditione loquantur, me- 
minisse, nec quid facturi fuerint, si Romanos in potestate 
habuissent, nec quid ipsis patiendum sit. „quid vos“ in- 

quit „eam deditionem fore censetis, qua quondam, ut ad- 
versus Samnites auxilium impetraremus, nos nostraque 
omnia Romanis dedidimus? iam e memoria excessit, quo 
tempore et in qua fortuna a populo Romano defecerimus? 
iam, quem ad modum in defectione praesidium, quod po- 
terat emitti, per cruciatum et ad contumeliam necarimus? 
quotiens in obsidentes quam inimici eruperimus, castra 
oppugnarimus, Hannibalem vocaverimus ad opprimendos 
eos? hoc, quod recentissimum est, ad oppugnandam Ro- 
mam hinc eum miserimus? age contra, quae illi infeste in 
nos fecerint, repetite, ut ex eo quid speretis habeatis, 
cum hostis alienigena in Italia esset , et Hannibal hostis, 
et cuncta bello arderent, omissis omnibus, omisso ipso 
Hannibale ambo consules et duo consulares exercitus ad 
Capuam oppugnandam miserunt, alterum annum circum- 
vallatos inciusosque nos fame macerant, et ipsi nobiscum 
ultima pericula ac gravissimos labores perpessi, circa 
vallum ac fossas saepe trucidati , et prope ad extremum 
castris exuti, sed omitto haec: vetus atque usitata res 
est in oppugnanda hostium urbe labores ac pericula pali, 
illud irae atque odii inexpiabilis exsecrabilisque indicium 
est. Hannibal ingentibus copiis peditum equitumque ca- 
stra oppugnavit et ex parte cepit: tanto periculo nihil 
moli sunt ab obsidione, profectus trans Vulturnum per- 
ussit Calenum agrum : nihil tanta sociorum clade avocati 
sunt, ad ipsam urbem Romam infesta signa ferri iussit : 
eam quoque tempestatem imminentem spreverunt trans- 
gressus Anienem amnem tria milia passuum ab urbe ca- 
stra posuit, postremo ad moenia ipsa et ad portas acces- 
sit, Romam se adempturum eis, nisi omitterent Capuam, 
ostendit: non omiserunt, feras bestias, caeco impetu ac 
rabie concitatas, si ad cubilia et catulos earum ire pergas, 
ad opem suis ferendam avertas : Romanos Roma circum- 
sessa, coniuges liberi, quorum ploratus hinc prope ex- 
audiebantur, arae foci, deum delubra sepulcra maiorum 
temerata ac violala a Capua non averterunt: tanta avidi- 
tas supplicii expetendi, tanta sanguinis nostri hauriendi 
est silis, nec iniuria forsitan : hos quoque idem fecisse- 

mus, si data fortuna esset, itaque quoniam aliter dis im- 
mortalibus est visum, cum mortem ne recusare quidem 
debeam, cruciatus contumeliasque, quas sperat hostis, 
dum liber, dum mei potens sum, effugere morte, praeter- 
quam honesta, etiam leni possum, non videbo Ap. Clau- 
dium et Q. Fulvium victoria insolenti subnixos, neque 
vinctus per urbem Romanam triumphi spectaculum trahar, 
ut deinde in carcere, aut ad palum deligatus lacerato vir- 
gis tergo cervicem securi Romanae subiciam; nec dirui 
incendique patriam videbo, nec rapi ad stuprum matres 
Campanas virginesque et ingenuos pueros. Albam, unde 
ipsi oriundi erant, a fundamentis proruerunt, ne stirpis 
ne memoria originum suarum exstaret: nedum eos Ca- 
puae parsuros credam , cui infestiores quam Carthagini 
sunt, itaque quibus vestrum ante fato cedere, quam haec 
tot tam acerba videant, in animo est, iis apud me hodie 
epulae instructae parataeque sunt, satiatis vino ciboque 
poculum idem quod mihi datum fuerit circumferetur: ea 
potio corpus ab cruciatu , animum a contumeliis, oculos 
aures a videndis audiendisque omnibus acerbis indignis- 
que, quao manent victos, vindicabit, parati erunt qui 
magno rogo in propatulo aedium accenso corpora ex- 
anima iniciant. haec una via et honesta et libera ad mor- 
tem : et ipsi virtutem mirabuntur hostes, et Hannibal for- 
tes socios sciet ab se desertos ac proditos esse“. XIV. Hanc 
orationem Virrii plures cum adsensu audierunt, quam forti 
animo id quod probabant exsequi potuerunt: maior pars 
senatus, multis saepe bellis expertam populi Romani cle- 
mentiam haud diffidentes sibi quoque placabilem fore, 
legatos ad dedendam Romanis Capuam decreverunt mise- 
runtque. Vibium Virrium septem et viginti ferme senato- 
res domum secuti sunt epulatique cum eo , et quantum 
facere potuerant, alienatis mentibus vino ab imminentis 
sensu mali venenum omnes sumpserunt; inde misso con- 
vivio dextris inter se datis ultimoque complexu collacri- 
mantes suum patriaeque casum, alii ut eodem rogo crema- 
rentur manserunt, alii domos digressi sunt, impletae cibis 
vinoque venae minus efficacem in maturanda morte vim 



Digitized by Google 




i 18 LIBER XXVI. CAP. 14. 15- [«. U. e.. 541J 

veneni fecerunt: itaque noctem totam plerique eorum et 
diei insequentis partem cum animam egissent, omnes ta- 
men prius quam aperirentur hostibus portae exspirarunt. 

Postero die porta Iovis , quae adversus castra Ro- 
mana erat, iussu proconsulis aperta est. ea intromissa 
legio una et duae alae cum C. Fulvio legato, is cum 
omnium primum arma telaque quae Capuae erant ad se 
conferenda curasset, custodiis ad omnes portas disposi- 
tis, ne quis exire aut emitti posset, praesidium Punicum 
comprehendit, senatum Campanum ire in castra ad im- 
peratores Romanos iussit. quo cum venissent, extemplo 
iis omnibus catenae iniectae, iussique ad quaestores de- 
ferre quod auri atque argenti haberent, auri pondo duo 
milia septuaginta fuit, argenti triginta milia pondo et mille 
ducenta, senatores quinque et viginti Cales in custodiam, 
duodetriginta Teanum missi, quorum de sententia maxime 
descitum ab Romanis constabat. XV. de supplicio Cam- 
pani senatus haudquaquam inter Fulvium Claudiumque 
conveniebat: facilis impetrandae veniae Claudius, Fulvio 
durior sententia erat, itaque Appius Romam ad senatum 
arbitrium eius rei totum reiciebat: percunctandi etiam 
aequum esse potestatem fieri patribus, num communicas- 
sent consilia cum aliquis sociorum, Latini nominis, muni- 
cipiorum, et num ope eorum in bello forent adiuti. id 
vero minime committendum esse Fulvius dicere, ut solli- 
citarentur criminibus dubiis sociorum fidelium animi, et 
subicerentur indicibus , quis , neque quid dicerent , neque 
quid facerent, quicquam umquam pensi fuisset : itaque se 
eam quaestionem oppressurum exstincturumque. ab hoc 
sermone cum digressi essent, et Appius quamvis feroci- 
ter loquentem collegam non dubitaret tamen litteras super 
tanta re ab Roma exspectaturum , Fulvius , ne id ipsum 
impedimentum incepto foret, dimittens praetorium tribu- 
nis militum ac praefectis socium imperavit, uti duobus 
milibus equitum delectis denuntiarent, ut ad tertiam buci- 
nam praesto essent, cum hoc equitatu nocte Teanum pro- 
fectus prima luce portam intravit atque .in forum perrexit; 
concursuque ad primum equitum ingressum facto magi- 

stratum Sidicinum citari iussit, impera vitque , ut produ- 
ceret Campanos quos in custodia haberet, producti omnes, 
virgisque caesi ac securi percussi, inde citato equo Ca- 
les percurrit: ubi cum in tribunali consedisset producti- 
que Campani deligarentur ad palum, eques citus ab Roma 
venit, litterasque a C. Calpurnio praetore Fulvio et sena- 
tus consultum tradit, murmur ab tribunali totam contio- 
nem pervasit: differri rem integram ad patres de Campa- 
nis. et Fulvius id ita esse ratus acceptas litteras neque 
resolutas cum in gremio reposuisset, praeconi imperavit, 
ut lictorem lege agere iuberet. ita de iis quoque qui Ca- 
libus erant sumptum supplicium, tum litterae lectae se- 
natusque consultum serum ad impediendam rem actam, 
quae summa opera approperata erat, ne impediri posset, 
consurgentem iam Fulvium Taurea Vibellius Campanus, 
per mediam vadens turbam, nomine inclamavit, et cum 
mirabundus, quidnam sese vellet, resedisset Flaccus, 
„mc quoque“ inquit „iube occidi, ut gloriari possis multo 
fortiorem quam ipse es, virum abs te occisum esse“. cum 
Flaccus negaret profecto satis compotem mentis esse, 
modo prohiberi etiam se, si id vellet, senatus consulto di- 
ceret, tum Vibellius „quando quidem“ inquit, „capta pa- 
tria, propinquis amicisque amissis, cum ipse manu mea 
coniugem liberosque interfecerim, ne quid indigni pate- 
rentur, mihi ne mortis quidem copia eadem est, quae his 
civibus meis, petatur a virtute invisae huius vitae vin- 
. dicta“. atque ita gladio , quem veste texerat, per adver- 
sum pectus transfixus ante pedes imperatoris moribundus 
procubuit. XVI. Quia et quod ad supplicium attinet Cam- 
panorum et pleraque alia de Flacci unius sententia acta 
erant, mortuum Ap. Claudium sub deditionem Capuae 
quidam tradunt, hunc quoque ipsum Tauream neque sua 
sponte venisse Cales neque sua manu interfectum, sed 
cum inter ceteros ad palum deligatus quiritaret, quia pa- 
rum inter strepitus exaudiri possent quae vociferabatur, 
silentium fieri Flaccum iussisse; tum Tauream illa quae 
ante memorato sunt dixisse, virum se fortissimum ab ne- 
quaquam pari ad virtutem occidi : sub haec dicta iussu 

proconsulis praeconem ita pronuntiasse „lictor, viro forti 
adde virgas, et in eum primum lege age“. lectum quoque 
senatus consultum, priusquam securi feriret, quidam au- 
ctores sunt; sed quia adscriplum in senatus consulto fue- 
rit, si ei videretur, integram rem ad senatum reiceret, 
interpretatum esse, quid magis e re publica duceret aesti- 
mationem sibi permissam. 

Capuam a Calibus reditum est, Alellaque et Calatia 
in deditionem acceptae, ibi quoque in eos qui capita re- 
rum erant animadversum, ita ad septuaginta principes 
senatus interfecti, trecenti ferme nobiles Campani in car- 
cerem conditi; alii per sociorum Latini nominis urbes in 
custodias dati variis casibus interierunt; multitudo alia 
civium Campanorum venum data, de urbe agroque reli- 
qua consultatio fuit, quibusdam delendam censentibus ur- 
bem praevalidam, propinquam, inimicam, ceterum prae- 
sens utilitas vicit: nam propter agrum, quem omni fertilitate 
terrae satis constabat primum in Italia esse, urbs servata 
est, ut esset aliqua aratorum sedes, urbi frequentandae 
multitudo incolarum libertinorumque et institorum opifi- 
cumque retenta; ager omnis et lecta publica populi Ro- 
mani facta, ceterum habitari lanium tamquam urbem Ca- 
puam frequentariquc placuit; corpus nullum civitatis nec 
senatus nec plebis concilium nec magistratus esse : sine 
concilio publico , sine imperio multitudinem , nullius rei 
inter se sociam, ad consensum inhabilem fore, praefectum 
ad iura reddenda ab Roma quotannis missuros, ita ad 
Capuam res compositae consilio ab omni parte laudabili, 
severe et celeriter in maxime noxios animadversum; mul- 
titudo civium dissipata in nullam spem reditus : non sae- 
vitum incendiis ruinisque in tecta innoxia murosque; et 
cum emolumento quaesita etiam apud socios lenitatis spe- 
cies incolumitate urbis nobilissimae opulentissimaeque, 
cuius ruinis omnis Campania, omnes qui Campaniam circa 
accolunt populi ingemuissent: confessio expressa hosti, 
quanta vis in Romanis ad expetendas poenas ab infideli- 
bus sociis, et quam nihil in Hannibale auxilii ad receptos 
in fidem tuendos esset. 

XVII. Romani patres perfuncti, quod ad Capuam 
attinebat, cura C. Neroni ex iis duabus legionibus, quas 
ad Capuam habuerat, sex milia peditum et trecentos equi- 
tes, quos ipse legisset, et socium Latini nominis peditum 
numerum parem et octingentos equites decernunt, eum 
exercitum Puteolis in naves impositum Nero in Hispaniam 
transportavit, cum Tarraconem navibus venisset, expo- 
sitisque ibi copiis et navibus subductis socios quoque na- 
vales multitudinis augendae causa armasset, profectus ad 
Hiberum flumen exercitum ab Ti. Fonteio et Marcio acce- 
pit. inde pergit ad hostes ire. Hasdrubal Hamilcaris ad 
Lapides atros castra habebat: in Ausetanis is locus est 
inter oppida Iliturgim et Mentissam. huius saltus fauces 
Nero insedit. Hasdrubal cum in arto res esset, caducea- 
torem misit, qui promitteret, si inde missus foret, se 
omnem exercitum ex Hispania deportaturum, quam rem 
cum laeto animo Romanus accepisset, diem posterum 
Hasdrubal colloquio petivit, ut [Romam] leges conscribe- 
rentur de tradendis arcibus urbium dieque statuenda, ad 
quam praesidia deducerentur, suaque omnia sine fraude 
Poeni deportarent, quod ubi impetravit, extemplo primis 
tenebris atque inde tota nocte, quod gravissimum exer- 
citus erat, Hasdrubal quacumque posset evadere saltu 
iussit. data sedulo opera est, ne multi ea nocte exirent, 
ut ipsa paucitas cum ad hostem silentio fallendum aptior 
tum ad evadendum per artas semitas ac difficiles esset, 
ventum insequenli die ad colloquium est; sed loquendo 
plura scribendoque dedita opera, quae in rem non essent, 
die consumpto in posterum dilatum est addita insequens 
nox spatium dedit et alios emittendi, nec postero die res 
finem invenit, ita aliquot dies disceptando palam de legi- 
bus noctesque emittendis clam e castris Carthaginiensibus 
absumptae, et postquam pars maior emissa exercitus erat, 
iam ne iis quidem, quae ultro dicta erant, stabatur, mi 
nusque ac minus cum timore simul fide decrescente con- 
veniebat. iam ferine pedestres omnes copiae evaseran; 
e saltu, cum prima luce densa nebula saltum omnem cam- 
posque circa intexit, quod ubi sensit Hasdrubal, mittit 

ad Neronem qui in posteram diem colloquium differret: 
illum diem religiosum Carthaginiensibus ad agendum quic- 
quam rei seriae esse, ne tum quidem suspecta fraus, cum 
esset data venia eius diei , extemploque Hasdrubal cum 
equitatu elephantisque castris egressus, sine ullo tumultu 
in tutum evasit, hora ferme quarta dispulsa sole nebula 
aperuit diem, vaeuaque hostium castra conspexerunt Ro- 
mani. tum demum Claudius Punicam fraudem agnoscens, 
ut se dolo captum sensit, proficiscentem institit sequi, 
paratus confligere acie: sed hostis detractabat pugnam 
levia tamen proelia inter extremum Punicum agmen prae 
cursoresque Romanorum fiebant. 

XVIII. Inter haec Hispaniae populi nec, qui post cla- 
dem acceptam defecerant, redibant ad Romanos, nec ulli 
novi deficiebant, et Romae senatui populoque post re- 
ceptam Capuam non Italiae iam maior quam Hispaniae 
cura erat, et exercitum augeri et imperatorem mitti place- 
bat. nec tamen quem mitterent satis constabat, quam illud, 
ubi duo summi imperatores intra dies triginta cecidissent, 
qui in locum duorum succederet, extraordinaria cura de- 
ligendum esse, cum alii alium nominarent, postremum eo 
decursum est, ut populus proconsuli creando in Hispa- 
niam comitia haberet; diemque comitiis consules edixe- 
runt. primo exspectaverant, ut qui se tanto imperio di- 
gnos crederent, nomina profiterentur, quae ut destiluU? 
exspectatio est, redintegratus luctus acceptae cladis de- 
sideriumque imperatorum amissorum, maesta itaque ci- 
vitas, prope inops consilii, comitiorum die tamen in cam- 
pum descendit; atque in magistratus versi circumspectant 
ora principum aliorum alios intuentium, fremunlque adeo 
perditas res desperatumque de re publica esse, ut nemo 
audeat in Hispaniam imperium accipere, cum subito P. Cor- 
nelius, Publii Cornelii, qui in Hispania ceciderat, filius, 
quattuor et viginli ferme annos natus, professus se petere 
in superiore, unde conspici posset, loco constitit, in quem 
postquam omnium ora conversa sunt, clamore ac favore 
ominati extemplo sunt felix faustumque imperium, iussi 
deinde inire suffragium ad unum omnes non centuriae 

modo sed etiam homines P. Scipioni imperium esse in 
Hispania iusserunt. ceterum post rem actam, ut iam re- * 
sederat impetus animorum ardorque, silentium subito or- 
tum et tacita cogitatio, quidnam egissent? num favor plus 
valuisset quam ratio? aetatis maxime paenitebat: quidam 
fortunam etiam domus horrebant nomenque ex funestis 
duabus familiis in eas provincias, ubi inter sepulcra 
patris patruique res gerendae essent, proficiscentis. 
XIX. quam ubi ab re tanto impetu acta sollicitudinem cu- 
ramque hominum animadvertit, advocata contione ita de 
aetate sua imperioque mandato et bello, quod gerundum 
esset, magno elatoque animo disseruit, ut ardorem eum 
qui resederat excitaret rursus novaretque, et impleret ho- 
mines certioris spei, quam quantam fides promissi hu- 
mani aut ratio ex fiducia rerum subicere solet, fuit enim 
Scipio non veris tantum virtutibus mirabilis, sed arte quo- 
que quadam ab inventa in ostentationem earum composi- 
tus, pleraque apud multitudinem aut per nocturnas visa 
species aut velut divinitus mente monita agens, sive et 
ipse capti quadam superstitione animi, sive ut imperia 
consiliaque velut sorte oraculi missa sine cunctatione ex- 
sequerentur. ad hoc iam inde ab initio praeparans ani- 
mos, ex quo togam virilem sumpsit, nullo die prius ullam 
publicam privatamque rem egit, quam in Capitolium iret, 
ingressusque aedem consideret et plerumque solus in se- 
creto ibi tempus tereret, hic mos, quem per omnem vi- 
tam servabat, seu consulto seu temere vulgatae opinioni 
fidem apud quosdam fecit ut stirpis eum divinae virum 
esse crederent; rettulitque famam in Alexandro magno 
prius vulgatam, et vanitate et fabula parem, anguis im- 
manis concubitu conceptum, et in cubiculo matris eius 
visam persaepe prodigii eius speciem, interventuque ho- 
minum evolutam repente atque ex oculis elapsam, his 
miraculis numquam ab ipso elusa fides est; quin potius 
aucta arte quadam nec abnuendi tale quicquam nec palam 
adfirmandi. multa alia eiusdem generis, alia vera alia ad- 
simulata, admirationis humanae in eo iuvene excesserant 
modum; quibus freta tunc civitas aetati haudquaquam 

maturae tantam rerum molem tanlumque imperium per- 
• misit. 

Ad eas copias, quas ex vetere exercitu Hispania ha- 
bebat quaeque a Puteolis cum C. Nerone traiectae erant, 
decem milia militum et mille equites adduntur: et M. Iu- 
nius Silanus propraetor adiutor ad res gerendas datus est. 
ita cum triginta navium classe — omnes autem quinque- 
remes erant — ostiis Tiberinis profectus praeter oram 
Tusci maris, Alpes atque Gallicum sinum et deinde Pyre- 
naei circumvectus promuntorium, Emporiis urbe Graeca 
— oriundi et ipsi a Phocaea sunt — copias exposuit, 
inde sequi navibus iussis Tarraconem pedibus profectus 
conventum omnium sociorum — etenim legationes ad fa- 
mam eius ex omni se provincia effuderant — habuit, na- 
ves ibi subduci iussit remissis quattuor triremibus Massi- 
liensium, quae officii causa ab domo prosecutae fuerant, 
responsa inde legationibus suspensis varietate tot casuum 
dare coepit ita elato ab ingenti virtutium suarum fiducia 
animo, ut nullum ferox verbum excideret, ingensque 
omnibus quae diceret cum maiestas inesset tum fides. 
XX. profectus ab Tarracone et civitates sociorum et hi- 
berna exercitus adiit, collaudavitque milites, quod duabus 
laniis deinceps cladibus icti provinciam obtinuissent, nec 
fructum secundarum rerum sentire hostes passi omni cis 
Hiberum agro eos arcuissent, sociosque cum fide tutati 
essent. Marcium secum habebat cum tanto honore, ut 
facile appareret nihil minus quam vereri, ne quis obstaret 
gloriae suae, successit inde Neroni Silanus, et in hiberna 
milites novi deducti. Scipio omnibus, quae adeunda 
agendaque erant, mature aditis peractisque Tarraconem 
concessit, nihilo minor fama apud hostes Scipionis erat 
quam apud cives sociosque, et divinatio quaedam futuri, 
quo minus ratio timoris reddi poterat oborti temere, ma- 
iorem inferens metum, in hiberna diversi concesserant, 
Hasdrubal Gisgonis usque ad Oceanum et Gades , Mago 
in mediterranea maxime supra Castulonensem saltum; 
Hasdrubal Hamilcaris filius proximus Hibero circa Sagun- 
tum hibernavit. 

Aestatis eius extremo, quu capta est Capua et Scipio 
fn Hispaniam venit, Punica classis ex Sicilia Tarentum 
accita ad arcendos commeatus praesidii Romani, quod in 
arce Tarentina erat, clauserat quidem omnes ad arcem a 
mari aditus, sed adsidendo diutius artiorem annonam so- 
ciis quam hosti faciebat, non enim tantum subvehi oppi- 
danis per pacata litora apertosque portus praesidio na- 
vium Punicarum poterat, quantum frumenti classis ipsa 
turba navali mixta ex omni genere hominum absumebat, 
ut arcis praesidium etiam sine invecto, quia pauci erant, 
ex ante praeparato sustentari posset, Tarentinis classique 
ne invectum quidem sufficeret, tandem maiore gratia quam 
venerat classis dimissa est. annona haud multum laxa- 
verat, quia remoto maritimo praesidio subvehi frumentum 
non poterat. 

XXI. Eiusdem aestatis exitu M. Marcellus ex Sicilia 
provincia cum ad urbem venisset, a C. Calpurnio praetore 
senatus ei ad aedem Bellonae datus est. ibi cum de rebus 
ab se gestis disseruisset, questus leniter non suam magis 
quam militum vicem, quod provincia confecta exercitum 
deportare non licuisset, postulavit ut triumphanti urbem 
inire liceret, id non impetravit, cum multis verbis actum 
esset, utrum minus conveniret, cuius nomine absentis ob 
res prospere ductu eius gestas supplicatio decreta foret 
et dis immortalibus habitus honos, ei praesenti negare 
triumphum, an quem tradere exercitum successori iussis- 
sent, quod nisi manente in provincia bello non decerne- 
retur, eum quasi debellato triumphare, cum exercitus testis 
meriti atque immeriti triumphi abesset, medium visum, ut 
ovans urbem iniret, tribuni plebis ex auctoritate senatus 
ad populum tulerunt, utM. Marcello, quo die urbem ovans 
iniret, imperium esset, pridie quam urbem iniret, in monte 
Albano triumphavit; inde ovans multam prae se praedam 
in urbem intulit : cum simulacro captarum Syracusarum 
catapultae ballistaeque et alia omnia instrumenta belli lata, 
et pacis diuturnae regiaeque opulentiae ornamenta, ar- 
genti aerisque fabrefacti vis, alia supellex pretiosaque 
vestis et multa nobilia signa, quibus inter primas Graeciae 

urbes Syracusae ornatae fuerant. Punicae quoque victo- 
riae signum octo ducti elephanti, et non minimum fuere 
spectaculum cum coronis aureis praecedentes Sosis Sy- 
racusanus et Moericus Hispanus, quorum altero duce 
nocturno Syracusas introitum erat, alter Nasum quodque 
ibi praesidii erat prodiderat, his ambobus civitas data et 
quingena iugera agri, Sosidi in agro Syracusano, qui aut 
regius aut hostium populi Romani fuisset, et aedes Syra- 
cusis cuius vellet eorum, in quos belli iure animadversum 
esset ; Moerico Hispanisque, qui cum eo transierant, urbs 
agerque in Sicilia ex iis , qui a populo Romano defecis- 
sent, iussa dari, id M. Cornelio mandatum ut, ubi ei vi 
deretur, urbem agrumque eis adsignaret. in eodem agro 
Belligeni, per quem illectus ad transitionem Moericus erat, 
quadringenta iugera agri decreta. Post profectionem ex 
Sicilia Marcelli Punica classis octo milia peditum tria 
Numidarum equitum exposuit, ad eos Murgantia et ** 
defecere, secutae defectionem earum Hybla et Macella 
sunt ignobilioresque quaedam aliae, et Numidae prae- 
fecto Mutline vagi per totam Siciliam sociorum populi Ro- 
mani agros urgebant, super haec exercitus Romanus ira- 
tus, partim quod cum imperatore non devectus ex pro- 
vincia esset, partim quod in oppidis hibernare vetiti erant, 
segni fungebantur militia, magisque eis auctor ad seditio- 
nem quam animus deerat inter has difficultates M. Cor- 
nelius praetor et militum animos nunc consolando nunc 
castigando sedavit, et civitates omnes quae defecerant in 
dicionem redegit; atque ex iis Murgantiam Hispanis, qui- 
bus urbs agerque debebatur ex senatus consuito, attribuit 
XXII. Consules cum ambo Apuliam provinciam ha- 
berent, minusque iam terroris aPoenis elHannibale esset, 
sortiri iussi Apuliam Macedoniamque provinciam. Sul- 
picio Macedonia evenit, isque Laevino successit. Fulvius 
Romam comitiorum causa arcessitus cum comitia consu- 
libus rogandis haberet, praerogativa Veturia iuniorum 
T. Manlium Torquatum et T. Otacilium absentem consules 
dixit, cum ad Manlium, qui praesens erat, gratulandi 
causa turba coiret, nec dubius esset consensus populi. 

magna circumfusus turba ad tribunal consulis venit petit- 
que, ut pauca sua verba audiret, centuriamque, quae 
tulisset suffragium, revocari iuberet. erectis omnibus 
exspectatione, quidnam postulaturus esset, oculorum va- 
letudinem excusavit, impudentem et gubernatorem et im- 
peratorem esse, qui, cum alienis oculis ei omnia agenda 
sint, postulet sibi aliorum capita ac fortunas committi, 
proinde, si videretur, et redire in suffragium Veturiam 
iuniorum iuberet, et meminissent in consulibus creandis 
belli, quod in Italia sit, temporumque rei publicae, vix- 
dum requiesse aures a strepitu et tumultu hostili, quo 
paucos ante menses arserint prope moenia Romana, post 
haec cum centuria frequens succlamasset nihil se mutare 
sententiae, eosdemque consules dicturos esse, tum Tor- 
quatus „neque ego vestros“ inquit „mores consul ferre 
polero, neqde vos imperium meum, redite in suffragium, 
et cogitate bellum Punicum in Italia et hostium ducem 
Hannibalem esse“. tum centuria et auctoritate mota viri 
et admirandum circa fremitu petiit a consule, ut Veturiam 
seniorum citaret: velle sese cum maioribus natu colloqui, 
et ex auctoritate eorum consules dicere, citatis Veturiae 
senioribus datum secreto in Ovili cum iis colloquendi tem- 
pus. seniores de Iribus consulendum dixerunt esse, duo- 
bus plenis iam honorum, Q. Fabio et M. Marcello; et, si 
utique novum aliquem adversus Poenos consulem creari 
vellent, M. Valerium Laevinum egregie adversus Philip- 
pum regem terra marique rem gessisse, ita de tribus con- 
sultatione data senioribus dimissis iuniores suffragium in- 
eunt. M. Marcellum Claudium fulgentem tum Sicilia domita 
et M. Valerium absentes consules dixerunt, auctoritatem 
praerogativae omnes centuriae secutae sunt, eludant nunc 
antiqua mirantes: non equidem, si qua sit sapientium ci- 
vitas, quam docti fingunt magis quam norunt, aut princi- 
pes graviores tcmperanlioresque a cupidine imperii aut 
multitudinem melius moratam censeant fieri posse, cen- 
turiam vero iuniorum seniores consulere voluisse quibus 
imperium suffragio mandaret, vix ut veri simile sit, pa- 
rentium quoque hoc saeculo vilis levisque apud liberos 

auctoritas fecit. XXIII. Praetoria inde comitia habita 
P. Manlius Vulso et L. Manlius Acidinus et C. Laetorius 
et L. Cincius Alimentus creati sunt, forte ita incidit, ut 
comitiis perfectis nuntiaretur, T. Otacilium, quem T. Manlio, 
nisi interpellatus ordo comitiorum esset, collegam absen- 
tem daturus fuisse videbatur populus, mortuum in Sicilia 
esse, ludi Apollinares et priore anno fuerant, et eo anno 
ut fierent referente Calpurnio praetore, senatus decrevit, 
ut in perpetuum voverentur, eodem anno prodigia ali- 
quot visa nunlialaque sunt, in aede Concordiae Victoria, 
quae in culmine erat, fulmine icta decussaquc ad Victo- 
rias, quae in antefixis erant, haesit neque inde procidit, 
et Anagnia et Fregellis nuntiatum est murum portasque 
de caelo lactas, et in foro Subertano sanguinis rivos per 
diem totum fluxisse, et Ereti lapidibus pluvisse, et Reate 
mulam peperisse. ea prodigia hostiis maioribus sunt pro- 
curata, et obsecratio in unum diem populo indicta et 
novemdiale sacrum, sacerdotes publici aliquot eo anno 
demortui sunt, novique suffecti: in locum M\ Aemilii 
Numidae decemviri sacrorum M. Aemilius Lepidus, in 
locum M’. Pomponii Mathonis pontificis C. Livius, in lo- 
cum Sp. Carvilii Maximi auguris M. Servilius. T. Ota- 
cilius Crassus pontifex quia exacto anno mortuus erat, 
ideo nominatio in locum eius non est facta. C. Clau- 
dius flamen Dialis, quod exta perperam dederat, flami- 
nio abiit. 

XXIV. Per idem tempus M. Valerius Laevinus, tem- 
ptatis prius per secreta colloquia principum animis , ad 
indictum ante ad id ipsum consilium Aetolorum classe ex- 
pedita venit, ubi cum Syracusas Capuamque captam in 
fidem in Italia Siciliaque rerum secundarum oslenlasset, 
adiecisselque iam inde a maioribus traditum morem Ro- 
manis colendi socios ex quibus alios in civitatem atque 
aequum secum ius accepissent, alios in ea fortuna habe- 
rent, ut socii esse quam cives mallent: Aetolos eo in 
maiore futuros honore, quod gentium transmarinarum in 
amicitiam primi venissent: Philippum eis et Macedonas 
graves accolas esse, quorum se vim ac spiritus et iam 

fregisse, et eo redacturum esse, ut non iis modo urbibus, 
quas per vim ademissent Aetolis, excedant, sed ipsam 
Macedoniam infestam habeant; et Acarnanas, quos aegre 
ferrent Aetoli a corpore suo diremptos, restituturum se 
in antiquam formulam iurisque ac dicionis eorum — : haec 
dicta promissaque a Romano imperatore Scopas, qui tum 
praetor gentis erat, et Dorimachus princeps Aetolorum 
adlirmaverunt auctoritate sua, minore cum verecundia et 
maiore cum fide vim maieslatemque populi Romani ex- 
tollentes. maxime tamen spes potiundae movebat Acar- 
naniae. igitur conscriptae condiciones , quibus in amici- 
tiam societatemque populi Romani venirent; additumque, 
ut si placeret vellentque, eodem iure amicitiae Elei Lace- 
daemoniique et Attalus etPleuratus etScerdilaedus essent, 
Asiae Attalus, hi Thracum et Illyriorum reges, bellum ut 
extemplo Aetoli cum Philippo terra gererent: navibus ne 
minus viginti quinque quinqueremibus adiuvaret Roma- 
nus. urbium Corcyrae tenus ab Aetolia incipienti solum 
tectaque et muri cum agris Aetolorum, alia omnis praeda 
populi Romani esset, darentque operam Romani, ut Acar- 
naniam Aetoli haberent, si Aetoli pacem cum Philippo fa- 
cerent, foederi adscriberenl, ita ratam fore pacem, si 
Philippus arma ab Romanis sociisque quique eorum di- 
cionis essent abstinuisset : item, si populus Romanus foe- 
dere iungeretur regi, ut caveret, ne ius ei belli inferendi 
Aetolis sociisque eorum esset, haec convenerunt, conseri - 
ptaque biennio post Olympiae ab Aetolis, in Capitolio ab 
Romanis, ut testata sacratis monumentis essent, sunt po- 
sita. morae causa fuerant retenti Romae diutius legati 
Aetolorum, nec tamen impedimento id rebus gerendis 
fuit: et Aetoli extemplo moverunt adversus Philippum bel- 
lum, et Laevinus Zacynthum — parva insula est propin- 
qua Aetoliae, urbem unam eodem quo ipsa est nomine 
habet — eam praeter arcem vi cepit, et Oeniadas Nasum- 
que Acarnanum captas Aetolis contribuit. Philippum quo- 
que satis implicatum bello finitimo ratus, ne Italiam Poe- 
nosque et pacta cum Hannibale posset respicere, Corcyram 
ipse se recepit. 

t. livi pars III. 9 

XXV. Philippo Aetolorum defectio Pellae hibernanti 
adlata est. itaque, quia primo vere moturus exercitum in 
Graeciam erat, ut Illyrios finilimasque eis urbes ab tergo 
metu quietas Macedonia haberet, expeditionem subitam 
in Oricinorum atque Apolloniatium lines fecit, egressos- 
que Apoilonialas cum magno terrore ac pavore compulit 
intra muros, vastatis proximis Illyrici in Pelagoniam ea- 
dem celeritate vertit iter; inde Dardanorum urbem Sin- 
tiam, in Macedoniam transitum Dardanis facturam, cepit, 
his raptim actis memor Aetolici iunctique cum eo Romani 
belli per Pelagoniam et Lyncum et Bottiaeam in Thessa- 
liam descendit: metu ad bellum secum adversus Aetolos 
capessendum incitari posse homines credebat, et relicto 
ad fauces Thessaliae Perseo cum quattuor milibus arma- 
torum ad arcendos aditu Aetolos, ipse, priusquam ma- 
ioribus occuparetur rebus, in Macedoniam atque inde in 
Thraciam exercitum ad Maedos duxit, incurrere ea gens 
in Macedoniam solita erat, ubi regem occupatum externo 
bello ac sine praesidio esse regnum sensisset, ad fran- 
gendos igitur vastare agros et urbem Iamphorynam, caput 
arcemque Maedicae, oppugnare coepit. Scopas ubi pro- 
fectum in Thraciam regem occupalumque ibi bello audivit, 
armata omni iuventute Aetolorum bellum inferre Acarna- 
niae parat, adversus quod se Acarnanum gens et viribus 
imparem et iam Oeniadas Nasumque amissa cernens Ro- 
manaque insuper arma ingruere, ira magis instruit quam 
consilio bellum, coniugibus liberisque et senioribus su- 
per sexaginta annos in propinquam Epirum missis, ab 
quindecim ad sexaginta annos eoniurant nisi victores se 
non redituros; qui vicius acie excessisset, eum ne quis 
urbe tecto mensa lare reciperet, diram exsecrationem in 
populares, obtestationem (piam sanctissimam potuerunt 
adversus hospites composuerunt; precatique simul Epi- 
rotas sunt, ut qui suorum in acie cecidissent, eos uno tu- 
mulo contegerent, adhiberentque humatis titulum: “hic 
siti sunt Acarnanes, qui adversus vim atque iniuriam 
Aetolorum pro patria pugnantes mortem occubuerunt,,, 
per haec incitatis animis castra in extremis finibus suis 

obvia hosti posuerunt, nuntiis ad Philippum missis, quanto 
res in discrimine esset, omittere Philippum id quod in ma- 
nibus erat coegerunt bellum Iamphoryna per deditionem 
recepta et prospero alio successu rerum. Aetolorum im- 
petum tardaverat primo coniurationis fama Acarnanicae; 
deinde auditus Philippi adventus regredi etiam in intimos 
coegit fines, nec Philippus, quamquam, ne opprimerentur 
Acarnanes, itineribus magnis ierat, ultra Dium est progres- 
sus. inde, cum audisset reditum Aetolorum ex Acarnania, 
et ipse Pellam rediit. XXVI. Laevinus veris principio a 
Corcyra profectus navibus superato Leucata pronmntorio 
cum venisset Naupactum, Anticyram inde se petiturum 
edixit, ut praesto ibi Scopas Aetolique essent, sita Anti- 
cyra est in Locride laeva parte sinum Corinthiacum in- 
tranti. breve terra iter eo , brevis navigatio ab Naupacto 
est. tertio ferme post die utrimque oppugnari coepta est. 
gravior a mari oppugnatio erat, quia et tormenta machi- 
naeque omnis generis in navibus erant, et Romani inde 
oppugnabant, itaque intra paucos dies recepta urbs per 
deditionem Aetolis traditur, praeda ex pacto Romanis ces- 
sit. Litterae Laevino redditae consulem eum absentem de- 
claratum, et successorem venire P. Sulpicium, ceterum diu- 
turno ibi morbo implicitus serius spe omnium Romam venit 
M. Marcellus cum idibus Martiis consulatum inisset 
senatum eo die moris modo causa habuit, professus nihil 
se absente collega neque de re publica neque de provin- 
ciis acturum, scire se frequentes Siculos prope urbem in 
villis obtrectatorum suorum esse ; quibus tantum abesse 
ut per se non liceat palam Romae crimina edita, ficta ab 
inimicis, vulgare, ut, ni simularent aliquem sibi timorem 
absente collega dicendi de consule esse, ipse eis extemplo 
daturus senatum fuerit, ubi quidem collega venisset non 
passurum quicquam prius agi, quam ut Siculi in senatum 
introducantur. . dilectum prope a M. Cornelio per totam 
Siciliam habitum, ut quam plurimi questum de se Romam 
venirent; eundem litteris falsis urbem implesse bellum in 
Sicilia esse, ut suam laudem minuat, moderati animi glo- 
riam eo die adeptus consul senatum dimisit; ac prope 

iustitium omnium rerum futurum videbatur, donec alter 
consul ad urbem venisset, otium, ut solet, excitavit plebis 
rumores : belli diuturnitatem et vastatos agros circa ur- 
bem, qua infesto agmine isset Hannibal, et exhaustam di- 
lectibus Italiam et prope quotannis caesos exercitus que- 
rebantur, et consules bellicosos ambo, viros acresque 
nimis et feroces, creatos, qui vel in pace tranquilla bel- 
lum excitare possent, nedum in bello respirare civitatem 
forent passuri. 

XXVII. Interrupit hos sermones nocte, quae pridie 
Quinquatrus fuit, pluribus simul locis circa forum incen- 
dium ortum, eodem tempore septem tabernae, quae post- 
ea quinque, et argentariae, quae nunc novae appellantur, 
arsere, comprehensa postea privata aedificia — neque 
enim tum basilicae erant — , comprehensae lautumiae 
forumque piscatorium et atrium regium, aedis Vestae vix 
defensa est tredecim maxime servorum opera, qui in 
publicum redempti ac manu missi sunt, nocte die conti- 
nuatum incendium fuit ; nec ulli dubium erat humana id 
fraude factum esse, quod pluribus simul locis, et iis di 
versis, ignes coorti essent, itaque consul ex auctoritate 
senatus pro contione edixit, qui quorum opera id confla 
tum incendium profiteretur, praemium fore libero pecu- 
niam, servo libertatem, eo praemio inductus Campanorum 
Calaviorum servus — Manus ei nomen erat — indicavit 
dominos et quinque praeterea iuvenes nobiles Campanos, 
quorum parentes a Q. Fulvio securi percussi erant, id in- 
cendium fecisse, vulgoque facturos alia, ni comprendan- 
lur. comprehensi ipsi familiaeque eorum, et primo eleva- 
batur index indiciumque : pridie eum verberibus castiga- 
tum ab dominis discessisse, per iram ac levitatem ex re 
fortuita crimen commentum, ceterum ut coram coargue- 
bantur, et quaestio ex ministris facinoris foro medio ha- 
beri coepta est, fassi omnes, atque in dominos servos- 
que conscios animadversum est. indici libertas data ct 
viginti milia aeris. 

Consuli Laevino Capuam praetereunti circumfusa 
multitudo Campanorum est, obsecrantium cunr lacrimis, 




133 



LIBER XXVI. CAP. 27. 28. [a. C. 210] 

ut sibi Romam ad senatum ire liceret oratum , si qua mi- 
sericordia tandem flecti possent, ne se ad ultimum perdi- 
tum irent, nomenque Campanorum a Q. Flacco deleri 
sinerent. Flaccus sibi privatam simultatem cum Campanis 
negare ullam esse ; publicas inimicitias hostiles et esse et 
futuras , quoad eo animo esse erga populum Romanum 
sciret, nullam enim in terris gentem esse, nullum infestio- 
rem populum nomini Romano, ideo se moenibus inclusos 
tenere eos, quia, si qui evasissent aliqua, velut feras be 
stias per agros vagari et laniare et trucidare quodeum- 
que obvium detur, alios ad Hannibalem transfugisse, alios 
ad Romam incendendam profectos, inventurum in sem- 
usto foro consulem vestigia sceleris Campanorum. Ve- 
stae aedem petitam et aeternos ignes et conditum in pene- 
trali fatale pignus imperii Romani, se minime censere tu- 
tum esse Campanis potestatem intrandi Romana moenia 
fieri. Laevinus Campanos iure iurando a Flacco adactos, 
quinto die quam ab senatu responsum accepissent Ca- 
puam redituros, sequi se Romam iussit. hac circumfusus 
multitudine, simul Siculis obviam egressis secutisque, Ro- 
mam pervenit, clarissimarum urbium excidio celeberrimis 
viris victos bello accusatores in urbem adducens. 

De re publica tamen primum ac de provinciis ambo 
consules ad senatum rettulere. XXVIII. ibi Laevinus, quo 
statu Macedonia et Graecia, Aetoli Acarnanes Locrique 
essent, quasque ibi res ipse egisset terra marique, expo- 
suit: Philippum, inferentem bellum Aetolis, in Macedoniam 
retro ab se compulsum ad intima penitus regni abisse, le- 
gionemque inde deduci posse; classem satis esse ad ar- 
cendum Italia regem, haec de se deque provincia, cui 
praefuerat, consulum de provinciis communis relatio fuit, 
decrevere patres, ut alteri consulum Italia bellumque cum 
Hannibale provincia esset, alter classem, cui T. Otacilius 
praefuisset, Siciliamque provinciam cum L. Cincio prae- 
tore oblineret, exercitus eis duo decreti , qui in Etruria 
Galliaque essent: eae quattuor erant legiones, urbanae 
duae superioris anni in Etruriam, duae, quibus Sulpicius 
consul praefuisset, in Galliam mitterentur. Galliae et le- 

gionibus praeesset, quem consul, cuius Italia provincia 
esset, praefecisset, in Etruriam C. Calpurnius post prae- 
turam prorogato in annum imperio missus, et Q. Fulvio 
Capua provincia decreta prorogatumque in annum impe- 
rium : exercitus civium sociorumque minui iussus , ut ex 
duabus legionibus una legio, quinque milia peditum et tre- 
centi equites essent, dimissis qui plurima stipendia ha- 
berent ; et sociorum septem milia peditum et trecenti equi- 
tes relinquerentur, eadem ratione stipendiorum habita in 
veteribus militibus dimittendis. Cn. Fulvio consuli supe- 
rioris anni nec de provincia Apulia nec de exercitu, quem 
habuerat, quicquam mutatum: tantum in annum proro- 
gatum imperium est. P. Sulpicius collega eius omnem ex- 
ercitum praeter socios navales iussus dimittere est. item 
ex Sicilia exercitus, cui M. Cornelius praeesset, ubi con- 
sul in provinciam venisset, dimitti iussus. L. Cincio prae- 
tori ad obtinendam Siciliam Cannenses milites dati duarum 
instar legionum, totidem legiones in Sardiniam P. Manlio 
Vulsoni praetori decretae, quibus L. Cornelius in eadem 
provincia priore anno praefuerat, urbanas legriones ita 
scribere consules iussi, ne quem militem facerent, qui in 
exercitu M. Claudii M. Valerii Q. Fulvii fuissent, neve eo 
anno plures quam una et viginti Romana legiones essent. 

XXIX. His, senatus consultis perfectis sortiti provin- 
cias consules. Sicilia et classis Marcello, Italia cum bello 
adversus Hannibalem Laevino evenit, quae sors, velut 
iterum captis Syracusis, ita exanimavit Siculos exspecta- 
tione sortis in consulum conspectu stantes, ut complora- 
tio eorum flebiiesque voces et extemplo oculos hominum 
converterint, et postmodo sermones praebuerint, circum- 
dant enim senatum cum veste sordida adfirmantes se non 
modo suam quisque patriam sed totam Siciliam relictu- 
ros , si eo Marcellus iterum cum imperio redisset, nullo 
suo merito eum ante implacabilem in se fuisse: quid ira- 
tum , quod Romam de se questum venisse Siculos sciat, 
facturum! obrui Aetnae ignibus aut mergi freto satius illi 
insulae esse quam velut dedi noxae inimico, hae Siculo- 
rum querellae domos primum nobilium circumlatae, cele- 

brataeque sermonibus , quos partim misericordia Siculo- 
rum partim invidia Mar olli excitabat, in senatum etiam 
pervenerunt, postulatum a consulibus est, ut de permu- 
tandis provinciis senatum consulerent. Marcellus, si iam 
auditi ab senatu Siculi essent, aliam forsitan futuram fuisse 
sententiam suam dicere: nunc, ne quis timore frenari eos 
dicere posset, quo minus de eo libere querantur, in cuius 
potestate mox futuri sint, si collegae nihil intersit, mutare 
se provinciam paratum esse, deprecari senatus praeiu- 
dicium: nam cum extra sortem collegae optionem dar 
provinciae iniquum fuerit, quanto maiorem iniuriam immo 
contumeliam esse, sortem suam ad eum transferri? ita 
senatus , cum quid placeret magis ostendisset quam de- 
cresset, dimittitur, inter ipsos consules permutatio pro- 
vinciarum, rapiente fato Marcellum ad Hannibalem, facta 
est, ut ex quo primus post tot adversas secundae pugnae 
gloriam ceperat, in eius laudem postremus Romanorum 
imperatorum , prosperis tum maxime bellicis rebus , ca- 
deret. # 

XXX. Permutatis provinciis Siculi in senatum intro- 
ducti multa de Hieronis regis fide perpetua erga populum 
Romanum verba fecerunt, in gi atiam publicam avertentes. 
Hieronymum ac postea Hippocraten atque Epicyden ty- 
rannos cum ob alia tum propter defectionem ab Romanis 
ad Hannibalem invisos fuisse sibi, ob eam causam et Hie- 
ronymum a principibus iuventutis prope publico consilio 
interfectum, et in Epieydis Hippocratisque eaedem se- 
ptuaginta nobilissimorum iuvenum coniurationem factam; 
quos Marcelli mora destitutos , quia ad praedictum tem- 
pus exercitum ad Syracusas non admovisset, indicio 
facto omnes ab tyrannis interfectos, eam quoque Hippo- 
cratis et Epieydis tyrannidem Marcellum excitasse Leon- 
tinis crudeliter direptis, nun.quam deinde principes Sy- 
racusanorum desisse ad Marcellum transire pollicerique 
se urbem, cum vellet, ei tradituros; sed eum primo vi 
capere maluisse; dein, cum id neque terra mari omnia 
expertus potuisset, auctores traditarum Syracusarum fa- 
brum aerarium Sosiin et Moeri cum Hispanum quam prin- 

eipes Syracusanorum habere, totiens id nequiquam ultro 
offerentes, praeoptasse, quo scilicet iusliore de causa 
vetustissimos socios populi Romani trucidaret ac diripe- 
ret. si non Hieronymus ad Hannibalem defecisset sed 
populus Syracusanus et senatus, si portas Marcello Sy- 
racusani publice et non oppressis Syracusanis tyranni eo- 
rum Hippocrates et Epicydes clausissent, si Carthagi- 
niensium animis bellum cum populo Romano gessissent, 
quid ultra quam quod fecerit, nisi ut deleret Syracusas, 
facere hostiliter Marcellum potuisse? certe praeter moe- 
nia et tecta exhausta urbis ac refracta ac spoliata deum 
delubra, dis ipsis ornamentisque eorum ablatis, nihil re 
licium Syracusis esse, bona quoque multis adempta ita, 
ut ne nudo quidem solo, reliquiis direptae fortunae, alere 
sese ac suos possent, orare se patres conscriptos , ut si 
nequeant omnia, saltem quae compareant cognoscique 
possint, restitui dominis iubeanl. talia conquestos cum 
excedere ex templo , ut de postulatis eorum patres con- 
suli possent, Laevinus iussisset, „maneant,“ inquit Mar- 
cellus, „ut coram iis re^>ondeam, quando ea condicione 
pro vobis, patres conscripti, bella gerimus , ut victos ar- 
mis accusatores habeamus, duae captae hoc anno urbes, 
Capua Fulvium reum, Marcellum Syracusae habeant". 
XXXI. reductis in curiam legatis tum consul „non adeo 
maiestatis" inquit „populi Romani imperiique huius obli- 
tus sum, patres conscripti, ut, si de meo crimine ambi- 
geretur, consul dicturus causam accusantibus Graecis 
fuerim, sed non quid ego fecerim in disquisitionem venit, 
quam quid isti pati debuerint, qui si non fuerunt hostes, 
nihil interest, nunc an vivo Hierone Syracusas violaverim, 
sin autem desciverunt ** portas, legatos nostros ferro 
atque armis petierunt, urbem ac moenia clauserunt , ex- 
ercituque Carthaginiensium adversus nos tutati sunt, quis 
passos esse hostilia, cum fecerint, indignatur? tradentes 
urbem principes Syracusanorum aversatus sum; Sosim 
et Moericum Hispanum , quibus tantum crederem , polio- 
res habui ? non estis extremi Syracusanorum, quippe qui 
aliis humilitatem obiciatis *. quis est vestrum qui se mihi 

portas aperturum, qui armatos milites meos in urbem ac- 
cepturum promiserit? odistis et exsecramini eos qui fe- 
cerunt, et ne hic quidem contumeliis in eos dicendis par- 
citis : tantum abest ut et ipsi tale quicquam facturi fueritis, 
ipsa humilitas eorum, patres conscripti, quam isti obiciuni, 
maximo argumento est me neminem, qui navatam operam 
rei publicae nostrae vellet, aversatum esse, et antequam 
obsiderem Syracusas, nunc legatis mittendis nunc ad col- 
loquium eundo temptavi pacem; et posleaquam neque 
legatos violandi verecundia erat, nec mihi ipsi congresso 
ad portas cum principibus responsum dabatur, mullis terra 
marique exhaustis laboribus tandem vi atque armis Syra- 
cusas cepi, quae captis acciderint, apud Hannibalem et 
Carthaginienses victos secum iuslius quam apud victoris 
populi senatum quererentur, ego, patres conscripti, Sy- 
racusas spoliatas si negaturus essem, numquam spoliis 
earum urbem Romam exornarem, quae autem singulis 
victor aut ademi aut dedi, cum belli iure tum ex cuiusque 
merito salis scio me fecisse, ea vos rata habeatis, patres 
conscripti, necne, magis rei publicae inlerest quam mea. 
quippe mea fides exsoluta est: ad rem publicam perlinet, 
ne acta mea rescindendo alios in posterum segniores du- 
ces faciatis, et quoniam coram et Siculorum et mea verba 
audistis, patres conscripti, simul templo excedemus, ut 
me absente 'liberius consuli senatus possit “. ita di- 
missi Siculi, et ipse in Capitolium ad dilectum discessit. 
'XXXII. consul alter de postulatis Siculorum ad patres ret- 
tulit. ibi cum diu de sententiis certatum esset, et magna 
pars senatus, principe eius sententiae T. Manlio Torquato, 
cum tyrannis bellum gerendum fuisse censerent, hostibus 
et Syracusanorum et populi Romani ; et urbem recipi non 
capi; et receptam legibus antiquis et libertate stabiliri, 
non fessam miseranda servitute bello adfligi. inter lyran 
norum ct ducis Romani certamina praemium victoris in 
medio positam urbem pulcherrimam ac nobilissimam per- 
isse, horreum atque aerarium quondam populi Romani, 
cuius munificentia ac donis multis tempestatibus, hoc de- 
nique ipso Punico bello adiuta ornataque res publica es- 

set. si ab inferis exsistat rex Hiero , fidissimus imperii 
Romani cultor, quo ore aut Syracusas aut Romam ci 
ostendi posse, cum, ubi semirutam ac spoliatam patriam 
respexerit, ingTediens Romam in vestibulo urbis, prope 
in porta, spolia patriae suae visurus sit? haec taliaque 
cum ad invidiam consulis miserationemque Siculorum di- 
cerentur, mitius tamen decreverunt patres in gratiam Mar- 
celli, quae is gerens bellum victorque egisset, rata habenda 
esse: in reliquum curae senatui fore rem Syracusanam, 
mandaturosque consuli Laevino, ut, quod sine iactura rei 
publicae fieri posset, fortunis eius civitatis consuleret, 
missis duobus senatoribus in Capitolium ad consulem, uti 
rediret in curiam, cl introductis Siculis senatus consultum 
recitatum est; legatique benigne appellati ac dimissi ad 
genua se Marcelli consulis proiecerunl obsecrantes, ut, 
quae deplorandae ac levandae calamitatis causa dixis- 
sent, veniam eis daret, et in fidem ciientelamque se ur- 
bemque Syracusas acciperet, post ea consul clementer 
appellatos eos dimisit. 

XXXIII. Campanis deinde senatus datus est, quorum 
oratio miserabilior causa durior erat, neque enim meritas 
poenas negare poterant nec tyranni erant, in quos cul- 
pam conferrent: sed satis pensum poenarum tot veneno 
absumptis tot securi percussis senatoribus credebant pau- 
cos nobilium superesse, quos nec sua conscientia, ut 
quicquam de se gravius consulerent impulerit, nec victo- 
ris ira capitis damnaverit: eos libertatem sibi suisque et 
bonorum aliquam partem orare, cives Romanos adfinita- 
tibus plerosque et propinquis iamiam cognationibus ex 
conubio vetusto iunctos. summotis deinde e templo pau 
Jisper dubitatum, an arcessendus a Capua Q. Fulvius esset 
— mortuus enim post captam Claudius consul erat — , ut 
coram imperatore qui res gessisset, sicut inter Marcellum 
Siculosque disceptatum fuerat, disceptaretur, dein cum 
M. Atilium C. Fulvium fratrem Flacci, legatos eius, ac Q. Mi- 
nucium et L. Veturium Philonem, item Claudii legatos, qui 
omnibus gerendis rebus adfuerant, in senatu viderent, nec 
Fulvium avocari a Capua nec differri Campanos velient. 

interrogatus sententiam M. Atilius Regulus, cuius ex his, 
qui ad Capuam fuerant, maxima auctoritas erat, „in con- 
silio" inquit „arbitror me fuisse consulibus Capua capta, 
cura quaereretur, ecqui Campanorum bene meritus de re 
publica nostra esset, duas mulieres compertum est, Ve- 
stiam Oppiam Atellanam Capuae habitantem et Fauculam 
Cluviam, quae quondam quaestum corpore fecisset, illam 
quotidie sacrificasse pro salute et victoria populi Romani, 
hanc captivis egentibus alimenta clam suppeditasse: ce- 
terorum omnium Campanorum eundem erga nos animum 
quem Carthaginiensium fuisse; securique percussos a 
Q. Fulvio esse magis quorum dignitas inter alios quam 
quorum culpa eminebat, per senatum agi de Campanis, 
qui cives Romani sunt, iniussu populi non video posse; 
idque et apud maiores nostros in Satricanis factum esse, 
cum defecissent, ut M. Antistius tribunus plebis prius ro- 
gationem ferrei, scisceretque plebs, uti senatui de Satri- 
canis sententiae dicendae ius esset, itaque censeo cum 
tribunis plebis agendum esse, ut eorum unus pluresve 
rogationem ferant ad plebem, qua nobis statuendi de Cam- 
panis ius fiat". L. Atilius tribunus plebis ex auctoritate 
senatus plebem in haec verba rogavit: „omnes Campani 
Atellani Calatini Sabatini, qui se dediderunt in arbitrium 
dicionemque populi Romani Fulvio proconsuli, quosque 
una secum dedidere, quaeque dedidere, agrum urbem- 
que, divina humanaque, utensiliaque, sive quid aliud de- 
diderunt, de iis rebus quid fieri velitis, vos rogo, Quirites." 
plebis sic iussit „quod senatus iuratus, maxima pars, 
censeat qui adsint, id volumus iubemusque". XXXIV. ex 
hoc plebei scito senatus consultus Oppiae Cluviaeque pri- 
mum bona ac libertatem restituit : si qua alia praemia pe- 
tere ab senatu vellent, venire eas Romam. Campanis in 
familias singulas decreta facta, quae non operae pretium 
est omnia enumerare, aliorum bona publicanda, ipsos libe- 
rosque eorum et coniuges vendendas extra filias , quae 
enupsissent, priusquam in populi Romani potestatem ve- 
nirent; alios in vincula condendos, ac de iis posterius 
consulendum ; aliorum Campanorum summam etiam cen- 

sus distinxerunt, publicanda necne bona essent, pecua 
captiva praeter equos et mancipia praeter puberes virilis 
sexus et omnia, quae solo non continerentur, restituenda 
censuerunt dominis. Campanos omnes, Atellanos Cala- 
tinos Sabatinos , extraquam qui eorum aut ipsi aut pa- 
rentes eorum apud hostes essent, liberos esse iusserunt 
ita, ut nemo eorum civis Romanus aut Latini nominis es- 
set; neve quis eorum, qui Capuae fuisset, dum portae 
clausae essent, in urbe agrove Campano intra certam diero 
maneret; locus ubi habitarent trans Tiberim, qui non con- 
tingeret Tiberim, daretur, qui nec Capuae, nec in urbe 
Campana, quae a populo Romano defecisset, per bellum 
fuissent, eos cis Lirim amnem Romam versus; qui ad 
Romanos transissent priusquam Capuam Hannibal veni- 
ret, cis Vulturnum emovendos censuerunt, ne quis eorum 
propius mare quindecim milibus passuum agrum aedifi- 
ciumve haberet, qui eorum trans Tiberim emoti essent, 
ne ipsi posterive eorum uspiam pararent haberentve agros 
nisi in Veiente Sutrino Nepesinove agro, dum ne cui 
maior quam quinquaginta iugerum agri modus esset, se- 
natorum omnium quique magistratus Capuae Atellae Ca- 
latiae gessissent bona venire Capuae iusserunt ; libera cor- 
pora, quae venum dari placuerat, Romam mitti ac Romae 
venire, signa, statuas aeneas, quae capta de hostibus di- 
cerentur, quae eorum sacra ac profana essent, ad ponti- 
ficum collegium reiecerunt. ob haec decreta maestiores 
aliquanto, quam Romam venerant, Campanos dimiserunt, 
nec iam Q. Fulvii saevitiam in sese, sed iniquitatem deum 
atque exsecrabilem fortunam suam incusabant. 

XXXV. Dimissis Siculis Campanisque dilectus habi- 
tus. scripto deinde exercitu de remigum supplemento agi 
coeptum; in quam rem cum neque hominum satis, nec 
ex qua pararentur stipendiumque acciperent, pecuniae 
quicquam ea tempestate in publico esset, edixerunt con- 
sules , ut privatim ex censu ordinibusque sicut antea re- 
miges darent cum stipendio cibariisque dierum triginta, 
ad id edictum tantus fremitus hominum, tanta indignatio 
fuit, ut mage dux quam materia seditioni deesset. secun- 

dum Siculos Campanosque plebem Romanam perdendam 
lacerandamque sibi consules sumpsisse, per tot annos 
tributo exhaustos nihil reliqui praeter terram nudam ac 
vastam habere, tecta hostes incendisse, servos agri cul- 
tores rem publicam abduxisse, nunc ad militiam parvo 
aere emendo, nunc remiges imperando, si quid cui argenti 
aeris ve fuerit, stipendio remigum et tributis annuis abla- 
tum. se, ut dent quod non habeant, nulla vi nullo imperio 
cogi posse, bona sua venderent, in corpora, quae reliqua 
essent, saevirent, ne unde redimantur quidem quicquam 
superesse. haec non in occulto, sed propalam in foro at- 
que oculis ipsorum consulum ingens turba circumfusi fre- 
mebant, nec eos sedare consules nunc castigando nunc 
consolando poterant, spatium deinde iis tridui se dare 
ad cogitandum dixerunt; quo ipsi ad reni inspiciendam et 
expediendam usi sunt, senatum postero die habuerunt 
de remigum supplemento ; ubi cum multa disseruissent, 
cur aequa plebis recusatio esset, verterunt orationem eo, 
ut dicerent privatis id seu aequum seu iniquum onus in- 
iungendum esse: nam unde, cum pecunia in aerario non 
esset, paraturos navales socios? quo modo autem sine 
classibus aut Siciliam obtineri aut Italia Philippum arceri 
posse aut tuta Italiae litora esse? XXXVI. cum in hac dif- 
ficultate rerum consilium haereret, ac prope torpor qui- 
dam occupasset hominum mentes, tum Laevinus consul 
magistratus senatui et senatum populo, sicut honore prae- 
stent, ita ad omnia, quae dura atque aspera essent, sub- 
eunda duces debere esse. „si quid iniungere inferiori ve- 
lis, id prius in te ac tuos si ipse iuris statueris, facilius 
omnes obedientes habeas, nec impensa gravis est, cum 
ex ea plus quam pro virili parte sibi quemque capere 
principum vident, itaque classes si habere atque ornare 
volumus populum Romanum, privatos sine recusatione 
remiges dare, nobismet ipsis primum imperemus, aurum 
argentum signatum omne aes senatores crastino die in 
publicum conferamus, ita ut anulos sibi quisque et con- 
iugi et liberis, et filio bullam, et quibus uxor filiaeve sunt, 
singulas uncias pondo auri relinquant; argenti, qui curuli 

sella sederunt, equi ornamenta et libras pondo, ut sali- 
num pateliamque deorum causa habere possint; ceteri 
senatores libram argenti tantum, aeris signati quina milia 
in singulos patres familiae relinquamus : ceterum omne 
aurum argentum aes signatum ad triumviros mensarios 
extemplo deferamus nullo ante senatus consulto facto, ut 
voluntaria collatio et certamen adiuvandae rei publicae 
excitet ad aemulandum animos primum equestris ordinis, 
dein reliquae plebis, hanc unam viam multa inter nos col- 
locuti consules invenimus, ingredimini dis bene iuvanti- 
bus. res publica incolumis et privatas res facile salvas 
praestat; publica prodendo tua nequiquam serves“. in 
haec tanto animo consensum est, ut gratiae ultro consuli- 
bus agerentur, senatu inde misso pro se quisque aurum 
argentum et aes in publicum conferunt tanto certamine 
iniecto , ut prima inter primos nomina sua vellent in pu- 
blicis tabulis esse, ut nec triumviri accipiundo nec seri 
bae referundo sufficerent, hunc senatus consensum eque- 
ster ordo est secutus, equestris ordinis plebs, ita sine 
edicto, sine coercitione magistratus nec remige in supple- 
mentum nec stipendio res publica eguit; paratisque omni- 
bus ad bellum consules in provincias profecti sunt. 

XXXVII. Neque aliud magis tempus belli fuit, quo 
Carthaginienses Romanique pariter variis casibus immixtis 
magis in ancipiti spe ac metu fuerint, nam Romanis et in 
provinciis, hinc in Hispania adversae res hinc prosperae 
in Sicilia luctum et laetitiam miscuerant ; et in Italia cum 
Tarentum amissum damno et dolori, tum arx cum prae- 
sidio retenta praeter spem gaudio fuit ; et terrorem subi- 
tum pavoremque urbis Romae obsessae et oppugnatae 
Capua post dies paucos capta in laetitiam vertit, transma- 
rinae quoque res quadam vice pensatae: Philippus hostis 
tempore haud satis opportuno factus, Aetoli novi adseiti 
socii, Attalusque Asiae rex iam vclut despondente for- 
tuna Romanis imperium orientis. Carthaginienses quoque 
Capuae amissae Tarentum captum aequabant, et ut ad 
moenia urbis Romanae nullo prohibente se pervenisse in 
gloria ponebant, ita pigebat irriti incepti, pudebatquo 

adeo se spretos, ut sedentibus ipsis ad Romana moenia 
alia porta exercitus Romanus in Hispaniam duceretur, 
ipsae quoque Hispaniae, quo propius spem venerant tan- 
tis duobus ducibus exercitibusque caesis debellatum ibi 
ac pulsos inde Romanos esse, eo plus, ab L. Marcio tu- 
multuario duce ad vanum et irritum victoriam redactam 
esse, indignationis praebebant, ita aequante fortuna sus- 
pensa omnia utrimque erant integra spe , integro metu, 
velut illo tempore primum bellum inciperent. 

XXXVIII. Hannibalem ante omnia angebat, quod Ca- 
pua pertinacius oppugnata ab Romanis quam defensa ab 
se multorum Italiae populorum animos averterat, quos ne- 
que omnes tenere praesidiis, nisi vellet in multas parvas- 
que partes carpere exercitum, quod minime tum expe- 
diebat, poterat, nec deductis praesidiis spei liberam vel 
obnoxiam timori sociorum relinquere fidem, praeceps in 
avaritiam et crudelitatem animus ad spolianda quae tueri 
nequibat, ut vastata hosti relinquerentur, inclinavit, id 
foedum consilium cum incepto, tum etiam exitu fuit, ne- 
que enim indigna patientium modo abalienabantur animi, 
sed ceterorum etiam: quippe ad plures exemplum quam 
damnum pertinebat, nec consul Romanus temptandis ur- 
bibus, sicunde spes aliqua se ostendisset, deerat. Sala- 
piae principes erant Dasius et Blattius. Dasius Hannibali 
amicus: Blattius, quantum ex tuto poterat, rem Romanam 
fovebat, et per occultos nuntios spem proditionis fecerat 
Marcello, sed sine adiutore Dasio res transigi non pote- 
rat. multum ac diu cunctatus, et tum quoque magis in- 
opia consilii polioris quam spe eflectus Dasium appella- 
bat. at ille, cum ab re aversus, tum aemulo potentatus 
inimicus, rem Hannibali aperit, arcessito utroque Hannibal 
cum pro tribunali quaedam ageret mox de Blattio cogni- 
turus, starentque summoto populo accusator et reus, Blat- 
lius de proditione Dasium appellabat, enimvero ille velut 
in manifesta re exclamat, sub oculis Hannibalis secum de 
proditione agi. Hannibali atque eis qui aderant, quo au- 
dacior res erat, minus similis veri visa est. aemulationem 
profecto atque odium esse, et id crimen adferri, quod. 

quia testem habere non posset, liberius fingenti sit: na 
inde dimissi sunt, nec Blattius ante abstitit tamen tam au - 
daci incepto, quam idem obtundendo docendoque, quam 
ea res ipsis patriaeque salutaris esset, pervicit, ut prae- 
sidium Punicum — quingenti autem Numidae erant — 
Salapiaque traderetur Marcello, nec sine caede multa tradi 
potuit, longe fortissimi equitum loto Punico exercitu erant, 
itaque quamquam improvisa res fuit, nec usus equorum 
in urbe erat, tamen armis inter tumultum captis et eruptio- 
nem temptaverunt, et cum evadere nequirent, pugnantes 
ad ultimum occubuerunt, nec plus quinquaginta ex his in 
potestatem hostium vivi venerunt, plusque aliquanto 
damni haec ala equitum amissa Hannibali quam Salapia 
fuit; nec deinde umquam Poenus, quo longe plurimum 
valuerat, equitatu superior fuit. 

XXXIX. Per idem tempus cum in arce Tarentina vix 
inopia tolerabilis esset, spem omnem praesidium quod ibi 
erat Romanum praefeclusque praesidii atque arcis M. Li- 
vius in commeatibus ab Sicilia missis habebant, qui ut 
tuto praeterveherentur oram Italiae, classis viginti ferme 
navium Regii stabat, praeerat classi commeatibusque 
D. Quinctius, obscuro genere ortus, ceterum multis forti- 
bus factis militari gloria' illustris, primo quinque naves, 
quarum maximae duae triremes a Marcello ei traditae 
erant, habuit; postea rem impigre saepe gerenti tres ad- 
ditae quinqueremes ; postremo ipse a sociis Reginisque 
et a Velia et a Paesto debitas ex foedere exigendo clas- 
sem viginti navium, sicut ante dictum est, efficit, huic 
ab Regio profectae classi Democrates cum pari [classi] 
navium Tarentinarum numero quindecim milia ferme ab 
urbe ad Sapriportum obvius fuit, velis lum forte impro- 
vidus futuri certaminis Romanus veniebat: sed circa Cro- 
tonem Sybarimque suppleverat remigio naves, instructam- 
que et armatam egregie pro magnitudine navium classem 
habebat, et tum forte sub idem tempus et venti vis omnis 
cecidit et hostes in conspectu fuere, ut ad componenda 
armamenta expediendumque remigem ac militem ad im- 
minens certamen satis temporis esset, raro alias tantis 

animis iustae concurrerunt classes, quippe cum in maio- 
ris discrimen rei, quam ipsae erant, pugnarent : Tarentinf, 
ut recuperata urbe ab Romanis post centesimum prope an- 
num arcem etiam liberarent, spe commeatus quoque ho- 
stibus, si navali proelio possessionem maris ademissent, 
interclusuros; Romani, ut retenta possessione arcis osten- 
derent non vi ac virtute, sed proditione ac furto Tarentum 
amissum, itaque ex utraque parte signo ^Jato cum rostris 
concurrissent, neque retro navem inhiberent, nec dirimi 
ab se hostem paterentur — quam quis indeptus navem 
erat, ferrea iniecta manu- — , ita conserebant ex propin- 
quo pugnam, ut non missilibus tantum, sed gladiis etiam 
prope collato pede gereretur res. prorae inter se iunctae 
haerebant, puppes alieno remigio circumagebantur, ita 
in arto stipatae erant naves , ut vix ullum telum in mari 
vanum intercideret; frontibus velut pedestres acies urge- 
bant, perviaeque naves pugnantibus erant, insignis tamen 
inter ceteras pugna fuit duarum, quae primae agminis 
concurrerant inter se. in Romana nave ipse Quinctius 
erat, in Tarentina Nico, cui Perconi fuit cognomen, non 
publico modo sed privato etiam odio invisus atque in- 
festus Romanis, quod eius factionis erat, quae Tarentum 
Hannibali prodiderat, hic Quinctium simul pugnantem 
hortaniemque suos incautum hasta transfigit, atque ille 
praeceps cum armis procidit ante proram, victor Taren- 
tinus in turbatam duce amisso navem impigre transgressus 
cum summovisset hostes , et prora iain Tarentinorum es- 
set, puppim male conglobati tuerentur Romani , repente 
et alia a puppe triremis hostium apparuit, ita in medio 
circumventa Romana navis capitur, hinc ceteris terror in- 
iectus, uti praetoriam navem captam videre; fugientesque 
passim aliae in alto mersae, aliae in terram remis abreptae 
mox praedae fuere Thurinis Melapontinisque. ex onera- 
riis, quae cum commeatu sequebantur, perpaucae in po- 
testatem hosUum venere, aliae ad incertos ventos hinc 
atque illinc obliqua transferentes vela in altum evectae 
sunt. Nequaquam pari fortuna per eos dies Tarenti res 
gesta, nam ad quattuor milia hominum frumentatum 
t. livi PAns III. 10 

egressa cum in agris passim vagarentur, Livius, qui arci 
praesidioque Romano praeerat , intentus in omnes occa- 
siones gerendae rei C. Persium impigrum virum cum duo- 
bus milibus et quingentis armatorum ex arce emisit, qui 
vage effusos per agros palatosque adortus cum diu pas- 
sim cecidisset, paucos ex multis trepida fuga incidentes 
semiapertis portarum foribus in urbem compulit, nec 
mullum a/uil, quin urbs eodem impetu caperetur, ita 
aequatae res aa Tarentum, Romanis victoribus terra, Ta- 
reutinis mari, frumenti spes, quae in oculis fuerat, utros- 
que frustrata pariter. 

, XL. Per idem tempus Laevinus consul, iam magna 
parte anni circumacta, in Siciliam veteribus novisque so- 
ciis exspectatus cum venisset, primum ac potissimum 
omnium ratus Syracusis nova pace inconditas componere 
res. Agrigentum inde, quod belli reliquum erat teneba 
turque a Carthaginiensium valido praesidio , duxit legio 
nes. et adfuit fortuna incepto. Hanno erat imperator Car- 
thaginiensium, sed omnem in Mutline Numidisque speui 
repositam habebant, per lotam Siciliam vagus praedas 
agebat ex sociis Romanorum ; neque intercludi ab Agri- 
gento vi aut arte ulla, nec, quin erumperet ubi vellet, pro- 
hiberi poterat, haec eius gloria quia iam imperatoris quo- 
que famae officiebat, postremo in invidiam vertit, ut ne 
bene gestae quidem res iam Hannoni propter auctorem 
satis laetae essent, propter ea postremo praefecturam eius 
filio suo dedit, ratus cum imperio auctoritatem quoque ei 
inter Numidas erepturum, quod longe aliter venit: nam 
veterem favorem eius sua insuper invidia auxit; neque 
ille indignitatem iniuriae tulit, confestimque ad Laevinum 
occultos nuntios misit de tradendo Agrigento, per quos 
ut est facta fides composilusque rei gerendae modus, por- 
tam ad mare ferentem Numidae cum occupassent pulsis 
inde custodibus aut caesis, Romanos ad id ipsum missos 
in urbem acceperunt, et cum agmine iam in media urbis 
ac forum magno tumultu iretur, ratus Hanno non aliud 
quam tumultum ac secessionem, id quod et ante accide- 
rat, Numidarum esse, ad comprimendam seditionem pro- 

cessit, atque ille, cum ei multitudo maior quam Numida- 
rum procul visa et clamor Romanus haud quaquam ignotus 
ad aures accidisset, priusquam ad ictum teli veniret, ca- 
pessit fugam, per aversam portam emissus adsumpto 
comite Epicyde cum paucis ad mare pervenit; nactique 
opportune parvum navigium , relicta hostibus Sicilia, de 
qua per tot annos certatum erat, in Africam traiecerunt. 
alia multitudo Poenorum Siculorumque ne temptato qui- 
dem certamine cum caeci in fugam ruerent, clausique 
exitus essent, circa portas caesa, oppido recepto Laevi- 
nus, qui capita rerum Agrigenti erant, virgis caesos securi 
percussit, ceteros praedamque vendidit; omnem pecu- 
niam Romam misit, fama Agrigentinorum cladis Siciliam 
cum pervasisset, omnia repente ad Romanos inclinave- 
runt. prodita brevi sunt viginti oppida, sex vi capta; vo- 
luntaria deditione in fidem venerunt ad quadraginta, qua- 
rum civitatium principibus cum pro cuiusque merito consul 
pretia poenasque exsolvisset, coegisselque Siculos positis 
tandem armis ad agrum colendum animos convertere, ut 
esset non incolarum modo alimentis frugifera insula, sed 
urbis Romae atque Italiae, id quod multis saepe lempe 
statibus fecerat, annonam levaret, ab Agathyrna incondi- 
tam multitudinem secum in Italiam transvexit, quattuor 
milia hominum erant, mixti ex omni colluvione exsules, 
obaerati, capitalia ausi plerique, et cum in civitatibus 
suis ac sub legibus vixerant, et postquam eos ex variis 
causis fortuna similis conglobaverat Agathyrnam, per la- 
trocinia ac rapinam tolerantes vitam, hos neque relin- 
quere Laevinus in insula tum primum nova pace coale- 
scente velut materiam novandis rebus satis tutum ratus est, 
et Reginis usui futuri erant ad populandum Bruttium «agrum 
adsuetam latrociniis quaerentibus manum, et quod ad 
Siciliam attinet, eo anno debellatum est. 

XLI. In Hispania principio veris P. Scipio, navibus 
deductis evocatisque edicto Tarraconem sociorum auxi- 
liis, classem onerariasque ostium inde Iliberi fluminis pe- 
tere iubet. eodem legiones ex hibernis convenire cum 
iussisset, ipse cum quinque milibus sociorum ab Tarracone 

profectus ad exercitum est. quo cum venisset, adloquen- 
dos maxime veteres milites, qui tantis superfuerunt cla- 
dibus, ratus contione advocata ita disseruit: „nemo ante 
me novus imperator militibus suis, priusquam opera eorum 
usus esset, gratias agere iure ac merito potuit: me vobis, 
priusquam provinciam aut castra viderem , obligavit for- 
tuna, primum quod ea pietate erga patrem patruumque 
meum vivos mortuosque fuistis, deinde quod amissam 
tanta clade provinciae possessionem integram et populo 
Romano et successori mihi virtute vestra obtinuistis, sed 
cum iam benignitate deum id paremus atque agamus, non 
ut ipsi maneamus in Hispania, sed ne Poeni maneant, nec 
ut pro ripa Hiberi stantes arceamus transitu hostes, sed 
ut ultro transeamus transferamusque bellum, vereor ne 
cui vestrum maius id audaciusque consilium quam aut pro 
memoria cladium nuper acceptarum aut pro aetate mea 
videatur, adversae pugnae in Hispania nullius in animo 
quam meo minus obliterari possunt, quippe cui paler et 
patruus intra triginta dierum spatium, ut aliud super aliud 
cumularetur familiae nostrae funus, interfecti sunt: sed 
ut familiaris paene orbitas ac solitudo frangit animum, ita 
publica cum fortuna tum virtus desperare de summa re- 
rum prohibet, ea fato quodam data nobis sors est, ut 
magnis omnibus bellis victi vicerimus, vetera omitto, Por- 
sinam, Gallos, Samnites: a Punicis bellis incipiam, quot 
classes, quot duces, quot exercitus priore bello amissi 
sunt! iam quid hoc bello memorem? omnibus aut ipse 
adfui cladibus, aut quibus afui, maxime unus omnium eas 
sensi. Trebia, Trasumennus, Cannae — quid aliud sunt 
quam monumenta occisorum exercituum consulumque Ro- 
manorum? adde defectionem Italiae, Siciliae maioris par- 
tis, Sardiniae; adde ultimum terrorem ac pavorem, castra 
Punica inter Anienem ac moenia Romana posita, et visum 
prope in portis victorem Hannibalem — : in hac ruina re- 
rum stetit una integra atque immobilis virtus populi Ro 
mani; haec omnia strata humi erexit ac sustulit, vos 
omnium primi, milites, post Cannensem cladem vadenti 
Hasdrubali ad Alpes flaliamque, qui si se cum fratre con- 

tunxisset, nullum iam nomen essel populi Romani, ductu 
auspicioque patris mei obstitistis j et hae secundae res illas 
adversas sustinuerunt, nunc benignitate deum omnia se- 
cunda, prospera, in dies laetiora ac meliora in Italia Sici- 
liaque geruntur; in Sicilia Syracusae Agrigentum captum, 
pulsi tota insula hostes receplaque provincia in dicione 
populi Romani est; in Italia Arpi recepti, Capua capta; 
iter omne ab urbe Roma trepida fuga emensus Hannibal, 
in extremum angulum agri Bruttii compulsus, nihil iam 
maius precatur deos, quam ut incolumi cedere atque abire 
ex hostium terra liceat, quid igitur minus conveniat, mi- 
lites, quam, cum aliae super alias clades cumularentur, 
ac di prope ipsi cum Hannibale starent, vos hic cum pa- 
rentibus meis — aequentur enim etiam honore nominis — 
sustinuisse labantem fortunam populi Romani ; nunc eos- 
dem, quia illic omnia secunda laelaque sunt, animis de- 
ficere? nuper quoque quae acciderunt, ulinam tam sine 
meo luctu quam vestro transissent! nunc dii immortales 
imperii Romani praesides, qui centuriis omnibus, ut mihi 
imperium iuberenl dari fuere auctores , Udem auguriis au- 
spiciisque et per nocturnos etiam visus omnia laeta ac pro- 
spera portendunt, animus quoque meus, maximus mihi ad 
hoc tempus vales , praesagii nostram Hispaniam esse , brevi 
extorre hinc omne Punicum nomen maria terrasque foeda 
fuga impleturum, quod mens sua sponte divinat, idem sub- 
idi ratio haud fallax, vexati ab iis sodi nostram fidem per 
legatos implorant; tres duces discordantes, prope ut defe- 
cerint alii ab aliis, trifariam exercitum in diversas regiones 
distraxere : eadem in illos ingruit fortuna , quae nuper nos 
adflixil, nam et deseruntur ab sociis, ut prius ab Celtiberis 
nos, et diduxere exercitus, quae patri patruoque meo causa 
exitii fuit, nec discordia intestina coire eos in unum sinet, 
neque singuli nobis resistere poterunt, vos modo, milites, fa- 
vete nomini Scipionum, suboli imperatorum vestrorum velul 
accisis recrescenti stirpibus, agile, milites veteres , novum 
exerdtum novumque ducem traducite Hiberum , traducite 
in terras cum mullis fortibus factis saepe a vobis peragratas, 
brevi faciam ut, quem ad modum noscitatis in me patris pa 

iruique similitudinem oris vultusque et lineamenta corporis, 
ita ingenii fidei virtutisque ad exemplum expressam effigiem 
vobis reddam , ut revixisse aut renatum sibi quisque Scipio ■ 
nem imperatorem dicat .“ 

XLII. Hac oratione accensis militum animis, relicto ad 
praesidium regionis eius M. Silano cum iribus milibus pedi- 
tum quingentis equitibus, celeras omnes copias — erani au- 
tem viginti quinque milia peditum, duo milia quingenti equi- 
tes — Hiberum traiecit. ibi quibusdam suadentibus . ut, 
quoniam in tres tam diversas regiones discessissent Punici 
exercitus, proximum adgrederelur , periculum esse ratus, 
ne eo facto in unum omnes contraheret, nec par esset unus 
tot exercitibus , Carthaginem novam inierim oppugnare sta- 
tuit, urbem cum ipsam opulentam sins opibus , tum hostium 
omni bellico apparatu plenam — ibi arma , ibi pecunia , ibi 
totius Hispaniae obsides erant — , sitam praeterea cum op- 
portune ad traiciendum in Africam, tum super portum satis 
amplum quantaevis classi et nescio an unum in Hispaniae 
ora, qua nostro adiacet mari, nemo omnium quo iretur scie- 
bat praeter C. Laelium, is classe circummissus ita cursum 
navium moderari iussus erat, ut eodem tempore exercitus 
ostenderetur et classis portum intraret, septimo die ab Hi- 
acro Carthaginem ventum est simul terra marique. castra 
ab regione urbis, qua in septemtrionem versa est, posita: his 
ab (ergo — nam frons natura tuta erat — vallum obiectum. 
ceterum sita Carthago sic est. sinus est maris media fere 
Hispaniae ora, maxime Africo venio oppositus, ad duo mi- 
lia et quingentos passus introrsus retractus, paulo plus mille 
*> assuum in latitudinem patens, huius in ostio sinus parva 
insula obiecia ab alto portum ab omnibus ventis praeterquam 
Africo tutum facit, ab intimo sinu paeninsula excurrit, tu- 
mulus is ipse, in quo condita urbs est, ab ortu solis et a meri- 
die cincta mari , ab occasu stagnum claudit paululum et ad 
septemtrionem fusum, incertae altitudinis utcumque ex- 
aestuat aut deficit mare, continenti urbem iugum ducentos 
fere et quinquaginta passus patens coniungil. unde cum tam 
parvi operis munitio esset, non obiecit vallum imperator Ro- 
manus, seu fiduciam hosti superbe ostentans, sive ut subeunti 

saepe ad moenia urbis recursus pateret. XLI1I. cetera quae 
munienda erant cum perfecisset, naves etiam in portu, vetui 
maritimam quoque ostentans obsidionem, instruxit; circum- 
veclusque classem cum monuisset praefectos navium, ut vi- 
gilias nocturnas intenti servarent, omnia ubique primo ob- 
sessum hostem conari, regressus in castra, ut consilii sui 
rationem , quod ab urbe potissimum oppugnanda bellum or- 
sus esset , militibus ostenderet et spem potiundae cohortando 
faceret , contione advocata ita disseruit: „ad urbem unam 
oppugnandam si quis vos adductos credit, is magis operis 
vestri quam emolumenti rationem exactam, milites, habet, 
oppugnabitis enim vere moenia unius urbis, sed in una urbe 
universam ceperitis Hispaniam, hic sunt obsides omnium no- 
bilium regum populorumque; qui simul in potestate vestra 
erunt, extemplo omnia quae nunc sub Carthaginiensibus sunt, 
in dicionem tradent; hic pecunia omnis hostium, sine qua 
neque illi gerere bellum possunt , quippe qui mercennarios 
exercitus alant, cl quae nobis maximo usui ad conciliandos 
barbarorum animos erit; hic tormenta armamenta arma 
omnis apparatus belli est , qui simul et vos instruet et hostes 
nudabit, potiemur praeterea cum pulcherrima opulentissi- 
maque urbe, tum opportunissima portu egregio, unde terra 
marique quae belli usus poscunt suppeditentur, quae cum 
magna ipsi habebimus, tum dempserimus hostibus multo ma- 
iora. haec illis arx, hoc horreum, aerarium, armamenta- 
rium , hoc omnium rerum receptaculum est; huc rectus ex 
Africa cursus est; haec una inter Pyrenaeum et Gades sta- 
tio; hinc omni Hispaniae imminet Africa, sed quoniam vos 
instructos et ordinatos cognosco, ad Carthaginem Novam op- 
pugnandam totis viribus et bono animo transeamus 11 , cum- 
que omnes una voce hoc faciendum succlamarent , eos Car- 
thaginem duxit, tum terra marique eam oppugnari rubet. 

XLIV. Mago Poenorum dux cum terra marique in- 
strui oppugnationem videret, et ipse copias ita disponit i 
oppidanorum duo milia ab ea parte, qua castra Romana 
erant, opponit, quingentis militibus arcem insedit, quin- 
gentos tumulo urbis in orientem verso imponit; multitu- 
dinem aliam, quo clamor, quo subita vocassetres, intentam 

ad omnia occurrere iubet. patefacta deinde porta eos, 
quos in via ferente ad castra hostium instruxerat, mittit. 
Romani duce ipso praecipiente parumper cessere, ut pro- 
piores subsidiis in certamine ipso summiltendis essent, et 
primo haud impares stetere acies ; subsidia deinde iden- 
tidem summissa e castris non averterunt solum in fugam 
hostes, sed adeo effusis institerunt, ut nisi receptui ceci- 
nisset, permixti fugientibus irrupturi fuisse in urbem vi- 
derentur. trepidatio vero non in proelio maior quam tota 
urbe fuit, multae stationes pavore atque fuga desertae 
sunt, reliclique muri, cum qua cuique erat proximum de- 
siluissent. quod ubi egressus Scipio in tumulum, quem 
Mercurium vocant, animadvertit, multis partibus nudata 
defensoribus moenia esse, omnes e castris excitos ire ad 
oppugnandam et ferre scalas iubet. ipse trium prae se 
iuvenum validorum scutis oppositis — ingens enim iam 
vis omnis generis telorum e muris volabat — ad urbem 
succedit, hortatur, imperat quae in rem sunt; quod plu- 
rimum ad accendendos militum animos intererat, testis 
spectatorque virtutis atque ignaviae cuiusque adest, ita- 
que in vulnera ac tela ruunt, neque illos muri neque su 
perstantes armati arcere queunt, quin certalim ascendant-, 
et ab navibus eodem tempore ea, quae mari adluilur, pars 
urbis oppugnari coepta est. ceterum tumultus inde maior 
quam vis adhiberi poterat, dum applicant, dum partim 
exponunt scalas militesque , dum qua cuique proximum 
est in terram evadere properant, ipsa festinatione et cer- 
tamine alii alios impediunt. XLV. inter haec repleverat 
iam Poenus armatis muros, et vis magna ex ingenti copia 
congesta telorum suppeditabat, sed neque viri nec tela 
nec quicquam aliud aeque quam moenia ipsa sese defen- 
debant. rarae enim scalae altitudini aequari poterant, et 
quo quaeque altiores, eo infirmiores erant, itaque cum 
summus quisque evadere non posset, subirent tamen alii, 
onere ipso frangebantur, quidam stantibus scalis cum 
altitudo caliginem oculis offudisset, ad terram delati sunt, 
et cum passim homines scalaeque ruerent , et ipso suc- 
cessu audacia atque alacritas hostium cresceret, signum 

receptui datum est; quod spem non praesentis modo ab 
tanto certamine ac labore quietis obsessis sed etiam in 
posterum dedit, scalis et corona capi urbem non posse, 
opera et difficilia esse et tempus datura ad ferendam opem 
imperatoribus suis. 

Vix prior tumultus conticuerat, cum Scipio ab de- 
fessis iam vulneralisque recentes integrosque alios acci- 
pere scalas iubet et vi maiore adgredi urbem, ipse, ut ei 
nuntiatum est aestum decedere, quod per piscatores Tar- 
raconenses nunc levibus cumbis, nunc, ubi eae siderent, 
vadis pervagatos stagnum , compertum habebat, facilem 
pedibus ad murum transitum dari, eo secum armatos 
quingentos duxit, medium ferme diei erat, et ad id, quod 
, sua sponte cedente in mare aestu trahebatur aqua, acer 
etiam septemlrio ortus inclinatum stagnum eodem, quo 
aestus ferebat, et adeo nudaverat vada, ut alibi umbilico 
tenus aqua esset, alibi genua vix superaret, hoc cura ac 
ratione compertum in prodigium ac deos vertens Scipio, 
qui ad transitum Romanis mare verterent et stagna aufer- 
rent, viasque ante numquam initas humano vestigio ape- 
rirent, Neptunum iubebat ducem itineris sequi ac medio 
stagno evadere ad moenia. XLV1. ab terra ingens labor 
succedentibus erat; nec altitudine tantum moenium im- 
pediebantur, sed quod euntes ad ancipiles utrimque ictus 
subiectos habebant Romanos, ut latera infestiora sub- 
euntibus quam adversa corpora essent, at parte in alia 
quingentis et per stagnum facilis transitus et in murum 
ascensus inde fuit: nam neque opere emunitus erat, ut 
ubi ipsius loci ac stagni praesidio satis creditum foret; 
nec ulla armatorum statio aut custodia opposita intentis 
omnibus ad opem eo ferendam, unde periculum ostende- 
batur. ubi urbem sine certamine intravere , pergunt inde 
quanto maximo cursu poterant ad eam portam, circa quam 
omne contractum certamen erat, in quod adeo intenti 
omnium non animi solum fuere, sed etiam oculi aures- 
que pugnantium speclantiumque et adhortantium pugnan- 
tes, ut nemo ab tergo ante sentiret captam urbem, quam 
tela in aversos inciderunt, utrimque ancipitcm hostem ha 

bebant, tunc turbatis defensoribus metu et moenia capta, 
et porta intus forisque pariter refringi coepta; et mox 
caedendo confectis ac distractis, ne iter impediretur, fo- 
ribus armati impetum fecerunt, magna multitudo et mu- 
ros transcendebat, sed ii passim ad caedem oppidanorum 
versi: illa, quae portam ingressa erat, iusta acies cum 
ducibus, cum ordinibus media urbe in forum processit, 
inde cum duobus itineribus fugientes videret hostes, alios 
ad tumulum in orientem versum, qui tenebatur quingen- 
torum militum praesidio, alios in arcem, in quam et ipse 
Mago cum omnibus fere armatis qui muris pulsi fuerant 
refugerat, parlim copiarum ad tumulum expugnandum 
mittit, parlim ipse ad arcem ducit, et tumulus primo im- 
petu est captus, et Mago arcem conatus defendere, cum “ 
omnia hostium plena videret neque spem ullam esse, se 
arcemque et praesidium dedidit, quoad dedita arx est, 
caedes lota urbe passim factae, nec ulli puberum, qui ob- 
vius fuit, parcebatur: tum signo dato caedibus finis factus, 
ad praedam victores versi, quae ingens omnis generis fuit. 

XLV1I. Liberorum capitum virile secus ad decem 
milia capta, inde, qui cives Novae Carthaginis erant, di- 
misit, urbemque et sua omnia, quae reliqua eis bellum 
fecerat, restituit, opifices ad duo milia hominum erant: 
eos publicos fore populi Romani edixit cum spe propin- 
qua libertatis, si ad ministeria belli enixe operam navas- 
sent. ceteram multitudinem incolarum iuvenum ac valido- 
rum servorum in classem ad supplementum remigum de- 
dit: et auxerat navibus octo captivis classem, extra hanc 
multitudinem Hispanorum obsides erant, quorum perinde 
ac si sociorum liberi essent cura habita, captus et appa- 
ratus ingens belli: catapultae maximae formae centum vi- 
ginli, minores ducentae octoginta una; ballistae maiores 
viginti tres, minores quinquaginta duae; scorpionum ma- 
iorum minorumque et armorum telorumque ingens nume- 
rus; signa militaria septuaginta quattuor, et auri argenli- 
que relata ad imperatorem magna vis: paterae aureae 
fuerunt ducentae septuaginta sex, libras ferme omnes 
pondo ; argenti facti signalique decem et octo milia et tre- 

eenta pondo, vasorum argenteorum magnus numerus, 
haec omnia G. Flaminio quaestori appensa adnumerala- 
que sunt, tritici quadringenta milia modium, hordei du- 
centa septuaginta, ac naves onerariae sexaginta tres in 
portu expugnatae, quaedam cum suis oneribus, frumento, 
armis, aere praeterea ferroque et linteis et sparto et navali 
alia materia ad classem aedificandam, utminimum omnium 
inter lanias opes bellicas Carthago ipsa fuerit. 

XLVI1I. Eo die Scipio, C. Laelio cum sociis navali- 
bus urbem custodire iusso, ipse in castra legiones re- 
duxit, fessosque milites omnibus uno die belli operibus, 
quippe qui et acie dimicassent, et capienda urbe tantum 
laboris periculique adissent, et capta cum iis, qui in arcem 
confugerant, iniquo etiam loco pugnassenl, curare cor- 
pora iussit. postero die militibus navalibusque sociis con- 
vocatis primum dis immortalibus laudes gralesque egit, 
qui se non urbis solum opulentissimae omnium in Hispa- 
nia uno die compotem fecissent, sed ante eo congessis- 
sent omnis Africae atque Hispaniae opes, ut neque hosti- 
bus quicquam relinqueretur, et sibi ac suis omnia super- 
essent. militum deinde virtutem collaudavit, quod eos non 
eruptio hostium, non altitudo moenium, non inexplorata 
stagni vada, non castellum in alto tumulo situm, non mu- 
nitissima arx deterruisset, quo minus transcenderent 
omnia perrumperentque. itaque quamquam omnibus om- 
nia deberet, praecipuum muralis coronae decus eius esse, 
qui primus murum ascendisset: profiteretur qui se dignum 
eo duceret dono, duo professi sunt, Q. Tiberilius centu- 
rio legionis quartae et Sex. Digitius socius navalis, nec 
ipsi tam inter se acriter contendebant, quam studia exci- 
taverant uterque sui corporis hominunu sociis C. Laelius 
praefectus classis , legionariis M. Sempronius Tudilanus 
aderat, ea contentio cum prope seditionem veniret, Scipio 
tres recuperatores cum se daturum pronuntiasset , qui 
cognita causa teslibusque auditis iudicarent, uter prior in 
'oppidum transcendisset, C. Laelio et M. Sempronio ad- 
vocatis partis utriusque Cornelium Caudinum de medio 
adiecit, eosque tres recuperatores considere et causam 

cognoscere iussit. cum res eo maiore ageretur certamine 
quod amoti tantae dignitatis non tam advocati quam mo- 
deratores studiorum fuerant, C. Laelius, relicto consilio 
ante tribunal, ad Scipionem accedit, eumque docet rem 
sine modo ac modestia agi, ac prope esse ut manus inter 
se conferant, ceterum etiam si vis absit, nihilo minus de- 
testabili exemplo rem agi , quippe ubi fraude ac pcriuria 
decus petatur virtutis, stare hinc legionarios milites, hinc 
classicos , per omnes deos apparatos iurare magis quae 
velint quam quae sciant vera esse, et obstringere periu 
rio non se solum suumque caput, sed signa militaria et 
aquilas sacramentique religionem, haec ad eum de sen- 
tentia P. Cornelii et M. Sempronii deferre. Scipio collau, 
dato Laelio ad contionem advocavit, pronuntiavitque se 
satis compertum habere Q. Tiberilium et Sex. Digilium 
pariter in murum escendisse, seque eos virtutis causa 
coronis muralibus donare, tum reliquos, prout cuique 
meritum aut virtus erat, donavit: ante omnes C. Laelium 
praefectum classis et omni genere laudis sibimet ipse 
aequavit, et corona aurea ac triginta bubus donavit. 

XLIX. Tum obsides civitatium Hispaniae vocari ius- 
sit ; quorum quantus numerus fuerit piget scribere, quippe 
ubi alibi trecentos ferme, alibi tria milia septingentos vi* 
ginti quattuor fuisse inveniam, aeque et alia inter aucto- 
res discrepant, praesidium Punicum alius decem, alius 
septem, alius haud plus quam duum milium fuisse scribit, 
capta alibi decem milia capitum, alibi supra quinque et 
viginli invenias, scorpiones maiores minoresque ad sexa- 
ginta captos scripserim, si auctorem Graecum sequar Si - 
lenum; si Valerium Antiatem, maiorum scorpionum sex 
milia, minorum decem tria milia: adeo nullus mentiendi 
modus est. ne de ducibus quidem convenit, plerique 
Laelium praefuisse classi; sunt qui M. Iunium Silanum 
dicant. Arinen praefuisse Punico praesidio deditumque 
Romanis Antias Valerius, Magonem alii scriptores tra- 
dunt. non de numero navium captarum, non de pondere 
auri atque argenti et redactae pecuniae convenit, si ali- 
quis adsentiri necesse est, media simillima veris sunt, ce- 

terum vocatis obsidibus priinum universos bonum animum 
habere iussit: venisse eos in populi Romani potestatem, 
qui benefici® quam metu obligare homines malit, exteras- 
que gentes fide ac societate iunetas habere quam tristi 
subiectas servitio, deinde acceptis nominibus civitatium 
recensuit captivos, quot cuiusque populi essent, et nun- 
tios domum misit, ut ad suos quisque recipiendos veniret, 
si quarum forte civitatium legati aderant, eis praesentibus 
suos restituit; ceterorum curam benigne tuendorum C. Fla- 
minio quaestori attribuit, inter haec e media turba obsi- 
dum mulier magno natu, Mandonii uxor, qui frater Inde- 
bilis Ilergetum reguli erat, flens ad pedes imperatoris 
procubuit, obtestarique coepit, ut curam cultumque femi- 
narum impensius custodibus commendaret, cum Scipio 
nihil defulurum profecto diceret, tum rursus mulier: „haud 
magni ista facimus 14 inquit: „quid enim huic fortunae non 
satis est? alia me cura aetatem harum intuentem — nam 
ipsa iam extra periculum iniuriae muliebris sum — sti- 
mulat 44 . aetate et forma florentes circa eam erant Indebi- 
tis filiae aliaeque nobilitate pari, quae omnes eam pro pa- 
rente colebant, tum Scipio „meae populique Romani 
disciplinae causa facerem 44 inquit, „ne quid, quod sanctum 
usquam esset, apud nos violaretur: nunc ut id curem im- 
pensius, vestra quoque virtus dignitasque facit, quae nc 
in malis quidem oblitae decoris matronalis estis 44 , specta- 
tae deinde integritatis viro tradidit eas, tuerique haud se- 
cus verecunde ac modeste quam hospitum coniuges ac 
matres iussit. 

L. Captiva deinde a militibus adducitur ad eum ad 
alta virgo adeo eximia forma, ut quacumque incedebat, 
converteret omnium oculos. Scipio, percunctalus patriam 
parenlesoue, inter celera accepit desponsam eam prin- 
cipi Celtiberorum adolescenti: Alueceio nomen erat, ex- 
templo igitur parentibus sponsoque ab domo accitis, cum 
Interim audiret deperire eum sponsae amore, ubi primum 
venit, accuratiore eum sermone quam parentes adloqui- 
tur: „iuvenis“ inquit „iuvenem appello, quo minor sit 
inter nos huius sermonis verecundia, ego, cum sponsa 

tua capta a militibus nostris ad me ducta esset, audirem- 
que tibi eam cordi esse, et forma faceret fidem, quia ipse, 
si frui liceret ludo aetatis , praesertim in recto et legitimo 
amore , et non res publica animum nostrum occupasset, 
veniam mihi dari sponsam impensius amanti vellem, tuo, 
cuius possum, amori faveo, fuit sponsa tua apud me 
eadem qua apud soceros tuos parentesque suos verecun- 
dia? servata tibi est, ut ift violatum et dignum me teque 
dari tibi donum posset, hanc mercedem unam pro eo 
munere paciscor, amicus populo Romano sis, etsi me 
virum bonum credis esse, quales patrem patruumque 
meum iam ante hae gentes norant, scias multos nostri si- 
miles in civitate Romana esse , nec ullum in terris hodie 
populum dici posse, quem minus tibi hostem luisque esse 
velis aut amicum malis", adolescens simul pudore et gau- 
dio perfusus , dextram Scipionis tenens , deos omnes in- 
vocare ad gratiam illi pro se referendam, quoniam sibi 
nequaquam satis facultatis pro suo animo atque illius ergs 
se esset, parentes inde cognatique virginis appellati; qui, 
quoniam gratis sibi redderetur virgo ad quam redimendam 
satis magnum attulissent auri pondus , orare Scipionem, 
ut id ab se donum acciperet coeperunt, haud minorem 
eius rei apud se gratiam futuram esse adfirmantes quam 
redditae inviolatae foret virginis. Scipio, quando tanto 
opere peterent, accepturum se pollicitus poni ante pedes 
iussit, vocatoque ad se Alucceio „super dolem" inquit, 
„quam accepturus a socero es, haec libi a me dotalia 
dona accedent", aurumque tollere ac sibi habere iussit. 
his laetus donis honoribusque dimissus domum implevit 
populares laudibus meritis Scipionis : venisse dis similli- 
mum iuvenem, vincentem omnia cum armis tum benigni- 
tate ac beneficiis, itaque dilectu clientium habito cum de- 
lectis mille et quadringentis equitibus intra paucos dies 
ad Scipionem revertit. 

LI. Scipio retentum secum Laelium dum captivos 
obsidesque et praedam ex consilio eius disponeret, sa- 
lis omnibus compositis, data quinquereme captivisque 
Magone et quindecim fere senatoribus, qui simul cum eo 

capti erant, in navem impositis nuntium victoriae Romam 
initlit. ipse paucos dies , quibus morari Carthagine sta- 
tuerat, exercendis navalibus pedeslribusque copiis ab- 
sumpsit. primo die legiones in armis quattuor milium 
spatio decurrerunt; secundo die arma curare et tergere 
ante tentoria iussi ; tertio die rudibus inter se in modum 
iustae pugnae concurrerunt praepilatis que missilibus ia- 
culatisunt; quarto die quies data; quinto iterum in armis 
decursum est. hunc ordinem laboris quietisque, quoad 
Carthagine morali sunt, servarunt.' remigium classicique 
milites tranquillo in altum evecti agilitatem navium simu- 
lacris navalis pugnae experiebantur, haec extra urbem 
terra marique corpora simul animosque ad bellum acue- 
bant : urbs ipsa strepebat apparatu belli fabris omnium 
generum in publica officina inclusis, dux cuncta pari cura 
obibat: nunc in classe acieque navali eral, nunc cum legio- 
nibus decurrebat, nunc operibus aspiciendis tempus dabat, 
quaeque in officinis quaeque in armamentarioque ac na- 
valibus fabrorum multitudo plurima in singulos dies cer- 
tamine ingenti faciebat, his ita inchoatis, refectisque qua 
quassati erant muris , dispositisque praesidiis ad custo- 
diam urbis Tarraconem est profectus , a multis legationi- 
bus protinus in via aditus, quas partiin dato responso ex 
itinere dimisit, partim distulit Tarraconem, quo omnibus 
novis veteribusque sociis edixerat conventum, et cuncti 
fere qui cis Hiberum incolunt populi, multi etiam ulterio- 
ris provinciae convenerunt. Carthaginiensium duces primo 
ex industria famam captae Carthaginis compresserunt; 
deinde, ut clarior res erat, quam ut legi ac dissimulari 
posset, elevabant verbis: necopinato adventu ac prope 
furto unius diei urbem unam Hispaniae interceptam; cuius 
rei tam parvae praemio elatum insolentem iuvenem immo- 
dico gaudio speciem magnae victoriae imposuisse, at ubi 
appropinquare tres duces, Ires victores hostium exercitus 
audisset, occursuram ei extemplo domesticorum funerum 
memoriam, haec in vulgus iactabant, haudquaquam ipsi 
ignari , quantum sibi ad omnia virium Carthagine amissa 
decessisset. 

TITI LIVI 

AB URBE CONDITA 
LIBER XXVII. 



EPITOME. Cn. Fulvius proconsul cum exercitu ab Hannibale ad Het» 
doneam caesus est. meliore eventu a Claudio Marcello consule ad- 
versus eundem ad Numistronem pugnatum est. inde Hannibal nocte 
recessit: Marcellus insecutus est, et subinde cedentem pressit, 
donec confligeret, priore pugna Hannibal superior, Marcellus se- 
quenti. Fabius Maximus pater consul Tarentinos per proditionem 
recepit. Claudius Marcellus T. Quinctius Crispinus consules, spe- 
culandi causa progressi e castris, insidiis ab Hannibale circumventi 
sunt. Marcellus occisus , Crispinus fugit, lustram a censoribus 
conditum est: censa sunt civium capita centum triginta septem 
milia centum et octo, ex quo numero apparuit, quantum hominum 
tot proeliorum adversa fortuna populo Romano abstulisset, in Hi- 
spania ad Baeculam Scipio cum Hasdrubale Hamilcaris conflixit et 
vicit, inter alia captum pueram regalem eximiae formae ad avun- 
culum Masinissam cum donis remiBil. Hasdrubal , qui cum exer- 
citu novo transcenderat Alpes , ut se Hannibali coniungeret, cum 
milibus hominum quinquaginta sex caesus est M. Livii consulis 
ductu, sed non minore opera Claudii Neronis consulis, qui, cum 
Hannibali oppositus esset, relictis castris ita ut hostem falleret, cum 
delecta manu profectus Hasdrubalem circumvenit, res praeterea 
feliciter a P. Sulpicio praetore adversus Philippum et Achaeos ge- 
stas continet. 

I. Hic status rerum in Hispania erat, in Italia consul 
Marcellus Salapia per proditionem recepta Marmoreas et 
Meles de Samnitibus vi cepit, ad tria milia militum ibi 
Hannibalis, quae praesidii causa relicta erant, oppressa 
praeda — et aliquantum eius fuit — militi concessa, tri- 
tici quoque ducenta quadraginta milia modium et centum 
decem milia hordei inventa, ceterum nequaquam inde 
tantum gaudium fuit, quanta clades intra paucos dies ac- 
cepta est haud procul Herdonea urbe, castra ibi Cn. Ful- 
vius proconsul habebat spe recipiendae Herdoneae, quae 
post Cannensem cladem ab Romanis defecerat, nec loco 
satis luto posita nec praesidiis firmata, neglegentiam in- 

silam ingenio ducis augebat spes ea , quod labare iis ad- 
versus Poenum fidem senserat, postquam Salapia amissa 
excessisse iis locis in Bruttios Hannibalem auditum est. 
ea omnia ab Herdonea per occultos nuntios delata Hanni- 
bali simul curam sociae retinendae urbis et spem fecere 
incatitum hostem adgrediendi. exercitu expedito, ita ut 
famam prope praeveniret, magnis itineribus ad Herdo- 
neam contendit, et quo plus terroris hosti obiceret, acie 
instructa accessit, pari audacia Romanus, consilio et vi- 
ribus impar, copiis raptim eductis conflixit, quinta legio 
et sinistra ala acriter pugnam inierunt, ceterum Hannibal 
signo equitibus dato, ut, cum pedestres acies occupas- 
sent praesenti certamine oculos animosque, circumvecti 
pars castra hostium pars terga trepidantium invaderent, 
ipse in Fulvii similitudinem nominis, quia Cn. Fulvium 
praetorem biennio ante in isdem devicerat locis, incre- 
pans, similem eventum pugnae fore adfirmabat. neque 
ea spes vana. fuit; nam cum comminus acie et peditum 
certamine mulli cecidissent Romanorum, starent tamen 
ordines signaque , equestris tumultus a tergo simul a ca- 
stris clamor hostilis auditus sextam ante legionem , quae 
in secunda acie posita prior ab Numidis turbata est, quin- 
tam deinde atque eos qui ad prima signa erant avertit, 
pars in fugam effusi, pars in medio caesi, ubi et ipse Cn. 
Fulvius cum undecim tribunis militum cecidit. Romano- 
rum sociorumque quot caesa in eo proelio milia sint, quis 
pro certo adfirmet, cum tredecim milia alibi , alibi haud 
plus quam septem inveniam, castris praedaque victor 
potitur. Herdoneam quia et defecturam fuisse ad Roma- 
nos comperit, nec mansuram in fide, si inde abscessisset, 
multitudine omni Metapontum ac Thurios traducta incen- 
dit; occidit principes, qui cum Fulvio colloquia occulta 
habuisse comperti sunt. Romani, qui ex tanta clade eva- 
serant, diversis itineribus semermes ad Marcellum con- 
sulem in Samnium perfugerunt. 

II. Marcellus nihil admodum tanta clade territus lit- 
teris Romam ad senatum de duce et exercitu ad Herdoneam 
amisso scribit: ceterum eundem se, qui post Cannensem 
T. LIVI PARS III. II 

pugnam ferocem victoria Hannibalem contudisset, ire ad- 
versus eum, brevem illi laetitiam qua exsultet faeturum. 
et Romae quidem cum luctus ingens ex praeterito, tum 
timor in futurum erat, consul ex Samnio inLueanos trans- 
gressus ad Numistronem in conspeetu Hannibalis loco 
plano, cum Poenus collem teneret, posuit castra, addidit 
et atiam fidentis speciem, quod prior in aciem eduxit: nec 
detracta vit Hannibal, ut signa portis efferri vidit ita tamen 
aciem instruxerunt, ut Poenus dextrum cornu in collem 
erigeret, Romani sinistrum ad oppidum applicarent. >ab 
hora tertia cum ad noctem pugnam extendissent, fessae- 
que pugnando primae acies essent, ab Romanis prima 
legio et dextra ala, ab Hannibale Hispani milites et fun- 
ditor Baliaris, elephanti quoque commisso i&m certamine 
in proelium acti, diu pugna neutro inclinata stetit, primae 
legioni tertia, dextrae alae sinistra subiit, et apud hostes 
integri a fessis pugnam accepere, novum atque atrox proe 
iium ex tam segni repente exarsit recentibus animis cor- 
poribus : sed nox incerta victoria diremit pugnantes, po- 
stero die Romani ab sole orto multum diei stetere in acie; 
ubi nemo hostium adversus prodiit, spolia per otium le- 
gere, et congestos in unum locum cremavere suos, nocte 
insequenti Hannibal silentio movit castra; in Apuliam abiit. 
Marcellus, ubi lux fugam hostium aperuit, sauciis cum 
praesidio modico Numistrone relictis praepositoque iis 
L. Furio Purpurione tribuno militum, vestigiis institit se- 
qui. ad Venustam adeptus eum est. ibi per dies aliquot, 
cum ab stationibus procursaretur, mixta equitum pedRum- 
que tumultuosa magis proelia quam magna , etferme omnia 
Romanis secunda fuerant, inde per Apuliam ducti exerci- 
tus sine Ullo memorando certamine, cum Hannibal nocte 
signa moveret , locum insidiis quaerens, Marcellus nisi certa 
luce et explorato ante non sequeretur. 

III. Capuae interim Flaccus dum bonis principum ven- 
dendis, agro qui publicatus fuerat locando — locavit autem 
omnem frumento — tempus terit, ne deesset materia in Cam- 
panos saeviendi , novum in occulto gliscetis per indicium pro- 
tractum esi facinus, milites aedificiis emotos , simul ut cum 

agro leda urbis f ruenda locarentur, simul metuens, ne suum 
quoque exercitum sicut Hannibalis nimia urbis amoenitas 
emolliret, in portis murisque sibimet ipsos tecta militariter 
coegerat aedificare, erani autem pleraque ex cratibus aut 
tubulis facta, alia harundine texta, stramento intecta omnia, 
velut de industria alimentis ignis, haec noctis una hora 
omnia incendere centum septuaginta Campani principibus 
fratribus JMosiis coniuraverant. indicio eius rei ex familia 
Blosiorum facto, portis repente iussu proconsulis clausis, 
cum ad arma signo dato milites concurrissent, comprehensi 
amnes qui in noxa erant , et quaestione acriter habita damnati 
necatique: indicibus libertas et aeris dena milia data. Nu- 
cerinos et Acerranos, querentes ubi habitarent non esse, 
Acerris ex parte incensis, Nuceria deleta, Nomam Fulvius 
ad senatum misit. Acerranis permissum ut aedificarent quae 
incensa erant; Nucerini Atellam, quia id maluerant, Alei 
lanis Calatiam migrare iussis traducti. 

Inter mullas magnasque res, quae nunc secundae 
nunc adversae occupabant cogitationes hominum, ne Ta- 
rentinae quidem arcis excidit memoria. M. Ogulnius et 
P. Aquilius in Etruriam legati ad frumentum coemendum, 
quod Tarentum portaretur, profecti, et mille milites de 
exercitu urbano , par numerus Romanorum sociorumque 
eodem in praesidium cum frumento missi. 

IV. lam aestas in exitu erat, comitiorumque consu- 
larium instabat tempus, sed litterae Marcelli, negantis e 
re publica esse' vestigium abscedi ab Hannibale, qui ce- 
denti cerlamenque abnuenti gravis ipse instaret, curam 
iniecerant, ne aut consulem Marcellum tum maxime res 
agentem a bello avocarent, aut in annum consules dees- 
sent. optimum visum est, quamquam extra Italiam esset, 
Valerium potius consulem ex Sicilia revocari, ad eum 
litterae iussu senatus ab L. Manlio praetore urbis missae 
cum litteris consulis M. Marcelli, ut ex iis nosceret, quae 
causa patribus eum potius quam collegam revocandi ex 
provincia esset. 

Eo fere tempore legali ab rege Syphace Romam ve- 
nerunt, quae prospera proelia rex cum Carthaginiensibus 

fecisset memorantes, regem nec inimiciorem ulli populo 
quam Carthaginiensi nec amiciorem quam Romano esse 
adfirmabant. misisse eum antea legatos in Hispaniam ad 
Cn. et P. Cornelios imperatores Romanos; nunc ab ipso 
velut fonte petere Romanam amicitiam voluisse, senatus 
non legatis modo benigne respondit, sed et ipse legatos 
cum donis ad regem misit, L. Genucium P. Poetelium 
P. Popillium. dona tulere togam et tunicam purpuream, 
sellam eburneam, pateram ex quinque pondo auri factam, 
protinus et alios Africae regulos iussi adire, iis quoque 
quae darentur portata, togae praetextae et lema pondo 
paterae aureae, et Alexandream ad Ptolemaeum et Cleo- 
patram reges M. Atilius M\ Acilius legati, ad commemo- 
randam renovandamque amicitiam missi, dona tulere, regi 
togam et tunicam purpuream cum sella eburnea , reginae 
pallam pictam cum amiculo purpureo. 

Mulla ea aestate, qua haec facta sunt, ex propinquis 
urbibus agrisque nuntiata sunt prodigia: Tusculi agnum 
cum ubere lactenti natum, Iovis aedis culmen fulmine 
ictum ac prope omni tecto nudatum; isdem ferme diebus 
Anagniae terram ante portam ictam diem ac noctem sine 
ullo ignis alimento arsisse, et aves ad compitum Anagni- 
num in luco Dianae nidos in arboribus reliquisse; Tarra- 
cinae in mari haud procul portu angues magnitudinis mi- ^ 
rae lascivientium piscium modo exsultasse; Tarquiniis 
porcum cum orc humano genitum, et in agro Capenate ad 
lucum Feroniae quattuor signa sanguine multo diem ac 
noctem sudasse, haec prodigia hostiis maioribus procu- 
rata decreto pontificum; et supplicatio diem Romae ad 
omnia pulvinaria, alterum in Capenati agro ad Feroniao 
lucum indicta. 

V. M. Valerius consul litteris excitus, provincia 
exereiluque mandato Cincio praetori, M. Valerio Messalla 
praefecto classis cum parte navium in Africam praedatum 
simul speeulalumquc , quae populus Carthaginiensis age- 
ret pararetque misso, ipse decem navibus Romam pro- 
fectus cum prospere pervenisset, senatum extemplo ha 
buit; ubi de suis rebus gestis commemoravit, cum annos 

prope sexaginta in Sicilia terra marique magnis saepe 
cladibus bellatum esset, se eam provinciam confecisses 
neminem Carthaginiensem in Sicilia esse, neminem Sicu- 
lum, qui fugati metu inde afuerint, non esse; omnes in 
urbes, in agros suos reductos arare serere; desertam re- 
coli terram tandem , frugiferam ipsis cultoribus , populo- 
que Romano pace ac bello fidissimum annonae subsidium, 
exin Multine et si quorum aliorum merita erga populum 
Romanum erant in senatum introductis, honores omnibus 
ad exsolvendam fidem a consule habiti. Mutlines etiam 
civis Romanus factus rogatione ab tribuno plebis ex aucto- 
ritate patrum ad plebem lata. 

Dum haec Romae geruntur, M. Valerius quinquaginta 
navibus cum ante lucem ad Africam accessisset, impro- 
viso in agrum Uticensem escensionem fecit; eurnque late 
depopulatus, multis mortalibus cum alia omnis generis 
praeda captis ad naves redit et in Siciliam tramisit, tertio 
decimo die quam profectus inde Lilybaeum revectus, ex 
captivis quaestione habita haec comperta, consulique 
Laevino omnia ordine perscripta, ut sciret, quo in statu 
Africae res essent: quinque milia Numidarum cum Masi- 
nissa Galae filio, acerrimo iuvene, Carthagini esse, et alios 
per lotam Africam milites mercede conduci, qui in Hispa- 
niam ad Hasdrubalem traicerenlur, ut is quam maximo 
exercitu primo quoque tempore in Italiam transgressus 
iungeret se Hannibali : in eo positam victoriam credere 
Carthaginienses, classem praeterea ingentem apparari ad 
Siciliam repetendam, eamque se credere brevi traiecturam. 
haec recitata a consule ita movere senatum, ut non ex- 
spectanda comitia consuli censerent, sed dictatorem comi- 
tiorum habendorum causa dici, et extemplo in provinciam 
redeundum, illa disceptatio tenebat, quod consul in Sici- 
lia se M. Valerium Messallam , qui tum classi praeesset, 
dictatorem dicturum esse aiebat, patres extra Romanum 
agrum — eum autem in Italia terminari — negabant di- 
ctatorem dici posse. M. Lucretius tribunus plebis cum 
de ea re consuleret, ita decrevit senatus, ut consul, prius- 
quam ab urbe discederet, populum rogaret, quem dicta- 

lorem dici placeret, eumque quem populus iussisset dice- 
ret dictatorem, si consul noluisset, praetor populum ro- 
garet. si ne is quidem vellet, tum tribuni ad plebem ferrent, 
cum consui se populum rogaturum negassot, quod suae 
potestatis esset, praetoremque vetuisset rogare, tribuni 
plebis rogarunt, plebesque scivit, ut Q. Fulvius, qui tum 
ad Capuam erat, dictator diceretur, sed quo die id plebis 
concilium futurum erat, consul clam nocte in Siciliam 
abiit; destitulique patres litteras ad M. Claudium mitten- 
das censuerunt, ut desertae ab collega rei publicae sub- 
veniret, diceretque quem populus iussisset dictatorem, ita 
a M. Claudio consule Q. Fulvius dictator dictus, et ex eo- 
dem plebi scito el ab Q. Fulvio dictatore P. Licinius Cras- 
sus pontifex maximus magister equitum dictus. VI. di- 
ctator postquam Romam venit, C. Sempronium Blaesum 
legatum, quem ad Capuam habuerat, in Etruriam provin- 
ciam ad exercitum misit in locum C. Calpurnii praetoris, 
quem, ut Capuae exercituique suo praeesset, litteris ex- 
civit. ipse comitia in quem diem primum potuit edixit ; 
quae certamine inter tribunos dictatoremque inicclo per- 
fici non potuerunt. Galeria iuniorum, quae sorte praero- 
gativa erat, Q. Fulvium et Q. Fabium consules dixerant, 
eodemque fure vocatae inclinassent , ni se tribuni plebis 
C. et L. Arrenii interposuissent, qui neque magistratum 
continuari satis civile esse aiebant, et multo foedioris 
exempli eum ipsum creari qui comitia haberet, itaque si 
suum nomen didtator acciperet, se comitiis intercessuros : 
si aliorum praeterquam ipsius ratio haberetur, comitiis sc 
moram non facere, dictator causam comitiorum auctori- 
tate senatus, plebis scito, exemplis tutabatur, namque Cn. 
Servilio consule, cum C. Flaminius alter consul ad Trasu- 
mennum cecidisset, ex auctoritate patrum ad plebem la- 
tum, plebemque scivisse, ut quoad bellum in Italia esset, 
ex iis, qui consules fuissent, quos et quotiens vellet, re- 
ficiendi consules populo ius esset, exemplumque in eam 
rem se habere vetus L. Postumii Megelli, qui interrex iis 
comitiis, quae ipse habuisset, consul cum C. Iunio Bu 
bulco creatus esset,- recens Q. Fabii, qui sibi continuar 

consulatum, nisi id bono publico fieret, profecto numquam 
sisset. iis orationibus cum diu certatum esset, postremo 
•ta inter dictatorem ac tribunos convenit, ut eo quodi cen- 
suissel senatus staretur, patribus id tempus rei publicae 
-visum est, ut per veteres et expertos beilique peritos im- 
peratores res publica gereretur: itaque moram fieri comi- 
tiis non placere, concedentibus tribunis comitia habita ; 
declarati consules Q. Fabius Maximus quintum Q. Fulvius 
Flaccus quartum, praetores inde creati L. Veturius Philo 
T. Quinctius Crispinus C. Hostilius Tubulus C. Auruncule- 
iuB. magistratibus in annum creatis Q. Fulvius dictatura 
se abdicavit. 

Extremo aestatis huius classis Punica navium quadra- 
ginta cum praefecto Hamilcare in Sardiniam traiecta Ol- 
biensem primo, deiiij postquam ibi P. Manlius Vulso prae- 
tor cum exercitu apparuit, circumacta inde ad alterum 
insulae latus Caralitanum agrum vastavit, et cum praeda 
omnis generis in Africam redit. 

Sacerdotes Romani eo anno mortui aliquot suffecti- 
que: C. Servilius pontifex factus in locum T. Otacilii 
Crassi : Tib. Sempronius Tib. F. Longus augur factus in 
locum Ti Otaeilii Crassi : decemvir item sacris faciendis in 
locum Tib. Sempronii C. F. Longi Tib. Sempronius Tib. 
F. Longus suffectus M. Marcius rex sacrorum mortuus 
est et M. Aemilius Papus maximus curio ; neque in eorum 
locum sacerdotes eo anno suffecti. 

Et censores hic annus habuit L. Veturium Philonem 
et P. Licinium Crassum, maximum pontificem. Crassus 
Licinius nec consul nec praetor ante fuerat quam censor 
est factus ; ex aedilitate gradum ad censuram fecit, sed 
hi censores neque senatum legerunt neque quicquam pu- 
blicae rei egerunt: mors diremit L. Veturii; inde et Lici- 
nius censura se abdicavit, aediles curules L. Veturius et 
P. Licinius Varus ludos Romanos diem unum instaurarunt, 
aediles plebei Q. Catius et L. Porcius Licinus ex multaticio 
argento signa aenea ad Cereris dedere, et ludos pro tem- 
poris huius copia magnifici apparatus fecerunt. 

VII. Exitu anni huius C. Laelius , die quarto et tri- 

cesimo quam a Tarracone profeclus erat, Romam venit; 
isque cum agmine captivorum ingressus urbem magnum 
concursum hominum fecit, postero die in senatum intro- 
ductus captam Carthaginem, caput Hispaniae, uno die, 
receptasque aliquot urbes, quae defecissent, novasque in 
societatem adseitas exposuit, ex captivis comperta his 
fere congruentia, quae in litteris fuerant M. Valerii Mes- 
sallae. maxime movit patres Hasdrubalis transitus in Ita- 
liam vix Hannibali atque eius armis subsistentem, pro- 
ductus et in contionem Laelius eadem edisseruit, senatus 
ob res feliciter a P. Scipione gestas supplicationem in 
unum diem decrevit; C. Laelium primo quoque tempore 
cum quibus venerat navibus redire in Hispaniam iussit. 
Carthaginis expugnationem in hunc annum contuli multis 
auctoribus , haud nescius quosdam esse , qui anno inse- 
quenli captam tradiderint, quod mihi minus simile veri 
visum est annum integrum Scipionem nihil gerundo in Hi- 
spania consumpsisse. 

0. Fabio Maximo quintum Q. Fulvio Flacco quartum 
consulibus idibus Martiis , quo die magistratum inierunt, 
Italia ambobus provincia decreta, regionibus tamen parti- 
tum imperium: Fabius ad Tarentum, Fulvius in Lucanis 
ac Bruttiis rem gereret. M. Claudio prorogatum in annum 
imperium, praetores sortiti provincias, C. Hostilius Tu- 
bulus urbanam, L. Veturius Philo peregrinam cum Gallia, 
T. Quinctius Crispinus Capuam, C. Aurunculeius Sardi- 
niam. exercitus ita per provincias divisi: Fulvio duae le- 
giones, quas inSiciliaM. Valerius Laevinus haberet, Q. Fa- 
bio, quibus in Etruria C. Calpurnius praefuisset, decretae, 
urbanus exercitus in Etruriam succederet; C. Calpurnius 
eidem praeesset provinciae exerciluique; Capuam exer- 
citumque, quem Q. Fulvius habuisset, T. Quinctius obline- 
ret. L. Veturius ab C. Laetorio propraetore provinciam 
exercitumque — Arimini erat — acciperet. M. Marcello, 
quibus consul rem gesserat, legiones decretae. M. Valerio 
cum L. Cincio — iis quoque enim prorogatum in Sicilia 
imperium — Cannensis exercitus datus, eumque supplere 
ex militibus, qui ex legionibus Cn. Fulvii superessent. 

iussi. conquisitos eos consules in Siciliam miserunt; ad- 
ditaque eadem militiae ignominia, sub qua Cannenses mi- 
litabant quique ex praetoris Cn. Fulvii exercitu ob similis 
iram fugae missi eo ab senatu fuerant. C. Aurunculeio 
eaedem in Sardinia legiones, quibus I*. Manlius Vulso eam 
provinciam obtinuerat, decretae. P. Sulpicio eadem le- 
gione eademque classe Macedoniam oblinere iusso proro- 
gatum in annum imperium, triginta quinqueremes ex Si- 
ciliaTarentum ad Q. Fabium consulem mitti iussae; cetera 
classe praedatum in Africam aut ipsum M. Valerium Lae- 
vinum traicere, aut mittere seu L. Cincium seu M. Valerium 
Messallam, nec de Hispania quicquam mutatum, nisi quod 
non in annum Scipioni Silanoque, sed donec revocati ab 
senatu forent, prorogatum imperium est. ita provinciae 
exercituumque in eum annum partita imperia. 

VIII. Inter maiorum rerum curas comitia maximi cu- 
rionis, cum in locum M. Aemilii sacerdos crearetur, vetus 
excitaverunt certamen, patriciis negantibus C. Mamilii 
Atelli, qui unus ex plebe petebat, habendam rationem 
esse, quia nemo ante eum nisi ex patribus id sacerdotium 
habuisset, tribuni appellati ad senatum reiecerunt; sena- 
tus populi potestatem fecit: primus ex plebe creatus ma- 
ximus curio C. Mamilius Atellus. et flaminem Dialem in- 
vitum inaugurari coegit P. Licinius pontifex maximus C. 
Valerium Flaccum, decemvir sacris faciundis creatus in 
locum Q. Mucii Scaevolae demortui C. Laetorius, causam 
inaugurari coacti flaminis libens reticuissem , ni ex mala 
fama in bonam vertisset, ob adolescentiam neglegentem 
luxuriosamque C. Flaccus flamen captus a P. Licinio pon- 
tifice maximo erat, L. Flacco fratri germano cognalisque 
aliis ob eadem vitia invisus, is, ut animum eius cura sa- 
crorum et caerimoniarum cepit, ita repente exuit antiquos 
mores, ut nemo tota Juventute haberetur prior nec proba- 
bor primoribus patrum, suis pariter alienisque, esset, 
buius famae consensu elatus ad iuslam fiduciam sui rem 
intermissam per multos annos ob indignitatem flaminum 
priorum repetivit, ut in senatum introiret, ingressum eum 
curiam cum L. Licinius praetor inde eduxisset, tribunos 

plebis appellavit flamen, vetustum ius sacerdotii repete- 
bat: datum id cum toga praetexta et sella curuli et flami- 
nio esse, praetor non exoletis vetustate annalium exem- 
plis stare ius , sed recenlissimae cuiusque consuetudinis 
usu volebat: nec patrum nec avorum memoria Dialem 
quemquam id ius usurpasse, tribuni rem inertia flaminum 
obliteratam ipsis, non sacerdotio damno fuisse cum aequum 
censuissent, ne ipso quidem contra tendente praetore 
magno adsensu patrum plebisque flaminem in senatum 
introduxerunt, omnibus ita existimantibus, magis sancti- 
tate vitae quam sacerdotii iure eam rem flaminem obti- 
nuisse. 

Consules priusquam in provincias irent, duas urba- 
nas legiones, in supplementum, quantum opus erat cete- 
ris exercitibus militum, scripserunt, urbanum veterem 
exercitum Fulvius consul C. Fulvio Flacco legato — frater 
hic consulis erat — in Etruriam dedit ducendum, et legio- 
nes quae in Etruria erant Romam deducendas, et Fabius 
consul reliquias exercitus Fulviani conquisitas — fuere 
autem ad quattuor milia trecenti triginta quattuor — Q. Ma- 
ximum filium ducere in Siciliam ad M. Valerium procon- 
sulem iussit, atque ab eo duas legiones et triginta quin- 
queremes accipere, nihil eae ductae ex insula legiones 
minuerunt nec viribus nec specie eius provinciae praesi- 
dium. nam cum praeter egregie suppletas duas veteres 
legiones transfugarum etiam Numidarum equitum pedi- 
tumque magnam vim haberet, Siculos quoque, qui in ex- 
ercitu Epieydis aut Poenorum fuerant, belli peritos mos, 
miiites scripsit, ea externa auxilia cum singulis Romanis 
legionibus adrunxisset, duorum speciem exercituum ser- 
vavit : altero L. Cincium partem insulae, regnum qua Hie- 
ronis fuerat, tueri iussit; altero ipse ceteram insulam tue- 
batur, divisam quondam Romani Punicique imperii finibus, 
classe quoque navium septuaginta partita, ut omni ambitu 
litorum praesidia orae maritimae essent, ipse cum Mutti- 
nis equitatu provinciam peragrabat, ut viseret agros cul- 
taque ab incultis notaret et perinde dominos laudaret ca- 
stigaretque. ita tantum ea cura frumenti provenit, ut et 

Romam mitteret, et Catinam conveheret, unde exercitui, 
qui ad Tarentum aestiva acturus esset, posset praeberi. 

IX. Ceterum transportati milites in Siciliam — et 
erant maior pars Latini nominis sociorumque — prope 
magni motus causa fuere: adeo ex parvis saepe magna- 
rum momenta rerum pendent, fremitus enim inter Latinos 
sociosque in conciliis ortus, decimum annum dilectibus 
stipendiis se exhaustos esse; quotannis ferme clade ma- 
gna pugnare; alios in acie occidi, alios morbo absumi; 
magis perire sibi civem , qui ab Romano miles lectus sit, 
quam qui ab Poeno captus: quippe ab hoste gratis remitti 
in patriam , ab Romanis extra Italiam in exsilium verius 
quam ih militiam ablegari, octavum iam ibi annum sene- 
scere Cannensem militem, moriturum ante, quam Italia 
hostis, quippe nunc cum maxime florens viribus, exce- 
dat. si veteres milites non redeant in patriam, novi le- 
gantur, brevi neminem superfuturum. itaque, quod prope- 
diem res ipsa negatura sit, priusquam ad ultimam solitu- 
dinem atque egestatem perveniant, negandum populo 
Romano esse, si consentientes in hoc socios videant Ro- 
mani, profecto de pace cum Carthaginiensibus iungenda 
cogitaturos, aliter numquam vivo Hannibale sine bello 
Italiam fore, haec acta in conciliis, triginta tum coloniae 
populi Romani erant: ex iis duodecim, cum omnium le- 
gationes Romae essent, negaverunt consulibus esse, unde 
milites pecuniamque darent, eae fuere Ardea Nepete Su- 
trium Alba Carseoli Sora Suessa Circeii Setia Cales Nar- 
nia Interamna, nova re consules icti cum absterrere eos 
a tam detestabili consilio vellent, castigando increpando- 
que plus quam leniter agendo profecturos rati, eos ausos 
esse consulibus dicere aiebant, quod consules ut in senatu 
pronuntiarent in animum inducere non possent, non enim 
delractationem eam munerum militiae sed aperiam defectio- 
nem a populo Romano esse, redirent itaque propere in 
colonias, et tamquam integra re, loculi magis quam ausi 
tantum nefas, cum suis consulerent, admonerent non Cam- 
panos neque Tarentinos esse eos sed Romanos, inde 
oriundos, inde in colonias atque in agrum bello captum 

urbis augendae causa missos, quae liberi parentibus de 
berenl, ea illos Romanis debere, si ulla pietas, si memoria 
antiquae patriae esset, consulerent igitur de integro: nam 
tum quidem quae temere agitassent, ea prodendi imperii 
Romani, tradendae Hannibali victoriae esse, cum alternis 
haec consules diu iactassent, nihil moti legati neque se 
quod domum renuntiarent habere dixerunt, neque sena- 
tum suum quid novi consuleret, ubi nec miles qui legere- 
tur, nec pecunia quae daretur in stipendium esset, cum 
obstinatos eos viderent consules , rem ad senatum detu- 
lerunt; ubi tantus pavor animis hominum est inicctus, u» 
magna pars actum de imperio diceret: idem alias colonias 
facturas, idem socios ; consensisse omnes ad prodendam 
Hannibali urbem Romanam. X. consules hortari et con- 
solari senatum, et dicere alias colonias in fide atque offi- 
cio pristino fore; eas quoque ipsas, quae officio deces- 
sissent, si legati circa eas colonias mittantur qui castigent, 
non qui precentur, verecundiam imperii habituras esse, 
permissum ab senatu iis cum esset, facerent agerentque, 
ut e re publica ducerent, perlemptatis prius aliarum colo- 
niarum animis citaverunt legatos, quaesiveruntque ab 
iis, ecquid milites ex formula paratos haberent, pro duo- 
deviginti coloniis M. Sextilius Fregellanus respondit et 
milites paratos ex formula esse, et pluribus si opus esset, 
plures daturos; cl quidquid aliud imperaret vel letque po- 
pulus Romanus , enixe facturos, ad id sibi neque opes 
deesse, et animum etiam superesse. consules parum sibi 
videri praefati, pro merito eorum sua voce collaudari eos, 
nisi universi patres iis in curia gratias egissent, sequi in 
senatum eos iusserunt. senatus quam poterat honoratis- 
simo decreto adlocutus eos mandat consulibus, ut ad po- 
pulum eos producerent, et inter multa alia praeclara, quae 
ipsis maioribusque suis praestitissent, recens etiam meri- 
tum eorum in rem publicam commemorarent, ne nunc qui- 
dem post tot saecula sileantur fraudenlurve laude sua» 
Signini fuere et Norbani Saticulanique et Fregellani et Lu- 
cerini et Venusini et Brundisini et Hadriani et Firmani et 
Ariminenses, et ab altero mari Pontiani et Paestani et Co- 

sani, et mediterranei Beneventani et Aesernini et Spoletini 
etPIicenlini et Cremonenses, harum coloniarum subsidio 
tum imperium populi Romani stetit, iisque gratiae in se- 
natu et apud populum actae, duodecim aliarum colonia- 
rum, quae delractaverunt imperium, mentionem fleri pa- 
tres vetuerunt, neque illos dimitti neque retineri neque 
appellari a consulibus, ea tacita castigatio maxime ex 
dignitate populi Romani visa est. 

Cetera expedientibus quae ad bellum opus erant con- 
sulibus aurum vicesimarium, quod in sanctiore aerario ad 
ultimos casus servabatur, promi placuit, prompta ad quat- 
tuor milia pondo auri, inde quingena quinquagena pondo 
data consulibus et M. Marcello et P. Sulpicio proconsuli- 
bus et L. Veturio praetori , qui Galliam provinciam erat 
sortitus; addilumque Fabio consuli centum pondo auri 
praecipuum, quod in arcem Tarentinam portaretur: ce- 
tero usi sunt ad vestimenta praesenti pecunia locanda ex- 
ercitui, qui in Hispania bellum secunda sua fama ducisque 
gerebat. XI. Prodigia quoque , priusquam ab urbe con 
sules proficiscerentur, procurari placuit, in Albano monte 
tacta de caelo erant signum lovis arborque templo pro- 
pinqua , et Ostiae lacus , et Capuae murus Fortunaeque 
aedis, et Sinuessae murus portaque: haec de caelo tacta, 
cruentam etiam fluxisse aquam Albanam quidam auctores 
erant; et Romae intus cellam aedis Fortis Fortunae de 
capite signum, quod in corona erat, in manum sponte sua 
prolapsum; et Priverni satis constabat bovem locutum, 
vulluriumque frequenti foro in tabernam devolasse, et Si- 
nuessae natum ambiguo inter marem ac feminam sexu 
infantem, quos androgynos vulgus, ut pleraque faciliore 
ad duplicanda verba Graeco sermone, appellat, et lacte 
pluvisse, et cum elephanti capite puerum natum, ea pro- 
digia hostiis maioribus procurata, et supplicatio circa 
omnia pulvinaria, obsecratio in unum diem indicta; et 
decretum, ut C. Hostilius praetor ludos Apollini, sicut iis 
annis voti factique erant, voveret faceretque. 

Per eos dies et censoribus creandis 0- Fulvius con- 
sul comitia habuit, creati censores, ambo qui nondum 

consules fuerant, M. Cornelius Cethegus P. Sempronius 
Tuditanus. ii censores ut agrum Campanum fruendum 
locarent, ex auctoritate patrum latum ad plebem est, ple- 
besque scivit, seu&tus lectionem contentio inter censores 
de principe legendo tenuit. Sempronii lectio erat; cete- 
rum Cornelius morem traditum a patribus sequendum aie- 
bat, ut qui primus censor ex iis qui viverent fuisset, eum 
principem legerent: et is T. Manlius Torquatus erat. Sem- 
pronius, cui di sortem legendi dedissent, et ius liberum 
eosdem dedisse deos, se id suo arbitrio facturum lectp- 
rumque Q. Fabium Maximum, quem fum principem Roma- 
nae civitatis esse vel Hannibale iudice victurus esset. Cum 
diu certatum verbis esset, concedente collega lectus a 
Sempronio princeps in senatu Q. Fabius Maximus consul, 
inde alius l^Ctus senatus octo praetentis, inter quosL. Cae- 
cilius Metellus erat, infamis auctor deserendae Italiae post 
Cannensem cladem, in equestribus quoque nolis eadem 
servata causa ; sed erant perpauci quos ea infamia attin- 
geret. illis omnibus — et multi erapt — adempti equi, qui 
Cannensium legionum equites in, Sicilia erant addiderunt 
acerbitati etiam tempus, ne praeterita stipendia procede- 
rent iis, quae equo publico emeruerant, sed dena stipen- 
dia equis privatis facerent, magnum praeterea numerum 
eorum conquisiverunt qui equo mereri deberent; atque 
ex iis, qui principio eius belli septemdecim annos nati 
fuerant neque militaverant, omnes aerarios fecerunt lo- 
caverunt inde reficienda quae circa forum incendio con- 
sumpta erant, septem tabernas, macellum, atrium, regiam. 

XII. Transactis omnibus, quae Romae agenda erant, 
consules ad bellum profecti, prior Fulvius praegressus 
Capuam : post paucos dies consecuius Fabius, qui et col- 
legam coram obtestatus et per litteras Marcellum, ut quam 
acerrimo bello detinerent Hannibalem , dum ipse Taren- 
tum oppugnaret: ea urbe adempta hosti iam undique 
pulso, nec ubi consisteret nec quid fidum respiceret ha- 
benti , ne remorandi quidem causam in Italia fore. Re- 
gium etiam nuntium mittit ad praefectum praesidii, quod 
ab Laevino consule adversus Bruttios ibi locatum erat. 

octo milia hominum, pars maxima ab Agathyrna, sicut 
ante dictum est, ex Sicilia tradneta, rapto vivere [hominum] 
adsuetorum. additi erant Bruttiorum indidem perfugae, 
et audacia et audendi omnia necessitatibus pares, hanc 
manum ad Bruttium primum agrum depopulandum duci 
iussit, inde ad Cauloniam urbem oppugnandam, imperata 
non impigre solum sed etiam avide exsecuti direptis fu- 
gatisque cultoribus agri summa vi urbem oppugnabant. 
Marcellus et consulis litteris excitus, et quia induxerat in 
animum neminem ducem Romanum tam parem Hannibali 
quam; se esse, ubi primum in agris pabuli copia fuit, ex 
hibernis profeetusjadCanusium Hannibali occurrit, solli- 
citabat ad defectionem Canusinos Poenus; ceterum ut ap- 
propinquaroMareelium audivit, castra inde movit, aperta 
erat regio sine ullis ad insidias latebris; itaque in loca 
saltuosa cedere inde coepit. Marcellus vestigiis instabat 
castraque castris conferebat, et opere perfecto extemplo 
in aciem legiones educebat. Hannibal lurmalim per equi- 
tes pedHumque jaculatores levia certamina serens casum 
universae pugnae non necessarium ducebat, tractus est 
tamen ad id quod vitabat certamen, nocte praegressum 
adsequitur locis planis ac patentibus Marqellus ; castra 
inde ponentem pugnando luadique in munitores operibus 
prohibet, ita signa coliata ppgnalumque tolis copiis, et 
cum iam nox instaret, Marte aequo discessum est. castra 
exiguo distantia spatio raptim ante noctem permunita, 
postero die luce prima Marcellus in aciem copias eduxit > 
nec Hannibal detractavit certamen mullis verbis adhorta- 
tus milites, ut memores Trqsumenni Cannarumque con- 
tunderent ferociam hostis, urgere atque instare eum, non 
castra ponere pati, non respirare aut circumspicere, quo- 
tidie simul orientem solem et Romanam aciem in campis 
videndam esse, -si uno proelio haud incruentus abeat, 
quietius deinde tranquilliusque eum bellaturum, his irri- 
tati adhortationibus, simulque taedio ferociae hostium 
quotidie instantium lacessientiumque acriter proelium in- 
eunt. pugnatum amplius duabus horis est. cedere inde 
ab Romanis dextra ala et extraordinarii coepere, quod 

ubi Marcellus vidit, duodevicesimam legionem in primam 
aciem inducit, dum alii trepidi cedunt, alii segniter sub- 
eunt, turbata tota acies est, dein prorsus fusa, et vincente 
pudorem metu terga dabant, cecidere in pugna fugaque 
ad duo milia et septingenti civium sociorumque; iu iis 
quattuor Romani centuriones, duo tribuni militum, M. Li- 
cinius et M. Helvius. signa militaria quattuor de ala, prima 
quae fugit, duo de legione, quae cedentibus sociis suc- 
cesserat, amissa. 

XIII. Marcellus, postquam in castra reditum est, con- 
tionem adeo saevam atque acerbam apud milites habuit, 
ut proelio per diem totum infeliciter tolerato tristior iis 
irati ducis oratio esset. „dis immortalibus, ut in tali re, 
laudes gratesque “ inquit „ ago , quod victor hostis cum 
tanto pavore incidentibus vobis in vallum porlasque non 
ipsa castra est adgressus: deseruissetis profecto eodem 
terrore castra, quo omisistis pugnam, qui pavor hic, qui 
terror, quae repente, qui et cum quibus pugnaretis, ob- 
livio animos cepit? nempe iidem sunt hi hostes, quos vin- 
cendo «t victos sequendo priorem aestatem absumpsistis, 
quibus dies noctesque fugientibus per hos dies institistis; 
quos levibus proeliis fatigastis ; quos hesterno die nec iter 
facere nec castra ponere passi estis, omitto ea, quibus 
gloriari potestis: cuius et ipsius pudere ac paenitere vos 
oportet, referam, nempe aequis manibus hesterno die di- 
remistis pugnam, quid haec nox, quid hic dies attulit? 
vestrae his copiae imminutae sunt, an illorum auctae? 
non equidem mihi cum exercitu meo loqui videor, nec 
cum Romanis militibus: corpora tantum atque arma sunl 
eadem, an , si eosdem animos habuissetis , terga vestra 
vidisset hostis, signa alicui manipulo aut cohorti abstulis- 
set? adhuc caesis legionibus Romanis gloriabatur: vos 
illi hodierno die primum fugati exercitus dedistis decus", 
clamor inde ortus, ut veniam eius diei daret; ubi vellet 
deinde experiretur militum suorum animos. „ego vero 
experiar" inquit, „mililes, et vos crastino die in aciem 
educam, ut victores potius quam victi veniam impetretis 
quam petilis", cohortibus, quae signa amiserunt, hordeum 



Digitized by GoogI 




* 



LIBER XXVII. CAP. 13. 14. [a. C 2091 177 

dari iussit; centurionesque manipulorum, quorum signa 
amissa fuerant, destrictis gladiis discinctos destitui iussit; 
et ut postero die omnes, equites pedites, armati adessent 
edixit, ita contio dimissa falentium iure ac merito sese 
increpitos, neque illo die virum quemquam in acie Ro- 
mana fuisse praeter unum ducem, cui aut morte satisfa- 
ciendum aut egregia victoria esset, postero die ornati 
armatique ad edictum aderant, imperator eos collaudat 
pronuntiatque, a quibus orta pridie fuga esset, cohortes- 
que, quae signa amisissent, se in primam aciem inductu- 
rum. edicere iam sese omnibus pugnandum ac vincendum 
esse, et adnilendum singulis universisque, ne prius he- 
sternae fugae quam hodiernae victoriae fama Romam per- 
veniat. inde cibo corpora firmare iussi, ut si longior pu- 
gna esset, viribus sufficerent, ubi omnia dicta faclaque 
sunt, quibus excitarentur animi militum , in aciem proce- 
dunt. XIV. quod ubi Hannibali nuntiatum est, „cum eo 
nimirum" inquit „hosle res est, qui nec bonam nec malam 
ferre fortunam possit! seu vicit, ferociter instat victis: 
seu vicius est, instaurat cum victoribus certamen", signa 
inde canere iussit, copias educit, pugnatum utrimque ali- 
quanto quam pridie acrius est, Poenis ad oblinendum 
hesternum decus adnitentibus, Romanis ad demendam 
ignominiam, sinistra ala ab Romanis et cohortes, quae 
amiserant signa, in prima acie pugnabant, et legio vice- 
sima ab dextro cornu instructa. L. Cornelius Lentulus et 
C; Claudius Nero legati cornibus praeerant; Marcellus 
mediam aciem hortator testisque praesens firmabat, ab 
Hannibale Hispani primam obtinebant frontem, et id ro- 
boris in omni exercitu erat, cum anceps diu pugna esset, 
Hannibal elephantos in primam aciem induci iussit, si 
quem inicere ea res tumultum ac pavorem posset, et 
primo turbarunt signa ordinesque, et partim occultatis 
partim dissipatis terrore, qui circa erant, nudaverant una 
parte aciem; laliusque fuga manasset, ni C. Decimius Fla- 
vus tribunus militum signo arrepto primi hastati mani- 
pulum eius signi sequi se iussisset. duxit, ubi maxime 
tumultum conglobatae beluae faciebant, pilaquc in eas 
t. livi pars III. 12 

conici iussil. haesere omnia tela haud difficili ex propin- 
quo in tanta corpora ictu et tam conferta turba, sed ut 
non omnes vulnerati sunt, ita in quorum tergis infixa ste- 
tere pila, ut est genus anceps, in fugam versi etiam inte- 
gros avertere, tum iam non unus manipulus, sed pro se 
quisque miles, qui modo adsequi agmen fugientium ele- 
phantorum poterat, pila conicere. eo magis ruere in suos 
beluae, tantoque maiorem stragem edere quam inter ho- 
stes ediderant, quanto acrius pavor consternatam agit 
quam insidentis magistri imperio regitur, in perturbatam 
transcursu beluarum aciem signa inferunt Romani pedites, 
et haud magno certamine dissipatos trepidantesque aver- 
tunt. tum in fugientes equitatum immittit Marcellus , nec 
ante finis sequendi est factus quam in castra paventes 
compulsi sunt, nam super alia, quae terrorem trepidatio- 
nemque facerent, elephanti quoque duo in ipsa porta cor- 
ruerant, coactique erant milites per fossam vallumque 
ruere in castra, ibi maxima hostium caedes facta, caesa 
ad octo milia hominum, quinque elephanti, nec Romanis 
incruenta victoria fuit: mille ferme et septingenti de dua- 
bus legionibus, et sociorum supra mille trecenti occisi; 
vulnerati permulti civium sociorumque. Hannibal nocte 
proxima castra movit: cupientem insequi Marcellum pro- 
hibuit multitudo sauciorum. XV. speculatores, qui pro- 
sequerentur agmen, missi postero die rettulerunt Bruttios 
Hannibalem petere. 

Isdem ferme diebus et ad 0- Fulvium consulem Hir- 
pini et Lucani et Vulcientes traditis praesidiis Hannibalis, 
quae in urbibus habebant, dediderunt sese, clementerque 
a consule cum verborum tantum castigatione ob errorem 
praeteritum accepti sunt, et Bruttiis similis spes veniae 
facta est, cum ab iis Vibius et Paccius fratres, longe no- 
bilissimi gentis eius, eandem, quae data Lucanis erat, 
condicionem deditionis petentes venissent. Q. Fabius con- 
sul oppidum in Salentinis Manduriam vi cepit, ibi ad tria 
milia hominum capta et ceterae praedae aliquantum, inde 
Tarentum profectus in ipsis faucibus portus posuit castra, 
naves, quas Livius lutandis commeatibus habuerat, par- 

tem machinationibus onerat apparatuque moenium oppu- 
gnandorum, partem tormentis et saxis omnique missilium 
telorum genere instruit, onerarias solum, quae reinis age- 
rentur, ut alii machinas scalasque ad muros ferrent, alii 
procul ex navibus vulnerarent moenium propugnatores 
hae naves ab aperto mari ut urbem adgrederentur, in- 
structae parataeque sunt, et erat liberum mare classe Pu- 
nica, cumPhilippus oppugnare Aetolos pararet, Corcyram 
tramissa. in Bruttiis interim Caulonis oppugnatores sub 
adventu Hannibalis, ne opprimerentur, in tumulum a prae- 
senti impetu tutum se recepere. 

Fabium Tarentum obsidentem leve dictu momentum 
ad rem ingentem potiundam adiuvit. praesidium Bruttio- 
rum datum ab Hannibale Tarentini habebant, eius prae- 
sidii praefectus deperibat amore mulierculae, cuius frater 
in exercitu Fabii consulis erat, is certior litteris sororis 
factus de nova consuetudine advenae locupletis atque in- 
ter populares tam honorati, spem nactus per sororem quo- 
libet impelli amantem posse, quid speraret ad consulem 
detulit, quae cum haud vana cogitatio visa esset, pro per- 
fuga iussus Tarentum transire, ac per sororem praefecto 
conciliatus, primo occulte temptando animum, dein satis 
explorata levitate blanditiis muliebribus perpulit eum ad 
proditionem custodiae loci, cui praepositus erat, ubi et 
ratio agendae rei et tempus convenit, miles nocte per in- 
tervalla stationum clam ex urbe emissus ea, quae acta 
erant, quaeque ut agerentur convenerat, ad consulem re- 
fert. Fabius vigilia prima dato signo iis, qui in arce erant, 
quique custodiam portus habebant, ipse circumito portu 
ab regione urbis in orientem versa occultus consedit, ca- 
nere inde tubae simul ab arce simul a portu et ab navi- 
bus, quae ab aperto mari appulsae erant, clamorque un- 
dique cum ingenti tumultu, unde minimum periculi erat, 
de industria ortus, consul interim silentio continebat suos, 
igitur Demoerales, qui praefectus classis fuerat, forte illo 
loco praepositus, postquam quieta omnia circa se vidit, 
alias partes eo tumultu personare , ut captae urbis inter- 
dum excitaretur clamor, veritus, ne inter cunctationem 

suam consul aliquam vim faceret ac signa inferret, prae- 
sidium ad arcem, unde maxime terribilis accidebat sonus, 
traducit. Fabius cum et cx temporis spatio et ex silentio 
ipso , quod , ubi paulo ante strepebant excitantes vocan- 
tesque ad arma, inde nulla accidebat vox, deductas cu- 
stodias sensisset, ferri scalas ad eam partem muri, qua 
Bruttiorum cohortem praesidium agitare proditionis con- 
ciliator nuntiaverat, iubet. ea primum captus est murus 
adiuvantibus recipientibusque Bruttiis, et transcensum in 
urbem est. inde et proxima refracta porta, ut frequenti 
agmine signa inferrentur, tum clamore sublato sub ortum 
ferme lucis nullo obvio armato in forum perveniunt; omnes- 
que undique, qui ad arcem portumque pugnabant, in se 
converterunt. XVI. proelium in aditu fori maiore impetu 
quam perseverantia commissum est: non animo, non ar- 
mis, non arte belli, non vigore ac viribus corporis par 
Romano Tarentinus erat, igitur pilis tantum coniectis, 
prius paene quam consererent manus, terga dederunt, di- 
kpsique per nota urbis itinera in suas amicorumque do- 
mos. duo ex ducibus Nico et Democrates fortiter pugnan- 
tes cecidere; Philemenus, qui proditionis ad Hannibalem 
auctor fuerat, cum citato eque ex proelio avectus esset, 
vacuus paulo post equus errans per urbem cognitus, cor- 
pus numquam inventum est: creditum vulgo est in puteum 
apertum ex equo praecipitasse. Carlhalonem autem, prae- 
fectum Punici praesidii, cum commemoratione paterni ho- 
spitii positis armis venientem ad consulem mile9 obvius 
obtruncat, alii alios passim sine discrimine armatos in- 
ermes caedunt, Carthaginienses Tarentinosque pariter. 
Bruttii quoque multi interfecti , seu per errorem , seu ve- 
tere in eos insito odio, seu ad proditionis famam, ut vi 
potius atque armis captum Tarentum videretur, exstin- 
guendam. tum a caede ad diripiendam urbem discursum, 
milia triginta servilium capitum dicuntur capti, argenti vis 
ingens facti signatique, auri octoginta tria milia pondo, 
signa et tabulae, prope ut Syracusarum ornamenta aequa- 
verint. sed maiore animo generis eius praeda abstinuit 
Fabius quam Marcellus ; qui interroganti scribae, quid fleri 

signis vellet ingentis magnitudinis — di sunt, suo quis- 
que habitu in modum pugnantium formali — , deos iratos 
Tarentinis relinqui iussit. murus inde, qui urbem ab arce 
dirimebat, dirutus est ac disiectus. 

Dum haec aguntur, Hannibal , iis qui Cauloniam ob- 
sidebant in deditionem acceptis, audita oppugnatione Ta- 
renti dies noctesque cursim agmine acto, cum festinans 
ad opem ferendam captam urbem audisset, „ et Romani 
suum Hannibalem* 4 inquit „habent: eadem qua ceperamus 
arte Tarentum amisimus**, ne tamen fugientis modo con- 
vertisse agmen videretur, quo constituerat loco, quinque 
milia ferme ab urbe posuit castra, ibi paucos moratus 
dies Metapontum sese recepit, inde duos Metapontinos 
cum litteris principum eius civitatis ad Fabium Tarentum 
mittit, fidem ab consule accepturos impunita iis priora 
fore, si Metapontum ei cum praesidio Punico prodidis- 
sent. Fabius vera quae adferrent esse ratus diem, qua 
accessurus esset Metapontum, constituit lilterasque ad 
principes dedit, quae ad Hannibalem delatae sunt, cnim- 
vcro laetus guccessu fraudis, si ne Fabius quidem dolo 
invictus fuisset, haud procul Metaponto insidias ponit. Fa- 
bio auspicanti, priusquam egrederetur ab Tarento , aves 
semel atque iterum non addixerunt, hostia quoque caesa 
consulenti deos haruspex cavendum a fraude hostili et ab 
insidiis praedixit. Metapontini, postquam ad constitutum 
non venerat diem, remissi ut cunctantem hortarentur, ac 
repente comprehensi metu gravioris quaestionis detegunt 
insidias. 

XVII. Aestatis eius principio, qua haec agebantur, 
P. Scipio in Hispania cum hiemem totam reconciliandis 
barbarorum animis partim donis parlim remissione obsi- 
dum captivorumque absumpsisset, Edesco ad eum clarus 
inter duces Hispanos venit, erant eoniunx liberique eius 
apud Romanos; sed praeter eam causam etiam velut for- 
tuita inclinatio animorum, quae Hispaniam omnem aver- 
terat ad Romanum a Punico imperio, traxit eum. eadem 
causa Indebili Mandonioque fuit, haud dubie omnis Hi- 
snaniae principibus, cum omni popularium manu relicb» 

Hasdrubale secedendi in imminentes castris cius tumulos, 
unde per continentia iuga lutus receptus ad Romanos esset. 
Hasdrubal, cum hostium res tantis augescere incrementis 
cerneret, suas imminui, ac fore ut, nisi audendo aliquid 
moveret, qua coepissent fluerent, dimicare quam primum 
statuit. Scipio avidior etiam certaminis erat, cum ea spe, 
quam successus rerum augebat, tum quod, priusquam jun- 
gerentur hostium exercitus, cum uno dimicare duce exerci- 
tuque quam simul cum universis malebat, ceterum, etiamsi 
cum pluribus pariter dimicandum foret, arte quadam co- 
pias auxerat, nam cum videret nullum esse navium usum, 
quia vacua omnis Hispaniae ora erat classibus, subductis 
navibus Tarracone navales socios terrestribus copiis ad- 
didit. et armorum ad fatim erat, et capturum Carthagine et 
quae post capiam eam fecerat tanto opificum numero in- 
cluso. cum iis copiis Scipio veris principio ab Tarracone 
egressus — iam enim et Laelius redierat ab Roma, sine 
quo nihil maioris rei motum volebat — ducere ad hostem 
pergit, per omnia pacata eunti, ut cuiusque populi fines 
transiret, prosequenlibus excipientibusque .sociis , Inde- 
bilis et Mandonius occurrerunt. Indebilis pro utroque lo- 
rulus, haudquaquam tamquam barbarus stolide incauteve, 
sed potius cum verecundia ac gravitate, propiorque ex- 
cusanti transitionem ut necessariam quam gloriantieavelut 
ad primam occasionem rapta: scire enim se transfugae 
nomen exsecrabile veteribus sociis, novis suspectum esse; 
neque eum se reprehendere morem hominum, si tam an- 
ceps odium causa, non nomen faciat, merita inde sua in 
duces Carthaginienses commemoravit, avaritiam contra 
eorum superbiamque et omnis generis iniurias in se atque 
populares, itaque corpus dumtaxat suum ad id tempus 
apud eos fuisse; animum iam pridem ibi esse, ubi ius ac 
fas crederent coli, ad deos quoque confugere supplices, 
qui nequeant hominum vim atque iniurias pati: se id Sci- 
pionem orare, ut transilio sibi nec fraudi apud eum nec 
honori sit. quales ex hac die experiundo cognoril, per- 
inde operae eorum pretium faceret, ita prorsus respondet 
facturum Romanus, nec pro transfugis habiturum, qui non 

duxerint societatem ratam, ubi nec divini quiequam nec 
humani sanctum esset, productae deinde in conspectum 
iis coniuges liberique lacrimantibus gaudio redduntur, at- 
que eo die in hospitium abducti; postero die foedere ac- 
cepta fides, dimissique ad copias adducendas, isdem 
deinde castris tendebant, donec ducibus iis ad hostem 
perventum est. 

XVIII. Proximus Carthaginiensium exercitus Hasdru- 
balis prope urbem Baeculam erat, pro castris equitum 
stationes habebant, in eas velites antesignanique et qui 
primi agminis erant, advenientes ex itinere, priusquam 
castris locum caperent, adeo contemptim impetum fece- 
runt, ut facile appareret, quid utrique parti animorum 
esset, in castra trepida fuga compulsi equites sunt, signa- 
que Romana portis prope ipsis illata, atque illo quidem 
die irritatis tantum ad certamen animis castra Romani po- 
suerunt. nocte Hasdrubal in tumulum copias recipit plano 
campo in summo patentem : fluvius ab tergo , ante circa- 
que velut ripa praeceps oram eius omnem cingebat, sub- 
erat et altera inferior summissa fastigio planities; eam 
quoque altera crepido haud facilior in ascensum ambi- 
bat. in hunc inferiorem campum postero die Hasdrubal, 
postquam stantem pro castris hostium aciem vidit, equites 
Numidas leviumque armorum Baliares et Afros demisit. 
Scipio, circumvectus ordines signaque, ostendebat ho- 
stem, praedamnata spe dimicandi aequo campo captan- 
tem tumulos, loci fiducia non virtutis armorumque stare 
in conspectu, sed altiora moenia habuisse Carthaginem, 
quae transcendisset miles Romanus: nec tumulos, nec ar- 
cem, ne mare quidem armis obstitisse suis, ad id fore 
altitudines, quas cepissent hostes, ut per praecipitia et 
praerupta salientes fugerent, eam quoque se illis fugam 
clausurum, cohortesque duas alteram tenere fauces val- 
lis, perquam deferretur amnis, iubet, alteram viam in- 
sidere, quae ab urbe per tumuli obliqua in agros ferret, 
ipse expeditos, qui pridie stationes hostium pepulerant, 
ad levem armaturam infimo stantem supercilio ducit, per 
aspera primo, nihil aliud quam via impediti, iere, deinde, 

ul sub ictum venerunt, telorum primo omnis generis vis 
ingens effusa in eos est; ipsi contra saxa, quae locus 
strata passim, omnia ferme missilia, praebet, ingerere, non 
milites solum sed etiam turba calonum immixta annatis, 
ceterum quamquam ascensus difficilis erat, et prope ob- 
ruebantur telis saxisque, adsueludine tamen succedendi 
muros et pertinacia animi subierunt primi, qui simul ce- 
pere aliquid aequi loci, ubi firmo consisterent gradu , le- 
vem et concursatorem hostem atque intervallo tutum, cum 
procul missilibus pugna eluditur, instabilem eundem ad 
comminus conserendas manus , expulerunt loco , et cura 
caede magna in aciem altiore superstantem tumulo impe 
gere, inde Scipio iussis adversus mediam evadere aciem 
victoribus celeras copias cum Laelio dividit, atque eum 
parte dextra tumuli circumire, donec mollioris ascensus 
viam inveniret, iubet: ipse ab laeva circumitu haud ma- 
gno in transversos hostes incurrit, inde primo Lurbata 
acies est, dum ad circumsonantem undique clamorem fle- 
ctere cornua et obvertere ordines volunt, hoc tumultu et 
Laelius subiit; et dum pedem referunt, ne ab tergo vul- 
nerarentur, laxata prima acies locusque ad evadendum et 
mediis datus est, qui per tam iniquum locum stantibus 
integris ordinibus elephantisque ante signa locatis num- 
quam evasissent, cum ab omni parte caedes fieret, Sci- 
pio, qui laevo cornu in dextrum incucurrerat, maxime in 
nuda latera hostium pugnabat, et iam ne fugae quidem 
patebat locus, et stationes utrimque Romanae dextra lae- 
vaque insederant vias , et porta castrorum ducis princi- 
pumquc fuga clausa erat, addita trepidatione elephanto- 
rum, quos territos aeque atque hostes timebant, caesa 
igitur ad octo milia hominum. 

XIX. Hasdrubal, iam antequam dimicaret, pecunia 
rapta elephantisque praemissis, quam plurimos poterat de 
fuga excipiens praeter Tagum flumen ad Pyrenaeum ten- 
dit. Scipio castris hostium potitus, cum praeter libera 
capita omnem praedam militibus concessisset, in recen- 
sendis captivis decem milia peditum duo milia equitum 
invenit, ex iis Hispanos sine pretio omnes domum dimi- 

sil, Afros vendere quaestorem iussil. circumfusa inde 
multitudo Hispanorum et ante deditorum et pridie capto- 
rum regem eum ingenii consensu appellavit, tum Scipio 
silentio per praeconem facto sibi maximum nomen impe- 
ratoris esse dixit, quo se milites sui appellassent: regium 
nomen, alibi magnum, Romae intolerabile esse, regalem 
animum in se esse ; si id in hominis ingenio amplissimum 
ducerent, tacite iudicarenl, vocis usurpatione abstinerent, 
sensere etiam barbari magnitudinem animi, cuius miraculo 
nominis alii mortales stuperent, id ex tam magno fastigio 
aspernantis. dona inde regulis principibusque Hispanorum 
divisa, et ex- magna copia captorum equorum trecentos, 
quos vellet, eligere Indebilem iussit. cum Afros venderet 
iussu imperatoris quaestor, puerum adultum inter eos 
forma insigni cum audisset regii generis esse, ad Scipio- 
nem misit, quem cum percunclaretur Scipio, quis et cuias 
et cur id aetatis in castris fuisset, Numidam esse ait, Mas- 
sivam populares vocare, orbum a patre relictum, apud 
maternum avumGalam, regem Numidarum, eductum, cum 
avunculo Masinissa, qui nuper cum equitatu subsidio Car- 
thaginiensibus venisset, in Hispaniam traiecisse. prohibi- 
tum propter aetatem a Masinissa numquam ante proelium 
inisse: eo die, quo pugnatum cum Romarv? esset, inscio 
avunculo , clam armis equoque sumpto in aciem exisse, 
ibi prolapso equo effusum in praeceps captum ab Roma- 
nis esse. Scipio cum adservari Numidam iussisset, quae 
pro tribunali agenda erant, peragit; inde cum se in prae- 
torium recepisset, vocatum eum interrogat, velletne ad 
Masinissam reverti, cum effusis gaudio lacrimis cupere 
vero diceret, tum puero anulum aureum, tunicam lato 
clavo cum Hispano sagulo et aurea fibula equumque or- 
natum donat, iussisque prosequi, quoad vellet, equitibus 
dimisit. 

XX. De bello inde consilium habitum, et auctoribus 
quibusdam, ut confestim Hasdrubalem consequeretur, an- 
ceps id ratus, ne Mago atque Hasdrubal cum eo iungerent 
copias, praesidio tantum ad insidendum Pyrenaeum misso 
ipse reliquum aestatis recipiendis in fidem Hispaniae po- 

pulis absumpsit. Paucis post proelium facium ad Baecu- 
lam diebus, cum Scipio rediens iam Tarraconem saltu 
Castulonensi excessisset, Hasdrubal Gisgonis filius etMago 
imperatores ex ulteriore Hispania ad Hasdrubalem venere, 
serum post male gestam rem auxilium, consilio in cetera 
exsequenda belli haud parum opportuni, ibi conferenti- 
bus, quid in cuiusque provinciae regione animorum Hi- 
spanis esset, unus Hasdrubal Gisgonis ultimam Hispaniae 
oram, quae ad Oceanum et Gades vergit, ignaram adhuc 
Romanorum esse, eoque Carthaginiensibus satis fidam 
censebat: inter Hasdrubalem alterum et Magonem consta- 
bat, beneficiis Scipionis occupatos omnium animos publice 
privalimque esse, nec transitionibus finem ante fore, quam 
omnes Hispani milites aut in ultima Hispaniae amoti aut 
traducti in Galliam forent, itaque, etiam si senatus Car- 
thaginiensium non censuisset, eundum tamen Hasdrubali 
fuisse in Italiam, ubi belli caput, rerum summa esset; si- 
mul Hispanos omnes procul ab nomine Scipionis ex Hi- 
spania abduceret: exercitus eius cum transitionibus tum 
adverso proelio imminutum Hispanis repleri militibus, et 
Magonem Hasdrubali Gisgonis filio tradito exercitu ipsum 
cum grandi pecunia ad conducenda mercede auxilia in 
Baliares traicere. Hasdrubalem Gisgonis cum exercitu pe- 
nitus in Lusitaniam abire nec cum Romanis manus conse- 
rere. Masinissae ex omni equitatu, quod roboris esset, 
tria milia equitum expleri, eumque vagum per citeriorem 
Hispaniam sociis opem ferre, hostium oppida atque agros 
populari, his decretis ad exsequenda quae statuerant di- 
gressi. haec eo anno in Hispania acta. 

Romae fama Scipionis in dies crescere, Fabio Ta- 
rentum captum astu magis quam virtute gloriae tamen 
esse, Fulvii senescere fama, Marcellus etiam adverso ru- 
more esse, superquam quod primo male pugnaverat, quia 
vagante per II aliam Hannibale media aestate Venusiam in 
tecta milites abduxisset, inimicus erat ei C. Publicius Bi- 
bulus tribunus plebis, is iam a prima pugna, quae ad- 
versa fuerat, adsiduis contionibus infamem in visumque 
plebei Claudium fecerat, et iam de imperio abrogando 



Dlgitized by Google 




LIBER XXVII. CAP. 20. 21 . [a. C. 209] 187 

eius agebat, cum tamen necessarii Claudii obtinuerunt, 
relicto Venusiae legato Marcellus Romam rediret ad pur- 
ganda ea quae inimici decernerent, nec de imperio eius 
abrogando absente ipso ageretur, forte sub idem tempus 
et Marcellus ad deprecandam ignominiam et Q. Fulvius 
consul comitiorum causa Romam venit. XXI. actum de 
imperio Marcelli in circo Flaminio est ingenti concursu 
plebisque et omnium ordinum; accusavitque tribunus ple- 
bis non Marcellum modo sed omnem nobilitatem: fraude 
eorum et cunctatione fieri, ut Hannibal decimum iam an- 
num Italiam provinciam habeat, diutius ibi quam Cartha- 
gine vixerit, habere fructum imperii prorogati Marcello 
populum Romanum: bis caesum exercitum eius aestiva 
Venusiae sub tectis agere, hanc tribuni orationem ita ob- 
ruitMarcellus commemoratione rerum suarum, ut non ro- 
gatio solum de imperio eius abrogando antiquaretur, sed 
postero die consulem cum ingenti consensu centuriae 
omnes crearent, additur collega T. Quinctius Crispinus, 
qui tum praetor erat, postero die praetores creati P. Li- 
cinius Crassus Dives pontifex maximus, P. Licinius Varus, 
Sex. Iulius Caesar, Q. Claudius. 

Comitiorum ipsorum diebus sollieita civitas de Etru- 
riae defectione fuit, principium eius rei ab Arretinis fieri 
C. Calpurnius scripserat, qui eam provinciam pro prae- 
tore obtinebat, itaque confestim eo missus Marcellus con- 
sul designatus, qui rem inspiceret, ac si digna videretur, 
exercitu accito bellum ex Apulia in Etruriam transferret, 
io metu compressi Etrusci quieverunt. Tarentinorum le- 
gatis pacem petentibus cum libertate ac legibus suis re- 
sponsum ab senatu est, ut redirent cum Fabius consul 
Romam venisset. — Ludi et Romani et plebeii eo anno 
in singulos dies instaurati, aediles curules fuere L. Cor- 
nelius Caudinus et Ser. Sulpicius Galba, plebeii C. Servi- 
lius et Q. Caecilius Metellus. Servilium negabant iure aut 
tribunum plebis fuisse aut aedilem esse, quod patrem 
eius, quem triumvirum agrarium occisum a Boiis circa 
Mutinam esse opinio per decem annos fuerat, vivere at- 
que in hostium potestate esse satis constabat. 

XXII. Undecimo anno Punici belli consulatum inie- 
runt M. Marcellus quintum — ut numeretur consulatus, 
quem vitio creatus non gessit — et T. Quinctius Crispinus. 
utrisque consulibus Italia decreta provincia est et duo con- 
sulares prioris anni exercitus — tertius Venusiae tum erat, 
cui Marcellus praefuerat — ita ut ex tribus eligerent duo, 
quos vellent, tertius ei traderetur, cui Tarentum et Salen- 
tini provincia evenisset, ceterae provinciae ita divisae 
praetoribus: P. Licinio Varo urbana, P. Licinio Crasso 
pontifici maximo peregrina et quo senatus censuisset, Sex. 
Iulio Caesari Sicilia, Q. Claudio Flamini Tarentum, pro- 
rogatum imperium in annum est Q. Fui vio Flacco, ut pro- 
vinciam Capuam, quae T. Quinctii praetoris fuerat, cum 
una legione oblineret, prorogatum et C. Hostilio Tubulo 
est, ut pro praetore in Etruriam ad duas legiones succe- 
deret C. Calpurnio, prorogatum et L. Veturio Philoni est, 
ut pro praetore Galliam eandem provinciam cum isdem 
duabus legionibus obtineret, quibus praetor obtinuisset, 
quod in L. Veturio, idem in C. Aurunculeio decretum ab 
senatu latumque de prorogando imperio ad populum est, 
qui praetor Sardiniam provinciam cum duabus legionibus 
obtinuerat, additum ei et ad praesidium provinciae quin- 
quaginta naves, quas P. Scipio ex Hispania misisset, et 
P. Scipioni et M. Silano suae Hispaniae suique exercitus 
in annum decreti: Scipio ex octoginta navibus, quas aut 
secum ex Italia adductas aut captas Carthagine habebat, 
quinquaginta in Sardiniam tramittere iussus, quia fama 
erat magnum navalem apparatum eo anno Carthagine esse, 
ducentis navibus omnem oram Italiae Siciliae Sarjdiniae- 
que impleturos, et in Sicilia ita divisa res est: Sex. Cae- 
sari exercitus Cannensis datus est; M. Valerius Laevinus 
— ei quoque enim prorogatum imperium est — classem, 
quae ad Siciliam erat, navium septuaginta obtineret; ad- 
deret eo triginta naves, quae ad Tarentum priore anno 
fuerant; cum ea centum navium classe, si videretur ei, 
praedatum in Africam traieerct. et P. Sulpicio, ut eadem 
classe Macedoniam Graeciamque provinciam haberet, pro - 
rogatum in annum imperium est. de duabus, quae ad ur- 

bem Romam fuerant, legionibus nihil mutatum, supple 
mentum, quo opus esset, scriberent consules permissum, 
una et viginti legionibus eo anno defensum imperium Ro- 
manum est. et P. Licinio Varo praetori urbis negotium 
datum, ut naves longas triginta veteres reficeret, quae 
Ostiae erant, et viginti novas naves sociis navalibus im- 
pleret, ut quinquaginta navium classe oram maris vicinam 
urbi Romanae tueri posset. C. Calpurnius vetitus ab Ar- 
retio movere exercitum, nisi cum successor venisset: item 
et Tubulo imperatum, ut inde praecipue caveret, ne qua 
nova consilia caperentur. 

XXIII. Praetores in provincias profecti: consules re- 
ligio tenebat, quod prodigiis aliquot nuntiatis non facile 
litabant, et ex Campania nuntiata erant, Capuaa.duas 
aedes , Fortunae et Martis , et sepulchra aliquot de caelo 
tacta, Cumis — adeo minimis etiam rebus prava religio 
inserit deos — mures in aede Iovis aurum rosisse, Casini 
examen apium ingens in foro consedisse: et Ostiis murum 
portamque de caelo tactam , Caere vulturium volasse in 
aedem Iovis , Vulsiniis sanguine lacum manasse, horum 
prodigiorum causa diem unum supplicatio fuit, per dies 
aliquot hostiae maiores sine litatione caesae, diuque non 
impetrata pax deum, in capita consulum re publica inco- 
lumi exitiabilis prodigiorum eventus vertit. Ludi Apolli- 
nares Q. Fulvio Ap. Claudio consulibus a P. Cornelio Sulla 
praetore urb. primum facti erant, inde omnes deinceps 
praetores urbani fecerant; sed in unum annum vovebant, 
dieque incerto faciebant, eo anno pestilentia gravis inci- 
dit in urbem agrosque ; quae tamen magis in morbos lon- 
gos quam in perniciabiles evasit, eius pestilentiae causa 
et supplicatum per compita tota urbe est, et P. Licinius 
Varus praetor urb. legem ferre ad populum iussus, ut ii 
ludi in perpetuum in statam diem voverentur, ipse primus 
ita vovit, fecitque ante diem tertium nonas Quinctiles. is 
dies deinde sollemnis servatus. 

XXIV. De Arretinis et fama in dies gravior et cura 
crescere patribus, itaque C. Hostilio scriptum est, ne dif- 
ferret obsides ab Arretinis accipere, et cui traderet Romam 

deducendos, C. Terentius Varro cum imperio missus, qui 
ut venit, extemplo Hostilius legionem unam, quae ante 
urbem castra habebat, signa in urbem ferre iussit, praesi- 
diaque locis idoneis disposuit; tum in foro citatis senato- 
ribus obsides imperavit, cuin senatus biduum ad consi- 
derandum tempus peteret, aut ipsos extemplo dare aut se 
postero die senatorum omnes liberos sumpturum edixit, 
inde portas custodire iussi tribuni militum praefectique 
socium et centuriones , ne quis nocte urbe exiret, id se- 
gnius neglegentiusque factum, septem principes senatus, 
priusquam custodiae in portis locarentur, ante noctem 
cum liberis evaserunt, postero die luce prima , cum se- 
natus in forum citari coeptus esset, desiderati, bonaque 
eorum venierunt, a ceteris senatoribus centum viginti ob- 
sides," liberi ipsorum, accepti sunt tradilique C. Terentio 
Romam deducendi, is omnia suspectiora quam ante fue- 
rant in senatu fecit, itaque tamquam imminente Etrusco 
tumultu legionem unam, alteram ex urbanis, Arretium du- 
cere iussus ipse C. Terentius, eamque habere in praesidio 
urbis: C. Hostilium cum cetero exercitu placet totam pro- 
vinciam peragrare, et cavere, ne qua occasio novare cu- 
pientibus res daretur. C. Terentius ut Arretium cum le- 
gione venit, claves portarum cum magistratus poposcis- 
set, negantibus iis comparere, fraude amotas magis ratus 
quam neglegentia intercidisse, ipse alias claves omnibus 
portis imposuit, cavitque cum cura, ut omnia in potestate 
sua essent: Hostilium intentius monuit, ut in eo spem non 
moturos quicquam Etruscos poneret, si ne quid moveri 
posset cavisset. 

XXV. De Tarentinis inde magna contentione in se- 
natu actum coram Fabio, defendente ipso quos ceperat 
armis, aliis infensis, et plerisque aequantibus eos Campa- 
norum noxae poenaeque. senatus consultum in senten- 
tiam M’. Acilii factum est, ut oppidum praesidio custodi- 
retur Tarenlinique omnes intra moenia continerentur, res 
integra postea referretur, cum tranquilliore statu Italia es- 
set. et de M. Livio praefecto arcis Tarentinae haud minore 
certamine actum est. aliis senatus consulto notantibus 

praefectum, quod eius socordia Tarentum proditum hosti 
esset, aliis praemia decernentibus, quod per quinquennium 
arcem tutatus esset, maximeque unius eius opera rece- 
ptum Tarentum foret, mediis ad censores non ad senatum 
notionem de eo pertinere dicentibus, cuius sententiae et 
Fabius fuit, adiecit tamen fateri se opera Livii Tarentum t 
receptum, quod amici eius vulgo in senatu iactassent: ne- 
que enim recipiundum fuisse, nisi amissum foret. 

Consulum alter T. Quinctius Crispinus ad exercitum, 
quem Q. Fulvius Flaccus habuerat, cum supplemento in 
Lucanos est profectus. Marcellum aliae atque aliae ob- 
iectae animo religiones tenebant, in quibus quod, cura 
bello Gallico ad Clastidium aedem Honori et Virtuti vo- 
visset, dedicatio eius a pontificibus impediebatur, quod 
negabant unam cellam duobus recte dedicari, quia, si de 
caelo tacta aut prodigii aliquid in ea factum esset, diffi- 
cifis procuratio foret, quod utri deo res divina fieret, sciri 
non posset: neque enim duobus nisi certis deis rite una 
hostia fieri, ita addita Virtutis aedes approperato operej 
neque tamen ab ipso aedes eae dedicatae sunt, tum de- 
mum ad exercitum, quem priore anno Venusiae relique- 
rat, cum supplemento proficiscitur. 

Locros in Bruttiis Crispinus oppugnare conatus, quia 
magnam famam attulisse Fabio Tarentum rebatur, omne 
genus tormentorum machinarumque ex Sicilia arcessierat; 
et naves indidem accitae erant, quae vergentem ad mare 
partem urbis oppugnarent, ea omissa oppugnatio est, 
quia Lacinium Hannibal admoverat copias, et collegam 
eduxisse iam ab Venusia exercitum fama erat, cui con- 
iungi volebat, itaque in Apuliam ex Bruttiis reditum, et 
inter Venusiam Bantiamque minus trium milium passuum 
intervallo consules binis castris consederant, in eandem 
regionem et Hannibal rediit averso ab Locris bello, ibi 
consules ambo ingenio feroces prope quotidie in acie stare 
haud dubia spe, si duobus exercitibus consularibus iun- 
ctis commisisset sese hostis, debellari posse. XXVI. Han- 
nibal quia cum Marcello bis priore anno congressus vice- 
rat victusque erat, ut, cum eodem si dimicandum foret. 

nec spem nec metum ex vano haberet, ita duobus con- 
sulibus haudquaquam sese parem futurum credebat, itaque 
totus in suas artes versus insidiis locum quaerebat, levia 
tamen proelia inter bina castra vario eventu fiebant; qui- 
bus cum extrahi aestatem posse consules crederent, nihilo 
minus oppugnari Locros posse rati, L. Cincio ut ex Sicilia 
Locros cum classe traiceret scribunt, et ut ab terra quo- 
que oppugnari moenia possent, ab Tarento pariem exer- 
citus, qui in praesidio erat, duci eo iusserunt. ea ita fu- 
tura per quosdam Thurinos comperta Hannibali cum essent, 
mittit ad insidendam ab Tarento viam, ibi sub tumulo 
Peteliae tria milia equitum duo peditum in occulto locata; 
in quae inexplorato euntes Romani cum incidissent, ad 
duo milia armatorum caesa, mille et quingenti ferme vivi 
capti: alii dissipati fuga per agros saltusque Tarentum 
rediere. 

Tumulus erat silvestris inter Punica et Romana ca- 
stra, ab neutris primo occupatus, quia Romani, qualis 
pars eius quae vergeret ad hostium castra esset, ignora- 
bant, Hannibal insidiis quam castris aptiorem eum credi- 
derat. itaque nocte ad id missas aliquot Numidarum tur- 
mas medio in saltu condiderat, quorum interdiu nemo ab 
statione movebatur, ne aut arma aut ipsi procul conspi- 
cerentur. fremebant vulgo in castris Romanis occupandum 
eum tumulum esse et castello firmandum , ne, si occupa- 
tus ab Hannibale foret, velul in cervicibus haberent hostem, 
movit ea res Marcellum, et collegae „quin imus“ inquit 
„ipsi cum equitibus paucis exploratum? subiecla res ocu- 
lis nostris certius dabit consilium 1 ', consentienti Crispino 
cum equitibus ducentis viginli, ex quibus quadraginta 
Fregellani ceteri Etrusci erant, proficiscuntur, secuti M. 
Marcellus consulis filius et A. Manlius tribuni militum, 
simul et duo praefecti socium L. Arrenius et M\ Aulius. 
immolasse eo die quidam prodidere memoriae consulem 
Marcellum, et prima hostia caesa iocur sine capite inven- 
tum, in secunda omnia comparuisse quae adsolent, auctum 
etiam visum in capite ; nec id sane haruspici placuisse, 
quod secundum trunca et turpia exta nimis laeta appa- 

ruissent. XXVII. ceterum consulem Marcellum tanta cu- 
piditas tenebat dimicandi cum Hannibale, ut numquam 
satis castra castris collata crederet, tum quoque vallo 
egrediens signum dedit, ut ad locum miles esset paratus, 
ut, si collis in quem speculatum irent placuisset, vasa col- 
ligerent et sequerentur, exiguum campi ante castra erat; 
inde in collem aperta undique et conspecta ferebat via. 
Numidis speculator, nequaquam in spem tantae rei posi- 
tus, sed si quos vagos pabuli aut lignorum causa longius 
a castris progressos posset excipere, signum dat, ut pari- 
ter ab utrisque lateribus exorerentur, non ante apparuere 
quibus obviis ab iugo ipso consurgendum erat, quam cir- 
cumiere qui ab tergo includerent viam, tum undique omnes 
exorti et clamore sublato impetum fecere, cum in ea valle 
consules essent, ut neque evadere possent in iugum oc- 
cupatum ab hoste, nec receptum ab tergo circumventi ha- 
berent, extrahi tamen diutius certamen potuisset, ni coepta 
ab Etruscis fuga pavorem ceteris iniecisset. non tamen 
omisere pugnam deserti ab Etruscis Fregellani, donec in- 
tegri consules hortando ipsique ex parte pugnando rem 
sustinebant: sed postquam vulneratos ambo consules, 
Marcellum etiam transfixum lancea prolabentem ex equo 
moribundum videre, tum et ipsi — perpauci autem super- 
erant — cum Crispino consule duobus iaculis icto et Mar 
cello adolescente saucio et ipso effugerunt, interfectus 
A. Manlius tribunus militum, et ex duobus praefectis so- 
cium M\Aulius occisus, Arrenius captus, et lictores con- 
sulum quinque vivi in hostium potestatem venerunt, ceteri 
aut interfecti aut cum consule effugerunt, equitum tres et 
quadraginta aut in proelio aut in fuga ceciderunt, duode- 
viginti vivi capti, tumultuatum in castris fuerat, ut con- 
sulibus irent subsidio, cum consulem et filium alterius 
consulis saucios exiguasque infelicis expeditionis reli- 
quias ad castra venientes cernunt, mors Marcelli cum 
alioqui miserabilis fuit, tum quod nec pro aetate — maior 
iam enim sexaginta annis erat — neque pro veteris pru- 
dentia ducis tam improvide se collegamque et prope to- 
tam rem publicam in praeceps dederat. 
t. livi pars III. 13 

Multos circa unam rem ambitus fecerim, si, quae de 
Marcelli morte variant auctores, omnia exsequi velim. Ut 
omittam alios, Coelius triplicem gestae rei ordinem edit: 
unam traditam fama, alteram scriptam laudatione filii, qui 
rei gestae interfuerit, tertiam, quam ipse pro inquisita ac 
sibi comperta adlert. ceterum ita fama variat, ut tamen 
plerique loci speculandi causa castris egressum, omnes in 
sidiis circumventum tradant. 

XXVI 11. Hannibal magnum terrorem hostibus morte 
consulis unius, vulnere alterius iniectum esse ratus, ne cui 
deesset occasioni , castra in tumulum , in quo pugnatum 
erat, extemplo transfert, ibi inventum Marcelli corpus 
sepelit. Crispinus , et morte collegae et suo vulnere ter 
ritus, silentio insequentis noctis profectus, quosquos pro- 
ximos nanctus est montes, in iis loco alto et tuto undique 
castra posuit, ibi duo duces sagaciter moti sunt, alter 
ad inferendam, alter ad cavendam fraudem, anulis Mar- 
celli simul cum corpore Hannibal potitus erat, eius signi 
errore ne cui dolus necteretur a Poeno metuens , Crispi- 
nus circa civitates proximas miserat nuntios, occisum col- 
legam esse anulisque eius hostem potitum: ne quibus 
litteris crederent nomine Marcelli compositis, paulo ante 
hic nuntius consulis Salapiam venerat, cum litterae ab 
Hannibale adlatae sunt Marcelli nomine compositae: se 
nocte quae diem illum secutura esset Salapiam venturum: 
intenti milites essent, qui in praesidio erant, si quo opera 
eorum opus esset, sensere Salapitani fraudem, et ab ira 
non defectionis modo sed etiam equitum interfectorum 
rati occasionem supplicii peti, remisso retro nuntio — per- 
fuga autem Romanus erat — , ut sine arbitrio milites quae 
vellent agerent, oppidanos per muros urbisque opportuna 
loca in stationibus disponunt, custodias vigiliasque in eam 
noctem intentius instruunt, circa portam, qua venturum 
hostem rebanlur, quod roboris in praesidio erat oppo- 
nunt. Hannibal quarta vigilia ferme ad urbem accessit 
primi agminis erant perfugae Romanorum, et arma Ro- 
mana habebant, ii, ubi ad portam est ventum, Latine omnes 
loquentes excitant vigiles, aperirique portam iubenti con- 

gulem adesse, vigiles velut ad vocem eorum excitati tu- 
multuari, trepidare, moliri portam, cataracta deiecta clausa 
erat, eam partim vectibus levant, parlim funibus subdu- 
cunt in tantum altitudinis, ut subire recte possent, vixdum 
satis patebat iter, cum perfugae certatim ruunt per portam ; 
et cum sexcenti ferme intrassent, remisso fune, quo 
suspensa erat, cataracta magno sonitu cecidit. Salapitani 
alii perfugas neglegenter ex itinere suspensa humeris, ut 
inter pacatos, gerentes arma invadunt; alii ex turri eius 
portae murisque saxis sudibus pilis absterrent hostem, ita 
inde Hannibal suamet ipse fraude captus abiit, profeclus- 
que ad Locrorum solvendam obsidionem , quam Cincius 
summa vi , operibus Jorraentorumque omni genere ex Si- 
cilia advecto oppugnabat. Magoni iam haud ferme fidenti 
retenturum defensurumque se urbem prima spes morte 
nuntiata Marcelli adfulsit. secutus inde nuntius Hanniba 
lem Nuraidarum equitatu praemisso ipsum, quantum ac- 
celerare posset, cum peditum agmine sequi, itaque ubi 
primum Numidas edito e speculis signo adventare sensit, 
et ipse patefacta repente porta ferox in hostes erumpit, 
et primo magis quia improviso id fecerat, quam quod par 
viribus esset, anceps certamen erat; deinde, ut super- 
venere Numidae, tantus pavor Romanis est iniectus, ut 
passim ad mare ac naves fugerent relictis operibus machi- 
nisque, quibus muros quatiebant, ita adventu Hannibalis 
soluta Locrorum obsidio est. 

XXIX. Crispinus postquam in Bruttios profectum 
Hannibalem sensit, exercitum, cui collega praefuerat, 
M. Marcellum tribunum militum Venusiam abducere ius- 
sit; ipse cum legionibus suis Capuam profectus, vix lecti- 
cae agitationem prae gravitate vulnerum patiens, Romam 
litteras de morte collegae scripsit, quantoque ipse in dis- 
crimine esset: se comitiorum causa non posse Romam 
venire, quia nec viae laborem passurus videretur, et de 
Tarento sollicitus esset, ne ex Bruttiis Hannibal eo con- 
verteret agmen, legatos opus esse ad se mitti, viros pru- 
dentes, cum quibus quae vellet de re publica loqueretur, 
hae litterae recitatae magnum et luctum morte alterius 

13* 



Digitized by Google 




196 LIBER XXVII. CAP. 29. 30. [a. U. c. 544] 

consulis et melum de altero fecerunt, itaque et Q. Fabium 
filium ad exercitum Venusiam miserunt; et ad consulem 
tres legati missi, Sext. Iulius Caesar L. Licinius Pollio 
L. Cincius Aiimenlus, cum pauc : s ante diebus ex Sicilia 
redisset, hi nuntiare consuli iussi, ut, si ad comitia ve- 
nire Romam non posset, dictatorem in agro Romano di- 
ceret comitiorum causa, si consul Tarentum profectus 
esset, Q. Claudium praetorem placere in eam regionem 
inde abducere legiones , in qua plurimas sociorum urbes 
tueri posset. 

Eadem aestate M. Valerius cum classe centum na- 
vium ex Sicilia in Africam tramisit, et ad Clupeam urbem 
escensione facta agrum late nullo ferme obvio armato va- 
stavit. inde ad naves raptim praedatores recepti, quia 
repente fama accidit classem Punicam adventare, octo- 
ginta erant et tres naves, cum his haud procul Clupea 
prospere pugnat Romanus, decem et octo navibus captis, 
fugatis aliis , cum magna terrestri navalique praeda Lily- 
baeum rediit. 

Eadem aestate et Philippus implorantibus Achaei9 
auxilium tulit, quos et Machanidas tyrannus Lacedaemo- 
niorum finitimo bello urebat, et Aetoli navibus per fretum 
quod Naupactum et Patras interfluit — Rhion incolae 
vocant — exercitu traiecto depopulati erant. Attalum quo- 
que vegem Asiae, quia Aetoli summum gentis suae magi- 
stratum ad eum proximo concilio detulerunt, fama erat in 
Europam traiecturum. XXX. ob haec Philippo in Grae- 
ciam descendenti ad Lamiam urbem Aetoli duce Pyrrhia, 
qui praetor in eum annum cum absente Attalo creatus erat, 
occurrerunt, habebant et ab Attalo auxilia secum et mille 
ferme ex Romana classe a P. Sulpicio missos, adversus 
hunc ducem atque has copias Philippus bis prospero 
eventu pugnavit ; mille admodum hostium utraque pugna 
occidit, inde cum Aetoli metu compulsi Lamiae uibis 
moenibus tenerent sese, Philippus ad Phalara exercitum 
duxit, in Maliaco sinu is locus est, quondam frequenter 
habitatus propter egregium portum tutasque circa statio- 
nes et aliam opportunitatem maritimam terrestremque. eo 

legali ab rege Aegypti Ptolemaeo Rhodiisque et Athenien- 
sibus et Chiis venerunt ad dirimendum inter Philippum 
atque Aetolos bellum, adhibitus ab Aetolis et ex finitimis 
pacificator Amynander rex Athamanum, omnium autem 
non tanta pro Aetolis cura erat, ferocioribus quam pro 
ingeniis Graecorum gentis, quam ne Philippus regnumque 
eius rebus Graeciae, grave libertati futurum, immiscere- 
tur. de pace dilata consultatio est in concilium Achaeo- 
rum. concilio et locus et dies certa indicta; interim tri- 
ginta dierum indutiae impetratae, profectus inde rex per 
Thessaliam Boeotiamque Chalcidem Euboeae venit, ut At- 
talum, quem classe Euboeam petiturum audierat, portibus 
et litorum appulsu arceret, inde praesidio relicto adver- 
sus Attalum, si forte interim traiecisset, profectus ipse 
cum paucis equitum levisque armaturae Argos venit, ibi 
curatione Heraeorum Nemeorumque suffragiis populi ad 
eum delata, quia se Macedonum reges ex ea civitate 
oriundos referunt, Heraeisque actis ab ipso ludicro ex- 
templo Aegium profectus est ad indictum mullo ante so- 
ciorum concilium, ibi de Aetolico finiendo bello actum, 
ne causa aut Romanis aut Attalo intrandi Graeciam essei. 
sed ea omnia vixdum indutiarum tempore circumacto 
Aetoli turbavere, postquam et Attalum Aeginam venisse 
et Romanam classem stare ad Naupactum audivere, vo- 
cati enim in concilium Achaeorum, in quo et eae legatio- 
nes erant, quae ad Phalara egerant de pace, primo questi 
sunt quaedam parva contra fidem conventionis tempore 
indutiarum facta ; postremo negarunt dirimi bellum posse, 
nisi Messeniis Achaei Pylum redderent, Romanis restitue- 
retur Atintania , Scerdilaedo et Pleurato Ardiaei. enim- 
vero indignum ratus Philippus victos victori sibi ultro 
condiciones ferre, ne antea quidem se aut de pace au- 
disse aut indutias pepigisse dixit spem ullam habentem 
quieturos Aetolos, sed ut omnes socios testes haberet, 
se pacis, illos belli causam quaesisse. ita infecta pace 
concilium dimisit quattuor milibus armatorum relictis ad 
praesidium Achaeorum et quinque longis navibus acce- 
ptis, quas si adiecisset missae nuper ad se classi Cartha- 

giniensium et ex Bithynia ab rege Prusia venientibus na- 
vibus, statuerat navali proelio lacessere Romanos iam diu 
in regione ea potentes maris, ipse ab eo concilio Argos 
regressus : iam enim Nemeorum appetebat tempus , quae 
celebrare volebat praesentia sua. 

XXXI. Occupato rege apparatu ludorum, et per dies 
festos licentius quam inter belli tempora remittente ani- 
mum, P. Sulpicius ab Naupacto profectus classem appu- 
lit inter Sicyonem et Corinthum, felicissimaeque agrum 
fertilitatis effuse vastavit, fama eius rei Philippum ab lu- 
dis excivit; raptimque cum equitatu profectus iussis sub- 
sequi peditibus palatos passim per agros gravesque praeda, 
ut qui nihil tale metuerent, adortus Romanos compulit in 
naves, classis Romana haudquaquam laeta praeda Nau- 
pactum rediit. Philippo ludorum quoque, qui reliqui erant, 
celebritatem quantaecumque, de Romanis tamen, victoriae 
partae fama auxerat, laetitiaque ingenti celebrati festi dies, 
eo magis etiam , quod populariter dempto capitis insigni 
purpuraque atque alio regio habitu aequaverat ceteris se 
in speciem, quo nihil gratius est civitatibus liberis, prae- 
buissetque haud dubiam eo facto spem libertatis, nisi 
omnia intoleranda libidine foeda ac deformia effecisset, 
vagabatur enim cum uno aut altero comite per maritas 
domos dies noctesque , et summittendo in privatum fasti- 
gium quo minus conspectus eo solutior erat; et libertatem 
cum aliis vanam ostendisset, totam in suam licentiam ver- 
terat. neque enim omnia emebat aut eblandiebatur, sed 
vim flagitiis adhibebat, periculosumque et viris et paren- 
tibus erat moram incommoda severitate libidini regiae fe- 
cisse. uni etiam principi Achaeorum Arato adempta uxor 
nomine Polycratia, ac spe regiarum nuptiarum in Mace- 
doniam asportata fuerat. 

Per haec flagitia sollemni Nemeorum peracto, pau- 
cisque additis diebus, Dymas est profectus ad praesidium 
Aetolorum, quod ab Eleis accitum acceptumque in urbem 
erat, eiciendum. Cycliadas — penes eum summa imperii 
erat — Achaeique ad Dymas regi occurrere, et Eliorum 
accensi odio, quod a ceteris Achaeis dissentirent, et in- 

fensiAeloIis, quos Romanum quoque adversus se movisse 
bellum credebant, profecti ab Dymis coniuncto exercitu 
transeunt Larisum amnem, qui Elium agrum a Dymaeo 
dirimit. XXXII. primum diem, quo fines hostium ingressi 
sunt, populando absumpserunt, postero die acie instructa 
ad urbem accesserunt praemissis equitibus , qui obequi- 
tando promptum ad excursiones genus lacesserent Aeto- 
lorum. ignorabant Sulpicium cum quindecim navibus ab 
Naupacto Cyllenen traiecisse, et expositis in terram quat- 
tuor milibus armatorum silentio noctis, ne conspici agmen 
posset, intrasse Elim. itaque improvisa res ingentem in- 
iecit terrorem, postquam inter Aetolos. Eliosque Romana 
signa atque arma cognovere, et primo recipere suos vo- 
luerat rex; deinde contracto iam inter Aetolos et Tralles 
— Illyriorum id est genus — certamine cum urgeri vide- 
ret suos, et ipse rex cum equitatu in cohortem Romanam 
incurrit, ibi equus pilo traiectus cum prolapsum per ca- 
put regem effudisset, atrox pugna utrimque accensa est 
et ab Romanis impetu in regem facto et protegentibus re- 
giis. insignis et ipsius pugna fuit, cum pedes inter equi- 
tes coactus esset proelium inire, dein, cum iam impar 
certamen esset, caderentque circa eum multi et vulnera- 
rentur, raptus ab suis atque alteri equo iniectus fugit, eo 
die castra quinque milia passuum ab urbe Eliorum posuit, 
posterodie ad castellum — Pyrgum vocant— copias omnes 
eduxit, quo agrestium multitudinem cum pecoribus metu 
populationum compulsam audierat, eam inconditam in- 
ermemque multitudinem primo statim terrore adveniens 
cepit; compensaveratque ea praeda quod ignominiae ad 
Elim acceptum fuerat, dividenti praedam captivosque — 
fuere autem quattuor milia hominum, pecoris omnis ge- 
neris ad milia viginti — nuntius ex Macedonia venit Ero- 
pum quendam corrupto arcis praesidiique praefecto Lych- 
nidum cepisse, tenere et Dassaretiorum quosdam vicos, 
et Dardanos etiam concire, omisso igitur Achaico bello, 
relictis tamen duobus milibus et quingentis omnis generis 
armatorum cum Menippo et Polyphanta ducibus ad prae- 
sidium sociorum, profectus ab Dymis per Achaiam Boeo- 

tiamque el Euboeam decimis castris Demetriadem in Thes- 
saliam pervenit. XXXIII. ibi alii maiorem adferentes 
tumultum nuntii occurrunt, Dardanos in Macedoniam effu- 
sos Orestidem iam tenere ac descendisse in Argeslaeum 
campum, famamque inter barbaros celebrem esse Philip- 
pum occisum, expeditione ea, qua cum populatoribus 
agri ad Sicyonem pugnavit, in arborem illatus impetu equi 
ad eminentem ramum cornu alterum galeae praefregit, id 
inventum ab Aetolo quodam perlatumque in Aetoliam ad 
Scerdilaedum, cui notum erat insigne galeae, famam in- 
terfecti regis vulgavit, post profectionem ex Achaia reg-is 
Sulpicius Aeginam classe profectus cum Attalo sese con- 
iunxit. Achaei cum Aetolis Eleisque haud procul Messene 
prosperam pugnam fecerunt. Attalus rex et P. Sulpicius 
Aeginae hibernarunt. 

Exitu huius anni T. Quinctius consul, dictatore comi- 
tiorum ludorumque faciendorum causa dicto T. Manlio 
Torquato, ex vulnere moritur, alii Tarenti, alii in Cam- 
pania mortuum tradunt, ita quod nullo ante bello accide- 
rat, duo consules sine memorando proelio interfecti velut 
orbam rem publicam reliquerant, dictator Manlius magi- 
strum equitum C. Servilium — tum aedilis curulis erat — 
dixit, senatus quo die primum est habitus, ludos magnos 
facere dictatorem iussit, quos M. Aemilius praetor urb. 
C. Flaminio Cn. Servilio consulibus fecerat, et in quin- 
quennium voverat, tum dictator et fecit ludos et in inse- 
quens lustrum vovit, ceterum cum duo consulares exer- 
citus tam prope hostem sine ducibus essent, omnibus aliis 
omissis una praecipua cura patres populumque incessit 
consules primo quoque tempore creandi , et ut eos crea- 
rent potissimum, quorum virtus satis tuta a fraude Punica 
esset, cum toto eo bello damnosa praepropera ac fervida 
ingenia imperatorum fuissent, tum eo ipso anno consules 
nimia cupiditate conserendi cum hoste manum in necopi- 
natam fraudem lapsos esse, ceterum deos immortales, 
miseritos nominis Romani, pepercisse innoxiis exerciti- 
bus, temeritatem consulum ipsorum capitibus damnasse. 
XXXIV. cum circumspicerent patres, quosnam consules 

facerent, longe ante alios eminebat C. Claudius Nero: ei 
collega quaerebatur, et virum quidem eum egregium du- 
cebant, sed promptiorem acrioremque quam tempora belli 
postularent aut hostis Hannibal : temperandum acre in- 
genium eius moderato et prudenti viro adiuncto collega 
censebant. M. Livius erat, multis annis ante ex consulatu 
populi iudicio damnatus, quam ignominiam adeo aegre 
tulerat, ut rus migraret et per multos annos et urbe et 
omni coetu careret hominum, octavo ferme post damna- 
tionem anno M. Claudius Marcellus et M. Valerius Laevi- 
nus consules reduxerant eum in urbem; sed erat veste 
obsoleta capillo que et barba promissa, prae sese ferens 
in vultu habituque insignem memoriam ignominiae acce- 
ptae. L. Veturius et P. Licinius censores eum tonderi et 
squalorem deponere et in senatum venire fungique aliis 
publicis muneribus coegerunt, sed tum quoque aut verbo 
adsentiebatur aut pedibus in sententiam ibat, donec co- 
gnati hominis eum causa M. Livii Macati , cum fama eius 
ageretur, stantem cogit in senatu sententiam dicere, tunc 
ex tanto intervallo auditus convertit ora hominum in se, 
causamque sermonibus praebuit, indigno iniuriam a po- 
pulo factam, magnoque id damno fuisse, quod tam gravi 
bello nec opera nec consilio talis viri usa res publica es- 
set. C. Neroni neque Q. Fabium neque M. Valerium Lae- 
vinum dari collegas posse, quia duos patricios creari non 
liceret, eandem causam in T. Manlio esse, praeterquam 
quod recusasset delatum consulatum recusaturusque es- 
set. egregium par consulum fore, si M. Livium C. Claudio 
collegam adiunxissent. nec populus mentionem eius rei 
ortam a patribus est aspernatus, unus eam rem in civitate 
is, cui deferebatur honos, abnuebat, levitatem civitatis 
accusans: sordidati rei non miseritos candidam togam 
invito offerre; eodem honores poenasque congeri, si bo- 
num ducerent, quid ita pro noxio damnassent? si noxium 
comperissent, quid ita male credito priore consulatu alte- 
rum crederent? haec taliaque arguentem et querentem 
castigabant patres, et M. Furium memorantes revocatum 
de exsilio patriam pulsam sede sua restituisse, ut parentium 

saevitiam sic patriae patiendo ac ferendo leniendam esse, 
adnisi omnes cum C. Claudio M. Livium consulem fecerum. 

XXXV. Post diem tertium eius diei praetorum comi • 
tia habita, praetores creati L. Porcius Licinus C. Mamilius 
C. et A. Hostilii Catones. comitiis perfectis ludisque factis 
dictator et magister equitum magistratu abierunt. C. Te- 
rentius Varro in Etruriam pro praetore missus, ut ex ea 
provincia C. Hostilius Tarentum ad eum exercitum iret, 
quem T. Quinctius consul habuerat, et T. Manlius trans 
mare legatus iret, viseretque quae ibi gererentur: simul 
quod Olympiae ludicrum ea aestate futurum erat, quod 
maximo coetu celebraretur, ut, si tuto per hostem posset, 
adiret id concilium, ut qui Siculi bello ibi profugi aut Ta- 
rentini cives relegati ab Hannibale essent, domos redirent, 
scirentque , sua omnia iis , quae ante bellum habuissent, 
reddere populum Romanum. 

Quia periculosissimus annus imminere videbatur, ne- 
que consules in re publica erant, in consules designatos 
omnes versi, quam primum eos sortiri provincias, et 
praesciscere, quam quisque eorum provinciam quem ho- 
stem haberet, volebant, de reconciliatione etiam gratiae 
eorum in senatu actum est principio facto a Q. Fabio Ma- 
ximo. inimicitiae autem nobiles inter eos erant et acer- 
biores eas indignioresque Livio sua calamitas fecerat,- 
quod spretum se in ea fortuna credebat, itaque is magis 
implacabilis erat, et nihil opus esse reconciliatione aie- 
bat : acrius et intentius omnia gesturos timentes, ne cre- 
scendi ex se inimico collegae potestas fieret, vicit tamen 
auctoritas senatus, ut positis simultatibus communi animo 
consilioque administrarent rem publicam, provinciae iis 
non permixtae regionibus , sicut superioribus annis , sed 
diversae extremis Italiae finibus , alteri adversus Hanni- 
balem Bruttii Lucani, alteri Gallia adversus Hasdrubalem, 
quem iam Alpibus appropinquare fama erat, decreta, ex- 
ercitum e duobus , qui in Gallia quique in Etruria esset, 
addito urbano, eligeret quem mallet, qui Galliam esset 
sortitus, cui Bruttii provincia evenisset, novis legionibus 
urbanis scriptis , utrius mallet consulum prioris anni ex- 

ercitum sumeret; relictum Q. Fulvius proconsul accipe- 
ret, eique in annum imperium esset, et C. Hostilio , cui 
pro Etruria Tarentum mutaverant provinciam, pro Ta- 
rento Capuam mutaverunt, legio una data est, cui Fulvius 
proximo anno praefuerat. 

XXXVI. De Hasdrubalis adventu in Italiam cura in 
dies crescebat Massiliensium primum legati nuntiaverunt 
eum in Galliam transgressum, erectosque adventu eius, 
quia magnum pondus auri attulisse diceretur ad mercede 
auxilia conducenda, Gallorum animos, missi deinde cum 
iis legali ab Roma Sex. Antistius et M. Raecius ad rem 
inspiciendam rettulerant, misisse se cum Massiliensibus 
ducibus, qui per hospites eorum, principes Gallorum, 
omnia explorata referrent: pro comperto habere, Hasdru- 
balem ingenti iam coacto exercitu proximo vere Alpes tra- 
ieclurum, nec tum eum quicquam aliud morari, nisi quod 
clausae hieme Alpes essent 

In locum M. Marcelli P. Aelius Paetus augur creatus 
nauguratusque; etCn. Cornelius Dolabella rex sacrorum 
inauguratus est in locum M. Marcii, qui biennio ante mor- 
tuus erat, hoc eodem anno et lustrum conditum est a cen- 
soribus P. Sempronio Tuditano et M. Cornelio Cethego, 
censa civium capita centum triginta septem milia centum 
octo, minor aliquanto numerus quam qui ante bellum fue- 
rat. eo anno primum, ex quo Hannibal in Italiam venis- 
set, comitium tectum esse memoriae proditum est, et lu- 
dos Romanos semel instauratos ab aedilibus curulibus 
Q. Metello et C. Servilio, et plebeiis ludis biduum instau- 
ratum a 0- Mamilio et M. Caecilio Metello aedilibus plebis; 
et tria signa ad Cereris iidem dederunt ; et Iovis epulum 
fuit ludorum causa. 

Consulatum inde ineunt C. Claudius Nero et M. Livius 
iterum, qui quia iam designati provincias sortiti erant, 
praetores sortiri iusserunt. C. Hostilio urbana evenit; ad- 
dita et peregrina, ut tres in provincias exire possent. 
A. Hostilio Sardinia, C. Mamilio Sicilia, L. Porcio Gallia 
evenit, summa legionum trium et viginti ita per provin 
eias divisa, ut binae consulum essent, quattuor Hispania 

haberet, binas tres praetores, in Sicilia, in Sardinia et 
Gallia, duas C. Terentius in Etruria, duas Q. Fulvius in 
Bruttiis, duas Q. Claudius circa Tarentum et Salentinos, 
unam C. Hostilius Tubulus Capuae ; duae urbanae ut seri- j 
berentur. primis quattuor legionibus populus tribunos 
creavit, in ceteras consules miserunt. 

XXXVII. Priusquam consules proficiscerentur, no- 
vemdiale sacrum fuit, quia Veiis de caelo lapidaverat, 
sub unius prodigii, ut fit, mentionem alia quoque nuntiata, 
Menturnis aedem Io vis et lucum Maricae, item Atellae 
murum et portam de caelo tacta. Menturnenses , terribi- 
lius quod esset, adiciebant sanguinis rivum in porta flu- 
xisse. et Capuae lupus nocte portam ingressus vigilem 
laniaverat, haec procurata hostiis maioribus prodigia, et 
supplicatio diem unum fuit ex decreto pontificum, inde 
iterum novemdiale instauratum, quod in Armilustro lapi- 
dibus visum pluere, liberatas religione mentes turbavit 
rursus nuntiatum Frusinone natum infantem esse quadrimo 
parem, nec magnitudine tam mirandum quam quod is 
quoque, ut Sinuessae biennio ante, incertus, mas an fe- 
mina esset, natus erat, id vero haruspices ex Etruria ac- 
citi foedum ac turpe prodigium dicere, extorre agro Ro- 
mano, procul terrae contactu, alto mergendum, vivum in 
arcam condidere, provectumque in mare proiecerunt. de- 
crevere item pontifices, ut virgines ter novenae per urbem 
euntes carmen canerent, id cum in Iovis Statoris aede 
discerent conditum ab Livio poeta carmen, tacta de caelo 
aedis in Aventino lunonis reginae; prodigiumque id ad 
matronas pertinere haruspices cum respondissent dono- 
que divam placandam esse, aedilium curulium edicto in 
Capitolium convocatae, quibus in urbe Romana intraque 
decimum lapidem ab urbe domicilia essent, ipsae inter se 
quinque et viginti delegerunt, ad quas ex dotibus stipem 
conferrent, inde donum pelvis aurea facta lataque in Aven- 
tinum ; pure casteque a matronis sacrificatum, eonfeslim 
ad aliud sacrificium eidem divae ab decemviris edicta 
dies, cuius ordo talis fuit: ab aede Apollinis boves femi- 
nae albae duae porta Carmentali in urbem ductae, post 

«as duo signa cupressea Iunonis reginae potabantur 
tum septem et viginti virgines, longam indutae vestem, 
carmen in Iunonem reginam canentes ibant, illa tempestate 
forsitan laudabile rudibus ingeniis, nunc abhorrens et in- 
conditum, si referatur, virginum ordinem sequebantur 
decemviri coronati laurea praetextatique. a porta Iugario 
vico in forum venere, in foro pompa constitit, et per ma- 
nus reste data virgines sonum vocis pulsu pedum modu- 
lantes incesserunt, inde vico Tusco Velabroque per Bo- 
varium forum in clivum Publicium atque aedem Iunonis 
reginae perrectum, ibi duae hostiae ab decemviris immo- 
latae, et simulacra cupressea in aedem illata. 

XXXVIII. Deis rite placatis dilectum consules habe- 
bant acrius intentiusque, quam prioribus annis quisquam 
meminerat habitum: nam et bello terror duplicatus novi 
hostis in Italiam adventu, et minus iuventutis erat, unde 
scriberent milites, itaque colonos etiam maritimos, qui 
sacrosanctam vacationem dicebantur habere, dare milites 
cogebant, quibus recusantibus edixere in diem certam, 
ut, quo quisque iure vacationem haberet, ad senatum de- 
terret. ea die ad senatum hi populi venerunt, Ostiensis 
Alsiensis Antias Anxurnas Menturnensis Sinuessanus et 
ab supero mari Senensis, cum vacationes suas quisque 
populus recitaret, nullius, cum in Italia hostis esset, prae- 
ter Antiatem Ostiensemque vacatio observata est ; et ea- 
rum coloniarum iuniores iure iurando adacti, supra dies 
triginta non pernoctaturos se extra moenia coloniae suae, 
donec hostis in Italia esset, cum omnes censerent primo 
quoque tempore consulibus eundum ad bellum — nam et 
Hasdrubali occurrendum esse descendenti ab Alpibus, ne 
Gallos Cisalpinos neve Etruriam erectam in spem rerum 
novarum sollicitaret, et Hannibalem suo proprio occu- 
pandum bello , ne emergere ex Bruttiis atque obviam ire 
Aratri posset — , Livius cunctabatur, parum fidens suarum 
provinciarum exercitibus : collegam ex duobus consulari- 
bus egregiis exercitibus et tertio , cui Q. Claudius Tarenti 
praeesset, electionem haberes intuleratque mentionem de 
volonibus revocandis ad signa, senatus liberam potestatem 

consulibus fecit et supplendi unde vellent, et eligendi de 
omnibus exercitibus quos vellent permutandique , et ex 
provinciis quos e re publica censerent esse traducendi, 
omnia cum summa concordia consulum acta, volones in 
undevicesimam et vicesimam legiones scripti, magni ro- 
boris auxilia ex Hispania quoque a P. Scipione M. Livio 
missa quidam ad id bellum auctores sunt, octo milia Hi- 
spanorum Galloruraque et duo milia de legione militum, 
equitum mille, mixtos Numidas Hispanosque, M. Lucre- 
tium has copias navibus adduxisse ; et sagittariorum fun- 
ditorumque ad tria milia ex Sicilia C. Mamilium misisse. 

XXXIX. Auxerunt Romae tumultum litterae ex Gallia 
adlatae ab L. Porcio praetore: Hasdrubalem movisse ex 
hibernis et iam Alpes transire; octo milia Ligurum con- 
scripta armataque coniunctura se transgresso in Italiam 
esse, nisi mitteretur in Ligures, qui eos bello occuparet: 
se cum invalido exercitu , quoad tutum putaret, progres- 
surum. hae litterae consules raptim confecto dilectu ma- 
turius quam constituerant exire in provincias coegerunt 
ea mente, ut uterque hostem in sua provincia contineret, 
neque coniungi aut conferre in unum vires pateretur, plu- 
rimum in eam rem adiuvit opinio Hannibalis, quod, etsi 
ea aestate transiturum in Italiam fratrem crediderat, re- 
cordando, quae ipse in transitu nunc Rhodani nunc Alpium 
cum hominibus locisque pugnando per quinque menses 
exhausisset, haudquaquam tam facilem maturumque trans- 
itum exspectabat, ea tardius movendi ex hibernis causa 
fuit, ceterum Hasdrubali et sua et aliorum spe omnia ce- 
leriora atque expeditiora fuere, non enim receperunt 
modo Arverni eum deincepsque aliae Gallicae atque Al- 
pinae gentes , sed etiam secutae sunt ad bellum, et cum 
per munita pleraque transitu fratris, quae antea invia fue- 
rant, ducebat, tum etiam duodecim annorum adsueludine 
perviis Alpibus factis inter mitiora iam transibat hominum 
ingenia, invisitati namque antea alienigenis, nec videre 
ipsi advenam in sua terra adsueli, omni generi humano 
insociabiles erant, et primo ignari, quo Poenus pergeret, 
suas rupes suaque castella et pecorum hominumque prae- 

dam peti crediderant: fama deinde Punici belli, quo duo- 
decimum annum Italia urebatur, satis edocuerat viam tan- 
tum Alpes esse, duas praevalidas urbes, magno inter se 
maris terrarumque spatio discretas, de imperio et opibus 
certare, hae causae aperuerant Alpes Hasdrubali, cete- 
rum quod celeritate itineris profectum erat, id mora ad 
Placentiam, dum frustra obsidet magis quam oppugnat, 
corrupit, crediderat campestris oppidi facilem expugna- 
tionem esse, et nobilitas coloniae induxerat eum, magnum 
se excidio eius urbis terrorem ceteris ratum inieclurum. 
non ipsum solum ea oppugnatio impediit, sed Hannibalem 
post famam transitus eius tanto spe sua celeriorem iam 
moventem ex hibernis continuerat, quippe reputantem 
non solum, quam lenta urbium oppugnatio esset, sed 
etiam , quam ipse frustra eandem illam coloniam ab Tre- 
bia victor regressus temptasset. 

XL. Consules diversis itineribus profecti ab urbe vel- 
ut in duo pariter bella distenderant curas hominum, simul 
recordantium, quas primus adventus Hannibalis intulisset 
Italiae clades, simul cum illa angeret cura, quos tam pro- 
pitios urbi atque imperio fore deos , uti eodem tempore 
utrobique res publica prospere gereretur, adhuc adversa 
secundis pensando rem ad id tempus extractam esse, cum 
in Italia ad Trasumennum et Cannas praecipitasset Ro- 
mana res, prospertf bella in Hispania prolapsam eam ere- 
xisse: postea, cum in Hispania alia super aliam clades 
duobus egregiis ducibus amissis duos exercitus ex parte 
delesset, multa secunda in Italia Siciliaque gesta quassa- 
tam rem publicam excepisse; et ipsum intervallum loci, 
quod in ultimis terrarum oris alterum bellum gereretur, 
spatium dedisse ad respirandum, nunc duo bella in Ita- 
liam accepta, duo celeberrimi nominis duces circumstare 
urbem Romanam, et unum in locum totam periculi molem, 
omne onus incubuisse, qui eorum prior vicisset, intra 
paucos dies castra cum altero iuncturum. terrebat et pro- 
ximus annus lugubris duorum consulum funeribus, his 
anxii curis homines digredientes in provincias consules 
prosecuti sunt, memoriae proditum est plenum adhuc irae 

in cives M. Livium ad bellum proficiscentem monenti 
Q. Fabio, ne priusquam genus hostium cognosset temere 
manum consereret, respondisse, ubi primum hostium 
agmen conspexisset, pugnaturum, cum quaereretur, quae 
causa festinandi esset, „aut ex hoste egregiam gloriam“ 
inquit „aut ex civibus victis gaudium meritum certe, etsi 
non honestum, capiam“. 

Priusquam Claudius consui in provinciam veniret, 
per extremum finem agri Larinatis ducentem in Salenlinos 
exercitum Hannibalem expeditis cohortibus adortus C. Ho- 
stilius Tubulus incomposito agmini terribilem tumultum 
intulit; ad quattuor milia hominum occidit, novem signa 
militaria cepit, moverat ex hibernis ad famam hostis 
Q. Claudius, qui per orbes agri Salentini castra disposita 
habebat, itaque ne cum duobus exercitibus simul confli- 
geret, Hannibal nocte castra ex agro Tarentino movit at- 
que in Bruttios concessit. Claudius in Salentinos agmen 
convertit, Hostilius Capuam petens obvius ad Venusiam 
fuit consuli Claudio, ibi ex utroque exercitu electa pedi- 
tum quadraginta milia, duo milia et quingenti equites, 
quibus consul adversus Hannibalem rem gereret: reliquas 
copias Hostilius Capuam ducere iussus, ut Q. Fulvio pro- 
eonsuli traderet. 

XLI. Hannibal undique contracto exercitu, quem in 
hibernis aut in praesidiis agri BruttiPhabuerat , in Luca- 
nos ad Grumentum venit spe recipiendi oppida, quae per 
metum ad Romanos defecissent, eodem a Venusia consul 
Romanus exploratis itineribus contendit, et mille fere et 
quingentos passus castra locat ab hoste. Grumenti moe- 
nibus prope iniunctum videbatur Poenorum vallum; quin- 
genti passus intererant, castra Punica ac Romana inter 
iacebat campus; colles imminebant nudi sinistro lateri 
Carthaginiensium, dextro Romanorum, neutris suspecti, 
quod nihil silvae neque ad insidias latebrarum habebant, 
in medio campo ab stationibus procursantes certamina 
haud satis digna dictu serebant, id modo Romanum quae 
rere apparebat, ne abire hostem pateretur: Hannibal elabi 
inde cupiens totis viribus in aciem descendebat, tum con- 

sui ingenio hostis usus, quo minus in tam apertis collibus 
timeri insidiae poterant, quinque cohortes additis quinque 
manipulis nocte iugum superare et in aversis collibus con- 
sidere iubel. tempus exsurgendi ex insidiis et adgrediendi 
hostem Tib. Claudium Asellum tribunum militum etP. Clau- 
dium praefectum socium edocet, quos cum iis mittebat, 
ipse luce prima copias omnes peditum equitumque in 
aciem eduxit, paulo post et ab Hannibale signum pugnae 
propositum est, clamorque in castris ad arma discurren- 
tium est sublatus, inde eques pedesque certatim portis 
ruere, ac palati per campum properare ad hostes, quos 
ubi effusos consul videt, tribuno militum tertiae legionis 
C. Aurunculeio imperat, ut equites legionis quanto ma- 
ximo impetu possit in hostem emittat: ita pecorum modo 
incompositos toto passim se campo fudisse, ut sterni ob- 
terique priusquam instruantur possint. XLII. nondum 
Hannibal e castris exierat, cum pugnantium clamorem 
audivit, itaque excitus tumultu raptim ad hostem copias 
agit, iam primos occupaverat equester terror; peditum 
etiam prima legio et dextra ala proelium inibat : incom- 
positi hostes, ut quemque aut pediti aut equiti casus ob- 
tulit, ita conserunt manus, crescit pugna subsidiis, et 
procurrentium ad certamen numero augetur; pugnantes- 
que, quod nisi in vetere exercitu et duci veteri haud facile 
est, inter tumultum ac terrorem instruxisset Hannibal, ni 
cohortium ac manipulorum decursu per colles clamor ab 
tergo auditus metum, ne intercluderentur castris, iniecis- 
set. inde pavor incussus et fuga passim fieri coepta est. 
minorque caedes fuit, quia propinquitas castrorum bre- 
viorem fugam perculsis fecit, equites enim tergo inhae- 
rebant; in transversa latera invaserant cohortes secundis 
collibus via nuda ac facili decurrentes, tamen supra octo 
milia hominum occisa, supra septingentos capti; signa 
militaria novem adempta; elephanti etiam, quorum nullus 
usus In repentina ac tumultuaria pugna fuerat, quattuor 
occisi, duo capti, circa quingentos Romanorum sociorum- 
que victores ceciderunt, postero die Poenus quievit: Ro- 
manus in aciem copiis eductis postquam neminem signa 
T. livi pars 111. 14 

contra efferre vidit, spolia legi caesorum hostium et suo 
rum corpora collata in unum sepeliri iussit. inde inse- 
quentibus continuis diebus aliquot ita institit portis, ut 
prope inferre signa videretur, donec Hannibal tertia vigi- 
lia crebris ignibus tabernaculisque , quae pars castrorum 
ad hostes vergebat, et Numidis paucis , qui in vallo por- 
tisque se ostenderent, relictis profectus Apuliam petere 
intendit, ubi illuxit, suceessit vallo Romana acies, et Nu- 
midae ex composito paulisper in portis se valloque osten- 
tavere, frustratique aliquamdiu hostes citatis equis agmen 
suorum adsequunlur. consul ubi silentium in castris et 
ne paucos quidem, qui prima luce obambulaverant, parte 
ulla cernebat, duobus equitibus speculatum in castra prae- 
missis postquam satis luta omnia esse exploratum est, in- 
ferri signa iussit: tantumque ibi moratus, dum milites ad 
praedam discurrunt, receptui deinde cecinit, multoque 
ante noctem copias reduxit, postero die prima luce pro- 
fectus, magnis itineribus famam et vestigia agminis se- 
quens haud procul Venusia hostem adsequitur. ibi quoque 
tumultuaria pugna fuit; supra duo milia Poenorum caesa, 
inde nocturnis montanisque itineribus Poenus, ne locum 
pugnandi daret, Metapontum petiit. Hanno inde — is 
enim praesidio eius loci praefuerat — in Bruttios cum 
paucis ad exercitum novum comparandum missus: Han- 
nibal copiis eius ad suas additis Venusiam retro quibus 
venerat itineribus repetiit, atque inde Canusium procedit, 
numquam Nero vestigiis hostis abstiterat, et Q. Fulvium, 
cum Metapontum ipse proficisceretur, in Lucanos, ne 
regio ea sine praesidio esset, arcessierat. 

NLfJI. Inter haec ab Hasdrubale , postquam a Pla- 
centiae obsidione abscessit, quattuor Galli equites, duo 
Numidae cum litteris missi ad Hannibalem cum per me- 
dium hostem totam ferme longitudinem Italiae emensi 
essent, dum Metapontum cedentem Hannibalem sequun- 
tur, incertis itineribus Tarentum delati a vagis per agros 
pabulatoribus Romanis ad Q. Claudium propraetorem de- 
ducuntur. eum primo incertis implicantes responsis , ut 
metus tormentorum admotus fateri vera coegit, edocue- 

runt litteras se ab Hasdrubale ad Hannibalem ferre, cum 
iis litteris, sicut erant, sigmatis L. Verginio tribuno militum 
ducendi ad Claudium consulem traduntur, duae simul tur- 
mae Samnitium praesidii causa missae, qui ubi ad con- 
sulem pervenerunt, littemeque lectae per interpretem sunt, 
et ex captivis percunctatio facta, tum Claudius non id 
tempus esse rei publicae ratus , quo consiliis ordinariis 
provinciae suae quisque finibus per exercitus suos cum 
hoste destinato ab senatu bellum gereret: audendum ali- 
quid improvisum , inopinatum , quod coeptum non mino- 
rem apud cives quam hostes terrorem faceret, perpetratum 
in magnam laetitiam ex magno metu verteret, litteris 
Hasdrubalis Romam ad senatum missis simul et ipse pa- 
tres conscriptos quid pararet edocet, ut, cum in Umbria 
se occursurum Hasdrubal fratri scribat, legionem a Capua 
Romam arcessant, dilectum Romae habeant, exercitum 
urbanum ad Narniam hosti opponant, haec senatui scri- 
pta. praemissi item per agrum Larinatem Marrucinum 
Frentanum Praetutianum, qua exercitum ducturus erat, 
ut omnes ex agris urbibusque commeatus paratos militi 
ad vescendum in viam deferrent, equos iumentaque alia 
produeerent, ut vehiculorum fessis copia esset, ipse de 
toto exercitu civium sociorumque quod roboris erat de- 
legit, sex milia peditum , mille equites ; pronuntiat occu- 
pare se in Lucanis proximam urbem Punicumque in ea 
praesidium velle, ut ad iter parati omnes essent, pro- 
fectus nocte flexit in Picenum, et consul quidem quantis 
maximis itineribus poterat ad collegam ducebat relicto 
Q. Catio legato, qui castris praeesset. 

XLIV. Romae haud minus terroris ae tumultus erat, 
quam fuerat biennio ante, cum castra Punica obiecta Ro- 
manis moenibus portisque fuerant, neque satis constabat 
animis, tam audax iter eonsulis laudarent vituperarentne : 
apparebat, quo nihil iniquius est, ex eventu famam habi- 
turum. castra prope Hannibalem hostem relicta sine duce 
cum exercitu, eui detractum foret omne quod roboris, 
quod floris fuerit ; et consulem in Lucanos ostendisse iter, 
cum Picenum et Galliam peteret, castra relinquentem nulla 

14 * 

alia re tutiora quam errore hostis , qui ducem inde atque 
exercitus partem abesse ignoraret, quid futurum, si id 
palam fiat, et aut insequi Neronem cum sex milibus arma- 
torum profectum Hannibal toto exercitu velit, aut castra 
invadere praedae relicta sine viribus, sine imperio, sine 
auspicio ? veteres eius belli clades, duo consules proximo 
anno interfecti terrebant, et ea omnia accidisse, cum unus 
imperator unus exercitus hostium in Italia esset: nunc 
duo bella Punica facta, duos ingentes exercitus, duos 
prope Hannibales in Italia esse, quippe et Hasdrubalem 
patre eodem Hamilcare genitum, aeque impigrum ducem, 
per tot annos in Hispania Romano exercitatum bello, ge- 
mina victoria insignem duobus exercitibus cum clarissi- 
mis ducibus deletis, nam itineris quidem celeritate ex 
Hispania et concitatis ad arma Gallicis gentibus multo ma- 
gis quam Hannibalem ipsum gloriari posse : quippe in iis 
locis hunc coegisse exercitum, quibus ille maiorem par- 
tem militum fame ac frigore, quae miserrima mortis ge- 
nera sint, amisisset, adiciebant etiam periti rerum Hispa- 
niae, haud cum ignoto eum duce C. Nerone congressurum, 
sed quem in saltu impedito deprensus forte haud secus 
quam puerum conscribendis fallacibus condicionibus pa- 
cis frustratus elusisset, omnia maiora etiam vero praesi- 
dia hostium, minora sua, metu interprete semper in de- 
teriora inclinato, ducebant. 

XLV. Nero postquam tantum intervalli ab hoste fe 
cerat, ut delegi consilium satis tutum esset, paucis milites 
adloquitur. negat ullius consilium imperatoris in speciem 
audacius, re ipsa tutius fuisse quam suum, ad certam eos 
se victoriam ducere: quippe ad quod bellum collega non 
ante, quam ad satietatem ipsius peditum atque equitum 
datae ab senatu copiae fuissent maiores instructioresque, 
quam si adversus ipsum Hannibalem iret, profectus sit, 
eo ipsos quantumcumque virium momentum addiderint, 
rem omnem inclinaturos, auditum modo in acie — nam 
ne ante audiretur, daturum operam — alterum consulem 
et alterum exercitum advenisse haud dubiam victoriam 
facturum, famam bellum conficere, et parva momenta in 

spem metumque impellere animos, gloriae quidem ex re 
bene gesta partae fructum prope omnem ipsos laturos? 
semper quod postremum adiectum sit, id rem lotam videri 
traxisse, cernere ipsos quo concursu, qua admiratione, 
quo favore hominum iter suum celebretur, et hercule per 
instructa omnia ordinibus virorum mulierumque undique 
ex agris effusorum, inter vota et preces et laudes ibant? 
illos praesidia rei publicae, vindices urbis Romanae im- 
periique appellabant; in illorum armis dextrisque suam 
liberorumque suorum salutem ac libertatem repositam 
ssse. deos omnes deasque precabantur, ut illis faustum 
iter felixque pugna et matura ex hostibus victoria esset, 
damnarentur que ipsi votorum, quae pro iis suscepissent, 
ut, quem ad modum nunc solliciti prosequerentur eos, ita 
paucos post dies laeti ovantibus victoria obviam irent, 
invitare inde pro se quisque et offerre et fatigare preci- 
bus, ut, quae ipsis iumentisque usui essent, ab se potis- 
simum sumerent: benigne omnia cumulata dare, modestia 
certare milites, ne quid ultra usum necessarium sumerent; 
nihil morari, nec ab signis absistere nec subsistere cibum 
capientes; diem ac noctem ire; vix quod satis ad natu- 
rale desiderium corporum esset, quieti dare, et ad colle- 
gam praemissi erant qui nuntiarent adventum pereunda- 
renturque, clam an palam, interdiu an noctu venire sese 
vellet, isdem an aliis considere castris, nocte clam intrare 
melius visum est. 

XLVI. Tessera per castra ab Livio consule data erat, 
ut tribunus tribunum, centurio centurionem, eques equi- 
tem, pedes peditem acciperet: neque enim dilatari castra 
opus esse, ne hostis adventum alterius consulis sentiret; 
et coartatio plurium in angusto tendentium facilior futura 
erat, quod Claudianus exercitus nihil fere praeter arma 
secum in expeditionem tulerat, ceterum in ipso itinere 
auctum voluntariis agmen erat, offerentibus ultro sese et 
veteribus militibus perfunctis iam militia et iuvenibus, 
quos certatim nomina dantes, si quorum corporis species 
roburque virium aptum militiae videbatur, conscripserat, 
ad Senam castra alterius consulis erant, et quingentos 

ferme inde passus Hasdrubal aberat, itaque cum iam ap- 
propinquaret, tectus montibus substitit Nero, ne ante 
noctem castra ingrederetur, silentio ingressi ab sui quis- 
que ordinis hominibus in tentoria abducti , cum summa 
omnium laetitia hospitaliter excipiuntur, postero die con- 
silium habitum, cui etL. Porcius Licinus praetor adfuit, 
castra iuncla consulum castris habebat, et ante adventum 
eorum per loca alta ducendo exercitum, cum modo insi- 
deret angustos saltus, ut transitum clauderet, modo ab 
latere aut ab tergo carperet agmen, ludificatus hostem 
omnibus artibus belli fuerat: is tum in consilio aderat, 
multorum eo inclinant sententiae, ut, dum fessum via ac 
vigiliis reficeret militem Nero, simul et ad noscendum ho- 
stem paucos sibi sumeret dies , tempus pugnae differre- 
tur: Nero non suadere modo, sed summa ope orare institit, 
ne consilium suum, quod tutum celeritas fecisset, teme- 
rarium morando facerent, errore, qui non diuturnus fu- 
turus esset, velut torpentem Hannibalem nec castra sua 
sine duce relicta adgredi, nec ad sequendum se iter in- 
tendisse. antequam se moveat, deleri exercitum Hasdru- 
balis posse rediriqnc in Apuliam, qui prolatando spatium 
hosti det, eum et illa castra prodere Hannibali et aperire 
in Galliam iter, ut per otium, ubi velit, Hasdrubali eon- 
iungatur. extemplo signum dandum et eundum in aciem 
abutendumque errore hostium absentium praesentiumque, 
dum neque illi sciant cum paucioribus nec hi cum pluri- 
bus et validioribus rem esse, consilio dimisso signum pu- 
gnae proponitur, confestimque in aciem procedunt. 

XLVII. Iam hostes ante castra instructi stabant, mo- 
ram pugnae attulit, quod Hasdrubal, provectus ante signa 
cum paucis equitibus, scuta vetera hostium notavit, quae 
ante non viderat, et strigosiores equos ; multitudo quoque 
maior solita visa est. suspicatus enim id, quod erat, re- 
ceptui propere cecinit, ac misit ad flumen unde aquaban- 
tur, ubi et excipi aliqui possent et notari oculis, si quid 
forte adustioris coloris ut ex recenti via essent; simul cir- 
cumvehi procul castra iubet specularique, num auctum 
aliqua parte sit vallum; et ut attendant, semel kisne si- 

gnum canat in castris, ea cum ordine omnia essent relata, 
castra nihil aucta errorem faciebant, bina erant, sicui 
ante adventum consulis alterius fuerant, una M. Livii, al- 
tera L. Porcii; neutris quicquam, quo latius tenderetur, 
ad munimenta adiectum. illud veterem ducem adsuetum- 
que Romano hosti movit, quod semel in praetoriis castris 
signum, bis in consularibus referebant cecinisse, ambo 
profecto consules esse , et quonam modo alter ab Hanni- 
bale abscessisset, cura angebat, minime id, quod erat, 
suspicari poterat, tantae rei frustratione Hannibalem elu- 
sum, ut, ubi dux ubi exercitus esset, cum quo castra 
coliata habuerit, ignoraret, profecto haud mediocri clade 
absterritum insequi non ausum, magno opere vereri, ne 
perditis rebus serum ipse auxilium venisset, Romanisque 
eadem iam fortuna in Italia quae in Hispania esset, inter- 
dum litteras suas ad eum non pervenisse credere, inter- 
ceptisque iis consulem ad sese opprimendum accelerasse, 
his anxius curis exstinctis ignibus vigilia prima dato signo, 
ut taciti vasa colligerent, signa ferri iussit. in trepidatione 
et nocturno tumultu duces parum intente adservali , alter 
in destinatis iam ante animo latebris subsedit, alter per 
vada nota Metaurum flumen tranavit, ita desertum ab du- 
cibus agmen primo per agros palatur; fessique aliquot 
somno ac vigiliis sternunt corpora passim atque infre- 
quentia relinquunt signa. Hasdrubal, dum lux viam osten- 
deret, lentius signa ferre iubet: et per tortuosi amnis sinus 
flexusque cum errorem volvens haud multum processis- 
set, ubi prima lux transitum opportunum ostendisset, erat 
transiturus, sed cum, quantum mare abscedebat, tanto 
altioribus coercentibus amnem ripis non inveniret vada, 
diem terendo spatium dedit ad insequendum sese hosti. 

XLVUJ. Nero primum cum omni equitatu advenit, 
Porcius deinde adsecutus cum levi armatura, qui cum 
fessum agmen carperent ab omni parte incursarentque, 
et iam omisso itinere, quod fugae simile erat, castra me- 
tari Poenus in tumulo super fluminis ripam vellet, advenit 
Livius peditum omnibus copiis non itineris modo, sed ad 
conserendum extemplo proelium instructis armatisque 

sed ubi omnes copias coniunxerunt directaque acies est, 
Claudius dextro in cornu, Livius ab sinistro pugnam in- 
struit; media acies praetori luenda data. Hasdrubal omissa 
munitione castrorum postquam pugnandum vidit, in prima 
acie ante signa elephantos collocat, circa eos laevo in 
cornu adversus Claudium Gallos opponit, haud tantum iis 
fidens, quantum ab hoste timeri eos credebat, ipse dex- 
trum cornu adversus M. Livium sibi atque Hispanis — et 
ibi maxime in vetere milite spem habebat — sumpsit. Li- 
gures in medio post elephantos positi, sed longior quam 
latior acies erat: Gallos prominens collis tegebat, ea frons, 
quam Hispani tenebant, cum sinistro Romanorum cornu 
concurrit: dextra omnis acies extra proelium eminens 
cessabat; collis oppositus arcebat, ne aut a fronte aut ab 
latere adgrederenlur. inter Livium Hasdrubalemque in- 
gens contractum certamen erat, atroxque caedes utrim- 
que edebatur, ibi duces ambo , ibi pars maior peditum 
equitumque Romanorum, ibi Hispani, vetus miles pert 
lusque Romanae pugnae, et Ligures, durum in armis ge- 
nus. eodem versi elephanti, qui primo impetu turbaverant 
antesignanos, et iam signa moverant loco ; deinde cre- 
scente certamine et clamore impotentius iam regi et inter 
duas acies versari, velut incerti, quorum essent, haud 
dissimiliter navibus sine gubernaculo vagis. Claudius 
„quid ergo praecipili cursu tam longum iter emensi su- 
mus “? clamitans militibus, cum in adversum collem fru- 
stra signa erigere conatus esset, postquam ea regione pe- 
netrari ad hostem non videbat posse, cohortes aliquot 
subductas e dextro cornu, ubi stationem magis segnem 
quam pugnam futuram cernebat, post aciem circumducit 
et non hostibus modo sed etiam suis inopinantibus ho- 
stium latus incurrit; tantaque celeritas fuit, ut cum osten- 
dissent se ab latere, mox in terga iam pugnarent, ita ex 
omnibus partibus, ab fronte, ab latere, ab tergo, truci- 
dantur Hispani Liguresque ; et ad Gallos iam caedes per- 
venerat. ibi minimum certaminis fuit: nam et pars magna 
ab signis aberant, nocte dilapsi stratique somno passim 
per agros, et qui aderant, itinere ac vigiliis fessi, intole- 

rantissima laboris corpora, vix arma humeris gestabant 
et iam diei medium erat, sitisque et calor hiantes caeden- 
dos capiendosque adfalim praebebat. XL1X. elephanti 
plures ab ipsis rectoribus quam ab hoste interfecti, fabrile 
scalprum cum malleo habebant: id, ubi saevire beluae ac 
ruere in suos coeperant, magister inter aures positum, 
ipso in articulo, quo iungitur capiti cervix, quanto maximo 
poterat ictu adigebat, ea celerrima via mortis in tantae 
molis belua inventa erat, ubi regendi spem vicissent, pri- 
musque id Hasdrubal instituerat, dux cum saepe alias 
memorabilis, tum illa praecipue pugna, ille pugnantes 
hortando pariterque obeundo pericula sustinuit; ille fes- 
sos abnuentesque taedio et labure nunc precando nunc 
castigando accendit; ille fugientes revocavit omissamque 
pugnam aliquot locis restituit: postremo, cum haud du- 
bie fortuna hostium esset, ne superstes tanto exercitui 
suum nomen secuto esset, concitato equo se in cohortem 
Romanam immisit, ibi , ut patre Hamilcare et Hannibale 
fratre dignum erat, pugnans cecidit. 

Numquam eo bello una acie tantum hostium inter- 
fectum est, redditaque aequa Cannensi clades vel ducis 
vel exercitus interitu videbatur, quinquaginta sex milia 
hostium occisa, capta quinque milia et quadringenti; ma- 
gna praeda alia cum omnis generis tum auri etiam argen- 
tique. civium etiam Romanorum , qui capti apud hostos 
erant, supra tria milia capitum recepta, id solatii fuit pro 
amissis eo proelio militibus, nam haudquaquam incruenta 
victoria fuit : octo ferme milia Romanorum sociorumque 
occisa, adeoque etiam victores sanguinis cacdisque ce- 
perat satietas, ut postero die, cum esset nuntiatum Livio 
consuli Gallos Cisalpinos Liguresque, qui aut proelio 
non adfuissent, aut inter caedem effugissent, uno agmine 
abire sine certo duce, sine signis, sine ordine ullo aut im- 
perio; posse, si una equitum ala mittatur, omnes deleri: 
„ quin supersint aliqui nuntii et hostium cladis et nostrae 
virlutis“. 

L. Nero ea nocte, quae secuta est pugnam, citatiore 
quam inde venerat agmine die sexto ad stativa sua ad- 

que hostem pervenit, iter eius frequentia minore, quia 
nemo praecesserat nuntius, laetitia vero tanta, vix ut 
compotes mentium prae gaudio essent, celebratum est. 
nam Eomae neuter animi habitus satis dici enarranque 
potest, nec quo incerta exspectatione eventus civitas fue- 
rat, nec quo victoriae famam accepit, numquam per 
omnes dies , ex quo Claudium consulem profectum fama 
attulit, ab orto sole ad occidentem aut senator quisquam 
a curia atque ab magistratibus abscessit, aut populus e 
foro, matronae, quia nihil in ipsis opis erat, in preces 
obtestationesque versae, per omnia delubra vagae suppli- 
ciis votisque fatigare deos, tam sollicitae ac suspensae 
civitati fama incerta primo accidit, duos Narnienses equi- 
tes in castra, quae in faucibus Umbriae opposita erant, 
venisse ex proelio nuntiantes caesos hostes, et primo 
magis auribus quam animis id acceptum erat ut maius 
laetiusque, quam quod mente capere aut satis credere 
possent; et ipsa celeritas fidem impediebat, quod biduo 
ante pugnatum dicebatur, litterae deinde ab L. Manlio 
Acidino missae ex castris adferunlur de Narniensium equi- 
tum adventu, hae litterae per forum ad tribunal praetoris 
latae senatum curia exciverunt; lantoque certamine ac 
tumultu populi ad fores curiae concursum est, ut adire 
nuntius non posset, traheretur a percunctantibus vocife- 
rantibusque, ut in rostris prius quam in senatu litterae 
recitarentur, tandem summoti et coerciti a magistratibus ; 
dispensarique laetitia inter impotentes eius animos potuit, 
in senatu primum, deinde in contione litterae recitatae 
sunt; et pro cuiusque ingenio aliis iam certum gaudium, 
aliis nulla ante futura fides erat, quam legatos consulumve 
litteras audissent. LI. ipsos deinde appropinquare lega- 
tos adlatum est. tunc enim vero omnis aetas currere obvii, 
primus quisque oculis auribusque haurire tantum gaudium 
cupientes, ad Mulvium usque pontem continens agmen 
pervenit, legati — erant L. Veturius Philo P. Licinius 
Varus Q. Caecilius Metellus — circumfusi omnis generis 
hominum frequentia in forum pervenerunt, cum alii ipsos, 
alii comites eorum quae acta essent percunctarentur. el 

ut quisque audierat exercitum hostium imperatoremque 
occisum, legiones Romanas incolumes, salvos consules 
esse, extemplo aliis porro impertierant gaudium suum, 
cum aegre in curiam perventum esset, mullo aegrius sum* 
mota turba , ne patribus misceretur, litterae in senatu re- 
citatae sunt. inde traducti in contionem legali. L. Veturius 
litteris recitatis ipse planius omnia quae acta erant expo- 
suit cum ingenti adsensu, postremo etiam clamore univer- 
sae contionis, cum vix gaudium animis caperent, discur- 
sum inde ab aliis circa templa deum , ut grates agerent, 
ab aliis domos, ut coniugibus liberisque tam laetum nun- 
tium impertirent, senatus, quod M. Livius et C. Claudius 
consules incolumi exercitu ducem hostium legionesque 
occidissent, supplicationem in triduum decrevit, eam sup- 
plicationem C. Hostilius praetor edixit, celebrata a viris 
feminisque est: omnia templa per totum triduum aequa- 
lem turbam habuere, cum matronae amplissima veste cum 
liberis, perinde ac si debellatum foret, omni solutae metu 
deis immortalibus grates agerent, statum quoque civitatis 
ea victoria firmavit, ut iam inde haud secus quam in pace 
res inter se contrahere vendendo, emendo, mutuum dando, 
argentum creditum solvendo auderent. 

C. Claudius consul cum in castra redisset, caput Has- 
drubalis, quod servatum cum cura attulerat, proici ante 
hostium stationes , captivosque Afros vinctos , ut erant, 
ostendi, duos etiam ex his solutos ire ad Hannibalem et 
expromere quae acta essent iussit. Hannibal, tanto simul 
publico familiarique ictus luctu, agnoscere se fortunam 
Carthaginis fertur dixisse; castrisque inde motis, ut omnia 
auxilia, quae diffusa latius tueri non poterat, in extremum 
Italiae angulum Bruttios contraheret, et Metapontinos, ci- 
vitatem universam, excitos sedibus suis, et Lucanorum, 
qui suae dicionis erant, in Bruttium agrum traduxit. 

TITI LIVI 

AB URBE CONDITA 
LIBER XXVIII. 



EPITOME. Res in Hispania prospere gestae a Silano Scipionis le- 
gato et ab L. Scipione fratre adversus Poenos , a Sulpicio procon- 
sule et ab Attalo rege Asiae adversus Philippum regem Macedonum 
pro Aetolis referuntur, cum M. Livio et Claudio Neroni consulibus 
triumphus decretus esset, Livius, qui in provincia sua rem gesse- 
rat, quadrigis invectus est, Nero, quoniam in collegae provinciam 
venerat , ut eius victoriam adiuvaret , equo est secutus, et in hoc 
habitu plus gloriae dignitatisque habuit: nam et plus in bello quam 
collega fecerat, ignis in aede Vestae neglegentia virginis , quae 
non custodierat, exstinctus est; virgo caesa est flagro. P. Scipio 
in Hispania cum Poenis debellavit quarto decimo anno eius belli, 
quinto post anno quam ierat: exclusisque in totum possessione 
cius hostibus Hispaniam recepit, et Tarracoue in Africam ad Sy- 
phacem regem Masaesuliorum transvectus foedus iunxit. Hasdru- 
bal Gisgonis ibi cum eo in eodem lecto accubuit cenavitque. mu- 
nus gladiatorium in honorem patris patruique Carthagini nova 
edidit, non ex gladiatoribus, sed ex iis, qui aut in honorem ducis 
aut ex provocatione descendebant; in quo reguli fratres de regno 
ferro contenderunt, cum Astapa urbs ab Romanis oppugnaretur, 
oppidani liberos et coniuges rogo exstructo occiderunt, et se in- 
super praecipitaverunt, ipse Scipio, dum gravi morbo implicitus 
est, seditionem in parte exercitus motam confirmatus discussit, 
rebellantesque Hispaniae populos coegit in deditionem venire, et 
amicitia facta cum Masinissa rege Numidarum, qui illi auxilium, 
si in Africam traiecisset, pollicebatur, cum Gaditanis quoque post 
discessum inde Magonis, cui ex Carthagine scriptum erat, ut in 
Italiam traiceret, Romam reversus consulque creatus. Africam 
provinciam petenti, contra dicente Q. Fabio Maximo, Sicilia data 
est, permissumque , ut in Africam traiceret, si e re publica esse 
censeret. Mago Hamilcaris filius a minori B&liari insula, ubi hie- 
maverat, in Italiam traiecit. 

I. Cum Iransilu Hasdrubalis, quantum in Italiam de- 
clinaverat belli, lanium levatae Hispaniae viderentur, re- 
natum ibi subito par priori beilum est. Hispanias ea 
tempestate sic habebant Romani Poeniques Hasdrubal 
Gisgonis filius ad Oceanum penitus Gadesque concesse- 

rat; nostri maris ora omnisqud ferme Hispania, qua ad 
orientem vergit, Scipionis ac Romanae dicionis erat, no- 
vus imperator Hanno, in locum Barcini Hasdrubalis novo 
cum exercitu ex Africa transgressus Magonique iunctus, 
cum in Celtiberia, quae media inter duo maria est, brevi 
magnum hominum numerum armasset, Scipio adversus 
eum M. Silanum cum decem haud plus milibus militum, 
equitibus quingentis misit. Silanus quantis maximis po- 
tuit itineribus — impediebant autem et asperitates viarum 
et angustiae saltibus crebris, ut pleraque Hispaniae sunt, 
inclusae — tamen non solum nuntios sed etiam famam 
adventus sui praegressus, ducibus indidem ex Celtiberia 
transfugis ad hostem pervenit, eisdem auctoribus com 
pertum est, cum decem circiter milia ab hoste abessent 
bina castra circa viam qua irent esse ; laeva Celtiberos, 
novum exercitum, supra novem milia hominum, dextra 
Punica tenere castra: haec stationibus, vigiliis, omni iusla 
militari custodia tuta et firma esse, illa altera soluta ne- 
gleclaque, ut barbarorum et tironum et minus timentium, 
quod in sua terra essent, ea prius adgredienda ratus Si- 
lanus signa quam maxime ad laevam iubebat ferri, ne- 
cunde ab stationibus Punicis conspiceretur: ipse praemis- 
sis speculatoribus citato agmine ad hostem pergit. 11. tria 
milia ferme aberat, cum hauddum quisquam hostium sen- 
serat. confragosa loca et obsiti virgultis tenebant colles, 
ibi in cava valle atque ob id occulta considere militem et 
cibum capere iubet. ut speculatores transfugarum dicta 
adfirmantes venerunt, tum sarcinis in medium coniectis 
anna Romani capiunt, acieque iusta in pugnam vadunt, 
mille passuum aberant, cum ab hoste conspecti sunt, tre- 
pidarique repente coeptum, et Mago ex castris citato equo 
ad primum clamorem et tumultum advehitur, erant in Cel- 
tibero exercitu quattuor milia scutata et ducenti equites ; 
hanc iustam legionem — et id ferme roboris erat — in 
prima acie locat, ceteros, levem armaturam, in subsidiis 
posuit, cum ita instructos educeret e castris, vixdum in 
egressos vallo eos Romani pila coniecerunt. subsidunl 
Hispani adversus emissa tela ab hoste, inde ad mittenda 

ipsi consurgunt; quae cura Romani conferti, ut solent, 
densatis excepissent scutis , tum pes cura pede collatus, 
et gladiis geri res coepta est. ceterum asperitas locorum 
Celtiberis, quibus in proelio concursare mos est, veloci- 
tatem inutilem faciebat, et haud iniqua eadem erat Roma- 
nis stabili pugnae adsuetis, nisi quod angustiae et inter- 
nata virgulta ordines dirimebant, et singuli binique velut 
cum paribus conserere pugnam cogebantur, quod ad fu- 
gam impedimento hostibus erat, id ad caedem eos velut 
vinctos praebebat, et iam ferme omnibus scutatis Celti- 
berorum interfectis levis armatura et Carthaginienses, qui 
ex alteris castris subsidio venerant, perculsi caedebantur, 
duo haud amplius milia peditum et equitatus omnis vix 
inito proelio cum Magone effugerunt. Hanno, alter impe- 
rator, cum eis, qui postremi iam profligato proelio adve- 
nerant, vivus capitur. Magonem fugientem equitatus ferme 
omnis et quod veterum peditum erat secuti decimo die in 
Gaditanam provinciam ad Hasdrubalem pervenerunt: Cel- 
tiberi, novus miles, in proximas dilapsi silvas inde domos 
diffugerunt. 

Peropportuna victoria nequaquam tantum iam con- 
flatum bellum, quarrta futuri materia belli , si licuisset iis 
Celtiberorum gente excita et alios ad arma sollicitare po- 
pulos, oppressa erat, itaque collaudato benigne Silano 
Scipio spem debellandi, si nihil eam ipse cunctando mo- 
. ratus esset, nanctus, ad id quod reliquum belli erat in ulti- 
mam Hispaniam adversus Hasdrubalem pergit. Poenus 
cum castra tum forte ad sociorum animos in Baetica con- 
tinendos in fide haberet, signis repente sublatis fugae 
magis quam itineris modo penitus ad Oceanum et Gades 
ducit, ceterum, quoad continuisset exercitum, proposi- 
tum bello se fore ratus , antequam freto Gades traieeret, 
exercitum omnem passim in civitates divisit, ut et muris 
se ipsi et armis muros tutarentur. III. Scipio, ubi anim- 
advertit dissipatum passim bellum et circumferre ad sin- 
gulas urbes arma diutini magis quam magni esse operis, 
retro vertit iter, ne hostibus tamen eam relinqueret re- 
gionem , L. Scipionem fratrem cum decem milibus pedi 

tum mille equitum ad oppugnandam opulentissimam in 
iis locis urbem — Orongin barbari appellabant — mittit, 
sita in Maesessum finibus est, Hispanae gentis; ager fru- 
gifer; argentum etiam incolae fodiunt, ea arx fuerat Has- 
drubali ad excursiones circa mediterraneos populos fa- 
ciendas. Scipio castris prope urbem positis priusquam 
circumvallaret urbem, misit ad portas qui ex propinquo 
adloquio animos temptarent, suaderentque , ut amicitiam 
potius quam vim experirentur Romanorum, ubi nihil pa- 
cati respondebatur, fossa duplicique vallo circumdata 
urbe in tres partes exercitum dividit, ut una scmper pars 
quietis interim duabus oppugnaret, prima pars cum ad- 
orta oppugnare est, atrox sane et anceps proelium fuit: 
noa subire , non scalas ferre ad muros prae incidentibus 
telis facile erat ; et iam qui erexerant ad murum scalas, 
alii furcis ad id ipsum factis detrudebantur, in alios lupi 
superne ferrei iniecti , ut in periculo essent , ne suspensi 
in murum extraherentur, quod ubi animadvertit Scipio, 
nimia paucitate suorum exaequatum certamen esse, et 
iam eo superare hostem quod ex muro pugnaret, duabus 
simul partibus, prima recepta, urbem est adgressus. quae 
res tantum pavoris iniecit fessis iam cum primis pu- 
gnando, ut et oppidani moenia repentina fuga desererent, 
et Punicum praesidium metu, ne prodita urbs esset, re- 
lictis stationibus in unum se colligeret, timor inde oppi- 
danos incessit, ne, si hostis urbem intrasset, sine discri- 
mine, Poenus an Hispanus esset, obvii passim caederentur: 
atque patefacta repente porta frequentes ex oppido sese 
eieeerunt, scuta prae se tenentes, ne tela procul coiceren- 
tur, dextras nudas ostentantes, ut gladios abiecisse ap- 
pareret. id utrum parum ex intervallo sit conspectum, an 
dolus aliquis suspectus fuerit, incompertum estt impetus 
hostilis in transfugas factus, nec secus quam adversa acies 
caesa ; eademque porta signa infesta urbi illata, et aliis 
partibus securibus dolabrisque caedebantur portae , et ut 
quisque intraverat eques , ad forum occupandum — ita 
enim praeceptum erat — citato equo pergebat, additum 
erat et triariorum equiti praesidium: legionarii celeras 

partes pervadunt, direptione et caede obviorum, nisi -qui 
armis se luebantur, abstinuerunt. Carthaginienses omnes 
in custodiam dati sunt; oppidanorum mille ferme, qui 
clauserant portas: celeris traditum oppidum, suae red- 
ditae res. cecidere in urbis cius oppugnatione hostium 
duo milia ferme, Romanorum haud amplius nonaginta. 
IV. Laeta et ipsis, qui rem gessere, urbis eius oppugna- 
to fuit, et imperatori ceteroque exercitui ; et speciosum 
adventum suum ingentem turbam captivorum prae se 
agentes fecerunt. Scipio collaudato fratre, cum, quanto 
poterat verborum honore, Carthagini ab se captae captam 
ab eo Orongin aequasset, quia et hiems instabat, ut nec 
temptare Gades nec disieclum passim per provinciam 
exercitum Hasdrubalis consectari posset, in citeriorem 
Hispaniam omnes suas copias reduxit; dimissisque in 
hiberna legionibus , L. Scipione fratre Romam misso et 
Hannone hostium imperatore ceterisque nobilibus captivis 
ipse Tarraconem concessit. 

Eodem anno classis Romana cum M. Valerio Lae- 
vino proconsule ex Sicilia in Africam transmissa in Uti- 
censi Carlhaginiensique agro late populationes fecit, ex- 
tremis finibus Carthaginiensium circa ipsa moenia Uticae 
praedae actae sunt, repetentibus Siciliam classis Punica 
— septuaginta erant longae naves — occurrit, decem et 
septem naves ex iis captae sunt, quattuor in alto mersae ; 
cetera fusa ac fugata classis, terra marique victor Roma- 
nus cum magna omnis generis praeda Lilybaeum repetit, 
tuto inde mari pulsis hostium navibus magni commeatus 
frumenti Romam subvecti. 

V. Principio aestatis eius, qua haec sunt gesta, P. Sul- 
picius proconsul et Attalus rex cum Aeginae, sicut ante 
dictum est, hibernassem, Lemnum inde classe iuncla, Ro- 
manae quinque et viginti quinqueremes, regiae quinque 
et triginta, transmiserunt, et Philippus, ut, seu terra seu 
mari obviam eundum hosti foret, paratus ad omnes cona- 
tus esset, ipse Demetriadem ad mare descendit, Larisam 
diem ad conveniendum exercitui edixit, undique ab so- 
ciis legationes Demetriadem ad famam regis convenerunt 

sustulerant enim animos Aetoli cum ab Romana societate 
tum post Attali adventum, finitimosque depopulabantur, 
nec Acarnanes solum Boeoliique et qui Euboeam incolunt 
in magno metu erant, sed Achaei quoque, quos super 
Aetolicum bellum Machanidas etiam Lacedaemonius ty- 
rannus haud procul Argivorum fine positis castris terre- 
bat. hi omnes suis quisque urbibus , quae pericula terra 
marique portendebantur, memorantes auxilia regem ora- 
bant. ne ex regno quidem ipsius tranquillae nuntiabantur 
res: et Scerdilaedum Pleuratumque motos esse, et Thra- 
cum maxime Maedos, si quod longinquum bellum regem 
occupasset, proxima Macedoniae incursuros. Boeotii 
quidem et interiores Graeciae populi Thermopylarum 
saltus, ubi angustae fauces coartant iter, fossa vallo que 
intercludi ab Aetolis nuntiabant, ne transitum ad socio- 
rum urbes tuendas Philippo darent, vel segnem ducem 
tot excitare tumultus circumfusi poterant, legationes di- 
mittit pollicitus , prout tempus ac res sineret, omnibus la- 
turum se auxilium: in praesentia, quae maxime urgebat 
res, Peparethum praesidium urbi mittit, unde adlatum 
erat Attalum ab Lemno classe transmissa omnem circum 
urbem agrum depopulatum. Polyphantam cum modica 
manu in Boeotiam, Menippum item quendam ex regiis 
ducibus cum mille peltatis — pelta cetrae haud dissimilis 
est — Chalcidem mittit: additi quingenti Agrianum, ut 
omnes insulae paries tueri posset, ipse Scotusam est pro- 
fectus, eodemque ab Larisa Macedonum copias traduci 
iussit. eo nuntiatum est concilium Aetolis Heracleam in- 
dictum, regemque Attalum ad consultandum de summa 
belli venturum, hunc conventum ut turbaret subito magnis 
itineribus Heracleam duxit, et concilio quidem dimisso 
iam venit: segetibus tamen, quae prope maturitatem 
erant, maxime in sinu Aenianum evastatis Scotusam co- 
pias reducit, ibi exercitu omni relicto cum cohorte regia 
Demetriadem sese recepit, inde ut ad omnes hostium mo- 
tus posset occurrere, in Phocidem atque Euboeam et Pe- 
parethum mittit qui loca alta eligerent, unde editi ignes 
apparerent; ipse in Tisaeo — mons est in altitudinem 
T. LIVI pars 111. 15 

ingentem cacuminis editi — speculam posuit, ut ignibus 
procul sublatis signum, ubi quid molirentur hostes, mo- 
mento temporis acciperet. 

Romanus imperator et Attalus rex a Peparetho Ni- 
caeam traieccrunt; inde classem in Euboeam ad urbem 
Oreum Immittunt, quae ab Demetriaco sinu Chalcidem et 
Euripum petenti ad laevam prima urbium Euboeae posita 
est. ita inter Attalum ac Sulpicium convenit, ut Romani a 
mari, regii a terra oppugnarent. VI. quadriduo post quam 
appulsa classis est urbem adgressi sunt, id tempus oc- 
cultis cum Piatore, qui a Philippo praepositus urbi erat, 
colloquiis absumptum est. duas arces urbs habet, unam 
imminentem mari , altera urbis media est. cuniculo inde 
via ad mare ducit, quam a mari turris quinque tabulato- 
rum, egregium propugnaculum, claudebat, ibi primo atro- 
cissimum contractum est certamen et turre instructa omni 
genere telorum, et tormentis machinisque ad oppugnan- 
dam eam ex navibus expositis, cum omnium animos ocu- 
losque id certamen avertisset, porta maritimae arcis Pia- 
tor Romanos accepit, momentoque arx occupata est. 
oppidani pulsi inde in mediam urbem ad alteram tendere 
arcem, et ibi positi erant qui fores portae obicerenl. ita 
exclusi in medio caeduntur capiunlurque. Macedonum 
praesidium conglobatum sub arcis muro stetit; nec fuga 
elFuse petita, nec pertinaciter proelium initum, eos Piator 
venia ab Sulpicio impetrata in naves impositos ad Deme- 
triacum Phthiotidis exposuit; ipse ad Attalum se recepit. 

Sulpicius tam facili ad Oreum successu elatus Chal- 
cidem inde protinus victrici classe petit; ubi haudqua- 
quam ad spem eventus respondit, ex patenti utrimque 
coactum in angustias mare speciem intuenti primo gemini 
portus in ora duo versi praebere : sed haud facile alia 
infestior classi statio est. nam et venti ab ulriusque ter- 
rae praealtis montibus subiti ac procellosi se deiciunt, et 
fretum ipsum Euripi non septiens die, sicut fama fert, 
temporibus statis reciprocat, sed temere in modum venti 
nunc huc nunc illuc verso mari vclut monte praecipiti de- 
volutus torrens rapitur, ita nec nocte nec die quies navi- 

bus datur, cum classem tam infesta statio accepit, tum et 
oppidum alia parte clausum mari , alia ab terra egregie 
munitum, praesidioque valido firmatum, et praecipue 
fide praefectorum principumque, quae fluxa et vana apud 
Oreum fuerat, stabile atque inexpugnabile fuit, id pru- 
denter, ut in temere suscepta re, Romanus fecit, quod 
circumspectis difficultatibus, ne frustra tempus tereret, 
celeriter abstitit incepto, classemque inde ad Cynum Lo- 
cridis — emporium id est urbis Opuntiorum mille pas- 
suum a mari sitae — traiecit. 

VII. Philippum et ignes ab Oreo editi monuerant, 
sed serius Piatoris fraude ex specula elati; et impari ma- 
ritumis viribus haud facilis erat in insulam classi acces- 
sus. ita re per cunctationem omissa ad Chalcidis auxi- 
lium, ubi signum accepit, impigre est motus, nam et ipsa 
Chalcis, quamquam eiusdem insulae urbs est, tamen adeo 
arto interscinditur freto, ut ponte continenti iungatur, ter- 
raque aditum faciliorem quam mari habeat: igitur Phi 
/ippus deiecto praesidio fusisque Aetolis, qui saltum Ther- 
mopylarum iusidebanl, cum ab Demetriade Scotusam, 
inde de tertia vigilia profectus trepidos hostes Heracleam 
compulisset, ipse uno dic Phocidis Elatiam milia amplius 
sexaginla contendit, eodem ferme die ab Attalo rege 
Opuntiorum urbs capta diripiebatur, concesserat eam 
regi praedam Sulpicius, quia Oreum paucos ante dies ab 
Romano milite expertibus regiis direptum fuerat, cum 
Romana classis eo se recepisset, Attalus ignarus adven- 
tus Philippi pecuniis a principibus exigendis terebat 
tempus: adeoque improvisa res fuit, ut, nisi Cretensium 
quidam forte pabulatum ab urbe longius progressi agmen 
hostium procul conspexissent, opprimi potuerit. Attalus 
inermis atque incompositus cursu effuso mare ac naves 
petit ; et molientibus ab terra naves Philippus supervenit, 
tumultumque etiam ex terra nauticis praebuit, inde Opun- 
tem rediit, deos hominesque accusans, quod tantae rei 
fortunam ex oculis prope raptam amisisset. Opuntii quo- 
que ab eadem ira increpiti, quod, cum trahere obsidionem 
in adventum suum potuissent, viso statim hoste prope in 

16 * 

voluntariam deditionem concessissent, compositis circa 
Opuntem rebus Thronium est profectus, et Attalus primo 
Oreum est profectus : inde, cum fama accidisset Prusian 
Bithyniae regem in fines regni sui transgressum, omissis 
rebus atque Aetolico bello in Asiam traiecit. et Sulpicius 
Aeginam classem recepit, unde initio veris profectus erat, 
haud maiore certamine, quam Opuntem Attalus ceperat, 
Philippus Thronium cepit, incolebant urbem eam profugi 
ab Thebis Phthioticis: urbe sua capta a Philippo cum in 
fidem Aetolorum perfugissent, sedem iis Aetoli eam de- 
derant urbis vastatae ac desertae priore eiusdem Philippi 
bello, tum ab Thronio, sicut ante dictum est, recepta pro- 
fectus Tithronon etDrymias, Doridis parva atque igno- 
bilia oppida, cepit, inde Elatiam, iussis ibi se opperiri 
Ptolemaei Rhodiorumque legatis, venit, ubi cum de 
finiendo Aetolico bello ageretur — adfuerant enim legati 
nuper Heracleae concilio Romanorum Aetolorumque — , 
nuntius adfertur Machanidam Olympiorum sollemne lu- 
dicrum parantes Eleos adgredi statuisse, praevertendum 
id ratus legatis cum benigno responso dimissis, se neque 
causam eius belli fuisse , nec moram , si modo aequa et 
honesta condicione liceat, paci facturum, cum expedito 
agmine profectus per Boeotiam Megara atque inde Corin- 
thum descendit, unde commeatibus sumptis Phliunta Phe- 
neumque petit, et iam cum Ileraeam venisset, audito 
Machanidam fama adventus sui territum refugisse Lace- 
daemonem, Aegium se ad concilium Achaeorum recepit, 
simul classem Punicam, ut mari quoque aliquid possit, 
accitam ibi ratus se inventurum, paucis ante diebus inde 
Oxeas traiecerant Poeni , inde portus Acarnanum petie- 
rant, cum ab Oreo profectum Attalum Romanosque au- 
dissent, veriti ne ad se irelur et intra Rhium — fauces 
eae sunt Corinthii sinus — opprimerentur. 

VIII. Philippus maerebat quidem et angebatur, cum 
ad omnia ipse raptim isset, nulli tamen se rei in tempore 
occurrisse , et rapientem omnia ex oculis elusisse celeri- 
tatem suam fortunam, in concilio autem dissimulans aegri- 
tudinem elato animo disseruit, testatus deos hominesque 

se nullo loco nec tempori defuisse, quin, ubi hostium 
arma concrepuissent, eo quanta maxima posset celeritate 
tenderet, sed vix rationem iniri posse, utrum a se auda- 
cius an fugacius ab hostibus geratur bellum, sic ab 
Opunte Attalum, sic Sulpicium ab Chalcide, sic eis ipsis 
diebus Machanidam e manibus suis elapsum, sed non 
semper felicem esse fugam, nec pro difficili id bellum 
habendum, in quo si modo congressus cum hostibus sis, 
viceris, quod primum esset, confessionem se hostium 
habere nequaquam pares esse sibi; brevi et victoriam 
haud dubiam habiturum , nec meliore eventu eos secum 
quam ope pugnaturos, laeti regem socii audierunt, red- 
didit inde Achaeis Heraeam et Triphyliam; Alipheram 
autem Megalopolitis , quod suorum fuisse finium salis 
probabant, restituit, inde navibus acceptis ab Achaeis — 
erant autem tres quadriremes et biremes totidem — Anti- 
cyram traiecit. inde quinqueremibus septem et lembis 
viginti amplius, quos ut adiungerel Carthaginiensium 
classi, miserat in Corinthium sinum, profectus ad Erythras 
Aetolorum, quae prope Eupalium sunt, escensionem fecit, 
haud fefellit Aetolos : nam hominum quod aut in agris aut 
in propinquis castellis Potidaniae atque Apolloniae fuit, 
in silvas montesque refugit: pecora, quae inter festina- 
tionem abigi nequierant, sunt direpta et in naves com- 
pulsa. cum iis ceteraque praeda Nicia praetore Achaeo- 
rum Aegium misso, cum Corinthum petisset, pedestres 
inde copias per Boeotiam terra duci iussit. ipse ab Cen- 
chreis praeter terram Atticam super Sunium navigans 
inter medias prope hostium classes Chalcidem pervenit: 
inde collaudata fide ae virtute, quod neque timor nec spes 
flexisset eorum animos, hortatusque in posterum , ut ea- 
dem constantia permanerent in societate , si suam quam Ori- 
tanorum atque Opuntiorum fortunam mallent, ab Chalcide 
Oreum navigat, principumque iis, qui fugere capta urbe 
quam se Romanis tradere maluerant, summa rerum et 
custodia urbis permissa, ipse Demetriadem ab Euboea, 
unde primum ad opem ferendam sociis profectus erat, 
traiecit. Cassandreae deinde centum navium longarum 

carinis positis, eonlractaque ad effectum eius operis mul- 
titudine fabrorum navalium, quia res in Graecia tranquil- 
las et profectio Attali fecerat et in tempore laborantibus 
sociis latum ab se auxilium, retro in regnum concessit, 
ut Dardanis bellum inferret. 

IX. Extremo aestatis eius, qua haec in Graecia gesta 
sunt, cum Q. Fabius Maximi filius legatus ab M. Livio 
consule Romam ad senatum nunliasset consulem salis 
praesidii Galliae provinciae credere L. Porcium cum suis 
legionibus esse, decedere se inde ac deduci exercitum 
consularem posse, patres non M. Livium tantum redire 
ad urbem sed collegam quoque eius C. Claudium iusse- 
runt. id modo in decreto interfuit, quod M. Livii exerci- 
tum reduci, Neronis legiones Hannibali oppositas manere 
in provincia iusserunt. inter consules ita per litteras con- 
venit, ut quem ad modum uno animo rem publicam ges- 
sissent, ita, quamquam ex diversis regionibus conveni- 
rent, uno tempore ad urbem accederent; Praeneste qui 
prior venisset, collegam ibi opperiri iussus. forte ita 
evenit, ut eodem die ambo Praeneste venirent, inde prae- 
misso edicto, ut triduo post frequens senatus ad aedem 
Bellonae adesset, omni multitudine obviam effusa ad ur- 
bem accessere, non salutabant modo universi circumfusi, 
sed prensare pro se quisque victrices dextras consulum 
cupientes, alii gratulabantur, alii gratias agebant, quod 
eorum opera incolumis res publica esset, in senatu cum 
more omnium imperatorum expositis rebus ab se gestis 
postulassent, ut pro re publica fortiter feliciterque admi- 
nistrata et deis immortalibus haberetur honos et ipsis 
triumphantibus urbem inire liceret, se vero ea quae postu- 
larent decernere patres merito deorum primum, dein se- 
cundum deos consulum responderunt; et supplicatione 
amborum nomine et triumpho utrique decreto, inter ipsos, 
ne cum bellum communi animo gessissent, triumphum 
separarent, ita convenit, ut, quoniam et in provincia M. 
Livii res gesta esset, et eo die quo pugnatum foret eius 
forte auspicium fuisset, et exercitus Livianus deducius 
Romam venisset, Neronis deduci de provincia non po- 

luisset, ut M. Livium quadrigis urbem ineuntem milites 
sequerentur, C. Claudius equo sine militibus inveheretur, 
ita consociatus triumphus cum utrique, tum magis ei qui, 
quantum merito anteibat, tantum honore collegae cesse- 
rat, gloriam auxit, illum equitem aiebant sex dierum spa- 
tio transcurrisse longitudinem Italiae, et eo die cum 
Hasdrubale in Gallia signis collatis pugnasse, quo eum 
castra adversus sese in Apulia posita habere Hannibal 
credidisset, ita unum consulem pro utraque parte Italiae 
adversus duos duces, duos imperatores hinc consilium 
suum, hinc corpus opposuisse, nomen Neronis satis fuisse 
ad continendum in castris Hannibalem: Hasdrubalem 
vero qua alia re quam adventu eius obrutum atque ex- 
stinctum esse? itaque iret alter consul sublimis curru 
multiiugis, si vellet, equis: uno equo per urbem verum 
triumphum vehi, Neronemque, etiam si pedes incedat, 
vel parta eo bello vel spreta eo triumpho gloria memora- 
bilem fore, hi sermones spectantium Neronem usque in 
Capitolium prosecuti sunt, pecuniae in aerarium tulerunt 
sestertium triciens, octoginta milia aeris, militibus M. Li- 
vius quinquagenos senos asses divisit; tantundem C. 
Claudius absentibus militibus suis est pollicitus, cum ad 
exercitum redisset, notatum eo die plura carmina milita- 
ribus iocis in C. Claudium quam consulem suum iactata; 
equites L. Veturium et Q. Caecilium legatos magnis tu- 
lisse laudibus, hortatosque esse plebem, ut eos consules 
in proximum annum crearent ; adiecisse equitum praero- 
gativae auctoritatem consules, postero die in contione, 
quam forti fidelique duorum praecipue legatorum opera 
usi essent, commemorantes. 

X. Cum comitiorum tempus appeteret et per dicta- 
torem comitia haberi placuisset, C. Claudius consul M. 
Livium collegam dictatorem dixit, Livius Q. Caecilium ma- 
gistrum equitum, a M. Livio dictatore creati consules L. 
Veturius Q. Caecilius, is ipse qui tum erat magister equi- 
tum. inde praetorum comitia habita; creati C. Servilius 
M. Caecilius Metellus Tib. Claudius Asellus Q. Mamilius 
Turrinus , qui tum aedilis plebis erat, comitiis perfectis 

dictator magistratu abdicato dimissoque exercitu in Etru- 
riam provinciam ex senatus consulto est profectus ad 
quaestiones habendas, qui Etruscorum Umbrorumve po- 
puli defectionis ab Romanis ad Hasdrubalem sub adven- 
tum eius consilia agitassent, quique eum auxiliis aut com- 
meatu aut ope aliqua iuvissent. haec eo anno domi mi- 
litiaeque gesta, ludi Romani ter toti instaurati ab aedilibus 
curulibus, Cn. Servilio Caepione Ser. Cornelio Lentulo: 
item ludi plebeii semel toti instaurati ab aedilibus plebis, 
M. Pomponio Malhone et Q. Mamilio Turrino. 

Tertio decimo anno Punici belli, L. Veturio Philone 
et Q. Caecilio Metello consulibus, Bruttii ambobus, u* 
cum Hannibale bellum gererent, provincia decreta, prae- 
tores exinde sortiti sunt, M. Caecilius Metellus urbanam, 
Q. Mamilius peregrinam, C. Servilius Siciliam, Tib. Clau- 
dius Sardiniam, exercitus ita divisi: consulum alteri, 
quem C. Claudius prioris anni consul, alteri, quem Q. 
Claudius propraetor — eae binae legiones erant — ha- 
buissent exercitum, in Etruria duas volonum legiones a 
C. Terentio propraetore M. Livius proconsul , cui proro- 
gatum in annum imperium erat, acciperet, et Q. Mamilio, 
ut collegae iuris dictione tradita Galliam cum exercitu, 
cui L. Porcius propraetor praefuerat, obtineret, decre- 
tum est; iussusque populari agros Gallorum, qui ad Poe- 
nos sub adventum Hasdrubalis defecissent. C. Servilio 
cum Cannensibus duabus legionibus, sicut C. Mamilius 
tenuerat, Sicilia tuenda data, ex Sardinia vetus exerci- 
tus, cui A. Hostilius praefuerat, deportatus; novam legio- 
nem , quam Tib. Claudius traiceret secum , consules con- 
scripserunt. Q. Claudio, ut Tarentum, C. Hostilio Tubulo, 
ut Capuam provinciam haberet, prorogatum in annum 
imperium est. M. Valerius proconsul, qui tuendae circa 
Siciliam maritumae orae praefuerat, triginta navibus C. 
Servilio praebitis cum cetera omni classe redire ad ur- 
bem iussus. 

XI. In civitate tanto discrimine belli sollicita, cum 
omnium secundorum adversorumque causas in deos ver- 
arent, multa prodigia nuntiabantur: Tarracinae Iovis ae- 



Digitized by Googl 




LIBER XXVIII. CAP. 11. [«. C. ‘106] 233 

dem, Satrici matris Matutae de caelo tactam; Satricanos 
haud minus terrebant in aedem Iovis foribus ipsis duo 
perlapsi angues ; ab Antio nuntiatum est cruentas spicas 
metentibus visas esse ; Caere porcus biceps et agnus mas 
idemque femina natus erat, et Albae duo soles visos fere- 
bant, et nocte Fregellis lucem obortam, et bos in agro 
Romano locutus, et ara Neptuni multo manasse sudore in 
circo Flaminio dicebatur; et aedes Cereris, Salutis, Qui- 
rini de caelo tactae, prodigia consules hostiis maioribus 
procurare iussi et supplicationem unum diem habere, ea 
ex senatus consulto facta, plus omnibus aut nuntiatis pe- 
regre aut visis domi prodigiis terruit animos hominum 
ignis in aede Vestae exstinctus; caesaque flagro est 
Vestalis, cuius custodia eius noctis fuerat, iussu P. Lici- 
nii pontificis, id quamquam nihil portendentibus deis ce- 
terum neglegentia humana acciderat, tamen et hostiis 
maioribus procurari et supplicationem ad Vestae habeif 
placuit. 

Priusquam proficiscerentur consules ad bellum, mo- 
niti a senatu sunt, ut in agros reducendae plebis curam 
haberent: deum benignitate summotum bellum ab urbe 
Romana et Latio esse, posse sine metu in agris habitari 
nec convenire Siciliae quam Italiae colendae maiorem 
curam esse, sed res haudquaquam erat populo facilis, 
liberis cultoribus bello absumptis, et inopia servitiorum, 
et pecore direpto villisque dirutis aut incensis, magna 
tamen pars auctoritate consulum compulsa in agros remi- 
gravit. moverant autem huiusce rei mentionem Placenti- 
norum et Cremonensium legati, querentes agrum suum 
ab accolis Gallis incursari ac vastari, magnamque partem 
colonorum suorum dilapsam esse, et iam infrequentes se 
urbes, agrum vastum ac desertum habere. Mamilio prae- 
tori mandatum , ut colonias ab hoste tueretur ; consules 
ex senatus consulto edixerunt, qui cives Cremonenses 
atque Placentini essent, ante certam diem in colonias re- 
verterentur. Principio deinde veris et ipsi ad bellum pro 
fecti sunt. Q. Caecilius consul exercitum ab C. Nerone, 
L. Veturius a Q. Claudio propraetore accepit, novisque 

militibus, quos ipse conscripserat, supplevit, in Consen- 
tinum agrum consules exercitum duxerunt, passimque 
depopulati, cum agmen iam grave praeda esset, in saltu 
angusto a Bruttiis iaculatoribusque Numidis turbati sunt, 
ita ut non praeda, sed armati quoque in periculo fuerint, 
maior tamen tumultus quam pugna fuit, et praemissa 
praeda incolumes et legiones in loca tuta evasere, inde 
in Lucanos profecti, ea sine certamine tota gens in dicio- 
nem populi Romani rediit. • 

XII. Cum Hannibale nihil eo anno rei gestum est. 
nam neque ipse se obtulit in tam recenti vulnere publico 
privatoque, neque lacessiverunt quietum Romani : tantam 
inesse vim, etsi omnia alia circa eum ruerent, in uno illo 
duce censebant, ac nescio an mirabilior adversis quam 
secundis rebus fuerit, quippe qui, cum et in hostium terra 
per annos tredecim, tam procul ab domo, varia fortuna 
bellum gereret, et exercitu non suo civili sed mixto ex 
colluvione omnium gentium, quibus non lex, non mos, 
non lingua communis, alius habitus, alia vestis, alia arma, 
alii ritus, alia sacra, alii prope dei essent, ita quodam 
uno vinculo copulaverit eos , ut nulla nec inter ipsos nec 
adversus ducem seditio exstiterit, cum et pecunia saepe 
in stipendium et commeatus in hostium agro deesset, 
quorum inopia priore Punico bello multa infanda inter 
duces mililesque commissa fuerant, post Hasdrubalis 
vero exercitum cum duce, in quibus spes omnis reposita 
victoriae fuerat, deletum, cedcndoque in angulum Brut- 
tium celera Italia concessum, cui non videatur mirabile 
nullum motum in castris facium? nam ad cetera id quo- 
que accesserat, ut ne alendi quidem exercitus nisi ex 
Bruttio agro spes esset, qui, ut omnis coleretur, exiguus 
tamen tanto alendo exercitui erat: tum magnam partem 
iuvenlutis abstractam a cultu agrorum bellum occupave- 
rat et mos vitio etiam insitus genti per latrocinia militiam 
exercendi, nec ab domo quicquam mittebatur de Hispa- 
nia relinenda sollicitis, tamquam omnia prospera in Italia 
essent. 

In Hispania res quadam ex parte eandem fortunam, 

quadam longe disparem habebant: eandem, quod proelio 
victi Carthaginienses duce amisso in ultimam Hispaniae 
oram usque ad Oceanum compulsi erant, disparem autem, 
quod Hispania non quam Italia modo, sed quam ulla pars 
terrarum bello reparando aptior erat locorum hominum- 
que ingeniis, itaque ergo prima Romanis inita provincia- 
rum, quae quidem continentis sint, postrema omnium, 
nostra demum aetate, ductu auspicioque Augusti Caesaris 
perdomita est. ibi tum Hasdrubal Gisgonis, maximus 
clarissimusque eo bello secundum Barcinos dux, regres- 
sus ab Gadibus , rebellandi spem adiuvante Magone Ha- 
milcaris filio, dilectibus per ulteriorem Hispaniam habitis 
ad quinquaginta milia peditum quattuor milia et quingen- 
tos equites armavit, de equestribus copiis ferme inter 
auctores convenit: peditum septuaginta milia quidam ad 
ducta ad Silpiam urbem scribunt, ibi super campos pa- 
tentes duo duces Poeni ea mente, ne detractarent certa- 
men, considerunt. XIII. Scipio , cum ad eum fama tanti 
comparati exercitus perlata esset, neque Romanis legio- 
nibus tantae se fore parem multitudini ratus, ut non in 
speciem saltem opponerentur barbarorum auxilia, neque 
In iis tamen tantum virium ponendum, ut mutando fidem, 
quae cladis causa fuisset patri patruoque, magnum mo- 
mentum facerent, praemisso Silano ad Culcham duode- 
triginta oppidis regnantem, ut equites peditesque ab eo, 
quos se per hiemem conscripturum pollicitus erat, acci- 
peret: ipse ab Tarracone profectus protinus ab sociis, 
qui accolunt viam, modica contrahendo auxilia Castulo- 
nem pervenit, eo adducta ab Silano auxilia tria milia pe- 
ditum et quingenti equites, inde ad Baeculam urbem 
progressus omni exercitu civium sociorum, peditum equi- 
tumque quinque et quadraginta milibus, castra ponentes 
eos Mago et Masinissa cum omni equitatu adgressi sunt, 
turbassentque munientes , ni abditi post tumulum oppor 
tune ad id positum ab Scipione equites improviso in effu- 
sos incurrissent, ei promptissimum quemque et proxime 
vallum atque in ipsos munitores primum invectum vix 
dum proelio inito fuderunt, cum ceteris, qui sub signis 

atque ordine agminis incesserant, longior et diu ambigua 
pugna fuit, sed cum ab stationibus primum expeditae 
cohortes, deinde ex opere deducti milites atque arma ca- 
pere iussi plures et integri fessis, magnumque iam agmen 
armatorum a castris in proelium rueret, terga haud dubie 
vertunt Poeni Numidaeque. et primo turmatim abibant 
nihil propter pavorem festinationemve confusis ordinibus ; 
dein, postquam acrius ultimis incidebat Romanus, neque 
sustineri impetus poterat, nihil iam ordinum memores 
passim, qua cuique proximum fuit, in fugam effunduntur, 
et quamquam eo proelio aliquantum Romanis aucti et 
deminuti hostibus animi erant, tamen numquam aliquot 
insequentes dies ab excursionibus equitum levisque ar- 
maturae cessatum est. 

XIV. Ubi satis temptatae per haec levia certamina 
vires sunt, prior Hasdrubal in aciem copias eduxit, deinde 
et Romani processere, sed utraque acies pro vallo stetit 
instructa; et cum ab neutris pugna coepta esset, iam die 
ad occasum inclinante a Poeno prius , deinde ab Romano 
in castra copiae reductae, hoc idem per dies aliquot 
factum, prior semper Poenus copias castris educebat, 
prior fessis stando signum receptui dabat: ab neutra 
parte procursum, telumve missum aut vox ulla orta, me- 
diam aciem hinc Romani, illinc Carthaginienses mixti 
Afris, cornua socii tenebant: erant autem utrisque Hispa- 
ni pro cornibus, ante Punicam aciem elephanti castello- 
rum procul speciem praebebant, iam hoc in utrisque 
castris sermonis erat, ita ut instructi stetissent pugnatu- 
ros ; medias acies Romanum Poenumque, quos inter belli 
causa esset, pari robore animorum armorumque concur- 
suros. Scipio ubi haec obstinate credita animum advertit, 
omnia de industria in eum diem, quo pugnaturus erat, 
mutavit, tesseram vesperi per castra dedit, ut ante lucem 
viri equique curati pransi essent, armatus eques frenatos 
instratosque teneret equos, vixdum salis certa luce equi- 
tatum omnem cum levi armatura in stationes Punicas im 
misit; inde confestim ipse cum gravi agmino legionum 
procedit, praeter opinionem destinatam suorum hostium- 

que Romano milite cornibus firmatis , sociis in mediam 
aciem acceptis. Hasdrubal clamore equitum excitatus ut 
ex tabernaculo prosiluit, tumultumque ante vallum et tre- 
pidationem suorum et procul signa legionum fulgentia 
plenosque hostium campos vidit, 'equitatum omnem ex- 
templo in equites emittit; ipse cum peditum agmine 
castris egreditur, nec ex ordine solito quicquam acie 
instruenda mutat, equitum iam diu anceps pugna erat, 
nec ipsa per se decerni poterat, quia pulsis, quod prope 
in vicem fiebat, in aciem peditum lutus receptus erat: 
sed ubi iam haud plus quingentos passus acies inter sese 
aberant, signo receptui dato Scipio palefactisque ordini- 
bus equitatum omnem levemque armaturam , in medium 
acceptam divisamque in partes duas, in subsidiis post 
cornua locat, inde, ubi incipiendae iam pugnae tempus 
erat, Hispanos — ea media acies fuit — presso gradu in- 
cedere iubet; ipse e dextro cornu — ibi namque prae- 
erat — nuntium ad Silanum et Marcium mittit, ut cornu 
ibi extenderent in sinistram pariem, quem ad modum se 
tendentem ad dextram vidissent, et cum expeditis pedi- 
tum equitumque prius pugnam consererent cum hoste, 
quam coire inter se mediae acies possent, ita diductis 
cornibus cum ternis peditum cohortibus ternisque equi 
tum turmis, ad hoc velitibus, citato gradu in hostem du- 
cebant, sequentibus in obliquum aliis, sinus in medio 
erat, qua segnius Hispanorum signa incedebant, et iam 
conflixerant cornua, cum, quod roboris in acie hostium 
erat, Poeni veterani Afrique nondum ad teli coniectum 
venissent, neque in cornua, ut adiuvarent pugnantes, 
discedere auderent, ne aperirent mediam aciem venienti 
ex adverso hosti, cornua ancipiti proelio urgebantur: 
eques levisque armatura, velites, circumductis alis in 
latera incurrebant; cohortes a fronte urgebant, ut ab- 
rumperent cornua a cetera acie. XV. et cum ab omni 
parte haudquaquam par pugna erat, tum quod turba Ba- 
liarium lironumque Hispanorum Romano Latinoque militi 
obiecla erat: et procedente iam die vires deficere Has- 
drubalis exercitum coeperant, oppressos matutino tumultu 

coactosque, priusquam cibo corpora firmarent, raptim in 
aciem exire, ad id sedulo diem extraxerat Scipio, ut sera 
pugna esset: nam ab septima demum hora peditum signa 
cornibus incucurrerunt, ad medias acies aliquanto serius 
pervenit pugna, ut prius aestus a meridiano sole labor- 
;ue standi sub armis et simul fames sitisque corpora ad- 
ficerent, quam manus cum hoste consererent, ita stete- 
runt scutis innixi, nam super cetera elephanti etiam, 
tumultuoso genere pugnae equitum velitumque et levis 
armaturae consternati , e cornibus in mediam aciem sese 
intulerant, fessi igitur corporibus animisque rettulere pe- 
dem, ordines tamen servantes, haud secus quam si impe- 
rio ducis cederent integra acies, sed cum eo ipso acrius, 
ubi inclinatam sensere rem, victores se undique invehe 
rent, nec facile impetus sustineri posset, quamquam reti- 
nebat obsistebalque cedentibus Hasdrubal , ab tergo esse 
colles tutumque receptum, si modice se reciperent clami- 
tans, tamen vincente metu verecundiam cum proximus 
quisque hostem cederet, terga extemplo data, atque in 
fugam sese omnes effuderunt, ac primo consistere signa 
in radicibus collium ac revocare in ordines militem coe- 
perant cunctantibus in adversum collem erigere aciem 
Romanis; deinde, ut inferri impigre signa viderunt, in- 
tegrata fuga in castra pavidi compelluntur, nec procul 
vallo Romanus aberat, cepissentque tanto impetu castra, 
ni se ex vehementi sole, qualis inter graves imbre nubes 
effulget, tanta vis aquae deiecisset, ut vix in castra sua 
receperint se victores, quosdam etiam religio ceperit ul- 
terius quicquam eo die conandi. Carthaginienses, quam- 
quam fessos labore ac vulneribus nox imberque ad ne- 
cessariam quietem vocabat, tamen, quia metus et pericu- 
lum cessandi non dabat tempus, prima luce oppugnaturis 
hostibus castra, saxis undique circa ex propinquis valli- 
bus congestis augent vallum, munimento sese, quando in 
armis parum praesidii foret, defensuri, sed transitio so- 
ciorum, fuga ut tutior mora videretur, fecit, principium 
defectionis ab Attene regulo Turdetanorum factum est, 
is cum magna popularium manu transfugit; inde duo 

munita oppida cum praesidiis tradita a praefectis Romano, 
et ne latius inclinatis semel ad defectionem animis serpe- 
ret res, silentio proximae noctis Hasdrubal castra movet. 

XVI. Scipio^ut prima luce qui in stationibus erant 
rettulerunt profectos hostes, praemisso equitatu signa 
ferri iubet*. adeoque citato agmine ducti sunt, ut si via 
recta vestigia sequentes issent, haud dubie adseculuri 
fuerint, ducibus est creditum , brevius aliud esse iter ad 
Baetim fluvium, ut transeuntes adgredercnlur. Hasdrubal 
clauso transitu fluminis ad Oceanum flectit, etiam inde 
fugientium modo effusi abibant, itaque ab legionibus Ro- 
manis aliquantum intervalli fuit: eques levisque armatura 
nunc ab tergo nunc ab lateribus occurrendo fatigabat 
morabaturque. sed cum ad crebros tumultus signa con- 
sisterent, et nunc equestria nunc cum velitibus auxiliis- 
que peditum proelia consererent, supervenerunt legiones, 
inde non iam pugna sed trucidatio velut pecorum fieri, 
donec ipse dux fugae auctor in proximos colles cum sex 
milibus ferme semermium evasit: celeri caesi caplique. 
castra tumultuaria raptim Poeni tumulo editissimo com 
muniverunt, atque inde, cum hostis nequiquam subire 
iniquo ascensu conatus esset, haud difficulter sese lutati 
sunt, sed obsidio in loco nudo atque inopi vix in paucos 
dies tolerabilis erat, itaque transitiones ad hostem fiebant, 
postremo dux ipse navibus acceptis — nec procul inde 
aberat mare — nocte relicto exercitu Gades perfugii. 
Scipio fuga ducis hostium audita decem milia peditum 
mille equites relinquit Silano ad castrorum obsidionem; 
ipse cum celeris copiis septuagesimis castris protinus 
causis regulorum civilatiumque cognoscendis, ut praemia 
ad veram meritorum aestimationem tribui possent, Tarra- 
conem rediit post profectionem eius Masinissa cum Si- 
lano clam congressus, ut ad nova consilia gentem quoque 
suam obedientem haberet, cum paucis popularibus in 
Africam traiecil, non tam evidenti eo tempore subitae 
mutationis causa, quam documento post id tempus con- 
stantissimae ad ultimam senectam fidei , ne tum quidem 
eum sine probabili causa fecisse. Mago inde remissis ab 

Hasdrubale navibus Gades petit: ceteri deserti ab duci- 
bus, pars transitione, fuga dissipati per proximas civitates 
sunt, nulla numero aut viribus manus insignis. 

Hoc maxime modo ductu atque auspicio P. Scipionis 
pulsi Hispania Carthaginienses sunt, quarto decimo anno 
post bellum initum, quinto quam P. Scipio provinciam et 
exercitum accepit, haud multo post Silanus debellatum 
referens Tarraconem ad Scipionem rediit. XVII. L. Sci- 
pio cum multis nobilibus captivis nuntius receptae Hispa- 
niae Romam est missus, et cum celeri laetitia gloriaque 
ingenii eam rem vulgo ferrent, unus, qui gesserat, inex- 
plebilis virtutis veraeque laudis, parvum instar eorum, 
quae spe ac magnitudine animi concepisset, receptas 
Hispanias ducebat, iam Africam magnamque Carthaginem 
et in suum decus nomenque velul consummatam eius 
belli gloriam spectabat, itaque praemoliendam sibi ratus 
iam rem conciliandosque regum genliumque animos, Sy- 
phacem primum regem statuit temptare. Masaesuliorum 
is rex erat: Masaesulii, gens adfinis Mauris, in regionem 
Hispaniae maxime qua sita nova Carthago est spectant, 
foedus ea tempestate regi cum Carthaginiensibus erat; 
quod haud gravius ei sanctiusque quam vulgo barbaris, 
quibus ex fortuna pendet fides, ratus fore, oratorem ad 
eum C. Laelium cum donis mittit, quibus barbarus laetus, 
et quia res tum prosperae ubique Romanis, Poenis autem 
in Italia adversae, in Hispania nullae iam erant, amicitiam 
se Romanorum accipere ndnuit; firmandae eius fidem 
nec dare nec accipere nisi cum ipso coram duce Romano, 
ita Laelius in id modo fide ab rege accepta, tutum ad- 
ventum fore, ad Scipionem redit, magnum in omnia mo- 
mentum Syphax adfectanti res erat Africae , opulentissi- 
mus eius terrae rex, bello iam expertus ipsos Carthagi- 
nienses, finibus etiam regni apte ad Hispaniam, quod 
freto exiguo dirimuntur, positis, dignam itaque rem Sci- 
pio ratus quae, quoniam non aliter posset, magno peri- 
culo peteretur, L. Marcio Tarracone, M. Silano Carthagine 
nova, quo pedibus ab Tarracone itineribus magnis ierat, 
ad praesidium Hispaniae relictis, ipse cum C. Laelio 

duabus quinqueremibus ab Carthagine profectus tranquillo 
mari plurimum remis, interdum et leni adiuvante vento in 
Africam traiecit. forte ita incidit, ut eo ipso tempore 
Hasdrubal pulsus Hispania, septem triremibus portum in- 
vectus, ancoris positis terrae applicaret naves, cum con- 
spectae duae quinqueremes, haud cuiquam dubio, quin 
hostium essent, oppriinique a pluribus priusquam portum 
intrarent possent, nihil aliud quam tumultum ac trepida- 
tionem simul militum ac nautarum nequiquam armaque et 
naves expedientium fecerunt, percussa enim ex alto vela 
paulo acriori vento prius in portum intulerunt quinquere- 
mes, quam Poeni ancoras molirentur; nec ultra tumultum 
ciere quisquam in regio portu audebat, ita in terram prior 
Hasdrubal, mox Scipio et Laelius egressi ad regem per- 
gunt. XVIII. magnificumque id Syphaci — nec erat ali- 
ter — visum, duorum opulentissimorum ea tempestate 
duces populorum uno die suam pacem amicitiamque pe- 
tentes venisse, utrumque in hospitium invitat; et quo- 
niam fors eos sub uno tecto esse atque ad eosdem penates 
voluisset, contrahere ad colloquium dirimendarum simul- 
tatium causa est conatus, Scipione abnuente aut privatim 
sibi ullum cum Poeno odium esse, quod colloquendo fini- 
ret, aut de re publica quiequam se cum hoste agere in 
iussu senatus posse, illud magno opere tendente rege, ne 
alter hospitum exclusus mensa videretur, ut in animum 
induceret ad easdem venire epulas haud abnuit; cenatum- 
que simul apud regem est, et eodem etiam lecto Scipio 
atque Hasdrubal , quia ita cordi erat regi , accubuerunt 
tanta autem inerat comitas Scipioni atque ad omnia natu- 
ralis ingenii dexteritas, ut non Syphacem modo, barba- 
rum insuetumque moribus Romanis, sed hostem etiam 
infestissimum facunde adloquendo sibi conciliaret! mira- 
bilioremque sibi eum virum congresso coram visum prae 
se ferebat quam bello rebus gestis, nec dubitare quin 
Syphax regnumque eius iam in Romanorum essent pote 
state : eam artem illius viri ad conciliandos animos esse, 
itaque non quo modo Hispaniae amissae sint quaerendum 
magis Carthaginiensibus esse, quam quo modo Africam 
T. LIVI pars TIl. 16 

retineant cogitandum, non peregrinabundum neque circa 
amoenas oras vagantem tantum ducem Romanum relicta 
provincia novae dicionis, relictis exercitibus, duabus na- 
vibus in Africam traieeisse sese in hostilem terram, regiam 
in fidem inexpertam, sed potiundae Africae spem ad- 
fectantem. hoc eum iam pridem volutare in animo, hoc 
palam fremere, quod non, quem ad modum Hannibal in 
Italia, sic Scipio in Africa bellum gereret. Scipio foedere 
icto cum Syphace profectus ex Africa, dubiisque et ple- 
rumque saevis in alto iaclalus ventis die quarto novae 
Carthaginis portum tenuit. 

XIX. Hispaniae sicut a bello Punico quietae erant, 
ita quasdam civitates propter conscientiam culpae metu 
magis quam fide quietas esse apparebat, quarum maxime 
insignes et magnitudine et noxa Iliturgi et Castulo erant. 
Castulo cum prosperis rebus socii fuissent , post caesos 
cum exercitibus Scipiones defecerant ad Poenos ; Ilitur- 
gitani prodendis, qui ex illa clade ad eos perfugerant, 
interficiendisque scelus etiam defectioni addiderant, in 
eos populos primo adventu, cum dubiae Hispaniae essent, 
merito magis quam utiliter saevitum foret; tunc iam tran- 
quillis rebus quia tempus expetendae poenae videbatur 
venisse, accitum ab Tarracone L. Marcium cum tertia 
parte copiarum ad Castulonem oppugnandum mittit, ipse 
cum cetero exercitu quintis ferme ad Iliturgin castris per- 
venit. clausae erant portae, omniaque instructa et parata 
ad oppugnationem arcendam; adeo conscientia, quid se 
meritos scirent, pro indicto eis bello fuerat, hinc et hor- 
tari milites Scipio orsus est? ipsos claudendo portas in- 
dicasse Hispanos, quid ut timerent meriti essent, itaque 
mullo infestioribus animis cum eis quam cum Carthagi- 
niersibus bellum gerendum esse: quippe cum illis prope 
sine ira de imperio et gloria certari , ab his perfidiae et 
crudelitatis et sceleris poenas expetendas esse, venisse 
tempus, quo et nefandam commilitonum necem et in semet 
ipsos, si eodem fuga delati forent, instructam fraudem 
ulciscerentur, et in omne tempus gravi documento sanci- 
rent, ne quis umquam Romanum civem militemve in ulla 

fortuna opportunum iniuriac duceret, ab hac cohortatione 
ducis incitati scalas electis per manipulos viris dividunt; 
partito exercitu ita, ut parti alteri Laelius praeessel lega- 
tus, duobus simul locis ancipiti terrore urbem adgrediun- 
tur. non dux unus aut plures principes oppidanos, sed 
suus ipsorum conscientia culpae metus ad defendendam 
impigre urbem hortatur, et meminerant, et admonebant 
alios supplicium ex se , non victoriam peti, ubi quisque 
mortem oppeteret, id referre, utrum in pugna et in acie, 
ubi Mars communis et victum saepe erigeret et adfligeret 
victorem, an postmodo, cremata et diruta urbe, ante ora 
captarum coniugum liberorumque, inter verbera et vin- 
cula, omnia foeda atque indigna passi exspirarent, igitur 
non militaris modo aetas aut viri tantum, sed feminae 
puerique super animi corporisque vires adsunt , pugnan- 
tibus tela ministrant, saxa in muros munientibus gerunt 
non libertas solum agebatur, quae virorum fortium tantum 
yeclora acuit ; sed ultima omnium supplicia et foeda mors 
ob oculos erat, accendebantur animi et certamine laboris 
ac periculi atque ipso inter se conspectu, itaque tanto 
ardore certamen initum est, ut domitor ille totius Hispa- 
niae exercitus ab unius oppidi iuvenlute saepe repulsus 
a muris haud satis decoro proelio trepidaret, id ubi vidit 
Scipio , veritus , ne vanis conatibus suorum et hostibus 
cresceret animus et segnior miles fleret , sibimel conan- 
dum ac partem periculi capessendam esse ratus , incre- 
pita ignavia militum ferri scalas iubel, et se ipsum, si 
celeri cunctentur, escensurum minatur, iam subierat haud 
mediocri periculo moenia, cum clamor undique ab solli- 
citis vicem imperatoris militibus sublatus, scalaeque mul- 
tis simul partibus erigi coeptae, et ex altera parte Laelius 
instat, tum victa oppidanorum vis, deiectisque propu- 
gnatoribus occupantur tnuri. arx etiam ab ea parte , qua 
inexpugnabilis videbatur, inter tumultum capta est. 
XX. transfugae Afri, qui tum inter auxilia Itoma*’? erant, 
et oppidanis in ea tantum luenda unde periculum videba- 
tur versis, et Romanis subeuntibus qua adire poterant, 
conspexerunt editissimam urbis partem, quae rupe p.ae- 

alta tegebatur, neque opere ullo munitam et ab defensori 
bus vacuam, levium corporum homines et multa exerci- 
tatione pernicium clavos secum ferreos portantes, qua per 
inaequaliter eminentia rupis poterant, scandunt, sicubi 
nimis arduum et leve saxum occurrebat, clavos per mo- 
dica intervalla figentes cum velul gradus fecissent, primi 
sequentes extrahentes manu, postremi sublevantes eos 
qui praeirent, in summum evadunt: inde decurrunt cum 
clamore in urbem iam captam ab Romanis, tum vero ap- 
paruit ab ira et ab odio urbem oppugnatam esse, nemo 
capiendi vivos, nemo patentibus ad direptionem omnibus 
praedae memor est: trucidant inermes iuxta atque arma- 
tos, feminas pariter ac viros ; usque ad infantium caedem 
ira crudelis pervenit, ignem deinde tectis iniciunt, ac di- 
ruunt quae incendio absumi nequeunt: adeo vestigia quo- 
que urbis exstinguere ac delere memoriam hostium sedis 
cordi est. 

Castulonem inde Scipio exercitum ducit, quam ur- 
bem non Hispani modo convenae, sed Punici etiam ex- 
ercitus ex dissipata passim fuga reliquiae tutabantur, sed 
adventum Scipionis praevenerat fama cladis Iliturgitano- 
rum, terrorque deinde ac desperatio invaserat; et in di- 
versis causis cum sibi quisque consultum sine alterius 
respectu vellet, primo tacita suspicio, deinde aperta dis- 
cordia secessionem inter Carthaginienses atque Hispanos 
fecit, his Cerdubelus propalam deditionis auctor: Himilco 
Punicis auxiliaribus praeerat; quos urbemque clam fide 
accepta Cerdubelus Romano prodit, mitior ea victoria 
fuit: nec tantundem noxae admissum erat, et aliquan- 
tum irae lenierat voluntaria deditio. 

XXI. Marcius inde in barbaros, si qui nondum per- 
domiti erant, sub ius dicionemque redigendos missus: 
Scipio Carthaginem ad vota solvenda deis munusque gla- 
diatorium, quod mortis causa patris patruique paraverat, 
edendum rediit, gladiatorum spectaculum fuit non ex eo 
genere hominum, ex quo lanistis comparare mos est, ser- 
vorum quive venalem sanguinem habent: voluntaria omnis 
et gratuita opera pugnantium fuit, nam alii missi ab re- 

gulis sunt ad specimen insitae genti virtutis ostendendum, 
alii ipsi professi se pugnaturos in gratiam ducis, alios 
aemulatio et certamen, ut provocarent, provocative haud 
abnuerent, traxit; quidam, quas disceptando controver- 
sias finire nequierant aut noluerant, pacto inter se, ut 
victorem res sequeretur, ferro decreverunt neque ob- 
scuri generis homines, sed clari illustresque, Corbis et 
Orsua patrueles fratres, de principatu civitatis, quam Idem 
vocabant, ambigentes, ferro se certaturos professi sunt. 
Corbis maior erat aetate ; Orsuae pater princeps proxime 
fuerat, a fratre maiore post mortem eius principatu ac- 
cepto. cum verbis disceptare Scipio vellet ac sedare iras, 
negatum id ambo dicere cognatis communibus, nec alium 
deorum hominumve quam Martem se iudicem habituros 
esse, robore maior, minor flore aetatis ferox, mortem in 
certamine, quam ut alter alterius imperio subicerctur prae- 
optantes, cum dirimi ab tanta rabie nequirent, insigne 
spectaculum exercitui praebuere documentumque, quan- 
tum cupiditas imperii malum inter mortales esset, maior 
usu armorum et astu facile stolidas vires minoris supe- 
ravit. huic gladiatorum spectaculo ludi funebres additi pro 
copia et provinciali et castrensi apparatu. 

XXII. Res interim nihilo minus ab legatis gereban- 
tur. Marcius superato Baete amni , quem incolae Certim 
appellant, duas opulentas civitates sine certamine in de- 
ditionem accepit Astapa urbs erat, Carthaginiensium 
semper partis ; neque id tam dignum ira erat, quam quod 
extra necessitates belli praecipuum in Romanos gerebant 
odium, nec urbem aut situ aut munimento tutam habe- 
bant, quae ferociores iis animos faceret; sed ingenia in- 
colarum latrocinio laeta, ut excursiones in finitimum agrum 
sociorum populi Romani facerent, impulerant et vagos mi- 
lites Romanos lixasque et mercatores exciperent, magnum 
etiam comitatum, quia paucis parum tutum fuerat, trans 
gredientem fines positis insidiis circumventum iniquo loco 
interfecerunt, ad hanc urbem oppugnandam cum admo- 
tus exercitus esset , oppidani eonscienlia scelerum, quia 
nec deditio tuta ad tam infestos videbatur, neque spes 

moenibus aul armis tuendae salutis erat, facinus in se ac 
suos foedum ac ferum consciscunt, locum in foro desti- 
nant, quo pretiosissima rerum suarum congererent, super 
eum cumulum coniuges ac liberos considere cum iussis 
sent, ligna circa exstruunt fascesque virgultorum coni- 
ciunt. quinquaginta deinde armatis iuvenibus praecipiunt, 
ut, donec incertus eventus pugnae esset, praesidium eo 
loco fortunarum suarum corporumque, quae cariora for- 
tunis essent, servarent: si rem inclinatam viderent atque 
in eo iam esse, ut urbs caperetur, scirent, omnes, quos 
euntes in proelium cernerent, mortem in ipsa pugna obi- 
turos : illos se per deos superos inferosque orare, ut me- 
mores libertatis , quae illo die aut morte honesta aut ser- 
vitute infami finienda esset, nihil relinquerent, in quod 
saevire iratus hostis posset, ferrum ignemque in manibus 
esse, amicae ac fideles potius ea quae peritura essenl 
absumerent manus, quam insultarent superbo ludibrio 
hostes, his adhortationibus exsecratio dira adiecta, si 
quem a proposito spes mollitiave animi flexisset, inde 
concitato agmine patentibus portis ingenti tumultu erum- 
punt. neque erat ulla satis firma statio opposita, quia 
nihil minus quam ut egredi obsessi moenibus auderent 
iimeri poterat: perpaucae equitum turmae levisque ar- 
matura repente e castris ad id ipsum emissa occurriL 
acrior impetu atque animis quam compositior ullo ordine 
pugna fuit, itaque pulsus eques, qui primus se hosti ob- 
tulerat, terrorem intulit levi armaturae ; pugnatumque sub 
ipso vallo foret, ni robur legionum perexiguo ad instruen- 
dum dato tempore aciem direxisset, ibi quoque trepida- 
tum parumper circa signa est, cum caeci furore in vul- 
nera ac ferrum vecordi audacia ruerent, dein vetus miles, 
adversus temerarios impetus pertinax , caede primorum 
insequentes suppressit, conatus paulo post ultro inferre 
pedem, ut neminem cedere atque obstinatos mori in ve- 
stigio quemque suo vidit, patefacta acie, quod ut facere 
posset multitudo armatorum facile suppeditabat, cornua 
hostium amplexus , in orbem pugnantes ad unum omnes 
occidit. XXIII. atque haec tamen hostium iratorum, ac 

Ium maxime dimicantium in iratos pugnante>que edeban- 
tur t foedior alia in urbe trucidatio erat, cum turbam femi- 
narum puerorumque imbellem inermem que cives sui cae- 
derent, et in succensum rogum semianima pleraque im- 
cerent corpora, rivique sanguinis flammam orientem 
restinguerent; postremo ipsi, caede miseranda suorum 
fatigati, cum armis medio incendio se inieccrunt. iam 
caedi perpetratae victores Romani supervenerunt, ac 
primo conspectu tam foedae rei mirabundi parumper ob- 
stupuerunt; dein, cum aurum argentumque cumulo rerum 
aliarum interfulgens aviditate ingenii humani rapere ex 
igni vellent, correpti alii flamma sunt, alii ambusti adflatu 
vaporis, cum receptus primis urgente turba non esset, ita 
Astapa sine praeda militum ferro ignique absumpta est. 
Marcius ceteris eius regionis metu in deditionem acceptis 
victorem exercitum Carthaginem ad Scipionem reduxit. 

Per eos ipsos dies perfugae a Gadibus venerunt, pol- 
licentes urbem Punicumque praesidium , quod in ea urbe 
esset, et imperatorem praesidii cum classe prodituros 
esse. Mago ibi ex fuga substiterat, navibusque in Oceano 
collectis aliquantum auxiliorum et trans fretum ex Africa 
ora et ex proximis Hispaniae locis per Hannonem prae- 
fectum coegerat, fide accepta dataque perfugis , et Mar- 
cius eo cum expeditis cohortibus et Laelius cum septem 
“triremibus quinqueremi una est missus, ut terra marique 
communi consilio rem gererent. 

XXIV. Scipio ipse gravi morbo implicitus, graviore 
tamen fama, cum ad id quisque quod audierat insita ho- 
minum libidine alendi de industria mmores adiceret ali- 
quid, provinciam omnem ac maxime longinqua eius tur- 
bavit; apparuitque, quantam excitatura molem vera fuisset 
clades, cum vanus rumor tantas procellas excivisset, non 
socii in fide, non exercitus in officio mansit. Mandonius 
et Indebilis, quibus, quia regnum sibi Hispaniae pulsis 
inde Carthaginiensibus deslinarant animis , nihil pro spe 
contigerat, concitatis popularibus — Lacetani autem 
erant — et iuventute Celtiberorum excita agrum Suesse- 
lanum Sedetanumque sociorum populi Romani hostiliter 

depopulati sunt, civilis alius furor in castris ad Sucronem 
ortus, octo ibi milia militum erant, praesidium gentibus, 
quae cis Hiberum incolunt, impositum, motae autem eo- 
rum mentes sunt non tum primum, cum de vita impera- 
toris rumores dubii adlati sunt, sed iam ante licentia ex 
diutino, ut fit, otio collecta, et non nihil, quod in hostico 
laxius rapto suetis vivere artiores in pace res erant, ac 
primo sermones tantum occulti serebantur: si bellum in 
provincia esset, quid sese inter pacatos facere? si debel- 
latum iam et confecta provincia esset, cur in Italiam non re- 
vehi? flagitatum quoque stipendium procacius quam ex 
more et modestia militari erat, et ab custodibus probra in 
circumeuntes vigilias tribunos iacta, et noctu quidam prae- 
datum in agrum circa pacatum ierant; postremo interdiu ac 
propalam sine commeatu ab signis abibant, omnia libidine 
ac licentia militum , nihil instituto aut disciplina militiae, 
aut imperio eorum, qui praeerant, gerebatur, forma ta- 
men Romanorum castrorum constabat una ea re , quod 
tribunos , ex contagione furoris haud expertes seditionis 
defectionisque rati fore, et iura reddere in principiis si- 
nebant, et signum ab eis petebant, et in stationem ac vi- 
gilias in ordinem ibant; et ut vim imperii abstulerant, ita 
speciem dicto parentium, ultro sibi imperantes, servabant, 
erupit deinde seditio , postquam reprehendere atque im- 
probare tribunos ea quae fierent, et conari obviam ire, et 
propalam abnuere furoris eorum se futuros socios sense- 
runt. fugatis itaque e principiis ac post paulo e castris 
tribunis, ad principes seditionis, gregarios milites, C. Al- 
bium Calenum et C. Atrium Umbrum, delatum omnium 
consensu imperium est. qui nequaquam tribuniciis con- 
tenti ornamentis insignia etiam summi imperii, fasces se- 
curesque, attrectare ausi; neque venit in mentem suis 
tergis suisque cervicibus virgas illas securesque immi- 
nere, quas ad metum aliorum praeferrent, mors Scipio- 
nis falso credita occaecabat animos, sub cuius vulgatam 
mox famam non dubitabant totam Hispaniam arsuram 
bello ; in eo tumultu et sociis pecunias imperari et diripi 
propinquas urbes posse; et turbatis rebus, cum omnia 

omnes auderent, minus insignia fore quae ipsi fecissent. 
XXV. cum alios subinde recentes nuntios non mortis 
modo sed etiam funeris exspectarent, neque superveniret 
quisquam, evanesceretque temere ortus rumor, tum primi 
auctores requiri coepti, et subtrahente se quoque, ut cre- 
didisse potius temere quam finxisse rem talem videri pos- 
set, destituti duces iam sua ipsi insignia et pro vana ima- 
gine imperii, quod gererent, veram iustamque mox in se 
„ versuram potestatem horrebant, stupente ita seditione 
cum vivere primo , mox etiam valere Scipionem certi au- 
ctores adferrent, tribuni militum septem missi ab ipso 
Scipione sunt, ad quorum primum adventum exasperati 
animi, mox ipsis placido sermone permulcentibus notos, 
cum quibus congressi erant, leniti sunt, circumeuntes 
enim tentoria primo , deinde in principiis , praetorio, ubi 
sermones inter se serentium circulos vidissent, adloque- 
bantur percunctantes magis, quae causa irae consterna- 
tionisque subitae foret, quam factum accusantes, vulgo 
stipendium non datum ad diem iactabatur, et, cum eodem 
tempore, quo scelus Iliturgitanorum exstitisset, post duo- 
rum imperatorum duorumque exercituum stragem sua vir- 
tute defensum nomen Romanum ac retenta provincia es- 
set, Iliturgitanos poenam noxae meritam habere, suis 
recte factis gratiam qui exsolvat non esse, talia queren- 
tes aequa orare, seque ea relaturos ad imperatorem re- 
spondebant; laetari quod nihil tristius nec insanabilius 
esset, et P. Scipionem deum benignitate et rei publicae 
esse gratiae referendae. Scipionem bellis adsuetum, ad 
seditionum procellas rudem, sollicitum habebat res, ne 
aut exercitus peccando aut ipse puniendo modum exce- 
deret. in praesentia, ut coepisset, leniter agi placuit; et 
missis circa stipendiarias civitates exactoribus stipendii 
spem propinquam facere, edictum subinde propositum, 
ut ad stipendium petendum convenirent Carthaginem, seu 
carptim partes seu universi mallent, tranquillam seditio- 
nem per se languescentem repentina quies rebellantium 
Hispanorum fecit, redierant enim in fines omisso incepto 
Mandonius etlndebilis, postquam vivere Scipionem ad- 

latum est ; nec iam erat aut civis aut externus , cum quo 
furorem suum consociarent, omnia circumspectantes con- 
silia nihil reliqui habebant praeter non tutissimum a ma- 
lis consiliis receptum , ut imperatoris vel iustae irae vel 
non desperandae clementiae sese committerent, etiam ho- 
stibus eum ignovisse, cum quibus ferro dimicasset: suam 
seditionem sine vulnere, sine sanguine fuisse, nec ipsam 
atrocem, nec atroci poena dignam : — ut ingenia humana 
sunt ad suam cuique levandam culpam nimio plus fa- 
cunda. illa dubitatio erat, singulaene cohortes an uni- 
versi ad stipendium petendum irent, inclinavit sententia, 
quod tutius censebant, universos ire. 

XXVI. Per eosdem dies, quibus haec illi consulta- 
bant, consilium de iis Carthagini erat, certabaturque sen- 
tentiis, utrum in auctores tantum seditionis — erant autem 
ii numero haud plus quam quinque et triginta — animad- 
verteretur, an plurium supplicio vindicanda tam foedi 
exempli defectio magis quam seditio esset, vicit senten- 
tia lenior, ut unde culpa orta esset, ibi poena consisteret: 
ad multitudinem castigationem satis esse, consilio di- 
misso, ut id actum videretur, expeditio adversus Mando- 
nium Indebilemque edicitur exercitui, qui Carthagine erat, 
et cibaria dierum aliquot parare iubentur. tribunis se- 
ptem, qui et antea Sucronem ad leniendam seditionem ie- 
rant, obviam exercitui missis quina nomina principum 
deditionis edita sunt, ut eos per idoneos homines benigno 
vultu ac sermone in hospitium invitatos sopitosque vino 
vincirent, haud procul iam Carthagine aberant, cum ex 
obviis auditum postero die omnem exercitum cum M. Si- 
lano in Lacetanos proficisci non metu omni, qui tacitus 
insidebat animis, liberavit eos, sed laetitiam ingentem fe- 
cit, quod magis habituri solum imperatorem quam ipsi 
futuri in potestate eius essent, sub occasum solis urbem 
ingressi sunt, exercitumque alterum parantem omnia ad 
iter viderunt, exceptisermonibus.de industria composi- 
tis, laetum opportunumque adventum eorum imperatori 
esse, quod sub ipsam profectionem alterius exercitus ve- 
nissent, corpora curant, ab tribunis sine ullo tumultu au- 

ctores seditionis, per idoneos homines perducti in hospi- 
tia, comprensi ac vincti sunt, vigilia quarta impedimenta 
exercitus, cuius simulabatur iter, proficisci coepere: sub 
lucem signa mota et ad portam retentum agmen custodes- 
que circa omnes portas missi , ne quis urbe egrederetur, 
vocati deinde ad contionem qui pridie venerant, ferociter 
in forum ad tribunal imperatoris, ut ultro territuri succla- 
mationibus, concurrunt, simul et imperator in tribunal 
escendit, et reducti armati a portis inermi contioni se ab 
tergo circumfuderunt, tum omnis ferocia concidit et, ut 
postea fatebantur, nihil aeque eos terruit quam praeter 
spem robur et colos imperatoris, quem adfectum visuros 
crediderant, vultusque qualem ne in acie quidem aiebant 
meminisse, sedit tacitus paulisper, donec nuntiatum est 
deductos in forum auctores seditionis et parata omnia 
esse. XXVII. tum silentio per praeconem facto ita coe- 
pit „numquam mihi defuluram orationem, qua exercitum 
meum adloquerer, credidi, non quo verba umquam potius 
quam res exercuerim, sed quia prope a pueritia in castris 
habitus adsueram militaribus ingeniis, ad vos quem ad 
modum loquar, nec consilium nec oratio suppeditat, quos 
ne quo nomine quidem appellare debeam scio, cives? 
qui a patria vestra descistis — an milites? qui imperium 
auspiciumque abnuistis, sacramenti religionem rupistis — 
hostes? corpora ora vestitum habitum civium agnosco; 
facta dicta consilia animos hostium video, quid enim vos, 
nisi quod Ilergetes aut Lacetani , aut optastis aliud aut 
sperastis? et illi tamen Mandonium atque Indebilem, re- 
giae nobilitatis viros, duces furoris secuti sunt: vos au- 
spicium et imperium ad Umbrum Atrium et Calenum Albium 
detulistis, negate vos id omnes fecisse aut factum voluisse, 
milites: paucorum eum furorem atque amentiam esse 
libenter credam negantibus, nec enim ea sunt commissa, 
quae vulgata in omnem exercitum sine piaculis ingenti- 
bus expiari possint, invitus ea tamquam vulnera attingo, 
sed nisi tacta tractataque sanari non possunt, equidem 
pulsis Hispania Carthaginiensibus nullos homines crede- 
bam esse , ubi vita invisa esset mea : sic me non solum 

adversus socios gesseram, sed etiam adversus hostes in 
castris en meis — quantum opinio fefellit l — fama mortis 
meae non accepta solum sed etiam exspectata est. non 
quod ego vulgari facinus per omnes velim — equidem, si 
totum exercitum mortem mihi optasse crederem, hic sta-, 
tim ante oculos vestros morerer, nec me vita iuvaret in- 
visa civibus et militibus meis — : sed multitudo omnis 
sicut natura maris per se immobilis est, et venti et aurae 
cient, ita aut tranquillum aut procellae in vobis sunt et 
causa atque origo omnis furoris penes auctores est: vos 
contagione insanistis ; qui mihi ne hodie quidem scire vi- 
demini, quo amentiae progressi sitis, quid facinoris in 
me, quid in patriam parenlesque ac liberos vestros, quid 
in deos sacramenti testes, quid adversus auspicia, sub 
quibus militatis , quid adversus morem militiae discipli- 
namque maiorum, quid adversus summi imperii maiesta- 
tem ausi sitis, de me ipso taceo: temere potius quam 
avide credideritis: denique ego sim, cuius imperii tae- 
dere exercitum minime mirandum sit: — patria quid de 
vobis meruerat, quam cum Mandonio et Indebili conso- 
ciando consilia prodebatis? quid populus Romanus, cum 
imperium ablatum ab tribunis suffragio populi creatis ad 
homines privatos detulistis? cum eo ipso non contenti, si 
pro tribunis illos haberetis , fasces imperatoris vestri ad 
eos, quibus servus, cui imperarent, numquam fuerat, Ro- 
manus exercitus detulistis, in praetorio tetenderunt Al- 
bius et Atrius, classicum apud eos cecinit, signum ab iis 
petitum est, sederunt in tribunali P, Scipionis , lictor ap- 
paruit, summolo incesserunt, fasces cum securibus prae- 
lati sunt, lapides pluere et fulmina iaci de caelo et insue- 
tos fetus animalia edere vos portenta esse putatis: hoc 
est portentum, quod nullis hostiis, nullis supplicationibus 
sine sanguine eorum, qui tantum ausi facinus sint, expiari 
possit. XXVIII. atque ego, quamquam nullum scelus 
rationem habet, tamen, ut in re nefaria, quae mens, quod 
consilium vestrum fuerit, scire velim. Regium quondam 
in praesidium missa legio interfectis per scelus principi- 
bus civitatis urbem opulentam per decem annos tenuit: 

propter quod facinus tota legio, milia hominum quattuor, 
in foro Romae securi percussi sunt, sed illi primum non 
Atrium Umbrum semilixam, nominis etiam abominandi 
ducem, sed Decium Vibellium tribunum militum secuti 
sunt; nec cum Pyrrho, nec cum Samnitibus aut Lucanis, 
hostibus populi Romani, se coniunxerunt: vos cum Man- 
donio et Indebili consilia communicastis et arma conso- 
ciaturi fuistis, illi , sicut Campani Capuam Tuscis veteri- 
bus cultoribus ademptam, Mamertini in Sicilia Messanam, 
sic Regium habituri perpetuam sedem erant, nec populum 
nec socios populi Romani ultro lacessituri bello : — Su- 
cronemne vos domicilium habituri eratis? ubi si vos de- 
cedens confecta provincia imperator relinquerem , deum 
hominumque fidem implorare debebatis , quod non redi- 
retis ad coniuges liberosque vestros, sed horum quoque 
memoriam , sicut patriae meique, eieceritis ex animis ve- 
stris. viam consilii scelerati, sed non ad ultimum demen- 
tis exsequi volo, mene vivo et cetero incolumi exercitu, 
cum quo ego die uno Carthaginem cepi, cum quo quattuor 
exercitus Carthaginiensium fudi fugavi expuli, vos octo 
milia hominum , minoris certe omnes pretii quam Albius 
et Atrius sunt, quibus vos subiecistis, Hispaniam provin- 
ciam populo Romano erepturi eratis? amolior et amoveo 
nomen meum; nihil ultra facile creditam mortem meam 
vobis violatus sim — : quid ? si ego morerer, mecum ex- 
spiratura res publica, mecum casurum imperium populi 
Romani erat? ne istuc Iuppiter optimus maximus sirit, 
urbem auspicato deis auctoribus in aeternum conditam 
huic fragili et mortali corpori aequalem esse. C. Flami- 
nio, Aemilio Paulo, Sempronio Graccho , Postumio Albino, 
M. Marcello , T. Quinctio Crispino , Cn. Fulvio , Scipioni- 
bus meis, tot tam praeclaris imperatoribus uno bello ab- 
sumptis superstes est populus Romanus, eritque mille 
aliis nunc ferro nunc morbo morientibus — : meo unius 
funere elata res publica esset? vos ipsi hic in Hispania 
patre et patruo meo, duobus imperatoribus, interfectis 
Septimium Marcium ducem vobis adversus exsultantes 
recenti victoria Poenos delegistis, et sic loquor, tamquam 

sine duce Hispaniae futurae fuerint — : M. Silanus eodem 
iure, eodem imperio mecum in provinciam missus, L. Sci- 
pio frater meus et C. Laelius legati, vindices maiestatis 
imperii deessenl? utrum exercitus exercitui, an duces du- 
cibus, an dignitas, an causa comparari poterat? quibus 
si omnibus superiores essetis, arma cum Poenis contra 
patriam, contra cives vestros ferretis? Africam Italiae, 
Carthaginem urbi Romanae imperare velletis? quam ob 
noxam patriae? XXIX. Coriolanum quondam damnatio 
iniusla, miserum et indignum exsilium ut iret ad oppu- 
gnandam patriam impulit; revocavit tamen a publico par- 
ricidio privata pietas: vos qui dolor, quae iusta ira inci- 
tavit? stipendiumne diebus paucis imperatore aegro serius 
numeratum satis digna causa fuit, cur patriae indiceretis 
bellum, cur ad Ilergetes descisceretis a populo Romano, 
cur nihil divinarum humanarumve rerum inviolatum vobis 
esset? insanistis profecto, milites, nec maior in corpus 
meum vis morbi quam in vestras mentes invasit, horret 
animus referre, quid crediderint homines, quid sperave- 
rint, quid optaverint: auferat omnia irrita oblivio, si pot- 
est: si non, utcumque silentium tegat, non negaverim 
tristem atrocemque vobis visam orationem meam : quanto 
creditis facta vestra atrociora esse quam dicta mea? et 
a me ea quae fecistis vos ne dici quidem omnia aequo 
animo fertis ! sed ne ea quidem ipsa ultra exprobrabun- 
tur. utinam tam facile vos obliviscamini eorum, quam 
ego obliviscar, itaque quod ad universos vos attinet, si 
erroris paenitel, salis superque poenarum habeo. Albius 
Calenus et Atrius Umber et ceteri nefariae seditionis au- 
ctores sanguine luent quod admiserunt: vobis supplicii 
eorum spectaculum non modo non acerbum sed laetum 
etiam, si sana mens rediit, debet esse: de nullis enim 
quam de vobis infestius aut inimicius consuluerunt 44 , vix 
finem dicendi fecerat, cum ex praeparato simul omnium 
rerum terror oculis auribusque est offusus, exercitus qui 
corona contionem circumdederat, gladiis ad scuta con- 
crepuit; praeconis audita vox, citantis nomina damnato- 
rum in consilio ; nudi in medium protrahebantur, et simul 

omnis apparatus supplicii expromebatur; deligati ad pa 
lum virgisque caesi et securi percussi , adeo torpentibus 
metu qui aderant, ut non modo ferocior vox adversus 
atrocitatem poenae sed ne gemitus quidem exaudiretur, 
tracti inde de medio omnes, purgatoque loco citati milites 
nominatim apud tribunos militum in verba P. Scipionis 
iurarunt, stipendiumque ad nomen singulis persolutum 
est. hunc finem exitumque seditio militum coepta apud 
Sucronem habuit. 

XXX. Per idem tempus ad Baetim fluvium Hanno 
praefectus Magonis , missus a Gadibus cum parva manu 
Afrorum, mercede Hispanos sollicitando ad quattuor mi- 
lia iuvenum armavit, castris deinde exutus ab L. Mareio, 
maxima parte militum inter tumultum captorum castrorum, 
quibusdam etiam in fuga amissis, palatos persequente 
equile, cum paucis ipse effugit. 

Dum haec ad Baetim fluvium geruntur, Laelius in- 
ierim freto in Oceanum evectus ad Carteiam classe acces- 
sit. urbs ea in ora Oceani sita est, ubi primum e faucibus 
angustis panditur mare. Gades sine certamine per pro- 
ditionem recipiendi, ultro qui eam rem pollicerentur in 
castra Romana venientibus , spes , sicut ante dictuin est, 
fuerat, patefacta immatura proditio est, comprensosque 
omnes Mago Adherbali praetori Carthaginem devehendos 
tradit. Adherbal coniuratis in quinqueremem impositis, 
praemissaque ea, quia tardior quam triremis erat, ipse 
cum octo triremibus modico intervallo sequitur, iam fre- 
tum intrabat quinqueremis , cum Laelius et ipse in quin- 
queremi e portu Carteiae sequentibus septem triremibus 
evectus in Adherbalem invehitur, quinqueremem satis 
credens deprensam rapido in freto in adversum aestum 
reciprocari non posse. Poenus in re subita parumper in- 
certus trepidavit, utrum quinqueremem sequeretur, an in 
hostes rostra converteret, ipsa cunctatio facultatem de- 
tractandae pugnae ademit : iam enim sub ictu teli erant, 
et undique instabant hostes, aestus quoque arbitrium 
moderandi naves ademerat, neque erat navali pugna si- 
milis, quippe ubi nihil voluntarium, nihil artis aut consilii 

esset, una natura freti aestusque , totius certaminis po- 
tens, suis , alienis navibus nequiquam remigio in contra- 
rium tendentes invehebat, et fugientem navem videres 
vertice retro intortam victoribus illatam, et sequentem, si 
in contrarium tractum incidisset maris, fugientis modo 
sese avertentem, iam in ipsa pugna haec cum infesta ro- 
stro peteret hostium navem , obliqua ipsa ictum alterius 
rostri accipiebat; illa, cum transversa obiceretur hosti, 
repente intorta in proram circumagebatur, cum inter tri- 
remes fortuna regente anceps proelium misceretur, quin- 
queremis Romana seu pondere tenacior, seu pluribus 
remorum ordinibus scindentibus vertices cum facilius re- 
geretur, duas triremes suppressit, unius praelata impetu 
lateris alterius remos detersit; ceterasque, quas indepta 
esset, mulcasset, ni cum reliquis quinque navibus Ad- 
herbal velis in Africam transmisisset. 

XXXI. Laelius victor Carteiam revectus auditis, quae 
acta Gadibus erant, patefactam proditionem coniuratosque 
missos Carthaginem , spem ad irritum redactam qua ve- 
nissent, nuntiis ad L. Marcium missis, nisi si terere fru- 
stra tempus sedendo ad Gades vellent, redeundum ad 
imperatorem esse , adsentiente Marcio paucos post dies 
ambo Carthaginem rediere, ad quorum diseessum non 
respiravit modo Mago , cum terra marique ancipiti metu 
urgeretur, sed etiam audita rebellione Ilergetum spem re- 
cuperandae Hispaniae nanctus nuntios Cartilaginem ad 
senatum mittit, qui simul seditionem civilem in castris 
Romanis, simul defectionem sociorum in maius verbis ex- 
tollentes hortentur, ut auxilia mitterent, quibus traditum 
a patribus imperium Hispaniae repeti posset. 

Mandonius et Indebilis in fines regressi paulisper, 
dum quidnam de seditione statueretur scirent, suspensi 
quieverunt, si civium errori ignosceretur, non diffidentes 
sibi quoque ignosci posse, postquam vulgata est atroci- 
tas supplicii, suam quoque noxam pari poena aestimatam 
rati, vocatis rursus ad arma popularibus contractisque 
quae ante habuerant auxiliis in Ausetanum agrum, ubi 
principio defectionis stativa habuerant, cum viginti mili- 

bus peditum , equitum duobus milibus et quingentis tran- 
scenderunt. XXXII. Scipio, cum fide solvendi pariter 
omnibus noxiis innoxiisque stipendii tum vultu ac ser- 
mone in omnes placato facile reconciliatis militum animis, 
priusquam castra ab Carthagine moveret, contione advo- 
cata multis verbis in perfidiam rebellantium regulorum 
invectus, nequaquam eodem animo se ire professus est 
ad vindicandum id scelus, quo civilem errorem nuper sa- 
naverit. tum se haud secus quam viscera secantem sua, 
cum gemitu et lacrimis triginta hominum capitibus ex- 
piasse octo milium seu imprudentiam seu noxam*, nunc 
laeto et erecto animo ad caedem Ilergetum ire. non enim 
eos neque natos in eadem terra nec ulla secum societate 
iunctos esse, eam, quae sola fuerit, fidei atque amicitiae, 
ipsos per scelus rupisse, in exercitu suo se, praeterquam 
quod omnes cives aut socios Latinique nominis videat, 
etiam eo moveri, quod nemo fere sit miles, qui non aut a 
patruo suo Cn. Scipione, qui primus Romani nominis in 
eam provinciam venerit, aut a patre consule aut a se sil 
ex Italia advectus: Scipionum nomini, auspiciis omnes 
adsuetos , quos secum in patriam ad meritum triumphum 
deducere velit; quos consulatum petenti, velut si omnium 
communis agatur honos, adfuturos speret, quod ad ex- 
peditionem attineat quae instet, immemorem esse rerum 
Buarum gestarum qui id bellum ducat. Magonis hereule 
sibi, qui extra orbem terrarum in circumfusam Oceano 
insulam cum paucis perfugerit navibus , maiorem curam 
esse quam Ilergetum: quippe illic et ducem Carthagi- 
niensem et quantumcumque Punicum praesidium esse, 
hic latrones latronumque duces, quibus ut ad populandos 
finitimorum agros tectaque urenda et rapienda pecora 
aliqua vis sit, ita in acie ac signis collatis nullam esse* 
magis velocitate ad fugam quam armis fretos pugnaturos 
esse, itaque non quod ullum inde periculum aut semen 
maioris belli videat, ideo se, priusquam provincia decedat, 
opprimendos Ilergetes duxisse, sed primum ne impunita 
tam scelerata defectio esset, deinde ne quis in provincia 
simul virtute tanta et felicitate perdomita relictus hostis 
t. livi pars III. 17 

dici posset, proinde deis bene iuvantibus sequerentur 
non tam ad bellum gerendum — neque enim cum pari 
hoste certamen esse — quam ad expetendas ab homini- 
bus scelestis poenas. 

XXXIII. Ab hac oratione dimissos ad iter se com- 
parare in diem posterum iubet, profectusque decimis 
castris pervenit ad Hiberum flumen, inde superato amni 
die quarto in conspectu hostium posuit castra, campus 
ante montibus circa saeptus erat, in eam vallem Scipio 
cum pecora rapta pleraque ex hostium agris propelli ad 
irritandam feritatem barbarorum iussisset, velites subsi- 
dio misit, a quibus ubi per procursationem commissa 
pugna esset, Laelium cum equitatu impetum ex occulto 
facere iubet. mons opportune prominens equitum insidias 
texit; nec ulla mora pugnae facta est. Hispani in con- 
specta procul pecora, velites in Hispanos praeda occu- 
patos incurrere: primo missilibus territavere, deinde 
emissis levibus telis, quae irritare magis quam decernere 
pugnam poterant, gladios nudant, et collato pede res gei-i 
coepta esi; ancepsque pedestre certamen erat, nisi equites 
supervenissent, neque ex adverso tantum illati obvios 
obtrivere , sed circumvecti etiam quidam per infima clivi 
ab tergo se, ut pierosque intercluderent, obiecerunt; ma- 
iorque caedes fuit quam quantam edere levia per excur- 
siones proelia solent, ira magis accensa adverso proelio 
barbaris est, quam imminuti animi, itaque ne pulsi vide- 
rentur, prima luce postero die in aciem processere, non 
capiebat omnes copias angusta, sicut ante dictum est, 
valles: duae ferme peditum partes, omnis equitatus in 
aciem descendit; quod reliquum peditum erat, obliquo 
constituerunt colle. Scipio, pro se esse loci angustias 
ratus, et quod in arto pugna Romano aptior quam Hispa- 
no militi futura videbatur, et quod in eum locum detracta 
hostium acies esset, qui non omnem multitudinem eorum 
caperet, novo etiam consilio adiecit animum: equitem nec 
se posse circumdare cornibus in tam angusto spatio , et 
hosti, quem cum pedite eduxisset, inutilem fore, itaque 
imperat Laelio, ut per colles quam occultissimo itinere 

circumducat equites, segregetque, quantum possit, eque- 
strem ab pedestri pugnam : ipse omnia signa peditum in 
hostes vertit, quattuor cohortes in fronte statuit, quia 
latius pandere aciem non poterat, moram pugnandi nul- 
lam fecit, ut ipso certamine averteret ab conspectu trans- 
euntium per colles equitum, neque ante circumductos 
sensere quam tumultum equestris pugnae ab tergo acce- 
pere. ita duo proelia erant: duae peditum acies, duo 
equitatus per longitudinem campi, quia misceri ex genere 
utroque proelium angustiae non patiebantur, pugnabant. 
Hispanorum cum neque pedes equiti neque eques pediti 
auxilio esset, pedes fiducia equitis temere commissus 
campo caederetur, eques circumventus nec peditem a 
fronte — iam enim stratae pedestres copiae erant — nec 
ab tergo equitem sustineret, et ipsi, cum diu in orbem 
sese stantibus equis defendissent, ad unum omnes caesi 
sunt, nec quisquam peditum equitumve superfuit, qui in 
valle pugnaverunt, tertia pars , quae in colle ad specta- 
culum magis tutum quam ad partem pugnae capessen- 
dam steterat, et locum et tempus ad fugiendum habuit, 
inter eos et reguli ipsi fugerunt, priusquam tota circum- 
veniretur acies, inter tumultum elapsi. XXXIV. castra 
eodem die Hispanorum praeter ceteram praedam cum 
tribus ferme milibus hominum capiuntur. Romani socii- 
'que ad mille ducenti eo proelio ceciderunt,. vulnerata 
amplius tria milia hominum, minus cruenta victoria fuis- 
set, si patentiore campo et ad fugam capessendam facili 
foret pugnatum. 

Indebilis abiectis belli consiliis nihil tutius adfliclis 
rebus experta fide et clementia Scipionis ratus, Mando- 
nium fratrem ad eum mittit; qui advolutus genibus fata- 
.em rabiem temporis eius accusat, cum velut contagione 
quadam pestifera non Ilergetes modo et Lacetani sed 
castra quoque Romana insanierint, suam quidem et fra- 
tris ct reliquorum popularium eam condicionem esse, ut 
aut, si ita videatur, reddant spiritum P. Scipioni ab eo- 
dem illo acceptum, aut servati bis uni debitam vitam pro 
eo in perpetuum devoveant, antea in causa sua fiduciam 

17 * 

sibi fuisse nondum experta clementia eius : nunc contra 
nullam in causa, omnem in misericordia victoris spem 
positam habere, mos vetustus erat Romanis, cum quo 
nec foedere nec aequis legibus i ungeretur amicitia , non 
prius imperio in eum tamquam pacatum uti , quam omnia 
divina humanaque dedidisset, obsides accepti, arma ad- 
empta, praesidia urbibus imposita forent. Scipio multis 
invectus in praesentem Mandonium absentemque Indebi- 
lem verbis, illos quidem merito perisse ipsorum male- 
ficio ait, victuros suo atque populi Romani beneficio, ce- 
terum — quippe ea pignera timentium rebellionem esse — 
se libera iis arma relinquere solutosque metu animos: 
neque se in obsides innoxios, sed in ipsos, si defecerint, 
saeviturum, nec ab inermi sed ab armato hoste poenas 
expetiturum, utramque fortunam expertis permittere sese, 
utrum propitios an iratos habere Romanos mallent, ita 
dimissus Mandonius pecunia tantummodo imperata, ex qua 
stipendium militi praestari posset, ipse Marcio in ulterio- 
rem Hispaniam praemisso paucos moratus dies, dum im- 
peratam pecuniam Ilergetes pernumerarent, cum expeditis 
Marcium iam appropinquantem Oceano adsequitur. 

XXXV. Inchoata res iam ante de Masinissa aliis at- 
que aliis de causis dilata erat, quod Numida cum ipso 
utique congredi Scipione volebat atque eius dextra fidem 
sancire : ea tum itineris tam longi ac tam devii causa Sci- 
pioni fuit. Masinissa cum Gadibus esset, certior adven- 
tare eum a Marcio factus , causando corrumpi equos in- 
clusos in insula penuriamque omnium rerum et facere 
ceteris et ipsos sentire, ad hoc equitem marcescere desi- 
dia Magonem perpulit, ut se traicere in continentem ad 
depopulandos proximos Hispaniae agros pateretur, trans- 
gressus tres principes Numidarum praemittit ad tempus 
locumque colloquio statuendum, duos pro obsidibus re- 
tineri ab Scipione iubet: remisso tertio, qui quo iussus 
erat adduceret Masinissam, cum paucis in colloquium 
venerunt, ceperat iam ante Numidam ex fama rerum ge- 
starum admiratio viri, substitueratque animo speciem 
quoque corporis amplam ac magnificam: ceterum maior 

praesentis veneratio cepit; et, praeterquam quod suapte 
natura multa maiestas inerat, adornabat promissa caesa- 
ries habitusque corporis , non cultus munditiis sed virilis 
vere ac militaris et aetas in medio virium robore, quod 
plenius nitidiusque ex morbo velut renovatus flos iuven- 
tae faciebat, prope attonitus ipso congressu Numida gra- 
tias de fratris filio remisso agit, ex eo tempore adfirmat 
eam se quaesisse occasionem, quam tandem oblatam 
deum immortalium beneficio non omiserit, cupere se illi 
populoque Romano operam navare ita, ut nemo unus ex- 
ternus magis enixe adiuverit rem Romanam, id se, etiam- 
si iam pridem vellet, minus praestare in Hispania, aliena 
atque ignota terra, potuisse: in qua autem genitus edu- 
catusque in spem paterni regni esset, facile praestaturum, 
si quidem eundem Scipionem ducem in Africam Romani 
mittant, satis sperare perbrevis aevi Carthaginem esse, 
laetus eum Scipio vidit audivitque , cum caput rerum in 
omni hostium equitatu Masinissam fuisse sciret, et ipse 
iuvenis specimen animi prae se ferret, fide data accepta- 
que profectus retro Tarraconem est. Masinissa permissu 
Romanorum, ne sine causa traiecisse in continentem vide- 
retur, populatus proximos agros Gades rediit. 

XXXVI. Magoni desperatis in Hispania rebus, in 
quarum spem seditio primum militaris, deinde defectio 
Indebilis animos eius sustulerant, paranti traicere in Afri- 
cam nuntiatum ab Carthagine est, iubere senatum, ut 
classem, quam Gadibus haberet, in Italiam traiceret, con- 
ducta ibi Gallorum ac Ligurum quanta maxima posset iu- 
ventute coniungeret se Hannibali , neu senescere bellum 
maximo impetu, maiore fortuna coeptum sineret, ad eam 
rem et a Carthagine pecunia Magoni advecta est, et ipse 
quantam potuit a Gaditanis exigit, non aerario modo eo- 
rum sed etiam templis spoliatis , et privatim omnibus co- 
actis aurum argentumque in publicum conferre, cum 
praeterveheretur Hispaniae oram, haud procul Carthagine 
nova expositis in terram militibus proximos depopulatur 
agros, inde ad urbem classem appulit, ibi cum interdiu 
milites in navibus tenuisset, nocte in litus expositos ad 

pariem eam muri, qua capla Carthago ab Romanis fuerat, 
ducil, nec praesidio satis valido urbem leneri ratus, et 
aliquos oppidanorum ad spem novandi res aliquid mo- 
turos. ceterum nuntii ex agris trepidi simul populationem 
agrestiumque fugam ct hostium adventum attulerant, et 
visa interdiu classis erat, nec sine causa electam ante ur- 
bem stationem apparebat, itaque instructi armatique intra 
portam ad stagnum ac mare versam continebantur, ubi 
effusi hostes, mixta inter milites navalis turba, ad muros 
tumultu maiore quam vi subierunt, patefacta repente 
porta Romani cum clamore erumpunt, turbalosque hostes 
et ad primum incursum coniectumque telorum aversos 
usque ad litus cum multa caede pdrsequuntur; nec, nisi 
naves lilori appulsae trepidos accepissent, superfuisset 
fugae aut pugnae quisquam, in ipsis quoque trepidatum 
navibus est, dum , ne hostes cum suis simul irrumperent, 
trahunt scalas, orasque et ancoras, ne in moliendo mora 
esset, praecidunt, multique adnanles navibus, incerto 
prae tenebris, quid aut peterent aut vitarent, foede inter- 
ierunt. postero die cum classis inde retro ad Oceanum, 
unde venerat, fugisset, ad octingenti homines caesi inter 
murum litusque et ad duo milia armorum inventa. 

XXXVII. Mago cum Gades repelisset, exclusus inde, 
ad Cimbios — haud procul a Gadibus is locus abest — 
classe appulsa, mittendis legatis querendoque, quod por- 
tae sibi socio atque amico clausae forent, purgantibus iis 
multitudinis concursu facium infestae ob direpta quae- 
dam ab conscendentibus naves militibus , ad colloquium 
sufetes eorum, qui summus Poenis est magistratus, cum 
quaestore elicuit, laceralosque verberibus cruci adfigi 
iussit; inde navibus ad Pilyusam insulam centum milia 
ferme a continenti — Poeni tum eam incolebant — traie- 
cit. itaque classis bona cum pace accepta est, nec commea- 
tus modo benigne praebiti, sed in supplementum classi 
iuventus armaque data, quorum fiducia Poenus in Balia- 
res insulas — quinquaginta inde milia absunt — tramisit. 
duae suntBaliares insulae: maior altera atque opulentior 
armis virisque et portum habet, ubi commode hiberuatu- 

rum se — et iam extremum autumni erat — credebat, 
ceterum haud secus, quam si Romani eam insulam inco- 
lerent, hostiliter classi occursum est. fundis ut nunc plu- 
rimum, ita tum solo eo telo utebantur, nec quisquam 
alterius gentis unus tantum ea arte quantum inter alios 
omnes Baliares excellunt, itaque tanta vis lapidum cre- 
berrimae grandinis modo in propinquantem iam terrae 
classem effusa est, ut intrare portum non ausi averterent 
in altum naves, in minorem inde Baliarium insulam traie- 
cerunt, fertilem agro, viris armis haud aeque validam, 
itaque egressi navibus super portum loco munito locant 
castra; ac sine certamine urbe agroque potili, duobus 
milibus auxiliarium inde conscriptis missisque Carthagi- 
nem, ad hibernandum naves subduxerunt, post Magonis 
ab Oceani ora discessum Gaditani Romanis deduntur. 

XXXVI11. Haec in Hispania P. Scipionis ductu auspi- 
cioque gesta, ipse L. Lentulo et L. Manlio Acidino pro- 
praetoribus provincia tradita decem navibus Romam re- 
diit, et senatu extra urbem dato in aede Bellonae, quas 
res in Hispania gessisset, disseruit, quotiens signis col- 
latis dimicasset, quot oppida ex hostibus vi cepisset, 
quas gentes in dicionem populi Romani redegisset : ad- 
versus quattuor se imperatores, quattuor victores exer- 
citus in Hispaniam isse, neminem Carthaginiensem in iis 
terris reliquisse, ob has res gestas magis temptata est 
triumphi spes quam petita pertinaciter, quia neminem ad 
eam diem triumphasse, qui sine magistratu res gessisset, 
constabat, senatu misso urbem est ingressus, argenlique 
prae se in aerarium tulit quattuordecim milia pondo tre- 
centa quadraginta duo et signati argenti magnum nume- 
rum. comitia inde creandis consulibus habuit L. Veturius 
Philo, centuriaeque omnes ingenti favore P. Scipionem 
consulem dixerunt, collega additur ei P. Licinius Crassus 
pontifex maximus, ceterum comitia maiore quam ulla 
per id bellum celebrata frequentia proditum memoriae 
est: convenerant undique non suffragandi modo, sed 
etiam spectandi causa P. Scipionis; concurrebantque et 
domum frequenter et in Capitolium ad immolantem eum, 

cum centum bobus votis in Hispania Iovi sacrificaret; 
spondebantque animis, sicut C. Lutatius superius bellum 
Punicum finisset, ita id quod instaret P. Cornelium finitu- 
rum, atque uti Hispania omni Poenos expulisset, sic Italia 
pulsurum esse ; Africamque ei, perinde ac debellatum in 
Italia foret, provinciam destinabant, praetoria inde comi- 
tia habita, creati duo qui tum aediles plebis erant, Sp. 
Lucretius Cn. Octavius, et ex privatis Cn. Servilius Cae- 
pio et L. Aemilius Papus. 

Quarto decimo anno Punici belli P. Cornelius Scipio 
et P. Licinius Crassus ut consulatum inierunt, nominatae 
consulibus provinciae sunt, Sicilia Scipioni extra sortem, 
concedente collega, quia sacrorum cura pontificem maxi- 
mum in Italia retinebat, Bruttii Crasso, tum praetoriae 
provinciae in sortem coniectae. urbana Cn. Servilio ob- 
tigit, Ariminum — ita Galliam appellabant — Sp. Lucre- 
tio, Sicilia L. Aemilio, Cn. Octavio Sardinia. 

XXXIX. Senatus in Capitolio habitus, ibi referente 
P. Scipione senatus consultum facium est, ut quos ludos 
inter seditionem militarem in Hispania vovisset, ex ea pe- 
cunia quam ipse in aerarium detulisset faceret, tum Sa- 
guntinorum legatos in senatum introduxit, ex eis maximus 
natu: „etsi nihil ultra malorum est, patres conscripti, 
quam quod passi sumus, ut ad ultimum fidem vobis prae- 
staremus, tamen ea vestra merita imperatorum que vestro- 
rum erga nos fuerunt, ut nos cladium nostrarum non 
paeniteat. bellum propter nos suscepistis, susceptum 
quartum decimum annum tam pertinaciter geritis, ut 
saepe ad ultimum discrimen et ipsi veneritis et populum 
Carthaginiensem adduxeritis, cum in Italia tam atrox bel- 
lum et Hannibalem hostem haberetis, consulem cum exer- 
citu in Hispaniam velut ad colligendas reliquias naufragii 
nostri misistis. P. et Cn. Cornelii ex quo in provinciam 
venerunt, nullo tempore destiterunt quae nobis secunda 
quaeque adversa hostibus nosiris essent facere, iam 
omnium primum oppidum nobis restituerunt, per omnem 
Hispaniam cives nostros venum datos , dimissis qui con- 
quirerent, ex servitute in libertatem restituerunt, cum iam 

prope esset, ut optabilem ex miserrima fortuna habere- 
mus, P. et Cn. Cornelii imperatores vestri luctuosius nobis 
quoque quam vobis perierunt, tum vero ad hoc retracti 
ex distantibus locis in sedem antiquam videbamur, ut 
iterum periremus et alterum excidium patriae videremus, 
nec ad perniciem nostram Carthaginiensi utique aut duce 
aut exercitu opus esse ; ab Turdulis nos veterrimis hosti- 
bus, qui prioris quoque excidii causa nobis fuerunt, ex- 
stingui posse : cum ex insperato repente misistis nobis 
P. hunc Scipionem, quem fortunatissimi omnium Sagun- 
tinorum videmur quia consulem declaratum videmus a t 
vidisse nos civibus nostris renuntiaturi sumus, spem 
omnem salutemque nostram; qui cum plurimas hostium 
vestrorum cepisset in Hispania urbes, ubique ex capto- 
rum numero excretos Saguntinos in patriam remisit; 
postremo Turdetaniam, adeo infestam nobis, ut illa gente 
incolumi stare Saguntum non posset, ita bello adflixit, ut 
non modo nobis — absit verbo invidia — , ne posteris 
quidem timenda nostris esset, deletam urbem cernimus 
eorum, quorum in gratiam Saguntum deleverat Hannibal : 
vectigal ex agro eorum capimus , quod nobis non tam 
fructu iucundius est quam ultione, ob haec, quibus ma- 
iora nec sperare nec optare ab dis immortalibus potera- 
mus , gratias actum nos decem legatos Saguntinus sena- 
tus populusque ad vos misit; simul gratulatum, quod ita 
res hos annos in Hispania atque Italia gessistis, uti Hispa- 
niam non Hibero amne tenus , sed qua terrarum ultimas 
finit Oceanus, domitam armis habeatis, Italiae, nisi qua- 
tenus vallum castrorum cingit, nihil reliqueritis Poeno. 
Iovi optimo maximo, praesidi Capitolinae arcis, non grates 
tantum ob haec agere iussi sumus, sed donum hoc etiam, 
si vos permitteretis, coronam auream in Capitolium victo- 
riae ergo ferre, id uti permittatis quaesumus, utique, si 
vobis ita videretur, quae nobis imperatores vestri com- 
moda tribuerunt, ea rata atque perpetua auctoritate vestra 
faciatis* 1 , senatus legatis Saguntinis respondit et dirutum 
et restitutum Saguntum fidei socialis utrimque servatae 
documentum omnibus gentibus fore, suos imperatores 

recte et ordine et ex voluntate senatus fecisse , quod Sa- 
guntum restituerint civesque Saguntinos servitio exeme- 
rint; quaeque alia eis benigne fecerint, ea senatum ita 
voluisse fieri, donum permittere ut in Capitolio ponerent, 
locus inde lautiaque legatis praeberi iussa, et muneris 
dari ne minus dena milia aeris, legationes deinde ceterae 
in senatum introductae auditaeque. et petentibus Sagun- 
tinis, ut, quatenus tuto possent, Italiam spectatum irent, 
duces dati lilteraeque per oppida missae, ut Hispanos co 
miter acciperent. 

Tum de re publica, de exercitibus scribendis, de pro- 
vinciis relatum. XL. cum Africam novam provinciam 
extra sortem P. Scipioni destinari homines fama ferrent, 
et ipse nulla iam modica gloria contentus non ad geren- 
dum modo bellum sed ad finiendum diceret se consulem 
declaratum esse, neque aliter id fieri posse quam si ipse 
in Africam exercitum transportaret, et acturum se id per 
populum aperte ferret, si senatus adversaretur, id consi- 
lium haud quaquam primoribus patrum cum placeret, ce- 
leri per melum aut ambitionem mussarent, 0- Fabius Ma- 
ximus rogatus sententiam: „scio multis vestrum videri, 
pati es conscripti, rem actam hodierno die agi , et frustra 
habiturum orationem qui tamquam de integra re de Africa 
provincia sententiam dixerit, ego autem primum illud 
ignoro, quem ad modum certa iam provincia Africa con- 
sulis viri fortis ac strenui sit, quam nec senatus censuil 
in hunc annum provinciam esse nec populus iussit. dein- 
de, si est, consulem peccare arbitror, qui de re transacta 
simulando se referre senatum ludibrio habet, non senato- 
rem modo , qui de quo consulitur suo loco dicit senten- 
tiam. atque ego certum habeo dissentienti mihi ab ista 
festinatione in Africam traiciendi duarum rerum subeun- 
dam opinionem esse : unius, insitae ingenio meo cuncta- 
tionis, quam melum pigriliamque homines adolescentes 
sane appellent, dum ne paenitoat adhuc aliorum specio- 
siora primo aspectu consilia semper visa , mea usu me- 
liora; alterius, obtrectationis atque invidiae adversus 
crescentem in dies gloriam fortissimi consulis, a qua 

suspicione si me neque vita acta et mores mei neque 
dictatura cum quinque consulatibus tanlumque gloriae 
belli domique partae vindicat, ut propius fastidium eius 
sim quam desiderium, aetas saltem liberet, quae enim 
mihi aemulatio cum eo esse potest, qui ne filio quidem 
meo aequalis sit? me dictatorem cum vigerem adhuc 
viribus et in cursu maximarum rerum essem, recusantem 
nemo aut in senatu aut apud populum audivit, quo minus 
insectanti me magistro equitum, quod fando numquam 
ante auditum erat, imperium mecum aequaretur — rebus 
quam verbis adsequi malui , ut qui aliorum iudicio mihi 
comparatus erat, sua mox confessione me sibi prae- 
ferret — : nedum ego perfunctus honoribus certamina 
mihi atque aemulationem cum adolescente fi orentissimo 
proponam: videlicet ut mihi iam vivendo, non solum re 
bus gerendis fesso, si huic negata fuerit, Africa provincia 
decernatur, cura ea gloria, quae parta est, vivendum at- 
que moriendum est. vincere ego prohibui Hannibalem, 
ut a vobis, quorum vigent nunc vires, etiam vinci posset. 
XLI. illud te mihi ignoscere, P. Corneli, aequum erit, si, 
cum in me ipso numquam pluris famam hominum quam 
rem publicam fecerim, ne tuam quidem gloriam pluris 
faciam: quamquam, si aut bellum nullum in Italia aut is 
hostis esset, ex quo victo nihil gloriae quaereretur, qui 
te in Italia retineret, etsi id bono publico faceret, simul 
cum bello materiam gloriae tuae isse ereptum videri 
posset, cum vero Hannibal hostis incolumi exercitu quar- 
tum decimum annum Italiam obsideat, paenitebit te, P. 
Corneli, gloriae tuae, si hostem eum, qui tot funerum, tot 
cladium nobis causa fuit, tu consul Italia expuleris, el 
sicut penes C. Lutatium prioris Punici perpetrati belli 
titulus fuit, ita penes te huius fuerit? nisi aut Hamilcar 
Hannibali dux est praeferundus, aut illud bellum huic, 
aut victoria illa maior clariorque quam haec — modo 
contingat ut te consule vincamus — futura est. a Drepanis 
atque Eryci detraxisse Hamilcarem quam Italia expulisse 
Poenos atque Hannibalem malis? ne tu quidem, etsi ma- 
gis paratam quam speratam gloriam amplecteris , Hispa- 

nia potius quam Italia bello liberata gloriatus fueris, non- 
dum is est Hannibal, quem non magis timuisse videatur 
quam contempsisse qui aliud bellum maluerit, quin igitur 
ad hoc accingeris, nec per istos circumitus, ut, cum in 
Africam traieceris, secuturum te illuc Hannibalem speres, 
potius quam recto hinc itinere, ubi Hannibal est, eo bel- 
lum intendis? egregiam istam palmam belli Punici patrati 
petis: — hoc et natura prius est, tua cum defenderis, 
aliena ire oppugnatum: pax ante in Italia quam bellum 
in Africa sit, et nobis prius decedat timor quam ultro 
aliis inferatur, si utrumque tuo ductu auspicioque fieri 
potest, Hannibale hic victo illic Carthaginem expugna 
si altera utra victoria novis consulibus relinquenda est, 
prior cum maior clariorque, tum causa etiam insequentis 
fuerit, nam nunc quidem, praeterquam quod et in Itaiia 
et in Africa duos diversos exercitus alere aerarium non 
potest; praeterquam quod, unde classes tueamur, unde 
commeatibus sufficiamus praebendis, nihil reliqui est; 
quid? periculi tandem quantum adeatur, quem fallit? P. 
Licinius in Italia, P. Scipio bellum in Africa geret: quid? 
si — quod omnes dei omen avertant et dicere etiam re- 
formidat animus, sed quae acciderunt accidere possunt — 
et victor Hannibal ire ad urbem perget, tum demum te 
consulem ex Africa, sicut Q. Fulvium a Capua, arcesse- 
mus? quid quod in Africa quoque Mars communis belli 
erit? domus tibi tua, pater patruusque intra triginta dies 
cum exercitibus caesi documento sint, ubi per aliquot 
annos maximis rebus terra marique gerendis amplissi- 
mum nomen apud exteras gentes populi Romani vestrae- 
que familiae fecerunt, dies me deficiat, si reges impera 
toresque temere in hostium terram transgressos cum 
maximis cladibus suis exercituumque suorum enumerare 
velim. Athenienses, prudcntissima civitas, bello domi 
relicto, auctore aeque impigro ac nobili iuvene magna 
classe in Siciliam tramissa, una pugna navali florentem 
rem publicam suam in perpetuum adfiixerunt: — XLII. ex- 
terna et nimis antiqua repeto : Africa eadem ista et M. 
Atilius, insigne utriusque fortunae exemplum, nobis do- 

euinenlo sinL ne Ubi, P. Corneli, cum ex alio Africam 
conspexeris , ludus el iocus fuisse Hispaniae tuae vide- 
buntur! quid enim simile? pacato mari praeter oram 
Italiae Galliaeque vectus Emporias in urbem sociorum 
classem appulisU ; expositos milites per tutissima omnia 
ad socios et amicos populi Romani Tarraconem duxisti ; 
ab Tarracone deinde iter per praesidia Romana; circa 
Hiberum exercitus patris patruique tui post amissos im- 
peratores ferociores et calamitate ipsa ; dux tumultuarius 
quidem ille L. Marcius , et militari suffragio ad tempus 
lectus , ceterum si nobilitas ac iusti honores adornarent, 
claris imperatoribus qualibet, arte belli par; oppugnata 
per summum otium Carthago nullo trium Punicorum ex- 
ercituum socios defendente; cetera — neque ea elevo, 
nullo tamen modo Africo bello comparanda, ubi non por- 
tus ullus classi nostrae apertus , non ager pacatus , non 
civitas socia, non rex amicus, non consistendi usquam lo- 
cus non procedendi, quacumque circumspexeris, hostilia 
omnia atque infesta, an Syphaci Numidisque credis? 
satis sit semel creditum : non semper temeritas est felix ; 
el fraus fidem in parvis sibi praestruit, ut cum operae 
pretium sit, cum mercede magna fallat, non hostes pa- 
trem patruumque tuum armis prius quam Celtiberi socii 
fraude circumvenerunt; nec libi ipsi a Magone et Has- 
drubale, hostium ducibus, quantum ab ludebile el Man- 
donio, in fidem acceptis, periculi fuit. Numidis tu credere 
poles, defectionem militum tuorum expertus? et Syphax 
et Masinissa se quam Carthaginienses malunt potentes in 
Africa esse, Carthaginienses quam quemquam alium, 
nunc illos aemulatio inter se et omnes causae certaminum 
acuunt, quia procul externus metus est : ostende Romana 
arma et exercitum alienigenam ; velut ad commune restin- 
guendum incendium concurrent, aliter eidem illi Cartha- 
ginienses Hispaniam defenderunt, aliter moenia patriae 
templa deum, aras ot focos defendent, cum euntes in 
proelium pavida prosequetur coniunx et parvi liberi oc- 
cursabunt. quid porro, si salis confisi Carthaginienses 
consensu Africae, fide sociorum regum , moenibus suis, 

cum tuo exercitusque tui praesidio nudatam Italiam vide- 
rint, ultro ipsi novum exercitum in Italiam aut ex Africa 
miserint, aut Magonem, quem a Baliaribus classe trans- 
missa iam praeter oram Ligurum Alpinorum vectari con- 
stat, Hannibali se coniungere iusserint? nempe in eodem 
terrore erimus, in quo nuper fuimus, cum Hasdrubal in 
Italiam transcendit ; quem tu, qui non solum Carthaginem 
sed omnem Africam exercitu tuo es clausurus, e manibus 
luis in Italiam emisisti, victum a te dices: eo quidem mi- 
nus vellem , et id tua non rei publicae soluin causa , iter 
datum victo in Italiam esse, patere nos omnia, quae pro- 
spera tibi ac populi Romani imperio evenere, tuo consilio 
adsignare, adversa casibus incertis belli et fortunae dele- 
gare — : quo melior fortiorque es, eo magis talem prae- 
sidem sibi patria atque universa Italia retinet, non potes 
ne ipse quidem dissimulare, ubi Hannibal sit, ibi caput 
atque arcem huius belli esse, quippe qui prae te feras 
eam tibi causam traiciendi in Africam esse, ut Hanniba- 
lem eo trahas : sive hic igitur sive illic, cum Hannibale est 
tibi futura res. utrum tandem ergo firmior eris in Africa 
solus , an hic tuo collegaeque lui exercitu coniuncto ? ne 
Claudius quidem et Livius consules tam recenti exemplo, 
quantum id intersit, documento sunt? quid? Hannibalem 
utrum tandem extremus angulus agri Bruttii, frustra iam 
diu poscentem ab domo auxilia, an propinqua Carthago 
et tota socia Africa polentiorem armis virisque faciet? 
quod istud consilium est ibi malle decernere, ubi tuae 
dimidio minores copiae sint, hostium multo maiores, 
quam ubi duobus exercitibus adversus unum tot proeliis 
et iam diuturna et gravi militia fessum pugnandum sil? 
quam compar consilium tuum parentis tui consilio sit, 
reputa, ille consul profectus in Hispaniam , ut Hannibali 
ab Alpibus descendenti occurreret, in Italiam ex provin- 
cia rediit: tu, cum Hannibal in Italia sit, relinquere Ita- 
liam paras, non quia rei publicae id utile, sed quia tibi 
amplum et gloriosum censes esse, sicut cum provincia et 
exercitu relicto sine lege, sine senatus consulto duabus 
navibus populi Romani imperator fortunam publicam et 



Digitized by Google 




271 



LIBER XXVIII. CAP. 42. 43. [a. C. 205] 

maiestutem imperii, quae tum in tuo capite periclitaban- 
tur, commisisti, ego P. Cornelium rei publicae nobisque 
non sibi ipsi privatim creatum consulem existimo, exer- 
citusque ad custodiam urbis atque Italiae scriptos esse, 
non quos regio more per superbiam consules, quo terra- 
rum velint, traicianl“. 

XLIII. Cum oratione ad tempus parata Fabius tum 
auctoritate et inveteratae prudentiae fama magnam par- 
tem senatus et seniores maxime movisset, pluresque con- 
silium senis quam animum adolescendae ferocem lauda- 
rent, Scipio ita locutus fertur: „et ipse Q. Fabius princi- 
pio orationis, patres conscripti, commemoravit in sententia 
sua posse obtrectationem suspectam esse, cuius ego rei 
non tam ipse ausim tantum virum insimulare, quam ea 
suspicio — vitio orationis an rei — haud sane purgata 
est. sic enim honores suos et famam rerum gestarum ex- 
tulit verbis ad exstinguendum invidiae crimen , tamquam 
mihi ab infimo quoque periculum sit, ne mecum aemule- 
tur, et non ab eo, qui, quia super ceteros excellat, quo- 
que niti non dissimulo, me sibi aequari nolit, sic senem 
se perfunctumque et me infra aetatem filii etiam sui po- 
suit, tamquam non longius, quam quantum vitae humanae 
spatium est, cupiditas gloriae extendatur maximaque 
pars eius in memoriam ac posteritatem promineat, maxi- 
mo cuique id accidere animo certum habeo , ut se non 
cum praesentibus modo sed cum omnis aevi claris viris 
comparet, equidem haud dissimulo me tuas, Q. Fabi, 
laudes non adsequi solum velle, sed — bona venia tua 
dixerim — si possim etiam exsuperare, illud nec tibi in 
me nec mihi in minoribus natu animi sit, ut nolimus 
quemquam nostri similem evadere civem: id enim non 
eorum modo, quibus inviderimus, sed rei publicae et 
paene omnis generis humani detrimentum sit. commemo- 
ravit, quantum essem periculi aditurus, si in Africam 
traicerem, ut meam quoque non solum rei publicae et 
exercitus vicem videretur sollicitus, unde haec repente 
cura de me exorta? cum pater patruusque meus intor- 
fecti, cum duo exercitus eorum prope occidione occisi 

essent, cum amissae Hispaniae, cum quattuor exercitus 
Poenorum qualtuorquc duces omnia metu armisque tene- 
rent, cum quaesitus ad id bellum imperator nemo se 
ostenderet praeter me, nemo profiteri ausus esset, cum 
mihi quattuor et viginti annos nato detulisset imperium 
populus Romanus — quid ita tum nemo aetatem meam, 
vim hostium, difficultatem belli, patris palruique recentem 
cladem commemorabat? utrum maior aliqua nunc in 
Africa calamitas accepta est, quam tunc in Hispania erat? 
an maiores nunc sunt exercitus in Africa et duces plures 
melioresque, quam tunc in Hispania fuerunt? an aetas 
mea tunc maturior bello gerendo fuit, quam nunc est? 
an cum Carthaginiensi hoste in Hispania quam in Africa 
bellum geri aptius est? facile est, post fusos fugatosque 
quattuor exercitus Punicos, post tot urbes vi captas aut 
metu subactas in dicionem , post perdomita omnia usque 
ad Oceanum, tot regulos, tot saevas gentes, post receptam 
totam Hispaniam ita , ut vestigium belli nullum reliquum 
sit, elevare meas res gestas, tam hercule , quam, si victor 
ex Africa redierim, ea ipsa elevare, quae nunc retinendi 
mei causa, ut terribilia eadem videantur, verbis extollun- 
tur. negat aditum esse in Africam, negat ullos patere 
portus: M. Atilium captum in Africa commemorat, tam- 
quam M. Atilius primo accessu ad Africam offenderit; 
neque recordatur illi ipsi tam infelici imperatori patuisse 
tamen portus Africae, et res egregias primo anno ges- 
sisse, et quantum ad Carthaginienses duces attinet, in- 
victum ad ultimum permansisse, nihil igitur me isto tu 
exemplo terrueris, si. hoc bello, non priore, si nuper et 
non annis ante quinquaginta ista clades accepta foret, 
qui ego minus in Africam Regulo capto quam Scipionibus 
occisis in Hispaniam traicerem? nec felicius Xanihippun: 
Lacedaemonium Carthagini quam me patriae meae sine- 
rem natum esse; cresceretque mihi ex eo ipso fiducia, 
quod possit in hominis unius virtute tantum momenti 
esse, at etiam Athenienses audiendi sunt, temere in Sici - 
liam omisso domi bello transgressi—- - : cur ergo, quon 
iam Graecas fabulas enarrare vacat, non Agathoclem po- 

tius Syracusanum regem, cum diu Sicilia Punico bello 
ureretur, transgressum in hanc eandem Africam avertisse 
eo bellum, unde venerat, refers? XL1V. sed quid ultro 
metum inferre hosti et ab se remoto periculo alium in dis- 
crimen adducere quale sit, veteribus externisque exem- 
plis admonere opus est? mullum interest, alienos popu- 
lere fines an tuos uri exscindi videas; plus animi est 
inferenti periculum quam propulsanti; ad hoc maior igno- 
tarum rerum est terror: bona malaque hostium ex pro- 
pinquo ingressus fines aspicias. non speraverat Hannibal 
fore ut tot in Italia populi ad se deficerent, quot defece- 
runt post Cannensem cladem» quanto minus quicquam in 
Africa Carthaginiensibus firmum aut stabile sit, infidis 
sociis , gravibus ac superbis dominis ! ad hoc nos etiam 
deserti ab sociis viribus nostris, milite Romano stetimus : 
Carthaginiensi nihil civilis roboris est, mercede paratos 
milites habent, Afros Numidasque, levissima fidei mutan- 
dae ingenia, hic modo nihil morae sit: una et traiecisse 
me audietis et ardere bello Africam et molientem hinc 
Hannibalem et obsideri Carthaginem, paetiores et frequen 
tiores ex Africa exspectate nuntios quam ex Hispania 
accipiebatis, has milii spes subicil fortuna populi Ro- 
mani, di foederis ab hoste violati testes, Syphax et Masi- 
nissa reges; quorum ego fidei ita innitar, ut bene tutus 
a perfidia sim. multa , quae nunc ex intervallo non ap • 
parent, bellum aperiet, id est viri et ducis, non deesse 
fortunae praebenti se et oblata casu flectere ad consilium, 
habebo, Q. Fabi, parem, quem das, Hannibalem; sed 
illum ego potius traham quam ille me retineat: in sua 
terra cogam pugnare eum , et Carthago praemium victo- 
riae erit quam semiruta Bruttiorum castella, ne quid in- 
terim, dum traicio, dum expono exercitum in Africa, dum 
castra ad Cartilaginem promoveo , res publica hic detri- 
menti capiat, quod tu, Q. Fabi, cum victor tota volitaret 
Italia Hannibal, potuisti praestare, hoc vide ne contume- 
liosum sit concusso iam et paene fracto Hannibale negare 
posse P. Licinium consulem, virum fortissimum, prae- 
stare; qui, ne a sacris absit pontifex maximus, ideo in 
t. livi pars III. 18 



Digitized by Google 




<74 LIBER XXVIII. CAP. 44. 45. [a. U. c. 547] 

cortem tam longinquae provinciae non venit, si hercuie 
nihilo maturius hoc quo ego censeo modo perficeretur 
bellum, tamen ad dignitatem populi Romani famamque 
apud reges gentesque externas pertinebat, non ad defen- 
dendum modo Italiam sed ad inferenda etiam Africae 
arma videri nobis animum esse ; nec hoc credi vulgari- 
que, quod Hannibal ausus sit, neminem ducem Romano- 
rum audere, et priore Punico bello tum, cum de Sicilia 
certaretur, totiens Africam ab nostris exercilibusque et 
classibus oppugnatam, nunc, cum de Italia certetur, Afri- 
cam pacatam esse, requiescat aliquando vexata tam diu 
Italia, uratur evasteturque in vicem Africa; castra Ro- 
mana potius Carthaginis portis immineant, quam nos ite- 
rum vallum hostium ex moenibus nostris videamus ; Africa 
sit reliqui belli sedes, illuc terror fugaque, populatio agro- 
rum. defectio sociorum, ceterae belli clades, quae in nos 
per quattuordecim annos ingruerunt, vertantur, quae ad 
rem publicam pertinent et bellum, quod instat, et provin- 
cias, de quibus agitur, dixisse satis est. illa longa oratio 
nec ad vos pertinens sit, si, quem ad modum Q. Fabius 
meas res gestas in Hispania elevavit, sic ego contra glo- 
riam eius eludere et meam verbis extollere velim, neu- 
trum faciam, patres conscripti; et, si ulla alia re, modestia 
certe et temperando linguae adolescens senem vicero, ita 
et vixi et gessi res, ut tacitus ea opinione, quam vestra 
sponte conceptam animis haberetis , facile contentus es- 
sem“. 

XLV. Minus aequis animis auditus est Scipio , quia 
vulgatum erat, si apud senatum non obtinuisset, ut pro- 
vincia Africa sibi decerneretur, ad populum extemplo la- 
turum. itaque Q. Fulvius, qui consul quater fuerat, po- 
stulavit a consule, ut palam in senatu diceret, permilteretne 
patribus, ut de provinciis decernerent, staturusque eo 
esset quod censuissent, an ad populum laturus, cum Sci- 
pio respondisset, se quod e re publica esset facturum, 
tum Fulvius: „non ego ignarus, quid responsurus factu 
rusve esses, quaesivi, quippe cum prae te feras temptare 
te magis quam consulere senatum, et ni provinciam tibi 

«uam volueris extemplo decernamus, paratam rogationem 
jabeas. itaque a vobis, tribuni plebis, postulo" inquit 
„ul sententiam mihi ideo non dicenti, quod, etsi in meam 
sententiam discedatur, non sit ratum habiturus consul, 
auxilio sitis", inde altercatio orta, cum consui negaret 
aequum esse tribunos intercedere , quo minus suo quis- 
que loco rogatus sententiam diceret tribuni ita decreve- 
runt: „si consul senatui de provinciis permittit, stari eo, 
quod senatus censuerit fieri, placet nec de ea re ferri ad 
populum patiemur: si non permittit, qui de ea re senten- 
tiam recusabit dicere, auxilio erimus", consul diem ad 
colloquendum cum collega petit, postero die permissum 
senatui est. provinciae ita decretae: alteri consuli Sici- 
lia et triginta rostratae naves, quas C. Servilius superiore 
anno habuisset; permissumque, ut in Africam, si id e re 
publica esse censeret, traieeret; alteri Bruttii et bellum 
cum Hannibale cum eo exercitu, quem L. Veturius aut 
Q. Caecilius, hi et sortirentur inter se compararentve, uter 
in Bruttiis duabus legionibus, quas consul reliquisset, rem 
gereret, imperiumque in annum prorogaretur, cui ea pro- 
vincia evenisset, et ceteris praeter consules praetoresque, 
qui exercitibus provinciisque praefuturi erant, prorogata 
imperia. Q- Caecilio sorti evenit, ut cum consule in Brut 
tiis adversus Hannibalem bellum gereret. 

Ludi deinde Scipionis magna frequentia et favore 
spectantium celebrati, legati Delphos ad donum ex praeda 
Hasdrubalis portandum missi M. Pomponius Matho ac 
Q. Catius, tulerunt coronam auream ducentum pondo et 
simulacra spoliorum ex mille pondo argenti facta. 

Scipio cum ut dilectum haberet neque impetrassel 
neque magnopere tetendisset, ut voluntarios ducere sibi 
milites liceret tenuit, et quia impensae negaverat rei pu- 
blicae futuram classem, ut, quae ab sociis darentur ad 
novas fabricandas naves, acciperet. Etruriae primum po- 
puli pro suis quisque facultatibus consulem adiuturos 
polliciti: Caerites frumentum sociis navalibus commea- 
lumque omnis generis, Populonienses ferrum, Tarqui- 
nienses lintea in vela, Volaterrani inceramenta navium et 

18* 



Digitized by Google 




276 LIBER XXVIII. CAP. 45. 46. [a. U. c. 547] 



frumentum, Arretini tria milia scutorum, galeas totidem, 
pila gaesa hastas longas , milium quinquaginta summam 
pari cuiusque generis numero expleturos , secures rutra 
falces alveolos molas, quantum in quadraginta longas na- 
ves opus esset, tritici centum et viginti milia modium, et 
in viaticum decurionibus remigibusque collaturos; Peru- 
sini Clusini Rusellani abietes in fabricandas naves et fru- 
menti magnum numerum, abiete ex publicis silvis est 
usus. Umbriae populi et praeter hos Nursini et Reatini et 
Amiternini Sabinusque omnis ager milites polliciti. Marsi 
Peligni Marrucinique multi voluntarii nomina in classem 
dederunt. Camertes cum aequo foedere cum Romanis es- 
sent, cohortem armatam sexcentorum hominum miserunt, 
triginta navium carinae, viginti quinqueremes decem qua- 
driremes, cum essent positae, ipse ita institit operi, ut die 
quadragesimo quinto quam ex silvis detracta materia erat, 
naves instructae armataeque in aquam deductae sint. 
XLVI. profectus in Siciliam est triginta navibus longis 
voluntariorum septem ferme milibus in naves impositis, 
et P. Licinius in Bruttios ad duos exercitus consulares 
venit, ex iis eum sibi sumpsit, quem L. Veturius consul 
habuerat: Metello, ut quibus praefuisset legionibus , iis 
praeessel, facilius cum adruetis imperio rem gesturum ra- 
tus, permisit, et praetores diversi in provincias profecti, 
et quia pecunia ad bellum deerat, agri Campani regionem 
a fossa Graeca ad mare versam vendere quaestores iussi, 
indicio quoque permisso, qui ager civis Campani fuisset, 
uti is publicus populi Romani esset, indici praemium 
constitutum, quantae pecuniae ager indicatus esset, pars 
decima, et Cn. Servilio praetori urb. negotium datum, ut 
Campani cives, ubi cuique ex senatus consulto liceret 
habitare, ibi habitarent, animadverteretque in eos, qui 
«ilibi habitarent. 

Eadem aestate Mago Hamilcaris filius ex minore Ba- 
liarium insula, ubi hibemarat, iuvenlute lecta in classem 
imposita, in Italiam triginta ferme rostratis navibus et 
mullis onerariis duodecim milia peditum duo ferme equi- 
tum traiecit, Genuamque nullis praesidiis maritimam oram 

tutantibus repentino adventu cepit, inde ad oram Ligurum 
Alpinorum, si quos ibi motus facere posset, classem ap- 
pulit. Ingauni — Ligurum ea gens est — bellum ea tem- 
pestate gerebant cum Epanteriis montanis, igitur Poenus 
Savone, oppido Alpino, praeda deposita et decem longis 
navibus in statione ad praesidium relictis, ceteris Cartha- 
ginem missis ad tuendam maritimam oram, quia fama erat 
Scipionem traiecturum, ipse societate cum Ingaunis, quo- 
rum gratiam malebat, composita montanos instituit op- 
pugnare. et crescebat exercitus in dies, ad famam nomi- 
nis eius Gallis undique confluentibus, ea litteris res cognita 
Sp. Lucretii, ne frustra Hasdrubale cum exercitu deleto 
biennio ante forent laetati, si par aliud inde bellum, duce 
tantum mutato , oreretur, curam ingentem accendit patri- 
bus. ilaqtie et M. Livium proconsulem ex Etruria volonum 
exercitum admovere Ariminum iusserunt, et Cn. Servilio 
praetori negotium datum, ut si e re publica censeret esse, 
urbanas legiones, imperio cui videretur dato, ex urbe duci 
iuberet. M. Valerius Laevinus Arretium eas legiones 
duxit. 

Eisdem diebus naves onerariae Poenorum ad octo- 
ginta circa Sardiniam ab Cn. Octavio, qui provinciae 
praeerat, captae sunt, eas Coelius frumento misso ad 
Hannibalem commeatuque onustas, Valerius praedam 
Etruscam Ligurumque montanorum captivos Carthaginem 
portantes tradit, in Bruttiis nihil ferine anno eo memora- 
bile gestum, pestilentia incesserat pari clade in Romanos 
Poenosque, nisi quod Punicum exercitum super morbum 
etiam fames adfecit. propter Iunonis Laciniae templum 
aestatem Hannibal egit, ibique aram condidit dedicavit- 
que cum ingenti rerum gestarum titulo, Punicis Graecis- 
que litteris insculpto. 

EPITOME. Ex Sicilia C. Laelius iu Africam a Scipiaue missus 
ingentem praedam reportavit, et mandata Masinissae Scipioni 
exposuit conquereutis, quod nondum exercitum in Africam traje- 
cisset. bellum in Hispania finitum victore Romano, quod Indebilis 
excitaverat; ipse iu acie occisus, Mandonius exposcentibus Ro- 
manis a suis deditus. Magoni, qui in Gallia et Liguribus erat, 
ex Africa militum ampla manus missa et pecuniae, quibus au- 
xilia conduceret, praeceptumque, ut se Hannibali iungeret. Sci- 
pio a Syracusis in Bruttios traiecit, et Locros puiso Punico prae- 
sidio fugatoque Hannibale recepit, pax cum Philippo facta est. 
Idaea mater deportata est Romam a Pessinunte oppido Phry- 
giae, carmine in libris Sibyllinis invento, pelli Italia alienigenam 
hostem posse, si mater Idaea deportata Romam esset, tradita 
autem est Romanis per Attalum regem Asiae, lapis erat quem 
matrem deum incolae dicebant, excepit P. Scipio Nasica, Cu. 
filius eius qui in Hispania perierat, vir optimus a senatu iudi- 
catus, adolescens nondum quaestorius, quoniam ita responsum 
iubebat, ut numen id ab optimo viro exciperetur consecraretur- 
que. Locrenses legatos Romam miserunt, qui de impotentia Ple- 
minii legati quererentur, quod pecuniam Proserpinae abstulerat, 
et liberos eorum ac coniuges stupraverat. Pleminius iu catenis 
Romam perductus in carcere mortuus est. cum falsus rumor de 
P. Scipione proconsule, qui in Sicilia erat, in urbem perlatus 
esset, tamquam ibi luxuriaretur, missis ob hoc legatis a senatu, 
qui explorarent, an ea vera essent, purgatus Infamia Scipio in 
Africam traiecit senatus permissu. Syphax accepta in matrimo- 
nium filia Hasdrubalis Gisgonis, amicitiam quam cum Scipione 
iunxerat renuntiavit. Masinissa rex Maesuliorum, dum pro Car- 
thaginiensibus in Hispania militat, amisso patre Gala de regno 
exciderat, quo per bellum saepe repetito, aliquot proeliis a Sy- 
phace rege Numidarum victus in totum privatus est; et cum 
ducentis equitibus exsul Scipioni se iunxit, et cum eo primo 
statim bello Hannonem Hamilcaris filium cum ampla manu oc- 
cidit. Scipio adventu Hasdrubalis et Syphacis, qui prope cum 
centum milibus armatorum venerant, ab obsidione Uticae depul- 
sus hiberna communivit. Sempronius consul in agro Crotoniensi 
prospere adversus Hanuibalem pugnavit, lustrum a censoribus 
conditum est: censa sunt civium capita ducenta quattuordecim 

milia, inter censores M. Livium et Claudium Neronem notabi- 
lis discordia fuit: nam et Claudius Livio collegae equum ad- 
emit, quod a populo damnatus actusque in exsilium fuerat, et 
Livius Claudio, quod falsum in se testimonium dixisset et quod 
uon bona fide secum in gratiam redisset, idem omnes tribus 
extra unam aerarias reliquit, quod et innocentem se condemnas- 
sem et postea consulem censoremque fecissent. 

1. Scipio postquam in Siciliam venit, voluntarios mi- 
ites ordinavit centuriavitque. ex iis trecentos iuvenes, 
florentes aetate et virium robore, inermes circa se habe- 
bat, ignorantes, quem ad usum neque centuriati neque 
armati servarentur, tum ex totius Siciliae iuniorum nu- 
mero principes genere et fortuna trecentos equites, qui 
secum in Africani traicerent, legit, diemque iis, qua equis 
annisque instrucli atque ornati adessent, edixit, gravis 
ea militia procul domo terra marique mullos labores ma- 
gna pericula adlatura videbatur ; neque ipsos modo sed 
parentes cognatosque eorum ea cura angebat, ubi dies 
quae dicta erat advenit, arma equosque ostenderunt, tum 
Scipio renuntiari sibi dixit, quosdam equites Siculorum 
tamquam gravem et duram horrere eam militiam, si qui 
ita animati essent, malle eos iam tum fateri, quam post- 
modo querenles segnes atque inutiles milites rei publicae 
esse, expromerent quid sentirent; cum bona venia se 
auditurum, ubi ex iis unus ausus est dicere se prorsus, 
si sibi utrum velit liberum esset, nolle militare: lum Sci- 
pio ei „quoniam igitur, adolescens, quid sentires non dis- 
simulasti, vicarium tibi expediam, cui tu arma equumque 
et cetera instrumenta militiae tradas , et tecum hinc ex- 
templo domum dueas , exerceas , docendum cures equo 
armisque“. laeto condicionem accipienti unum ex trecen- 
tis, quos inermes habebat, tradit, ubi hoc modo exaucto- 
ratum equitem cum gratia imperatoris ceteri viderunt, se 
quisque excusare et vicarium accipere, ita trecentis Si- 
culis Romani equites substituti sine publica impensa, 
docendorum curam Siculi habuerunt, quia edictum im- 
peratoris erat, ipsum militaturum, qui ita non fecisset, 
egregiam hanc alam equitum evasisse ferunt , multisque 
proeliis rem publicam adiuvisse. Legiones inde cum in- 

spicerct, plurimorum stipendiorum ex iis milites delegit, 
maxime qui sub duce Marcello militaverant; quos cum 
optima disciplina institutos credebat, tum etiam ab longa 
Syracusarum obsidione peritissimos esse urbium oppu- 
gnandarum: nihil enim parvum sed Carthaginis iam ex- 
cidia agitabat animo, inde exercitum per oppida disper- 
tit; frumentum Siculorum civitatibus imperat, ex Italia 
advecto parcit; veteres naves refleit, et cum iis C. Lae 
lium in Africam praedatum mittit; novas Panormi sub- 
ducit, quia ex viridi materia raptim factae erant, ut in 
sicco hibernarent. 

Praeparatis omnibus ad bellum, Syracusas nondum 
ex magnis belli motibus satis tranquillas venit. Graeci 
res a quibusdam Italici generis, eadem vi qua per bellum 
ceperant relinentibus , concessas sibi ab senatu repete- 
bant. omnium primum ratus tueri publicam fidem, par- 
tim edicto partim iudiciis etiam in pertinaces ad obtinen- 
dam iniuriam redditis suas res Syracusanis restituit, non 
ipsis tantum ea res, sed omnibus Siciliae populis grata 
fuit, eoque enixius ad bellum adiuverqnt. 

Eadem aestate in Hispania coortum ingens bellum 
conciente Indebili , nulla alia de causa quam per admira- 
tionem Scipionis contemptu imperatorum aliorum orto, 
eum superesse unum ducem Romanis ceteris ab Hannibale, 
interfectis rebatur: eo nec in Hispania caesis Scipionibus 
alium quem mitterent habuisse, et postquam in Italia gra- 
vius bellum urgeret, adversus Hannibalem eum arcessi- 
tum. praeterquam quod nomina tantum ducum in Hispa- 
nia Romani haberent, exercitum quoque inde veterem 
deductum : trepida omnia ut inconditam turbam tironum 
esse, numquam talem occasionem liberandae Hispaniae 
fore, servitum ad eam diem aut Carthaginiensibus aut 
Romanis, nec in vicem his aut illis, sed interdum utrisque 
simul, pulsos ab Romanis Carthaginienses : ab Hispanis, 
si consentirent, pelli Romanos posse, ut ab omni imperio 
externo soluta in perpetuum Hispania in patrios rediret 
mores ritusque. haec aliaque dicendo non populares modo 
sed Ausetanos quoque, vicinam gentem, concitat et 

tlnilimos sibi atque illis populos, itaque intra paucos dies 
triginta milia peditum quattuor ferme equitum in Sedeta- 
num agrum, quo edictum erat, convenerunt. II. Romani 
quoque imperatores L. Lentulus et L. Manlius Acidinus, 
ne glisceret primo neglegendo bellum , iunctis et ipsi ex- 
ercitibus per agrum Ausetanum, hostico tamquam pacato 
clementer ductis militibus , ad sedem hostium pervenere 
trium milium spatio procul a castris eorum posuerunt ca- 
stra. primo per legatos nequiquam temptatum, ut disce- 
deretur ab armis, dein, cum in pabulatores Romanos im- 
petus repente ab equilibus Hispanis factus esset, summisso 
ab statione Romana equitatu equestre proelium fuit haud 
sane memorando in partem ullam eventu, sole oriente 
postero die armati instruclique omnes mille ferme passus 
procul a castris Romanis aciem ostendere, medii Ause- 
tani erant, cornua dextrum Ilergetes, laevum ignobiles 
tenebant Hispani populi; inter cornua et mediam aciem 
intervalla patentia satis late fecerunt, qua equitatum, ubi 
tempus esset, emitterent, et Romani more suo exercitum 
cum struxissent, id modo hostium imitati sunt, ut inter 
legiones et ipsi patentes equiti relinquerent vias, cete- 
rum Lentulus ei parti usum equitis fore ratus, quae prior 
in dehiscentem intervallis hostium aciem equites emisis- 
set, Ser. Cornelio tribuno militum imperat, equites per 
patentes in hostium acie vias permittere equos iubeat. 
ipse coepta parum prospere pedestri pugna, tantum mo- 
ratus dum cedenti duodecimae legioni, quae in laevo 
cornu adversus Ilergetes locata erat, tertiam decimam 
legionem ex subsidiis in primam aciem firmamentum du- 
cit, postquam aequata ibi pugna est, ad L. Manlium inter 
prima signa hortantem, ac subsidia quibus res postulabat 
locis inducentem venit; indicat tuta ab laevo cornu esses 
iam missum esse ab se Cornelium Servium procella eque- 
stri hostes circumfusurum, vix haec dicta dederat, cum 
Romani equites in medios invecti hostes simul pedestres 
acies turbarunt, simul equitibus Hispanorum viam immit- 
tendi equos clauserunt, itaque omissa pugna equestri ad 
pedestrem Hispani descenderunt. Romani imperatores ut 

luibatos hostium ordines et trepidationem pavoremque et 
fluctuantia viderunt signa, hortantur orant milites , ut in- 
stent perculsis , neu restitui aciem patiantur, non susti- 
nuissent tam infestum impetum barbari , ni regulus ipse 
Indebilis cum equitibus ad pedes degressis ante prima si- 
gna peditum se obiecisset. ibi aliquamdiu atrox pugna 
stetit, tandem postquam ii , qui circa regem seminecem 
restantem, deinde pilo terrae adfixum pugnabant, obruti 
telis occubuerunt, tum fuga passim coepta plures caesi, 
quia equos conscendendi equitibus spatium non fuerat, et 
quia perculsis acriter institerunt Romani, nec ante abs- 
cessum est quam castris quoque exuerunt hostem, tre- 
decim milia Hispanorum caesa eo die, mille octingenti 
ferme capti. Romanorum sociorumque paulo amplius du- 
centi, maxime in laevo cornu, ceciderunt, pulsi castris 
Hispani aut qui ex proelio effugerant sparsi primo per 
agros, deinde in suas quisque civitates redierunt. 111. tum 
a Mandonio evocati in concilium conquestique ibi clades 
suas, increpitis auctoribus belli, legatos mittendos ad 
arma tradenda dedilionemque faciendam censuere. qui- 
bus culpam in auctorem belli Indebilem celerosque prin 
cipes, quorum plerique in acie cecidissent, conferentibus, 
tradentibusque arma et dedentibus sese responsum est in 
deditionem ita accipi eos, si Mandonium ceterosque belli 
concitores tradidissent vivos-, si minus, exercitum se in 
agrum Ilergetum Ausetanorumque et deinceps aliorum 
populorum ducturos, haec dicta legatis renuntiataque in 
eoncilium. ibi Mandonius ceterique principes compre- 
hensi et traditi ad supplicium. Hispaniae populis reddita 
pax: stipendium eius anni duplex et frumentum sex men- 
sum imperatum sagaque et togae exercitui; et obsides ab 
triginta ferme populis accepti. 

Ita Hispaniae rebellantis tumultu haud magno motu 
intra paucos dies concito et compresso in Africam omnis 
terror versus. C. Laelius nocte ad Hipponem regium cum 
accessisset, luce prima ad populandum agrum sub signis 
milites sociosque navales duxit, omnibus pacis modo in- 
euriose agentibus magna clades illata; nunliique trepidi 

Carthaginem terrore ingenti complevere, classem Roma- 
nam Scipionemque imperatorem — et fama fuerat iam in 
Siciliam transgressum — advenisse, nec quot naves vi-* 
dissent, nec quanta manus agros popularetur, satis gnari 
omnia in maius metu augente accipiebant, itaque primo 
terror pavorque dein maestitia animos incessit: tantum 
fortunam mutasse, ut qui modo ipsi exercitum ante moe- 
nia Romana habuissent victores, stratisque tot hostium 
exercitibus omnes Italiae populos aut vi aut voluntate in 
deditionem accepissent, ii verso Marte Africae populatio- 
nes et obsidionem Carthaginis visuri forent, nequaquam 
pari ad patienda ea robore ac Romani fuissent, illis Ro- 
manam plebem, illis Latium iuventulem praebuisse maio- 
rem semper frequentioremque pro tot caesis exercitibus 
subolescentem : suam plebem imbellem in urbe, imbellem 
in agris esse; mercede parari auxilia ex Afris, gente ad 
omnem auram spei mobili atque infida, iam reges , Sy- 
phacem post colloquium cum Scipione alienatum , Masi 
nissam aperta defectione infestissimum hostem, nihil us- 
quam spei nihil auxilii esse, nec Magonem ex Gallia 
movere tumultus quicquam, nec coniungere sese Hanni- 
bali; et Hannibalem ipsum iam et fama senescere et viribus. 
IV. in haec deflenda prolapsos ab recenti nuntio animos 
rursus terror instans revocavit ad Consultandum, quonam 
modo obviam praesentibus periculis iretur. dilectus ra- 
ptim in urbe agrisque haberi placet, mittere ad condu- 
cenda Afrorum auxilia, munire urbem, frumentum con- 
vehere , tela arma parare , instruere naves ac mittere ad 
Hipponem adversus Romanam classem, iam haec agenti- 
bus nuntius tandem venit Laelium , non Scipionem, co- 
piasque, quantae ad incursiones agrorum satis sint, trans- 
vectas; summae belli molem adhuc in Sicilia esse, ita 
respiratum, mittiquo ad Syphacem legationes aliosque 
regulos firmandae societatis causa coeptae, ad Philippum 
quoque missi, qui ducenta argenti talenta pollicerentur, 
ut in Siciliam aut in Italiam traiceret. missi et ad suos 
imperatores in Italiam, ut omni terrore Scipionem retine- 
rent; ad Magonem non legati modo, sed viginli quinque 

longae naves, sex milia peditum, octingenti equites et 
septem elephanti , ad hoc magna pecunia ad conducenda 
auxilia, quibus fretus propius urbem Romanam exercitum 
admoveret coniungeretque se Hannibali, haec Carthagine 
parabant agitabantque. ad Laelium praedas ingentes ex 
agro inermi ac nudo praesidiis agentem Masinissa, fama 
Romanae classis excitus, cum equitibus paucis venit, is 
segniter rem agi ab Scipione questus , quod tum non ex- 
ercitum iam in Africam traiecisset, perculsis Carthaginien- 
sibus, Syphace impedito finitimis bellis, quem certum 
habere, si spatium ad sua, ut velit, componenda detur, 
nihil sincera fide cum Romanis acturum, hortaretur et 
stimularet Scipionem, ne cessaret: se, quamquam regno 
pulsus esset, cum haud contemnendis copiis adfuturum 
peditum equitumque. nec ipsi Laelio morandum in Africa 
esse: classem credere profectam a Carthagine, cum quo 
absente Scipione non satis tutum esse contrahi certamen. 
V. ab hoc sermone dimisso Masinissa, Laelius poster? 
die naves praeda onustas ab Hippone solvit, revectusque 
in Siciliam mandata Masinissae Scipioni exposuit. 

Eisdem ferme diebus naves , quae ab Carthagine ad 
Magonem missae erant, inter Albingaunos Ligures Ge- 
nuamque accesserunt, in iis locis tum forte Mago tenebat 
classem; qui legatorum auditis verbis iubentium exercitus 
quam maximos comparare, extemplo Gallorum et Ligu- 
rum — namque utriusque geniis ingens ibi multitudo 
erat — concilium habuit: et missum se ad eos vindican- 
dos in libertatem ait, et, ut ipsi cernant, mitti sibi ab 
domo praesidia: sed quantis viribus , quanto exercitu id 
bellum geratur, in eorum potestate ^sse. duos exercitus 
Romanos, unum in Gallia, alterum in Etruria esse, satis 
scire Sp. Lucretium se cum M. Livio iuncturum. multa 
milia armanda esse , ut duobus ducibus duobus exerciti- 
bus Romanis resistatur. Galli summam ad id suam vo- 
luntatem esse dicere.- sed cum una castra Romana intra 
fines, altera in finitima terra Etruria prope in conspectu 
habeant , si palam fiat auxiliis adiutum ab sese Poenum, 
extemplo infestos utrimque exercitus in agrum suum in 

cursuros: ea ab Gallis desideraret, quibus occulte adiu- 
vari posset. Liguribus, quod procul agro urbibusque eo- 
rum castra Romana sint, libera consilia esse, illos armare 
iuventulem et capessere pro parte bellum aequum esse. 
Ligures haud abnuere, tempus modo duorum mensum 
petere ad dilectus habendos, interim Mago milites Gallis 
dimissis clam per agros eorum mercede conducere; com- 
meatus quoque omnis generis occulte ad eum a Gallis 
populis mittebantur. M. Livius exercitum volonum ex 
Etruria in Galliam traducit, iunctusque Lucretio, si se 
Mago ex Liguribus propius urbem moveat, obviam ire 
parat, si Poenus sub angulo Alpium quietus se contineat, 
et ipse in eadem regione circa Ariminum Italiae praesidio 
futurus. 

VI. Post reditum ex Africa C. Laelii et Scipione sti- 
mulato Masinissae adhortationibus, et militibus, praedam 
ex hostium terra cernentibus tota classe efferri, accensis 
ad traiciendum quam primum, intervenit maiori minor 
cogitatio Locros urbem recipiendi, quae sub defectionem 
Italiae desciverat et ipsa ad Poenos, spes autem adfeclan- 
dae eius rei ex minima re adfulsit. latrociniis magis quam 
iusto bello in Bruttiis gerebantur res, principio ab Numi- 
dis facto et Bruttiis non societate magis Punica quam 
suopte ingenio congruentibus in eum morem, postremo 
Romani quoque iam contagione quadam rapto gaudentes, 
quantum per duces licebat, excursiones in hostium agros 
facere, ab iis egressi quidam urbem Locrenses circum- 
venti Regiumque abstracti fuerant, in eo captivorum nu- 
mero fabri quidam fuere , adsueti apud Poenos mercede 
opus in arce Locrorum facere, hi cogniti ab Locrensium 
principibus, qui pulsi ab adversa factione, quae Hanni- 
bali Locros tradiderat, Regium se contulerant, cum ce- 
tera percunctantibus — ut mos est qui diu absunt — quae 
domi agerentur exposuissent, spem fecerunt, si redempti 
ac remissi forent, arcem se iis tradituros, ibi se habitare, 
fidemque sibi rerum omnium inter Carthaginienses esse, 
itaque ut qui simul desiderio patriae angerentur, simul 
cupiditate inimicos ulciscendi arderent, redemptis extern 



ized by Google 




286 



LIBER XXIX. CAP. 6. 7. [a. U. c b4rl 



pio iis remissisqne, cum ordinem agendae rei composuis 
sent signaque, quae procul edila observarent, ipsi ad Sci- 
pionem Syracusas profecti, apud quem pars exsulum 
erat, referentes ibi promissa captivorum spem ab effectu 
haud abhorrentem consuli fecissent, tribuni militum cum 
iis M. Sergius et P. Malienus missi, iussique ab Regio tria 
milia militum Locros ducere; et Q. Pleminio propraetori 
scriptum, ut rei agendae adesset, profecti ab Regio, sca- 
las ad editam altitudinem arcis fabricabas portantes , me- 
dia ferme nocte ex eo loco, unde convenerat, signum de^ 
dere proditoribus areis*, qui parati intentique et ipsi scalas 
ad id ipsum, factas cum demisissent, pluribusque simul 
locis scandentes accepissent, priusquam clamor oreretur, 
in vigiles Poenorum, ut in nullo tali metu sopitos, impe- 
tus est factus, quorum gemitus primo morientium exau- 
ditus ; dein subita consternatio ex somno et tumultus, cum 
causa ignoraretur; postremo certior res aliis excitantibus 
alios, iamque ad arma pro se quisque vocabat: hostes in 
arce esse et caedi vigiles; oppressique forentRomani ne- 
quaquam numero pares, ni clamor ab iis qui extra arcem 
erant sublatus incertum, unde accidisset, omnia vana au- 
gente nocturno tumultu, fecisset, itaque velut plena iam 
hostium arce territi Poeni omisso certamine in alteram ar- 
cem — duae sunt haud mullum inter se distantes — con- 
fugiunt. oppidani urbem habebant victoribus praemium 
in medio positam, cx arcibus duabus proeliis quotidie 
levibus certabatur. Q. Pleminius* Romano, Hamilcar Pu- 
nico praesidio praeerat; arcessentes ex propinquis locis 
subsidia copias augebant, ipse postremo veniebat Hanni- 
bal: nec sustinuissent Romani, nisi Locrensium multitudo, 
exacerbata superbia atque avaritia Poenorum , ad Roma- 
nos inclinasset. 

VII. Scipioni ut nuntiatum est in maiore discrimine 
Locris rem verti ipsumque Hannibalem adventare, ne 
praesidium etiam periclitaretur haud facili inde receptu, 
et ipse a Messana L. Scipione fratre in praesidio ibi re- 
licto, cum primum aestu fretum inclinatum est, naves mari 
secundo misit. Hannibal a Bulolo amni — haud procul 

is ab urbe Locris abest — nuntio praemisso , ut sui luce 
prima summa vi proelium cum Romanis ac Locrensibus 
consererentr dum ipse aversis omnibus in eum tumultum 
ab tergo urbem incautam adgrederetur, ubi luce coeptam 
invenit pugnam, ipse nec in arcem se includere, turba 
locum artum impediturus, voluit, neque scalas, quibus 
scanderet muros, attulerat, sarcinis in acervum coniectis 
cum haud procul muris ad terrorem hostium aciem osten- 
disset, cum equitibus Numidis circumequitat urbem, dum 
scalae quaeque alia ad oppugnandum opus erant paran- 
tur, ad visendum qua maxime parte adgrederetur. pro 
gressus ad murum, scorpione icto qui proximus cum forte 
steterat, territus inde tam periculoso casu receptui canere 
cum iussisset, castra procul ab ictu teli communit, clas- 
sis Romana a Messana Locros aliquot horis die superante 
accessit; expositi omnes e navibus et ante occasum solis 
urbem ingressi sunt, postero die coepta ex arce a Poenis 
pugna, et Hannibal iam scalis aliisque omnibus ad op- 
pugnationem paratis subibat muros , cum repente in eum 
nihil minus quam tale quicquam timentem patefacta porta 
erumpunt Romani, ad ducentos improvidos cum invasis- 
sent occidunt: ceteros Hannibal, ut consulem adesse sen- 
sit, in castra recipit, nuntioque misso ad eos qui in arce 
erant, ut sibimet ipsi consulerent, nocte motis castris 
abiit, et qui in arce erant, igni inieclo tectis quae tene- 
bant, ut is tumultus hostem moraretur, agmen suorum 
fugae simili cursu ante noctem adsecuti sunt. VIII. Sci- 
pio ut et arcem relictam ab hostibus et vacua vidit castra, 
vocatos ad contionem Locrenses graviter ob defectionem 
incusavit; de auctoribus supplicium sumpsit, bonaque 
eorum alterius factionis principibus ob 6 egregiam fidem 
adversus Romanos concessit, publice nec dare nec eri- 
pere se quicquam Locrensibus dixit. Romam mitterent 
legatos: quam senatus aequum censuisset, eam fortunam 
habituros, illud salis scire, etsi male de populo Romano 
meriti' essent, in meliore statu sub iratis Romanis futuros, 
quam sub amicis Carthaginiensibus fuerint, ipse Pleminio 
legato praesidioque, quod arcem ceperat, ad tuendam 

urbem relicto , cum quibus venerat copiis Messanam tra- 
iecit. 

Ita superbe et crudeliter habiti Locrenses ab Cartha- 
giniensibus post defectionem ab Romanis fuerant, ut mo- 
dicas iniurias non aequo modo animo pati sed prope 
libenti possent: verum enim vero tantum Pleminius Ha- 
milcarem praesidii praefectum, tantum praesidiarii milites 
Romani Poenos scelere atque avaritia superaverunt, ut 
non armis sed vitiis videretur certari, nihil omnium, quae 
inopi invisas opes potentioris faciunt, praetermissum in 
oppidanos est ab duce aut a militibus : in corpora ipso- 
rum, in liberos, in coniuges infandae contumeliae editae, 
nam avaritia ne sacrorum quidem spoliatione abstinuit, 
nec alia modo templa violata, sed Proserpinae etiam in- 
tacti omni aetate thesauri , praeterquam quod a Pyrrho, 
qui cum magno piaculo sacrilegii sui manubias rettulit, 
spoliati dicebantur, ergo sicut ante regiae naves lacera- 
tae naufragiis nihil in terram integri praeter sacram pecu- 
niam deae, quam asportabant, extulerant, tum quoque 
alio genere cladis eadem illa pecunia omnibus contactis 
ea violatione templi furorem obiecit, atque inter se ducem 
in ducem, militem in militem rabie hostili vertit. IX. sum- 
mae rei Pleminius praeerat: militum pars sub eo, quam 
ipse ab Regio abduxerat, pars sub tribunis erat, rapto 
poculo argenteo ex oppidani domo Pleminii miles fugiens, 
sequentibus quorum erat, obvius forte Sergio et Matieno 
tribunis militum fuit; cui cum iussu tribunorum ademptum 
poculum esset, iurgium inde et clamor , pugna postremo 
orta inter Pleminii milites tribunorumque, ut suis quisque 
opportunus advenerat, multitudine simul ac tumultu cre- 
scente. victi Pl3ininii milites cum ad Pleminium, cruorem 
ac vulnera ostentantes , non sine vociferatione atque in- 
dignatione concurrissent, probra in eum ipsum iactata in 
iurgiis referentes, accensus ira domo sese proripuit, vo- 
catosque tribunos nudari ac virgas expediri iube}. dum 
spoliandis iis — repugnabant enim militumque fidem im- 
plorabant — tempus teritur, repente milites feroces re- 
centi victoria ex omnibus locis, velut adversus hostes ad 

anna conclamatum esset, concurrerunt, et cum violata 
iam virgis corpora tribunorum vidissent, tum vero in 
multo impotentiorem subito rabiem accensi, sine respectu 
non maiestatis modo sed etiam humanitatis , in legatum 
impetum lictoribus prius indignum in modum mulcati* 
faciunt : tunc ipsum ab suis interceptum et seclusum ho- 
stiliter lacerant, et prope exsanguem naso auribusque 
mutilatis relinquunt, his Messanam nuntiatis Scipio post 
paucos dies Locros hexere advectus cum causam Pleminii 
et tribunorum audisset, Pleminio noxa liberato relictoque 
in eiusdem loci praesidio, tribunis sontibus iudicatis et 
in vincla coniectis, ut Itomam ad senatum mitterentur, 
Messanam atque inde Syracusas rediit. Pleminius impo- 
tens irae, neglectam ab Scipione et nimis leviter latam 
suam iniuriam ratus, nec quemquam aestimare alium eam 
litem posse nisi qui atrocitatem eius patiendo sensisset, 
tribunos attrahi ad se iussit, Iaceratosque omnibus quae 
pati corpus ullum potest suppliciis interfecit, nec satiatus 
vivorum poena insepultos proiecit. simili crudelitate et 
in Locrensium principes est usus, quos ad conquerendas 
iniurias ad P. Scipionem profectos audivit; et quae antea 
per libidinem atque avaritiam foeda exempla in socios 
ediderat, tunc ab ira multiplicia edere, infamiae atque 
invidiae non sibi modo sed etiam imperatori esse. 

X. Iam comitiorum appetebat tempus, cum P. Licinii 
consulis litterae Romam adlatae, se exercitum que suum 
gravi morbo adfectari, nec sisti potuisse, ni eadem vis 
mali aut gravior etiam in hostes ingruisset : itaque, quon- 
iam ipse venire ad comitia non posset, si ita patribus vi- 
deretur, se Q. Caecilium Metellum dictatorem comitiorum 
causa dicturum, exercitum Q. Caecilii dimitti e re publica 
esse: nam neque usum eius ullum in praesentia esse, 
cum Hannibal iam in hiberna suos receperit, et tanta in- 
cesserit in ea castra vis morbi, ut, nisi mature dimittan 
tur, nemo omnium supcrfuturus videatur, ea consuli a 
patribus facienda, ut e re publica fideque sua duceret, 
permissa. 

Civitatem eo tempore repens religio invaserat, in- 
t. livi pars III. x 19 

vento carmine in libris Sibyllinis propter crebrius eo anno 
de caelo lapidatum inspectis, quandoque hostis alienigena 
terrae Italiae bellum intulisset, eum pelli Italia vincique 
posse, si mater Idaea a Pessinunte Romam advecta foret, 
id carmen ab decemviris inventum eo magis patres mo- 
vit, quod et legati, qui donum Delphos portaverant, refe- 
rebant, et sacrificantibus ipsis Pythio Apollini laeta fuisse 
et responsum oraculo editum, maiorem multo victoriam 
quam cuius ex spoliis dona portarent adesse populo Ro- 
mano. in eiusdem spei summam conferebant P. Scipionis 
velut praesagientem animum de fine belli, quod depo- 
poscisset provinciam Africam, itaque, quo maturius fatis 
ominibus oraculisque portendentis sese victoriae compo- 
es fierent, id cogitare, quae ratio transportandae Romam 
deae esset. XI. nullasdum in Asia socias civitates habebat 
populus Romanus : tamen memores Aesculapium quoque 
cx Graecia quondam hauddum ullo foedere sociata vale 
udinis populi causa arcessitum, tunc iam cum Attalo 
rege propter commune adversus Philippum bellum coe- 
Dtam amicitiam esse , facturum eum quae posset populi. 
Romani causa, legatos ad eum decernunt M. Valerium 
Laevinum, qui bis consul fuerat ac res in Graecia gesse- 
rat, M. Caecilium Metellum praetorium, Ser. Sulpicium Gal- 
bam aedilicium, duos quaestorios, Cn. Tremellium Flac- 
cum et M. Valerium Faltonem. iis quinque naves quin- 
queremes, ut ex dignitate populi Romani adirent eas ter- 
ras, ad quas concilianda maiestas nomini Romano esset, 
decernunt. legati Asiam petentes protinus Delphos cum 
escendissent, oraculum adierunt consulentes, ad quod 
negotium domo missi essent, perficiendi eius quam sibi 
spem populoque Romano portenderet, responsum esse 
ferunt per Attalum regem compotes eius fore quod pete- 
rent: cum Romam deam devexissent, tum curarent, ut 
eam qui vir optimus Romae esset, hospitio excipere'.. 
Pergamum ad regem venerunt, is legatos comiter ac- 
ceptos Pessinuntem in Phrygiam deduxit, sacrumque iis 
lapidem, quam matrem deum esse incolae dicebant, tra- 
didit ac deportare Romam iussit. praemissus ab legatis 

M. Valerius Falto nuntiavit deam apportari: quaerendum 
virum optimum in civitate esse, qui eam rite hospitio ac- 
ciperet. 

Q. Caecilius Metellus dictator ab consule in Bruttiis 
comitiorum causa dictus, exercitusque eius dimissus, ma- 
gister equitum L. Veturius Philo, comitia habita per dicta- 
torem. consules facti M. Cornelius Cethegus P. Sempro- 
nius Tuditanus absens, cum provinciam Graeciam haberet, 
praetores inde creati Tib. Claudius Nero M. Marcius Ralla 

L. Scribonius Libo M. Pomponius Matho. comitiis peractis 
dictator sese magistratu abdicavit. 

Ludi Romani ter, plebeii septiens instaurati, curules 
erant aediles Cn. et L. Cornelii Lentuli. Lucius Hispaniam 
provinciam habebat: absens creatus absens eum hono- 
rem gessit. Tib. Claudius Asellus et M. lunius Pennus 
plebeii aediles fuerunt, aedem Virtutis eo anno ad portam 
Capenam M. Marcellus dedicavit septimo decimo anno, 
postquam a patre eius primo consulatu vota in Gallia ad 
Clastidium fuerat, et flamen Martialis eo anno est mortuus 

M. Aemilius Regillus. 

XII. Neglectae eo biennio res in Graecia erant, ita- 
que Philippus Aetolos desertos ab Romano, cui uni fide- 
bant auxilio , quibus voluit condicionibus ad petendam et 
paciscendam subegit pacem, quod nisi omni vi perficere 
maturasset, bellantem eum cum Aetolis P. Sempronius 
proconsul, successor imperii missus Sulpicio cum decem 
milibus peditum et mille equitibus et triginta quinque 
rostratis navibus, haud parvum momentum ad opem fe- 
rendam sociis, oppressisset, vixdum pace facta nuntius 
regi venit Romanos Dyrrachium venisse, Parthinos que et 
propinquas alias gentes motas esse ad spem novandi res, 
Dimallumque oppugnari, eo se verterant Romani ab Ae 
(olorum, quo missi erant, auxilio, irati, quod sine auctori- 
tate sua adversus foedus cum rege pacem fecissent, ea 
cum audisset Philippus, ne qui motus maior oreretur in 
finitimis gentibus, Apolloniam contendit, quo Sempro- 
nius se receperat, misso Laetorio legato cum parte copia- 
rum et quindecim navibus in Aetoliam ad visendas res 

pacemque, si posset, turbandam. Philippus agros Apollo- 
niatium vastavit, et ad urbem admotis copiis potestatem 
pugnae Romano fecit; quem postquam quietum muros 
tantummodo tueri vidit, nec satis fidens viribus, ut urbem 
oppugnaret, et cum Romanis quoque, sicut cum Aetolis, 
cupiens pacem, si posset, si minus, indutias facere, nihil 
ultra irritatis novo certamine odiis in regnum se recepit, 
per idem tempus taedio diutini belli Epirotae temptata 
prius Romanorum voluntate legatos de pace communi ad 
Philippum misere, satis confidere conventuram eam ad- 
firmantes, si ad colloquium cum P. Sempronio imperatore 
Romano venisset, facile impetratum — neque enim ne 
ipsius quidem regis abhorrebat animus — ut in Epirum 
transiret. Phoenice urbs est Epiri s ibi prius collocutus 
rex cum Aeropo et Darda et Philippo Epirotarum praeto- 
ribus, postea cum P. Sempronio congreditur, adfuit col- 
loquio Amynander Athamanum rex et magistratus alii 
Epirotarum et Acarnanum, primus Philippus praetor 
verba fecit et petit simul ab rege et ab imperatore Roma- 
no, ut finem belli facerent darentque eam Epirotis veniam. 
P. Sempronius condiciones pacis dixit, ut Parthini et Di- 
mallum et Bargullum et Eugenium Romanorum essent, 
Atintania, si missis Romam legatis ab senatu impelrasset, 
ut Macedoniae accederet, in eas condiciones cum pax 
conveniret, ab rege foederi adscripli Prusias Bithyniae 
rex, Achaei Boeotii Thessali Acarnanes Epirotae, ab Ro- 
manis Ilienses, Attalus rex, Pleuralus, Nabis Lacedaemo- 
niorum tyrannus, Elei, Messenii, Athenienses, haec con- 
scripta consignalaque sunt, et in duos menses indutiae 
factae, donec Romam mitterentur legati, ut populus in 
has condiciones pacem iuberet. iusseruntque omnes tri- 
bus, quia verso in Africam bello omnibus aliis in praesen- 
tia levari volebant bellis. P. Sempronius pace facta ad 
consulatum Romam decessit. 

XUI. P. Sempronio M. Cornelio consulibus — quin- 
tus decimus is annus belli Punici erat — provinciae, Cor- 
nelio Etruria cum vetere exercitu, Sempronio Bruttii, ut 
novas scriberet legiones, decretae, praetoribus M. Marcio 

urbana. L. Scribonio Liboni peregrina et eidem Gallia, 
M. Pomponio Mathoni Sicilia, Tib. Claudio Neroni Sardi- 
nia eveml. P. Scipioni cum eo exercitu, cum ea classe, 
quam habebat, prorogatum in annum imperium est: item 
P. Licinio, ut Bruttios duabus legionibus obtineret, quoad 
eum in provincia cum imperio morari consuli e re publica 
visum esset, et M. Livio et Sp. Lucretio cum binis legio- 
nibus, quibus adversus Magonem Galliae praesidio fuis- 
sent, prorogatum imperium est; et Cn. Octavio, ut cum 
Sardiniam legionemque Tib. Claudio tradidisset, ipse na- 
vibus longis quadraginta maritimam oram, quibus Anibus 
senatus censuisset, tutaretur. M. Pomponio praetori in 
Sicilia Cannensis exercitus duae legiones decretae. T. 
Quinctius Tarentum, C. Hostilius Tubulus Capuam pro- 
praetores sicut priore anno cum vetere praesidio obtine- 
rent. de Hispaniae imperio, quos in eam provinciam duos 
proconsules mitti placeret, latum ad populum est. omnes 
tribus eosdem, L. Cornelium Lentulum et L. Manlium Aci- 
dinum pro consulibus, sicut priore anno tenuissent, obti- 
nere eas provincias iusserunt. consules dilectum habere 
instituerunt et ad novas scribendas in Bruttios legiones 
et in ceterorum — ita enim iussi ab senatu erant — exer- 
cituum supplementum. 

XIV. Quamquam nondum aperte Africa provincia 
decreta erat , occultantibus id , credo , patribus , ne prae- 
sciscerent Carthaginienses, tamen in eam spem erecta civi- 
tas erat, in Africa eo anno bellatum iri finemque bello 
Punico adesse, impleverat ea res superstitionuiA animos, 
pronique et ad nuntianda et ad credenda prodigia erant, 
eo plura vulgabantur: duos soles visos, et nocte inter- 
luxisse, et facem stellae ab ortu solis ad occidentem por- 
rigi visam; Tarracinae portam, Anagniae et portam et 
multis locis murum de caelo tactum; in aede Iunonis 
Sospitae Lanuvii cum horrendo fragore strepitum editum, 
eorum procurandorum causa diem unum supplicatio fuit: 
et novemdiale sacrum, quod de caelo lapidatum esset, 
factum, eo accessit consultatio de matre Idaea accipien- 
da quam praeterquam quod M. Valerius unus ex legatis 

praegressus actutum in Italia fore nuntiaverat, recens 
nuntius aderat Tarracinae iam esse, haud parvae rei iu- 
dicium senatum tenebat, qui vir optimus in civitate esset • 
veram certe victoriam eius rei sibi quisque malle quam 
ulla imperia honoresve suffragio seu patrum seu pleois 
delatos. P. Scipionem Cn. lilium eius, qui in Uispama ce 
ciderat, adolescentem nondum quaestorium, iudicaverunt 
in tota civitate virum bonorum optimum esse, id quibus 
virtutibus inducti ita iudicarint, sicut traditum a proximis 
memoriae temporum iliorum scriptoribus libens posteris 
traderem, ita meas opiniones conieclando rem vetustate 
obrutam non interponam. P. Cornelius cum omnibus ma- 
tronis Ostiam ire iussus obviam deae, isque eam de nave 
accipere et in terram elatam tradere ferendam matronis, 
postquam navis ad ostium amnis Tiberini accessit, sicut 
erat iussus , in salum nave evectus ab sacerdotibus deam 
accepit extulitque in terram, matronae primores civitatis, 
inter quas unius Claudiae Quintae insigne est nomen, ac- 
cepere; cui dubia, ut traditur, antea fama clariorem ad 
posteros tam religioso ministerio pudicitiam fecit, eae 
per manus , succedentes deinde aliae aliis, omni obviam 
effusa civitate, turibulis ante ianuas positis, qua praefere- 
batur, atque accenso ture, precantibus ut volens propitia- 
que urbem Romanam iniret, in aedem Victoriae, quae 
est in Palatio , pertulere deam pridie idus Apriles ; isque 
dies festus fuit, populus frequens dona deae tulit; lecti- 
sterniumque et ludi fuere, Megalesia appellata. 

XV. Cum de supplemento legionum quae in provin- 
. ciis erant ageretur, tempus esse a quibusdam senatoribus 
subiectum est, quae dubiis in rebus utcumque tolerata 
essent, ea dempto iam tandem deum benignitate metu non 
ultra pati, erectis exspectatione patribus subiecerunt co- 
lonias Latinas duodecim, quae Q. Fabio et Q. Fulvio con- 
sulibus abnuissent milites dare, eas annum iam ferme 
sextum vacationem militiae quasi honoris et beneficii 
causa habere, cum interim boni obedientesque socii pro 
fide atque obsequio in populum Romanum continuis 
omnium annorum dilectibus exhausti essent, sub hanc 

vocem non memoria magis patribus renovata rei prope 
iam obuteratae, quam ira irritata est. itaque nihil prius 
referre consules passi decreverunt, ut consules magistra- 
tus aenosque principes Nepete Sutrio Ardea Calibus Alba 
Carseoiis Sora Suessa Setia Circeiis Narnia Interamna — 
hae namque coloniae in ea causa erant — Romam exci- 
rem? iis imperarent, quantum quaeque earum colonia- 
rum nihilum plurimum dedisset populo Romano, ex quo 
hosies in Italia essent, duplicatum eius summae numerum 
peauum daret et equites centenos vicenos, si qua eum 
numerum equitum explere non posset, pro equite uno 
tres pedites liceret dare, pedites equilesque quam locu • 
pletissimi legerentur mitterenturque , ubicumque extra 
ilaham supplemento opus esset, si qui ex iis recusarent, 
retineri eius coloniae magistratus legalosque placere? 
neque, si postularent, senatum dari, priusquam imperata 
fecissent, stipendium praeterea iis coloniis in milia aeris 
asses singulos imperari exigique quotannis? censumque 
in iis coloniis agi ex formula ab Romanis censoribus 
data? dari autem placere eandem quam populo Roma- 
no, deferrique Romam ab iuratis censoribus coloniarum, 
priusquam magistratu abirent, ex hoc senatus consulto 
accitis Romam magistratibus primoribusque earum colo- 
niarum consules cum militem slipendiumque imperassent, 
alii aliis magis recusare ac reclamare, negare tantum mi- 
litum effici posse : vix, si simplum ex formula imperetur, 
enisuros, orare atque obsecrare, ut sibi senatum adire 
ac deprecari liceret, nihil se, quare perire merito debe- 
rent, admisisse: sed si pereundum etiam foret, neque 
suum delictum neque iram populi Romani, ut plus mili- 
tum darent, quam haberent, posse efficere, consules ob- 
stinati legatos manere Romae iubent, magistratus ire do- 
mum ad dilectus habendos: nisi summa militum, quae 
imperata esset, Romam adducta, neminem iis senatum 
daturum, ita praecisa spe senatum adeundi deprecandi- 
que dilectus in iis duodecim coloniis, per longam vaca- 
tionem numero iuniorum aucto , haud difficulter est per- 
fectus. 

XVI. Altera item res, prope aeque longo neglecta 
silentio, relata a M. Valerio Laevino est, qui privatis col- 
latas pecunias se ac M. Claudio consulibus reddi tandem 
aequum esse dixit, nec mirari quemquam debere, in 
publica obligata fide suam praecipuam curam esse: nam 
praeterquam quod aliquid proprie ad consulem eius anni, 
quo eollatae pecuniae essent, pertineret, etiam se aucto- 
rem ita conferendi fuisse inopi aerario nec plebe ad tri- 
butum sufficiente, grata ea patribus admonitio fuit; ius- 
sisque referre consulibus decreverunt, ut tribus pensio- 
nibus ea pecunia solveretur ; primam praesentem ii qui 
tum essent, duas tertii et quinti consules numerarent. 

Omnes deinde alias curas una occupavit, postquam 
Locrensium clades, quae ignoratae ad eam diem fuerant, 
legatorum adventu vulgatae sunt, nec tam Pleminii scelus 
quam Scipionis in eo aut ambitio aut neglegentia iras 
hominum irritavit, decem legati Locrensium, obsiti squa- 
lore et sordibus, in comitio sedentibus consulibus vela- 
menta supplicium, ramos oleae, ut Graecis mos est, por- 
rigentes, ante tribunal cum flebili vociferatione humi pro- 
cubuerunt. quaerentibus consulibus Locrenses se dixe- 
runt esse, ea passos a Q. Pleminio legato Romanisque 
militibus, quae pali ne Carthaginienses quidem velit po- 
pulus Romanus: rogare uti sibi patres adeundi deploran- 
dique aerumnas suas potestatem facerent. XVII. senatu 
dato maximus natu ex iis : „scio , quanti aestimentur no- 
strae apud vos querellae, patres conscripti, plurimum in 
eo momenti esse, si probe sciatis, et quo modo proditi 
Locri Hannibali sint, et quo modo pulso Hannibalis prae- 
sidio restituti in dicionem vestram: quippe si et culpa 
defectionis procul a publico consilio absit, et reditum in 
vestram dicionem appareat non voluntate solum sed etiam 
ope et virtute nostra, magis indignemini bonis ac fidelibus 
sociis tam indignas iniurias ab legato vestro militibusque 
fieri, sed ego causam utriusque defectionis nostrae in 
aliud tempus differendam arbitror esse duarum rerum 
gratia, unius, ut coram P. Scipione, qui Locros reeep* t et 
omnium nobis recte perperamque factorum est tesus, 

agatur; alterius, quod, qualescumque sumus, tamen ca 
quae passi sumus pati non debuimus, non possumus dis- 
simulare, patres conscripti, nos, cum praesidium Punicum 
in arce nostra haberemus, multa foeda et indigna et a 
praefecto praesidii Hamilcare et ab Numidis Afrisque 
passos esse: sed quid illa sunt collata cum iis quae ho- 
die patimur! cum bona venia, quaeso, audiatis, patres 
conscripti, id quod invitus dicam: in discrimine est nunc 
humanum omne genus, utrum vos an Carthaginienses 
principes terrarum videat, si ex iis , quae Locrenses aut 
ab illis passi sumus aut a vestro praesidio nunc cun; 
maxime patimur, aestimandum Romanum ac Punicum im- 
perium sit, nemo non illos sibi quam vos dominos prae, 
optet, et tamen videte , quem ad modum in vos Locren- 
ses animati sint, cum a Carthaginiensibus iniurias tanto 
minores acciperemus, ad vestrum imperatorem confugi- 
mus: cum a vestro praesidio plus quam hostilia patiamur, 
nusquam alio quam ad vos querellas detulimus, aut vos 
respicietis perditas res nostras, patres conscripti, aut ne 
ab diis quidem immortalibus quod precemur quicquam 
superest. Q. Pleminius legatus missus est cum praesidio 
ad recipiendos a Carthaginiensibus Locros, et cum eodem 
ibi relictus est praesidio, in hoc legato vestro — dant 
enim animum ad loquendum libere ultimae miseriae — 
nec hominis quicquam est, patres conscripti, praeter figu- 
ram et speciem, neque Romani civis praeter habitum 
vestilumque et sonum Latinae linguae: pestis ac belua 
mmanis, quales fretum quondam, quo ab Sicilia dividi- 
mur, ad perniciem navigantium circumsedisse fabulae 
ferunt, ac si scelus libidinemque et avaritiam solus ipse 
exercere in socios vestros satis haberet, unam profun- 
dam quidem voraginem tamen patientia nostra explere- 
mus : nunc omnes centuriones militesque vestros — adeo 
in promiscuo licentiam atque improbitatem esse voluit — • 
Pleminios fecit; omnes rapiunt, spoliant, verberant, vul- 
nerant, occidunt, constuprant matronas, virgines, inge- 
nuos raptos ex complexu parentium; quotidie capitur 
urbs nostra, quotidie diripitur; dies noctesque omnia 

passim mulierum puerorum que, qui rapiuntur atque as- 
portantur, ploratibus sonant, miretur qui sciat, quo modo 
aut nos ad patiendum sufficiamus, aut illos, qui faciunt, 
nondum tantarum iniuriarum satietas ceperit, neque ego 
exsequi possum, nec vobis operae est audire, singuli 
quae passi sumus : communiter omnia amplectar, nego 
domum ullam Locris, nego quemquam hominem expertem 
iniuriae esse ; nego ullum genus sceleris libidinis avari- 
tiae superesse, quod in ullo, qui pati potuerit, praeter- 
missum sit. vix ratio iniri potest, uter casus civitatis sit 
detestabilior, cum hostes bello urbem cepere, an cum 
exitiabilis tyrannus vi atque armis oppressit, omnia, quae 
captae urbes patiuntur, passi sumus et cum maxime pa- 
timur, patres conscripti; omnia, quae crudelissimi atque 
importunissimi tyranni scelera in oppressos cives edunt, 
Pleminius in nos liberosque nostros et coniuges edidit. 
XV1J1. unum est, de quo nominatim et nos queri religio 
infixa animis cogat, et vos audire et exsolvere rem publi- 
cam vestram religione, si ita vobis ^videbitur, velimus, 
patres conscripti, vidimus enim, cum quanta caerimonia 
non vestros solum colatis deos, sed etiam externos acci- 
piatis. fanum est apud nos Proserpinae, de cuius sancti- 
tate templi credo aliquam famam ad vos pervenisse Pyrrhi 
bello, qui, cum ex Sicilia rediens Locros classe praeter- 
veheretur, inter alia foeda, quae propter fidem erga vos 
in civitatem nostram facinora edidit, thesauros quoque 
Proserpinae intactos ad eam diem spoliavit; atque ita 
pecunia in naves imposita ipse terra est profectus, quid 
ergo evenit, patres conscripti? classis postero die foedis- 
sima tempestate lacerata, omnesque naves, quae sacram 
pecuniam habuerunt, in litora nostra eiectae sunt, qua 
tanta clade edoctus tandem deos esse superbissimus rex 
pecuniam omnem conquisitam in thesauros Proserpinae 
referri iussit. nec tamen illi umquam postea prosperi 
quicquam evenit; pulsusque Italia ignobili atque inho- 
nesta morte temere nocte ingressus Argos occubuit, haec 
cum audisset legatus vester tribunique militum et mille 
alia, quae non augendae religionis causa sed praesenti 

deae numini saepe comperta nobis maioribusque nostris 
referebantur, ausi sunt nihilo minus sacrilegas admovere 
manus intactis illis thesauris, et nefanda praeda se ipsos 
ac domos contaminare suas et milites vestros, quibus, 
per vos fidemque vestram, patres conscripti, prius* 
quam *** gesseritis, ne, quod piaculi commiserunt, non 
suo solum sanguine sed etiam publica clade luant, quam- 
quam ne nunc quidem, patres conscripti, aut in ducibus 
aut in militibus vestris cessat ira deae: aliquotiens iara 
inter se signis collutis concucurrerunt; dux alterius par- 
tis Pleminius, alterius duo tribuni militum erant, non 
acrius cum Carthaginiensibus quam inter se ipsi ferro di- 
micaverunt; praebuissenlque occasionem furore suo Lo- 
cros recipiendi Hannibali, nisi accitus ab nobis Scipio 
intervenisset, at hercule milites contactos sacrilegio furor 
agitat: in ducibus ipsis puniendis nullum deae numen 
apparuit, iramo ibi praesens maxime fuit: virgis caesi 
tribuni ab legato sunt; legatus deinde insidiis tribunorum 
interceptus, praeterquam quod toto corpore laceratus, 
naso quoque auribusque decisis exsanguis est relictus ; 
recreatus dein legatus ex vulneribus tribunos militum in 
vincla coniectos , dein verberatos servilibusque omnibus 
suppliciis cruciatos trucidando occidit, mortuos deinde 
prohibuit sepeliri, has dea poenas a templi sui spoliato- 
ribus habet, nec desinet omnibus eos agitare furiis, prius- 
quam reposita sacra pecunia in thesauris fuerit, maiores 
quondam nostri gravi Crotoniensium bello, quia extra 
urbem templum est, transferre in urbem eam pecuniam 
voluerunt, noctu audita ex delubro vox, abstinerent ma- 
nus: deam sua templa defensuram, quia movendi inde 
thesauros religio incussa erat, muro circumdari templum 
voluerunt, aliquantum iam altitudinis excitata erant moe- 
nia, cum subito collapsa ruina sunt, sed et nunc et saepe 
alias dea suam sedem suumque templum aut tutata est 
aut a violatoribus gravia piacula exegit: nostras iniurias 
nec potest nec possit alius ulcisci quam vos, patres con- 
scripti: ad vos vestramque fidem supplices confugimus, 
nihil nostra interest, utrum sub illo legato, sub illo prae- 

sidio Locros esse sinatis, an irato Hannibali et Poenis ad 
supplicium dedatis, non postulamus, ut extemplo nobis, 
ut de absente, ut indicta causa credatis: veniat, coram 
ipse audiat, ipse diluat, si quicquam sceleris, quod homo 
in homines edere potest, in nos praetermisit, non recusa- 
mus, quin et nos omnia eadem iterum, si pati possumus, 
patiamur, et ille omni divino humanoque liberetur scelere.'* 
XIX. Haec cum ab legatis dicta essent quaesisset- 
que ab iis Q. Fabius, detulissentne eas querellas ad P. 
Scipionem, responderunt missos legatos esse, sed eum 
belli apparatu occupatum esse, et in Africam aut iam 
traiecisse aut intra paucos dies traiecturum; et legati 
gratia quanta esset apud imperatorem, expertos esse, 
cum inter eum et tribunos cognita causa tribunos in vin- 
cla coniecerit, legatum aeque sontem aut magis etiam in 
ea potestate reliquerit, iussis excedere templo legatis, 
non Pleminius modo sed etiam Scipio principum oratio- 
nibus lacerari, ante omnes Q. Fabius natum eum ad cor- 
rumpendam disciplinam militarem arguere, sic et in Hi- 
spania plus prope per seditionem militum quam bello 
amissum, externo et regio more et indulgere licentiae 
militum et saevire in eos. sententiam deinde aeque tru- 
cem orationi adiecit: Pleminium legatum vinctum Romam 
deportari placere, et ex vinculis causam dicere, ac si vera 
forent quae Locrenses quererentur, in carcere necari 
bonaque eius publicari: P. Scipionem, quod de provincia 
decessisset iniussu senatus, revocari, agique cum tribu- 
nis plebis, ut de imperio eius abrogando ferrent ad po- 
pulum: Locrensibus coram senatum respondere, quas 
iniurias sibi factas quererentur, eas neque senatum ne- 
que populum factas velle ; viros bonos sociosque et ami- 
cos eos appellari, liberos coniuges, quaeque alia erepta 
essent, restitui: pecuniam, quanta ex thesauris Proser- 
pinae sublata esset, conquiri; duplamque pecuniam in 
thesauros reponi; et sacrum piaculare fieri, ita ut prius 
ad collegium pontificum referretur, quod sacri thesauri 
moli violati essent, quae piacula quibus deis, quibus ho- 
stiis fieri placeret: milites, qui Locris essent, omnes in 

Siciliam transportari ; quattuor cohortes sociorum Latini 
nominis in praesidium Locros adduci, perrogari eo die 
sententiae accensis studiis pro Scipione et adversus Sci- 
pionem non potuere, praeter Pleminii facinus Locren- 
siumque cladem ipsius etiam imperatoris non Romanus 
modo sed ne militaris quidem cultus iactabatur : cum pal- 
lio crepidisque inambulare in gymnasio, libellis eum pa- 
laestraeque operam dare ; aeque segniter molliter cohor- 
tem totam Syracusarum amoenitate frui; Carthaginem at 
que Hannibalem excidisse de memoria; exercitum omnem 
licentia corruptum, qualis Sucrone in Hispania fuerit, 
qualis nunc Locris, sociis magis quam hosti metuendum. 
XX. haec quamquam partim vera parlim mixta eoque si- 
milia veris iactabantur, tamen vicit Q. Metelli sententia, 
qui de celeris Maximo adsensus de Scipionis causa dis- 
sensit: qui enim convenire, quem modo civitas iuvenem 
admodum recuperandae Hispaniae delegerit ducem, quem 
recepta ab hostibus Hispania ad imponendum Punico 
bello finem creaverit consulem, spe destinaverit Africam 
subacturum , Hannibalem ex Italia detracturum , eum re- 
pente tamquam Q- Pleminium, indicta causa prope dam- 
natum, ex provincia revocari, cum ea, quae in se nefarie 
tocla Locrenses quererentur, ne praesente quidem Sci- 
pione facta dicerent, neque aliud quam patientia aut pu 
dor, quod legato pepercisset, insimulari posset? sibi 
placere M. Pomponium praetorem, cui Sicilia provincia 
sorti venisset, biduo proximo in provinciam proficisci ; 
consules decem legatos, quos iis videretur, ex senatu le- 
gere, quos cum praetore mitterent, et duos tribunos ple- 
bei atque aedilem; cum eo consilio praetorem cogno- 
scere;, si ea, quae Locrenses facta quererentur, iussu aut 
voluntate P. Scipionis facta essent, ut eum de provincia 
decedere iuberent ; si P. Scipio iam in Africam traiecis- 
set, tribuni plebis atque aedilis cum duobus legatis, quos 
maxime idoneos praetor censuissel, in Africam proficisce- 
rentur, tribuni atque aedilis, qui reducerent inde Scipio 
nem, legati, qui exercitui praeessenl, donec novus impe 
rator ad eum exercitum venisset; si M. Pomponius et 

decem legati comperissent neque iussu neque voluntate 
P. Scipionis ea facta esse, ut ad exercitum Scipio mane- 
ret, bellumque ut proposuisset gereret, hoc facto senatus 
consulto cum tribunis plebis actum est, ut compararent, 
qui duo cum praetore ac legatis irent; ad collegium pon 
tificum relatum est de expiandis, quae Locris in templo 
Proserpinae tacta violata elataque inde essent, tribuni 
plebis cum praetore et decem legatis profecti M. Claudius 
Marcellus et M. Cincius Alimentus. aedilis plebis datus, 
quem, si aut in Sicilia praetori dicto audiens non esset 
Scipio aut iam in Africam traiecisset, prendere tribuni 
iuberent, ac iure sacrosanctae potestatis reducerent, prius 
Locros ire quam Messanam consilium erat. 

XXI. Celerum duplex fama est, quod ad Pleminium 
attineat, alii, auditis quae Romae acta essent, in exsilium 
Neapolim euntem forte in Q. Metellum, unum ex legatis, 
incidisse et ab eo Regium vi retractum tradunt; alii ab 
ipso Scipione legatum cum triginta nobilissimis equitum 
missum, qui Pleminium in catenas et cum eo seditionis 
principes conicerent. ii omnes, seu ante Scipionis seu 
tum praetoris iussu, traditi in custodiam Reginis, praetor 
legatique Locros profecti primam, sicuti mandatum erat, 
religionis curam habuere: omnem enim sacram pecu- 
niam, quaeque apud Pleminium quaeque apud milites erat, 
conquisitam, ei quam ipsi secum attulerant, in thesauris 
reposuerunt, ac piaculare sacrum fecerunt, tum vocatos 
ad contionem milites praetor signa extra urbem efferre 
iubel, caslraque in campo locat, cum gravi edicto, si quis 
miles aut in urbe restitisset, aut si quid secum extulis- 
set: Locrensibus se permittere, ut, quod sui quisque 
cognosset, prenderet, si quid non compareret, indicaret, 
ante omnia libera corpora placere sine mora Locronsibus 
restitui : non levi defuncturum poena qui non restituisset. 
Locrensium deinde contionem habuit, atque iis libertatem 
legesque suas populum Romanum senatumque restituere 
dixit, si qui Pleminium aliumve accusare vellet, Regium 
se sequeretur; si de P. Scipione publice queri vellent, ea 
quae Locris nefarie in deos hominesque facta essent. 

iussu aut voluntate P. Scipionis facta esse, legatos mit- 
terent Messanam: ibi se cum consilio cogniturum. Lo- 
crenses praetori legatisque, senatui ac populo Romano 
gratias egerunt: se ad Pleminium accusandum ituros; 
Scipionem , quamquam parum iniuriis civitatis suae do- 
luerit, eum esse virum quem amicum sibi quam inimicum 
mallent esse, pro certo se habere neque iussu neque vo- 
luntate P. Scipionis tot tam nefanda commissa: sed aut 
Pleminio nimium aut sibi parum creditum ; aut natura in- 
situm quibusdam esse, ut magis peccari nolint, quam sa- 
tis animi ad vindicanda peccata habeant, et praetori et 
consilio haud mediocre onus demptum erat de Scipione 
cognoscendi: Pleminium et ad duo et triginta homines 
cum eo damnaverunt atque in catenis Romam miserunt, 
ipsi ad Scipionem profecti, ut ea quoque, quae vulgata 
sermonibus erant de cultu ac desidia imperatoris soluta- 
que disciplina militiae, comperta oculis referrent Romam. 
XXII. venientibus iis Syracusas Scipio res non verba ad 
purgandum sese paravit, exercitum omnem eo conve- 
nire, classem expediri iussit, tamquam dimicandum eo 
die terra marique cum Carthaginiensibus esset, quo die 
venerunt hospitio comiter acceptis, postero die terrestrem 
navalemque exercitum, non instructos modo, sed hos 
decurrentes, classem in portu simulacrum et ipsam eden- 
tem navalis pugnae, ostendit; tum circa armamentaria et 
horrea aliumque belli apparatum visendum praetor lega- 
tique ducti ; tantaque admiratio singularum universarum- 
que rerum incussa, ut satis crederent aut illo duce atque 
exercitu vinci Carthaginiensem populum aut alio nullo 
posse, iuberentque, quod di bene verterent, traicere, et 
spei conceptae, quo die illum omnes centuriae priorem 
consulem dixissent, primo quoque tempore compotem 
populum Romanum facere, adeoque laetis inde animis 
profecti sunt, tamquam rictoriam, non belli magnificum 
apparatum nuntiaturi Romam essent. 

Pleminius quique in eadem causa erant, postquam 
Romam est ventum extemplo in carcerem conditi, ac pri- 
mo producti ad populum ab tribunis apud praeoccupatos 

Locrensium clade animos nullum misericordiae locum 
habuerunt, postea cum saepius producerentur, iam sene- 
scente invidia molliebantur irae, et ipsa deformitas Ple- 
ininii memoriaque absentis Scipionis favorem ad vulgum 
conciliabat, mortuus tamen prius in vinclis est, quam iu- 
dicium de eo populi perficeretur, hunc Pleminium Clo- 
dius Licinius in libro tertio rerum Romanarum refert ludis 
votivis, quos Romae Africanus iterum consul faciebat, 
conatum per quosdam, quos pretio corruperat, aliquot 
locis urbem incendere, ut frangendi carceris fugiendique 
haberet occasionem ; patefacto dein scelere delegatum in 
Tullianum ex senatus consulto, de Scipione nusquam 
nisi in senatu actum, ubi omnes legatique et tribuni, clas 
sem eam exercitum ducemque verbis extollentes, effece- 
runt, ut senatus censeret primo quoque tempore in Afri- 
cam traiciendum, Scipionique permitteretur, ut ex iis 
exercitibus, qui in Sicilia essent, ipse eligeret, quos in 
Africam secum traiceret, quos provinciae relinqueret 
praesidio. 

XXI11. Dum haec apud Romanos geruntur, Cartha- 
ginienses quoque, cum speculis per omnia promontoria 
positis percunclantes paventesque ad singulos nuntios 
sollicitam hiemem egissent, haud parvum et ipsi tuendae 
Africae momentum adiecerunt societatem Syphacis regis, 
cuius maxime fiducia traiecturum in Africam Romanum 
crediderunt, erat Hasdrubali Gisgonis filio non hospitium 
modo cum rege, de quo ante dictum est, cum ex Hispania 
forte in idem tempus Scipio atque Hasdrubal convene 
runt, sed mentio quoque inchoata adfinitatis, ut rex du- 
ceret filiam Hasdrubalis, ad eam rem consummandam 
tempusque nuptiis statuendum — iam enim et nubilis erat 
virgo — profectus Hasdrubal ut accensum cupiditate — 
et sunt ante omnes Numidae barbaros effusi in Venerem 
— sensit, virginem a Carthagine arcessit maturatque 
nuptias; et inter aliam gratulationem, ut publicum quo- 
que foedus privato adiceretur, societas inter populum 
Carthaginiensium regemque, data ultro citroque fide eos- 
dem amicos inimicosque habituros, iure iurando adfirma- 

tur. ceterum Hasdrubal , memor et cum Scipione initae 
regi societatis et quam vana et mutabilia barbarorum in- 
genia essent, veritus , ne si traiecisset in Africam Scipio, 
parvum vinculum eae nuptiae essent, dum accensum re- 
centi amore Numidam habet, perpellit blanditiis quoque 
puellae adhibitis, ut legatos in Siciliam ad Scipionem mit- 
tat, per quos moneat eum, ne prioribus suis promissis 
fretus in Africam traiciat: se et nuptiis civis Carthaginien- 
sis, filiae Hasdrubalis, quem videril.apud se in hospitio, 
et publico etiam foedere cum populo Carthaginiensi iun- 
ctum optare primum, ut procul ab Africa, sicut adhuc 
fecerint, bellum Romani cum Carthaginiensibus gerant, ne 
sibi interesse certaminibus eorum armaque aut haec aut 
illa, abnuentem alteram societatem, sequi necesse sit. si 
non abstineat Africa Scipio et Carthagin^ exercitum ad- 
moveat, sibi necessarium fore et pro terra Africa, in qua 
et ipse sit genitus, et pro patria coniugis suae proque pa- 
i*ente ac penatibus dimicare. 

XXIV. Cum iis mandatis ab rege legati ad Scipionem 
missi Syracusis eum convenerunt. Scipio quamquam 
magno momento rerum in Africa gerendarum magnaque 
spe destitutus erat, legatis propere, priusquam res vul- 
garetur, remissis in Africam litteras dat ad regem, quibus 
etiam atque etiam monet eum, ne iura hospitii secum neu 
cum populo Romano initae societatis, neu fas fidem dex- 
teras, deos testes atque arbitros conventorum, fallat, ce 
terum quando neque celari adventus Numidarum poterat 
— vagati enim in urbe obversatique praetorio erant — , 
et, si sileretur quid petentes venissent, periculum erat, 
ne vera eo ipso quod celarentur sua sponte magis emana- 
rent, timorque in exercitum incideret, ne simul cum rege 
et Carthaginiensibus foret bellandum, avertit a vero falsis 
praeoccupando mentes hominum, et vocalis ad contionem 
militibus non ultra esse cunctandum ait. instare, ut in 
Africam quam primum traiciat, socios reges, Masinissam 
ipsum prius ad Laelium venisse querentem , quod cun- 
ctando tempus tereretur: nunc Syphacem mittere legatos 
idem admirantem, postulantemque, ut aut traiciatur tandem 
t. livi pars 111. 20 

in Africani exercitus, aut si mulata consilia sint, certior 
fiat, ut et ipse sibi ac regno suo posset consulere, itaque 
satis paratis iam omnibus instructisque, el re iam non ul - 
tra recipiente cunctationem in animo sibi esse, Lilybaeum 
classe traducta eodemque omnibus peditum equitumque 
copiis contractis, quae prima dies cursum navibus daret, 
deis bene iuvantibus in Africam traicere. litteras ad M. Pom- 
ponium mittit, ut si ei videretur, Lilybaeum veniret, ut 
communiter consulerent, quas potissimum legiones el 
quantum militum numerum in Africam traiceret. item cir- 
cum oram maritimam misit, ut naves onerariae compren- 
sae Lilybaeum omnes contraherentur, quidquid militum 
naviumque in Sicilia erat, cum Lilybaeum convenisset, et 
nec urbs multitudinem hominum neque portus naves ca- 
peret, tantus omnibus ardor erat in Africam traiciendi, ut 
non ad bellum duci viderentur sed ad certa victoriae prae- 
mia. praecipue qui superabant ex Cannensi exercitu mi- 
lites, illo, non alio duce credebant navata rei publicae 
opera finire se militiam ignominiosam posse, et Scipio 
minime id genus militum aspernabatur, ut qui neque ad 
Cannas ignavia eorum cladem acceptam sciret, neque ul- 
los aeque veteres milites in exercitu Romano esse, ex- 
pertosque non variis proeliis modo sed urbibus etiam 
oppugnandis, quinta el sexta Cannenses erant legiones : 
eas se Iraiecturum in Africam cum dixisset, singulos mi- 
lites inspexit, reliclisque quos non idoneos credebat, in 
locum eorum subiecit quos secum ex Italia adduxerat; 
supplevilque ita eas legiones, ut singulae sena milia et 
ducenos pedites trecenos haberent equites, sociorum item 
Latini nominis pedites equitesque de exercitu Cannensi 
legit. 

XXV. Quantum militum in Africam transportatum 
sit, non parvo numero inter auctores discrepat, alibi de- 
cem milia peditum duo milia et ducentos equites, alibi 
sedecim milia peditum mille el sexcentos equites, alibi 
parte plus dimidia rem auctam, quinque et triginta milia 
peditum equitumque in naves imposita invenio, quidam 
non adiecere numerum, inter quos me ipse in re dubia 

poni malim. Coelius ut abstinet numero, ita ad Immen- 
sum multitudinis speciem auget: volucres ad terram de- 
lapsas clamore militum ait, atque tantam multitudinem 
conscendisse naves, ut nemo mortalium aut in Italia aut 
in Sicilia relinqui videretur. 

Milites ut naves ordine ac sine tumultu conscende- 
rent, ipse eam sibi curam sumpsit, nauticos C. Laelius, 
qui classis praefectus erat, in navibus, ante conscendere 
coactos , continuit, commeatus imponendi M. Pomponio 
praetori cura data; quinque et quadraginta dierum ciba- 
ria, e quibus quindecim dierum cocta, imposita, ut omnes 
iam in navibus erant, scaphas circummisit, ut ex navibus 
gubernatoresque et magistri navium et bini milites in fo- 
rum convenirent ad imperia accipienda, postquam con- 
venerunt, primum ab iis quaesivit, si aquam hominibus _ 
iumentisque in totidem dies quot frumentum imposuis- 
sent. ubi responderunt aquam dierum quinque et qua- 
draginta in navibus esse, tum edixit militibus, ut silentium 
quieti nautis sine certamine ad ministeria exsequenda 
bene obedientes praestarent, cum viginti rostratis se ac 
L. Scipionem ab dextro cornu, laevum, totidem rostratas, 
et C. Laelium praefectum classis cum M. Porcio Catone 

— quaestor is tum erat — onerariis futurum praesidio, 
lumina in navibus singula rostratae, bina onerariae habe- 
rent: in praetoria nave insigne nocturnum trium luminum 
fore. Emporia ut peterent, gubernatoribus edixit, ferti- 
lissimus ager, eoque abundans omnium copia rerum est 
regio, et imbelles , quod plerumque in uberi agro evenit, 
barbari sunt; priusque quam Carthagine subveniretur, 
opprimi videbantur posse, iis editis imperiis redire ad 
naves iussi, et postero die deis bene iuvanlibus signo 
dato solvere naves. 

XXVI. Multae classes Romanae e Sicilia atque ipso 
illo portu profectae erant; ceterum non eo bello solum 

— nec id mirum: praedatum enim tantummodo plerae- 
que classes ierant — sed ne priore quidem ulla profectio 
tanti spectaculi fuit: quamquam, si magnitudine classes 
aestimares, et bini consules cum binis exercitibus ante 

20 * 

traieceranl, et prope lolidem rostratae in illis classibus 
fuerant, quot onerariis Scipio tum traiciebat: nam praeter 
quadraginta longas naves quadringentis feraie onerariis 
exercitum travexit. sed et bellum bello secundum priore 
ut atrocius Romanis videretur, cum quod in Italia bella- 
batur, tum ingentes strages tot exercituum simul caesis 
ducibus effecerant; et Scipio dux partim lactis fortibus 
partim suapte fortuna quadam ingenti ad incrementa glo- 
riae celebratus converterat animos: simul et mens ipsa 
traiciendi nulli ante eo bello duci temptata, ad Hannibalem 
trahendum ex Italia transferendumque et finiendum in 
Africa bellum se transire, vulgata erat, concurrerat ad 
spectaculum in portum onfais turba non habitantium modo 
Lilybaei, sed legationum omnium ex Sicilia, quae ad pro 
sequendum Scipionem officii causa convenerant et prae- 
torem provinciae M. Pomponium secutae fuerant, ad hoc 
legiones, quae in Sicilia relinquebantur, ad prosequen- 
dos commilitones processerant; nec classis modo pro- 
spectantibus e terra, sed de mari terra etiam omnis circa 
referta turba spectaculo erat. XXVII. tum Scipio silentio 
per praeconem facto, „divi divaeque“ inquit „qui maria 
terrasque colitis, vos precor quaesoque uti, quae in mee 
imperio gesta sunt geruntur, ea mihi populo plebique Ro- 
manae sociis nominique Latino, qui populi Romani quique 
meam sectam imperium auspiciumque terra mari amni- 
busque sequuntur, bene verruncent, eaque vos omnia 
bene iuvelis, bonis auctibus auxilis; salvos incolumesque 
victis perduellibus victores, spoliis decoratos, praeda 
onustos triumphantesque mecum domos reduces sistatis; 
inimicorum hostiumque ulciscendorum copiam faxitis; 
quaeque populus Carthaginiensis in civitatem nostram fa- 
cere molitus est, ea ut mihi populoque Romano in civita- 
tem Carthaginiensium exempla edendi facultatem detis", 
secundum has preces cruda exta victimae, uti mos est, in 
mare proiecit tubaque signum dedit proficiscendi, vento 
secundo vehementi satis provecti celeriter e conspectu 
terrae ablati sunt; et a meridie nebula occepit ita, vix ut 
concursus navium inter se vitarent: lenior ventus in alto 

factus, noctem insequentem eadem caligo obtinuit: sole 
orto est discussa, et addita vis vento, iam terram cerne- 
bant. haud ita multo post gubernator Scipioni ait non plus 
quinque milia passuum Africam abesse, Mercurii promon- 
torium se cernere ; si iubeat eo dirigi , iam in portu fore 
omnem classem. Scipio, ut in conspectu terra fuit, pre- 
catus uti bono rei publicae suoque Africam viderit, dare 
vela et alium infra navibus accessum petere iubet. vento 
eodem ferebantur: ceterum nebula sub idem ferme tem- 
pus quo pridie exorta conspectum terrae ademit, et ven- 
tus premente nebula cecidit, nox deinde incertiora omnia 
fecit, itaque ancoras, ne aut inter se concurrerent naves, 
aut terrae inferrentur, iecere. ubi illuxit, ventus idem 
coortus, nebula disiecta aperuit omnia Africae litora 
Scipio, quod esset proximum promontorium , percuncta- 
tus, cum Pulchri promontorium id vocari audisset, „pla- 
cet omen“ inquit; „huc dirigite naves“. eo classis de- 
currit, copiaeque omnes in terram expositae sunt. 

Prosperam navigationem sine terrore ac tumultu fu- 
isse permultis Graecis Latinisque auctoribus credidi. 
Coelius, praeterquam quod non mersas fluctibus naves, 
ceteros omnes caelestes maritimosque terrores, postremo 
abreptam tempestate ab Africa classem ad insulam Aegi- 
murum, inde aegre correctum cursum exponit, et prope 
obrutis navibus iniussu imperatoris scaphis, haud secus 
quam naufragos , milites sine armis cum ingenti tumultu 
in terram evasisse. 

XXVIII. Expositis copiis Romani castra in proximis 
tumulis metantur, iam non in maritimos modo agros con- 
spectu primum classis dein tumultu egrediendum in ter- 
ram pavor terrorque pervenerat, sed in ipsas urbes, ne- 
que enim hominum modo turba, mulierum puerorumque 
agminibus immixta, omnes passim compleverat vias, sed 
pecora quoque prae se agrestes agebant, ut relinqui su- 
bito Africam diceres, urbibus vero ipsis maiorem quam 
quem secum attulerant terrorem inferebant, praecipue 
Carthaginis prope ut captae tumultus fuit, nam post 
M. Atilium Regulum et L. Manlium consules, annis prope 

quinquaginta, nullum Romanum exercitum viderant prae- 
ter praedatorias classes , quibus escensiones in agros fa- 
ctae erant; raplisque, quae obvia fors fecerat, prius re- 
cursum semper ad naves, quam clamor agrestes conciret, 
fuerat : eo maior tum fuga pavorque in urbe fuit, et Her- 
cule neque exercitus domi validus neque dux quem op- 
ponerent erat. Hasdrubal, Gisgonis filius, genere fama 
divitiis regia tum etiam adfinitatc longe primus civitatis 
erat: sed eum ab illo ipso Scipione aliquot proeliis fusum 
pulsumque in Hispania meminerant, nec magis ducem 
duci parem quam tumultuarium exercitum suum Romano 
exercitui esse, itaque velut si urbem extemplo adgressu- 
rus Scipio foret, ita conclamatum ad arma est, portaeque 
raptim clausae et armati in muris vigiliaeque et stationes 
dispositae, ac nocte insequenti vigilatum est. postero die 
mille equites, speculatum ad mare turbandosque egre- 
dientes ex navibus missi, in stationes Romanorum inci- 
derunt. iam enim Scipio classe Uticam missa ipse haud 
ita multum progressus a mari tumulos proximos ceperat, 
equites et in stationibus locis idoneis posuerat et per 
agros miserat praedatum. XXIX. hi cum Carthaginiensi 
equitatu proelium cum commisissent, paucos in ipso cer- 
tamine, plerosque fugientes persecuti, in quibus prae- 
fectum quoque Hannonem, nobilem iuvenem, occiderunt. 
Scipio non agros modo circa vastavit, sed urbem etiam 
proximam Afrorum salis opulentam cepit, ubi praetei 
celera, quae extemplo in naves onerarias imposita missa- 
que in Siciliam erant, octo milia liberorum servorumque 
capitum sunt capta, laetissimus tamen omnibus in prin- 
cipio rerum gerendarum adventus fuit Masinissae, quem 
quidam cum ducentis haud amplius equitibus, plerique 
cum duum milium equitatu tradunt venisse, ceterum cum 
longe maximus omniuin aetatis suae regum hic fuerit, plu- 
rimumque rem Romanam iuverit, operae pretium videtur 
excedere paulum ad enarrandum, quam varia fortuna 
usus sit in amittendo recuperandoque paterno regno. 

Militanti pro Carthaginiensibus in Hispania pater ei 
moritur*. Galae nomen erat, regnum ad fratrem regis 

Oesalcem pergrandem natu — ita mos apud Numidas 
est — pervenit, haud multo post Oesalce quoque mortuo 
maior ex duobus filiis eius Capussa, puero ad modum 
altero , paternum imperium accepit, ceterum cum magis 
iure geniis quam auctoritate inter suos aut viribus obline- 
ret regnum, exstitit quidam Mazaetulus nomine, non alie- 
nus sanguine regibus, familiae semper inimicae ac de 
imperio varia fortuna cum iis qui tum oblinebant certantis, 
is concitatis popularibus , apud quos invidia regum ma- 
gnae auctoritatis erat, castris palam positis descendero 
regem in aciem ac dimicare de regno coegit, in eo proe- 
lio Capussa cum multis principum cecidit; gens Maesu- 
liorum omnis in dicionem imperiumque Mazaeluli conces- 
sit. regio tamen nomine abstinuit, conlentusque nomine 
modico tutoris puerum Lacumazen, qui stirpis regiae 
supererat, regem appellat. Carthaginiensom nobilem fe- 
minam, sororis filiam Hannibalis, quae proxime Oesalci 
regi nupta fuerat, matrimonio sibi iungit spe Carthaginien- 
sium societatis, et cum Syphace hospitium vetustum lega- 
lis missis renovat, omnia ea auxilia praeparans adversus 
Masinissam. XXX. et Masinissa, audita morte patrui, 
dein nece fratris patruelis , ex Hispania in Mauretaniam 
— Bucar ea tempestate rex Maurorum erat — traiecil. 
ab eo supplex infimis precibus auxilium itineri, quoniam 
bello non poterat, quattuor milia Maurorum impetravit, 
cum iis, praemisso nuntio ad paternos suosque amicos, 
cum ad fines regni pervenisset, quingenti ferme Numidae 
ad eum convenerunt, igitur Mauris inde, sicut convene- 
rat, retro ad regem remissis quamquam aliquanto minor 
spe multitudo, nec cum qua tantam rem adgredi salis au- 
deret, convenerat, ratus agendo ac moliendo vires quo- 
que ad agendum aliquid collecturum, proficiscenti ad Sy- 
phacem Lacumazae regulo ad Thapsum occurrit, trepidum 
agmen cum in urbem refugisset, urbem Masinissa primo 
impetu capit, ex regiis alios tradentes se recipit, alios vim 
parantes occidit, pars maxima cum ipso puero inter tu- 
multum ad Syphacem, quo primum intenderant iter, per- 
venerunt. fama huius modicae rei in principio rerum 

prospere actae convertit ad Masinissam Numidas, adflue- 
bantque undique ex agris vicisque veteres milites Galae 
et invitabant iuvenein ad reciperandum paternum regnum, 
numero militum aliquantum Mazaetulus superabat: nam 
et ipse eum exercitum, quo Capussam vicerat, et ex re- 
ceptis post caedem regis aliquot habebat ; et puer Lacu- 
mazes ab Syphace auxilia ingentia adduxeraL quindecim 
milia peditum Mazaetulo, decem milia equitum erant, qui- 
bus cum Masinissa nequaquam tantum peditum equitum ve 
habente acie conflixit, vicit tamen et veterum militum 
virtus et prudentia inter Romana et Punica arma exercitati 
ducis: regulus cum tutore et exigua Masaesuliorum manu 
in Carthaginiensem agrum perfugit, ita recuperato regno 
paterno Masinissa, quia sibi adversus Syphacem haud 
paulo maiorem restare dimicationem cernebat, optimum 
ratus cum fratre patruele gratiam reconciliare, missis qui 
et puero spem facerent, si in fidem Masinissae sese per- 
misisset, futurum eum in eodem honore, quo apud Galam 
Oesalces quondam fuisset, et qui Mazaetulo praeter im- 
punitatem sua omnia cum fide restitui sponderent, amba 
praeoptantes exsilio modicam domi fortunam, omnia, ne 
id fieret, Carthaginiensibus de industria agentibus, ad 
sese perduxit. 

XXXI. Hasdrubal tum forte, cum haec gerebantur, 
apud Syphacem erat; qui Numidae, haud sane multum 
ad se pertinere credenti, utrum penes Lacumazen an Ma- 
sinissam regnum Maesuliorum esset, falli eum magnopere 
ait, si Masinissam eisdem contentum fore quibus patrem 
Galam aut patruum eiusOesalcem credat: multo maiorem 
indolem in eo animi ingeniique esse quam in ullo gentis 
eius umquam fuisset, saepe eum in Hispania rarae intei 
homines virtutis specimen dedisse sociis pariter hostibus- 
que. et Syphacem et Carthaginienses, nisi orientem illum 
ignem oppressissent, ingenti mox incendio, cum iam nul- 
lam opem ferre possent, arsuros *. adhuc teneras et fragi- 
les vires eius esse, vixdum coalescens foventis regnum, 
instando stimulandoque pervincit, ut exercitum ad fines 
Maesuliorum admoveat, atque in agro, de quo saepe cum 

Gala non verbis modo disceptatum sed etiam armis cer- 
tatum fuerat, tamquam haud dubii iuris sui, castra locet : 
si quis arceat, ut quod maxime opus sit, acie dimicatu- 
rum; sin per metum agro cedatur, in medium regnum 
eundum, aut sine certamine concessuros in dicionem eius 
Maesulios, aut nequaquam pares futuros armis, his voci- 
bus incitatus Syphax Masinissae bellum infert, et primo 
certamine Maesulios fundit fugatque. Masinissa cum pau- 
cis equilibus ex acie in montem — Bellum incolae vo- 
cant — perfugit, familiae aliquot cum mappalibus peco 
ribusque suis — ea pecunia illis est — persecuti sunt 
regem; cetera Maesul iorum multitudo in dicionem Sypha- 
cis concessit, quem ceperant exsules montem, herbidus 
aquosusque est; et quia pecori bonus alendo erat, homi- 
num quoque carne ac lacte vescentium abunde sufficiebat 
alimentis, inde nocturnis primo ac furtivis incursionibus, 
deinde aperto latrocinio infesta omnia circa esse : maxime 
uri Carthaginiensis ager, quia et plus praedae quam inter 
Numidas et latrocinium tutius erat, iamque adeo licenter 
eludebant, ut ad mare delatam praedam venderent mer- 
catoribus appellentibus naves ad id ipsum, pluresque 
quam iusto saepe in bello Carthaginienses caderent cape- 
renturque. deplorabant ea apud Syphacem Carthaginien- 
ses, incensumque et ipsum ad reliquias belli persequendas 
instigabant, sed vix regium videbatur latronem vagum in 
montibus consectari: XXXII. Bucar ex praefectis regiis, 
vir acer ct impiger, ad id delectus, et data quattuor milia 
peditum , duo equitum ; praemiorumque ingenti spe one- 
ratus, si caput Masinissae rettulisset aut vivum — id vero 
naestimabile gaudium fore — cepisset, palatos incurio- 
seque agentes improviso adortus , pecorum hominumque 
ingenti multitudine a praesidio armatorum exclusa, Masi- 
nissam ipsum cum paucis in verticem montis compellit, 
inde prope iam ut debellato, nec praeda modo pecorum 
hominumque captorum missa ad regem, sed copiis, ut 
aliquanto maioribus quam pro reliquiis belli, remissis, 
eum mille haud amplius peditibus ducentisque equitibus 
degressum iugis Masinissam persecutus, in valle arta fau- 

cibus utrimque obsessis inclusit, ubi ingens caedes Mae- 
suliorum facta: Masinissa cum quinquaginta haud amplius 
equitibus per anfractus montis ignotos sequentibus se eri- 
puit. tenuit tamen vestigia Bucar, adeptusque cum pa- 
tentibus prope Clupeam urbem campis itu circumvenit, ut 
praeter quattuor equites omnes ad unum interficeret, cum 
iis ipsum quoque Masinissam saucium prope e manibus 
inter tumultum amisit, in conspectu erant fugientes ; ala 
equitum dispersa loto campo, quibusdam, ut occurrerent 
per obliqua tendentibus, quinque hostes sequebatur, 
amnis ingens fugientes accepit — neque enim cunctanter, 
ut quos maior metus urgeret, immiserant equos — rapli- 
que gurgite et in obliquum praelati, duobus in conspectu 
hostium in praerapidum gurgitem haustis ipse perisse 
creditus, at duo reliqui equites cum eo inter virgulta ul- 
terioris ripae emerserunt, is finis Bucari sequendi fuit, 
nec ingredi flumen auso nec habere credenti se iain quem 
sequeretur, inde vanus auctor absumpti Masinissae ad 
regem rediit, missique qui Carthaginem gaudium ingens 
nuntiarent; totaque Africa fama mortis Masinissae repleta 
varie animos adfecit. 

Masinissa in spelunca occulta cum herbis curaret 
vulnus, duorum equitum latrocinio per dies aliquot vixit, 
ubi primum ducta cicatrix patique posse visa iaclalionem, 
audacia ingenti pergit ire ad regnum repetendum ; atque 
in ipso itinere haud plus quadraginta equilibus collectis 
cum in Maesulios, palam iam quis esset ferens, venisset, 
tantum motum cum favore pristino tum gaudio insperato, 
quod quem perisse crediderant incolumem cernebant, fe- 
cit, ut intra paucos dies sex milia peditum armatorum 
quattuor equitum ad eum convenirent, iamque non in 
possessione modo paterni regni esset, sed etiam socios 
Carthaginiensium populos Masaesuliorumque fines — id 
Syphacis regnum erat — vastaret, inde irritato ad bellum 
Syphace, inter Cirtam Hipponemque in iugis opportuno- 
rum ad omnia montium consedit. XXXI11. maiorem igi- 
tur eam rem Syphax ratus, quam ut per praefectum age- 
ret, cum filio iuvene — nomen Vermina erat — parte 

exercitus missa imperat, ut circumducto agmine in se in- 
tentum hostem ab tergo invadat, nocte profectus Ver- 
mina, qui ex occulto adgressurus erat: Syphax autem 
interdiu aperto itinere, ut qui signis colialis acie dimica- 
turus esset, movit castra, ubi tempus visum est, quo 
pervenisse iam circummissi videri poterant, et ipse leni 
clivo ferente ad hostem, cum multitudine fretus tum prae- 
paratis ab tergo insidiis , per adversum montem erectam 
aciem ducit. Masinissa maxime loci fiducia, quo mullo 
aequiore pugnaturus erat, et ipse dirigit suos, atrox 
proelium et diu anceps fuit, loco et virtute militum Masi- 
nissam, multitudine, quae nimio maior erat, Syphacem 
iuvanle. ea multitudo divisa, cum pars a fronte urgeret, 
para ab tergo se circumfudisset, victoriam haud dubiam 
Syphaci dedit, et ne effugium quidem patebat hinc a fronte 
hinc ab tergo inclusis, itaque ceteri pedites equitesque 
caesi aut capti : ducentos ferme equites Masinissa circa 
se conglobatos divisosque turmatim in tres paries erum- 
pere iubet, loco praedicto in quem ex dissipata conveni- 
rent fuga, ipse, qua intenderat, inter media tela hostium 
evasit: duae turmae haesere; altera metu dedita hosti, 
pertinacior in repugnando telis obruta et confixa est. 
Verminam prope vestigiis instantem in alia atque alia 
flectendo itinera eludens, taedio et desperatione tandem 
fessum absistere sequendo coegit, ipse cum sexaginla 
equitibus ad minorem Syrtim pervenit. ibi cum conscien- 
tia egregia saepe repetiti regni paterni inter Punica Em 
poria gentemque Garamantum omne inde tempus usque 
ad C. Laelii classisque Romanae adventum in Africam 
consumpsit. haeo.animum inclinant, ut cum modico po 
tius quam cum magno praesidio equitum ad Scipionem 
quoque postea venisse Masinissam credam: quippe illa 
regnanti multitudo, haec paucitas exsulis fortunae conve- 
niens est. 

XXXIV. Carthaginienses ala equitum cum praefecto 
amissa, alio equitatu per novum dilectum comparato, Han- 
nonem Hamilcaris filium praeficiunt. Hasdrubalem sub- 
inde ac Syphacem per litteras nuntiosque, postremo etiam 

per legatos arcessunt: Hasdrubalem opem ferre prope 
circumsessae patriae iubent, Syphacem orant, ut Cartha- 
gini, ut universae Africae subveniat, ad Uticam tum ca- 
stra Scipio, ferme mille passus ab urbe, habebat, tralata 
a mari, ubi paucos dies stativa coniuncta classi fuerant. 
Hanno, nequaquam satis valido non modo ad lacessen- 
dum hostem sed ne ad tuendos quidem a populationibus 
agros equitatu accepto, id omnium primum numerum 
equitum ut augeret agere, nec aliarum gentium asperna- 
tus, maxime tamen Numidas — id longe primum equitum 
in Africa est genus — conducit, iam ad quattuor milia 
equitum habebat, cum Salaecam nomine urbem occupavit 
quindecim ferme milia ab Romanis castris, quod ubi Sci- 
pioni relatum est, „ aestiva sub tectis equitatus 4 *! inquit: 
„sint vel plures , dum talem ducem habeant 44 , eo minus 
sibi cessandum ratus, quo illi segnius rem agerent, Masi- 
nissam cum equitatu praemissum portis obequitare atque 
hostem ad pugnam elicere iubet. ubi omnis multitudo se 
effudisset, graviorque iam in certamine esset, quam ut 
facile sustineri posset, cederet paulatim: se in tempore 
pugnae obventurum, tantum moratus, quantum satis tem- 
poris praegresso visum ad eliciendos hostes, cum Ro- 
mano equitatu secutus, tegentibus tumulis, qui peroppor- 
tune circa viae flexus oppositi erant, occultus processit. 
Masinissa ex composito, nunc terrentis nunc timentis modo, 
lut ipsis obequitabat portis, aut cedendo, cum timoris 
simulatio audaciam hosti faceret, ad insequendum temere 
eliciebat, nondum omnes egressi erant, varieque dux fa- 
tigabatur, alios vino et somno graves arma capere et fre- 
nare equos cogendo, aliis, ne sparsi et inconditi sine 
signis omnibus portis excurrerent, obsistendo, primo in- 
caute se evehentes Masinissa excipiebat; mox plures si- 
mul conferti porta effusi aequaverant certamen ; postremo 
iam omnis equitatus proelio cum adesset, sustineri ultra 
nequiere, non tamen effusa fuga Masinissa sed cedendo 
sensim impetus eorum accipiebat, donec ad tumulos te- 
gentes Romanum equitatum pertraxit, inde exorti equites, 
et ipsi integris viribus *t recentibus equis Hannoni Afris- 

que pugnando ac sequendo fessis se circumfudere; et 
Masinissa flexis subito equis in pugnam rediit, mille fere, 
qui primi agminis fuerant, quibus haud facilis receptus 
fuit, cum ipso duce Hannone interclusi atque interfecti 
sunt: ceteros, ducis praecipue territos caede, effuse fu- 
gientes per tria milia passuum victores secuti ad duo 
praeterea milia equitum aut ceperunt aut occiderunt, inter 
eos satis constabat non minus ducentos Carthaginiensium 
equites fuisse, et divitiis quosdam et genere illustres. 

XXXV. Eodem forte quo haec gesta sunt die naves, 
quae praedam in Siciliam vexerant, cum commeatu re- 
diere, velut ominatae ad praedam alteram repetendam 
sese venisse. Duos eodem nomine Carthaginiensium du- 
ces duobus equestribus proeliis interfectos non omnes 
auctores sunt , veriti, credo , ne falleret bis relata eadem 
res: Coelius quidem et Valerius captum etiam Hannonem 
tradunt. 

Scipio praefectos equitesque, prout cuiusque opera 
fuerat, ante omnes Masinissam insignibus donis donat; et 
firmo praesidio Salaecae imposito ipse cum cetero exer- 
citu profectus, non agris modo, quacumque incedebat, 
populatis sed urbibus etiam quibusdam vicisque expugna- 
tis, late fuso terrore belli, septimo die quam profectus 
erat, magnam vim hominum et pecoris et omnis generis 
praedae trahens in castra redit, gravesque iterum hostili- 
bus spoliis naves dimittit, inde omissis expeditionibus 
populationibusque ad oppugnandam Uticam omnes belli 
vires convertit, eam deinde, si cepisset, ' sedem ad cetera 
exsequenda habiturus, simul et a classe navales socii, 
qua ex parte urbs mari adluitur, simul et terrestris exer- 
citus ad imminentem prope ipsis moenibus tumulum est 
admotus, tormenta machinasque et advexerat secum, et 
ex Sicilia missa cum commeatu erant, et nova in arma- 
mentario, multis talium operum artificibus de industria 
inclusis, fiebant. Uticensibus tanta undique mole circum- 
sessis in Carthaginiensi populo, Carthaginiensibus in Has- 
drubale ita, si is movisset Syphacem, spes omnis erat, 
sed desiderio indigentium auxilii tardius cuncta move- 

bantur. Hasdrubal internissima conquisitione cum ad tri- 
ginta milia peditum, tria equitum confecisset, non tamen 
ante adventum Syphacis castra propius hostem movere 
est ausus. Syphax cum quinquaginta milibus peditam, 
decem equitum advenit, confestimque motis a Carthagine 
castris haud procul Utica munitionibusque Romanis con- 
sedit. quorum adventus hoc tamen momenti fecit, ut Sci- 
pio, cum quadraginta ferme dies nequiquam omnia expe- 
riens obsedisset Uticam , abscederet inde irrito incepto, 
et — iam enim hiems instabat — castra hiberna in pro- 
montorio, quod tenui iugo continenti adhaerens in ali- 
quantum maris spatium extenditur, communit; uno vallo 
et navalia castra amplectitur, iugo medio legionum ca- 
stris impositis latus ad septemlrionem versum subductae 
naves navalesque socii tenebant, meridianam vallem ad 
alterum litus equitatus, haec in Africa usque ad extre 
mum autumni gesta. 

XXXVI. Praeter convectum undique ex populatis 
circa agris frumentum commeatusque ex Sicilia atque Ita- 
lia advectos, Cn. Octavius propraetor ex Sardinia ab Tib. 
Claudio praetore, cuius ea provincia erat, ingentem vim 
frumenti advexit; horreaque non solum quae iam facta 
erant repleta, sed nova aedificata, vestimenta exercitui 
deerant: id mandatum Octavio, ut cum praetore ageret, 
si quid ex ea provincia comparari ac mitti posset, ea 
quoque haud segniter curata res : mille ducentae togae 
brevi spatio et duodecim milia tunicarum missa. 

Aestate ea, qua haec in Africa gesta sunt, P. Sem- 
pronius consul, cui Bruttii provincia erat, in agro Croto- 
niensi cum Hannibale in ipso itinere tumultuario proelio 
conflixit, agminibus magis quam acie pugnatum est. Ro- 
mani pulsi, et tumultu verius quam pugna ad mille et du- 
centi de exercitu consulis interfecti: in castra trepide re- 
ditum ; neque oppugnare tamen ea hostes ausi, ceterum 
silentio proximae noctis profectus inde consul, praemisso 
nuntio ad P. Licinium proconsulem, ut suas legiones ad- 
moveret, copias coniunxil. ita duo duces , duo exercitus 
ad Hannibalem redierunt, nec mora dimicandi facta, cum 

consuli duplicatae vires, Poeno recens victoria animo 
esset, in primam aciem suas legiones Sempronius indu- 
xit; in subsidiis locatae P. Licinii legiones, consul prin- 
cipio pugnae aedem Fortunae primigeniae vovit, si eo die 
hostes fudisset; composque eius voti fuit, fusi ac fugati 
Poeni , supra quattuor milia armatorum caesa, paulo mi- 
nus trecenti vivi capti, et equi quadraginta, et undecim 
militaria signa, perculsus adverso proelio Hannibal Cro- 
tonem exercitum reduxit. Eodem tempore M. Cornelius 
consul in altera parte Italiae non tam armis quam iudicio- 
rum terrore Etruriam continet, totam ferme ad Magonem 
ac per eum ad spem novandi res versam, eas quaestiones 
ex senatus consulto minime ambitiose habuit; multique 
nobiles Etrusci, qui aut ipsi ierant aut miserant ad Mago- 
nem de populorum suorum defectione , primo praesentes 
erant condemnati: postea conscientia sibimel ipsi exsi 
lium consciscentes, cum absentes damnati essent, corpo- 
ribus subtractis bona tantum, quae publicari poterant, 
pigneranda poenae praebebant. 

XXXVII. Dum haec consules diversis regionibus 
agunt, censores interim Romae M. Livius et C. Claudius 
senatum recitaverunt, princeps iterum lectus Q. Fabius 
Maximus, notati septem, nemo tamen qui sella curuli se- 
disset. sarta tecta acriter et cum summa fide exegerunt 
viam e foro Bovario et ad Veneris circa foros publicos et 
aedem matris magnae in Palatio faciendam locaverunt, 
vectigal etiam novum ex salaria annona statuerunt, sex- 
tante sal et Romae et per totam Italiam erat. Romae pre- 
tio eodem, pluris in foris et conciliabulis , et alio alibi 
pretio praebendum locaverunt, id vectigal commentum 
alterum ex censoribus satis credebant, populo iratum, 
quod iniquo iudicio quondam damnatus esset; et in pre- 
tio salis maxime oneratas Iribus, quarum opera damnatus 
erat credebant, inde Salinator Livio inditum cognomen, 
lustrum conditum serius, quia per provincias dimiserunt 
censores, ut civium Romanorum in exercitibus, quantus 
ubique esset, referretur numerus, censa cum iis ducenta 
decem quattuor milia hominum, condidit lustrum C Clau 

dius Nero, duodecim deinde coloniarum, quod numquam 
ante factum erat, deferentibus ipsarum coloniarum cen- 
soribus, censum acceperunt, ut, quantum numero militum, 
quantum pecunia valerent, in publicis tabulis monumenta 
exstarent, equitum deinde census agi coeptus est; et 
ambo forte censores equum publicum habebant, cum ad 
tribum Polliam ventum est, in qua M. Livii nomen erat, 
et praeco cunctaretur citare ipsum censorem, „cita“ inquit 
Nero „M. Livium : “ et sive ex residua vetere simultate, 
sive intempestiva iactatione severitatis inflatus, M. Livium, 
quia populi iudicio esset damnatus, equum vendere iussit. 
item M. Livius , cum ad tribum Arniensem et nomen col- 
legae ventum est, vendere equum C. Claudium iussit dua- 
rum rerum causa, unius, quod falsum adversum se testi- 
monium dixisset, alterius, quod non sincera fide secum 
in gratiam redisset, aeque foedum certamen inquinandi 
famam alterius cum suae famae damno factum est exitu 
censurae, cum in leges iurasset C. Claudius et in aera- 
rium escendisset, inter nomina eorum, quos aerarios re- 
linquebat, dedit collegae nomen, deinde M. Livius in 
aerarium venit, et praeter Maeciam tribum , quae se ne- 
que condemnasset neque condemnatum aut consulem aut 
censorem fecisset, populum Romanum omnem, quattuor 
et triginta tribus, aerarios reliquit, quod et innocentem se 
condemnassem et condemnatum consulem et censorem 
fecissent, neque infitiari possent aut iudicio semel aut 
comitiis bis ab se peccatum esse, inter quattuor et triginta 
Iribus et C. Claudium aerarium fore : quod si exemplum 
haberet bis eundem aerarium relinquendi, C. Claudium 
nominatim se inter aerarios fuisse relicturum, pravum 
certamen nolarum inter censores: castigatio inconstantiae 
populi censoria et gravitate temporum illorum digna, in 
invidia censores cum essent, crescendi ex iis ratus esse 
occasionem Cn. Baebius U-ibunus plebis diem ad populum 
utrisque dixit, ea res consensu patrum discussa est, ne 
postea obnoxia populari aurae censura esset. 

XXXVIII. Eadem aestate in Bruttiis Clampetia a con- 
sule vi capta, Consentia et Pandosia et ignobiles aliae 

civitates voluntate in dicionem venerunt, et cum comitio- 
rum iam appeteret tempus, Cornelium potius ex Etruria, 
ubi nihil belli erat, Romam acciri placuit, is consules Cn. 
Servilium Caepionem et C. Servilium Geminum creavit, 
incle praetoria comitia habita, creati P. Cornelius Lentulus 
P. Quinctilius Varus P. Aelius Paetus P. Villius Tappulus: 
ii duo cum aediles plebis essent, praetores creati sunt, 
consul comitiis perfectis ad exercitum in Etruriam redit. 

Sacerdotes eo anno mortui atque in locum eorum 
sufTecti: Tib. Veturius Philo flamen Martialis in locum M. 
Aemilii Regilli, qui priore anno mortuus erat, creatus in- 
auguratusque ; in M. Pomponii Malhonis et auguria et 
decemviri locum creati decemvir M. Aurelius Cotta, au- 
gur Tib. Sempronius Gracchus admodum adolescens, 
quod tum perrarum in mandandis sacerdotiis erat, qua- 
drigae aureae eo anno in Capitolio positae ab aedilibus cu- 
rulibus C. Livio et M. Servilio Gemino, et ludi Romani 
biduum instaurati, item per biduum plebeii ab aedilibus 
P. Aelio P. Villio. et lovis epulum fuit ludorum causa. 



TITI LIVI 

AB URBE CONDITA 
LIBER XXX. 



EPITOME. In Africa Carthaginienses et eundem Syphacem Numi 
diae regem Hasdrubalemque Scipio pluribus proeliis vicit aditi 
vante Masinissa , bina hostium castra expugnavit , in quibus qua- 
draginta milia hominum ferro iguique consumpt8 sunt. Syphacem 
per C. Laelium et Masinissam cepit. Masinissa Sophonibam, uxo- 
rem Syphacis, filiam Hasdrubalis, captam statim adamavit et 
nuptiis factis uxorem habuit, castigatus a Scipione venenum ei 
misit , quo hausto illa decessit, effectumque est multis Scipionis 
victoriis, ut Carthaginienses , in desperationem acti, in auxilium 
publicae salutis Hannibalem revocarent, isque anno sexto decimo 
Italia decedens in Africam traiecit, temptavitque per colloquium 
pacem cum Scipione componere, et cum de condicionibus pacis 
T. Livi PARS III. 21 

non convenisset , acie victus est. pax Carthaginiensibus data est 
petentibus. Hannibal Gisgonem pacem dissuadentem manu sua 
detraxit; excusata deinde temeritate facti ipse pacem suasit, re- 
versus in urbem Scipio amplissimum nobilissimumque egit trium- 
phum, quem Q. Terentius Culleo senator pilieatus secutus est. Sci- 
pio Africanus incertam militari prius favore an populari aura ita 
cognominatus sit: primus certe hic imperator victae a se nomina 
gentis nobilitatus est. Mago, qui bello in agro Insubrium cum Ro- 
manis conflixerat, vulneratus, dum in Africam per IegatoB revo- 
catus reverteretur, ex vulnere mortuus est. Masinissae reguura 
restitutum est. 



i. Cn. Servilius el 0. Servilius consules — sextus de- 
cimus is annus belli Punici erat — cum de re publica bel- 
loque et provinciis ad senatum rettulissent, censuerunt 
patres, ut consules inter se compararent sortirenturve, 
uter Bruttios adversus Hannibalem, uter Etruriam ac Li- 
gures provinciam haberet, cui Bruttii evenissent, exerci- 
tum a P. Sempronio acciperet: P. Sempronius — ei quo- 
que enim proconsuli imperium in annum prorogabatur — 
P. Licinio succederet, is Romam reverteretur, bello quo- 
que bonus habitus ad cetera, quibus nemo ea tempestate 
instructior civis habebatur, congestis omnibus humanis 
ab natura fortunaque bonis nobilis idem ac dives erat, 
forma viribusque corporis excellebat, facundissimus habe- 
batur seu causa oranda, seu in senatu ad populum sua- 
dendi ac dissuadendi locus esset, iuris pontificii peritis- 
simus. super haec bellicae quoque laudis consulatus 
compotem fecerat, quod in Bruttiis provincia, idem in 
Etruria ac Liguribus decretum ; M. Cornelius novo con- 
suli tradere exercitum iussus; ipse prorogato imperio 
Galliam provinciam obtinere cum legionibus iis , quas L. 
Scribonius priore anno habuisset, sortiti deinde provin- 
cias: Caepioni Bruttii, Servilio Gemino Etruria evenit, 
tum praetorum provinciae in sortem coniectae: iuris di- 
ctionem urbanam Paetus Aelius, Sardiniam P. Lentulus, 
Siciliam P. Villius, Ariminum cum duabus legionibus — 
sub Lucretio Spurio eae fuerant — Quinctilius Varus est 
sortitus, et Lucretio prorogatum imperium, ut Genuam 
oppidum a Magone Poeno dirutum exaedificaret P. Sci 

pioni non temporis sed rei gerendae fine, donec debella- 
tum in Africa foret, prorogatum imperium est, decretum- 
que, ut supplicatio fieret, quod is in Africam provinciam 
traiecisset, ut ea res salutaris populo Romano ipsique 
duci atque exercitui esset. II. In Siciliam tria milia mili- 
tum sunt scripta , et quia , quod roboris ea provincia ha- 
buerat, in Africam transvectum fuerat, et quia, antequam 
classis ex Africa traiceret, quadraginta navibus custodiri 
placuerat Siciliae maritimam oram, tredecim novas naves 
Villius secum in Siciliam duxit, ceterae in Sicilia veteres 
refectae, huic classi M. Pomponius, prioris anni praetor, 
prorogato imperio praepositus novos milites ex Italia ad- 
vectos in naves imposuit, parem navium numerum Cn. 
Octavio, praetori item prioris anni, cum pari iure imperii 
ad tuendam Sardiniae oram patres decreverunt: Lentulus 
praetor duo milia militum dare in naves iussus. et Italiae 
ora, quia incertum erat, quo missuri classem Carthagi- 
nienses forent, videbantur autem quidquid nudatum prae- 
sidiis esset petituri, M. Marcio, praetori prioris anni, cum 
totidem navibus tuenda data est. tria milia militum in 
eam classem ex decreto patrum consules scripserunt et 
duas legiones urbanas ad incerta belli. Hispaniae cum 
exercitibus imperioque veteribus imperatoribus, L. Len- 
tulo et L. Manlio Acidino, decretae, viginti omnino legio- 
nibus et centum sexaginta navibus longis res Romana eo 
anno gesta. 

Praetores in provincias ire iussi. consulibus impe- 
ratum, priusquam ab urbe proficiscerentur, ludos magnos 
facerent, quos T. Manlius Torquatus dictator in quintum 
annum vovisset, si eodem statu res publica staret, et no- 
vas religiones excitabant in animis hominum prodigia ex 
pluribus locis nuntiata, aurum in Capitolio corvi non la- 
cerasse tantum rostris crediti sed etiam edisse: mures 
Antii coronam auream adrosere. circa Capuam omnem 
agrum locustarum vis ingens, ita ut unde advenissent pa- 
rum constaret, complevit, eculeus Reate cum quinque 
pedibus natus. Anagniae sparsi primum ignes in caelo, 
dein fax ingens arsit: Frusinone arcus solem tenui linea 

21 * 

amplexus est; circulum deinde ipsum maior solis orbis 
extrinsecus inclusit. Arpini terra campestri agro in in- 
gentem sinum consedit, consulum alteri primam hostiam 
immolanti caput iocineris defuit, ea prodigia maioribus 
hostiis procurata; editi a collegio pontificum dei quibus 
sacrificaretur. 

III. His transactis consules praetoresque in provin- 
cias profecti, omnibus tamen , velut eam sortitis, Africae 
cura erat, seu quia ibi summam rerum bellique verti cer- 
nebant, seu ut Seipioni gratificarentur, in quem tum omnis 
versa civitas erat, itaque non ex Sardinia tantum, sicut 
ante dictum est, sed ex Sicilia quoque et Hispania vesti- 
menta frumentumque, et arma etiam ex Sicilia et omne 
genus commeatus eo portabantur, nec Scipio ullo tem- 
pore hiemis belli opera remiserat, quae multa simul un- 
dique eum circumstabant: Uticam obsidebat; castra ir 
conspectu Hasdrubalis erant; Carthaginienses deduxe- 
rant naves, classem paratam instructamque ad commea- 
tus intercipiendos habebant. Inter haec ne Syphacis qui- 
dem reconciliandi curam ex animo miserat, si forte iam 
satis amoris in uxore ex multa copia cepisset, ab Sy- 
phace magis pacis cum Carthaginiensibus condiciones, ut 
Romani Africa, Poeni Italia excederent, quam, si bella- 
tetur, spes ulla desciturum adferebatur. haec per nuntios 
acta magis equidem crediderim — et ita pars maior aucto- 
res sunt — quam ipsum Syphacem, ut Antias Valerius 
prodit, in castra Romana ad colloquium venisse, primo 
eas condiciones imperator Romanus vix auribus admisit; 
postea, ut causa probabilis suis commeandi foret in castra 
hostium , mollius eadem illa abnuere ac spem facere sae- 
pius ultro citroque agitantibus rem conventuram. 

Hibernacula Carthaginiensium, congesta temere ex 
agris materia exaedificata, lignea ferme tota erant. Numi- 
dae praecipue harundine textis storeaque pars maxima 
tectis passim nullo ordine, quidam, ut sine imperio occu 
patis locis, extra fossam etiam vallumque habitabant 
haec relata Scipioni spem fecerant castra hostium per 
occasionem incendendi. IV. cum legatis, quos mittere 1 

ad Syphacem, calonum loco primos ordines speciatae 
virtutis atque prudentiae servili habitu mittebat, qui, dum 
in colloquio legati essent, vagi per castra, alius alia aditus 
exitusque omnes, situm formamque et universorum ca- 
strorum et partium, qua Poeni qua Numidae haberent, 
quantum intervalli inter Hasdrubalis ac regia castra esset, 
specularentur, moremque simul noscerent stationum vigi- 
liarumque, nocte an interdiu opportuniores insidianti 
essent, et inter crebra colloquia alii atque alii de in- 
dustria, quo pluribus omnia nola essent, mittebantur, cum 
saepius agitata res certiorem spem pacis in dies et Sy- 
phaci et Carthaginiensibus per eum faceret, legati Romani.' 
vetitos se reverti ad imperatorem aiunt, nisi certum re- 
sponsum detur: proinde, seu ipsi staret iam sententia, seu 
consulendus Hasdrubal et Carthaginienses essent, consu- 
leret. tempus esse aut pacem componi aut bellum naviter 
geri, dum consulitur Hasdrubal et Carthaginienses, et 
speculatores omnia visendi et Scipio ad comparanda ea 
quae in rem erant tempus habuit, et mentione ac spe 
pacis neglegentia, ut fit, apud Poenos Numidamque orta 
cavendi, ne quid hostile interim paterentur, tandem rela- 
tum responsum quibusdam, quia nimis cupere Romanus 
pacem videbatur, iniquis per occasionem adiectis; quae 
peropportune cupienti tollere indutias Scipioni causam 
praebuere, ac nuntio regis , cum relaturum se ad consi- 
lium dixisset, postero die respondit se uno frustra ten- 
dente nulli alii pacem placuisse: renuntiaret igitur nullam 
aliam spem pacis quam relictis Carthaginiensibus Syphaci 
cum Romanis esse, ita tollit indutias, ut libera fide in- 
cepta exsequeretur; deduetisque navibus — et iam veris 
principium erat — machinas tormentaque, velul a mari 
adgressurus Uticam, imponit, et duo milia militum ad ca- 
piendum quem antea tenuerat tumulum super Uticam 
mittit, simul ut ab eo, quod parabat, in alterius rei curam 
converteret hostium animos, simul ne qua, cum ipse ad 
Syphacem Hasdrubalemque profectus esset, eruptio ex 
urbe et impetus in castra sua relicta cum levi praesidio 
fieret. 

V. His praeparatis advocatoque consilio et dicere 
exploratoribus iussis, quae comperta adferrent, Masinis- 
saque, cui omnia hostium nota erant, postremo ipse quid 
pararet in proximam noctem proponit; tribunis edicit, 
ut, ubi praetorio dimisso signa concinuissent, extemplo 
educerent castris legiones, ita ut imperaverat signa sub 
occasum solis efferri sunt coepta, ad primam ferme vigi- 
liam agmen explicaverunt; media nocte — septem enim 
milia itineris erant — modico gradu ad castra hostium 
perventum est. ibi Scipio pariem copiarum Laelio Masi- 
nissamque ac Numidas attribuit, et castra Syphacis inva- 
dere ignesque conicere iubet. singulos deinde separatim 
Laelium ac Masinissam deductos obtestatur, ut, quantum 
nox providentiae adimat, tantum diligentia expleant cura- 
que. se Hasdrubalem Punicaque castra adgressurums 
ceterum non ante coepturum, quam ignem in regiis castris 
conspexisset, neque ea res morata diu est: nam ut 
proximis casis iniectus ignis haesit, extemplo proxima 
quaeque et deinceps continua amplexus totis se passim 
dissipavit castris, et trepidatio quidem , quanta necesse 
erat, in nocturno effuso tam late incendio orta est: cete- 
rum fortuitum non hostilem ac bellicum ignem rati esse, 
sine armis ad restinguendum incendium effusi in armatos 
incidere hostes, maxime Numidas ab Masinissa notitia 
regiorum castrorum ad exitus itinerum idoneis locis dis- 
positos. in ipsis cubilibus semisomnos hausit flamma; 
multi in praecipiti fuga ruentes super alios alii in an 
gustiis portarum obtriti sunt. VI. relucentem flammara 
primo vigiles Carthaginiensium, deinde excitati alii no- 
cturno tumultu cum conspexissent, ab eodem errore cre- 
dere et ipsi sua sponte incendium ortum; et clamor, 
inter caedem et vulnera sublatus an ex trepidatione no- 
cturna esset, confusus sensum veri adimebat, igitur pro 
se quisque inermes, ut quibus nihil hostile suspectum 
esset, omnibus portis, qua cuique proximum erat, ea 
modo quae restinguendo igni forent portantes, in agmen 
Romanum ruebant, quibus caesis omnibus praeterquam 
hostili odio, etiam ne quis nuntius effugeret, extemplo 

Scipio neglectas ut in tali tumultu portas invadit; igni- 
busque in proxima tecta coniectis effusa flamma primo 
velut sparso pluribus locis reluxit, dein per continua ser- 
pens uno repente omnia incendio hausit, ambusti homines 
iumentaque foeda primum fuga, dein strage obruebant 
itinera portarum : quos non oppresserat ignis , ferro ab- 
sumpti; binaque castra clade una deleta, duces tamen 
ambo, ex tot milibus armatorum duo milia peditum et 
quingenti equites semermes, magna pars saucii adflalique 
incendio effugerunt, caesa aut hausta flammis quadra- 
ginta milia hominum sunt, capta supra quinque milia: 
multi Carthaginiensium nobiles, undecim senatores ; signa 
militaria centum septuaginta quattuor, equi Numidici 
supra duo milia septingenti; elephanti sex capti, octo 
ferro flammaque absumpti; magna vis armorum capta: 
ea omnia imperator Vulcano sacrata incendit. 

VII. Hasdrubal ex fuga cum paucis Afrorum urbem , 
proximam petierat, eoque omnes qui supererant, vestigia 
ducis sequentes, se contulerant: metu deinde, ne dede- 
retur Scipioni, urbe excessit, mox eodem patentibus portis 
Romani accepti; nec quicquam hostile, quia voluntate 
concesserant in .dicionem, factum, duae subinde urbes 
eaptae direptaeque; ea pYaeda et quae castris incensis ex 
igne rapta erat militi concessa est. Syphax octo milium 
ferme inde spatio loco communito consedit; Hasdrubal 
Carthaginem contendit, ne quid per metum ex recenti 
clade mollius consuleretur, quo tantus primo terror est 
adlatus , ut omissa Utica Carthaginem crederent extemplo 
Scipionem obsessurum, senatum itaque ut sufetes, quod 
velut consulare imperium apud eos erat, vocaverunt, ibi 
Iribus dictis sententiis una de pace legatos ad Scipionem 
decernebat, altera Hannibalem ad tuendam ab exitiabili 
bello patriam revocabat, tertia Romanae in adversis rebus 
constantiae erat: reparandum exercitum Syphaccmque 
hortandum, ne bello absisteret, censebat, haec sententia, 
quia Hasdrubal praesens Bareinaeque omnes factionis 
bellum malebant, vincit, inde dilectus in urbe agrisque 
haberi coeptus, et ad Syphacem legati missi, summa ope 

et ipsum reparantem bellum, eum uxor non iam ut ante 
blanditiis, salis potentibus ad animum amantis, sed pre- 
cibus et misericordia valuisset, plena lacrimarum ob- 
lestans, ne putrem suum patriamque proderet, isdemque 
flammis Carthaginem, quibus castra conflagrassem, ab- 
sumi sineret, spem quoque opportune oblatam adfere- 
bant legati: quattuor milia Celtiberorum circa urbem 
nomine Obbam, ab conquisitoribus suis conducta in Hi- 
spania, egregiae iuventutis sibi occurrisse, et Hasdrubalem 
propediem adfore cum manu haudquaquam contemnenda, 
igitur non benigne modo legatis respondit, sed ostendit 
etiam multitudinem agrestium Numidarum, quibus per 
eosdem dies arma equosque dedisset, et omnem iuven- 
tutem adfinnat ex regno exciturum, scire incendio , non 
proelio cladem acceptam: eum bello inferiorem esse, qui 
armis vincatur, haec legatis responsa: et post dies pau- 
cos rursus Hasdrubal et Syphax copias iunxerunt. is 
omnis exercitus fuit triginta ferme milia armatorum. 

VIII. Scipionem, velut iam debellato, quod ad Sy- 
phacem Carthaginiensesque attineret, Uticae oppugnan- 
dae intentum, iamque machinas admoventem muris aver- 
tit fama redintegrati bellu modicisque praesidiis ad spe- 
ciem modo obsidionis terra marique relictis ipse cum 
robore exercitus ire ad hostes pergit, primo in tumulo 
quattuor milia ferine distante ab castris regiis consedit; 
postero die cum equitatu in Magnos — ita vocant — cam- 
pos, subieclos ei tumulo, degressus succedendo ad sta- 
tiones hostium lacessendoque levibus proeliis diem ab- 
sumpsit. et per insequens biduum tumultuosis hinc atque 
illinc excursionibus in vicem nihil dictu satis dignum fece- 
runt : quarto die in aciem utrimque descensum est. Ro- 
manus principes post hastatorum prima signa, in subsidiis 
triarios constituit; equitatum Italicum ab dextro cornu, 
ab laevo Numidas Masinissamque opposuit. Syphax Has : 
drubalque Numidicis adversus Italicum equitatum, Car- 
thaginiensium contra Masinissam locatis, Celtiberos me- 
diam aciem in adversa signa legionum accepere, ita 
instructi concurrunt, primo impetu simul utraque cornua 

et Numidae et Carthaginienses pulsi : nam neque Numi- 
dae, maxima pars agrestes, Romanum equitatum, neque 
Carthaginienses, et ipse novus miles, Masinissam recenti 
super cetera victoria terribilem sustinuere, nudata utrim- 
que cornibus Celtiberum acies stabat , quod nec in fuga 
salus ulla ostendebatur locis ignotis , neque spes veniae 
ab Scipione erat, quem bene meritum de se et gente sua 
mercennariis armis in Africam oppugnatum venissent, 
igitur circumfusis undique hostibus alii super alios ca- 
dentes obstinate moriebantur; omnibusque in eos versis 
aliquantum ad fugam temporis Syphax et Hasdrubal prae- 
ceperunt. fatigatos caede diutius quam pugna victores 
nox oppressit. 

IX. Postero die Scipio Laelium Masinissamque cum 
ornni Romano et Numidico equitatu expeditisque militum 
ad persequendos Syphacem atque Hasdrubalem mittit i 
ipse cum robore exercitus urbes circa, quae omnes Car- 
thaginiensium dicionis erant, partim spe partim metu 
partim vi subigit. Carthagini erat quidem ingens terror, 
et circumferentem arma Scipionem omnibus finitimis rap- 
tim perdomitis ipsam Carthaginem repente adgressurum 
credebant, itaque et muri reficiebantur propugnaculisque 
armabantur, et pro se quisque, quae diutinae obsidionis 
tolerandae sunt, ex agris convehit, rara mentio est pacis, 
frequenlior legatorum ad Hannibalem arcessendum mit- 
tendorum, pars maxima classem, quae ad commeatus ex- 
cipiendos parata erat, mittere iubent ad opprimendum 
stationem navium ad Uticam incaute agentem: forsitan 
etiam navalia castra, relicta cum levi praesidio, oppres- 
suros. in hoc consilium maxime inclinant; legatos tamen 
ad Hannibalem mittendos censent: quippe classi ut feli- 
cissime gerantur res, parte aliqua levari Uticae obsidio 
nem, Carthaginem ipsam qui tueatur, neque imperatorem 
alium quam Hannibalem, neque exercitum alium quam 
Hannibalis superesse. deductae ergo postero die naves, 
simul et legati in Italiam profecti, raptimque omnia stimu- 
lante fortuna agebantur; et in quo quisque cessasset, 
prodi ab se salutem omnium rebatur. 

Scipio gravem iam spoliis mullarum urbium exerci- 
tum trahens , captivis aliaque praeda in vetera castra ad 
Uticam missis , iam in Carthaginem intentus occupat re- 
lictum fuga custodum Tyneta. abest a Carthagine quin- 
decim milia fcrme passuum locus cum operibus tum 
suapte natura tutus, et qui et ab Carthagine conspici et 
praebere ipse conspectum in circumfusum mare urbi 
possit. X. Inde, cum maxime vallum Romani iaccrent, 
conspecta classis hostium est Uticam a Carthagine petens, 
igitur omisso opere pronuntiatum iter, signaque raptim 
ferri sunt coepta, ne naves in terram et obsidionem versae 
ac minime navali proelio aptae opprimerentur, qui enim 
restitissent agili et nautico instrumento aptae et armatae 
classi naves tormenta machinasque portantes , et aut in 
onerariarum usum versae , aut ita appulsae muris, ut pro 
aggere ac pontibus praebere ascensus possent? itaque 
Scipio, praeter quam in navali certamine solet, rostratis, 
quae praesidio aliis esse poterant, in postremam aciero 
receptis prope terram, onerariarum quadriplicem ordinem 
pro muro adversus hostem opposuit, easque ipsas, ne in 
tumultu pugnae turbari ordines possent, malis antemnis- 
|ue de nave in navem traiectis ac validis funibus velut 
«no inter se vinculo illigatis comprendit, labulasque su- 
perinstravit, ut pervii ordines essent, et sub ipsis pontibus 
intervalla fecit, qua procurrere speculatoriae naves in 
hostem ac tuto recipi possent, his raptim pro tempore 
instructis mille ferme delecti propugnatores onerariis 
imponuntur, telorum missilium, ut quamvis longo certa- 
mine sufficerent, vis ingens congeritur, ita parati atque 
intenti hostium adventum opperiebantur. Carthaginienses, 
qui, si maturassent, omnia permixta turba trepidantium 
primo impetu oppressissent, perculsi terrestribus cladibus 
atque inde ne mari quidem, ubi ipsi plus poterant, satis 
fidentes, die segni navigatione absumpto sub occasum 
solis in portum — Rusucmona Afri vocant — classe ap- 
pulere: postero die sub ortum solis instruxere ab alto 
naves velut ad iuslum proelium navale et tamquam exi- 
turis contra Romanis, cum diu stetissent, postquam nihil 

moveri ab hostibus viderunt, tum demum onerarias ad- 
grediuntur. res erat minime certamini navali similis, 
proxime speciem muros oppugnantium navium, altitudine 
aliquantum onerariae superabant; ex rostratis Poeni 
vana pleraque, utpote supino iactu, tela in locum superio- 
rem mittebant; gravior ac pondere ipso libratior superne 
ex onerariis ictus erat : speculatoriae naves ac levia [ipsa] 
navigia, quae sub constratis pontium per intervalla excur- 
rebant, primo ipsae tanto impetu et magnitudine rostra- 
tarum obruebantur; deinde et propugnatoribus quoque 
incommodae erant, quod permixtae cum hostium navibus 
inhibere saepe tela cogebant metu , ne ambiguo ictu suis 
inciderent, postremo asseres ferreo unco praefixi — har- 
pagones vocantur — ex Punicis navibus inici in Romanas 
coepti, quos cum neque ipsos neque catenas quibus sus- 
pensi iniciebantur incidere possent, ut quaeque retro in- 
hibita rostrata onerariam haerentem unco traheret, scindi 
videres vincula, quibus alia aliis innexa erat, seriem 
aliam simul plurium navium trahi, hoc maxime modo 
lacerati quidem omnes pontes , et vix transiliendi in se- 
cundum ordinem navium spatium propugnatoribus datum 
est. sex ferme onerariae puppibus abstractae Cartha- 
ginem sunt, maior quam pro re laetitia, sed eo gratior, 
quod inter adsiduas clades ac lacrimas unum quantum- 
cumque ex insperato gaudium adfulserat cum eo, ut 
appareret haud procul exitio fuisse Romanam classem, ni 
cessatum a praefectis suarum navium foret et Scipio in 
tempore subvenisset. 

XI. Per eosdem forte dies cum Laelius et Masinissa 
quinto decimo ferme die in Numidiam pervenissent, Mae- 
sulii, regnum paternum Masinissae, laeti ut ad regem diu 
desideratum concessere. Syphax pulsis inde praefectis 
praesidiisque suis vetere se continebat regno, neutiquam 
quieturus, stimulabat aegrum amore uxor socerque, et 
ita viris equisque abundabat, ut subiectae oculis regni 
per multos florentis annos vires etiam minus barbaro 
atque impotenti animo spiritus possent facere, igitur 
omnibus, qui bello apti erant, in unum coactis equos arma 

tela dividit ; equites in turmas , pedites in cohortes , sicut 
quondam ab Romanis centurionibus didicerat, distribuit, 
exercitu haud minore quam quem prius habuerat, ceterum 
omni prope novo atque incondito, ire ad hostes pergit, 
et castris in propinquo positis primo pauci equites ex 
tuto specuianles ab stationibus progredi, dein iaculis 
summoti recurrere ad suos; inde excursiones in viceni 
fleri, et cum pulsos indignatio accenderet, plures subires 
quod irritamentum certaminum equestrium est, cum aut 
vincentibus spes aut pulsis ira adgregat suos, ita tum a 
paucis proelio accenso omnem utrimque postremo equi 
latum certaminis studium effundit, ac dum sincerum 
equestre proelium erat, multitudo Masaesuliorum, ingentia 
agmina Syphace emittente, sustineri vix poterat: deinde 
ut pedes Romanus repentino per turmas suas viam dantes 
intercursu stabilem aciem fecit, absterruilque effuse inve- 
hentem sese hostem, primo barbari segnius permittere 
equos, dein stare, ac propere turbati novo genere pugnae 
postremo non pediti solum cedere, sed ne equitem qui- 
dem sustinere peditis praesidio audentem, iam signa 
quoque legionum appropinquabant, tum vero Masaesulii 
non modo primum impetum sed ne conspectum quidem 
signorum atque armorum tulerunt: tantum seu memoria 
priorum cladium seu praesens terror valuit. XII. ibi Sy- 
phax , dum obequitat hostium turmis , si pudore , si peri- 
culo suo fugam sistere posset, equo graviter icto effusus 
opprimitur capilurque, et vivus, laetum ante omnes Masi- 
nissae praebiturus spectaculum, ad Laelium pertrahitur. 

Cirta caput regni Syphacis erat, eoque se ingens 
hominum contulit vis. caedes in eo proelio minor quam 
victoria fuit, quia equestri tantummodo proelio certatum 
fuerat, non plus quinque milia occisa, minus dimidium 
eius hominum captum est impetu in castra facto, quo 
perculsa rege amisso multitudo se contulerat. Masinissa 
sibi quidem dicere nihil esse in praesentia pulchrius 
quam victorem recuperatura tanto post intervallo patrium 
invisere regnum; sed tam secundis quam adversis rebus 
non dari spatium ad cessandum, si se Laelius cum equi- 

tatu vincloque Syphace Cirtam praecedere sinat, trepida 
omnia metu se oppressurum: Laelium cum peditibus 
subsequi modicis itineribus posse, adsenliente Laelio 
praegressus Cirtam evocari ad colloquium principes Cir- 
tensium iubet. sed apud ignaros regis casus nec quae 
acta essent promendo nec minis nec suadendo ante valuit, 
quam rex vinctus in conspectum datus esset, tum ad 
spectaculum tam foedum comploratio orta, et partim pa- 
vore moenia sunt deserta, partim repentino consensu 
gratiam apud victorem quaerentium patefactae portae, et 
Masinissa praesidio circa portas opportunaque moenium 
dimisso, ne cui fugae pateret exitus, ad regiam occupan- 
dam citato vadit equo, intranti vestibulum in ipso limine 
Sophoniba, uxor Syphacis, filia Hasdrubalis Poeni , oc- 
currit; et cum in medio agmine armatorum Masinissam 
insignem cum armis tum cetero habitu conspexisset, 
regem esse, id quod erat, rata, genibus advoluta eius : 
„omnia quidem ut posses in nobis, di dederunt virtusque 
et felicitas tua: sed si captivae apud dominum vitae ne- 
cisque suae vocem supplicem mittere licet, si genua, si 
victricem attingere dextram, precor quaesoque per ma- 
jestatem regiam, in qua paulo ante nos quoque fuimus, 
per gentis Numidarum nomen, quod tibi cum Syphace 
commune fuit, per huiusce regiae deos, qui te melioribus 
ominibus accipiant, quam Syphacem hinc miserunt, hanc 
veniam supplici des, ut ipse quodcumque fert animus de 
captiva statuas, neque me in cuiusquam Romani super- 
Aum et crudele arbitrium venire sinas, si nihil aliud quam 
Syphacis uxor fuissem, tamen Numidae atque in eadem 
mecum Africa geniti quam alienigenae et externi fidem 
experiri mallem: quid Carthaginiensi ab Romano, quid 
filiae Hasdrubalis timendum sit, vides, si nulla re alia 
potes, morte me ut vindices ab Romanorum arbitrio oro 
obtcslorque“. forma erat insignis et llorenlissima aetas : 
itaque cum modo dextram ampleclens in id , ne cui Ro- 
mano traderetur, fidem exposceret, propiusque blanditias 
oratio esset quam preces, non in misericordiam modo 
prolapsus est «animus victoris, sed, ut est genus Numida- 

rum in Venerem praeceps, amore captivae victor captusi 
data dextra in id quod petebatur obligandae fidei , in re- 
giam concedit, tum vero reputaro secum ipse, quem ad 
modum promissi fidem praestaret, quod cum expedire 
non posset, ab amore temerarium atque impudens mu- 
tuatur consilium : nuptias in eum ipsum diem parari re- 
pente iubet, ne quid relinqueret integri aut Laelio aut 
ipsi Scipioni consulendi velut in captivam, quae Masi- 
nissae iam nupta foret, factis nuptiis supervenit Laelius, 
et adeo non dissimulavit improbare se factum , ut primo 
etiam cum Syphace et ceteris captivis detractam eam ge- 
niali mittere ad Scipionem conatus sit. victus deinde pre- 
cibus Masinissae orantis, ut arbitrium, utrius regum duo- 
rum fortunae accessio Sophoniba esset, ad Scipionem 
reiceret, misso Syphace et captivis ceteras urbes Numi- 
diae, quae praesidiis regiis tenebantur, adiuvante Masi- 
nissa recipit. 

XIII. Syphacem in castra adduci cum esset nuntia- 
tum, omnis velut ad spectaculum triumphi multitudo elTusa 
est. praecedebat ipse vinctus , sequebatur grex nobilium 
Numidarum. tum, quantum quisque plurimum poterat, 
magnitudini Syphacis, famae gentis victoriam suam au- 
gendo addebat: illum esse regem, cuius tantum maiestati 
duo potentissimi in terris tribuerint populi, Romanus Car- 
thaginiensisque , ut Scipio imperator suus ad amicitiam 
eius petendam, relicta provincia Hispania exercituque, 
duabus quinqueremibus in Africam navigaverit, Hasdru- 
bal Poenorum imperator non ipse modo ad eum in regnum 
venerit, sed etiam filiam ei nuptum dederit, habuisse eum 
uno tempore in potestate duos imperatores , Poenum Ro- 
manumque. sicut ab dis immortalibus pars utraque ho- 
stiis mactandis pacem petisset, ita ab eo utrimque pariter 
amicitiam petitam, iam tantas habuisse opes, ut Masinis- 
sam regno pulsum eo redegerit, ut vita eius fama mortis 
et latebris , ferarum modo in silvis rapto viventis , tege- 
retur. his sermonibus circumstantium celebratus rex in 
praetorium ad Scipionem est perductus, movit et Scipio- 
nem cum fortuna pristina viri praesenti fortunae collata, 

tum recordatio hospitii dextraeque datae et foederis 
publice ac privatim iuncli. eadem haec et Syphaci ani- 
mum dederunt in adloquendo victorem, nam cum Scipio 
quid sibi voluisset quaereret, qui non societatem solum 
abnuisset Romanam , sed ultro bellum intulisset, tum ille 
peccasse quidem sese atque insanisse fatebatur, sed non 
tum demum cum arma adversus populum Romanum ce- 
pisset; exitum sui furoris fuisse, non principium: tum 
se insanisse, tum hospitia privata et publica foedera omnia 
ex animo eiecisse, cum Carthaginiensem matronam do- 
mum acceperit, illis nuptialibus facibus regiam confla- 
grasse suam, illam furiam pestemque omnibus delenimentis 
animum suum avertisse atque alienasse, nec conquiesse, 
donec ipsa manibus suis nefaria sibi arma adversus ho- 
spitem atque amicum induceret, perdito tamen atque ad- 
flicto sibi hoc in miseriis solatii esse, quod in omnium 
hominum inimicissimi sibi domum ac penates eandem 
pestem ac furiam transisse videat, neque prudenliorem 
neque constantiorem Masinissam quam Syphacem esse, 
etiam iuvenla incautiorem: certe stultius illum atque in- 
temperantius eam quam se duxisse. XIV. haec non ho- 
stili modo odio sed amoris etiam stimulis, amatam apud 
aemulum cernens, cum dixisset, non mediocri cura Sci- 
pionis animum pepulit, et fidem criminibus raptae prope 
inter arma nuptiae neque consulto neque exspectato Lae- 
lio faciebant, tamque praeceps festinatio, ut quo die 
captam hostem vidisset, eodem matrimonio iunctam acci- 
peret et ad penates hostis sui nuptiale sacrum conficeret, 
eo foediora haec videbantur Scipioni, quod ipsum in 
Hispania iuvenem nullius forma pepulerat captivae, haec 
secum volutanti Laelius ac Masinissa supervenerunt; 
quos cum pariter ambo et benigno vultu excepisset et 
egregiis laudibus frequenti praetorio celebrasset, abdu- 
ctum in secretum Masinissam sic adloquitur*. „aliqua te 
existimo, Masinissa, intuentem in me bona et principio in 
Hispania ad iungendam mecum amicitiam venisse, et 
postea in Africa te ipsum spesque omnes tuas in fidem 
meam commisisse, atqui nulla earum virtus est propter 

quas tibi appetendus visus sim, qua ego aeque ac tempe- 
rantia et continentia libidinum gloriatus fuerim, hanc te 
quoque ad ceteras tuas eximias virtutes, Masinissa, ad- 
iecisse velim, non est, non — mihi crede — tantum ab 
hostibus armatis aetatis nostrae periculum, quantum ab 
circumfusis undique voluptatibus, qui eas temperantia 
sua frenavit ac domuit, multo maius decus maioremque 
victoriam sibi peperit, quam nos Syphace victo habemus, 
quae me absente strenue ac fortiter fecisti, libenter et 
commemoravi et memini •. cetera te ipsum reputare lecum 
quam me dicente erubescere malo. Syphax populi Ro- 
mani auspiciis victus caplusque est. itaque ipse, coniunx, 
regnum, ager et oppida, homines qui incolunt, quidquid 
denique Syphacis fuit, praeda populi Romani est, et re- 
gem coniugemque eius, etiamsi non civis Carthaginiensis 
esset, etiamsi non patrem eius imperatorem hostium vide- 
remus, Romam oporteret mitti, ac senatus populique Ro- 
mani de ea iudicium atque arbitrium esse, quae regem 
socium nobis alienasse atque in arma egisse praecipitem 
dicatur, vince animum ; cave deformes multa bona uno 
vitio, et tot meritorum gratiam maiore culpa, quam causa 
culpae est, corrumpas 44 . XV. Masinissae haec audienti 
non rubor solum suffusus sed lacrimae etiam obortae; 
et cum se quidem in potestate futurum imperatoris dixis- 
set, orassetque eum ut, quantum res sineret, fidei suae 
temere obstrictae consuleret; promisisse enim se in nul- 
lius potestatem eam traditurum; ex praetorio in taberna- 
culum suum confusus concessit, ibi arbitris remotis cum 
crebro suspiritu et gemitu, quod facile ab circumstantibus 
tabernaculum exaudiri posset, aliquantum temporis con- 
sumpsisset, ingenti ad postremum edito gemitu fidum e 
servis vocat, sub cuius custodia regio more ad incerta 
fortunae venenum erat, et mixtum in poculo ferre ad So- 
phonibam iubet, ac simul nuntiare Masinissam libenter 
primam ei fidem praestalurum fuisse, quam vir uxori de- 
buerit: quoniam eius arbitrium qui possint adimant, se 
eundam fidem praestare, ne viva in potestatem Roma- 
norum veniat, memor patris imperatoris patriaeque et 

duorum regum, quibus nupta fuisset, sibi ipsa consuleret, 
hunc nuntium ac simul venenum ferens minister cum ad 
Sophonibam venisset, „accipio“ inquit „nupliale munus, 
neque ingratum, si nihil maius vir uxori praestare potuit: 
hoc tamen nuntia, melius me morituram fuisse, si non in 
funere meo nupsissem", non locuta est ferocius quam 
acceptum poculum nullo trepidationis signo dato impa- 
vide hausit, quod ubi nuntiatum est Scipioni, ne quid 
aeger animi ferox iuvenis gravius consuleret, accitum eum 
extemplo nunc solatur, nunc, quod temeritatem temeritate 
alia luerit, tristioremque rem, quam necesse fuerit, fece- 
rit, leniter castigat, postero die, ut a praesenti motu 
averteret animum eius, in tribunal escendit et contionem 
advocari iussit. ibi Masinissam, primum regem appella- 
tum exiraiisque ornatum laudibus, aurea corona, aurea 
patera, sella curuli et scipione eburno, toga picta et pal- 
mata tunica donat, addit verbis honorem : neque magni- 
ficentius quicquam triumpho apud Romanos neque trium- 
phantibus ampliorem eo ornatu esse, quo unum omnium 
externorum dignum Masinissam populus Romanus ducat. 
Laelium deinde et ipsum collaudatum aurea corona do- 
nat. et alii militares viri , prout a quoque navata opera 
erat, donati, his honoribus mollitus regis animus, erectus- 
que in spem propinquam sublato Syphace omnis Numi- 
diae poliundae. 

XVI. Scipio C. Laelio cum Syphace aliisque captivis 
Romam misso , cum quibus et Masinissae legati profecti 
sunt, ipse ad Tyneta rursus castra refert, et quae muni- 
menta inchoaverat, permunit. Carthaginienses non brevi 
solum sed prope vano gaudio ab satis prospera in prae- 
sens oppugnatione classis perfusi , post famam capti Sy- 
phacis , in quo plus prope quam in Hasdrubale atque ex- 
ercitu suo spei reposuerunt, perculsi, iam nullo auctore 
belli ultra audito oratores ad pacem petendam mittunt 
triginta seniorum principes, id erat sanctius apud illos 
consilium maximaque ad ipsum senatum regendum vis. 
qui ubi in castra Romana et in praetorium pervenerunt, 
more adulantium — accepto, credo, ritu ex ea regione ex 
t. livi pars III. 22 

qua oriundi erant — procubuerunt, conveniens oratio tam 
humili adulationi fuit, non culpam purgantium, sed trans- 
ferentium initium culpae in Hannibalem potentiaeque eius 
fautores, veniam civitati petebant civium temeritate bis 
iam eversae, incolumi futurae iterum hostium beneficio, 
imperium ex victis hostibus populum Romanum non perni- 
ciem petere, paratis obedienter servire imperaret, quae 
vellet. Scipio et venisse ea spe in Africam se ait, et spem 
suam prospero belli eventu auctam, victoriam se non pacem 
domum reportaturum esse: tamen, cum victoriam prope 
in manibus habeat, pacem non abnuere, ut omnes gentes 
sciant populum Romanum et suscipere iusle bella et finire, 
leges pacis se has dicere: captivos et perfugas et fugiti- 
vos restituant; exercitus ex Italia et Gallia deducant; Hi- 
spania abstineant; insulis omnibus, quae inter Italiam 
atque Africam sint, decedant; naves longas praeter vi- 
ginli omnes tradant, tritici quingenta, hordei trecenta mi- 
lia modium, pecuniae summam quantam imperaverit, pa- 
rum convenit: alibi quinque milia talentum, alibi quinque 
milia pondo argenti, alibi duplex stipendium militibus 
imperatum invenio. „his condicionibus'* inquit „placeatne 
pax, triduum ad consultandum dabitur, si placuerit, me- 
cum indutias facite, Romam ad senatum mittite legatos", 
ita dimissi Carthaginienses nullas recusandas condiciones 
pacis cum censuissent, quippe qui moram temporis quae- 
rerent, dum Hannibal in Africam traiceret, legatos alios 
ad Scipionem, ut indutias facerent, alios Romam ad pa- 
cem petendam mittunt, ducentes paucos in speciem capti- 
vos perfugasque et fugitivos, quo impetrabilior pax esset. 

XVII. Multis ante diebus Laelius cum Syphace pri- 
moribusque Numidarum captivis Romam venit, quaeque 
in Africa gesta essent, omnia ordine exposuit patribus, 
ingenti hominum et in praesens laetitia et in futurum spe. 
consulti inde patres regem in custodiam Albam mittendum 
censuerunt, Laelium retinendum, donec legati Carthagi- 
nienses venirent, supplicatio in quadriduum decreta est. 
P. Aelius praetor senatu misso et contione inde advocata 
cum C. Laelio in rostra escendit, ibi vero audientes fusos 

Carthaginiensium exercitus , devictum et captum ingentis 
nominis regem , Numidiam omnem egregia victoria pera- 
gratam, tacitum continere gaudium non poterant, quin 
clamoribus quibusque aliis multitudo solet laetitiam im- 
modicam significarent, itaque praetor extemplo edixit, 
uti aeditui aedes sacras tota urbe aperirent, circumeundi 
salutandique deos agendique grates per totum diem po- 
pulo potestas fieret, postero die legatos Masinissae in 
senatum introduxit, gratulati primum senatui sunt, quod 
P. Scipio prospere res in Africa gessisset; deinde gratias 
egerunt, quod Masinissam non appellasset modo regent 
sed fecisset restituendo in paternum regnum, in quo pos* 
Syphacem sublatum, si ita patribus visum esset, sine 
metu et certamine esset regnaturus, dein collaudatum pro 
contione amplissimis decorasset honoribus; quibus ne in- 
dignus esset et dedisse operam Masinissam et porro datu- 
rum esse, petere ut regium nomen ceteraque Scipionis 
beneficia et munera senatus decreto confirmaret: et ad 
haec, nisi molestum esset, illud quoque petere Masinis- 
sam, ut Numidas captivos, qui Romae in custodia essent, 
remitterent: id sibi amplum apud populares futurum esse, 
ad ea responsum legatis; rerum gestarum prospere in 
Africa communem sibi cum rege gratulationem esse; Sci- 
pionem recte atque ordine videri fecisse, quod eum regem 
appellaverit, et quidquid aliud fecerit, quod cordi foret 
Masinissae, id patres comprobare ac laudare, munera 
quae legati ferrent regi, decreverunt sagula purpurea duo 
cum fibulis singulis et lato clavo tunicis, equos duo pha- 
leratos, bina equestria arma cum loricis, et tabernacula 
militaremque supellectilem, qualem praeberi consuli mos 
esset, haec regi praetor mittere iussus. legatis in singu- 
los dona ne minus quinum milium , comitibus eorum mi- 
lium aeris , et vestimenta bina legatis , singula comitibus 
Numidisque qui ex custodia emissi redderentur regi : ad 
hoc aedes liberae loca lautia legatis decreta. 

XVIII. Eadem aestate, qua haec decreta Romae et 
in Africa gesta sunt, P. Quinctilius Varus praetor et 
M Cornelius proconsul in agro Insubrum Gallorum cum 

22 * 

Magone Poeno signis collatis pugnarunt, praetoris legio- 
nes in prima acie fuerunt : Cornelius suas in subsidiis te- 
nuit, ipse ad prima signa equo advectus; proque duobus 
cornibus praetor ae proconsul milites ad inferenda in ho- 
stes signa summa vi hortabantur, postquam nihil com- 
movebant, tum Quinclilius Cornelio: „lentior, ut vides, 
fit pugna, et induratus praeter spem resistendo hostium 
timor; ac ne vertat in audaciam periculum est. equestrem 
procellam excitemus oportet, si turbare ac statu movere 
volumus, itaque vel tu ad prima signa proelium sustine, 
ego inducam in pugnam equites; vel ego hic in prima 
acie rem geram , tu quattuor legionum equites in hostem 
emitte", utram vellet praetor muneris partem proconsule 
accipiente, Quinclilius praetor cum filio, cui Marco prae- 
nomen erat, impigro iuvene ad equites pergit, iussosque 
escendere in equos repente in hostem emittit, tumultum 
equestrem auxit clamor ab legionibus additus, nec stetis- 
set hostium ades, ni Mago ad primum equitum motum 
paratos elephantos extemplo in proelium induxisset, ad 
quorum stridorem odoremque et aspectum territi equi 
vanum equestre auxilium fecerunt, et ut, ubi in rem per- 
missus uti cuspide, uti comminus gladio posset, roboris 
maioris Romanus eques erat , ita in ablatum paventibus 
procul equis melius ex intervallo Numidae iaculabantur. 
simul et peditum legio duodecima, magna ex parte caesa, 
pudore magis quam viribus tenebat locum; nec diutius 
tenuisset, ni ex subsidiis tertia decima legio in primam 
aciem inducta proelium dubium excepisset. Magoque ex 
subsidiis Gallos integrae legioni opposuit, quibus haud 
magno certamine fusis hastati legionis undecimae conglo- 
bant sese, atque elephantos iam peditum aciem turbantes 
invadunt, in quos cum pila confertos coniecissent, nullo 
jerme frustra emisso omnes retro in aciem suorum aver- 
terunt; quattuor gravati vulneribus corruerunt, tum prima 
commota hostium acies, simul omnibus equitibus, ut aver- 
sos videre elephantos , ad augendum pavorem ac tumul- 
tum effusis, sed donec stetit ante signa Mago , gradum 
sensim referentes ordines et tenorem pugnae servabant ? 

postquam femine transfixo cadentem auferrique ex proe- 
lio prope exsanguem videre, extemplo in fugam omnes 
versi, ad quinque milia hostium eo die caesa, et signa 
militaria duo et viginti capta, nec Romanis incruenta vi- 
ctoria fuit: duo milia et trecenti de exercitu praetoris, 
pars multo maxima ex legione duodecima amissi, inde 
et tribuni militum duo, M. Cosconius et M. Maevius, ter- 
tiae decimae quoque legionis, quae postremo proelio ad- 
fuerat, C. Helvius tribunus militum in restituenda pugna 
cecidit, et duo et viginti ferme equites illustres obtriti ab 
elephantis cum centurionibus aliquot perierunt, et longius 
certamen fuisset, ni vulnere ducis concessa victoria esset. 

XIX. Mago proximae silentio noctis profectus, quan- 
tum pati viae per vulnus poterat itineribus extentis, ad 
mare in Ligures Ingaunos pervenit, ibi eum legati ab Car- 
tilagine paucis ante diebus in sinum Gallicum appulsis 
navibus adierunt, iubentes primo quoque tempore in Afri- 
cam traiceret: id et fratrem eius Hannibalem — nam ad 
eum quoque isse legatos eadem iubentes — facturum 
non in eo esse Carthaginiensium res, ut Galliam atque Ita- 
liam armis obtineant. Mago non imperio modo senatus 
periculoque patriae motus sed metuens etiam, ne victor 
hostis moranti instaret, Liguresque ipsi, relinqui Italiam 
a Poenis cernentes, ad eos quorum mox in potestate futuri 
essent deficerent , simul sperans leniorem in navigatione 
quam in via iactationem vulneris fore et curationi omnia 
commodiora, impositis copiis in naves profectus, vixdum 
superata Sardinia ex vulnere moritur, naves quoque ali- 
quot Poenorum disiectae in alto a classe Romana, quae 
circa Sardiniam erat, capiuntur, haec terra mari que in 
parte Italiae, qua iacet ad Alpes, gesta. 

Consul C. Servilius nulla memorabili re in provincia 
Etruria et Gallia — quoniam eo quoque processerat — 
gesta, patre C. Servilio et C. Lutatio ex servitute post 
sextum decimum annum receptis, qui ad vicum Tannetum 
a Boiis capti fuerant, hinc patre hinc Catulo lateri circum- 
datis privato magis quam publico decore insignis Romam 
rediit, latum ad populum est, ne C. Servilio fraudi esset, 

quod patre, qui sella curuli sedisset, vivo , cum id igno- 
raret, tribunus plebis atque aedilis plebis fuisset, contra 
quam sanctum legibus erat hac rogatione perlata in pro- 
vinciam rediit. 

Ad Cn. Servilium consulem, qui in Bruttiis erat, Con- 
sentia Aufugum Bergae Besidiae Ocriculum Lymphaeum 
Argentanum Clampetia multique ignobiles populi, senescere 
Punicum bellum cernentes, deficere, idem consul cum 
Hannibale in agro Crotoniensi acie conflixit, obscura eius 
pugnae fama est. Valerius Antias quinque milia hostium 
caesa ait; quae tanta res est, ut aut impudenter ficta sit 
aut neglegenter praetermissa, nihil certe ultra rei in Ita- 
lia ab Hannibale gestum, nam ad eum quoque legati ab 
Carthagine vocantes in Africam iis forte diebus quibus ad 
Magonem venerunt. XX. frendens gemensque ac vix 
lacrimis temperans dicitur legatorum verba audisse, post- 
quam edita sunt mandata, „iam non perplexe* 4 inquit „sed 
palam revocant, qui vetando supplementum et pecuniam 
mitti iam pridem trahebant, vicit ergo Hannibalem non 
populus Romanus, totiens caesus fugatusque, sed senatus 
Carthaginiensis obtrectatione atque invidia, neque hac 
deformitate reditus mei tam P. Scipio exsultabit atque ef- 
feret sese quam Hanno, qui domum nostram, quando alia 
re non potuit, ruina Carthaginis oppressit 44 , iam hoc ipsum 
praesagiens animo praeparaverat ante naves, itaque inu- 
tili militum turba praesidii specie in oppida Bruttii agri, 
quae pauca magis metu quam fide continebantur, dimissa, 
quod roboris in exercitu erat in Africam transvexit, mul- 
tis Italici generis, quia in Africam secuturos abnuentes 
concesserant in Iunonis Laciniae delubrum inviolatum ad 
eam diem, in templo ipso foede interfectis, raro quemquam 
alium, patriam exsilii causa relinquentem , tam maestum 
abisse ferunt quam Hannibalem, hostium terra exceden- 
tem. respexisse saepe Italiae litora et deos hominesque 
accusantem in se quoque ac suum ipsius caput exsecra- 
tum, quod non cruentum ab Cannensi victoria militem 
Romam duxisset. Scipionem ire ad Carthaginem ausum, 
qui consul hostem Poenum in Italia non vidisset: se cen- 

Ium milibus armatorum ad Trasumennum aut Cannas eae- 
sis circa Casilinum Cumasque etNolam consenuisse, haec 
accusans querensque ex diutina possessione Italiae est 
detractus. 

XXI. Romam per eosdem dies et Magonem et Han- 
nibalem profectos adlatum est. cuius duplicis gratulatio- 
nis minuit laetitiam et quod parum duces in retinendis iis, 
cum id mandatum ab senatu esset, aut animi aut virium 
habuisse videbantur, et quod solliciti erant, omni belli 
mole in unum exercitum ducemque inclinata quo evasura 
esset res. per eosdem dies legati Saguntini venerunt com- 
prensos cum pecunia adducentes Carthaginienses, qui ad 
conducenda auxilia in Hispaniam traiecissent. ducenta et 
quinquaginta auri, octingenta pondo argenti in vestibulo 
curiae posuerunt, hominibus acceptis in carcerem condi- 
tis, auro argentoque reddito, gratiae legalis actae, atque 
insuper munera data ac naves , quibus in Hispaniam re- 
veherentur. mentio deinde ab senioribus facta est segnius 
homines bona quam mala sentire, transitu in Italiam Han- 
nibalis quantum terroris pavorisque esse meminisse; quas 
deinde clades, quos luctus incidisse ! visa castra hostium 
e muris urbis: quae vota singulorum universorumque 
fuisse ! quotiens in conciliis voces manus ad caelum por- 
rigentium auditas, en umquam ille dies futurus esset, quo 
vacuam hostibus Italiam bona pace florentem visuri es- 
sent! dedisse id deos tandem sexto decimo demum anno; 
nec esse, qui deis grates agendas censeant: adeo ne ad- 
venientem quidem gratiam homines benigne accipere, ne- 
dum ad praeteritae satis memores sint, conclamatum 
deinde ex omni parte curiae est, uti referret P. Aelius 
praetor; decretumque, ut quinque dies circa omnia pul- 
vinaria supplicaretur victimaeque maiores immolarentur 
centum viginti. 

Iam dimisso Laelio legatisque Masinissae cum Car- 
thaginiensium legatos de pace ad senatum venientes Pu- 
teolis visos, inde terra venturos adlatum esset, revocari 
C. Laelium placuit, ut coram eo de pace ageretur. Q. Ful- 
vius Gilio, legatus Scipionis, Carthaginienses Romam 

adduxit: quibus vetitis ingredi urbem hospitium in villa 
publica, senatus ad aedem Bellonae datus est. XXII. Ora- 
tionem eandem ferme quam apud Scipionem habuerunt, 
culpam omnem belli a publico consilio in Hannibalem 
vertentes, eum iniussu senatus non Alpes modo sed Hi- 
berum quoque transgressum, nec Romanis solum, sed 
ante etiam Saguntinis privato consilio bellum intulisse* 
senatui ac populo Carthaginiensi, si quis vere aestimet, 
foedus ad eam diem inviolatum esse cum Romanis, ita- 
que nihil aliud sibi mandatum esse uti peterent, quam ut 
in ea pace , quae postremo cum consule Lutatio facta es- 
set, manere liceret, cum more tradito a patribus potesta- 
tem interrogandi, si quis quid vellet, legatos praetor /e- 
cisset, senioresque, qui foederibus interfuerant, alia alii 
interrogarent, nec meminisse per aetatem — etenim omnes 
ferme iuvenes erant — dicerent legati , conclamatum ex 
omni parte curiae est Punica fraude electos qui veterem 
pacem repeterent, cuius ipsi non meminissent. XXIII. Emo- 
tis deinde curia legatis sententiae interrogari coeptae. 
M. Livius C. Servilium consulem, qui propior esset, ar- 
cessendum, ut coram eo de pace ageretur, censebat, cum 
de re maiore, quam quanta ea esset, consultatio incidere 
non posset, non videri sibi absente consulum allero am- 
bobusve eam rem agi satis ex dignitate populi Romani 
esse. Q. Metellus, qui triennio ante consul dictatorque 
fuerat: cum P. Scipio caedendo exercitus, agros popu- 
lando in eam necessitatem hostes compulisset, ut suppli- 
ces pacem peterent, et nemo omnium verius existimare 
posset, qua mente ea pax peteretur, quam tum qui ante 
porlas Carthaginis bellum gereret, nullius alterius consilio 
quam Scipionis accipiendam abnuendamve pacem esse. 
M. Valerius Laevinus, qui bis consul fuerat, speculatores 
non legatos venisse arguebat, iubendosquc Italia exce- 
dere et custodes cum iis usque ad naves mittendos , Sci- 
pionique scribendum, ne bellum remitteret. Laelius Ful- 
viusque adiecerunt, et Scipionem in eo positam habuisse 
spem pacis, si Hannibal et Mago ex Italia non revocaren- 
tur. omnia simulaturos Carthaginienses duces eos exer- 

citusque spectantes ; deinde quamvis recentium foederum 
et deorum omnium oblitos bellum gesturos, eo magis in 
Laevini sententiam discessum, legati pace infecta ac 
prope sine responsu dimissi. 

XXIV. Per eos dies Cn. Servilius consul, haud du- 
bius quin pacatae Italiae penes se gloria esset, velut pul- 
sum ab se Hannibalem persequens in Siciliam, inde et in 
Africam transiturus , traiecit. quod ubi Romae vulgatum 
est, primo censuerant patres , ut praetor scriberet con- 
suli, senatum aequum censere in Italiam reverti eum; dein 
cum praetor spreturum eum litteras suas diceret, dictator 
ad id ipsum creatus P. Sulpicius pro iure maioris imperii 
consulem in Italiam revocavit, reliquum anni cum M. Ser- 
vilio magistro equitum circumeundis Italiae urbibus, quae 
bello alienatae fuerant, noscendisque singularum causi» 
consumpsit. 

Per indutiarum tempus et ex Sardinia ab Lentulo 
praetore centum onerariae naves cum commeatu viginti 
rostratarum praesidio et ab hoste et ab tempestatibus mari 
tuto in Africam transmiserunt. Cn. Octavio ducentis one- 
rariis triginta longis navibus ex Sicilia traicienti non ea- 
dem fortuna fuit, in conspectum ferme Africae prospero 
cursu vectum primo destituit ventus, deinde versus in 
Africum turbavit ac passim naves disiecit. ipse cum ro- 
stratis per adversos fluctus ingenti remigum labore enisus 
Apollinis promunturium tenuit: onerariae pars maxima 
ad Aegimurum — insula ea sinum ab alto claudit, in quo 
sita Carthago est, triginta ferme milia ab urbe — , aliae 
adversus urbem ipsam ad Calidas Aquas delatae sunt, 
omnia in conspectu Carthaginis erant, itaque ex tota urbe 
in forum concursum est: magistratus senatum vocare, po- 
pulus in curiae vestibulo fremere, ne tanta ex oculis ma- 
nibusque amitteretur praeda, cum quidam pacis petitae, 
alii indutiarum — necdum enim dies exierat — fidem op- 
ponerent, permixto paene senatus populique concilio con- 
sensum est, ut classem quinquaginta navium Hasdrubal 
Aegimurum traiceret, inde per litora portusque dispersas 
Romanas naves colligeret, desertae fuga nautarum pri- 

mum ab Aegimuro , deinde ab Aquis onerariae Carlilagi- 
nem puppibus tractae sunt. 

XXV. Nondum ab Roma reverterant legati, neque 
sciebatur, quae senatus Romani de bello aut pace sen- 
tentia esset, necdum indutiarum dies exierat: eo indi- 
gniorem iniuriam ratus Scipio, ab iis, qui petissent pacem 
et indutias , et spera pacis et fidem indutiarum violatam 
esse, legatos Carthaginem L. Baebium M. Servilium L. Fa- 
bium extemplo misit, qui cum multitudinis concursu prope 
violati essent, nec reditum tutiorem futurum cernerent, 
petierunt a magistratibus, quorum auxilio vis prohibita 
erat, ut naves mitterent, quae se prosequerentur, datae 
triremes duae cum ad Bagradam flumen pervenissent, 
unde castra Romana conspiciebantur, Carthaginem rediere, 
classis Punica ad Uticam stationem habebat, ex ea tres 
quadriremes — seu clam misso a Carthagine nuntio uti 
fieret, seu Hasdrubale, qui classi praeerat, sine publica 
fraude auso facinus — quinqueremem Romanam superan- 
tem promunturium ex alto repente adgressae sunt, sed 
neque rostro ferire celeritate praelabentem poterant, neque 
transilire armati ex humilioribus in altiorem navem, et 
defendebatur egregie, quoad tela suppeditarunt, quis de- 
ficientibus iam nulla alia res eam quam propinquitas ter- 
rae multitudoque a castris in litus effusa tueri potuisset, 
concitatam enim remis quanto maximo impetu poterant in 
terram cum immisissent, navis tantum iactura facta, in- 
columes ipsi evaserunt, ita alio super aliud scelere eum 
haud dubie indutiae ruptae essent, Laelius Fulviusque ab 
Roma cum legatis Carthaginiensibus supervenerunt, qui- 
bus Scipio, etsi non indutiarum fides modo a Carthagi- 
niensibus sed ius etiam gentium in legalis violatum esset, 
tamen se nihil nec institutis populi Romani nec suis mori- 
bus indignum in iis facturum esse cum dixisset, dimissis 
legatis bellum parabat. Hannibali iam terrae appropin- 
quanti iussus e nauticis unus escendere in malum, ut spe- 
cularetur, quam tenerent regionem, cum dixisset sepul- 
chrum dirutum proram spectare, abominatus praeterveh' 



LIBER XXX. CAP. 25. 26. [a. C. 203] 347 

iusso gubernatore ad Leptim appulit classem atque ibi 
copias exposuit. 

XXVI. Haec eo anno in Africa gesta: insequentia 
excedunt in eum annum , quo M. Servilius , qui tum ma- 
gister equitum erat, et Tib. Claudius Nero consules facti 
sunt, ceterum exitu superioris anni cum legati sociarum 
urbium ex Graecia questi essent vastatos agros ab regiis 
praesidiis profectosque in Macedoniam legatos ad res re- 
petendas non admissos ad Philippum regem ; simul nun- 
tiassent quattuor milia militum cum Sopatro duce traiecta 
in Africam dici, ut essent Carthaginiensibus praesidio, et 
pecuniae aliquantum una missum : legatos ad regem, qui 
haec adversus foedus facta videri patribus nuntiarent, 
mittendos censuit senatus, missi C. Terentius Varro C. Ma- 
milius M. Aurelius, iis tres quinqueremes datae. 

Annus insignis incendio ingenti, quo elivus Publicius 
ad solum exustus, et aquarum magnitudine, sed annonae 
vilitate fuit, praeterquam quod paco omnis Italia erat 
aperta, etiam quod magnam vim frumenti ex Hispania 
missam M. Valerius Falto et M. Fabius Buteo aediles cu- 
rules quaternis aeris vicalim populo discripserunt. 

Eodem anno Quintus Fabius Maximus moritur ex- 
actae aetatis, si quidem verum est augurem duos et sexa- 
ginta annos fuisse, quod quidam auctores sunt, vir certe 
fuit dignus tanto cognomine , vel si novum ab eo incipe- 
ret. superavit paternos honores, avitos aequavit, victo- 
riis et maioribus proeliis avus insignis Rullus : sed omnia 
aequare unus hostis Hannibal potest, cautior tamen quam 
promptior hic habitus; et sicut dubites, utrum ingenio 
cunctator fuerit, an quia ita bello proprie, quod tum ge- 
rebatur, aptum erat, sic nihil certius est quam unum ho- 
minem nobis cunctando rem restituisse, sicut Ennius ait. 
augur in locum eius inauguratus Quintus Fabius Maximus 
filius; in eiusdem locum pontifex — nam duo sacerdotia 
habuit — Ser. Sulpicius Galba. 

Ludi Romani diem unum, plebeii ter loti instaurati 
ab aedilibus M. Sextio Sabino et Cn. TremelHo Flacco, ii 
ambo praetores facti et cum iis C. Livius Salinator et 

C. Aurelius Colla, comitia eius anni ulrum C. Servilius 
consul habuerit, an , quia eum in Etruria tenuerint quae- 
stiones ex senatus consulto de coniurationibus principum 
habendae, dictator ab eo dictus P. Sulpicius, incertum ut 
sit diversi auctores faciunt. 

XXVII. Principio insequentis anni M. Servilius etTib. 
Claudius senatu in Capitolium vocato de provinciis rettu- 
lerunt. Italiam atque Africam in sortem coici, Africam 
ambo cupientes, volebant, ceterum Q. Metello maxime 
adnitente neque negata neque data est Africas consules 
iussi cum tribunis plebis agere, ut, si iis videretur, popu- 
lum rogarent, quem vellent in Africa, bellum gerere, omnes 
tribus P. Scipionem iusserunt. nihilo minus consules pro- 
vinciam Africam — ita enim senatus decreverat — in 
sortem coniecerunt. Tib. Claudio Africa evenit, ut quin- 
quaginta navium classem, omnes quinqueremes , in Afri- 
cam traiceret, parique imperio cum Scipione imperator 
esset; M. Servilius Etruriam sortitus, in eadem provincia 
et C. Servilio prorogatum imperium, si consulem manere 
ad urbem senatu placuisset, praetores M. Sextius Galliam 
est sortitus, ut duas legiones provinciamque traderet ei 
P. Qumetilius Varus; C. Livius Bruttios cum duabus le- 
gionibus, quibus P. Sempronius proconsul prioris anni 
praefuerat; Cn. Tremellius Siciliam, ut a P. Villio Tappulo 
praetore prioris anni provinciam et duas legiones accipe- 
ret ; Villius pro praetore viginti navibus longis, militibus 
mille oram Siciliae tutaretur ; M Pomponius viginti navi- 
bus reliquis mille et quingentos milites Romam deporta- 
ret; C. Aurelio Cottae urbana evenit, ceteris ita, uti quis- 
que obtinebant provincias exercilusque, prorogata imperia, 
sedecim non amplius eo anno legionibus defensum impe- 
rium est. et ut placatis dis omnia inciperent agerentque, 
ludos, quos M. Claudio Marcello T. Quinctio consulibus 
T. Manlius dictator, quasque hostias maiores voverat, si 
per quinquennium res publica eodem statu fuisset, ut eos 
ludos consules, priusquam ad bellum proficiscerentur, fa- 
cerent. ludi in circo per quadriduum facti, hosliaeque 
quibus votae erant dis caesae. 

XXVIII. Inter haec simul spes simul cura in dies 
crescebat; nec satis certum constare apud animum pote- 
rat, utrum gaudio dignum esset Hannibalem post sextum 
decimum annum ex Italia decedentem vacuam possessio- 
nem eius reliquisse populo Romano, an magis metuendum, 
quod incolumi exercitu in Africam transisset, locum ni- 
mirum , non periculum mutatum ; cuius tantae dimicatio- 
nis vatem, qui nuper decessisset, Q. Fabium haud frustra 
canere solitum graviorem in sua terra futurum hostem 
Hannibalem, quam in aliena fuisset, nec Scipioni aut cum 
Syphace, inconditae barbariae rege, cuiStatorius semilixa 
ducere exercitus solitus sit, aut cum socero eius Hasdru- 
bale, fugacissimo duce, rem futuram, aut tumultuariis 
exercitibus ex agrestium semermi turba subito coniectis, 
sed cum Hannibale, prope nato in praetorio patris, for- 
tissimi ducis, alito atque educato inter arma, puero quon- 
dam milite, vixdum iuvene imperatore; qui senex vincendo 
factus Hispanias Gallias Italiam ab Alpibus ad fretum mo- 
numentis ingentium rerum complesset. ducere exercitum 
aequalem stipendiis suis, duratum omnium rerum patien- 
tia, quas vix fides fiat homines passos, perfusum milliens 
cruore Romano , exuvias non militum tantum sed etiam 
imperatorum portantem, multos occursuros Scipioni in 
acie, qui praetores, qui imperatores, qui consules Roma- 
nos sua manu occidissent, muralibus vallaribusque in- 
signes coronis, pervagatos capta castra, captas urbes 
Romanas, non esse hodie tot fasces magistratibus populi 
Romani, quot captos ex caede imperatorum praeferre 
posset Hannibal, has formidines agitando animis ipsi cu- 
ras et metus augebant, etiam quod, cum adsuessent per 
ftliquot annos bellum ante oculos aliis atque aliis in Italiae 
partibus lenta spe in nullum propinquum debellandi finem 
gerere, erexerant omnium animos Scipio et Hannibal, velut 
ad supremum certamen comparati duces, ei quoque, qui- 
bus erat ingens in Scipione fiducia et victoriae spes, quo 
magis in propinquam eam imminebant animis , eo curae 
erant intentioris, haud dispar habitus animorum Cartha- 
giniensibus erat, quos modo petisse pacem, intuentea 

Hannibalem ac rerum gestarum eius magnitudinem, pae- 
nitebat, modo, cum respicerent bis sese acie victos , Sy- 
phacem captum, pulsos se Hispania, pulsos Italia, atque 
ea omnia unius virtute et consilio Scipionis facta, velut 
fatalem eum ducem in exitium suum natum horrebant 
XXIX. lam Hadrumetum venerat Hannibal, unde, ad 
reficiendum ex iactatione maritima militem paucis diebus 
sumptis , excitus pavidis nuntiis omnia circa Carthaginem 
obtineri armis adferentium, magnis itineribus Zamam con- 
tendit. Zama quinque dierum iter a Carthagine abest, 
inde praemissi speculatores cum excepti a custodibus Ro- 
manis deducti ad Scipionem essent, traditos eos tribunis 
militum iussosque omisso metu visere omnia per castra, 
qua vellent circumduci iussit ; percunetatusque, satin’ per 
commodum omnia explorassent , datis qui prosequeren- 
tur, retro ad Hannibalem dimisit. Hannibal nihil quidem 
eorum quae nuntiabantur — nam et Masinissam cum sex 
milibus peditum, quattuor equitum venisse eo ipso forte 
die adferebant- laeto animo audit, maxime hostis fiducia, 
quae non de nilo profecto concepta esset percussus est. 
itaque quamquam et ipse causa belli erat, et adventu suo 
turbaverat et pactas indutias et spem foederum, tamen, si 
integer quam si victus peteret pacem, aequiora impetrari 
posse ratus, nuntium ad Scipionem misit, ut colloquendi 
secum potestatem faceret, id utrum sua sponte fecerit an 
publico consilio, neutrum cur ad firmem habeo. Valerius 
Antias primo proelio victum eum a Scipione, quo duode- 
cim milia armatorum in acie sint caesa, mille et septin- 
genti capti, legatum cum aliis decem legatis tradit in castra 
ad Scipionem venisse, ceterum Scipio cum colloquium 
haud abnuisset, ambo ex composito duces castra protule- 
runt, ut coire ex propinquo possent. Scipio haud procul 
Naraggara urbe cum ad cetera loco opportuno, tum quod 
aquatio intra teli coniectum erat, consedit. Hannibal tu- 
mulum a quattuor milibus inde, tutum commodumque alio- 
qui, nisi quod longinquae aquationis erat, cepit, ibi in 
medio locus conspectus undique, ne quid insidiarum es- 
set, delectus. 

XXX. Summotis pari spatio armatis cum singulis in- 
terpretibus congressi sunt, non suae modo aetatis maximi 
duces, sed omnis ante se memoriae, omnium gentium cui 
libet regum imperatorumve pares, paulisper alter alterius 
conspectu, admiratione mutua prope attoniti conticuere, 
tum Hannibal prior: „si hoc ita fato datum erat, ut qui 
primus bellum intuli populo Romano, quique totiens prope 
in manibus victoriam habui , is ultro ad pacem petendam 
venirem, laetor te mihi sorte potissimum datum, a quo 
peterem, tibi quoque inter multa egregia non in ultimis 
laudum hoc fuerit, Hannibalem, cui tot de Romanis duci- 
bus victoriam di dedissent, tibi cessisse, teque huic bello, 
vestris plus quam nostris cladibus insigni, finem impo- 
suisse. hoc quoque ludibrium casus ediderit fortuna, ut 
cum patre tuo consule ceperim arma, cum eodem primum 
Romano imperatore signa contulerim, ad filium eius iner- 
mis ad pacem petendam veniam, optimum quidem fuerat 
eam patribus nostris mentem datam ab dis esse, ut et vos 
Italiae et nos Africae imperio contenti essemus: neque 
enim ne vobis quidem Sicilia ac Sardinia satis digna pre- 
tia sunt pro tot classibus, tot exercitibus, tot tam egregiis 
amissis ducibus, sed praeterita magis reprehendi pos- 
sunt quam corrigi, ita aliena appetiimus ut de nostris 
dimicaremus, nec in Italia solum vobis bellum, nobis in 
Africa esset, sed et vos in portis vestris prope ac moeni- 
bus signa armaque hostium vidistis, et nos ab Carthagine 
fremitum castrorum Romanorum exaudimus, quod igitur 
nos maxime abominamur, vos autem ante omnia optaretis, 
in meliore vestra fortuna de pace agitur, agimus ei, quo- 
rum maxime interest pacem esse, et qui quodcumque 
egerimus , ratum civitates nostrae habiturae sint, animo 
tantum nobis opus est non abhorrente a quietis consiliis, 
quod ad me attinet, iam aetas senem in patriam reverten- 
tem, unde puer profectus sum, iam secundae, iam adversae 
res ita fraudaverunt, ut rationem sequi quam fortunam 
malim : tuam et adolescentium et perpetuam felicitatem, 
ferociora utraque quam quietis opus est consiliis, metuo, 
non temere incerta casuum reputat, quem fortuna numquam 

decipit, quod ego lui ad Trasumennum ad Cannas , itl 
hodie, vixdum militari aetate imperio accepto omnia a 
daeissime incipientem nusquam fefellit sua fortuna, pati 
et patrui persecutus mortem ab calamitate vestrae doni 
decus insigne virtutis pietatisque eximiae cepisti ; amissi 
Hispanias reciperasti quattuor inde Punicis exercitibi 
pulsis consul creatus, cum ceteris ad tutandam Italia) 
parum animi esset, transgressus in Africam, duobus hj 
exercitibus caesis, binis eadem hora captis simul incensii 
que castris, Syphace potentissimo rege capto, tot urbibu 
regni eius, tot nostri imperii ereptis, me sextum decimus 
iam annum haerentem in possessione Italiae detraxisti 
potest victoriam malle quam pacem animus, novi spiri 
tus magnos magis quam utiles.- et mihi talis aliquando 
fortuna adfulsit. quodsi in secundis rebus bonam quoque 
mentem darent dei, non ea solum quae evenissent, sed 
etiam ea quae evenire possent, reputaremus, ut omnium 
obliviscaris aliorum, salis ego documenti in omnes casus 
sum. quem modo castris inter Anienem atque urbem ve- 
stram positis signa inferentem in moenia Romana — hic 
3ernas duobus fratribus , fortissimis viris clarissimis im- 
peratoribus orbatum, ante moenia prope obsessae patriae, 
quibus terrui vestram urbem , ea pro mea deprecantem. 
maximae cuique fortunae minime credendum est: in bo- 
nis tuis rebus, nostris dubiis, tibi iam ampla ac speciosa 
danti est pax, nobis petentibus magis necessaria quam 
honesta, melior tutiorque est certa pax quam sperata vi- 
ctoria; haec in tua, illa in deorum manu est. ne tot an- 
norum felicitatem in unius horae dederis discrimen; cum 
luas vires, tum vim fortunae Martemque belli communem 
propone animo, utrimque ferrum, utrimque corpora hu- 
mana erunt: nusquam minus quam in bello eventus re- 
spondent. non tantum ad id, quod data pace iam habere 
potes, si proelio \iceris, gloriae adieceris, quantum ade- 
meris, si quid adversi eveniat, simul parta ac sperata 
decora unius horae fortuna evertere potest, omnia in pace 
iungenda tuae potestatis sunt, P. Corneli : tunc ea habenda 
fortuna erit, quam di dederint, inter pauca felicitatis 

virtutisque exempla M. Atilius quondam in hac eadem 
terra fuisset, si victor pacem petentibus dedisset patribus 
nostris: non statuendo felicitati modum nec cohibendo 
efferentem se fortunam , quanto altius elatus erat, eo foe- 
dius corruit, est quidem eius qui dat, non qui petit, con- 
diciones dicere pacis: sed forsitan non indigni simus, 
qui nobismet ipsi multam irrogemus : non recusamus quin 
omnia, propter quae bellum initum est, vestra sint, Sicilia 
Sardinia Hispania, quidquid insularum toto inter Africau. 
Italiam que continetur mari: Carthaginienses inclusi Afri 
cae litoribus vos, quando ita dis placuit, externa etiam 
terra marique videamus regentes imperia, haud negave- 
rim, propter non nimis sincere petitam aut exspectatam 
nuper pacem suspectam esse vobis Punicam fidem, mul- 
tum, per quos petita sit, ad fidem luendae pacis pertinet, 
Scipio, vestri quoque, ut audio, patres non nihil etiam 
ob hoc, quia parum dignitatis in legatione erat, negave- 
runt pacem : — Hannibal peto pacem, qui neque peterem, 
nisi utilem crederem, et propter eandem utilitatem tuebor 
eam propter quam petii, et quem ad modum , quia a me 
bellum coeptum est, ne quem eius paeniteret, quoad id 
ipsi invidere, dei, praestiti, ita adnilar, ne quem pacis per 
me partae paeniteat“. 

XXXI. Adversus haec imperator Romanus in hanc 
fere sententiam respondit: „non me fallebat, Hannibal, 
ab adventus tui spe Carthaginienses et praesentem indu- 
tiarum fidem et spem pacis turbasse : neque tu id sane 
dissimulas, qui de condicionibus superioribus pacis omnia 
subtrahas praeter ea, quae iam pridem in nostra potestate 
sunt, ceterum ut tibi curae est sentire cives tuos, quanto 
per te onere leventur, sic mihi laborandum est, ne, si 
quae tunc pepigerunt, hodie subtracta ex condicionibus 
pacis praemia perfidiae habeant, indigni, quibus eadem 
pateat condicio, etiam ut prosit vobis fraus petitis, neque 
patres nostri priores de Sicilia, neque nos de Hispania 
fecimus bellum : et tunc Mamertinorum sociorum pericu- 
lum, et nunc Sagunti excidium nobis pia ac iusta indue- 
runt arma, vos lacessere et tu ipse fateris et dei testes 
t. livi pars III. 23 

sunt, qui et illius belli exitum secundum ius fasque dede- 
runt et huius dant et dabunt, quod ad me attinet, et hu- 
manae infirmitatis memini, et vim fortunae reputo, et 
omnia quaecumque agimus subiecta esse mille casibus 
scio : ceterum quem ad modum superbe et violenter me 
faterer facere, si, priusquam in Africam traiecissem, te 
tua voluntate cedentem Italia et imposito in naves exer 
citu ipsum venientem ad pacem petendam aspernarer; 
sic nunc, cum prope manu consertum restitantem ac ter- 
giversantem in Africam attraxerim, nulla sum tibi vere- 
cundia obstrictus, proinde si quid ad ea, quae tum pax 
conventura videbatur — • quae sit multa navium cum com- 
meatu per indutias expugnatarum legatorumque violato- 
rum — adicitur, est quod referam ad consilium: sin illa 
quoque gravia videntur, bellum parate, quoniam pacem 
pati non potuistis". 

Ita infecta pace ex colloquio ad suos cum se rece- 
pissent, frustra verba praelata renuntiant: armis decer- 
nendum esse habendamque eam fortunam, quam dei 
dedissent. XXXII. In castra ut est ventum, pronuntiant 
ambo , arma expedirent milites animosque ad supremum 
certamen, non in unum diem sed in perpetuum, si feli- 
citas adesset, victores: Roma an Carthago iura gentibus 
darent, ante crastinam noctem scituros, neque enim Afri- 
cam aut Italiam, sed orbem terrarum victoriae praemium 
fore: par periculum praemio, quibus adversae pugnae 
fortuna fuisset, nam neque Romanis effugium ullum pate- 
bat in aliena ignota terra , et Carthagini supremo auxilio 
effuso adesse videbatur praesens excidium. 

Ad hoc discrimen procedunt postero die duorum 
opulentissimorum populorum duo longe clarissimi duces, 
duo fortissimi exercitus , multa ante parta decora aut cu- 
mulaturi eo die aut eversuri, anceps igitur spes me- 
tus miscebant animos; contemplantibusque modo suam 
modo hostium aciem, cum oculis magis quam ratione 
pensarent vires , simul laeta simul tristia obversabantur, 
quae ipsis sua sponte non succurrebant, ea duces admo- 
nendo atque hortando subiciebant. Poenus sedecim anno- 

rom in terra Italia res gestas, tot duces Romanos, tot 
exercitus occidione occisos, et sua cuique decora, ubi ad 
insignem alieuius pugnae memoria militem venerat, refe- 
rebat ; Scipio Hispanias et recentia in Africa proelia et 
confessionem hostium, quod neque non petere pacem 
propter metum neque manere in ea prae insita animis 
perfidia potuissent, ad hoc colloquium Hannibalis, in 
secreto habitum ac liberum fingenti quae vult, flectit i 
ominatur, quibus quondam auspiciis patres eorum ad 
Aegates pugnaverint insulas, ea illis exeuntibus in aciem 
portendisse deos, adesse finem belli ac laboris, in mani- 
bus esse praedam Carthaginis, reditum domum in patriam 
ad parentes liberos coniuges penatesque deos, celsus 
haec corpore, vultuque ita laeto, ut vicisse iam crederes, 
dicebat, instruit deinde primos hastatos, post eos prin- 
cipes, triariis postremam aciem clausit. XXXIII. non 
confertas autem cohortes ante sua quamque signa in- 
struebat, sed manipulos aliquantum inter se distantes, ut 
esset spatium qua elephanti hostium acti nihil ordines 
turbarent. Laelium , cuius ante legati, eo anno quaestoris 
extra sortem ex senatus consulto opera utebatur, cum Ita- 
lico equitatu ab sinistro cornu, Masinissam Numidasque 
ab dextro opposuit, vias patentes inter manipulos ante- 
signanorum velitibus — ea tunc levis armatura eral — 
complevit, dato praecepto, ut ad impetum elephantorum 
aut post directos refugerent ordines, aut in dextram lae- 
vamque discursu applicantes se antesignanis viam , qua 
irruerent in ancipitia tela, beluis darent. Hannibal ad ter- 
rorem primos elephantos — octoginta autem erant, quot 
nulla umquam in acie ante habuerat — instruxit, deinde 
auxilia Ligurum Gallorumque Baliaribus Maurisque ad- 
mixtis ; in secunda acie Carthaginienses Afrosque et Ma- 
cedonum legionem; modico deinde intervallo relicto 
subsidiariam aciem Italicorum militum — Bruttii plerique 
erant, vi ac necessitate plures quam sua voluntate dece- 
dentem ex Italia secuti — instruxit, equitatum et ipse 
circumdedit cornibus, dextrum Carthaginienses, sinistrum 
Numidae tenuerunt. Varia adhortatio erat in exercitu inter 

tot homines, quibus non lingua, non mos, non lex, nou 
arma, non vestitus habitusque, non causa militandi eadem 
esset, auxiliaribus et praesens et multiplicata ex praeda 
merces ostentabatur ; Galli proprio atque insito in Roma- 
nos odio accenduntur; Liguribus campi uberes Italiae 
deductis ex asperrimis montibus in spem victoriae osten- 
tantur; Mauros Numidasque Masinissae impotenti futuro 
dominatu terrent, aliae aliis spes ac metus iaetanlur. 
Carthaginiensibus moenia patriae, di penates, sepuiclwa 
maiorum, liberi cum parentibus, coniugesque pavidae, 
aut excidium servitiumque aut imperium orbis terrarum, 
nihil aut in metum aut in spem medium, ostentantur. 

Cum maxime haec imperator apud Carthaginienses, 
duces suarum gentium inter populares, pleraque per in- 
terpretes [inter] immistos alienigenis agerent, tubae cor- 
nuaque ab Romanis cecinerunt, tantusque clamor ortus, 
ut elephanti in suos sinistro maxime cornu verterentur, 
Mauros ac Numidas. addidit facile Masinissa perculsis 
terrorem, nudavitque ab ea parte aciem equestri auxilio, 
paucae tamen bestiarum intrepidae in hostem actae inter 
velitum ordines cum mullis suis vulneribus ingentem stra- 
gem edebant, resilientes enim ad manipulos velites, cum 
viam elephantis, ne obtererentur, fecissent, in ancipites 
ad ictum utrimque coniciebant hastas , nec pila ab ante- 
signanis cessabant, donec undique incidentibus telis ex- 
acti ex Romana acie hi quoque in suo dextro cornu ipsos 
Carthaginiensium equites in fugain verterunt. Laelius ut 
turbatos vidit hostes, addidit perculsis terrorem. 

XXXIV. Utrimque nudata equite erat Punica acies, 
cum pedes concurrit, nec spe nec viribus iam par. ad 
hoc dictu parva, sed magna eadem in re gerenda mo- 
menta: congruens clamor a Romanis eoque maior et ter- 
ribilior, dissonae illis, ut gentium multarum discrepantibus 
linguis, voces ; pugna Romana stabilis et suo et armorum 
pondere incumbentium in hostem, concursatio et velocitas 
illinc maior quam vis. igitur primo impetu extemplo mo- 
vere loco hostium aciem Romuni. ala deinde et umbone 
pulsantes, in summotos gradu illato, aliquantum spatii 

velut nullo resistente incessere, urgentibus et novissimis 
primos, ut semel molam aciem sensere; quod ipsum vim 
magnam ad pellendum hostem addebat, apud hostes 
auxiliares cedentes secunda acies, Afri et Carthaginienses, 
adeo non sustinebant, ut contra etiam, ne resistentes per- 
tinaciter primos caedendo ad se perveniret hostis, pedem 
referrent, igitur auxiliares terga dant repente, et in suos 
versi partim refugere in secundam aciem, parlim non re- 
cipientes caedere, ut et paulo ante non adiuti et tunc ex- 
clusi. et prope duo iam permixta proelia erant, cum Car- 
thaginienses simul cum hostibus simul cum suis coge- 
rentur manus conserere, non tamen ita perculsos iratos- 
que in aciem accipere, sed densatis ordinibus in cornua 
vacuumque circa campum extra proelium eicere, ne pa- 
vido fuga vulneribus milite sinceram et integram aciem 
miscerent, ceterum tanta strages hominum armorumque 
locum, in quo steterant paulo ante auxiliares, comple- 
verat, ut prope difficilior transitus esset, quam per con- 
fertos hostes fuerat, itaque qui primi erant, hastati per 
cumulos corporum armorumque et tabem sanguinis qua 
quisque poterat sequentes hostem et signa et ordines 
confuderunt, principum quoque signa fluctuari coeperant 
vagam ante se cernendo aciem, quod Scipio ubi vidit, re- 
ceptui propere canere hastatis iussit; et sauciis in postre- 
mam aciem subductis principes triariosque in cornua in- 
ducit, quo tutior firmiorque media hastatorum acies esset, 
ita novum de integro proelium ortum est; quippe ad 
veros hostes perventum erat, et armorum genere et usu 
militiae et fama rerum gestarum et magnitudine vel spei 
vel periculi pares, sed et numero superior Romanus erat, 
el animo, quod iam equites iam elephantos fuderat, iam 
prima acie pulsa in secundam pugnabat. XXXV. in tem- 
pore Laelius ac Masinissa, pulsos per aliquantum spatii 
secuti equites, revertentes in aversam hostium aciem in- 
currere. is demum equitum impetus fudit hostem, multi 
circumventi in acie caesi ; per patentem circa campum 
fuga sparsi tenente omnia equitatu passim interierunt. 
Carthaginiensium sociorumque caesa eo die supra milia 

viginli, par ferme numeras eaptus cum signis militaribus 
centum triginta duobus, elephantis undecim, victores ad 
mille et quingenti cecidere. 

Hannibal cum paucis equilibus inter tumultum elap- 
sus Hadrumelum perfugit, omnia et in proelio et ante 
aciem, priusquam excederet pugna expertus , et confes- 
sione etiam Scipionis omniumque peritorum militiae 
omnem illam laudem adeptus, singulari arte aciem eo die 
instruxisse : elephantos in prima fronte, quorum fortuitus 
impetus atque intolerabilis vis signa sequi et servare or- 
dines, in quo plurimum spei ponerent, Romanos prohi- 
berent; deinde auxiliares ante Carthaginiensium aciem, 
ne homines mixti ex colluvione omnium gentium , quos 
non fides teneret sed merces, liberum receptum fugae 
haberent, simul primum ardorem atque impetum hostium 
excipientes fatigarent, ac, si nihil aliud, vulneribus suis 
ferrum hostium hebetarent; tum, ubi omnis spes, milites 
Carthaginienses Afrosque, ut omnibus rebus aliis pares, 
eo quod integri cum fessis ac sauciis pugnarent, superio- 
res essent; Italicos, incertos, socii an hostes essent, in 
postremam aciem summotos. hoc edito velut ultimo vir- 
tutis opere Hannibal cum Hadrumelum refugisset, accitus - 
que inde Carthaginem sexto ac tricesimo post anno, quam 
puer inde profectus erat, redisset, fassus in curia est non 
proelio modo se sed bello victum, nec spem salutis alibi 
quam in pace impetranda esse. 

XXXVI. Scipio confestim a proelio expugnatis ho- 
stium castris direptisque cum ingenti praeda ad mare ac 
naves rediit, nuntio adlato P. Lentulum cum quinquaginta 
rostratis, centum onerariis, cum omni genere commeatus 
ad Uticam accessisse, admovendum igitur undique ter- 
rorem perculsae Carthagini ratus, misso Laelio Romam 
cum victoriae nuntio, Octavium terrestri itinere ducere 
legiones Carthaginem iubel : ipse ad suam veterem nova 
Lentuli classe adiuncla profectus ab Utica portum Car- 
thaginis petit, haud procul aberat, cum velata infulis 
ramisque oleae Carthaginiensium occurrit navis, decem 
legali erant principes civitatis, auctore Hannibale missi 

ad petendam pacem, qui cum ad puppim praetoriae navis 
accessissent velamenta supplicium porrigentes, orantes 
impiorantesque fidem ac misericordiam Scipionis, nullum 
iis aliud responsum datum, quam ut Tynetem venirent, 
eo se moturam castra, ipse ad contemplandum Cartha- 
ginis situm , non tam noscendi in praesentia quam depri- 
mendi hostis causa ** Uticam, eodem et Octavio revocato, 
rediit, inde procedentibus ad Tynetem nuntius adlatus 
Verminam Syphacis filium cum equitibus pluribus quam 
peditibus venire Carthaginiensibus auxilio, pars exer- 
citus cum omni equitatu Saturnalibus primis agmen ad- 
gressa Numidarum levi certamine fudit, exitu quoque 
fugae intercluso parte omni circumdatis equitibus , quin- 
decim milia hominum caesa, mille et ducenti vivi capti 
sunt, et equi Numidici mille et quingenti, signa militaria 
duo et septuaginta, regulus ipse inter tumultum cum 
paucis effugit, tum ad Tynetem eodem quo ante loco 
castra posita, legatique triginta Carthagine ad Scipionem 
venerunt, et illi quidem inulto miserabilius quam antea, 
quo magis cogebat fortuna, egerunt, sed aliquanto minore 
cum misericordia ab recenti memoria perfidiae auditi 
sunt, in consilio quamquam iusta ira omnes ad delendam 
stimulabat Carthaginem , tamen cum et quanta res esset, 
quam longi temporis obsidio tam munitae et tam validae 
urbis reputarent, et ipsum Scipionem exspectatio succes- 
soris venturi ad paratam alterius labore ac periculo finiti 
belli famam sollicitaret, ad paeem omnium animi versi 
sunt. XXXVII. postero die revocatis legatis et cum multa 
castigatione perfidiae monitis , ut tot cladibus edocti tan- 
dem deos et ius hirandum esse crederent, condiciones 
pacis dictae, ut liberi legibus suis viverent; quas urbes 
quosque agros quibusque finibus ante bellum tenuissent, 
tenerent, populandique finem eo die Romanus faceret, 
perfugas fugitivosque et captivos omnes redderent Ro- 
manis, et naves rostratas praeter decem triremes trade- 
rent, elephantosque quos haberent domitos, neque doma- 
rent alios, bellum neve in Africa neve extra Africam in- 
iussu populi Romani gererent. Masinissae res redderent 

foedusque cum eo facerent, frumentum slipendiumque 
auxiliis, donec ab Roma legati redissent, praestarent, 
decem milia talentum argenti, descripta pensionibus ae- 
quis in annos quinquaginta, solverent, obsides centum 
arbitratu Scipionis darent, ne minores quattuordecim 
annis neu triginta maiores, indutias ita se daturum, si per 
priores indutias naves onerariae captae, quaeque fuissent 
in navibus, restituerentur: aliter nec indutias nec spera 
pacis ullam esse. 

Has condiciones legati cum domum referre iussi in 
contione ederent , et Gisgo ad dissuadendam pacem pro- 
cessisset audireturque a multitudine inquieta eadem et 
imbelli , indignatus Hannibal dici ea in tali tempore audi' 
rique, arreptum Gisgonem manu sua ex superiore loco 
detraxit, quae insueta liberae civitati species cum fremi- 
tum populi movisset, perturbatus militaris vir urbana 
libertate „novem“ inquit „annorum a vobis profectus post 
sextum et tricesimum annum redii, militares artes, quas 
me a puero fortuna nunc privata nunc publica docuit, 
probe videor scire: urbis ac fori iura leges mores vos 
me oportet doceatis", excusata imprudentia disseruit, 
quam nec iniqua pax et necessaria esset, id omnium 
maxime difficile erat, quod ex navibus per indutias captis 
nihil praeter ipsas comparebat naves; nec inquisitio erat 
facilis, adversantibus paci qui arguerentur, placuit naves 
reddi et homines utique inquiri; cetera quae abessent 
aestimanda Scipioni permitti, atque ita pecunia luere 
Carthaginienses. Sunt qui Hannibalem ex acie ad mare 
pervenisse, inde praeparata nave ad regem Antiochum 
extemplo profectum tradant; poslulanlique ante omnia 
Scipioni, ut Hannibal sibi traderetur, responsum esse 
Hannibalem in Africa non esse. 

XXXVIII. Postquam redierunt ad Scipionem legati, 
quae publica in navibus fuerant, ex publicis descripta 
rationibus quaestores, quae privata profiteri domini iussi : 
pro ea summa pecuniae viginti quinque milia pondo ar- 
genti praesentia exacta; indutiaeque Carthaginiensibus 
datae in tres menses, additum ne per indutiarum tempus 

alio usquam quam Romam mitterent legatos, et quicum- 
que legati Carthaginem venissent, ne ante dimitterent eos 
quam Romanum imperatorem, quid petentes venissent, 
certiorem facerent, cum legalis Carthaginiensibus Romam 
missi L. Veturius Philo et M. Marcius Ralla et L. Scipio 
imperatoris frater, per eos dies commeatus ex Sicilia 
Sardiniaque tantam vilitatem annonae fecerunt, ut pro 
vectura frumentum nautis mercator relinqueret. 

Romae ad nuntium primum rebellionis Carthaginien- 
sium trepidatum fuerat, iussusque erat Tih. Claudius ma- 
ture classem in Siciliam ducere atque inde in Africam 
traicere, et alter consul M. Servilius ad urbem morari, 
donec quo statu res in Africa essent sciretur, segniter 
omnia in comparanda deducendaque classe ab Tib. Clau- 
dio consule facta erant, quod patres de pace Scipionis 
potius arbitrium esse, quibus legibus daretur, quam 
consulis censuerant. prodigia quoque nuntiata sub ipsam 
famam rebellionis terrorem attulerant: Cumis solis orbis 
minui visus et pluit lapideo imbri, et in Veliterno agro 
terra ingentibus cavernis consedit, arboresque in pro- 
fundum haustae ; Ariciae forum cl circa tabernae , Fru- 
sinone murus aliquot locis et porta de caelo tacta; et in 
Palatio lapidibus pluit, id prodigium more patrio novem 
diali sacro , cetera hostiis maioribus expiata, inter quae 
etiam aquarum insolita magnitudo in religionem versa: 
nam ita abundavit Tiberis, ut ludi Apollinares circo inun- 
dato extra portam Collinam ad aedem Erucinae Veneris 
parati sint, ceterum ludorum ipso die subita serenitate 
orta pompa duci coepta ad portam Collinam revocata 
ductaque in circum est, cum recessisse inde aquam nun- 
tiatum esset: laeliliamque populo et ludis celebritatem 
addidit sedes sua sollemni spectaculo reddita. 

XXXIX. Claudium consulem, profectum tandem ab 
urbe, inter portus Cosanum Loretanumque atrox vis 
tempestatis adoria in melum ingentem adduxit. Populo- 
nium inde cum pervenisset, sletissetque ibi, dum reli- 
quum tempestatis exsaeviret, Ilvam insulam et ab Ilva 
Corsicam, a Corsica in Sardiniam traiecit. ibi superantem 

Insanos montes multo et saevior et infestioribus locis 
tempestas adorta disieeit classem, multae quassatae ar- 
mamentisque spoliatae naves, quaedam fractae, ita vexata 
ac /acerata classis Carales tenuit, ubi dum subductae 
reficiuntur naves, hiems oppressit, circumactumque anni 
tempus, et nullo prorogante imperium privatus Tib. Clau- 
dius classem Romam reduxit. M. Servilius, ne comitio- 
rum causa ad urbem revocaretur, dictatore dicto C. Ser- 
vilio Gemino in provinciam est profectus, dictator ma- 
gistrum equitum P. Aelium Paetum dixit, saepe comitia 
indicta perfici tempestates prohibuerunt, itaque cum pri- 
die idus Martias veteres magistratus abissent, novi suffecti 
non essent, res publica sine curulibus magistratibus erat. 

T. Manlius Torquatus pontifex eo anno mortuus j in 
locum eius suffectus C. Sulpicius Galba, ab L. Licinio 
Lucullo et Q. Fulvio aedilibus curthibus ludi Romani tei 
toti instaurati, pecuniam ex aerario scribae viatoresque 
aedilicii clam egessisse per indicem damnati sunt, non 
sine infamia Luculli aedilis. P. Aelius Tubero et L. Lae- 
torius aediles plebis vitio creati magistratu se abdicave- 
runt, cum ludos ludorumque causa epulum Iovi fecissent, 
et signa tria ex multaticio argento facta in Capitolio po- 
suissent. Cerialia ludos dictator et magister equitum ex 
senatus consulto fecerunt. 

XL. Legati ex Africa Romani simul Carthaginien- 
sesque cum venissent Romam, senatus ad aedem Bello- 
nae habitus est. ubi cum L. Veturius Philo pugnatum cum 
Hannibale esse suprema Carthaginiensibus pugna finem- 
que tandem lugubri bello impositum ingenti laetitia 
patrum exposuisset, adiecit Verminam etiam Syphacis 
filium, quae parva bene gestae rei accessio erat, devictum, 
in contionem prodire iussus gaudiumque id populo im- 
pertire. tum patere facta gratulatione omnia in urbe 
templa, supplicationesque in triduum decretae, legatis 
Carthaginiensium et Philippi regis — nam ii quoque vene- 
rant — petentibus, ut senatus sibi daretur, responsum 
iussu patrum ab dictatore est consules novos iis senatum 
daturos esse, comitia inde habita, creati consides Cn. 

Cornelius Lentulus P. Aelius Paetus ; praetores M. Iunius 
Pennus, cui sors urbana evenit, M. Valerius Falto Brut- 
tios, M. Fabius Buteo Sardiniam, P. Aelius Tubero Sici- 
liam est sortitus, de provinciis consulum nihil ante pla- 
cebat agi quam legati Philippi regis et Carthaginiensium 
auditi essent: belli finem alterius, alterius principium 
prospiciebant animis. Cn. Lentulus consul cupiditate 
flagrabat provinciae Africae, seu bellum foret, facilem 
victoriam fore, seu iam finiretur, finiti tanti belli se con- 
sule gloriam petens, negare itaque prius quicquam agi 
passurum quam sibi provincia Africa decreta esset, con- 
cedente collega, moderato viro et prudenti, qui gloriae 
eius certamen cum Scipione, praeterquam quod iniquum 
esset, etiam impar futurum cernebat. Q. Minucius Ther- 
mus et M’. Acilius Glabrio tribuni plebis rem nequiquam 
temptatam ab Tib. Claudio consule Cn. Cornelium temptare 
aiebant, ex auctoritate patrum latum ad populum esse, 
cuius vellent imperium in Africa esse: omnes quinque 
et triginta tribus P. Scipioni id imperium decresse, multis 
contentionibus et in senatu et ad populum acta res po- 
stremo eo deducta est, ut senatui permitterent, patres 
igitur iurati — ita enim convenerat — censuerunt, uti 
consules provincias inter se compararent sortirenturve, 
uter Italiam, uter classem navium quinquaginta haberet, 
cui classis obvenisset, in Siciliam navigaret, si pax cum 
Carthaginiensibus componi nequisset, in Africam trai- 
ceret; consul mari, Scipio eodem quo adhuc iure imperii 
terra rem gereret, si condiciones convenirent pacis , tri- 
buni plebis populum rogarent, utrum consulem an P. 
Scipionem iuberent pacem dare, et quem, si deportandus 
exercitus victor ex Africa esset, deportare, si pacem per 
P. Scipionem dari atque ab eodem exercitum deportari 
iussissent, ne consul ex Sicilia in Africam UraicereL alter 
consul, cu Italia evenisset, duas legiones aM. Sextio 
praetore acciperet. XLI. P. Scipioni cum exercitibus quos 
haberet in provincia Africa prorogatum imperium, prae- 
tori M. Valerio Faltoni duae legiones in Bruttiis, quibus 
C. Livius priore anno praefuerat, decretae. P. Aelius 



Digitized by Google 




&A 



LIBER XXX. CAP. 41. 42. [a. U. c. 551] 



praelor duas legiones in Sicilia ab Cn. Tromellio acciperet, 
legio una M. Fabio in Sardiniam, quam P. Lentulus pro 
praetore habuisset, decernitur. M. Servilio prioris anni 
consuli cum suis duabus item legionibus in Etruria pro- 
rogatum in annum imperium est. quod ad Hispanias atti- 
neret, aliquot annos iam ibi L. Cornelium Lentulum et L. 
Manlium Acidinum esse; uti consules cum tribunis age- 
rent, ut, si iis videretur, plebem rogarent, cui iuberent in 
Hispania imperium esse; is ex duobus exercitibus in 
unam legionem conscriberet Romanos milites et in quin- 
decim cohortes socios Latini nominis, quibus provinciam 
obtineret; veteres milites L. Cornelius et L. Manlius in 
Italiam deportarent. Consuli quinquaginta navium classis 
ex duabus classibus, Cn. Octavii, quae in Africa esset, et 
P. Yillii, quae Siciliae oram luebatur, decreta, ut quas 
vellet naves deligeret. P. Scipio quadraginta naves lon- 
gas, quas habuisset, haberet, quibus si Cn. Octavium, 
sicut praefuisset, praeesse vellet, Octavio pro praetore 
in eum annum imperium esset: si Laelium praeficeret, 
Octavius Romam decederet, reduceretque naves quibus 
consuli usus non esset, et M. Fabio in Sardiniam decem 
longae naves decretae, et consules duas urbanas legiones 
scribere iussi, ut quattuordecim legionibus eo anno, cen 
tum navibus longis res publica administraretur. 

XLII. Tum do legatis PhHippi et Carthaginiensium 
actum, priores Macedonas introduci placuit; quorum 
varia oratio fuit, parlim purgantium, quae questi erant 
missi ad regem ab Roma legati de populatione sociorum, 
partim ultro accusantium quidem et socios populi Ro- 
mani, sed multo infestius M. Aurelium, quem ex Iribus 
ad se missis legatis dilectu habito substitisse et se bello 
lacessisse contra foedus et saepe cum praefectis suis 
signis collatis pugnasse , et postulantium , ut Macedones 
duxque eorum Sopater, qui apud Hannibalem mercede 
mililassent, tum capti in vinclis essent, sibi restituerentur, 
adversus ea M. Furius, missus ad id ipsum ab Aurelio ex 
Macedonia, disseruit, Aurelium relictum, ne socii populi 
Romani fessi populationibus atque iniuria ad regem defi- 

cerent, finibus sociorum non excessisse; dedisse operam, 
ne impune in agros eorum populatores transcenderent. 
Sopatrum ex purpuratis et propinquis regis esse: eum 
cum quattuor milibus Macedonum et pecunia missum 
nuper in Africam esse Hannibali et Carthaginiensibus 
auxilio, de his rebus interrogati Macedones cum perplexe 
responderent, neque ipsi mite responsum tulerunt: bellum 
quaerere regem, et si pergat, propediem inventurum, 
dupliciter ab eo foedus violatum, et quod sociis populi 
Romani iniurias fecerit, ac bello armisque lacessiverit, et 
quod hostes auxiliis et pecunia iuverit. et P. Scipionem 
recte atque ordine fecisse videri et facere, quod eos, qui 
arma contra populum Romanum ferentes capti sint, ho- 
stium numero in vinclis habeat, et M. Aurelium ex re 
publica facere, gratumque id senatui esse, quod socios po- 
puli Romani, quando iure foederis non possit, armis tueatur. 

Cum hoc tam tristi responso dimissis Macedonibus 
legati Carthaginienses vocati ; quorum aetatibus dignitati- 
busque conspectis — nam longe primi civitatis erant — 
tum pro se quisque dicere vere de pace agi. insignis tamen 
inter ceteros Hasdrubal erat — Haedum populares cogno- 
mine appellabant — pacis semper auntor adversusque Bar- 
cinae factioni, eo tum plus illi auctoritatis fuit belli culpam 
in paucorum cupiditatem ab re publica trans ferenti, qui 
cum varia oratione usus esset, nunc purgando crimina, 
nunc quaedam fatendo, ne impudenter certa negantibus 
difficilior venia esset, nunc monendo etiam patres con- 
scriptos, ut rebus secundis modeste ac moderate uterentur: 
si se atque Hannonem audissent Carthaginienses et tempore 
uti voluissent, daturos fuisse pacis condiciones, quas tunc 
peterent, raro simul hominibus bonam fortunam bonamque 
mentem dari : populum Romanum eo invictum esse, quod 
in secundis rebus sapere et consulere meminerit, et her- 
cule mirandum fuisse, si aliter faceret, ex insolentia, qui- 
bus nova bona fortuna sit, impotentes laetitiae insanire: 
populo Romano usitata ac prope iam obsoleta ex victoria 
gaudia esse, ac plus paene parcendo victis quam vincendo 
imperium auxisse, ceterorum miserabilior oratio fuit com- 

memorantium, ex quantis opibus quo reccidissenl Cartha- 
giniensium res. nihil iis, qui modo orbem prope terrarum 
obtinuerint armis, superesse praeter Carthaginis moenia, 
his inclusos non terra, non mari quicquam sui iuris cer- 
nere; urbem quoque ipsam ac penates ita habituros, si 
non in ea quoque, quo nihil ulterius sit, saevire populus 
Romanus vellet, cum flecti misericordia patres appareret, 
senatorem unum infestum perfidiae Carthaginiensium suc- 
clamasse ferunt, per quos deos foedus icturi essent, cum 
eos, per quos ante ictum esset, fefellissent: „per eosdem 11 
inquit Hasdrubal, „quoniam tam infesti sunt foedera vio- 
lantibus 11 . 

XL11I. Inclinatis omnium ad pacem animis Cn. Len- 
tulus consul, cui classis provincia erat, senatus consulto 
intercessit, tum M\ Acilius et Q. Minucius tribuni plebis 
ad populum tulerunt, vellent iuberentne senatum decer- 
nere, ut cum Carthaginiensibus pax fleret ; quem eam pa- 
cem dare, quemque ex Africa exercitum deportare iube 
rent. de pace uti rogatae erant omnes tribus iusserunt; 
pacem dare P. Scipionem, eundem exercitus deportare, 
ex hac rogatione senatus decrevit, ut P. Scipio ex decem 
legatorum sententia pacem cum populo Carthaginiensium 
quibus legibus ei videretur faceret, gratias deinde patri- 
bus egere Carthaginienses, et petierunt, ut sibi in urbem 
introire et colloqui cum civibus 3uis liceret, qui capti in 
publica custodia essent: esse in iis partim propinquos 
amicosque suos, nobiles homines , partim ad quos man- 
data a propinquis haberent, quibus conventis cum rursus 
peterent, sibi quos vellent ex iis redimendi potestas fleret, 
iussi nomina edere: et eum ducentos ferine ederent, se- 
natus consultum factum est, ut legati Romani ducentos ex 
captivis, quos Carthaginienses vellent, ad P. Cornelium 
in Africam deportarent, nuntiarentque ei, ut, si pax con 
venisset, sine pretio eos Carthaginiensibus redderet, fe 
liales cum in Africam ad foedus feriendum ire iuberentur, 
ipsis postulantibus senatus consultum factum est in haec 
verba, ut privos lapides silices privasque verbenas seeum 
ferrent; uti praetor Romanus imperaret, ut foedus feri 



Digitized by Googl 




LIBER XXX. CAP. 43. 44. fa. C. 20 1J 367 

rent, illi praetorem sagmina poscerent, herbae id genus 
ex arce sumptum fetialibus dari solet. 

Ita dimissi ab Roma Carthaginienses cum in Africam 
venissent ad Scipionem , quibus ante dictum est legibus 
pacem fecerunt, naves longas, elephantos, perfugas, fu- 
gitivos, captivorum quattuor milia tradiderunt, inter quos 
Q. Terentius Culleo senator fuit, naves provectas in altum 
incendi iussit quingentas fuisse omnis generis, quae re- 
mis agerentur, quidam tradunt; quarum conspectum re- 
pente incendium tam lugubre fuisse Poenis, quam si ipsa 
Carthago arderet. de perfugis gravius quam de fugitivis 
consultum : nominis Latini qui erant, securi percussi, Ro- 
mani in crucem sublati. 

XLIV. Annis ante quadraginta pax cum Carthaginien- 
sibus postremo facta erat Q- Lutatio A. Manlio consulibus, 
bellum initum annis post tribus et viginti P. Cornelio Tib. 
Sempronio consulibus, finitum est septimo decimo anno 
Cn. Cornelio P. Aelio Paeto consulibus, saepe postea Sci- 
pionem ferunt dixisse, Tib. Claudii primum cupiditatem 
deinde Cn. Cornelii fuisse in mora, quo minus id bellum 
exitio Carthaginis finiret. 

Carthagini cum prima collatio pecuniae diutino bello 
exhaustis difficilis videretur, maestitiaque et fletus in curia 
esset, ridentem Hannibalem ferunt conspectum, cuius cum 
Hasdrubal Haedus risum increparet in publico fletu, cum 
ipse lacrimarum causa esset, „si quem ad modum oris 
habitus cernitur oculis“ inquit, „sic et animus intus cerni 
posset, facile vobis appareret, non laeti sed prope amen- 
tis malis cordis hunc, quem increpitas, risum esse, qui 
tamen nequaquam adeo est intempestivus quam vestrae 
istae absurdae atque abhorrentes lacrimae sunt, tunc flesse 
decuit, cum adempta sunt nobis arma, incensae naves, 
interdictum externis bellis: illo enim vulnere concidimus, 
necesse est in vos odio vestro consultum ab Romanis cre- 
datis. nulla magna civitas quiescere potest, si foris ho- 
stem non habet, domi invenit, ut praevalida corpora ab 
externis causis tuta videntur , sed suis ipsa viribus one- 
rantur. tantum nimirum ex publicis malis sentimus, quan- 




Ium ad privatas res pertinet ; nec in iis quicquam acrius 
quam pecuniae damnum stimulat, itaque cum spolia victo- 
riae Carthagini detrahebantur, cum inermem iam ac nudam 
destitui inter tot armatas gentes Africae cerneretis, nemo 
ingemuit: nunc quia tributum ex privato conferendum est, 
tamquam in publico funere comploratis, quam vereor, ne 
propediem sentiatis levissimo in malo vos hodie Iacri- 
massc.“ haec Hannibal apud Carthaginienses. 

Scipio contione advocata Masinissam ad regnum pa- 
ternum Cirta oppido et ceteris urbibus agrisque, quae ex 
regno Syphacis in populi Romani potestatem venissent, 
adieclis donavit. Cn. Octavium classem in Siciliam ductam 
Cn. Cornelio consuli Radere iussit, legatos Carthaginien- 
sium Romam proficisci, ut, quae a se ex decem legatorum 
sententia acta essent, ea patrum auctoritate populique 
iussu confirmarentur. XLV. Pace terra marique parta, 
exercitu in naves imposito, in Siciliam Lilybaeum traiecit. 
inde magna parte militum navibus missa ipse per laetam 
pace non minus quam victoria Italiam, effusis non urbibus 
modo ad habendos honores , sed agrestium etiam turba 
obsidente vias, Romam pervenit, triumphoque omnium 
clarissimo urbem est invectus, argenti tulit in aerarium 
pondo centum viginti tria milia, militibus ex praeda qua- 
dringenos aeris divisit, morte subtractus spectaculo ma- 
gis hominum quam triumphantis gloriae Syphax est, Ti- 
buri haud ita multo ante mortuus , quo ab Alba traductus 
fuerat, conspecta mors tamen eius fuit, quia publico fu- 
nere est elatus, hunc regem in triumpho ductum Polybius, 
haudquaquam spernendus auctor, tradit, secutus Scipio- 
nem triumphantem est pilleo capiti imposito Q. Terentius 
Culleo; omnique deinde vita, ut dignum erat, libertatis 
auctorem coluit. Africani cognomen militaris prius favor an 
popularis aura celebraverit, an, sicuti Felicis Syllae Ma- 
gnique Pompeii patrum memoria, coeptum ab adsentatione 
familiari sit, parum compertum habeo, primus certe hic 
imperator nomine victae a se gentis est nobilitatus, exem- 
plo deinde huius nequaquam victoria pares insignes ima- 
ginum titulos claraque nomina familiae liquerunt. 

